
og? mange i Texten indtrykte Afbildninger af Skibe, Vaaben, 
Slagepisoder osv., efter Originaltegninger af C. Baagøe, Otto 
Bache, Chr. Blache, H. Drachmann, Anker Lund, 


i C. Neumann, Magnus Petersen o. Fl. 


Af Pressens Udtalelser anføres: 
"(»Berl..Tidende«.) "Nore Søheltes Mindebersen 
Skat, om hvilken det er Nationens Pligt at værne, og 
dette gjælder ikke mindst i en Tid, da Landet er blevet såa 
ringe i Udstrækning, at Storheden nu kun findes i vore 
historiske Minder. Naar vi see hen til Forfatterens tidligere 
Arbeider, saa kan man dristig forudsætte, at der her vil blive 
budt Publicum en sund, god og forfriskende Læsning«. 
(»”»Dagbladet«.) »Hvad det i et Folkeskrift kommer an paa, 
er slaaende at fremhæve de store Hovedtræk og lade Detaillerne 
gruppere sig om dem, saaledes at Læseren næsten umærkelig 
modtager alle de enkelte Oplysninger. Bogen vil blive rigt 
udstyret med Illustrationer, til hvilke der medvirkes af 
dygtige Kunstnere, og første Hefte afgiver ogsaa i denne 
Henseende gode Løfter for det Kommende.« ; 

Et Foredrag, holdt i det franske Selskab til Videnskabernes Fremme 
i Lyon den 21. Avg. 1873 af Prof. Carl Vogt; ved F. H. 


Nsaanskuben har ikke blot den Opgave at opdage, ud- 
brede og» anvende Sandheden, den har ogsaa den ædle 
Pligt at gjendrive Vildfarelser, udrydde Fordomme og 
bekæmpe Overtroen. Mange af disse Vildfarelser og 
Fordomme have i Aarhundreder tynget paa Menneske- 
heden, og jo ældre de ere, des ærværdigere og uangribe- 
ligere gjælde de for at være. »Videnskabens Opgave«, 
har en af vore Veteraner, Carl Ernst v. Båer, sagt, 
»bestaar ikke blot i at opføre nye Bygninger, men for- 
nemmelig i at rydde og rense Grunden, hvorpaa de nye 
Bygninger skulle rejses, og som for Tiden endnu er over- 
fyldt med Brokker af de gamle Ruiner, der have kittet 
.sig fast til Jorden. « 

Naar jeg nu i Dag tager Ordet for at fortælle Dem 
noget om Vulkanerne, ' saa sker det .just i den Over- 
bevisning, at der her endnu er meget at gjøre i den an- 
tydede Retning, at der er mange Vildfarelser at gjendrive, 
mange falske Anskuelser at rette, ja at der endogsaa 
ligefrem maa vendes op og ned paa mange Teorier, der 
have slaaet saa meget dybere Rødder, som det er betyde- 
lige videnskabelige Avtoriteter, der have bragt dem frem. 

Jeg kunde gjærne sige, at Spørgsmaalet om Vul- 
kanerne har lagt Beslag paa min Opmærksomhed lige 

fra Barndommen af. Jeg er født i en Egn, der vrimler 
af Basaltkegler, og jeg havde saaledes tidlig Lejlighed 
til at gjøre mig fortrolig med disse udbrændte Vulkaners 
Form, hvis gigantiske Søjler bære paa Toppene de nu 
heldigvis forfaldne Røverreder, hvor de ædle Landevejs- 
riddere huserede paa Korstogenes Tid. Paa Drenge- 
aarenes Indtryk, der rigtig nok baade var flygtige og gik 
i mange andre Retninger, fulgte saa temmelig udstrakte 
Rejser, der satte mig i Stand til baade nøjere at studere 
dem, jeg allerede kjendte, og personlig at besøge nogle 
af Evropas Vulkaner i Virksomhed. i 

Nogle Aar efter Prins Napoleons i denne Hen- 
seende frugtesløse Rejse, paa hvilken hans Jagt maatte 
vende om midt imellem store Drivismasser af Mangel 
paa Kul, lykkedes det mig og mine Rejsefæller heldigvis 
uden store Vanskeligheder i Aaret 1861 paa en lille af 
os udrustet Sejlskonnert at naa den lidet kjendte Ø Jan 
Mayen, der ligger paa Grænsen af det nordlige Ishav, 
for det meste omgiven af stormoprørt Drivis og tætte 
Taager, og kun sjælden viser de søfarende sin Top, der 
nu er bedækket med Jøkler og endnu indtil for kort 
siden var en virksom Vulkan, som hæver sine stejle 
Vægge op af den larmende Brænding til en Højde af 
næsten 7000 Fod. Tyve Jøkler maaske, sønderrevne 
og kløftede som Schweiz's, stige fra denne pragtfulde 
Kegle ned i Havet, indesluttede af stejle, takkede 
Lavarygge, der rage ubevægelig op i Luften imellem 
Isnaale og Jøkelrevner, snart sorte som, Kul, snart 
røde som Teglsten. 

Vi havde det Held, mine Rejsefæller og jeg, at 
kunne lande. paa flere Punkter paa denne ugjæstmilde Ø, 
der kun bebos af blaa Ræve og utallige Søfugle. Vi 

kunde i det enkelte undersøge nogle Sidekegler med 
deres tomme Kratere, hvilket var saa meget lettere, 
som intet Plantedække af nogen som helst Art hindrer 
den geologiske Undersøgelse, thi de faa kummerlige 
Blomsterplanter og det sparsomme Mos, som hist og 
her har fæstet Rod paa Steder, hvor der er lidt Læ, 
kunne i det højeste tjene til Vidnesbyrd om, at heller 
ikke her er al Plantevæxt uddød. 

Paa denne Rejse fik vi ogsaa Lejlighed til at gjen- 
nemstreife en Del af Island, hin store vulkanske Ø, hvis 
Fladerum er næsten en Femtedel af Frankrigs, og som 
kan opvise de kæmpemæssigste Lavastrømme, der nogen- 
sinde have flydt paa Jorden. Der kunde jeg undersøge 
den vidunderlige Thingvalladal og ikke uden Overraskelse 
overbevise mig om, at hele Dalen er frembragt ved Sænk- 
ning i Midten af en Lavastrøm i en Udstrækning af vel 
en halvtredje Mil, saa at Dalbunden kun kan naas ad 
halsbrækkende Fodstier, der ligesom Trapper sno sig ned 
ad Revnernes lodrette Affald. Men den uhyre Lavastrøm 
ender endnu ikke med denne storartede, i sin Art ene- 
staaende Dal; Sænkningen fortsætter sig videre og danner 
Bunden i en Sø, der vel kan have Genfersøens Størrelse, 
og Lavastrømmen finder først sin Grænse ved Havets 
Bred i et langt fremspringende Forbjærg. 

I Sydevropa har jeg ligeledes besteget nogle Vul- 
kaner og gjentagne Gange gjæstet Vesuv, »Kabinets- 
Vulkanen«, som Spallanzani kaldte den i Modsætning 
til »Himmelsøjlen« Ætna, der hæver sit Hoved op imel- 
lem Skyerne paa den sicilianske Kyst. 

Det ser næsten ud, som om de vulkanske Fænomener 
saa vel som de, man sædvanlig sætter i Forbindelse med 
dem, i de sidste Aar have fordoblet deres Virksomhed 

for at vise sig værdige til den forøgede Opmærksomhed, 
de have vakt, og de mangesidige Studier, de have frem- 
kaldt, og ligesom vise en vis Imødekommen. Skal jeg 
for at bevise dette minde om de skrækkelige Udbrud, der 
fra Begyndelsen af 1866 rasede i det indre af Bugten 
paa Santorin, en Ø i det græske Archipelagus, som endnu 
ikke ere komne helt til Ro og som blandt andre Følger 
havde den, at Vulkanen Georgios og Krateret Aphroessa 
dukkede op af Havets Dyb midt i denne Bugt i Sammen- 
hæng med nogle Smaaøer, der allerede tidligere var op- 
staaede paa samme Maade? Skal jeg henvise til Vesuvs 
nyeste Udbrud den 26de April 1872, som tillige var et af 
de betydeligste, denne Neapels urolige Nabo har at opvise 
i sin Historie? Behøver jeg at omtale det forfærdelige 
Jordskjælv i Arequipa paa Vestkysten af Sydamerika, der 
fra den 13de Avgust til den 15de September 1868 rystede 
denne Kystegn i en Udstrækning af 16 Breddegrader, 
jævnede en Mængde Byer og Landsbyer med Jorden og 
gjorde Millioner af Mennesker ulykkelige? Disse faa 
Exempler, mener jeg, maatte være nok til at vække den 
store Mængdes Opmærksomhed og ikke blot de lærdes 
og Naturforskernes. 

Lader der sig nu af de talrige og mangfoldig af- 
vexlende Fænomener, som de vulkanske Udbrud frem- 
byde, i visse Maader udsondre en Normaltypus, om hvilken 
de mer eller mindre sjældne og usædvanlige Tilfælde, 
man nu og da støder paa, gruppere sig ligesom Varie- 
teter om en bestemt Årt? Jeg tror ganske vist, dette 
lader sig gjøre; man kan sammenfatte og fremhæve nogle 
almindelige Træk, der komme igjen ved hvert Udbrud, 


men man maa da ikke glemme, at disse normale Træk 

udvikle sig i meget forskjellig Grad og ofte for en Del 
eller ganske skjules af stedlige Ejendommeligheder. 
Vulkanske Udbrud melde sig for det meste ved, at 
Røgen, der strømmer ud af Krateraabningen, bliver stær- 
kere, at Sublimationerne ved Læberne af de Revner, der 
gjennemfure Kraterbunden eller Udbrudskeglen, tage til, 
og at der optræder lette Stød og Rystelser, der lidt efter 
lidt tage til i Styrke, hvortil da ofte slutter sig en under- 
jordisk Larm, som undertiden ligner groft Skytses Torden. 
Støddene og Rystelserne udgaa utvivlsomt fra Vulkanens 
Midtpunkt; Folk, der bo syd for Bjærget, føle Støddet 
som kommende fra Nord til Syd, medens de, der bo paa 
Nordsiden, føle det fra Syd til Nord. Udstrækningen af 
de Svingninger, som frembringes i Jordoverfladen ved disse 
Stød, er kun ved meget store Udbrud betydelig — i de 
fleste Tilfælde overskrider den ikke engang Bjærgets 
Basis. Neapel, som dog ligger såa nær ved Vesuv, har 
kun sjælden lidt Skade paa sine offentlige Bygninger ved 
de af Bjærget frembragte Stød. Støddene blive heftigere, 
Røgen stærkere, Larmen stiger til en høj Brølen, og 
endelig blive ved en sidste Kraftanstrængelse de hærdede 
Lavablokke, der tilstoppede Krateret, slyngede i Vejret. 
I samme Øjeblik viser der sig ogsaa over Udbrudskeglen 
en Lyssøjle, lysende som en Flamme, men ubevægelig og 
stadig lodret over Krateret. Denne vulkanske Lyssøjle 
er.i Virkeligheden heller ingen Flamme. Dens øverste 
Del taber sig i en mægtig Sky, der oven til viser sig lys 
og hvid, neden til sort og tæt. Raketter af glødende 
Stoffer skyde i Tusendvis op i Flammesøjlen til en Højde 
af flere Tusend Fod. Kun sjælden har man ved vul- 
kanske Udbrud iagttaget virkelige Flammer, det vil sige 
brændende Luftarter; Ildsøjlen, der synes at bære Skyen 

ligesom en Stilk, er ikke andet en Gjenskinnet fra Over- 
fladen af Lavaen, som er ophedet til Hvidglødhede og 
smeltet i Kraterets Indre. Denne hvidglødende Overflade 
spejler sig i den Masse Vanddampe, Krateret udstøder, - 
og som oppe i Luften fortætte sig til en Sky, i hvilken 
der finder livlige elektriske Udladninger Sted. Bjærget 
brøler i Dybet, Tordenen ruller for oven; Bundter af 
Raketter, Bomber, Rapilli, Slagger, Sand og Aske slyn- 
ges ud i Luften for at falde ned som Ildregn; Lyn gjen- 
nemkrydse Skyen, hvis ejendommelige Form allerede af 
den yngre Plinius sammenlignedes med den italienske 
Pinies. Under denne uophørlige Larm hæver Lavaen 
sig i Kraterets Indre, stiger over dets Rand og strømmer 
ned ad Bjærgets Sider. Den glødende Strøm bevæger 
sig snart hurtig og i pludselige Sæt, snart langsomt og 
majestætisk, men altid uregelmæssig, thi den afkøles og 
størkner ved Randene og paa Overfladen, medens den 
flydende Masse bestandig udstøder Masser af Dampe, 
der ofte endogsaa frembringe Udbrudsaabninger, hvor- 
igjennem der slynges Aske og Slagger op i Luften. En 
Lavastrøm flyder i Virkeligheden ikke som en Strøm af 
Vand eller flydende Beg — den løber snarere som en 
Flod under Isgangen om Foraaret; ligesom Floden fører 
Isstykker med sig, saaledes vælter den Blokke og Brokker 
af størknet Lava afsted, der tørne imod hverandre, hobe 
sig op og ofte bedække Overfladen af en Lavastrøm, der 
er i fuld Fart, i saa stor Mængde, at man kan sætte 
over den ved at springe fra den ene Blok til den anden, 
rigtig nok stadig med Fare for at falde i et Ildsvælg eller 
i det mindste brænde Fødderne. En saadan Lavastrøm 
skaber sig selv hundrede Forhindringer; tit ophober den 
ved Enden saa vel som langs Siderne høje og faste 

Dæmninger af størknede Lavablokke, gjennem hvis Spræk- 
ker man ser den glødende flydende Masse i det indre, og 
som undertiden gjennembrydes, naar Vægten af Massen, 
dér presser paa, overvinder Dæmningens Modstandskraft. 
I Efteraaret 1871, nogle Maaneder før det skrækkelige 
Udbrud den 26de April 1872, saa man paa Vesuv nogle 
smaa Bække af smeltet Lava, klar og flydende som 
smeltet Sølv, rinde ud af en Sideaabning paa den nord- 
østlige Side af Keglen. De flød rolig videre paa en Vold 
af Lavablokke, hvis Rand i det mindste var hundrede 
Fod høj, og som de selv lidt efter lidt havde optaarnet. 
Massen i Bækkene afkøledes efterhaanden, imedens de 
flød, og fra Tid til anden saa man neden fra en endnu 
rødglødende Lavablok, der blev skudt ud over Randen af 
Skraaningen, og som Lavabækkens yderste Ende rullede 
ned i Dybet. 

Det er sjældent, at Lavabækkene saaledes flyde 
regelmæssig. For det meste iagttager man vexlende Til- 
stande af roligere og heftigere Udbrud. Øen Stromboli, 
en af de lipariske Øer ved Siciliens Nordkyst, har et 
Krater, der har været aabent og i Virksomhed i over to 
Tusende Aar. De gamle kaldte dette evig brændende 
Øbjærg »det Tyrrhenske Havs Fyrtaarn«. Krateret er 
revnet saaledes, at man kan se oven fra ned i selve 
Krateret, naar man lægger sig paa Maven ved dets Rand 
og strækker Hovedet frem over den lodrette Styrtning. 
Den flydende Lava koger nede i Kraterrøret, i det den stiger 
op fra Rørets Dyb, skinnende som smeltet Staal. Saa 
snart dette glimrende Spejl er naaet op i Højde med 
Aabningen, springer det med et højt Knald og udsender 
en Gasstraale, der strax ruller sig sammen i Luften til 
en kugleformig, tæt, blændende hvid Sky. Paa samme 


8 


Tid udslynges der en sprudende Raket, og efter at der 
paa denne Maade er blevet udslynget Damp og faste 
Stoffer, synker Lavaen dybt ned i det indre af Røret, 
saa at Blikket naar ned i denne Skorsten. Men det 
”" varer ikke længe! Allerede stiger Lavaens Overflade 
paa ny, skinnende som før, og det samme skiftende 
Pumpespil med Udstødning af Vanddampe og Aske- 
raketter begynder igjen. Fra Tid til anden kommer der 
et stærkere Udbrud. Kraterets Rand, man ligger paa, 
rystes, en langt større Gasblære skyder frem, en stærkere 
Slaggeraket, hvis Stykker tit suse hen over Iagttagerens 
Hoved, slynges højere op i Luften, selve Lavaen træder 
ud over Krateraabningens Rand og udgyder sig paa selve 
Kraterets Bund — saaledes fortsættes dette Spil uden 
Afbrydelse fra de ældste Tider. 

Skjønt Lavaen i mange Tilfælde i Virkeligheden 
flyder ud over Kraterets Rand, i det den kun såa at 
sige gnaver og skærer i den paa det Sted, hvor den 
træder ud, saa maa man dog indrømme, at den navnlig 
ved de store Udbrud, hvor der udspyes mægtige Lava- 
strømme, træder ud igjennem Revner eller Spalter, der 
gøjennemfure Vulkanen og hyppig skære sig ind fra dens 
Top til dens Fod. For at give Dem et Exempel paa 
Dannelsen af en saadan ildsprudende Revne behøver jeg 
blot at minde Dem om Vesuvs sidste store Udbrud. 
Vulkanen havde i de sidste Aar været noget virk- 
sommere. Der havde dannet sig en lille Udbrudskegle 
ved Siden af den store Hovedkegle, og fra Bunden af 
det Krater, der fandtes i denne lille Kegle og til Dels 
var styrtet sammen, udsprang de nys beskrevne Lava- 
bække. For hin ejendommelige Befolkning paa Vesuv, der 
lever af Vulkanen og Dag og Nat venter paa fremmede, 

som de kunne føre, ja slæbe op paa Keglen og presse saa 
mange Penge af som muligt, var det Mælk og Honning, 
der flød, Det var en sand Himlens Velsignelse for disse 
Fyre, saadan en Lavabæk, som man kunde nærme sig 
uden Fare for ved Hjælp af lange Tænger at tage flydende 
Lava af den til at præge Medailler af med Billeder af 
alle mulige hellige og verdslige Personer. Men efter 
nogle Dages Forløb kom Vulkanen i større Oprør; den 
lille Udbrudskegle begyndte igjen at spy; det store Hoved- 
krater brølede livligere, og store Lavabække strøm- 
mede ned ad den store Kegle. Hundreder af nysgjerrige 
var i Løbet af Dagen stegne op for at kunne beundre 
dette det mest storartede af alle Naturskuespil om 
Natten, og de fleste befandt sig den 26de April henimod 
Kl. 3 om Morgenen i Atrio del Cavallo, en halvkreds- 
formet Ringdal, der skiller det ældgamle Sommakrater 
fra den nuværende Eruptionskegle, da denne pludselig 
revnede i Retning: mod Nordost. I Lynets Fart brød 
Revnen igjennem til Atrio del Cavallo og udspyede der, 
ved sin nederste Ende, med Heftighed vældige Lava- 
masser. Paa Toppen af Vesuv aabnede der sig paa 
samme Tid to mægtige Kratere, der udkastede talrige 
glødende Bomber og overdængede Atriet med brændende 
Aske. Denne Askeregn indhyllede de ulykkelige Turister, 
som fortvivlede vankede vildfarende om imellem Bomberne 
og Lavastrømmene, der næsten brød frem under deres 
Fødder — nogle blev revne bort af disse glødende Bække, 
andre blev forbrændte, mange blev haardt, ja endogsaa 
dødelig, saarede af Bomberne. 

Lad os forlade disse Rædselsscener og vende tilbage 
til Undersøgelsen af Fænomenerne. Jeg sagde, at naar 
Bjærget brister, sker det næsten altid i Forbindelse med 

store Udbrud. I forrige Aarhundrede studerede Abbé 
Spallanzani, en af sin Tids berømteste Naturforskere, 
Ætna fra Catania. Han var Vidne til et Udbrud af 
denne mægtige Vulkan, der næsten er tre Gange større end 
Vesuv, og saa Bjærget revne fra øverst til nederst, som 
om man havde skaaret det igjennem med en stor glødende 
Kniv, siger han. Revnen lukkede sig igjen i sin øverste 
Del, men. for neden brød Lavaen frem ved Foden af en 
Udbrudskegle, som den selv ophobede af de Slagge- og 
Askemasser, der udslyngedes i Luften, som det altid sker 
i slige Tilfælde. 

Jeg har i Korthed beskrevet Dem de Udbrud, der 
finde Sted i fri Luft, som fra Tid til anden indtræde ved 
Vulkaner med Kratere, det vil sige aabne eller under 
Udbruddet dannede Mundinger, hvorfra der udspyes Lava, 
Bomber, Slagger og Aske, som ophobe sig omkring Kra- 
teraabningen og danne Udbrudskeglen. Men Udbruddene 
kunne ogsaa finde Sted under ganske andre Betingelser — 
vi kjende i Virkeligheden en Mængde undersøiske Udbrud, 
under hvilke der føres en rasende Kamp imellem de fjendt- 
lige Elementer, Ild og Vand, og hvor det omgivende 
Medium selv giver ganske andre Existensbetingelser for 
den dannede Vulkan end de, der bero paa det Stof, som 
føres op til Overfladen. 

I Aaret 1831 saa man pludselig ved Sydostkysten 
af Sicilien i Nærheden af den lille By Sciacca Strand- 
bredden bedækkes med døde Fisk, der skylledes i Land 
af Bølgerne. I Horisonten saa man om Dagen en Røg- 
støtte, om Natten en Ildsøjle. Heldigvis var der en ud- 
mærket Geolog, Friedrich Hofmann fra Berlin, i Nær- 
heden. Efter at have faaet Bugt med en Mængde Van- 
skeligheder, som de indfødtes Frygt og Overtro lagde ham i 

Vejen, kunde han omsider nærme sig Vulkanen, der var 
opstaaet midt i Havet, otte Mil fra Kysten, og udslyngede 
vældige Dampskyer, Aske- og Rapillimasser. Vi have 
denne Iagttager at takke for en pragtfuld Beskrivelse af 
dette Udbrud, der stansede midt i Avgust efter at have 
varet i omtrent 6 Uger. Udbruddet havde ophobet en 
Kegle af omtrent 200 Fods Højde og i det mindste 3000 
Fods Omkreds, i hvis Midte der viste sig et Krater fyldt 
med svovlet Vand. Videnskabernes Akademi i Paris over- 
drog den berømte Geolog Constant Prévost at under- 
søge den nye Vulkan. Han ankom den 28de Septbr. og 
fandt den kredsformede Ø sammensat af skiftende Lag 
af sort vulkansk Aske og Slaggestykker af to til tre 
Tommers Størrelse. Den var da allerede stærkt angreben 
af Bølgerne, i December var den forsvunden, og to Åar 
senere mærkede Loddet ingen kjendelig Forhøjning af 
Havbunden paa det Sted, hvor Øen havde hævet sig. 
Hele Keglen var skyllet bort, og de løse Masser, hvoraf 
den oprindelig var bleven ophobet, var uden Tvivl blevne 
aflejrede paa Havets Bund som et Lag vulkansk Tuf. 
Øen »Julias« Historie er den samme som alle under- 
søjiske Vulkaners, der ere blevne dannede af løse Stoffer, 
Slagger, Rapilli, Aske og Sand —- de gnaves af Bølgerne 
og skylles bort i Løbet af ganske kort Tid. En af løse 
Stoffer ophobet Vulkan kan kun bestaa i fri Luft; den 
gaar til Grunde, saa snart den kommer under Vand. 
Dette Punkt er vel værd at lægge Mærke til. Evropas 
udslukte Vulkaner, i Auvergne, Velay, Vivarais og ved 
Rhinens Bredder, ere for en stor Del ophobede. af løse 
Masser; de vise endnu den Dag deres Kratere, deres af 
Aske og Slagger opdyngede Kegler i uskadt Stand; med 
Undtagelse af de af Regnskyl foraarsagede Udvaskninger 

ere disse Kegler endnu lige saa vel bevarede, som da de 
lige var blevne dannede; de ere altsaa blevne ophobede 
i fri Luft og have til den Dag i Dag bestaaet under de 
samme Betingelser. Men disse Vulkaner have været i 
Virksomhed i Tertiærtiden, paa en Tid da Mennesket 
endnu ikke existerede paa Jorden, som det fremgaar af 
Undersøgelsen af Jordlagene, over hvilke den Lava, .de 
have udspyet, har haft sit Løb. Denne Omstændighed og 
deres fortræffelige Bevarelse beviser, som Charles Lyell 
rigtig har sluttet, at efter at de ere blevne dannede, kan 
Vandet ikke have bedækket Jorden i Højde med de højeste 
Toppe, ja ikke engang i Højde med Auvergnes Plateau, 
der er forholdsvis lavt. Den almindelige Syndflod, som 
man tidligere har holdt paa, som skulde have oversvøm- 
met hele Jorden og have haft en Strømhastighed, der var 
stor nok til at holde Alpernes mægtige Vandreblokke 
svævende i sit Dynd og flytte dem, denne Syndflod maatte 
have bortskyllet de løse Udbrudskegler lige til Grunden 
og kunde ikke have ladet Spor tilbage af dem. 

Der gives rigtig nok Vulkaner af undersøisk Op- 
rindelse, som kunne modstaa Bølgernes Angreb, men de 
maa enten helt eller i alt Fald i deres Grundlag være 
konstruerede af faste Masser, af tyktflydende Lava, der, 
naar den størkner, giver faste, tætte Sten. Den mærk- 
værdige Øgruppe Santorin i det græske Archipelagus kan 
tjene til Exempel derpaa. Øen Thera, som de gamle 
kaldte den, danner i Forbindelse med de smaa Øer The- 
rasia og Åspronisi et uhyre Krater, af hvilket kun Randen 
rager op af Vandet, medens Kratersvælget selv er fuldt 
af Søvand. Dette gamle Krater, hvis Vægge bestaa af 
skiftende Lag af haard og tæt Lava og løse Rapilli, paa 
hvilke der udadtil hviler mægtige Lag af Pimpstenstuf, 


13 


som næsten er knust til Støv, dette Krater danner nu 
en Bugt elliptisk Form og betydelig Dybde, stor nok til, 
at den kunde rumme alle Evropas, Panserflaader. Midt i 
denne Bugt hæver der sig nogle lave Smaaøer, der siden 
Solons.Tid ere blevne forstørrede ved gjentagne Udbrud 
af en sort, fast Lava, og som man kalder »Kaimeni« 
(de forbrændte). I Løbet af halvandet Hundrede Aar, 
i hvilken Tid der intet Udbrud havde fundet Sted, var 
der paa en af disse Øer opstaaet en Landsby med en 
Havn og en Slags Badeanstalt til Benyttelse af de varme 
Saltkilder, som sprudle der. I Januar 1866 begynder 
Byen at synke, Husene ved Stranden glide langsomt ud 
i Havet, Vandet bliver varmt, Blærer af brændbar Luft 
skyde op fra Dybet, antændes og danse som Lygtemænd 
hen over Overfladen, Blokke af sort Lava stige op i 
stedse større Mængde og trænge Håvet tilbage; Lavaen 
bliver glødende, breder sig, og i Begyndelsen af Februar 
træder Vulkanen i aabenbar Virksomhed. Man kalder 
den Georgios efter Kongen i Grækenland, og Regeringen 
sender Dampkanonbaaden Åphroessa derhen med en 
videnskabelig Kommission med Direktøren for det astro- 
nomiske Observatorium i Athen, Dr. Schmidt, der alt 
tidligere har anstillet udmærkede Iagttagelser over Vesuv, 
i Spidsen. Midt i Februar bryder en ny Lavastrøm frem 
paa den modsatte Side af Neo-Kaimeni og danner slutte- 
lig en Lavamark med et lille Krater. Man giver denne 
Nydannelse Kanonbaadens Navn. Den 20de Februar led- 
sages Georgios's Torden af en besynderlig Piben, der 
lyder skarpt og ,skingrende som Damppiben paa et 
Lokomotiv. Kanonbaaden nærmer sig Øen for at sætte 
" Naturforskerne i Land; de stige op påa en Højde lige 
over for Georgios for nærmere at iagttage de brændende 

Dampstraaler, der bryde frem af Vulkanens Revner og 
Spalter. Kanonbaaden har kastet Anker ved Siden af 
en Koffardifarer, en Brig. En frygtelig Explosion høres; 
Bomber af forfærdelig Størrelse, Slagger og Askemasser 
slynges op i Luften til en Højde af ti Tusend Fod og 
falde ned som Ildregn. De Huse paa Øen, der endnu 
ikke ere slugte af Havet, fortæres af Ilden; en Bombe 
paa 2350 Kubikfod ødelægger det katolske Kapel, en 
anden falder ned paa Briggen, dræber Kaptajnen og 
stikker Skibet i Brand; en tredje gaar igjennem Kanon- 
baadens Dæk ned i Rummet og stanser kun nogle faa 
Tommer oven over Krudtkammeret; der er ikke en Mand 
ombord, der ikke er saaret. Medlemmerne af Kommis- 
sionen blive overdængede af Ildregnen i Land; Dr. 
"Schmidt søger i Begyndelsen Læ under en fremsprin- 
gende Lavaklippe, men ved Jordrystelsen bringes den 
ud af Ligevægt, han styrter sig med brændende Haar og 
Klæder ned ad Skrænten ud i Havet, men det begynder 
ogsaa at blive varmt. Endelig redder en Baad, der er 
bleven udsendt fra Skibet, ham ud af denne pinlige Situa- 
tion. Skibet selv har sin Nød, efter at det har faaet 
samlet sine Naturforskere sammen, med at komme bort 
fra Vulkanen, der vedbliver at udspy Flammer og Bomber. 

Denne nydannede Georgios vil nu modstaa Bølgernes 
Angreb, ligesom Kaimeni har modstaaet dem. Den ér 
bygget af solidt Stof — man har siden besteget den, 
skjønt den endnu ikke er kommen til Ro; den hører 
endogsaa til en højst mærkelig Klasse Vulkaner uden 
Krater! Dampene og Luftarterne bryde frem af Revner 
og Spalter imellem de.uhyre sorte og faste Blokke, der 
ere dannede af den seje Lava, som efter Dr. Schmidts: 


Udsagn flyder ligesom en gjærende Brøddej, puster sig- 

op og endelig brister for at sende de Gasstraaler og 
Bomber, der blev saa farlige for Expeditionen, ud af 
Revner og Spalter. 

Det faar være nok med disse Beskrivelser, der 
kunde fortsættes i det uendelige. Hvad jeg navnlig vilde 
fremhæve er allerede nu klart, nemlig de almindelige 
Fænomener, der sondre sig ud af de forskjellige og for- 
skjelligartede Tilfældes Mangfoldighed, og naar jeg i dette 
Øjeblik henleder Deres Opmærksomhed paa den store 
Uregelmæssighed i de betydeligere Udbruds Optræden, 
saa sker det, fordi just denne uregelmæssige Tilbage- 
venden af Udbruddene synes mig at-være af Vigtighed 
for den almindelige Teori om Vulkanerne. Man træffer 
i Virkeligheden i alle Vulkaners Historie oftere vexlende 
Perioder af forhøjet Virksomhed og tilsyneladende Ro, 
og Rolighedsperioderne blive ofte af saa lang Varighed, 
at Erindringen om den fordums Virksomhed tabes eller 
Vulkanen i det mindste betragtes som fuldstændig udslukt. 
I højere Grad end nogen anden kan Vesuvs Historie 
tjene til Exempel herpaa; de gamle holdt den for fuld- 
stændig udslukt, indtil det frygtelige Udbrud, der øde- 
lagde Stabiæ, Pompeji og Herkulanum, skrækkelig op- 
lyste dem om deres Fejltagelse. 

Men naar Udbruddene kun betegne tilsyneladende 
slumrende Kræfters periodiske og uregelmæssige Op- 
vaagnen, saa ligger det nær at spørge, hvad det da er 
for Kræfter, der ere virksomme i Vulkanerne, og som 
frembringe saa uhyre Virkninger. 

Lad os for at nærme os Løsningen af dette Spørgs- 
maal betragte Vulkanernes Produkter. 

De ere yderst mangfoldige. Det er Luftarter og 
fremfor alt uhyre Masser af Vanddampe, der danne 

Skyer, som om Dagen i nogen Afstand give en flydende 
Lavastrøm Lighed med et Jernbanetog, sammenkoblet af 
arbejdende Lokomotiver, som i hele Togets Længde 
puste Damp ud; der er Syrer, flygtige Salte af meget 
forskjellig kemisk Natur, men blandt hvilke Svovl- og 
Klorforbindelser ere de fremherskende; undertiden Vand 
i uhyre Masser, og endelig de ildflydende Strømme, vi 
kalde Lava. Bomberne, Slaggerne, Rapilli, Sandet og 
Asken er ikke andet end mer eller mindre findelt og 
sønderknust Lavamasse; de adskille sig kun fra denne 
. ved at de sønderdeles ved Dampexplosionerne og slynges 
op i Luften, medens den egentlige Lavamasse, paa hvis 
Bekostning de dannes, er i smeltet, mer eller mindre 
sejtflydende Tilstand. 

Men enten nu disse glødende og smeltede Masser 
flyde ud af Revner eller Kratere, eller de ophobe sig 
efter deres Form og Tyngde, i det de falde ned fra ofte 
meget betydelige Højder, saa meget staar i alle Tilfælde 
fast, at Vulkanen kun dannes ved Ophobningen af dette 
Materiale, at den er sin egen Virksomheds Værk, og at 
en Vulkan under for øvrigt lige Vilkaar altid i Størrelse 
"svarer til Massen af de Stoffer, den har bragt op til 
Overfladen og ophobet der. 

Denne Hovedgrundsætning fremgaar klart af alle 
nyere Iagttagelser. Man har længe nok talt om Hæv- 
ningskratere, man har ogsaa anført Exempler derpåa som 
Xorullo i Mexiko, Monte nuovo ved Puzzuoli, og man 
har i Øjenvidners Fortællinger villet læse sig til, at 
Jorden har hævet sig, i det den ligesom dannede en 
Boble, der til sidst sprang for oven og dannede Krateret. 
Man har ogsaa af nogle usædvanlig store Krateres Form, 
som det paa Øen Santorin og Caldera paa Øen Palma 

(de kanariske Øer), villet slutte, at de ere dannede ved 
"Hævning og ikke ved Ophobning. Alle nyere Iagttagelser 
tale imidlertid imod disse Anskuelser, der dog længe 
have været gængse i Videnskaben og endogsaa af nogle 
ere blevne pustede op til at skulle gjælde som Tros- 
artikler. Naar en Iagttager nu til Dags undersøger hint 
Montenuovo, som jeg har gjæstet flere Gange, saa be- 
griber han næppe, hvorledes det har været muligt at tage 
fejl med Hensyn til Oprindelsen af de skiftende Lag af 
Tuf og Aske, hvoraf Keglen bestaar, og som Krateret er 
omgivet af. Endnu aldrig — man maa ikke blive træt 
af at sige dette højt og tydelig — endnu aldrig har man 
set, at den vulkanske Virksomhed virkelig har løftet Lag, 
ja man har ikke engang kunnet iagttage, at Randene af 
de Spalter og Revner, hvorigjennem Lavaen og Dampene 
ere slupne ud, ere blevne hævede i Form af Hvælvinger 
eller Kupler som Bjærglagene — disse vulkanske Revner 
se ganske ud som Revner i et vævet Stof og dannes 
ogsaa paa lignende Maade. De Kræfter, der have op- 
hobet Vulkanerne, staa derfor slet ikke i Forbindelse 
med de Kræfter, der have hævet Bjærgene. Jeg maa 
imidlertid nøjes med at have antydet disse Kjendsgjer- 
ninger uden her at kunne udføre og begrunde dem videre. 

Man kan ikke et Øjeblik være i Tvivl om den Kraft, 
der arbejder ved de vulkanske Udbrud. Det er Spændingen 
af. overhedede Vanddampe. I denne Henseende kunne 
Vulkanerne i Virkeligheden betragtes som uhyre Damp- 
maskiner, der hæve uhyre Masser af smeltede Stoffer op 
fra en vis Dybde for at udgyde og ophobe dem paa 
Overfladen. 

Beviserne for denne Paastand ere lette at føre. Vi 


have iagttaget Lavaens Spil i saadanne aabne Kratere 
Femte Række. II. 2 

som' Stromboli og set, at der ved hvert Pumpestød kom- 
mer en tæt Dampblære op i Overfladen af Lavaen, hvor 
"den springer med et Knald; vi kjende disse Udsondringer 
og Explosioner af Damp fra Overfladen af de endnu 
flydende Lavastrømme; vi have iagttaget de Fumaroler, 
de Udstrømninger af Vanddampe, der endnu finde Sted 
i de for største Delen afkølede Lavastrømme; vi vide, 
at hin mægtige Uvejrssky, der danner sig over den i Ud- 
brud værende Vulkan, udsender skrækkelige Lyn til alle 
Sider og udøser en ødelæggende Plaskregn, er dannet af | 
Vanddampe, der fortættes oppe i Atmosfæren. Vi vide 
ligeledes, at Lavaen, igjennem hvilken Dampen frigjøres, 
er i ildflydende Tilstand. Der bliver da, efter at vi have 
sammenstillet alle disse forskjellige Faktorer, kun den 
Slutning at gjøre, at det maa være overhedede Vand- 
dampe, der arbejde i Vulkanernes Skorstene og slynge 
de løse Stoffer op i Luften. | 

Men den Spænding, Vanddampene kunne udvikle, 
er ikke ubegrænset. Den tager til med Heden, men 
ophæves, saa snart det Modtryk, den skal overvinde, har 
naaet en vis Højde. Vi kunne altsaa spørge: hvilken 
er den største Højde, hvortil Vanddamp af en vis il 
hedningsgrad kan hæve en Lavasøjle? 

Vi vide, at denne Højde tager sig temmelig betydelig 
ud, naar man sammenligner den med Bjærgets Højde, men 
saare ringe, naar man drager Jordkuglens Masse med 
ind i Sammenligningen; de smaa Vulkaner lade for det 
meste Lavaen træde ud fra Toppen, som det f. Ex. sæd- 
vanlig er Tilfældet med Vesuv, der næsten er 4000 Fod 
højt; det 10,200 Fod høje Ætna har vel endnu udsendt 
nogen Lava fra sit Krater, men den meste er kommen 
fra Revner paa Siderne. Indtil i Fjor troede man, at 

Vulkanen Klutschefø paa Kamtschatka, der naar en Højde 
af 14,800 Fod, var det højeste Krater, der havde ud- 
sendt en Lavastrøm. Man troede nemlig, støttet paa 
Humboldt og mange ældre rejsendes Forsikring, at 
de høje Vulkantoppe i Sydamerika ikke havde udsendt 
Lava af deres Kratere. Den Bestigning af Cotopaxi, 
Dr. Reiss foretog i Fjor,. har ryddet denne Vildfarelse 
af Vejen. Hr. Reiss har i Virkeligheden paavist, at 
der er traadt en Lavastrøm ud af Topkrateret paa denne 
"18,300 Fod høje Vulkan, og at den er flydt ud over 
Kraterets Rand i Stedet for at bane sig Vej gjennem en 
Sidespalte. . 

Spændingen af Vanddampe, der ere ophedede til 1009, 
ophæves ved et Tryk af 830 Atmosfærer, altsaa med 
runde Tal ved et Tryk af en Vandsøjle paa 25,000 Fod 
— i det én Atmosfære omtrent holder en Vandsøjle paa 
30 Fod i Ligevægt. 

Man kan, uden at begaa nogen synderlig stor Fejl, 
antage, at Lavaens Hede ikke overstiger 1270, og at 
dens gjennemsnitlige Vægtfylde er omtrent tre Gange 
"saa stor som Vandets. 

-En Beregning ud fra disse Forudsætninger giver som 
Maximum for den Højde, hvortil overhedet Damps Spænd- 
kraft kan hæve en Lavasøjle, omtrent 100,000 Fod. 

Vi. kålde det Punkt, hvorfra Lavaen hæves i Vejret, 
»det vulkanske Arnested. « 

For det c. 18,000 Fod høje Cotopaxi kan altsaa det 
vulkanske Arnested i det højeste ligge 75,000 Fod under 
Havets Overflade — for en Lava, der som den ved 
Aphroessa ved Santorin flyder op af selve Havet, kan 


Årnestedet sættes til en Dybde af 100,000 Fod. 
De 

100,000 Fod! "Det er noget mindre end den! fir- 
dobbelte Højde af Jordens højeste ,Bjærg, Mount Everest 
i Himalaya (28,000 Fod), eller 67/2 Gang saa højt som 
Montblanc (15,300 Fod), Evropas højeste Spids. 

Det er utvivlsomt meget — men sammenholder man 
disse Maal med Jordkuglens, såa svinde de betydelig ind. 
Jordradien er 845 Mil — den størst mulige Dybde, hvori 
et vulkansk Arnested kan søges, beløber sig altsaa ikke 
engang til "/200 af Jordradien. 

Man maa altsaa sige, at i Forhold til Jordens Dimen- 
sioner kunne de vulkanske Arnesteder kun være højst 
overfladiske; i Stedet for, som man plejer at antage, at 
nærme sig Jordens Centrum have de vulkanske Fæno- 
mener tvært imod deres Sæde lige ved Overfladen, i 
selve Jordskorpen, der efter Hopkins astronomiske Be- 
regninger i det mindste maa være 170 Mile tyk og, 
selv naar man alene vilde gaa ud fra Lavaens Tempe- 
ratur, mindst maatte have en Tykkelse af 120,000 Fod. 

Men, vil man indvende, hvad bliver der saa af Cen- 
tralilden, af Jordens ildflydende Kjærne? Hvad bliver 
der af den almindelig antagne Definition paa Vulkanerne? 
Har ikke Alexander Humboldt sagt, at Vulkanici- 
teten er den Reaktion, vor Planets ildflydende Kjærne 
udøver imod sin størknede Yderskorpe? Har ikke Leo- 
pold v. Buch i sin Definition kaldt Vulkanerne Kanaler, 
der afgive en aaben og stadig Forbindelse imellem Atmos- 
færen og den ildflydende Jordkjærne? 

Visselig ere disse Definitioner blevne opstillede, al- 
mindelig antagne og gjentagne overalt, i alle Haandbøger, 
alle Forelæsninger og mange Specialskrifter, Men følger 
… deraf, at de ere rigtige? 

En af de samvittighedsfuldeste nyere Forskere,- der 
har gjort Studiet” af Vulkanerne og ganske særlig af 
Vesuv til sin Opgave, C. Fuchs, har nylig givet en 
anden Definition: »En Vulkan«, siger han, »er en stadig 
eller periodisk Forbindelse imellem et vulkansk Årnested, 
de der værende glødende, flydende Stenmasser, Dampe 
0. s. v. og Atmosfæren, og vulkanske Pænomener have 
deres Udspring under den os geognostisk bekjendte Jord- 
skorpe, ytre sig med en vis Voldsomhed og fremkalde 
mer eller mindre kjendelige Forandringer paa Jordens 
Overflade. « 

Det er noget andet! Den stadige Sammenhæng, L. 
v. Buch krævede, skyder Fuchs til Side, og den ild- 
flydende Jordkjærne erstattes ved et vulkansk Årnested, 
der efter Hr. Fuchs's Mening paa ingen Maade er fælles 
for alle Vulkaner, men særligt for hver enkelt eller for 
hver Gruppe Vulkaner. Hans Tro paa Centralilden staar, 
saa vidt jeg kan skjønne, paa meget svage Fødder. 

Min Tro derpaa har ærlig talt ikke blot længe vaklet, 
men er endogsaa for nylig bleven helt borte,. Jeg skal 
anføre de Grunde, hvorpaa min Tvivl hviler. 

Man har ført tre forskjellige Slags Beviser for Til- 
værelsen af en Centralild. . 

Den første Gruppe kunde man kalde det astronomiske 
Bevis. Man støtter sig paa Laplaces Teori, i Følge 
hvilken vor Planet i Begyndelsen var en Taageplet, der 
først var udvidet ved en uhyre Hede, men efterhaanden 
afkøledes og fortættedes. Under denne Fortætning måa 
vor Jord have gjennemgaaet et Stadium, paa hvilket den 
var en smeltet Kugle, der ved fortsat Afkøling fik en 
Skorpe, medens Kjærnen i det indre endnu var ildflydende. 
Det vilde vist nok omtrent komme Astronomerne ud paa 

det samme at antage, at hele Jorden allerede er afkølet 
lige til Centrum, men man antager nu, at den har en 
ildflydende Kjærne, fordi man ved at trænge ned i Jord- 
skorpen til en vis Dybde har eftervist en vis Stigen i 
Temperatur og derpaa bygger den Grundsætning, at denne 
Stigen stadig maa blive ved paa samme Maade. Men 
denne Stigen protesterer jeg just imod. Naar den, som 
jeg haaber at kunne bevise, ikke existerer, saa er der 
slet ingen Grund til at forkaste den Antagelse, at Jorden 
allerede i det hele taget har naaet sin endelige Afkøling 
og Fortætning. Laplaces Teori forliges fortræffelig med 
en allerede til Jordens Centrum fremskreden Afkøling, 
thi efter selve denne Teori maa denne Tilstand være 
Enden paa hele Processen, og den er som saadan for- 
udset. 

En anden Bevisgruppe udledes fra Vulkanerne og 
Lavaens Temperatur. Her drejer man sig nu uophørlig 
rundt i en falsk Cirkelslutning. Lavaen, siger man, er 
ildflydende, fordi den stiger op fra den ildflydende Jord- 
kjærne,. og den ildflydende Jordkjærne existerer, fordi 
Lavaen er ildflydende. Vi vide vel, at den Slags Slut- 
ninger intet bevise, men det forhindrer ikke, at Vulka- 
nisterne bestandig dreje sig rundt i den samme Kreds og 
bestandig gjentage deres Slutning, der dog kun beviser 
Faktum ved Faktum selv. 

En tredje Bevisgruppe udledes fra de Iagttagelser, 
man har gjort i Bjærgværker, ved artesiske Brønde og 
dybe Boringer, hvor man fra en Dybde af 90 Fod træffer 
en stadig Stigen af Jordens Temperatur, jo dybere man 
kommer ned. Til den anførte Dybde naa de stadig min- 
dre og mindre kjendelige Temperaturforandringer, der 
hidrøre fra Aarstiderne — først i en Dybde af 90 Fod 

holder Termometret sig ubevægelig Aar ud .og Aar ind 
og angiver Jordens Middeltemperatur, hvorfra man maa 
gaa ud. Det er den eneste Art Beviser, der virkelig 
kunde synes at have noget at betyde, og som derfor maa 
undersøges noget nærmere. 

De dybeste artesiske Brøndboringer naa ikke fuldt 
4,100 Fod dybt. Man finder, for at bruge runde Tal, 
en Temperaturstigning af 1” for hver 90 Fod man kom- 
mer længere ned. Maalingerne ved Grenelle ved Paris, 
Speerenberg ved Berlin, Mondorf og Neusalzwerk i West- 
phalen afvige kun lidt fra dette Middeltal. Man har 
imidlertid konstateret langt større Afvigelser, og medens 
en Boring i krystallinske Stenarter ved Artern i Thi- 
ringerwald først viser en Stigning af en Grad i en Dybde 
af 270 Fod, giver et Borehul ved Neuffen i Wiurtemberg, 
som næsten udelukkende gaar igjennem svovlkisholdig 
Liasskifer, den uhyre Stigning af 1 C. for hver 32 Fods 
Dybde. Hvoraf kommer denne enorme Forskjel? 

Bjærgværkerne frembyde endnu større Afvigelser. I 
Erzgebirge, der dog virkelig ikke breder sig over et 
synderlig stort Areal, ere de yderligste Resultater 50 Fod 
paa den ene Side og 360 Fod paa den anden, og i en 
Mængde andre Bjærgværker, i hvilke man har anstillet 
Iagttagelser, der rigtig nok ikke ere blevne saa konse- 
kvent gjennemførte som Reichs i Erzgebirge, vakle 
Tallene imellem disse to Yderpunkter. 

Her maa en foreløbig Bemærkning være mig tilladt. 
Man taler bestandig om Temperaturens Middeltilvæxt som 
om et konstant Middeltal, der er udledet af Iagttagelser, 
som alle have samme Værdi. Jeg paastaar imidlertid, 
at den Fysiker, der i sine Iagttagelser staar over for 
Resultater, der afvige saa umaadelig fra deres Yderpunkter… 

slet ikke er berettiget til at uddrage et Middeltal af 
dem; han maa tvært imod sige sig selv, at der enten 
maa være en skjult Fejl i hans Iagttagelser, eller at han 
i det mindste har at gjøre med to Faktorer, af hvilke 
den ene er af en ubestandig og vexlende Natur og ved 
sin Indblanding forfalsker og ændrer Resultatet. 

Gaar man nu ud fra denne sidste Anskuelse, der 
særlig maa have Fortrinet, fordi Iagttagelserne ere an- 
stillede med al optænkelig Forsigtighed, saa ser man ved 
nærmere Kritik strax, at i alle Miner og Borehuller, der 
ikke gaa igjennem Lag af Ler, Mergel, Sand og Kisel, 
som det sædvanlig er Tilfældet ved artesiske Brønde, 
stiger Varmen i desto betydeligere Grad, jo betydeligere 
de kemiske Omsætninger ere, der foregaa i de omliggende 
Lag. Varmen stiger til den højeste Grad i de svovlkis- 
holdige Lag, der tillige ere gjennemtrukne af Nafta, Sten- 
olie og lignende Stoffer og ofte endogsaa, antændes af sig 
selv i fri Luft som Følge af den gjensidige Indvirkning af 
de Svovlmetaller og Kulbrinteforbindelser, som de inde- 
holde. Iblandt Bjærgværkerne er det Kulgruberne, hvor 
der foregaar saa mange kemiske Processer, der vise den 
stærkeste Varmestigning, medens Stigningen derimod er 
indskrænket til et Minimum i Gnejs- og Granitlagene, der 
ogsaa næsten ere ubevægelige i kemisk Henseende. 

Denne Sammenstilling af Iagttagelserne efter be- 
skaffenheden af de Lag, i hvilke de ere anstillede, viser 
da allerede ved første Øjekast, at de kemiske Processer 
i det mindste udgjøre en Faktor i Frembringelsen af den 
indre Jordvarme, ja endogsaa at denne Faktor maa være 
den betydeligste, eftersom den kan bringe Afstanden af 
360 Fod, der i det yderste hidtil iagttagne Tilfælde er 
nødvendig for at hidføre en Temperaturforhøjelse af 1, 

ned til 32 Fod, som Tilfældet var i Liasskifrene. Den 
Hede, der kunde udstraale fra den antagne ildflydende 
Jordkjærne, fra Centralilden, vilde altsaa i Henseende til 
Enderesultatet i hvert Fald være en Faktor af ringere 
Betydning i Sammenligning med den Varme, der frem-" 
bringes ved de kemiske Processer i Jordlagenes Indre. 

Men en møjere kritisk Betragtning af de i dybe arte- 
siske Borehuller gjorte Iagttagelser fører til endnu mere 
négative Slutninger.  Varmetilvæxten bliver nemlig rin- 
gere, i samme Forhold som man naar ned i betydeligere 
Dybder, eller med andre Ord, jo længere man kommer 
ned, desto flere Fod maa man bore igjennem for at faa 
en Temperaturforhøjelse af 1”. Brønden ved Grenelle 
viser for de første 700 Fod en Stigning af 1 Grad for 
hver 84 Fod, medens de sidste 760 Fod kun vise et For- 
hold af 1 Grad for hver 127 Fod. I andre Borehuller, 
der naa over 900 Fod dybt, viser der sig lignende 
Forhold. 

For ganske nylig er der ved Speerenberg ved Berlin 
blevet ført et Borehul ned til den uhyre Dybde af 
4,052 Fod, og der er ved denne Lejlighed af Hr. Dun- 
cker blevet anstillet en stor Mængde af alle mulige 
Garantier omgærdede Iagttagelser. I 100 Fods Dybde 
var den konstante Grundtemperatur 11?R. — i 4,042 Fods 
Dybde beløb den sig til 38,5? R.; Middeltilvæxten var 
altsaa 1? R. paa 150 Fod. Men medens Stigningen i 
de første 1,900 Fods Dybde beløb sig til 1? R. for hver 
123,4 Fod, var den for de næste 2,000 Fod kun 1 R. 
for hver 168,7 Fod. Varmen tager altsaa til nedad, men 
i stadig aftagende Forhold ! | 

Var et saadant Resultat muligt, hvis der existerede 
en konstant Varmekilde i Jordens Indre? Hvorledes vil 

man over for den simple, sunde Menneskeforstand kunne 
paastaa, at naar man nærmer Fingeren til en Flamme, 
maa man stadig lade den gjennemløbe større og større 
Afstande, jo nærmere man kommer Flammen, for at 
mærke mere til Varmen? En Varmekilde skulde altsaa 
have en desto større og intensivere Virkning, jo længere 
borte den er, og dens Virkning skulde aftage i samme 
Forhold, som man nærmer sig den? Er det ikke klart, 
at naar man fortsatte den oven for angivne Talrække 
videre, vilde man komme til den ikke blot usandsynlige, 
men rent ud umulige Slutning, at man i Nærheden af 
den ildflydende Jordkjærne, hin kolossale Varmekilde, 
der har smeltet altsammen til en Ildkugle, at man i dens 
Nærhed maatte igjennem Tusender af Fod for at naa en 
Temperaturforøgelse af en Grad? 

Jeg ved meget godt, at disse negative Slutninger 
støde an imod almindelig antagne Teorier, men hvad 
skal vige i Videnskaben, Teorierne eller Kjendsgjernin- 
gerne? 

Nej, lad os tilstaa for os selv, at Teorien om Cen- 
tralilden ikke mere holder Stik over for saadanne Kjends- 
gjerninger. Naar man har holdt fast ved den, saa er 
det for en stor Del sket af andre Grunde. Alle Reli- 
gioner uden Undtagelse have et Sted behov, hvor man 
kan pine og plage, koge og stege ulykkelige Syndere, 
og alle have de søgt dette Sted i Jordens Indvolde. 
Centralilden passer fortræffelig til denne religiøse Ret- 
færdighedspleje. Lad os altsaa lade denne den haltende 
Guds gamle fra Tartarusmyten overførte Smedeesse ligge, 
hvor den hører hjemme, og lad os søge den Varmekilde, 
hvis Virkninger ere synlige i Jordens Indre, i de kemiske 
Processer og Reaktioner, der finde Sted overalt, og hvis 

Resultater vi have liggende for vore Øjne i de Omform- 
ninger og Metamorfoser, som de faste Materialer, hvoraf 
vor Jordskorpes Lag ere opbyggede, uophørlig ere under- 
kastede. Lad os dristig henføre Kilden til Varmen i de 
dybere Jordlag til disse Lag selv, i Stedet for at lade 
den komme andenstedsfra, fra Jordens Indre, der er os 
fuldstændig ubekjendt; og naar Tilvæxten i Varme er 
stærkest i de øverste Lag, saa ville vi ogsaa indrømme, 
at de kemiske Processer der optræde langt intensivere. 
Men den i disse Lag ved Omdannelsens og Metamor- 
fosernes kemiske Processer avlede Varme maa nødven- 
digvis ophobe og samle sig indadtil, medens der udadtil, 
ud imod Overfladen, stadig maa finde en Afkøling Sted 
ved Udstraaling i Rummet. Jeg kan ikke her i dette 
Øjeblik gaa ind paa Enkeltheder, men forfølger man 
Kjendsgjerningerne og deres Forbindelse, kommer man til 
den Slutning, at Kilden til den indre Varme navnlig er 
at søge i det ikke synderlig dybe Bælte i Jordskorpen, 
hvortil det uden fra sivende Vand naar ned, og at Var- 
men endogsaa for saa vidt frembringes af selve dette 
Vand, som det er det, der betinger de kemiske Processer 
og Omsætninger. | 

Lad -os ved denne Leilighed huske paa, at vore 
Dages Videnskab har givet os ganske andre Ideer om 
Materiens og Kraftens Natur end dem, der endnu for 
kort Tid siden var antagne. Naar man allerede tidligere 
med Vægtskaalen i Haanden kunde paavise, at Materien, 
Stoffets Natur, er en og den samme, uforgængelig, evig 
og ufrembringelig, og at dette Stof kun kan skifte Form, 
men ikke Kvantitet, saa vide vi nu til Dags desuden, at 
dette Stof ikke beherskes af et vist Antal hinanden be- 
kæmpende Kræfter, men åt ogsaa Kraften kun er én, 

uadskillelig fra Materien, uforgængelig, ligesaa evig som 
Materien selv; at vi ikke kunne skille disse to Ting fra 
hinanden, at Stof og Kraft ere ét, og at den tidligere 
 antagne Dualisme ikke længer lader sig hævde. Stoffet 
skaber Form, Kraften omsætter sig. "Varme, Bevægelse, 
Tiltrækning, Tyngde og Elektricitet ere kun forskjellige 
Fremtrædelsesformer for en og den samme Kraft, der 
uforanderlig i sin Kvantitet er uadskillelig fra Stoffet. 
Nævne vi en kemisk Forbindelse, såa betegne vi derved 
Bevægelse af Molekulerne, Stansning af denne Bevægelse 
paa Grund af at Forbindelsen er fuldbyrdet, og hele Be- 
vægelsens Omsætning: i Varme. Bevægelse og Varme, 
Varme og Bevægelse, — vi maale nu til Dags deres 
relative Kvantitet, thi vi kjende nu Varmens mekaniske 
Ækvivalent. 

Lad os nu anvende disse teoretiske Grundsætninger 
påa Vulkanernes Teori. Disse ofte kæmpemæssige Bjærge 
ere Resultatet af en Ophobning af Materiale, der er 
blevet udspyet paa Overfladen og traadt ud igjennem 
Kratere og Revner. Derom er man enig. Men hvor 
kommer dette Materiale fra? Fra Dybet, hvor det maa 
have udfyldt Rum, der svare til dets Rumfang.  Ud- 
tømmelsen af disse Masser maa altsaa have frembragt 
tomme Rum — og hvilke Rum? 

De tre Lavastrømme, som Vesuvs Udbrud 1494, 1855 
og 1872 afgav, kunne tilsammen anslaas til en Masse af 
over 4000 Millioner Kubikfod.  Montenuovo i Nærheden 
af Puzzuoli, der blev opdynget under et eneste Udbrud 
og for største Delen i Løbet af 24 Timer fra den 29de 
September til den iste'Oktober 1538, og hvis regelmæs- 
sige Form muliggjør en temmelig nøjagtig Beregning, 
anslaas til et Volumen af over 40,000 Millioner Kubikfod. 

Det i denne Henseende mest storartede Exempel har 
Udbruddet af Vulkanen Tomboro, der er 8,500 Fod høj 
og ligger paa Øen Sumbava, en af de smaa Sundaøer, 
afgivet. Udbruddet begyndte den 1åde April 1815 med 
heftige: Jordstød, der ledsagedes af en stærk Brølen. 
Man sporede disse Stød i en Kreds paa 400 geografiske 
Miles: Diameter. Fænomenerne tog lidt efter lidt til i 
Intensitet og naaede. deres Højdepunkt den 10de April. 
Først syntes hele. Bjærget at staa i Brand, saa indhylle- 
des det i-en saa tyk og sort Røg, at det blev som bæl- 
mørk Nat. Explosionerne var saa frygtelige, at Husenes 
Mure revnede derved, og Brølet saa frygteligt, at man 
- hørte det i uhyre Afstande. For at give en Idé om disse 
Afstande, hvis Angivelse støtter sig til paalidelige Med- 
delelser, behøver jeg kun at anføre, at Vesuv vilde kunne 
høres over hele Evropa lige til Nordkap, naar den gjorde 
en saadan Larm. Skjønt det var fuldkommen Vindstille, 
hævede Havet sig i en uhyre Bølge, der væltede sig ind 
over Land, rev Landsbyer om, rykkede Træer op med 
Rod og kastede store Skibe langt op i Land. Samme 
Dags Aften rejste der sig en forfærdelig Hvirvelvind, en 
opstigende Tyfon, der uden Tvivl var fremkaldt ved den 
fra den vulkanske Ild udgaaende Aspiration, kastede alt 
om og rev Mennesker, Bjælker, Træer med sig op i Luften 
"og hvirvlede dem omkring som Halmstraa. Uhyre Masser 
af svampede, glødende Slagger og brændende Aske faldt 
som en Plaskregn ikke blot ned paa Bjærget, men over 
hele Øen, hvor de trykkede Husenes Tage ind, paa Havet 
og paa de nærliggende Øer, navnlig paa Øen Lombok, 
hvor de dannede et. Lag af to Fods Mægtighed. Tolv 
Tusende Mennesker dræbtes paa Øen Sumbava, i Byen af 
samme Navn beholdt kun 26 Livet. Plantevæxten, Kvæ- 

get, alt var ødelagt, og der udbrød en frygtelig Hungers- 
nød, der yderligere kostede 40,000 Mennesker Livet. 

Den 8de April blev en engelsk Krydser udsendt fra 
Java i Retning af Kanontordenen, thi man troede der, 
at der var en Kamp i Gang med Sørøvere i Nærheden af 
Sumbava. Efter fire Dages Fart saa man om Morgenen 
fra Skibet i Horisonten en sort Sky, der stadig hævede 
sig højere og højere, i det den antog en rødlig Farve. 
Klokken 11 begyndte Askeregnen. Om Middagen 'var 
det bælmørk Nat. Askeregnen og Mørket varede uden 
Afbrydelse fulde 18 Timer. Kaptajnen anslog Massen af 
Aske, der faldt paa Dækket af hans lille Skib, til flere 
Tønder. Havet var i Nærheden af Sumbava bedækket 
af et flere Fod mægtigt Lag Pimpsten og Aske, der hin- 
drede Skibet i dets Bevægelser. 

Det er umuligt med nogen Sikkerhed at beregne 
Massen af den ved dette frygtelige Udbrud udslyngede 
Aske. En kredsformet Flade paa i det mindste 200 geo- 
grafiske Mil i Diameter var overdænget dermed. Naar 
man tager denne uhyre Udstrækning og Askelagenes 
Mægtighed i Betragtning, tør man vel paastaa, at disse 
Askemasser i Rumfang ikke blot maa kunne jævnføres 
med Montblanc, men langt overgaa det. Kæmpen blandt 
de evropæiske Bjærge vilde, naar den blev forvandlet til 
Støv og ligelig udbredt over et Fladerum af Størrelse 
som Schweiz, kun hæve dettes Niveau en Tomme, og 
Schweiz er meget mindre end det Fladerum, Tomboro 
overdængede. 

Hvad kan der nu blive af et tomt Rum paa Størrelse 
som Montblanc, der er opståaet ved et eneste Udbrud 


som Tomboros? 

Disse tomme Rum maa fyldes, enten ved Indstrøm- 
ning af Vand eller ved Sænkning af de aflejrede Sten- 
masser, der udbrede sig oven over dem. Udfyldningen 
ved Indstrømning af Havvand kan ikke paavises i selve 
Havet; hvor store disse Rum end kunne være, ere de 
dog forsvindende smaa over for Oceanet. Men paa det 
faste Land kan Lagenes Sænkning paavises ved Niveau- 
forandringer. 

Nu vel, vi kjende faktisk saadanne Sænkninger af 
Overfladen. Jeg vil minde dem om den langsomme Ned- 
gliden af Landsbyen paa Neo-Kaimeni-i Bugten ved San- 
torin, der gik forud for og ledsagede Udbruddet af Geor- 
gios.. Under Imbaburus Udbrud i Ecuador den 16de 
AÅvgust 1868 sænkede hele Omegnen sig, og paa det Sted, 
hvor før Byen Golachi stod, er der nu en stor Sø. Forud 
for Montenuovas Udbrud ved Puzzuoli gik der en be- 
tydelig Sænkning, hvis Centrum, hvorfra der brød en 
svovlholdig Kilde frem, laa 13 Fod under det fordums 
Niveau. Ja endnu mere — hele Plateauet omkring Byen 
Quito, der kan betragtes som Midtpunktet for Syd- 
amerikas store Vulkaner, sænker sig langsomt, som det 
fremgaaer af de forskjellige Højdemaalinger, der i over 
et Aarhundrede ere blevne foretagne ved Quito. La 
.Condamine bestemte i 1745 Quitos Højde over Havet 
til 9,596 Fod, Humboldt fik i 1802 9,570 Fod, Orton 
i 1867 9,520 Fod — i Løbet af 122 Aar er Byen altsaa 
sunket 76 Fod. 

En Sænkning er et Fald, altsaa en Bevægelse. Men 
en Bevægelse, der stanser, maa omsætte sig i Varme. 
Man har endogsaa, støttet paa denne Sandhed, søgt at 
forklare Vulkanerne ved Bevægelse. En bekjendt Fysiker 
og Kemiker, Mohr, har beregnet, at et Jordlag paa 

3 Miles Højde og 10,000 O Fod Grundflade ved. blot at 
sænke sig én Fod vilde frembringe Varme nok. til at 
smelte omtrent 28 Millioner Kubikfod Basalt og allerede 
vilde danne en ganske respektabel Lavastrøm, omtrent 
en Tiendedel af Vesuvs store Lavastrøm i. Aaret 1855. 
Der vilde næppe kunne gjøres store Indvendinger imøed 
denne Beregning, naar Sænkningen gik for sig som et 
pludseligt Fald, saaledes at denne Jordsøjle faldt ned 
påa det underliggende Lag som en kæmpemæssig Damp- 
hammer paa sin Ambolt, men jeg tænker, at Sænknin- 
gerne gaa langsomt for sig, at Jordlagenes Fald ikke 
sker pludselig og paa én Gang, men langsomt under 
stadig Hæmning, saa at den udviklede Varme faar Tid 
til at fordele sig. ; 
Det faar nu være, som det vil. Men slaa Sænk- 
ninger i Jordskorpen efter min Anskuelse end ingenlunde 
til for alene at forklare de vulkanske Fænomener og 
navnlig Udviklingen af Varme, såa synes de dog at spille 
"en Hovedrolle ved en anden Række Fænomener, som | 
man kun altfor ofte har sat i Forbindelse med Vulkanerne 
— jeg mener Jordskjælvene. | 
Der er ingen Tyivl om, at der gives Jordskjælv, det 
vil sige bølgeformige Rystelser i Jordens Overflade, frem- 
bragte ved et Stød i det indre, der udgaa fra Vulkaner. 
Intet Udbrud gaar hen uden saadanne Stød, der snart 
ere indskrænkede til Vulkanens umiddelbare Nærhed, 
snart brede sig videre, alt efter Stødets større eller min- 
dre Voldsomhed. Man føler Udbrudskeglen skjælve under 
sine Fødder, selv naar blot en let Dampblære springer 
"i Kraterets Indre; ved de store Udbrud brede Stødets 


Bølger sig overordentlig vidt ringformig ud fra Vulkanen. 

Men der maa derhos ogsaa i de vulkanske Egne 
komme mange Jordstød, der frembringes ved de indre 
Sænkninger og Udfyldningen af de tomme Rum, der have 
dannet sig under Vulkanerne ved selve Udbruddene. Naar 
den Dampspænding, der støttede og bar Hvælvingerne i 
disse Rum, er hævet ved selve Udbruddet, saa maa de 
tomme Rum, der blev dannede ved Udtrædelsen af La- 
vaen, Slaggerne og Asken, før eller senere fyldes igjen, 
og i de fleste Tilfælde vil dette ske ved Sænkning af 
Grunden, da Havvandet, om det træder til, som vi senere 
skulle se, turde fremkalde nye Udbrud. 

Men hvis man af disse Kjendsgjerninger vil drage 
den Slutning, at alle Jordskjælv maa være fremkaldte 
af vulkanske Kræfter, vilde man komme i Strid med 
Kjendsgjerningerne saa vel. som med den videnskabelige 
Logik. Jeg ved meget vel, at vi ere blevne opdragne og 
nærede med denne Teori fra Barnsben af, og at vi kræve 
en vis aandelig Anstrængelse for at frigjøre os fra saa- 
kaldte Sandheder, der ere blevne bibragte os i Skolen, 
og som lidt efter lidt ere gaaede over i den store Mæng- 
des Meninger. Fra Ungdommen af har man lært os, at 
den i dén indbildte ildflydende Jordkjærne, der siges at 
være dækket af den størknede Jordskorpe som af et tyndt 
Papirsblad, indesluttede og udviklede vulkansk Kraft be- 
standig arbejder i det indre, og at den »gamle Muldvarp» 
søger at gjennembryde denne Jordskorpe snart hist og 
snart her for at bane sig en Udvej. Man har jo kaldt 
Vulkanerne for Sikkerhedsventiler paa denne uhyre Damp- 
kjedel, bestemte til at skaffe de overhedede Dampe Luft, 
der altid var i Begreb med at sprænge hele Skorpen i 
Stumper og Stykker. 


Femte Række. II. 

Man har for at bevise denne formentlige Forbindelse 
imellem Vulkaner og Jordskjælv beraabt sig paa det 
Sammentræf i Tid, der skulde finde Sted imellem begge 
Fænomener. Saaledes som man har taget Sagen, lader 
her rigtig nok alting sig bevise. Det er endogsaa umuligt 
ikke at finde et Sammenhæng, naar man blot. vil gjøre 
overordentlige Fænomener afhængige af dagligdags. Jeg 
tager Listen over de i Aaret 1869 iagttagne vulkanske 
Udbrud og Jordskjælv for mig, som Hr. Fuchs har ført 
med størst mulig Nøjagtighed og Fuldstændighed og nylig 
har offentliggjort — jeg finder da 12 Udbrud og.100 Jord- 
skjælv. Derved maa man imidlertid vel lægge Mærke 
til, at alle de enkelte Jordstød, der mærkedes paa et 
bestemt Sted i den givne Tid, ere tagne som et eneste 
Jordskjælv; saaledes er det Jordskjælv, der sporedes i 
Omegnen af Ragusa i Maj 1869, sammensat af 53 en- 
kelte, temmelig stærke Stød, og de mer end 600 Stød, 
der i Aarets Løb sporedes i Gross-Gerau ved Rhinen, 
ere kun opførte som ét Jordskjælv. Naar man nu hverken 
tager Afstandene (den gamle Muldvarp støder alle Vegne) 
eller ringere Forskjelligheder i Tid med i Betragtning, 
saa er intet lettere end at bringe alle disse Jordskjælv i 
Forbindelse med paafølgende Udbrud og f. Ex. at sige, 
at Jordskjælvet i Ragusa blev bragt til Ro ved Aabningen 
af en Sikkerhedsventil i Vulkanen Isalco i Cordillererne, 
hvis Udbrud fandt Sted den 19de Maj, og at den vul- 
kanske Kraft, som den 17de September rystede Øen St. 
Thomas i Antillerne, endelig skaffede sig Luft i det den 
2bde September paafølgende Udbrud af Ætna paa Sici- 
lien. I ni Dage kan den gamle Muldvarp vel nok rode 
sig frem under hele Oceanet. Man vil maaske ikke tro, 


at man har hengivet sig til saadanne Fantasterier, men 

saa tager man fejl; man har endogsaa sat Jordskjælvet 
i Lissabon, det betydeligste, der nogen Sinde er blevet 
iagttaget, og som fandt Sted den 1ste November 1755, i 
Forbindelse med Xorullos Udbrud i det vestlige Mexiko, 
skjønt dette først fandt Sted fire Aar senere, den 29de 
September 1759! 

Nej, dersom overhovedet noget som helst videnskabe- 
ligt Resultat staar fast, saa er det det, at de fleste Jord- 
skjælv ikke frembringes af vulkanske Kræfter, at Jord- 
skjælv ofte forekomme i Egne, der ligge langt borte fra 
alle vulkanske Dannelser, og at Jordskjælvene frembringes 
ved Sænkninger, der maa indtræffe overalt, hvor der i 
Jordbunden findes let opløselige Stenlag, der efterhaanden 
opløses og føres bort af det nedsivende Vand, saa at de 
overliggende Lag, berøvede deres Understøttelse, styrte 
sammen. En meget simpel Betragtning kan overbevise 
os om Rigtigheden af denne Paastand. Alt Vand, der 
falder fra Atmosfæren ned paa Jorden, er fuldstændig 
frit for faste Stoffer — Sne, Hagl, Dug og Regn ere ikke 
andet end fortættet Vanddamp. Derimod indeholder alt 
Vand, der kommer frem fra Jordens Indvolde og løber 
hen over dens Overflade eller siver ned i den, en Mængde 
faste Substanser i Opløsning. Disse Substanser skyldes 
de Lag, hvoraf Jordskorpen er sammensat, og deres 
Mængde er saa betydelig, at de i Henseende til Volumen 
svare til hele Bjærgkjæder. Af de opløste eller opskyl- 
lede Materialier, som alle Jordens Floder føre bort i 
Løbet af et Aarhundrede, kunde man konstruere Bjærg- 
kjæder som Himalaya eller Cordillererne. Til disse 
bortførte Stoffer maa der, for saa vidt de ere hentede i 
Dybet, svare tomme Rum, og disse Rum kunne kun fyl- 


des ved Sænkninger. 

I Egne, hvor der forekommer let opløselige Lag af | 
Gibs, Stensalt eller andre Stoffer, der let lade sig føre 


bort, høre saadanne Sænkninger til Hverdagsbegivenhe- 
derne. De danne der Huller, Tragter, Afgrunde i Over- 
fladen, og Sænkningerne selv finde Sted under Rystelser 
og Stød, som rigtig nok ikke strække sig synderlig vidt. 
De gamle Minegange i Bjærgværkerne lukke sig efter- 
haanden ved Sænkning under Rystelser, der vel ere meget 


ubetydelige, men netop derved staa i Forhold til de sæn- | 


kede Masser. Man har med fuld Ret fremhævet, at der 
i Schweiz, hvor der ikke er Spor af vulkanske Dannelser, 
lader sig paavise tre Centralpunkter for hyppige Jord- 
skjælv, Visp i Wallis, Basel og den lille By Eglisau, 
begge de sidst nævnte beliggende ved Rhinen. I Eglisau 
sporer man næsten daglig svage Jordrystelser uden videre 
Følger. Men der er efter hele Egnens geologiske Byg- 
ning heller ingen Tvivl om, at der i en vis Dybde under 
disse Rhinbyer findes Lag af Stensalt og Gibs, og hvad 
Visp angaar, saa er det højst sandsynligt, at der ogsaa 
der findes Gibs i Dybet, da der i Omegnen og i ringe 
Afstand derfra i Rhonedalen træder betydelige Lag af 
dette let opløselige Mineral frem for Dagens Lys. 

Lad os nu efter denne nødvendige Digression vende 
tilbage til vort egentlige Æmne, Vulkanerne. » Vi kjende 
Udbruddene, men vi vide ogsaa, at der i alle Vulkaners 
Historie findes mer eller mindre langvarige Perioder, i 
hvilke de ere fuldstændig i Ro, og at Udbruddene til 
syvende og sidst kun ere Eftervirkning af en kemisk 
Virksomhed, der i det mindste delvis eller blot efter en 
ringere Maalestok fortsættes, efter at den voldsommere 
Virksomhed er ophørt. Vi træffe i Virkeligheden endnu, 


selv ved Vulkaner, der have været slukte i Aarhundreder, 

betydelige Udstrømninger af visse Luftarter, navnlig Kul- 
syre. Der er Egne i Auvergne, i Velay, i Eifel ved 
Rhinens Bred, hvor intet underjordisk Dyr kan leve, hvor 
et Hul, der stødes i Jorden med en Stok, strax bliver 
til en kulsyreholdig Kilde, hvor de Furer, Plovjærnet 
trækker, og Grøfterne ved Landevejene i Bunden fyldes 
med denne Luftart, der, som bekjendt, er tungere end 
den atmosfæriske Luft. Den kan kun destilleres op fra 
Dybet ved en stadig og længe vedvarende kemisk Virk- 
somhed, maaske, som Mohr formoder, ved Silikaters 
Indvirkning paa kulsur Kalk. Paa den anden Side vide 
vi ogsaa, at Vulkanerne i Hvileperioderne imellem Ud- 
bruddene bestandig destillere og sublimere en Mængde 
Stoffer, Vanddampe, Svovlforbindelser, Klormetaller 0. s. v. 
— alt rigtig nok i forholdsvis ringe Mængde, men dog 
nok til at vise, at der stadig foregaar mægtige kemiske 
Processer i det indre. Endelig kjende vi i Nærheden af 
de fleste Vulkaner, der vel synes udslukte, men dog endnu 
vise Tegn til kemisk Virksomhed, en Mængde hede Kilder, 
der bevise os, at Ilden i det underjordiske Laboratorium 
endnu ikke er helt udslukt. 
Vi have tilbagevist Teorien om en Centralild, en 
ildflydende Jordkjærne, med ét Ord Teorien om et al- 
mindeligt i Jordens Midte beliggende Arnested, hvor alle 
de i Virksomhed værende Vulkaners Skorstene skulde 
munde ud. Det er uendelig sandsynligere, at hver Vulkan 
eller i det mindste hver Gruppe Vulkaner har sit eget 
særlige Arnested, der er beliggende i forholdsvis ringe 
Dybde. Jeg kan ikke her gaa nærmere ind paa de Be- 
viser for denne Anskuelse, som man kan udlede fra en 
og samme Vulkans Lavas identiske kemiske Sammen- 


sætning i Modsætning til de forskjellige Vulkanlavaers 

vexlende mineralogiske Sammensætning; jeg kan heller 
ikke dvæle ved dem, man kan hente fra den indbyrdes 
Uafhængighed, der bestaar imellem nærliggende Vulkaner 
af forskjellig Højde i Henseende til Udbrud. Naar Cen- 
tralilden ikke existerer, saa maa man vel tillægge Vul- 
kanerne særlige selvstændige Arnesteder, mægtige kemiske 
Laboratorier, hvor der bestandig foregaar Processer, der 
udvikle en betydelig Hede, stor nok til at holde en stor 
Mængde Stoffer i smeltet Tilstand og derved udvikle de 
Dampe, Luftarter og Sublimationer, som Vulkanen afgiver, 
naar den er i Ro. 

Hvad kan nu være Aarsag til de mægtige Oprør, 
som vi kalde Udbrud, og som afbryde den Tilstand af 
relativ Ro, vi kunne betragte som den normale for Vul- 
kanerne? Maaske finde vi et bevisgyldigt Svar i nogle 
iagttagne Kjendsgjerninger. 

Den hævende Kraft i Vulkanerne er Vanddampene. 
Udbruddene afgive uhyre Vandmasser i Dampform. Dette 
Vand maa komme et Steds fra. Blandt alle optænkelige 
Stoffer, man kunde bringe sammen i et vulkansk Årne- 
sted, vilde vi imidlertid forgjæves søge den til at frem- 
kalde et Udbrud nødvendige Mængde Vand. Vandet maa 
komme uden fra til Arnestedet, og denne Tilførsel maa 
være den egentlige Aarsag til Udbruddet. 

Paa lidt nær maa alt dette Vand stamme fra Havet 
— de vulkanske Produkter bevise selv denne Sætning. 

Havvandet indeholder, som bekjendt, en Mængde 
Klorforbindelser i Opløsning, blandt hvilke Klornatrium 
(Kogsalt) spiller Hovedrollen. De mineralske Stoffer der- 
imod, der træde sammen i Vulkanerne for at danne Lava 
og Aske, indeholde kun meget faa Klorforbindelser, me- 


dens paa den anden Side Fumarolernes Sublimationer for 

en stor Del dannes af Klorforbindelser. Disse Klorfor- 
bindelser blive altsaa førte ind til Arnestedet uden fra af 
Vandet og atter førte bort med Vanddampene og ved 
Sublimationerne. Alle opmærksomme Iagttagere omtale 
et ganske besynderligt Fænomen, der indtræder umiddel- 
bart. efter at Udbruddene ere ophørte. Den størknende 
Lava og den nedfaldne Aske bedækkes med et hvidt Over- 
træk, der forsvinder efter nogle Timers Forløb, navnlig 
under Indflydelse af de vulkanske Regnskyl. . Hele Bjærget 
viser sig ofte ligesom overdrysset med fin Sne. Professor 
Palmieri har paa ny stadfæstet denne Kjendsgjerning 
ved Vesuvs sidste Udbrud.  »Ikke blot Keglen«, siger 
han, »men hele Campagnaen der omkring viser sig i nogle 
Dage hvid som af nyfalden Sne, der glimrer i Sollyset 
— det er det i Asken indeholdte Kogsalt, der blomstrer. « 
Ja, Kogsalt, Havsalt i Ordets snævreste Betydning! — 
Vandet, der trænger ind til Arnestedet og ved sin Om- 
dannelse til overhedet Damp bliver Aarsagen til de egent- 
lige Udbrud, dette Vand er i Virkeligheden Havvand. 
Over for de anførte Kjendsgjerninger synes denne Sæt- 
ning mig uomtvistelig. 

Med Undtagelse af nogle faa og lidet bekjendte Vul- 
kaner i Fastlandenes Indre, ved hvis Udbrud maaske store 
Indsøer overtage Havets Rolle, ligge alle virksomme Vul- 
kaner i Nærheden af Havet, de fleste endogsaa paa Øer 
eller paa Kyster, saaledes at Havet ligefrem beskyller 
deres Fod. Der kan derfor let bringes en Forbindelse i 
Stand imellem de vulkanske Arnesteder og Havet. Ud- 
bruddene blive paa denne Maade at forklare ved Indbrud 
fra det nærliggende Hav i de vulkanske Arnesteder. 

Jeg gaar endnu videre. Jeg tror, at visse Vulkaner 
ere udslukte, fordi deres Forbindelse med Havet er bleven 

afbrudt, at de have opgivet deres larmende Virksomhed, 
fordi deres Forhold til Havet er blevet et andet, uden 
at de derfor helt have opgivet den stille kemiske Virk- 
somhed, Destillation af Kulsyre og andre Mofetter og 
Frembringelsen af hede Kilder. Jeg tror, at man krono- 
logisk kan bestemme, hvornaar disse Vulkaners Virk- 
somhed ophørte, i det man bestemmer det Tidspunkt, da 
de Havbugter, ved hvilke disse Vulkaner fordum laa, blev 
fyldte ved Aflejring. 

Lad os kaste et Blik paa de evropæiske Vulkaners 
Beliggenhed, hvis Virksomhed synes at have været ud- 
slukt i forholdsvis kort Tid. De udslukte Vulkaner i 
Auvergne, Velay og Vivarais laa ved Kysten af en Bugt, 
der strakte sig imod Nord i det mindste til Omegnen af 
Lyon, og som efterhaanden blev opfyldt af tertiære Jord- 
"lag og af Diluvial- Dannelser. Eifels og Siebengebirges 
Vulkaner laa ved Bredden af den rhinske Bugt, der 
strakte sig til Omegnen af Mainz og Frankfurt og blev 
opfyldt paa samme Maade.  Euganee- Vulkanerne i det 
Vicentinske laa midt i en Bugt, der nu er opfyldt af de 
nyere lombardiske Alluviallag og gjennemstrømmes af Po. 
Basaltkeglerne i Håhgau, der have været slukte siden 
Slutningen af Miocæntiden, laa i Molassetiden ved Havets 
Bredder. Alle disse Vulkaner ere efter min Mening ud- 
slukte, fordi deres Forbindelse med Havet er bleven af- 
brudt ved Opfyldningen af Bugterne i deres Nærhed. Vi 
behøve ikke at være bange for, at den skal blive aabnet 
igjen. Saa længe Havet ikke igjen overskyller de Bugter, 
det har fyldt med sine Aflejringer, have vi ikke nødig 
at frygte for, at de Kratere, der tidligere have spyet Ild 
i Frankrigs og Tydsklands Indre, paa ny skulle begynde 
at drive deres ødelæggende Væsen. 

Jeg samler til Slutning i Korthed det udviklede, i 
det jeg siger, at Vulkanerne have isolerede Arnesteder, 
der ikke ere afhængige af nogen Centralild, hvis Til- 
værelse overhovedet ikke er bevist; at Jordskjælvene ikke 
nødvendig staa i Forbindelse med de vulkanske Kræfter; 
at tvært imod særdeles mange Jordskjælv maa tilskrives 
Sænkning af Jordlag, der ere blevne berøvede deres Støtte 
ved de underliggende Massers Opløsning og Bortførelse 
ved det nedsivende Vand; at Vulkanernes. normale Virk- 
somhed beror paa en stadig i Ro arbejdende kemisk Virk- 
somhed; at Udbruddene ere betingede af pludselige Ind- 
brud af Havvand i de underjordiske vulkanske Arnesteder ; 
og at Udbruddene blive umulige, saa snart Vandet afskæres 
fra de underjordiske Forbindelseskanaler, i det Bugterne 
fyldes. 


Fuglene og Insekterne, 


Af Edouard Perris. 


I rumrrende Afhandling er oprindelig trykt i det Køl. Lut- 
tichske Videnskabsselskabs Skrifter og derfra gaaet over i 
det franske Akklimatisations-Selskabs Maanedsskrift for 1873 
samt i ,,Annales de Vagriculture pfrangaises". Forfatteren, 
som indtager en hæderlig Plads blandt Entomologerne, er 
især bekjendt ved sit Værk over de paa Strandfyrren levende 
Insekter (,,Histoire des Insectes du Pin maritime"). 

Den franske Entomolog Maurice Girard ledsager Af- 
handlingens Optagelsei Maanedsskriftet med følgende Bemærk- 
ninger: ,,I detjeg her indrykker Hr. Perris's Arbejde, anser 
jeg det for rigtigt at tage nogle Forbehold. Der er ganske vist 
nogen Overdrivelse i de Lovtaler, der fra alle Sider skjænkes 
Fuglene for de Tjenester, de yde ved at udrydde Insekter. 
Denne Klasse er en af dem, for hvilke den Lov gjælder, 
at det væsentligste Middel til Udligning af de planteædende 
Formers altfor store Mængde leveres af Rovdyrene i samme 
Klasse, medens de andre Klassers kun spille en underordnet 
Rolle derved. Imidlertid tror jeg ikke, at man kan mis- 
kjende de insektædende Fugles Nytte inden for visse Grænser, 
navnlig i Tiden for Ungernes Opvæxt, hvor f. Ex. alle Spurve- 
fugle behøve kvælstofholdig og. styrkende Føde til at give de 
smaa. Rigtig nok udrydde Fuglene mange nyttige Rovinsekter, 
men da de planteædende Insekter sædvanlig ere talrigere end 
disse, og da deres Antal ofte ved Menneskets Specialkulturer 
mangfoldiggjøres paa en given Overflade ud over alt Normal- 
forhold, er det aabenbart, at Fuglene maa i større Antal 
udrydde de skadelige Arter end dem, der bekrige disse til 

vor Fordel. Dette er Grunden til, at jeg ikke ganske kan 
underskrive Hr. Perris”s altfor ubetingede Slutninger. Men 
i ethvert Tilfælde er denne fremragende Entomologs År- 
bejde kun lidet bekjendt og fremstiller Kjendsgjerninger af 
stor Interesse; det har derfor forekommet os hensigtsmæssigt 
at give det Plads i vort Maanedsskrift". 

Vi kunne i det hele slutte os til disse Bemærkninger; vel 
tiltro vi os ikke Sagkundskab til paa hvert enkelt Punkt at af- 
gjøre, hvem der gaar for vidt, Hr. Perris i at frakjende de 
fleste Fugle saa godt som al Fortjeneste af at ødelægge Bark- 
biller, Bladlus, Oldenborrer, Bladhvepse, Træhvepse, Sommer- 
fuglelarver osv., eller dem — hvis der er nogen — der begaa 
den maaske endnu større Misforstaaelse at tillægge Fuglene 
næsten-den hele Fortjeneste af at vedligeholde Ligevægten 
i Naturen ved at ødelægge hine, Plantevæxtens og vore 
Fjender; men skjønt det ogsaa forekommer os utvivlsomt, 
at Perris i denne Retning er gaaet noget for vidt, navnlig 
paa enkelte Punkter og netop maaske paa vigtige Punkter, 
haabe vi paa den anden Side at en Drøftelse som den 
foreliggende trods enkelte mulige Fejlsyn vil kunne faa 
Betydning ved at fremkalde en dybere Indsigt i Forholdet 
"mellem de skadelige Insekter og deres Fjender og derved 
en skarpere Bestemmelse af den Betydning, der maatte til- 
komme bestemte Fuglearter som Landmandens, Gartnerens 
eller Skovdyrkerens Forbundsfæller. Under alle Omstæn- 
digheder anse vi det ligesom de ovennævnte franske Tids- 
skrifter for en Pligt at lade ogsaa denne Stemme komme 
til Orde i en Sag af saa stor Vigtighed og almindelig In- 
teresse. I det vi for øvrigt henvise til et tidligere Indlæg i 
denne Sag, der gaar i modsat Retning og som ligeledes har 
været optaget i dette Tidsskrift, nemlig Tschudis ,,Fug- 
lene og Insekterne", samt til Professor Schiødtes ,Til 
Forsvar for nyttige Dyr" (Tidsskrift for Landøkonomi 1859), 
der endnu bedre vil sætte Læseren i Stand til at se Sagen 
fra den modsatte Side og drage ham til Minde forskjellige 
Kjendsgjerninger, som Hr. Perris ikke synes at have erindret 
eller at have tillagt den tilbørlige Vægt, ville vi nu give Ordet 
til Hr. Perris, hvis Afhandling vil læses med Interesse, fordi 
den giver et levende Billede af den Maade, hvorpaa mange 
Insekters Liv kommer i Strid med vore Interesser, og af 
den Udryddelseskrig, som føres inden for selve Insektklassen, 
og hvorved der tilføres os en uhyre Hær af stærke, om end 
ofte usynlige Hjælpetropper. At dette Billede ikke henter 
sit Stof fra vore hjemlige Forhold, men fra en Udkant af 

Mellemevropa, er en Ulæmpe, som selvfølgelig ikke lod sig 
afhjælpe. For de af Forfatteren anførte Kjendsgjerninger 
og Erfaringer maa han naturligvis selv og alene bære An- 
svaret. 

Ved Afhandlingens Slutning skulle vi referere. over 
nogle i Anledning af, Hr. P.s Artikel fremkomne Udtalelser, 
der mere eller mindre gaa i modsat Retning. (R.) 


I. 

I de sidste Aar er det blevet meget almindeligt at 
tale godt om Fuglene og at rose dem for de Tjenester, 
de yde Agerbruget ved at udrydde de Insekter, der skade 
Jordbundens Produkter. De lovprises i en Mængde Bøger, 
Afhandlinger, Beretninger, Notiser osv., som jeg forgjæves 
vilde søge at give Fortegnelse over; de have gjenlydt i 
Agerdyrknings-, videnskabelige og literære Selskaber, paa 
Generalraads-Møder og i lovgivende Forsamlinger. Det 
er en almindelig Samklang, hvorom hele Verden synes 
at være bleven enig, og i hvilken der hidtil ikke er frem- 
traadt nogen Mislyd. Troen paa Fuglenes Nytte har na- 
turlig affødt Tanken om at beskytte deres Tilværelse ; 
man har rejst Modstand mod den Jagt, der gjøres paa 
dem, og de Snarer, man dertil anvender; man har næsten 
viet Efterstræbere af Fuglereder til offentlig Fordømmelse ; 
man har endog forlangt Beskyttelsesforanstaltninger af 
Senatet, og en alvorlig og lærd Senator har i en Betænk- 
ning, der i formel Henseende er fortrinlig, i fuldkommen 
god Tro og med Almenvellet for Øje gjort sig til Tolk 
for Beskyldningerne imod Jægerne og Fugleredesøgerne 
og for den offentlige Mening til Gunst for disses Ofre. 
Regeringen har til en vis Grad ladet sig bevæge deraf. 
Paa dens Opfordring har Videnskabernes Akademi ind- 
delt Frankrig i forskjellige Bælter og for hvert af disse 

udarbejdet en mere eller mindre nøjagtig Liste over de 
Fugle, som ere Standfugle (3: bygge Reder) der, og dem, 
der kun findes der som Trækfugle. Denne Liste har tjent 
som Grundlag for de Instruktioner, der ere blevne til- 
stillede Præfekterne, og som opfordre dem til i deres re- 
spektive Departementer kun at tillade Jagten paa Træk- 
fugle og at forbyde Jagten paa Standfugle — som om Træk- 
fugle i én Egn ikke var Standfugle i en anden, og som 
om der var god Logik i at tillade Mellem- og Sydfrankrig 
at udrydde de Fugle, der ere nyttige for Nordfrankrig ! 
For øvrigt indskærpes det Præfekterne at indskrænke 
Jagtmidlerne paa en saadan Maade, at man f. Ex. kun 
maa fange visse Årter med Snarer med et enkelt Heste- 
haar — som om Snarerne selv valgte deres Bytte, og som 
om denne Slags Jagt ikke var den mest ødelæggende 
af alle! 

Findes denne Stemning til Gunst for Fuglene, der 
for nærværende Tid er saa vidt udviklet i Frankrig, i 
samme Grad i andre Lande? Intet Steds, tror jeg, har den 
ytret sig saa stærkt og saa enstemmig som hos os. 
Medens vi lovprise Fuglene som vore Afgrøders Beskyt- 
tere og udtænke Midler til at give dem baade Lyst til at 
bygge Rede i Nærheden af vore Huse og vore dyrkede 
Jorder og Materiale dertil, lade de ægyptiske Agerdyrkere 
deres Marker bevogte for at holde dem borte. Bønderne 
i Lombardiet stille Indretninger op for Spurvene for at 
— Iokke dem til deri at bygge Reder, som man derefter 
ødelægger, og en stor Del af Spanien er kun af den 
Grund blottet for Træer, fordi Landmændene hylde Fore- 
stillmger, der ere lige saa ensidige som vore, og nægte 
Fuglene, af hvilke de vente mere Skade end Gavn, baade 
Ly og Reder. 

Den Stemning, hvorom jeg oven for har talt, har for 
øvrigt ikke altid været den samme som nu. Indtil for 
et Par Aar siden erkjendte man vel fuldkommen, at nogle 
Fugle ere til en vis Gavn, og at det er fordelagtigt at 
frede dem, men man var temmelig tilbøjelig til at tro, at 
Afgrødens Beskyttelse imod skadelige Insekter afhang af 
Landmændene selv, der, naar de forenede deres Anstræn- 
gelser og paa en og samme Tid bekrigede de fælles 
Fjender ved Anvendelse af visse Stoffer, som Videnskaben 
eller Charlataneriet stillede til deres Raadighed, maatte 
kunne fjærne eller udrydde Ødelæggerne og bevare sine 
Produkter. Men efterhaanden er man kommen til den 
Erkjendelse, at det er meget vanskeligt, for ikke at sige 
umuligt, at bringe alle en Egns Jordbrugere til deune 
Samtidighed i Krigsførelsen, der dog er saa nødvendig; 
næsten i alle Tilfælde har man set, at Menneskets Kamp 
mod Insekterne er en af de mest ulige, man kan tænke 
sig, fordi Insekterne paa deres Side have Antallet, den 
ubetydelige Størrelse, Bevægeligheden, den natlige Færd, 
Evnen til at kunne skjule sig og en ofte vidunderlig Frugt- 
barhed; og saa har man i Følelsen af en Afmagt, der 
bestandig traadte tydeligere frem, sét sig nødsaget til 
andet Steds at søge en Hjælp, som man ikke fandt hos 
sig selv. Da har man ogsaa tænkt paa Fuglene, og 
det var meget naturligt; man har gjort den rigtige Iagt- 
tagelse, at Fuglenes Antalsyntes at formindskes, uden Tvivl 
en Følge af den overdrevne Jagt, man gjorde paa dem; 
og man har godtgjort, at særlig Antallet af skadelige 
Insekter maatte være tiltaget, eftersom deres Ødelæggelser 
blev mere og mere kjendelige, — hvad jeg rigtig nok til- 
skriver Agerdyrkningens Fremskridt, Udvidelsen af visse 
Jordbrug og navnlig af de kunstige og naturlige Enge 

samt forskjellige andre Aarsager, der ere vanskelige at 
vurdere, og endelig en større Iver for at iagttage Kjends- 
gjerningerne. Man har set en nødvendig Forbindelse mellem 
disse to Fænomener og har sagt: »Insekterne forøges, 
fordi Fuglene formindskes; vi ville altsaa forsvare hine 
ved at beskytte disse«. Mænd, der have Avtoritet i 
Agerdyrkningsvidenskaben, have udtalt denne Tanke; den 
er bleven bestyrket af en hæderlig Lærd, Hr. Florent 
Prévost, der var ansat ved det naturhistoriske Museum 
i Paris, og som ved Undersøgelse af Fuglemaver har 
påavist, at mange af disse Dyr leve af Insekter; og fra 
alle Sider, selv fra meget kundskabsrige Mænd og selv 
fra alvorlige Videnskabsselskaber, der dog skulde være 
de sidste til at lade sig rive med af Strømmen, har der 
rejst sig det Raab: Beskyttelse for de Fugle, der 
udrydde skadelige Insekter og derved ere 
Ågerdyrkningens Velgjørere! Saaledes er det 
opstaaet og har udviklet sig, dette Raab, der for Øje- 
blikket kastes tilbage af saa mange Ekkoer, og som har 
fremkaldt saa mange Bøger og Afhandlinger, hvori man 
beregner,- hvor mange Larver en Bogfinke æder, hvor 
mange Oldenborrer en Spurv forbruger, hvor mange Nat- 
sværmere en Natravn sluger, og hvor mange Fluer en 
Nattergal fordøjer. Skulde jeg midt i denne Harmoni, 
som intet hidtil har forstyrret, vove at hæve en skur- 
rende Stemme? Ja, jeg bestemmer mig dertil, tilskyndet, 
ikke af en Indbildskhed, der ligger min Karakter fjærn, 
men af Grunde, .der forekomme mig ikke at være uden 
Vægt. For det første tror jeg lige over for de Mænd, 
hvis Anskuelse jeg bekæmper, at have en Fordel, som 
jeg langt fra ikke gjør mig til af, men som jeg er nødt 
til at nævne for at vinde nogen Tiltro; det er den, at 

jeg efter i mere end fem og tredive Aar at have med 
Iver dyrket det naturhistoriske Studium er fuldkommen 
fortrolig ikke blot med Fuglenes Vaner og Levevis her i 
Landet, men ogsaa med Insekterne, som jeg med For- 
kjærlighed har beskæftiget mig med. 

Denne dobbelte Indsigt er uundværlig, naar man vil 
være i Stand tilsat bedømme de Forhold, der finde Sted 
mellem Fuglene og de skadelige Insekter; thi det, man 
ønsker at vide, er ikke, om Fuglene spise Insekter, hvilket 
er. tilstrækkelig bekjendt, men om de udrydde mange 
skadelige Insekter.  Mén nu er selv Hr. Florent 
Prévost, hvem man dog i denne Sag skjænker saa 
megen Opmærksomhed, og som ogsaa fortjener den, nåar 
Talen er om Fugle, ude af Stand til at løse det Hoved- 
spørgsmaal, som jeg her har opstillet, efterdi han intet 
kjender til Insekter. Derfor har han ogsaa, da jeg til 
min egen Vejledning anmodede ham om Oplysninger i 
dette Punkt og sagde ham, hvorfor jeg lagde saa stor 
Vægt derpaa, bevaret en Tavshed, som en fælles Ven 
har forklaret som Forlegenhed. For det andet har jeg i 
mange Aar anstillet omhyggelige Iagttagelser over dette 
Spørgsmaal; jeg har indsamlet et tilstrækkelig stort 
Antal af afgjørende og ubestridelige Kjendsgjerninger til, 
at jeg kan tillade mig at have en Mening og tro mig i 
Stand til at forsvare og godtgjøre den. For det tredje 
endelig er jeg overbevist om, at de Forestillinger, man 
har gjort sig om Fuglenes Nytte, ere mere instinktmæs- 
sige end gjennemtænkte, og jeg antager, at hvis man 
havde henvendt en større Opmærksomhed paa den Rolle, 
som de insektædende Fugle spille, og paa de skadelige 
Insekters Levevis, vilde man ganske naturlig være bleven 
ført til helt andre Slutninger. Dette er noget, jeg i 

øvrigt mere end én Gang har erfaret. Jeg har haft det 
Tilfælde, at jeg har henvendt mig til Mænd, der besad 
store Kundskaber endog paa Entomologiens Omraade, og 
ganske simpelt gjort dem det Spørgsmaal, om de insekt- 
ædende Fugle ere nyttige for Agerdyrkningen; de have 
aldrig undladt at give mig et bekræftende Svar, saa nøje 
er tilsyneladende den logiske Forbindelse mellem disse to 
Forestillinger: Fuglene leve af Insekter og beskytte føl- 
gelig Agerdyrkningen, der maa lide saa meget af Insek- 
terne — og saa mægtig er en almindelig antagen Menings 
Indflydelse! Naar jeg derpaa opfordrede dem til nøjere 
at overveje denne Forbindelse og trak dem med ind i den 
Undersøgelse, som jeg nu strax skal anstille, stansede de 
mig snart for at sige mig, at de havde haft Uret og jeg 
Ret. — Det er disse Betragtninger, der bestemme mig til 
at modsige de mange Forsikringer, som ingen hidtil har 
bekæmpet. I det jeg gjør det, har jeg langt fra til Hensigt 
at levere et Vaaben imod dem, der dadle og ville for- 
hindre den overdrevne Tilintetgjørelse af Fuglene. Jeg 
beklager lige saa meget som nogen anden den Misbrug, 
der finder Sted ved Jagten paa dem, og det gjør mig i 
høj Grad ondt at se Tallet formindske sig af de Sangere, 
der give vore Skove og Lunde såa megen Tiltræknings- 
kraft, af de venlige Gjæster, der oplive vore Marker, 
Blomster- og Frugthaver, ja endog vore Huse. 

Jeg erkjender ligeledes med Smerte Formindskelsen 
af Fuglevildtet, som pååa én Gang giver Anledning til 
nyttige og behagelige AÅdspredelser og afgiver et temmelig 
vigtigt Fødemiddel. Det er altsaa ikke mod Fuglene, jeg 
skriver; mit eneste Maal er at tilintetgjøre, hvad jeg 
anser for en Vildfarelse, og at godtgjøre, hvad jeg 


anser for en Sandhed. Næsten alle Fugle, ja sandsyn- 
Femte Række. Il. 4 

ligvis alle, æde Insekter%). Selv Rovfuglene gribe, naar 
de ere forsultne, til denne Nødhjælp, hvilket ogsaa ifølge 
Hr. Florent Prévost er Tilfældet med Ulven, Ræven 
og Grævlingen, naar deres Jagt ikke har været heldig. 
Der er Fugle, som f. Ex. Svalerne, Mursvalerne og Nat- 
ravnene, der leve udelukkende af Insekter; andre, som 
Nattergalen, Græssmutterne og i det hele de saa kaldte 
»Sangere«, fortære sædvanlig Insekter og gjøre kun en 
Afvigelse fra denne Regel, naar de i Efterhøsten æde 
Bær, Figner osv; atter andre, som Bogfinken, Stillidsen 
og Spurven”), foretrække, medens de made deres Unger, 
Insekter for Frø, men i den øvrige Del af Aaret omvendt 
Frø for Insekter. Andre igjen som Skaden ere altædende: 
Insekter, Orme, Larver, Korn, Frugter, Smaafugle, Kyl- 
linger, alt er dem velkomment. For ikke at forlænge 
denne Liste, der aldrig vilde blive færdig, hvis man vilde 
tage alt med, skal jeg endnu blot nævne Rovfuglene, der, 
som f. Ex. Uglerne, Musvaagen og Glenten, ere mest til- 
bøjelige til at leve af Kjød, men, naar der ikke er anden 
Udvej, slaa ned paa et Vildt, der er mindre saftfuldt og 
mindre efter deres Smag. 

Af denne meget sammentrængte og meget ufuldstæn- 


dige Oversigt over Fuglenes Maade at leve paa, men som 


%) Jeg tror én Gang for alle at maatte bemærke, at naar jeg taler 
om »Fugle« og »Insekter, er det ikke min Mening at omfatte 
alle Arter af disse Dyr i den hele Verden. Da jeg ikke vil sige 
andet, end hvad jeg er vis paa, vil jeg kun støtte mig til Kjends- 
gjerninger, der bekræftes af de mest kompetente og mest tro- 
værdige Mænd, og ydermere næsten altid til mine egne Iagttagel- 
ser, der navnlig omfatte Departementet Landes (»Hederne«), hvor 
jeg har min Bopæl. De Slutninger, hvortil jeg føres, ville ikke 
desto mindre være almindelige og ubetingede som-de Principer, 
der danne Grundlaget for dem. (F. A.) 

+4) For Spurvenes Vedkommende vil dette Punkt særlig blive drøftet 
i en Efterskrift. (R. A.) 


51 


enhver selv kan udvide og fuldstændiggjøre, viser det sig, 
naar man ser hen til det store Antal Fugle, der lever, 
at der hver Dag finder et forfærdeligt Forbrug af Insekter 
Sted. Det er ikke blot i Tusender, det er i Hundrede- 
tusender, i Millioner, alt efter det Omraade man vælger, 
at man maa tælle Ofrene fra en Solopgang til den anden 
i den smukke Aarstid. Indbildningskraften forfærdes ved 
Forestillingen om den Totalsum, hvortil man naar op ved 
Enden af et Aar. Man ser, jeg fordølger intet, men giver 
strax fra Begyndelsen af dem, der hævde Fuglenes Nytte, 
hvad der tilkommer dem.  Fremfor alt skal man hylde 
Sandheden, men man maa hylde den helt ud, og det er 
ved den fortsatte Undersøgelse af Virkeligheden, at mine 
Modstanderes Beregninger ville vise sig ikke lidet fejl- 
agtige. Altsaa: der er ingen Tvivl om, at et uberegneligt 
Antal Insekter bliver Fuglenes Bytte, men hvor mange 
blandt disse Insekter ere skadelige?  Aabenbart 
drejer hele Sagen sig herom, thi ingen tænker paa at 
lade Fuglenes Nytte bero paa Udryddelsen af Insekter, 
der ere os fuldstændig ligegyldige. Det er altsaa dette 
Spørgsmaal, det gjælder at opklare og besvare. Jeg for- 
staar ved skadelige Insekter dem, der ere Mennesket og 
de os nyttige Dyr til Besvær; dem, der tilføje Industri- 
eller Næringsplanterne eller overhovedet alle de Planter, 
store og smaa, der ere Mennesket eller Dyrene til Nytte, 
virkelig Skade; samt dem, som, begavede med dette vid- 
underlige, men farlige Instinkt, der lader dem opdage 
Sygdomstilstanden hos Træer og Buske, bidrage til at 
fremskynde disses Undergang og ofte gjøre den uundgaaelig. 
Men jeg henregner ikke til denne Kategori Flertallet af 
dem, der kun angribe Planterne, naar disse ere fuldstændig 


døde, dem, der indskrænke sig til at berøve Vinranken, 
AF 

Hasselen, Stikkelsbærbusken, Poppelen, Ælmen og Egen 
nogle Blade, og som aldrig efterlade kjendelige Spor af 
deres Tilværelse; med ét Ord alle dem, som man ikke 
har nogen alvorlig Grund til at frygte. Man maa gjøre 
disse mine Undtagelser saa betydningsløse, som man lyster, 
under det Paaskud, at et Insekt, der er os ligegyldigt, 
fordi det kun har liden Udbredelse, kan blive saa almin- 
deligt, at det bliver farligt; trods denne Indrømmelse op- 
stiller jeg den følgende Beregning, der dog selvfølgelig 
kun kan være tilnærmelsesvis rigtig. Der findes i Evropa 
omtrent 14000 kjendte Arter af Biller, 500 Arter Skind- 
vingede, 1000 Arter Netvingede, 5000 Arter Aarevingede, 
2000 Arter Halvvingedækkede (Næbmundede), 6000 Arter 
Fluer, 4000 Arter Sommerfugle og 2000 Arter Vingeløse. 
Dette udgjør et samlet Beløb af 34500 Arter. Af dette 
Tal 'er' der i' det højeste: 350” Arter seller cb p tider 
virkelig ere skadelige eller kunne blive det; de andre 
have enten ingen Interesse for os ved denne Lejlighed 
eller ere tvært imod nyttige Insekter, der ere beskikkede 
til vore Fjenders Udryddelse eller til at begrænse Ukrudts- 
og Snylteplanternes Formerelse. Heraf ser man, at hvis 
man kun tager Hensyn til Antallet af Arterne, kan der 
mellem hundrede Insekter, som Fuglene snappe, kun findes 
et, som er skadeligt; og af de;99 andre har største Delen 
kun liden Betydning for os, og et vist Antal har til Op- 
gave at gjøre os Gavn. Alt dette synes i en betydelig 
Grad at formindske Fuglenes velgjørende Rolle. Men, 
vil man sige, det er just ikke Antallet af Arterne, der 
skal lægges til Grund for Beregningerne, men Antallet 
af Individerne; thi det kan hænde, at de skadelige 
Årter ere, som f. Ex. Bladlusene og Græshopperne, langt 
talrigere end de andre, hvad der vilde gjøre en stor For- 

andring i det oven for opstillede Overslag. Denne Ind- 
vending er ganske naturlig, og skjønt den kun grunder 
sig paa en Formodning og det vil være umuligt at støtte 
den med Tal, ligesom det vilde være umuligt at gjen- 
drive den med Tal, ville vi dog paa en anden Maade 
indlade os påa den, i det vi, ikke i dets Almindelighed, 
men særlig i Henseende til de skadelige Arter, drøfte 
Spørgsmaalet om den Rolle, Fuglene spille. 


II. 


Lad os begynde med Billernes Orden. Der finde 
vi først en Glansbille, Meligethes virideseens, hvis Larve ud- 
klækkes af et Æg, der er lagt i Blomsten paa Kaal eller 
Raps, og enten fortærer Blomsterdelene eller tager Op- 
hold i Skulpen og ødelægger Frøene. Den bestandig 
skjulte Larve undgaar Fuglenes Eftersøgninger , og In- 
sektet, der kun er 1 Linje langt, bliver fuldstændig for- 
agtet af dem. Hvad, skulde de bryde sig om et saa ube- 
tydeligt lille Dyr, der er helt beskyttet af et hornagtigt 
Panser, og som det vilde være saa omstændeligt af fange, 
naar der paa samme Tid er saa mange andre større og 
mere saftfulde Insekter, saa mange Myg i Luften? Og 
findes der overhovedet mange Fugle i de blomstrende 
Rapsmarker, naar denne Bille overfalder dem for at lægge 
Æg i dem? Man ser ingen eller næsten ingen, og det 
tør ikke siges, at Fuglene. i mindste Maade beskytte 
"Rapsen mod denne ofte meget farlige Fjende. 

Følge vi Systemet, komme vi derefter til Olden- 
borrerne, af hvilke der er flere store og smaa Årter, 
der alle som Larver ere hvad man kalder »hvide Orme« 
og leve af Planterødder. Disse »hvide Orme« ere i 
flere Lande Gjenstand for Jordbrugernes særdeles beret- 

tigede Afsky paa Grund af den betydelige Skade,. de 
anrette paa Afgrøden. . Uagtet vi i Departementet »He- 
derne« have mange Oldenborrer og af flere Slags, lide 
vi dog ikke synderlig af deres Larvers Ødelæggelser, 
og .det kommer deraf, tror jeg, at vore Marker kun 
bære Kornsorter og lugede Planter; at vor treaarige 
Vexeldrift indbefatter i det mindste én Halvbrak; at vore 
naturlige Græsgange (vi have næsten ingen kunstige) ere ved- 
varende og .kun meget sjælden brydes op; at Markerne 
have græsbevoxede Indfatninger, hvor Oldenborrerne hel- 
lere ville lægge deres Æg end paa selve Marken, og hvor 
Larverne blive, fordi de der finde Føde nok. Agerbru- 
gets Fremskridt og navnlig det, der bestaar i Udvidelsen 
af de naturlige Græsgange og Anlæggelsen af kunstige, der 
periodisk brydes op, synes mig af sig selv at maatte 
begunstige Oldenborrernes Formering og navnlig at gjøre 
deres ødelæggende Larvers Nærværelse i Jordbunden 
kjendelig. Den sunde Fornuft siger os jo, at naar en Græs- 
mark, der i Løbet af tre, fire eller flere Aar har modtaget 
disse Insekters Æg, derefter anvendes til Kornavl eller 
til Dyrkning af Industriplanter, vil den opvoxende Grøde 
komme til at lide mere eller mindre af »de hvide Orme«, 
som Pløjelaget huser. 

Hvad Værd man end vil tillægge den her udtalte 
Anskuelse, der er fuldstændig uden for vort Æmne, er 
saa meget vist, at Oldenborrelarverne ere en skrækkelig 
Plage for Agerbruget, ja endog for Skovbruget, og at 
man nu i lang Tid forgjæves har søgt efter et Middel 
imod dem. Efter visse begejstrede Fuglevenners Mening 
skulde dette Middel derimod allerede være fundet; det 


vilde være tilstrækkeligt, naar man selv hjalp en lille 

Smule til, at frede om de Fugle, der gjøre Jagt paa hine 
fordømte Smaadyr. Lad os da se, hvilke disse Fugle ere ! 

Som fuldkomne Insekter ere Oldenborrerne natlige 
Dyr; de begynde ikke deres Omflyven og Virksomhed, før 
Solen ikke mere staar over Horisonten, da: naar Fuglene 
ere gaaede til Ro. De eneste, som da jage, ere Nat- 
ravnene, en Årt, der er lidet talrig, endskjønt man 
ikke søger at udrydde den, og Nat-Rovfuglene, hvilke 
med Undtagelse af Høgeuglerne og Dværg-Hornuglerne, der 
ret gjærne æde Insekter, ikke tage Oldenborrer uden i 
Mangel af bedre Vildt. Disse Fugle ere heller ikke 
meget talrige, og selv om man vil indrømme som det 
gunstigste Tilfælde, at de alle i Oldenborretiden nære sig 
udelukkende af disse Insekter, maa jeg dog spørge, hvad 
Virkning dette skulde have paa Massen? Aabenbart ingen, 
og det vil man let forstaa, naar man tager i Betragtning, 
at ti store Oldenborrer eller tyve smaa kunne mætte en 
Natravn; at det er tilladt at regne Halvdelen heraf for 
Hanner, der aldeles ingen Betydning have (naar Befrugt- 
ningen er forbi), og at der imellem de slugte Hunner 
sandsynligvis er nogle, der allerede have udført deres 
Æglægning. 

I Larvetilstanden leve Oldenborrerne, som jeg alle- 
rede har sagt, alle paa samme Maade; Larverne findes i 
forskjellig Dybde i Jorden, hvor de bortæde Planternes 
Rødder. Her kan der ikke mere være Tale hverken om 
Natravne eller Spurve, men der er et Steds blevet skrevet, 
at hvis Normandiet ødelægges af »hvide Orme«, saa er 
det, fordi man har givet sig til at jage Ravnene fra 
Markerne, hvilket vil sige det samme som, at Ravnene 
vilde kunne, om ikke udrydde Oldenborrerne, saa dog i 
det mindste gjøre dem næsten uskadelige. Lad os til 

Ravnene føje Skaderne, Stærene og Grønspæt- 
terne, hvilke Fugle alle skrabe i Jorden — thi der maa 
skrabes i Jorden for at finde »hvide Orme« — og saa se%). 

Skaderne og Grønspætterne vise sig sædvanlig enkeltvis 
eller i meget lille Antal som alle Fugle, der ikke ligefrem 
ere Strejf- eller Trækfugle. Ravnene derimod og Stærene, 
der undertiden ere deres Ledsagere, komme, efter hist og 
her at have levet parvis, i store Flokke til de forskjellige 
Dele af Frankrig og de sydligere Lande ved Efteraarets Nær- 
melse. Departementet »Hederne« føder Tusender af Ravne 
hele Vinteren igjennem, og de tilbringe Tiden der paa 
følgende Maade. Saa snart de ere ankomne, plukke de 
Agern paa Egetræerne og gjøre hyppige Besøg i den 
endnu ikke indhøstede Majs. I Saatiden kaste de sig 
over de slet bevogtede Marker og fortære der saa megen 
Hvede og Rug, som de kunne. Hvis der, medens de op- 
grave Kornet, viser sig nogen Orm eller noget Insekt, 
benytte de det naturligvis. Senere sprede de sig næsten 
overalt, over Markerne, Brakmarkerne, Græsgangene, 
Engene, Vinbjærgene, Hederne og Skovene, og leve der, 
som de bedst kunne; de ynde især Græsgangene og En- 
gene, fordi de der finde Gødningen, der indeholder dels 
Korn, som er undgaaet de planteædende Dyrs Fordøjelse, 
dels efter nogen Tids Forløb Larver af skarnædende 
Biller. De vide ogsaa, at disse Steder, som Menneske- 
arbejdet ikke har udpint, skjule Frø, Regnorme og mange 
Insekter og Larver, der leve eller overvintre i Græstuerne 
under Jorden. Der foretage de da, ofte i Selskab med 
en Flok Stære, der paa én Gang ere deres Bordfæller, 


%) Forf. nævner ikke Alliken og Blaaraagen: Jfr. den oven for 
anførte Afhandling af Prof. Schiødte. (R. A.) 

Spioner og Skildvagter, en Undersøgelse af Jordbunden 
og afkræve den et Maaltid, der i Frostvejr maa falde 
mågert nok ud. Adskillige Gange har jeg været nys- 
gjerrig efter at vide, hvorledes de havde tilbragt deres 
Tid, og har da fundet Kokasserne og det andet Skarn 
endevendte og smulrede og Jorden overalt opkradset i 
smaa Fordybninger af et Par Tommers Dybde. Aaben- 
bart havde de søgt efter Fødemidler, men hvad havde de 
fundet? Visselig kun faa »hvide Orme«, thi disse op- 
holde sig i de dybere Lag og gaa desto længere ned, jo 
stærkere Kulden er. 

Det vil saaledes være bevist, tror jeg, at Fuglene og 
Oldenborrerne meget vel kunne leve paa de samme Steder, 
og at de sidste intet alvorligt have at frygte af de første =). 

Den Familie, hvortil Oldenborrerne høre, nemlig Tor- 


bisterne, indbefatter andre Slægter, som f. Ex. Eghjorten 


+) At Musvaagen maa regnes til Oldenborrens Fjender, synes at 
fremgaa deraf, at man f. Ex. i dens Mave har fundet 34 hele Olden- 
borrelarver foruden en hel Grød af fordøjede Larver, der ikke 
lod sig tælle.  (Zoocoi.-Garten XI).  Meddeleren oplyser, åt det 
ikke kunde hidrøre fra, at Musvaagen havde dræbt en Krage 
eller Skade og taget dem i dens Kro; thi der var ikke Spor af 
. Kjød i dens Mave, og desuden pleje de krageagtige Fugle ikke aft 
tage Oldenborrelarvens Hoved med; det gjøre de kun ved de 
allerførste; såa snart den første Hunger er tilfredsstillet, rive de 
det af. Ved at gjennemgaa en af Haller meddelt Eortegnelse 
over Maveindholdet af 277 i Schweiz skude Fugle, hørende til 
75 Arter, finde vi Oldenborren opført hos 13 af disse Arter: Mur- 
svale, Gøg, Spurv, Bogfinke, Stillids, Mejser, Skovskade, Stær, Skade 
og Pirol; i Gjennemsnit vilde altsaa (hvis man derpaa turde 
bygge en. almindelig Regel) hver sjette Fugl være Oldenborrens 
Fjende, og det er da ikke saa lidt endda. Vistnok har man ikke 
heri et bestemt Maal paa det Forhold, hvori de virkelig i Naturen 
og i det store sætte Grænse for Oldenborrens Formering, men 
man faar dog det Indtryk, at Perris anslaar deres Virksomhed 
for: lavt. (R. A.) 

(Lucanus), Dorcus og Trichius, hvis Larver alle leve af Træ: 
men da de kun angribe énten de fuldstændig udgaaede 
Træer eller de Dele af Stammen, der ere i Færd med at 
raadne, kan jeg ikke anse dem for skadelige. Man be- 
høver i alt Fald kun at borttage det udgaaede eller ud- 
levede Træ. I øvrigt sholde Former som Eghjorte og 
Dorcus Fuglene i Respekt ved deres Størrelse og kraftige 
Panser”), og deres Larver, der ere dybt nedgravede i 
Veddet, undgaa deres Eftersøgninger. 

Vi gaa nu over til Bupresterne eller Pragtbillerne, 
saa kaldte påa Grund af den glimrende Dragt, hvori 
største Delen af dem træder op, og hvis Larver alle ere 
plante- eller vedædende. Mange af disse Insekter an- 
gribe Planter, der ere uden Betydning for Landbruget, 
eller udgaaede Træer; men der er nogle; af dem, der 
have Forkjærlighed for Træer, som kun ere syge, og som 
uden Skaansel tilintetgjøre dem ved at lægge Kimene 
til deres Larver i dem. . Til disse høre Poecilonota- 
Arterne, der hjemsøge Ælme- og Lindetræerne, Me- 
lanophila cyanea, der søger Granen, og Agrilus sexz- 
guttatus, der volder Poplens Ulykke. I den hedeste 
Sommertid slaar Hunnen ned paa det Træs Stamme, der 
skal tjene som Vugge for dens Afkom, og begynder Æg- 
lægningen, i det den putter sine Æg hist og her ind i 
Barkens Revner. Paa denne Tid af Aaret, og medens 
Solen staar højt paa Himlen, er der kun tre Fuglearter, 
der jage paa Barken, nemlig Træløberne, Spætmejserne 
og Skaderne; men de ere kun tyndt fordelte og desuden 
ikke just i det givne Øjeblik til Stede for at forsvare det 


+) I den ovennævnte Fortegnelse findes Eghjorten kun nævnt som 
funden i Maveindholdet hos 2 Rovfugle (Taarnfalken og Horn- 
uglen) samt hos Hærpoppen. (R. A.) 

syge Træ, da de overalt finde rigeligt Foder. Derfor 
iværksætte Pragtbillerne ogsaa, trods disse Fugle, deres 
Æglægning uden Hindring, og fra Efteraaret af finder 
man under deres Offers Bark en hel Befolkning af graa- 
dige Larver; jeg maa dog tilstaa, at om Vinteren forstaa 
de af Sulten drevne Skader og Mejser fortræffelig at 
opspore Larverne af Melanophila cyanea under Grantræets 
Bark og udrydde ofte et stort Antal af dem, i det de 
gjennembore de Barklag, der bedække dem, hvilken Frem- 
gangsmaade de derimod ikke godt kunne anvende ved 
Poecilonota-Larverne, der bore sig ind i Veddet, og heller 
ikke ved Agrilus-Larverne, der dækkes af en altfor haard 
"Bark. - Skader og Mejser ere ganske vist ogsaa de 
nyttigste af alle Fugle, for ikke at sige de eneste nyttige 
med Hensyn til Insekter, og det maa kun bemærkes, at 
"man ikke har nødig at forlange nogen Beskyttelse for 
disse Fugle, eftersom der ingen er, der jager dem>). 
Derefter komme vi i Træborernes Familie til en 
Slægt, der benævnes »Tømmermanden« efter den Færdig- 
hed, hvormed dens Larver forstaa at arbejde i Tæ. Kun 
fire Arter fortjene vor Opmærksomhed; og deraf opslaa 
de tre første, Anobium tessellatum, pertinax og striatum, 
deres Boliger i Husene og fortære som Larver Veddet 
i Bygningstømmeret, i Gulvene og i Møblerne. Det er 
saa vel disse Larver som det af dem fremgaaede fuld- 
komne Insekt, der frembringe disse Smaabunker af fint 
Træsmul og disse smaa kredsrunde Huller, som man be- 
mærker paa Gulvene. Har De ikke i Biblioteker, der 
kun lidet benyttes, eller i Arkiver, hvor der kun med meget 
lange Mellemrum blades i Papirer og Protokoller, be- 


%) Ogsaa denne Sætning er sikkert udtalt med altfor stor Almen- 
gyldighed. Vi have læst Klager nok over, at Mejserne ikke blev 
fredede. j (R. A.) 

mærket disse dybe, bugtede, gnavede Gange, der sæd- 
vanlig gaa gjennem et stort Antal Blade og undertiden 
gjøre en hel Bog eller en Pakke Papirer til Pjalter? Har 
De betragtet disse Furer nærmere, og har De da ikke 
bemærket en lille tyk Larve i dem, der er krummet som 
en Fiskekrog? Det er det første Trin af en anden » Tøm- 
mermand«, Å. hirium, der, hvis den fik Lov at raade, 
vilde ødelægge et Bibliotek lige saa grundig, som 
Alexandria-Biblioteket efter Sigende blev ødelagt af den 
berygtede Omar; kun vilde den bruge mere Tid dertil, 
hvad der er meget heldigt, thi derved faar man ogsaa 
Tid til at bekrige den, til at undersøge Bøgerne, banke 
og ryste de angrebne og til at dræbe Ormene, der falde 
ud. Der er i øvrigt heller intet andet at gjøre, ligesom 
man for de andre »Tømmermænds« Vedkommende er ind- 
skrænket til hyppig at polere Gulvene og Møblerne; thi 
man indser naturligvis, uden at jeg behøver at sige det, 
at Fuglene intet have at gjøre med disse Hus-Insekter7). 
Vi forbigaa nu en Mængde Familier, af hvilke nogle 
ikke have nogen Interesse for os ved nærværende Under- 
søgelse, medens de andre have det Hverv at gjøre blodig 
Jagt paa visse skadelige Insekter, endog paa dem, der op- 
æde Tømmeret i vore Huse; og komme da til Snude- 
bilerne, hvis Navn for Landmanden er ensbetydende 
med Landeplage, naar Talen er om den Snudebille, der 
angriber Hveden. Det er en Familie, der er overordentlig 
"talrig og i højeste Grad interessant ved sin instinktmæs- 
sige Plantekundskab og sin Levevis; den har faaet Lens- 
højhed over alle Planter, store saa vel som smaa, og for- 
"deler sig paa Rødderne, Barken, Stænglerne, Bladene og 
Frugterne. Men uagtet den indbefatter en forfærdelig 


+) Ganske vist, men det har da heller ingen tænkt paa. (R. A.) 

Række Arter og et uberegneligt Antal Individer, tælle vi 
dog kun et lidet Antal Fjender i den. 

Naar man i Maanederne Maj og Juni spaserer paa 
" Vinbjærgene, kan man undertiden faa Øje paa nogle 
Gjenstande, der hænge ned fra Vinrankerne og have Ud- 
seende og Farve som Cigarer; det er Blade, der ere 
sammenrullede af en Snudebille, Rhynchites betuleti, og 
som ere hentørrede, fordi Hunnen for at bringe dem til 
at visne og gjøre dem mere haandelige, i Forvejen har 
bortgnavet de tre Fjerdedele af deres Bladstilk. I en af 
Folderne har den nedlagt et Æg, af hvilket der vil udgaa 
en Larve, som det sammenrullede Blad da tjener til Næ- 
ring. Man vil uden Vanskelighed indrømme mig, at dette 
Insekt, der indskrænker sig til at ødelægge nogle Blade, 
ikke gjør nogen meget følelig Skade. En anden, R. co- 
nicus, lægger et Æg i den yderste Spids af de meget 
fine Skud paa Pæretræerne og Kvæderne; derpaa bringer 
den Spidsen til at visne ved til Dels at gjennemgnave. den 
længere nede, for at ikke Saften skal kvæle Ægget eller 
den unge Larve. Denne Art kan gjøre lidt mere Skade 
end den foregaaende, men meget ofte udfører den kun 
den samme Operation, som Gartnerne selv foretage, nem- 
lig Afknibningen af de unge Skud for at begunstige Ud- 
viklingen af Frugterne påa andre Grene. Fuglene fortære 
ikke mange af disse Insekter, der have en meget haard 
Skal og forsvinde mellem Løvet; og de gjøre ikke deres 
Larver nogen Fortræd. 

En anden Snudebille, Peritelus griseus, er meget mere 
almindelig og langt skadeligere, eftersom den afgnaver 
Træernes Knopper, deriblandt ogsaa Frugttræernes og 
Morbærtræets; mer den tjener ikke synderlig til Trakte- 
ment for Fuglene, thi den arbejder sædvanlig om Natten 

og er om Dagen skjult under Jorden eller mellem Lav- 
arter og Løv. Det samme gjælder om Otiorhynchus me- 
ridionalis, der ødelægger Oliventræernes fine Skud. 

Det er ligeledes under Løvet, at de følgende Arter 
skjule sig og ved deres Uanselighed, Farve og Ubevæge- 
lighed gjøre sig ubemærkede, nemlig Polydrosus sericeus, 
Phyllobius pyri, argentatus og oblongus, der ere skadelige 
for de unge Skud paa Pære- og Æbletræer, samt Bala- 
ninus-Årterne, hvis Larver leve i det indre af Valnødder, 
Hasselnødder, Kastanier og Agern. Jeg indrømmer, at 
Fuglenes skarpe Blik opdager nogle af disse Insekter, 
men Larverne trodse saa vel deres Skarpsyn som 
deres Graadighed, thi de ere mere end tilstrækkelig be- 
skyttede; og naar Skovskaderne og Skovduerne indfinde 
sig ved Agernhøsten, ere de ormstukne Agern allerede 
faldne, og de Larver, som de indeholdt, have forladt dem 
for paa Jorden at gjennemgaa deres Forvandlinger. Disse 
Fugle skjelne i øvrigt de sunde fra de syge Agern og 
bryde sig ikke om de sidste. 

To Arter Anthonomus, Å. pyri og pomorum, -ere Skyld 
i, at mange Pære- og Æbleblomster forblive golde, men 
som oftest ere de snarere nyttige end skadelige, fordi de 
bevirke den Afknibning, som Gartnerne ellers selv maatte 
udføre, saa vel i Træernes Interesse som for at de af disse 
nærede Frugter kunne vinde i Skjønhed og Finhed; men 
hvorledes dette nu end forholder sig, saa tiltrække disse 
barkfarvede, lidet livlige og om Dagen skjulte Insekter 
sig ikke Fuglenes Opmærksomhed, og Larverne, der ere 
indesluttede i Blomsterknopperne, undgaa deres Blik). 


X) Efter Angivelse af en Forfatter, der ellers i meget samstemmer 
med Perris, fortære Spurvene dog nogle af dem (se Efterskriften, 
senere). (R. A.) 

" To andre Slægter af Snudebiller, Hylobius og Pis- 
sodes, angribe visse Naaletræer, og den sidste ind- 
befatter to farlige Arter, den ene, P. picea, Fyrrens, den 
anden, P. notatus, Granens Fjende. Denne sidste er især 
meget udbredt, og man maa betragte den som et meget 
skadeligt Dyr, i det den hører til dem, der overfalde de 
unge syge Grantræer og uden Barmhjærtighed dræbe dem. 
Skovens Fugle tilintetgjøre ganske vist, det indrømmer 
jeg gjærne, nogle af de Pissoder, der sætte sig paa Bla- 
dene; men da disse Insekter sædvanlig opholde sig paa 
Barken, hvis Farve de have, og da der paa samme Tid 
er Overflødighed af andet, mere saftfuldt Bytte, kunne de 
uden stor Fare overlade sig til deres Morskab. Om Vin- 
teren har jeg ofte fundet Træerne oversaaede med Huller, 
som Mejserne og Skaderne havde frembragt, og befriede 
for en Del af de Larver, der havde voldt deres Død; 
omen her var Lægen kommen bag efter Døden! 

Enhver Gartner har ved Rodhalsen paa Kaal og 
Kaalrabi bemærket nogle temmelig omfangsrige og mere 
eller mindre talrige Vorter, -der skade disse Kjøkken- 
urters Udvikling. Disse Udvæxter, som Naturforskerne 
kalde »Galler«, indeholde Larver, der fremkomme af de 
af en Snudebille, Ceutorhynchus sulcicollis, lagte Æg. Æg- 
gene af fire andre Insekter af samme Familie, C. napr, 
Baridius picinus, B. chlorizans og B. cuprirostris, findes i 
Kaalstænglerne, selv de meget unge, hvor de leve uden 
at fremkalde »Galler«. En anden Ceutorhynchus (C. assi- 
milis) lægger sine Æg i Skulperne paa Rapsen og bevir- 
ker derved, at mange af disses olieholdige Frø gaa til 
Grunde. Disse Arter ere virkelig skadelige, men deres 
Uanselighed beskytter dem mod Fuglenes Næb, og deres 
Larver ere altfor godt gjemte og beskyttede, til at Fuglene 
skulde spilde Tiden med at opspore dem. 

Der er en anden Snudebille, som alle Jordbrugere 
kjende og frygte; det er den, som for dem er »den egent- 
lige Snudebille«, men som Zoologen kalderKornormen, 
Sitophilus granarius. Der vrimler ofte af den paa Korn=… 
lofterne, hvor den ødelægger mere eller mindre betydelige 
Kvantiteter Hvede og Majs. For at bekæmpe deénne for- 
dømte Yngel har man udtænkt en Mængde Midler, som 
det ikke er min Opgave at beskrive og drøfte, men det 
er aldrig faldet nogen ind i denne Henseende at stole 
paa Fuglene; det vil ikke falde nogen ind at sige, at 
" Spurvene, der, naar de kunne, trænge ind paa Korn- 
lofterne, lokkes derind af Insekterne og lade Kornet ligge 
for at gjøre Jagt paa dem. Her have vi altsaa et af de 
allerskadeligste Smaadyr, men imod hvilket Fuglene intet 
formaa; thi da det mangler Vinger, -forvilder det sig 
aldrig ud påa Markerne, dets Larver ere skjulte i det 
indre af Kornet, og de kornædende Fugle, ja selv det 
tamme Fjerkræ, ere ikke meget tilbøjelige til at æde 
Korn, der skjule en Orm. Enanden Art af samme Slægt, 
Sitophilus orizæ, lever paa samme Maade, men alene af 
Risens Korn. 

Snudebillernes Familie slutter med flere Slægter, 
Phlæophagus, Rhynecotus, Dryophthorus og Messites, der 
alle bygge i Splinten af forskjellige Træer og overgive 
disse til deres Larvers Graadighed; men de angribe kun 
de udgaaede Træer og gjøre kun de Træer nogen Skade, 
som man lader henligge hele Aar igjennem paa Skov- 
bunden. Deres Opholdssted beskytter naturligvis disse 
Insekter mod Fuglene7), og i øvrigt ere de, som alle 

%) Det kan dog vist ikke betvivles, at Forf. her og i det følgende i 
en utilbørlig Grad overser den Betydning, som navnlig Spætterne 


have ved at efterstræbe de under Barken levende eller i de ydre 
Vedlag borende Insektlarver. (R. A.) 

Arter af de sidst anførte Slægter, meget smaa og tilmed 
Natdyr.. Om Dagen finder man dem under det tykke 
Barklag eller i Veddet, der tillige skjuler og nærer deres 
Larver, fuldkommen i Ly for de fjerklædte Skabninger. 

Vi komme nu til en den foregaaende nærstaaende 
Gruppe, der er bekjendt for sine Ødelæggelser og, i det 
mindste for en Del, vel kjendt af Forstmænd og Skov- 
elskere, nemlig Barkbillerne (Scolytides). Den er ikke 
alene farlig ved Antallet af sine Arter og Individer, men 
især ved den Evne, som disse have til at udfinde de 
syge Træer eller Kviste, og ved den Ret, som de anmasse 
sig til at bemægtige sig dem og volde deres Undergang. 
Egen, Ælmen, Birken, Kastanietræet, Ellen, Bøgen, Asken, 
Oliventræet, Pistacietræet, Morbærtræet, Figentræet, Frugt- 
træerne, Fyrren, Granen og Lærketræet — for kun at 
tale om de nyttige Træer — have hver i denne Slægt 
en eller flere uforsonlige Fjender. Det er hovedsagelig 
disse, man har at takke for Ødelæggelsen af Ælmene paa 
vore Veje og Spaseregange, ligesom man ogsaa maa til- 
skrive dem mange Naaletræers Død, da disse ere mest 
udsatte for deres Anfald. 

Nogle tyske Forstmænd og Naturforskere og deri- 
blandt den berømte Ratzeburg have troet, at Barkbillerne 
"endog angreb og dræbte de sunde Træer, hvilket vilde 
gjøre deres Ødelæggelsesinstinkter endnu mere foruroli- 
"gende. Jeg antager, at det i min »Histoire des insectes 
du pin maritime« er lykkedes mig at bevise, at de sunde 
Træer ikke kunne være Gjenstand for deres Angreb uden 
i Undtagelsestilfælde, og at de selv da afvise og besejre 
dem. Det er altsaa for Øjeblikket, antager jeg, alminde- 


lig indrømmet, at Sundheden er et Beskyttelsesmiddel 
— Femte Række II 5 

mod Barkbillerne”); men det er ligeledes erkjendt, at 
hos månge Træer, og navnlig hos Naaletræerne, følges 
Sygdommen, naar Barkbillerne træde til, uundgaaelig af 
Døden. Det er næppe nok, at man for nogle Løvtræers 
Vedkommende ved udholdende og bekostelig Pleje kan 
trække dette sørgelige Resultat i Langdrag og bevirke, 
at Undergangen gaar gradvis for sig i Stedet for hurtig 
og over det hele paa én Gang. 

Der er kun faa, som ikke ved Synet af et Stykke 
Bark, der er taget af et Træ, paa hvilket der har levet 
Seolytus-, Bostrichus- eller Hylesinus-Arter, ere blevne 
slaaede af de sirlige Tegninger, der ere indskaarne påa 
den indvendige Side af denne Bark, og som ofte gjentage 
sig paa det Ved, den bedækkede. Disse Tegninger ere 
. fremkomne paa følgende Maade. Efter at Hunnen hår 
gjennemboret Barken, gnaver den i Basten en Gang,- der 
alt efter Arten gaar paa langs eller paa tværs, i lige 
Linje eller i Kurver, i Slangebugtninger eller uregelmæs- 
sig, og kan være lang eller kort; i denne Gang anbringer 
den til højre og venstre smaa Indsnit, i hvert af hvilke 
den lægger et Æg, der, naar Larven i det er udviklet, 
aabner sig saaledes, at denne har Hovedet paa den Side, 
der vender bort fra den store Gang. Saa snart Larverne 


ere krøbne ud, søndergnave de strax Basten foran sig, 


=) Man kan ikke saa ubetinget som Forf. underskrive denne Sætning. 
Det er sandt, at Barkbillerne foretrække de sygelige Træer for 
de sunde og ligeledes let faa Bugt med dem, der uden egentlig 
al være syge dog befinde sig under mindre gunstige Vilkaar og 
derfor ere mindre saftrige; men selv sunde Træer bringes 
ved stærkere fortsatte Angreb i en slig sygelig eller halv sygelig 
Tilstand og bukke da under som andre svagelige Træer. Jfr. Dr. 
Bergsøes Foredrag «Om Industrien inden for Leddedyrenes Kreds«, 
holdt i Industriforeningen i Vinteren 1863—64. (R. A.) 

og enhver af dem udarbejder sig derpaa en mere eller 
mindre bugtet Gang, ved hvis yderste Ende den, naar 
den har naaet sin fulde Udvikling, danner sig en Celle, 
hvori den undergaar sin Forvandling til Puppe og til fuld- 
" "komment Insekt. Alle disse Gange frembringe i Forening 
med Æglægningsgangen, naar denne er lige og lang, en 
Figur, der ligner en Fiskebenrad, og, naar den er kort 
eller uregelmæssig, en stjærneformig eller ubestemt forviklet 
Tegning. Dette er Oprindelsen til de sirlige Naturteg- 
ninger hos de Træer, der have tjent til Vugge for Bark- 
billerne; men det er tillige Aarsagen til disse Træers Død: 
Basten og Dannelsesvævet ere blevne ødelagte, Barken 
har ophørt at slutte fast til Veddet, og Saften har mistet 
sine vigtigste Omløbsredskaber. 

Ikke alle Arter af denne Slægt gaa frem paa denne 
Maade; der er nogle, som f. Ex. Platypus-, Xyloterus- 
og Hypoborus - Arterne, hvis Æglægnings- og Larvegange 
gaa ned eller ind i Splinten, og da de saaledes ikke be- 
røre de egentlige Livsorganer, kan Træernes Død ikke 
blive Følgen deraf. Men to Repræsentanter for Slægten 
Blastophagus eller Hylurgus (piniperda og minor) ere dob- 
belt farlige ; Larverne dræbe de syge Grantræer ved den 
oven for beskrevne Fremgangsmaade, og de fuldkomne In- 
sekter, der fremkomme af Larverne, angribe derpaa 
de sunde Grantræer. Ethvert af disse Insekter tager 
Bolig i et ungt Granskud,  fortærer dets Marv og 
bringer det til at gaa ud. Ganske vist vil et Tab af 
nogle Smaakviste ikke kjendelig gribe ind i et Træs 
Liv, og i de Skove, hvor Blastophagerne kunne sprede 
sig, vil den nævnte Ulempe ikke tildrage sig Opmærksom- 
heden; men naar disse Insekter komme til Verden i hele 
Sværme, saaledes som det undertiden hændes ved Smelte- 

BE 

hytter, Hammerværker 0. lign., hvor der opdynges meget 
" Grantræ til Brændsel, og naar der da i Nabolavet findes 
en lille Granskov, blive de unge Skud alle eller næsten 
alle angrebne. Da nu Naaletræerne ikke have de samme 
Hjælpekilder til Livets Ophold som Løvtræerne, frem- 
kalde disse Ødelæggelser saadanne Forstyrrelser, at de 
mishandlede Graner kunne blive syge, og jeg har alle- 
rede bemærket, at en syg Gran under disse Omstændig- 
heder er det samme som en død Gran. 

Jeg har troet at maatte i al Korthed beskrive Bark- 
billernes Levevis, for at det kunde blive klart, i hvilken 
Grad disse Insekter ere skadelige, og hvilken Interesse 


vi have i deres Ødelæggelse, en Interesse, der er saa 


meget større, som der af mange Arter frembringes mere 


end ét Kuld om Aaret." Naar vi nu atter vende os til 
Fuglene, vil det ikke være mig vanskeligt at bevise, at 
vi ikke af dem kunne vente nogen Hjælp. Disse Insekter 
ere nemlig af en ringe Størrelse, der vexler mellem I og 
3 Linjer; deres altid mørke Farve gjør det vanskeligt at op- 
dage dem; de færdes kun om Natten, om Dagen finder man 
dem skjulte under Barklagene eller i Veddet; deres Larver 


ere ligeledes altid i Skjul, og det er næppe nok, at nogle. 


af dem om Vinteren blive et Bytte for de forhungrede 


Skaders og Mejsers Instinkt%). Vi se altsaa, at Fuglene 


ere afmægtige lige over for disse frygtelige Fjender! 
Hvo har ikke bemærket det runde Hul, hvormed 


mange tørrede Ærter ere gjennemborede? Disse Ærter 


have ernæret Larven af en Art af Bruchus- Gruppen, 


Br. pisi, og denne Larve er bleven et Insekt, der, i det 
det forlod Ærten, aabnede sig det omtalte Hul. En anden 


+) Jfr. hvad oven for er bemærket om Spætterne. (R. A.) 

"Art, B. rufimanus, udvikler sig i Svinebønnen, en tredje, 
B. signaticornis, i Linserne, en fjerde, B. nubilus, i Vikke- 
frøene; men disse smaa Insekter, der i øvrigt kun i tem- 
melig ringe Grad ere skadelige, bortdrage ikke Fuglene 
fra Jagten paa andre Arter, der ere langt mere efter 
deres Smag, og jeg har set Ærtebede hjemsøgte af 
Bruchus pisi, uagtet Gærdesangeren havde bygget sin Rede 
i dem. Har nogen Gartner eller Jordbruger nogen Sinde 
truffet Fugle jagende i Linser og Vikker? Mange Spurve 
kaste sig ganske vist over Ærterne, men hvad søge de 
der? Gaa derhen og De vil se, at disse Røvere, der 
ere langt mere skadelige end de Insekter, paa hvilke de 
skulle gjøre Jagt, rive Bælgene fra hinanden for at æde 
Ærterne. Spurven er en Ransmand, der øver sin Plyndre- 
"lyst paa Korumarkerne, Haverne, Kornlotterne og de 
modne Druer i vore Espaliere, og jeg kan ikke slutte mig 
til den Hyldest, der ydes den af visse Folk, der ere mere 
lettroende med Hensyn til dens formentlige Nytte end 
de have Øje for dens Instinkt til at røve og fordærve iD 

Næsten alle Træbukke ere vedædende.  Naale- 
træerne, Egen, Bøgen, Ælmen, Ellen, Poplen, Kirsebær- 
træet, Valnødtræet og Hasselbusken finde i denne Slægt 
snarere Snyltedyr end Fjender, thi Træbukkene angribe 
kun Træer, der ere meget syge og ikke staa til at redde, 
der nylig ere ramte af Døden eller døde for temmelig 
længe siden. Der er dog nogle af dem, der ikke ere fri 
.for at gjøre Fortræd, og det er dem, hvis Larver ikke 
nøjes med at fortære Basten, men bore sig ind i Veddet 
og der efterlade store, dybe Hulheder, gjennem hvilke 
Luftens Fugtighed trænger ind; dertil høre Cerambyx-, 


Ft) Vi komme som sagt senere tilbage igjen til denne vor paatrængende 
—… Husven. (R. A.) 

Prinobius-, Ergates-, Clytus-, Monohammus- og Saperda=. 
. Arterne, m. fl. a.; man kan kalde dem Vedfordærvere, 
og det er i denne Henseende, de ere skadelige, men 
i øvrigt benytte de sig kun af Menneskets Skjødes= - 
løshed, thi det er tilstrækkeligt at omhugge de ud- 
gaaede Træer og at tage Barken af de omhuggede for 
at forebygge deres Angreb eller stanse dets ubehagelige 
Virkninger. Der er dog en Art, Holotrupes bajulus, om 
hvilken jeg ikke kan sige andet end ondt, thi dens Larve 
fortærer Tømmerværket i vore Bygninger saa vel som. 
Veddet i vore Gulve og i Grantræs-Møbler; og den for- 
aarsager derved undertiden betydelig Skade. 
Træbukkenes Larver leve alle i Skjul og trodse Fug- 
lene=). Hvad de fuldkomne Insekter angaar, då er et 
stort Antal af dem Natdyr, og nogle have en saadan 
Størrelse, at de formaa at indgyde Fuglene Respekt. De 
udelukkende insektædende Fugle fortære, det indrømmer 
jeg, nogle Individer af de mindste Arter af dem, der ere 
Daginsekter. Andre, af Middelstørrelse, blive et Bytte 
for Spurvefuglene, og jeg har mere end én Gang set Spurve 
bemægtige sig nogle af de Ca/llidium- og Clytus-Arter, 
der kom frem fra mit Brændsel; men hvad formaa disse 
enkelte Bortryddelser mod Massen? SI Departementet 
»Hederne« gjør man ikke Jagt paa Spurvene, og alligevel 
mangler der aldrig Træbukke til at anfalde de udgåaaede 
Træer. Lige saa lidt er det Fuglene, man maa gjøre 
Regning paa, naar man ønsker at gjøre Calamobius gracilis 
uskadelig, der i visse Aar og visse Lande har foranlediget 
betydelige Tab. Dette Natinsekt findes paa Rugen, og dets 


Larve lever i Stænglen af denne Kornsort, som den gjør gold. 


+) Vi henvise atter til hvad S. 65 er bemærket. 

Sneglebælgen, denne fortræffelige Foderplante, plettes 
og fortæres af Larverne af et Insekt af Eumolpe-Gruppen, 
som Provengcalerne kalde »Négril« /Colaphus ater). Dette 
Insekts Frugtbarhed er vidunderlig, og jeg har i Languedoc 
og Provence set store Strækninger af Sneglebælg øde- 
lagte ved dets utallige Larvers Graadighed. Det er en 
sand Landeplage, og den, der kunde finde et Middel til 
at udrydde det, vilde yde Agerdyrkningen en overordentlig 
stor Tjeneste. Men fortæl ikke Jordbrugerne, at de-skulle 
stole paa Fuglene; de ville le Dem op i Øjnene, thi de 
vide godt, at Fuglene ikke besøge Sneglebælg-Markerne=), 
at de ikke finde disse Larver efter deres Smag, og at 
der selv i det Tilfælde, at de var tilbøjelige til at bruge 
dem som Føde, vilde behøves en hel Egns Fugle for at 
- befri en eneste Sneglebælg-Mark for dem; vel at mærke, 
naar først de tre Fjerdedele af Skaden var sket, thi indtil 
da ere Ormene altfor smaa, til at Fuglene skulde gjøre 
sig den Ulejlighed at æde dem. 

Ælmens Blade blive undertiden saaledes medtagne, 
at de komme til at ligne Tyl, og Ellens saaledes, at de 
se ud som Kantillefrynser. Dette hidrører fra to Larver 
af Galeruca-Gruppen, G. cratægi og Agelastica alni. En 
tredje Art, Gastrophysa raphani, fortærer Bladene af Have- 
syren og skaaner kun de tykkeste Ribber. Gid man vilde 
sige mig, hvilke Fugle der æde disse Insekter og deres 
lidet appetitlige Larver! Hvilke Festmaaltider kunde de 
ikke have af dem, thi i enkelte Aar tæller man "dem i 
Millioner; men Naturen tilbyder dem samtidig en Over- 
flødighed af mere tillokkende Retter. 


+) Vi komme dog senere til at anføre et Exempel derpaa. 
(REAJ 


72 


— Ager- og Havebrugsskrifterne gjenlyde af Gartnernes 
og Jordbrugernes Klager over de alvorlige Ødelæggelser, 
som visse Insekter, der af dem kaldes »Jordlopper« 
(Phyllotreta), foraarsage paa de unge Planter af Kaal, 
Raps og Rybs. Jeg har selv opdaget, at en Art af 
samme Gruppe, Plectroscelis tibialis, hærger, i det mindste 
i Departementet »Hederne«, de unge Planter af Rød- 
beden, som den fortærer, medens de endnu kun have 
udviklet deres Frøblade. " Fuglene besøge ikke disse Be- 
saaninger og ville heller ikke finde det Umagen værd at 
aabne Næbbet for at sluge en af disse smaa Springere af 


en halv Linjes Længde. (Fortsættes i et senere Hæfte.) 


+) Hallers oven for anførte Fortegnelse (Zool. Garten XIV) giver os 
et Middel i Hænde til at prøve de Perris'ske Anskuelser, uden 
at det dermed skal være sagt, at Prøven kan betragtes som afgjø- 
rende; og det har unægtelig været os paafaldende kun at finde 
skadelige Biller (Pragtbiller, Skjold- og 'Guldbiller,  Bark- og 
Snudebiller, Træbukke, Jordlopper osv.) opførte i ringe Antal og 
i Maven paa faa Fugle: Drosler, Brokfugle, Spætter, Mejser, Spæt- 
mejser, Træløbere, Lærker, Gulspurv og Jærnspurv. Der er i alt 
Fald næsten lige saa mange Exempler paa, at de samme elier 
andre Fugle (Drossel, Brokfugl, Vagtel, Spætte, Mejse, Spætmejse, 
Træløber, Murløber, Gulspurv) have faaet fat paa og fortæret 
nyttige Biller (Løbere, Sandbiller, Rovbiller eller de Biller, der 
-efterstræbe Barkbillerne /Clerus]).. Og meget større vilde Listen 
være over de Fugle, der ere opførte som havende. fortæret Biller, 
der hverken kunne betragtes som nyttige eller skadelige, men ere 
"os som såadanne ganske ligegyldige. (R. A.) 


Mindre Meddelelser. 


1. Danske Plantesagn. (Samlede af ,,5—16%). — 
Il. Rønnen (Sorbus aucuparia). ,De ere sure" sagde Ræven 
om Rønnebærrene, — han kunde ikke naa dem. — 
Et hos os meget yndet lille Træ, som er en Pynt for 
Skoven og med Rette meget brugt til Pryd i Haver og 
Alleer. Rønnen udmærker sig baade ved sit lette, luftige 
- Løv, som har den hos vore Træer sjældne finnede Form, 
ved sine smukke, men kortvarige Blomsterkvaste og navnlig 
ved sine i Øjne faldende røde Kjærnefrugter eller, som de 
kaldes, Rønnebær, (norsk Rognebær); disse blive siddende 
paa Træet største Delen af Vinteren, hvis de ikke. blive op- 
ædte af bærædende Fugle, der i Regelen ynde dem meget, 
hvorfor de ogsaa have faaet en bekjendt Anvendelse til 
Lokkemad og Doner, som sættes for "Kramsfugle; derfor 
kaldes Rønnebærrene ogsaa ,,Donebær" og ,,Fuglebær", lige- 
som det botaniske Artsnavn ,,aucuparia" hidrører fra Bærrenes 
Anvendelse til Fuglefangst. 

Rønnen hører til dem af vore Træer, som fra gamle 
Dage have spillet . størst Rolle i overtroiske Forestillinger, 
Da mange Fugle æde Bærrene, saa er det ikke saa under- 
ligt, at disse ofte føres op i Hovedet af gamle stævnede 
Piletræer, hvor de voxe og trives godt i det hensmulrende 
Ved, gjennem hvilket de sende deres Rødder ned i Jorden; 
saadanne paa gamle Piletrunter voxende Individer kaldes 
Pilerøn eller Flyverøn eller flyvende Majrøn, hvilke 
sidste Navne da ogsaa bruges uden Hensyn til, hvilket 
Værttræ de have fundet, eller endog om de blot voxe 
afsides midt ude i en stor Mose eller paa gamle Mure og 
Tage. En saadan Flyverøn har da naturligvis, ligesom alt 
usædvanligt i Naturen, mange kraftige Egenskaber, og det 


x 

usædvanlige Voxested har da ogsaa givet Anledning til 
Forvexling med Mistelen, der undertiden kaldes Flyverøn; 

medens denne omvendt i nogle Egne af Sverrig er bleven. 
kaldet Mistel, hvilken Forvexling "omanske ogsaa forklarer, 
at man undertiden har brugt en Rønnekvist i Stedet for 
Mistelen som Spaastikke. Der fortælles saaledes, at Chri- 
stian I, strax efter at han var bleven hyldet til Konge i 
rum, overalt lod søge efter Karl Knudsens formentlige 
Skatte og sendte Bud endog til Danmark efter en Trold- 
kvinde, som skulde opsøge dem ved Hjælp af ,,Flyverønt 1). 

” Anvendelsen af Flyverøn er mangfoldig. For at bevare 
Kvæget fra, at Mælk og Smør kan tages af Hexe, bruges 
eller brugtes paa Lolland at bore Hul i Køernes Horn og 
heri stikke en Gren af ,flyvende Maj" (d. v. s. Flyverøn). 
I Jylland stillede man sig fordum før Solopgang paa Vold- 
borg Dag med en Flyverøn i Haanden ved sit Gaardled, 

med Ansigtet .mod Øst og signede sit Hus og Hjem og allt! 
hvad sit var. Ligeledes har Husmoderen Pinde af flyvende 
Røn til Rede, FL: hun paa kryds stikker ind i Kjærnen, 
naar der skal kjærnes Smør, som Middel mod alskens For- 
gjørelse”). I Slesvig hedder det, at en saadan ,flyvende 
Røn" bør man tage med, naar man finder den, og plante 
den i sin Have, thi den bringer Lykke med sig. 

Skjønt Flyverøn sikkert er det kraftigste Middel mod 
Trolddom, saa bruges dog ogsaa ofte Røn, som er voxet 
paa almindelig Vis. Saaledes hedder det, at mån sikrer sig 
mod forbiridende Hexes onde Hensigter ved at bære Pinde 
af Røn paa sig og ved at hæfte dem ved Dørrene, hvilket 
man især maa huske paa St.-Hans Aften. Paa Falster 
bruges som Raad mod alskens Troldtøj at tage en lille 
»Majrøn-Told", det vil sige en lille Rønnekvist, afskaaren 
i Maj Maaned, i Munden, saa kan det ingen Skade gjøre; 
derfor bærer enhver ,,;fornuftig« Mand altid en saadan hos 
sig, og særlig anbefales en saadan mod Ellefolk i Haneved 
Skov, som søge at lede vejfarende vild”). I Jylland bruges, 
paa visse Steder at lave Kjærnestaven af Røn, for at Hexene 
ikke skulle stjæle Smørret. At Rønnen i det mindste ogsaa 
i England benyttes paa lignende Maader, derpaa tyder et af 
dens der brugelige Navne, ,,witchen" (witch — Hex). 


') Afzelius, Svenska folkets ARDEN older, VSM 

) Thiele, Danmarks Folkesagn. II, Nr. 133 og 2429. 

3) S. Grundtvig, Gamle "danske RTE i Folke mnde H.ONr226: 
33 og 400. 

Allerede i de nordiske Myter er der Tale om Rønnen. 
Da Thor. paa Rejsen til -Gejrrød vadede over Aaen Vimr, 
hvis Væxt foraarsagedes af Gejrrøds Datter Gjålp, fik han 
til sidst fat i en Røn, hvoraf Talemaaden ,,Røn er Thors 
Redning", ligesom det ogsaa fortælles, at med Rønnens 
Blade blev Thors Bukke helbredede, naar de var saarede. 
Paa Island!) bevaredes indtil den nyere Tid, eller maaske 
endnu, flere fra gammel 'Tid hidrørende Formeninger om 
Rønnens gode eller onde Egenskaber; det hedder saaledes, 
at hvis man kun har én Rortold af dette Træ paa en 
Baad, da kæntrer den, og det samme sker, hvis den ene 
Stavn er gjort deraf; sidder et Stykke Røn naglefast i en 
Bygning, kunne hverken Mennesker eller Kreaturer have Kræfter 
til at føde, og endelig, at Venskab ophører mellem de bedste 
Venner, der komme til at sidde lige for hverandre ved en 
Ild, som dette Træ brænder i. Mohr fortæller end videre, 
at ved Hospitalet Mødrufell i Øfjord staar et meget gammelt 
Rønnetræ, som de kalde ,, den . hellige Kvist"; om samme 
berettedes, at man i de ældre Tider hver Julenat havde 
besat alle dets Grene med tændte Lys, som brændte uden 
at slukkes ud, hvor stærkt det end blæste. Det deler sig 
strax ved Bøden i tvende Dele, hvoraf hver er en halv Fod 
i Gjennemsnit ; disse dele sig atter i mange "Grene, der have 
skudt sig ud imellem nogle "store Stene, der ligge sammen- 
hobede tæt ved den, medens Træet selv staar i Ly under 
en høj Klippe. 

Endnu fortjener her at meddeles et Son fra: Island 
om de to Rønnetræer?”). i gamle Dage levede tvende 
Søskende af god Æt paa Vestmandsøerne. Pigen blev 
 frugtsommelig, og' onde Tunger udspredte det Rygte, at 
Broderen var Barnefader.  Skjønt Broderen ved alt hvad 
helligt var nægtede at være skyldig i Forbrydelsen, . og 
skjønt Søsteren nævnede en anden Mand, der nu var rejst 
bort fra Øerne, som Fader til Barnet, saa blev de dog 
begge dømte til Døden og Dommen fuldbyrdet. Paa Retter- 
stedet bad de Vorherre om efter Henrettelsen at bevise 
deres Uskyldighed. De blev begravede hver paa sin Side 
af Kirken; men nogen Tid efter voxede en liden Rønne- 
kvist op af hver af Gravene; de blev større og større, 
indtil deres Grene føjede sig sammen oppe over Kirke- 
mønningen. Dette udlagdes da saaledes, at Gud herved 


1) N. Mohr, Forsøg til en Islandsk Naturhistorie. Kbhvn. 1786. S. 136. 
?) Islandske Folkesagn, udg. af Andersen. I. 

vilde godtgjøre de tvende Søskendes Uskyldighed for de 
levende. = Saaledes stod disse Rønnetræer og voxede i 
mange Tider, indtil Hund-Tyrken tidlig i det 17de Aarh. 
kom til Øerne og øvede alskens Vold, hvoriblandt den, at 
de omhuggede begge Rønnebærtræerne paa Kirkegaarden, og 
truede med, at de kom tilbage, naar disse Træer næste Gang 
blev saa. høje, som de denne Gang havde været. Men 
ikke har man hørt, at Træerne fra den Tid voxede frem 
igjen, og det blev anset for en stor Guds Naade; thi hvis 
det var sket, havde Tyrken nok holdt Ord. 

Hvad der ogsaa bidrager til den Yndest, hvori Rønnen 
staar hos os, er dens tidlige Løvspring, i hvilken Henseende 
den overgaar vore øvrige Træer, saa at man vel sjælden 
vil søge forgjæves efter dens grønne Grene til at smykke 
Husene med paa Voldborgs Dag, især efter ,,ny Stil%, 
hvorfor den ogsaa kaldes ,,Rønnemaj" og ,,Majgrønt". Om 
Efteraaret benyttes Rønnen igjen til Pynt, i det de røde 
Kvaste af Bær benyttes til: Pynt i Kranse og Lysekroner 
ved Høstgilder. Den Aarstid, paa hvilken de nævnte Bær 
blive røde, betegnes ved den sønderjydske Talemaade: ,,naar 
Rønnen er rød, er Middagssøvnen død", i det Tyendet om 
Sommeren gjærne har to Fritimer om Middagen, men disse 
maa høre op, naar Rønnebærrene ere røde, da Dagene såa 
ere korte nok endda. Det er en gammel bekjendt Regel, 
at naar Rønnetræerne bære mange Bær om FEfteraarét, da 
er det et Tegn paa streng Vinter — ventelig for at Fuglene 
kunne faa rigeligere Føde til at staa imod med. 

Paa Bornholm findes et Par andre Arter af denne 
Slægt, nemlig Axelbær-Røn og Selje-Røn (Sorbus Aria 
og Sd. Scandica). Disse Træers Bær kaldes paa Bornholm 
Bonderosiner, men ere ellers allerede fra Kyllings Tid be- 
kjendte under Navn af ,,Borringholms Rosiner" eller Born- 
holmske Rosiner, hidrørende fra, at Bønderne undertiden 
brugte dem i Pølser. At disse Træer trives særdeles godt 
paa Bornholm, derom vidner ogsaa, at der i Nærheden af 
Svaneke findes en Kæmpe af et Axelbærtræ, hvis Stamme | 
i Brysthøejde har det usædvanlige Omfang af 121 Fod!) 
At de melede Axelbær allerede i en meget tidlig Tid ogsaa 
andensteds have været anvendte som Fødemiddel, derom 
vidne de Kjærner af disse Bær, som ere fundne i Pæle- 
bygningerne i Schweizes Søer”), og Niels Dorph Gunnerus 


") Tidsskrift for pop. Fremst. af Naturvid. Ade Række, 3die Bd, S. 393. 
”) Oswald Heer. Die Pflanzen der Pfalbauten. Zurich 1865, S. 26. 

" udbryder ved at omtale Axelbærrenes mangfoldige Nytte: 
»Store Skaber! som i en og samme Plante skjænker os 
Brød til Føde og Drikke til at læske os med"; dog tilføjer 
han senere ,naar Mangel ikke tillader Bonden at forskaffe 
sig bedre", og at de ,,have den Ulejlighed med sig, at de 
puste meget op, hvilket Bønderne i Tellemarken forekomme 
ved at stege dem". 

Om Byen Rønne har faaet sit Navn af de mange 
Rønnetræer i dens Omegn, ved jeg ikke, lige saa lidt som om 
Oprindelsen til de mange andre med ,,Røn' sammensatte 
Stednavne, der vel i øvrigt er forskjellig; men om Rønneby 
i det lige over for liggende Blekingen hedder det, at den 
har faaet sit Navn af en stor Røn, under hvilken Hedningene 
" fordum ofrede til Guderne!). 


2. Kartoffel-Billen eller Colorado-Billen (Doryphora 
decemlineata Say), mod hvis Indførelse fra Amerika til Tysk- 
land dette Rige, efter hvad Bladene meddele, nylig har taget 
legislative Forholdsregler, hører til Guldbillernes (Chryso- 


a. Æg. b. Larver paa forskjellige Udviklingstrin. c. Puppe. d. Bille, 


melinernes) Familie. (At den undertiden benævnes ,, Kar- 
toffel-Tægen" er kun ved en Misforstaaelse af Navnet , Potato- 
"Bug"; ,,Bug" betyder egentlig Tæge, men bruges ogsaa i 
daglig Tale om allehaande mindre Biller). Som Larve og 


1) Afzelius. Il. 45. 

Bille lever den paa og af Kartoflens Blade og Stængler; 
sine gule Æg afsætter den paa Bladenes Underside. Larven 
er bleggul, faldende lidt i det rødlige, med en Række sorte 
Pletter langs hen ad Siden og sort Hoved og Ben, omtrent 
5 Linjer lang. Billen er ligeledes c. 5 Lin. lang, e. 2! Lin. bred, 
flad underneden, hvælvet oven paa, haard keller glat og 
glinsende, bleggul med sorte Pletter paa Korbrysie! og 
sorte Striber paa Dækvingerne. "I Løbet af Sommeren følge 
3 Kuld efter hinanden; der gaar knap en Maaned fra Ægget 
er lagt til Billen har afkastet Puppehuden; de to første Kuld 
Larver gaa ned i Jorden for at forpuppe sig der, men komme 
frem som Biller 10—12 Dage derefter; det tredje Kuld 
overvintrer derimod under - Jorden og kommer først frem 
det næste Foraar paa samme Tid som de unge Kartoffel- 
blade, som det kan bortæde næsten fuldstændig. Man har 
kjendt den i over 40 Aar, men tidligere kun som Beboer 
af Colorado-Distriktet "hinsides Klippebjærgene, hvor den 
levede i forholdsvis ringe Mængde paa en vild Natskygge- 
Art (Solanum rostratum); men da Kulturen øst fra trængte 
frem til disse Egne, kastede den sig over den dyrkede Art 
af den samme Slægt (5. tuberosum), tiltog meget stærkt i 
Antal og bredte sig saa fra Mark til Mark i modsat Ret- 
ning; efter en Beretning i ,,Bull. d. I. Soc. d'acclimatation" 
for. Maj 1874 naaede den Nebraska i 1859 og Jowa 1861; 
1864—65 gik den over Mississippi og ind i Illinois og 
rykkede derefter frem mod Øst, 12—13 danske Mil hvert 
Aar; man beregnede, at den vilde naa Atlanterhavet i 1878. 
Denne Fremrykning er allerede rask nok for et Insekt, der 
siges ikke at være tilbøjelig til at bruge sine Vinger; det 
maa den dog vel gjøre alligevel, maaske mest om Natten; 
thi efter hvad Bladene berette og en Indsender (Hr. V. 
Dinesen) i ,,Ugeskrift for Landmænd" bekræfter, havde 
den allerede i 1874 naaet Atlanterhavet!). Den har ganske 
vist naturlige Fjender, men det synes ikke, at de formaa 
meget lige over for dens Formeringsevne. Flere Arter af 
Mariehøns fortære dens Æg; der er forskjellige Biller og 
Tæger, som fortære Larverne, og Tudserne sluge baade dem 
og Billerne; mest udretter maaske en Snylteflue (Tachina), 


7) Maaske hidrører Uoverensstemmelsen fra, at den sydlige Kolonne 
af klimatiske Grunde, som det udtrykkelig siges, ikke er rykket 
saa rask frem som den nordlige (1 Følge Hr. D. passerede den først 
Missouri i 1869 og Mississippi i 1870). Med Hensyn til Midlerne til 
at bekæmpe Kartoffelbillen henvise vi til Hr. D.s Artikel i Nr. 3 for 
1875 af det nævnte Ugeskrift. ' 

hvis Larver leve i Billens og derved berede deres Under- 
gang. Er det sandt, at den atter er forsvunden sporløst i 
de vestlige Stater, turde dette maaske til Dels tilskrives dette 
Insekt, hvis det ikke hidrører fra klimatiske Forhold: en 
tør og hed Sommer er- mindst gunstig for den, da Puppen 
saa dør i Jorden af Mangel paa Fugtighed, og man har 
derfor oplevet, at et Aar, der truede med .-at blive yderst 
uheldigt for Kartoffelavlen, endte med, at man næppe saa 
en Kartoffelbille. Et varmt Efteraar kan ogsaa lokke dem 
op af Jorden for tidligt, saa at de i Stedet for at over- 
vintre i Jorden omkomme af Mangel paa Føde (fordi Kar- 
toflerne allerede ere visnede eller optagne) eller overraskes 
af Vinterkulden og omkomme uden at have efterladt sig 
"Efterkommere eller uden at have kunnet afsætte deres Æg 
paa et passende Sted. At dyrke meget tidlige Sorter, saa- 
ledes at det sidst fremkomne Kuld ikke finder noget at leve 
af, vilde, naar derom i samme Egn herskede fuld Enighed, 
i alt Fald kunne fremkalde dens midlertidige Udryddelse der 
paa Stedet. Om Foraaret kan varmt og tørt Vejr være 
den gunstigt nok, men under Sommertørke er det næsten 
. tilstrækkeligt til at dræbe dem at banke dem af Kartoffel- 
planten, saa at de falde ned paa den tørre, hede Jord. Man 
.har ogsaa med Held bestrøet de grønne Kartoffelmarker, 
medens Duggen endnu laa paa dem, med en Blanding af 
»Parisergrønt" og Aske, Gibs eller Mel eller besprøjtet 
dem med denne Gift, udrørt i Vand; men ellers kjendes der 
ikke noget bedre Middel mod dem end at sanke dem af;. at 
dette paa Grund af Insektets Giftighed skulde være for- 
bundet med Ulempe eller endog med Fare for Arbejderne, 
som man har paastaaet, er vist nok ganske ugrundet eller i 
alt Fald en meget stor Overdrivelse. — At sanke Æggene 
af Planterne er naturligvis fortræffeligt, kun maa man 
ikke tage dens Fjenders, Mariehønsenes, der ligne dem 
— overmaade meget, med. Efter de Oplysninger, som vi have 
formaaet at samle, og som vi her have gjengivet, som vi 
forefandt dem, synes der os i Grunden ikke at være stor 
"Sandsynlighed for, at den skulde blive overført til Evropa"); 
men skete det alligevel, kunde det let være, at den i Nord- 
Evropa fandt et endnu gunstigere Klima, og at dens natur- 
lige Fjender ikke fulgte med, hvilket naturligvis vilde gjøre 
ondt meget værre. 


7) Den engelske Regering har ogsaa, efter hvad vi erfare, af lignende 
Grunde vægret sig ved at udstede noget Forbud mod Indførsel af 
Kartofler fra Nordamerika. 

3. Slør-Uglens Føde. Den Paastand er bleven op- 
stillet, at Slør-Uglen fortærede flere Spidsmus end virkelige 
Mus og saaledes gjorde mere Skade end Gavn. For at 
komme paa det rene med Spørgsmaalet undersøgte dem be- 
kjendte naturkyndige, Præsten Jåckel i Bayern, 4579 Slør- 
ugle-Gylp fra 22. forskjellige Steder i Bayern og fra alle 
Aarets Tider,. altsaa ogsaa fra den Aarstid, da de have 
Unger. Der var i disse Gylp erkjendelige Levninger af 15,289 
Dyr foruden en Del smaa og middelstore Biller af meget 
forskjellige Slægter, Stankelben, Ørentviste, Guldsmedde og 
enkelte Tæger og Bænkebidere, hvilke Uglerne uden Tvivl havde 
faaet i sig ved at fortære Frøer, da de altid fandtes sammen 
med Knogler af disse. Af disse c. 15000 Dyr var 63 
Frøer, 340 Fugle (172 Spurve), 121 store Insekter (73 
Oldenborrer, 18 Jordkrebs, 25 Græshopper), 26 Flaggermus. 
24 Muldvarpe, 4342 Spidsmus, 4750 Rotter, Husmus og 
Skovmus og 5623 Markmus, Stiller man paa den ene Side 
som skadelige Gnaverne og de store Insekter, der jo 
rigtig nok ikke ere meget talrige, paa den anden Side 
de insektædende Pattedyr og Fugle, til hvilke vi dog ikke 
just ville regne Spurvene, samt Frøerne, bliver Overvægten 
meget betydelig for de skadelige Dyrs Vedkommende, og 
den Nytte, som Slør-Uglen derved stifter, den langt over-, 
vejende. (Zool. Garten, XII.) 


4. Vilde Heste og Oxer i Avstralien. Vilde Heste finder 
man i Mængde i det indre af Nyholland: store Hjorde, der 
i den tørre Tid gjennemstrejfe uhyre Strækninger for at søge 
Græsgange. Hver Hingst har gjærne en Hjord af 15—-30 
Hopper med Føl af sin egen Farve — en fælles Farve har 
altsaa ikke uddannet sig endnu — bevogter denne sin Familie 
med megen Omhu og fører den ved den mindste Fare ind i 
det næsten uigjennemtrængelige Krat. I Nærheden af de 
koloniserede Egne har man været nødt til at skyde dem,. 
fordi de gjorde Skade ved at afæde Græsset. Ligeledes 
findes der store Hjorde af vilde Oxer, som jages der, lige- 
som Bisonen jages paa de nordamerikanske Prærier, for. at 
skaffe Kjød til Hyrderne for de store Faarehjorde inde i 
Landet. (Zool.- Garten.) 

Kjøbenhavn. P. G. Philipsens Forlag. TETDE 


Dansk Havebog. 


En grundig Vejledning i Frugt-, Blomster- og Kokkenhave-Dyrkningen samt Driveriet 
af ; 


F. J. Chr. Jensen. 


Med talrige i Texten trykte Afbildninger. 
DunNe betydeligt forøgede og omarbejdede Oplag, 
besørget ved E. Rostrup. 


Da fjerde Oplag af »Jensens Havebog« allerede udsolgtes i 
Løbet af forrige Aar, turde det anses for at være fornødent, at for- 
anstalte et nyt Oplag af denne meget efterspurgte Bog. Da For- 
fatteren imidlertid var død, blev det nødvendigt at overdrage Om- 
arbejdelsen af den ældre Udgave til en Anden. Da det viste sig 
at være vanskeligt at formaa en praktisk Gartner til at overtage 
det hele Arbejde, blev dette overdraget til Botanikeren, Hr. E.Rostrup, 
som dels selv har bearbejdet de mere theoretiske Afsnit, dels har 
faaet betydelig Assistance for de praktiske Afdelingers Vedkommende 
hos de forskjellige dygtige Gartnere, navnlig de Hrr. Slotsgartner 
F.. Bruun ved Bernstorf, C. Galschiøt ved Ledreborg og 
Th. Rasmussen, forhenværende Gartner ved Stamhuset Egeskov. 
Herved fremtræder det nye Oplag ikke alene i en forøget, men 
navnlig i en paa mange Steder fuldstændig omarbejdet Skik - 
kelse, tildels begrundet i nødvendige Ændringer, i Følge de nyere 
Fremskridt paa Havekulturens Omraade. 

Alle Træsnittene bliver fornyede og en Del nye oplysende Af- 
bildninger ville blive optagne. 


Første Afdeling. 

Theoretiske og praktiske Forarbejder. 1ste Kap. Planten s 
.Livsvirksomhed (Ernæring, Spiring, Rod, Stængel, Blad, Blomst, 
Frugt og Frø) samt Lysets, Luftens og Varmens Indflydelse 
paa samme. — 2det Kap. Planternes Sygdomme og øvrige 
fjendtlige Forhold (Frost, Kræft, Blegsot, Ufrugtbarhed, Snyltesvampe, 
Ukrudsplanter, skadelige Dyr, Misdannelser) samt Planternes 
Inddeling og Benævnelse. — 3die Kap. Jordoverfladen 
med Hensyn til Havedyrkningen (Opmaaling, Jordarter, 
Gødning, Planering, Vandafledning , Beliggenhed og Læ, Hegn, 
Vandforsyning, Anlæg, Kulegrayning. 


Anden Afdeling. 

Køkkenhaven. I1steKap. Almindelige Arbejder (Inddeling, 
Gravning, Saaning, Plantning, Lugning, Køkkenurternes Opbevaring 
om Vinteren, Frøavl, Sædskifte). — det Kap. Graadige 
Køkkenurter (Kaalsorter, Roer, Ræddiker, Løgarter, Agurker,. 
Salater, Spinater, Krydderurter). — 3die Kap. Mindre graadige 
Køkkenurter (Rodvæxter, Knoldvæxter). — 4de Kap. Nøj- 

Planternes Fårver.,— 


E: ÅSE i Fosisdy i VA S 
746 ER Af Viggo Poulsen. ( NOV 2. 941 ”. 


> , 
SA ÅAÅBRANN 


N37 vi i efterfølgende Linjer ville gjøre Planternes 
Farver til Gjenstand for særlig Omtale, er Grunden dertil 
den, at Farverigdommen i dette Naturrige er saa stor og 
saa afvexlende, at den uvilkaarlig paatrænger sig alles 
Opmærksomhed og paalægger Videnskabsmanden mange 
Spørgsmaal til Besvarelse. Vi skulle dog i Forvejen 
bemærke, at der er visse Farvestoffer, vi ikke have villet 
— omtale, da de først fremkomme ved særegne kemiske 
Processer, naar Planten er død, og altsaa mere tilhøre 
Kemien end Botanikken; dette gjælder f. Ex. om Indi- 
goen og Likénfarverne (Lakmus, Orseille og Persio). 
"For at Læseren skal kunne forstaa forskjellige Ud- 
tryk i det følgende, maa det være bekjendt, hvad man 
forstaar ved en Celle. Jeg skal kortelig karakterisere 
en saadan, men henviser i øvrigt til andre Afhandlinger 
her i Tidsskriftet %). Cellen er det Grundorgan, hvoraf 
enhver Plante er opbygget. Den bestaar af en Celle- 


f) Se saaledes IV. Række te Bind: Om Planten, opfattet som et 
Samfund, af Eug. Warming. IV. 3die Bd.: Kjøns- og. Be- 
frugtningsforholdene i Planteriget, af samme. 

Femte Række, Il. 6 

hinde, dannet af et ePudommeligt Stof, Cellulose, og af et 
i Reglen sejt flydende, kvælstofholdigt Legeme inden for 
denne, Protoplasmaet, hvilket. udgjør den egentlige, 
levende Celleorganisme. I Protoplasmaået træffe vi ende- 
lig Cellesaften, i Hovedsagen bestaaende af Vand, for- 
delt i en eller flere Hulheder, og i det ligger ogsaa 
Cellekjærnen, et nærmest kugleformigt Legeme, der ikke 
er andet end en tættere Del af Protoplasmaet. Dette 
sidste viser sig særdeles hyppig i Bevægelse, hvilket 
kan kjendes paa, at de smaa Korn af tættere Substans, 
der findes fordelte i det, flytte sig, ofte med betydelig 
Hurtighed. 

Med disse faa Antydninger maa det være nok; vi 
ville dermed gaa over til vort egentlige Æmne, Farverne. 

Den grønne Farve er den mest udbredte i Plante- 


riget, og vi ville derfor begynde vor Fremstilling med 


Fig. 1. 


A, Celle af en Mosart med Bladgrøntkorn; BP, Celler af en Alge med skruedannede 
Bladgrøntbaand. 


den. Den er knyttet til Protoplasmaet, i det visse Dele 
heraf blive tættere end de øvrige og udpræge sig oftest 

i Form af Korn, sjældnere som Plader, Baand 0. lign. 
(Fig. 1)"); disse Legemer farves grønne ved Lysets Indvirk- 
ning, i det der dannes et Stof i dem, Klorofyllet eller 
Bladgrøntet, som har den Egenskab at optage alle 
andre Farvestraaler i sig og kun kaste de grønne til- 
bage. Lyset er i de allerfleste Tilfælde en nødvendig 
Faktor til Dannelsen af Klorofyllet; naar Kartofler, der 
befinde sig i en mørk Kjælder, om Foraaret skyde friske 
Skud, ere disse blege, fordi de intet Lys have haft. til 
Dannelsen af Klorofyl; naar man om Foraaret lader sine 
Blomsterløg ligge for længe tildækkede i Haven, ville de 
nye Spirer være gullige af samme Grund. I Alminde- 
lighed kan man angive, at alle én- og tokimbladede 
Planter fordre Lys til Dannelsen af Bladgrønt, men at 
dette Lys blot behøver at have ringe Styrke, saa ringe, 
at man akkurat derved kan skjelne Bogstaverne i en 
Bog. En Undtagelse herfra danne Naaletræernes Kim- 
planter og Bregnernes Blade, som farve sig grønne i det 
dybeste Mørke. Undersøge vi Cellerne i de formedelst 
Lysmangel blegsottige Planter, vil man kunne finde Blad- 
grøntkornene liggende som ellers i Protoplasmaet, men 
den grønne Farve have de ikke. 

Bladgrøntets fysiologiske Betydning for Planten, dets 
Forhold til det kemiske Arbejde, der udrettes under 
Væxten, er allerede tidligere klart og tydeligt fremstillet 
her i Tidsskriftet af Grønlund i anførte Afhandling; kun 
saa meget skulle vi derfor erindre Læseren om, at Blad- 
grøntet er AÅarsagen til, at Planten af Luftens ringe 
Kulsyremængde (der findes i Middeltal kun 0,0004 Rum- 


Fj Se dette Tidsskrifts IV. Række, dte Bind: Grønlund: Om Sti- 


velse og Bladgrønt. 
i GE 

fang Kulsyre i Landluften) ved Lysets Indvirkning kan 
producere det Kulstof, hvoraf den skal opbygge sine 
Cellevægge, og det vil sige omtrent Halvdelen af sin 
Vægt, naar Vandets fraregnes. Nu gives der imidlertid 
. mange Planter, som ikke selv optage Kulsyre af Luften, 
ikke assimilere, fordi de nære sig af færdigdannede orga- 
niske Bestanddele; de have da heller ikke den grønne 
Farve, men ere gullige, brunlige eller blege; man kalder 
dem Snylteplanter og Muldjordsvæxter, og saadanne ere 
f. Ex. Snylteroden (Monotropa), Skælroden (Lathræa), 
Svampene 0. fl. 

IKke alene Skygge, men ogsaa stærk Belysning 
kan frembringe en Afblegning af Planternes grønne Farve, 
men dog kun saaledes, at de blive mere lysegrønne end i 
det normale Dagslys. 'Belægger man et Blad af Majsen 
med en Strimmel Tinfolio i Løbet af nogle Minutter, 
medens Solen skinner umiddelbart paa Bladet, vil man 
"efter Strimmelens Borttagelse se, at det beskyggede Sted 
er blevet mørkere end Omgivelserne; dette mærkelige 
Fænomen hidrører derfra, at Bladgrøntkornene i de Dele 
af Bladet, som Solen skinner paa, have trukket sig ind 
til Cellernes Sidevægge, der staa lodret paa Bladover- 
fladen, medens de i det beskyggede Cellevæv findes lej- 
rede op til de med Bladets Overflade parallelle Vægge. 
Hos andre Planter samle Bladgrøntkornene sig derimod 
ved de stærkest beskinnede Vægge, forudsat at Cellerne 
ere rummelige nok til, at slige Omlejringer kunne udføres ; 
dette kan nu gaa for sig saaledes, at Bladgrøntet enten 
fortrinsvis kommer til at ligge ved de med Bladets eller 
Løvets Overflade parallelle Vægge — hvilket vi ville 
træffe hos Vallisneria og Vandpest (Elodea) samt hos 
saadanne Plantedele, der kun bestaa af et Cellelag, f. Ex. 

Mosbladene og Bregne-Forkimene — eller ved de Vægge, 
som staa mere eller mindre lodret paa Fladen, i det 
visse Forskere forklare dette derved, at disse Vægge 
netop i disse Tilfælde skulle være de stærkest beskin- 
nede. Disse Vandringer af Bladgrøntkornene fremkomme 
- derved, at Protoplasmamassen, hvori de ligge indlejrede, 
ved Lysets Indvirkning bevæger sig paa den angivne 
Maade; men denne Bevægelse maa Læseren vel adskille 
fra den anden, som Protoplasmaet har, nemlig den 
strømmende og omkringflydende, som enhver Celle viser, 
naar den voxer rask og livlig, og som er uafhængig 
af Lyset. 

Periodiske Forandringer af den grønne Farves Styrke 
forekomme ogsaa, men meget sjælden; Selaginella muta- 
bilis, en Drivhusplante af Ulvefodsfamilien, viser Fæno- 
menet smukkest, i det den om Morgenen er normal grøn, 
om Middagen bleg, og derpaa tiltager Farven gjennem 
umærkelige Overgange i Løbet af Natten til hen imod 
den næste Morgen, da den normale Farve saa er kom- 
men igjen. Andre Selaginella-Arter afbleges ogsaa meget 
stærkt i direkte Sollys, i det Bladgrøntet i deres Overhuds- 
celler trækker sig ind til disses Sidevægge; saaledes 
f. Ex. den smukke, almindelig dyrkede 5. Martensii. 

Vi have allerede berørt, at Lyset formedelst Blad- 
grøntet frembringer kemiske Virkninger i Planterne. Det 
hvide Sollys er imidlertid sammensat af forskjellige Farve- 
straaler, hvilket let lader sig eftervise ved at lade Sol- 
straalerne gaa igjennem et Glasprisma og herefter opfange 
dem paa en hvid Skjærm. Det Solbillede, man derved faar 
frem, kaldes et Spektrum og bestaar af følgende Farver, 
ordnede i samme Orden, som de nævnes: rødt, orange, 
gult, grønt, blaat og violet; de røde Straaler ere de 

mindst, de violette de mest brudte%). At ikke alle 
disse "Farver have samme Virkning paa Planterne, ligger 
nær at slutte, naar man fra Kemien véd,» at det er de 
violette og ultraviolette, som have den stærkeste Evne 
til at farve Klorsølv, Bromsølv, Jodsølv og andre saa- 
danne Stoffer mørke; hele Fotografien er netop begrundet 
herpaa, og man kalder derfor de stærkt brydbare Lys- 
straaler (altsaa Spektrets violette Ende) netop af den 
Grund de kemisk virksomme. Forsøg med Hensyn til 
Plantelivet have nu ført til Opdagelsen af den mærke- 
lige Lov, at alle de for vort Øje synlige Straaler i 
Spektret formaa at bevirke Kulsyrespaltningen i Planten, 
men herved ere vel at mærke de saakaldte kemiske 
Straaler af aldeles underordnet Betydning, hvorimod de 
røde, orange, gule og grønne Straaler spille den væsent- 
ligste Rolle; af disse er det atter de gule, som ere de 
vigtigste, thi de udrette næsten lige saa meget som alle 
de andre tilsammen. Disse interessante Undersøgelser 
skylde vi til Dels de af den bekjendte tyske Fysiolog 
Sachs samt de af Pfeffer og andre i den nyere og 
nyeste Tid anstillede Forsøg. 

Ovennævnte Lov gjælder imidlertid ikke alene, for kul- 
syrede Kompositioner, men overhovedet for enhver kemisk 
Proces i Planten, hvori Lyset har Del; saaledes ogsaa 


med Hensyn til Planternes grønne Farvning: Bladgrønt- 


4) Angaaende den videre ;og speciellere Udvikling heraf henviser 
jeg til andres Skrifter. Se f. Ex. Tyndall: »Sex Forelæsninger 
over Lyslæren +, dette Tidsskrifts II. Række 5. Bind; Fjord: »Om 
lyse og mørke Striber i brudt Lys«, sammesteds II, 3. »Spec- 
tralanalysens nyeste Fremskridi«, sammesteds IV, 2. Fremdeles: 
»Fra Solen«, af Jørgensen, i Tidsskrift »Fra alle Lande«, 1865, 
2den Del. »Das Spectroskop und seine Ånvendungen«, von 
Lockyer, uberfuhrt von Schellen; 1874. 

kornene grønnes fortrinsvis eller alene ved de mindre 
"brydbare Straaler. De stærkt brydbare eller kemisk 
virksomme violette og ultraviolette Straaler have der- 
imod en ganske anden Virkning; det er nemlig disse, 
som bevirke Væxten og Protoplasmastrømningerne, alt- 
saa særlig de mekaniske Processer; det er ogsaa disse 
Straaler, der fremkalde de Protoplasmabevægelser, ved 
hvilke de omtalte Omlejringer af Bladgrøntkornene og de 
dermed forbundne Forandringer i den grønne Farves 
Styrke finde Sted. 

Vi have nu betragtet Brut: Indvirkning paa de 
grønne Plantedele og skulle nu lidt nøjere omtale selve 
Farvestoffet Klorofyl. For at kunne undersøge det og 
experimentere dermed efter Behag maa vi have det ud 
af Planten, og lægge vi tørrede og knuste Blade af 
f. Ex. en Vedbend, en Bøg eller hvilken som helst 
anden grøn Plante i Alkohol, faa vi snart denne Vædske 
farvet helt grøn. 

Et saadant Klorofyludtræk er i gjennemfaldende Lys 
smukt smaragdgrønt, men ved tilbørlig Koncentration viser 
det sig i tilbagekastet Lys mørkerødt, hvilket Fænomen 
kaldes »Fluorescens« og er en af Klorofyllets aller- 
vigtigste Egenskaber. Hvad vil nu »Fluorescens« sige? 
Det er den Egenskab hos visse Stoffer, at de tilbage- 
kaste et andet Lys end de lade gaa igjennem sig, saa- 
ledes at de, saa længe de belyses, paa en Maade ere 
selvlysende, i det de udsende Farvestraaler, der ere for- 
skjellige fra de Straaler,' hvorved de belyses. - Jeg skal 
oplyse dette ved et Par andre Exempler. -;Flusspat er 
et smukt grønt Mineral, der er en Forbindelse af Fluor 
og Kalcium og har samme Egenskab, som vi før om- 


talte hos Klorofyllet, i det det i gjennemgaaende Lys er 

smukt grønt, men fluorescerer blaat; Fænomenet har 
netop efter dette Mineral faaet Navnet »Fluorescens«. 
Kaste vi den af en Hestekastaniegren afskrabede Bark i 
Vand, vil dette øjeblikkelig fluorescere med et smukt, 
himmelblaat Skjær, formedelst et Stof, Æsculin, der fin- 
des i Barken, og hvis Opløsning netop har denne Egen- 
skab. Petroleum fluorescerer ligeledes med blaaligt Lys. 

Endnu en Gang maa vi strejfe ind paa Optikkens 
Omraade for at kunne klare os Bladgrøntets Egen- 
skaber; vi maa nemlig gjøre os bekjendt med det for - 
Bladgrøntet ejendommelige Spektrum. Dette kan ses ved 
at opstille et Glaskar med en Klorofylopløsning bag ved 
en smal Spalte, hvorigjennem Sollyset skinner, og lade 
dette efter Gjennemgangen gjennem Klorofyllet brydes i 
et Prisma. Vi ville da faa et meget karakteristisk Bil- 
lede at se. I Stedet for det sædvanlige Spektrum faa 
vi et, hvori visse Steder ere fuldkommen mørke, i det 
de Lysstraaler, som skulde træffe der, ere absorberede 
af Klorofylopløsningen; der fremkommer én Absorptions- 
stribe i det røde, én i orange, én i gult samt én i 
grønt. I Spektrets stærkt brudte Del se vi ved for- 
tyndede Opløsninger tre meget brede Striber, men i Al- 
mindelighed ser man slet ikke denne Ende af Farve- 
billedet, i det de tre Striber flyde sammen, og det hele 
formørkes aldeles. — 

De vegetative Organer ere altsaa i Reglen grønne. 
Men lader os en Gang begive os ud i Skoven om Efter- 
aaret hen ad Løvfaldstiden; vi ville da finde, at den grønne 
Farve afløses af andre, og en nærmere Betragtning vil 
vise os, at alle disse brogede Efteraarsfarver kunne hen- 
føres til 2 Grupper: en gul og en rød, mellem hvilke der 

ogsaa hersker en Modsætning med Hensyn til Maaden, 
hvorpaa de fremkomme i Planten. 

Den gule Farve, som vi træffe f. Ex. hos Val- 
birk (Acer Pseudoplatanus), Pæretræ, Poppel o. fl, skri- 
ver sig derfra, at Klorofyllet i de smaa Korn i Blad- 
kjødets Celler har forandret sig; det er ikke længere 
"grønt, men gult, og er gaaet over til et andet Stof, som 
vi ogsaa ville træffe i de allerfleste gule Blomster. Denne 
Farveforandring staar i nøje Forbindelse med Bladets 
Funktion; om Sommeren, medens Træet voxede, blom- 
strede og satte Frugt, behøvede det, som vi før saa, 
Bladgrøntet for at kunne spalte Luftens Kulsyre og saa- 
ledes skaffe sig Næring, men om Vinteren hviler det og 
«har da ingen Brug for Bladgrøntet; dette hører derfor 
op at fungere og forandres, hvorved Bladene efter- 
haanden blive gulere. 

— Der er imidlertid et stort Antal Træer, hvis Blade 
blive røde; dette hidrører fra, at der i Bladkjødcellernes 
Cellesaft er opstaaet et rødt Farvestof, medens Klorofyl- 
kornene aldeles omdannes. Exempler herpaa have vi 
saa smukt hos den saakaldte »vilde Vin« /Ampelopsis 
hederacea), hos dens nære Slægtning Vinstokken, hos 
Kornelen og mange flere. Hos Vinstokken har man lagt 
Mærke til en ejendommelig Sammenhæng mellem dens 
Blades Efteraarsfarve og den Kulør, dens Druer have 
ved Modenheden; til de blaa Druer svare nemlig stærkt 
røde Blade, medens en Plante med grønne Druer har 
aldeles grønne Blade om Høsten. 

Som bekjendt tabe ikke alle Planter deres Blade 
om Efteraaret; mange beholde dem i længere Tid, og 
saadanne som f. Ex. Vedbend, Buxbom og Naaletræerne 
kalde vi derfor stedsegrønne. En hel Del Planter, navnlig 

Buske og Urter, beholde deres Blade indtil Foraaret, da 
de saa falde af. Hos mange saadanne Planter, hvis 
Blade blive siddende Vinteren over, viser det sig, at 
disse i Løbet af den strænge ÅAarstid undergaa. Farve- 
forandringer, medens de om Foraaret atter antage deres 
grønne Farve. Dette er først undersøgt af den berømte, 
for faa Aar siden afdøde tyske Botaniker Hugo von 
Mohl og i allernyeste Tid navnlig af G. Kraus. Farye- 
skiftet beror hos nogle Planter derpaa, at Bladgrønt- 
kornene miste deres Form og Farve, og der danner sig 
en uregelmæssig Protoplasmamasse af rødbrun Farve inden 
i Cellen, hvorfor ogsaa de Planter, hos hvilke dette er 
Tilfældet, antage en mindre ren rød, snarere en brun 
Farvetone, som f. Ex. Buxbom og Tax. Hos andre,. 
hvis Blade farve sig smukt røde paa Overfladen, som 
Husløg og Bølle, vedligeholde derimod Klorofylkornene 
deres Form og Farve, men der findes tillige i Cellerne 
et afrundet, stærkt lysbrydende Legeme af smuk karmin- 
rød Farve og hovedsagelig bestaaende af Garvestof. Til- 
lige indtræde forskjellige Nuanceringer i selve den grønne 
Farve derved, at Bladgrøntkornene ved alle Planter flytte 
sig og klumpe sig sammen i det indre af Cellerne i 
Stedet for at ligge fordelte langs med Væggene. At 
det er den navnlig ved Udstraaling fremkaldte lave Varme- 
grad og ikke Lyset, der er Grunden til denne Vinter- 
farvning, fremgaar smukt dels af den Iagttagelse, Kraus 
gjorde, at alle de Blade af Buxbom, Thuja og Tax, der 
om Natten blev belagt med Rimfrost,' blev forskjellig 
farvede, medens derimod de mere beskyttede Dele for- 
blev uforandrede, dels af de Forsøg, der anstilledes, 
hvorved det viste sig, at den grønne Farve vendte til- 


bage, naar afskaarne Grene anbragtes i et mørkt, men 

"varmt Værelse. At Varmen overhovedet har Betydning for 
Bladgrøntets Dannelse er ligeledes bevist; i Reglen ville 
Plantedelene ikke opnaa deres normale grønne Farvetone, 
naar ikke en Varmegrad af minst 6—7? staar til deres 
Raadighed. Jo længere vi gaa imod Nord, desto tilbøje- 
ligere finde vi tillige Planterne til Albinisme. Arktiske 
og Bjærgplanter ere i Almindelighed mere tilbøjelige til 
at danne … blege Varieteter end varme Landes Planter. 
Linné siger, at der »ikke er en blaa eller rød Blomst i 
Lapland, som ikke har en hvid Varietet«. 

Mange Planter ere røde hele deres Liv igjennem. I 
større Parkanlæg dyrkes ofte en Varietet af Bøgen, som 
kaldes Blodbøg; dens Blade ere brunrøde, og samme 
Farve har ogsaa Blodhaslen, Rødkaalen samt Lobelia 
fulgens, en af de smukkeste Haveplanter, der baade har 
mørkerøde, næsten brune Blade og pragtfulde, skinnende 
røde Blomster i en lang, spids, opret Blomsterstand. Disse 
Planter mangle tilsyneladende Bladgrønt; da de imidler- 
tid alligevel voxe, danne Cellulose og Stivelse og i det 
hele taget i deres Livsytringer ikke afvige fra de grønne 
Planter, ligger det nær at antage, at Klorofyllet virkelig 
er til Stede i dem, men skjules af den røde Farve. 
»Dette er ogsaa Tilfældet; deres brune Tone hidrører 
netop fra. Blandingen af grønt og rødt, i det Protoplas- 
maet som sædvanlig indeholder Bladgrøntkorn, men Celle- 
saften et rødt Farvestof. Paa en lignende Maade forhol- 
der det sig med en af vore Gjøgeurter, Fuglereden 
. (Neottia nidus avis), hvis ejendommelige gulbrune Farve 
er knyttet til særegne, langagtige, tilspidsede Legemer, 
der findes baade i Protoplasmaet og i Cellesaften.. Den 
gulbrune Farve skjuler Klorofyllet for den umiddelbare 


Betragtning, men at det alligevel findes, kan man over- 

bevise sig om ved at behandle Planten med Alkohol, thi 
dette farves da strax grøn. ; 
Medens den røde Farve hos de blomsterbærende 
Planter i det hele taget er. sjælden i de vegetative Dele, 
er der en stor Gruppe af blomsterløse Planter, hvor 
| denne Farve er saa gjennemgaaende, at den endog hører 
med til disse Planters væsentlige Kjendemærker. Vi 
sigte hermed til Rødalgerne, hvis Løv udmærker sig 
ikke blot ved sine elegante Former, men ogsaa ved sin 
smukke rosenrøde Farve, som hidrører fra et rødt Farve- 
stof, der forekommer i Klorofylkornene, men er saa in- 
tensivt, at det aldeles skjuler disses grønne Farve. Af 
den levende Plante formaar Havvandet ikke at udtrække 
noget af disse Farvestoffer; men lægge vi derimod en 
Rødalge, saasom en af vore almindelige Ceramzum- Arter, 
i ferskt Vand, vil dette hurtig farve sig rødlig, medens 
derimod Planten selv bliver grøn, idet nemlig Bladgrøntet 
nu bliver synligt. Den røde Farve udtrækkes ofte i 
Naturen selv; det hænder naturligvis hyppig ved Kysterne 
af de Have, hvor disse Rødalger voxe, at mange af dem 
påa en eller anden Maade kunne komme i Berøring med 
fersk Vand, f. Ex. ved en i Havet udmundende Flod, og 
den røde Farve forsvinder da, men dannes senere paa ny, 
naar gunstige Omgivelser atter indfinde sig. Man skulde 
tro, at et saa smukt Farvestof, der tilmed er let at 
skaffe sig, hvor disse Alger voxe i Masse, havde kunnet 
"finde Anvendelse i Tekniken; det har virkelig ogsaa 
været anvendt, i det Romerne hentede en rød Sminke frå. 
en Rødalge /Rytiphlæa tinctoriaj, som de kaldte »Fucus«, 
men som egentlige Farveplanter du de ikke, da den 
røde Farve ikke holder sig. Dette røde Stof (Phycoé- 
rythrin), som vi kunne udtrække ved ferskt Vand, be- 

sidder ligesom Klorofyllet den Egenskab at fluorescere; 
i gjennemfaldende Lys er Opløsningen deraf pragtfuld 
karminrød, men den tilbagekaster et rødgult Fluore- 
scenslys. Å 
Hos Rødalgerne have vi altsaa i Virkeligheden med 
to Farvestoffer at gjøre. Mere sammensat bliver For- 
" holdet hos andre Alger, hvor vi træffe tre, saaledes som 
Tilfældet er hos Brunalgerne, til hvilke hører vor 
danske velbekjendte Blæretang, den fra Columbus's Tid 
saa. bekjendte Sargassotang og mange andre. = Deres 
brune Farve fremkommer. ved en Blanding af tre Farve- 
stoffer, nemlig for det første Bladgrønt, der som sæd- 
vanlig er bundet til Protoplasmakorn, dernæst et gult 
Stof, der sammen med Bladgrøntet lader sig udtrække 
"ved Hjælp af Alkohol, men atter ved Rystning. med 
Benzin kan skilles fra dette, og endelig et tredje, rød- 
brunt Stof, der kan uddrages med ferskt Vand 7). 

Vi komme nu til Blomsternes Farver. Intet. Sted 
i Planteriget optræder der en saa stor Mangfoldighed i 
" Farver som netop her; vi kunne finde enhver Nuance, 
lige fra hvidt til næsten sort, og Farven indskrænker sig 
ikke til Kronbladene alene, men saa vel Bægeret som 
- Støvdragerne , Støvkornene, Griffelen og Arret kunne 
være farvede paa forskjellig Vis. Kun Frugtknuden er i 
. Almindelighed grøn; først naar den er:;bleven til Frugt, 
farves den ofte paa en eller anden Maade. 

Naar Blomsterne ere grønne, som hos vore Nælder, 
Vedbend, Græs o. s. v., kalder man dem- »farveløse«, 
hvilket strængt taget er urigtigt. Deres Farve hidrører 


1%) De to' fra Klorofyllet forskjellige Farvestoffer hedde henholdsvis 
—Phycoxanthin og Phycophæin. 

naturligvis fra Bladgrønt, og vi behøve derfor ikke at 
opholde os videre ved dem. 

Den hvide Farve hos Liljen, Nøkkerosen og mange 
andre fremkommer ikke ved noget særligt Stof i Blom- 
stens Celler, men skyldes alene Tilbagekastningen af det 
hvide Dagslys fra de farveløse Cellehinder. Hvis hvert 
Kronblad ikke var sammensat af Celler, men en fuld- 
kommen ensartet Plade af ren Cellulose, vilde den lige- 
som Cellehinden være gjennemsigtig som Glas; nu véd 
enhver, at Glaspulver ikke er gjennemsigtigt, naar vi 
betragte en Bunke deraf, men derimod mat hvidt, fordi 
Dagslyset tilbagekastes fra alle de smaa Glaskorns Fla- 
der; paa selv samme Maade gaar det med det hvide 
Kronblad, i det hver enkelt Celle her fungerer som et 
Glaskorn i Pulverbunken. De hvide Blomster ere saa- 
ledes i Følge Optikerens Begreb om Farver netop ikke 
farvede, medens Botanikeren derimod kalder de grønne 
Blomster ufarvede. For øvrigt existerer der næppe Blom- 
ster af en ren hvid Farve, Den berømte Blomstermaler 
Redouté har bemærket, at der altid er en svag Tone 
af rosenrødt, gult eller blaat, og med den langt sjæld- 
nere sorte Farve i Blomster vil det vist næsten altid 
gaa paa samme Maade, i det den.i Virkeligheden er en 
meget mørk violet eller brun. 

Røde, violette og blaa Farver i Blomsterne hid- 
røre i Almindelighed fra en farvet Cellesaft, som f. Ex. 
hos Rosen, Katosten og. den blaa Anemone. De fore- 
komme hyppig i Kronbladenes Overhud og inde ved 
deres Nerver. Mange saaledes farvede Blomster have et 
ejendommeligt, fløjelsagtigt Udseende, hvilket imidlertid 
ikke ligger i Farvestoffet, merf fremkommer derved, at 
Overhudscellerne rage vorteformig i Vejret, hvorved 

Lyset paa. en særegen Maade tilbagekastes fra de op- 
staaende- Cellevægge; man vil f. Ex. kunne iagttage 
det hos den kinesiske Primula, hos Violen og den blaa 
Iris. Den stærkt røde Adonis autumnalis afviger fra de 
oven for anførte Regler, for saa vidt som Farven her hid- 
rører fra faste Legemer, nemlig smaa runde Korn, der 
forekomme i uhyre Antal i hver enkelt Celle. De røde, 
blaa og violette Farver i Blomsterne stemme aldeles over- 
ens med hverandre og ere kun Modifikationer af samme 
Farvestof. Deres kemiske Konstitution er den samme, 
og man træffer alle Overgange imellem dem. Det er 
ogsaa navnlig saaledes farvede Blomster, der kunne slaa 
over i hvide; medens det er meget almindeligt at træffe 
» Albinoer« af Valmuer, Katost og Roser, er det vistnok 
"sjældent, at gulblomstrede Planter vise sig med hvide 
Kroner, og i mange Slægter hersker kun den ene af 
disse to Farverækker med stræng Udelukkelse af den 
anden. Gule Geranier eller Phlox'er ere saaledes ube- 
.kjendte. 

Af en ganske anden Art er nemlig Farvestoffet i de 
gule Blomster; det har langt mere Lighed med Blad- 
-grøntet, navnlig med den gule Form af dette i de om 
Efteraaret gule Blade; ligesom Bladgrøntet er det bun- 
det til smaa Korn, som ofte ogsaa ere indlejrede i Pro- 
"toplasmaet, hvilket navnlig gjælder om de Tilfælde, hvor 
den gule Farve optræder sammen med en rød, saaledes 
som i adskillige orangefarvede Blomster, f. Ex. hos 
Cacalia sonchifolia, en kurvblomstret Plante, der er be- 
slægtet med Brandbæger /Senecio). Men den gule Farve 
kan ogsaa skrive sig fra en gul Cellesaft, som f. Ex. 
hos de gule Georginer og Stokroser. 

Brogede Blomster fremkomme naturligvis ved den 
samtidige Tilstedeværelse af flere Farvestoffer; men og- 
saa visse ensfarvede dannes paa denne Maade, i det 
Farvestofferne enten ere blandede i samme Celle, eller 
flere Cellelag, hver med sin Farve, dække hverandre. Vi 
have allerede nævnt Cacalia'ens Blomster ”som Exempel 
paa en orangerød Farve, dannet af gult og rødt; Blomster- 
dækket hos den lille Tveblad (Asarum europæum) er 
brunt paa Indersiden, hvilket fremkommer ved en Over- 
hud med violet Cellesaft og klorofylførende Celler der- 
under; de brune, dyrkede Stedmoderblomsters Farve op- 
staar ved Blanding af gult og violet. Brændende røde 
Farver fremkomme ofte, men langt fra altid, ved flere 
forskjellig farvede Cellelags Samvirken; Læseren har 
vist nok ofte i større Haver set en smuk, meget varmt 
rød Canna (C. gigantea), en. Plante af Krydderurternes 
Familie. Dens Blomsterdække bestaar af fem Cellelag, 
nemlig en rød Overhud paa begge Sider, et ganske farve- 
løst Lag i Midten og paa begge Sider af dette, altsaa 
under Overhuden, igjen et Lag, hvis Celler indeholde 
gule Legemer. Den samlede Virkning af det røde og 
det gule er det altsaa, der frembringer Blomstens- 
Farve. | 

- I de yngste Knoptilstande ere alle Blomster grønlige, 
men senere hen under Knoplejets sidste Stadium og ofte 
ogsaa under selve Blomstringen skifte adskillige Blom- 
ster Farve efter en for hver Art bestemt Regel. Saa 
godt som alle Rubladede vise det sidste; den lille »for- 
skjelligfarvede Forglemmigej« har sit Navn deraf, i det 
dens Kroner først ere gule og siden blaa; ligeledes Kul- 
sukkerens 0. s. fr. En Plante -af Katostens Familie, 


Hibiscus mutabilis, bærer Blomster, som om Morgenen ere 

hvide, om Middagen blive blegrøde og om Aftenen stærkt 
røde, og visse Arter af de smukke /pomæd'er af Sner- 
lernes Familie udmærke sig ogsaa ved et pragtfuldt Farve- 
skifte fra rødt til blaat. 

Ligesom Blomsten ofte besidder prangende og i Øjne 
faldende Farver og Farvetegninger, saaledes er ogsaa 
Frugten, men kun den kjødfulde og saftrige, hyppig 
meget smukt farvet. Den anatomiske Aarsag til Far- 
vens Fremkomst er dels en farvet Cellesaft, og i saa 
Fald er det gjærne Overhuden, som bærer Farven, dels 
"visse ejendommelige Legemer af samme Stof som. Proto- 
plasmaet, i hvilket de ligge; det første er Tilfældet hos 
f. Ex. Æblet og Vindruen, og enhver véd ogsaa, at man 
kan trække Druens mørke Hud af, medens Kjødet bliver 
farveløst tilbage. Den mørke Farve fremkommer her ved 
en meget mørkerød Cellesaft, medens det blaa Skjær 
hidrører fra noget ganske andet, hvilket vi siden skulle 
omtale. Er det derimod Farvelegemer, der frembringe 
Farven, da er denne gjærne bunden til Frugtkjødet. Be- 
tragte vi saaledes en af Cellerne (Fig. 2) Fig. 2. 

i et Hybens rødgule Kjød, se vi, at Celle- 
saften er farveløs, men at der findes 
talrige langstrakte, i begge Ender til- 
spidsede Legemer af en rødgul Farve; 
»ved deres Indlejring i Protoplasmaet 


minde de om Klorofylkornene, og følge 


vi de Forandringer, der foregaa i Hybe- 
het under detsv Modningzvyvil "det ogsåaanmtete af” et Hyben. 
vise sig, at de ere ejendommelig omdannede Klorofyl- 
korn. Saadanne Farvelegemer findes altsaa i Frugt- 
kjødet; Hybenets Overhud indeholder en rød Cellesaft, 
og disse to Faktorer fremkalde Hybenets Farve. Lig- 


Femte Række Il. 7 

nende Fænomener træffe vi hos Frugterne af Tjørn, Røn, 
Kjærlighedsæble m. fl. sete 
Betydningen af den grønne Farve i Plantens Liv 
have vi set i det foregaaende. Det er i Individets Er- 
næring, at den spiller en Rolle; Blomsternes livlige og 
pralende Kulører have derimod til Hensigt at hidlokke 
Insekterne, for at de kunne udføre den for Artens Ved- 
ligeholdelse saa vigtige Bestøvning. De Maader, paa 
hvilke Blomsten kan være indrettet paa at bestøves, ere 
mangfoldige, og det er en af de mest tiltrækkende Sider 
af Plantens Naturhistorie at studere disse Forhold +). 
Visse Blomster skulle bestøves ved Vindens Hjælp, og 
det er da en Regel, at de ere uanselige i Farve og be- 
sidde tørt, let Støv. Andre behøve nødvendigvis Insek- 
ters eller i de tropiske Lande Kolibriers Hjælp, og saa- 
danne Blomster have i Almindelighed meget pralende 
Farver, for at Dyrene derved let skulle finde dem, samt 


klæbrigt Støv, for at dette kan blive hængende ved de 


nævnte Smaadyr. Dette Forhold mellem Farven og 
Insekthjælpen er saa gjennemgribende, at Darwin siger, 
at hvis der ingen Insekter var til paa Jordens Over- 
flade, vilde vi ikke have de mange smukke Blomster at 
glæde os over, men lutter grønne og uanselige som hos 
vore Nælder og Græsser. Ofte viser denne Modsætning 


mellem smukt farvede og store Blomster, der kun be 


støves ved Insekthjælp, og mindre anselige, der tillige 
eller alene have Selvbestøvning, sig inden for en og samme 
Slægt. Storkenæbslægten er lærerig i denne Henseende. 
Eng-Storkenæb har store Blomster, og disses Kjøns- 


%) Se dette Tidsskr. R. IV, B. 2. Hoffmeyer: nyere Undersøgelser 
angaaende Planternes Befrugtning. 

organer ere udviklede til forskjellig Tid; Insekthjælp er 
altsaa absolut nødvendig. Pyrenæisk Storkenæb har min- 
dre Blomster, men bestøves dog af Insekter, hvis disse 
tilfældigvis ere til Stede i tilstrækkeligt Antal; udeblive 
de, finder Selvbestøvning Sted. Liden Storkenæb har der- 
imod for smaa Blomster til, at Insekterne med Lethed 
kunne. finde dem, og Selvbestøvning finder derfor altid 
Sted hos den. Insekternes Hensigter med deres Besøg i 
Blomsterne ere at samle Støv og Honning fra Honning- 
gjemmerne; ikke uden Grund har man derfor opstillet 
den Formodning, at de Striber, Pletter og Tegninger, 
. som vi se paa mange Blomster, nærmest have den Op- 
gave at lede Insektets Øje hen til de Steder, hvor de 
findes. j 

Blomstens Bestemmelse er at frembringe Æg og 
Støv og derigjennem Frø; Frugtens derimod at beskytte 
Frøet under dets Udvikling og senere, naar det er mod- 
net, hjælpe ved dets Udspredning. Denne Akt kan lige- 
som Bestøvning gaa for sig paa forskjellige Maader. En 
Mængde Frugter spredes ved Vindens Kraft eller ved 
Hageapparater, hvorved de hæfte sig ved Dyr og Men- 
nesker, eller ved egne Udkastnings-Mekanismer, og saa- 
danne Frugter ere alle uanselige af Farve, brunlige, gul- 
lige 0. s. v. Hos en anden stor Mængde ere Frøene 
indrettede paa at skulle spredes ved Dyrenes Hjælp, i 
det disse æde Frugten og senere udtømme de ufordøje- 
lige Frø. Hvis nu Frugterne blev ædte, førend de var 
modne, vilde Frøene gaa til Grunde; men herpaa bøder 
… Naturen ved at give de umodne Frågter samme Farve 
som det omgivende Løv, hvorved de ved en Slags »Be- 
-Skyttelseslighed« undgaa Dyrenes Opmærksomhed; først 
ved Modningen indtræder Farven samt Velsmagen og 

undertiden Vellugten.  Skulde en Fugl af Fejltagelse 
komme til at bide i en umoden Frugt, vil den saa ikke 
en anden Gang gjøre det, men holde sig til de modne. 
Man kunde tro, at Frøene vilde tage Skade af Mave- 
saften, men det er dog ikke saa; thi i Reglen ere de 
saftige Frugters Frø saa haarde og tykskallede, at de 
ikke opløses i den korte Tid, de befinde sig i Maven, ja 
mange behøve endog denne Opblødning for lettere at 
kunne spire, naar de falde til Jorden. 

Man ser altsaa, at Blomsterne og Frugterne ikke 
have deres Farve for intet, men det ene, saavel her 


som alle andre Steder, staar i nøje Forbindelse med det . 


Sandet me 


Alle de Farvestoffer, vi have truffet i det fore-. 
gaaende, have ingen eller kun ringe Anvendelse i det 
praktiske Liv, om end mange af dem ere ganske over - 
ordentlig udbredte, hvilket f. Ex. er Tilfældet med Blad- 
grøntet; Grunden hertil er den, at de ikke kunne holde 
sig i fri Tilstand i længere Tid. Vi skulle nu i Korthed 
omtale de Farvestoffer, man vinder af Farveplanterne;" 
saadanne ere Blaatræet /Hæmatoxylon campechianum), og- 
saa kaldet Kampechetræet, det rødfarvede Fernambuktræ 
(Caesalpinia echinata) og Sandeltræet”), (Pierocarpus -san- 
talinus), Gultræet (Maclura aurantiaca), ogsaa kaldet gult 
Brasilietræ, samt et Par flere, til hvilke vi ogsaa kunne 
henregne Krappen /Rubia tinctorum). Alle de Farve- 
stoffer, vi have berørt i det foregaaende, vare bundne 
til Celleindholdet. Hos disse Farveplanter er det 
imidlertid indlejret .i Cellernes Vægge; kun medens 


%) Vel at adskille fra det hvide Sandeltræ (Santalum album), der 
bruges. til Parfumeri og undertiden til Kunstgjenstande. 

Cellerne var unge, fandtes det i Indholdet, og derfra 
er det saa senere blevet optaget i Cellehinderne, af 
hvilke vi kunne uddrage det.  Krapplanten hørte forhen 
til de vigtigste Farveplanter; man anvendte den allerede 
i Oltiden, men den gik derpaa af Brug, indtil man for 
omtrent halvfjerde Hundrede Aar siden atter begyndte at 
dyrke den, navnlig i Holland; nu dyrkes den saa vel der 
som i Frankrig, Italien og Tyskland. Dens stærkt røde 
Farvestof virker saa farvende, at Koens Mælk bliver 
rød, naar den har ædt-en Krapplante, og selv Ben-. 
substansen antager denne Farve hos Personer, der i læn- 
gere Tid have brugt den som Lægemiddel. Det er navn- 
lig Alizarin, der er det virksomme Stof i Krappen, 
men det synes nu, som om denne Plante snart skal blive 
fortrængt af dette selvsamme Stof, da man jo i den nyeste 
Tid har opnaaet at fremstille Alizarinet af Stenkullene i 
overordentlig stor Mængde =). 

Vi komme nu til sidst til at omtale nogle Farve- 
fænomener, som ikke skylde Farvestoffer, men derimod 
andre til Dels rent optiske Forhold deres Fremkomst. 
Vindruen er, som vi have set, ofte mørkerød, men den 
har et ejendommeligt blaat Skjær ligesom modne Blom- 
mer; man kalder det »Dug«, og den lader sig let af- 
gnide. Et saadant »Dug«-Beslag findes hos en stor 
Mængde andre Planter, saa vel paa Frugterne som påa 
Bladene; Rødkaalen, Agaven og Marehalmen ere Exem- 
pler herpaa. Denne Dug bestaar af meget smaa og 
talrige Voxkorn, der udskilles af Overhuden, blive 
liggende uden paa som et hvidt Pulver og paa den 


) Se dette Tidsskr. R. V, B. 1, S. 317. 

mørke Baggrund meddele dette Organ en blaalig 
Farvetone. 

Frøene af Pæonen ere mørkeblaa, i udtørret Til- 
stand sortrøde.  Afskæres Overhudens yderste Celle- 
vægge, vil man se, at de afskaarne fine Hinder i fugtig 
Tilstand ere klare eller lidt graagule i gjennemgaaende 
Lys, men betragtede i paafaldende Lys derimod staal- 
blaa. Man forklarede først dette Fænomen som frem- 
- kommet ved Fluorescens, men Forsøg herover, anstillede 
af den oven for nævnte Hugo von Mohl, førte til det 
Resultat, at vi her ikke have med Fluorescensfænomener 
at gjøre. Den blaa, saakaldte Fluorescensfarve fremkom 
nemlig kun, naar Snittene befugtedes med- Vand, og 
samtidig hermed optraadte der en Uklarhed i Celle- 
hinderne, hvilket aldeles ikke lod sig iagttage paa de 
tørre Præparater. Et analogt Fænomen fortælles et 
Sted af Goethe, nemlig at en Maler havde faaet det 
Hverv at vaske et Portræt af en gejstlig Herre,” som 
var fremstillet i en sort Fløjels Kjole. Til Malerens 
store Forfærdelse forandrede denne Farve sig til en meget 
lyseblaa, da den vaade Svamp førtes hen over Portrættet, 
en Farve, som i og for sig kunde være skjøn nok, men 
dog ikke rigtig passede til en Præst. Imidlertid straa- 
lede denne dog atter i sin gamle Glorie, da Portrættet 
blev tørt, og Maleren' blev forhaabentlig atter let om 
Hjærtet. En virkelig Forklaring af dette Fænomen kan 
næppe gives endnu. 

Mine Læsere ville vist nok i den nye botaniske Haves 
Drivhuse eller andensteds have bemærket en Selaginella- 
Art, som. er meget i Øjne faldende paa Grund af den 
ejendommelige metalblaa Glans, dens Blade have. Denne 
Art (Sel. uncinataj tilligemed en anden ($. lævigata) 

skylder sin Farve til et optisk Forhold i Bladenes Over- 

"hud, omtrent paa lignende Maade som Pæonens Frø. 
Man kan let overbevise sig om, at vi her ikke have med 
Fluorescens at gjøre, men for øvrigt ved man intet om, 
hvorfra denne Metalglans skriver sig; man har antaget, 
at den skulde være et Interferensfænomen, der opstaar i 
det yderste Lag af Overhudens Ydervægge, men denne 
Forklaring jer mere en. Hypotese og Nødhjælp, end den 
er bevist. 

Vi have hermed kastet et Blik over de vigtigste af 
-Farvefænomenerne inden for Planternes brogede Verden. 
Der er- naturligvis talrige Fænomener, vi aldeles ikke 
have omtalt, men i det hele og store tør vi nok sige, at 
vi have betragtet de mest i Øjne faldende og interessante. 
Læren om Planternes Farver har navnlig i den nyere 
Tid taget et storartet Opsving, efter at Spektroskopet 
er traadt i Botanikkens Tjeneste; i England er den saa- 
kaldte »comparative vegetable chromatology« i Færd med 
at uddanne sig, navnlig udviklet af Sorby, men hans 
Resultater have vi ikke vovet at drage ind her i denne 
Afhandling, da der paa flere Steder er rejst Tvivl om 
Rigtigheden af dem. I ældre Tider beskæftigede man 
sig mere med Spekulationer over Sammenhængen mellem 
"de forskjellige Farver, end man undersøgte dem anato- 
-misk og kemisk eller fysisk; saaledes mente man, at 
ligesom grønt befinder sig i Midten af Solspektret, maatte 
den grønne Farve i Bladene ogsaa være det Midtpunkt, 
hvorfra de andre lod sig aflede. Man søgte da at for- 
klare de forskjellige andre Farver som forskjellige Iltnings- 
grader af Klorofyllet o.s. v., og man havde allerede ved 
Markvardts og fleres Anstrængelser faaet en temmelig 
anselig Lære stillet op, da andre Forskere underkastede 

det hele System deres Kritik, og efterhaanden faldt den 
— ældre Anskuelse sammen, alt som Undersøgelsesmeto- 
derne skred frem og Kundskaberne i andre Retninger 
udvidedes. Hvorledes man nu til Dags ikke afleder den 
ene Farve af den anden, saaledes som tidligere, haaber 
jeg er blevet klart ved Læsningen af denne Afhandling; 
men der er, som man vil have set, meget tilbage endnu 
at klare, og det gjælder i Videnskaben mere end noget 
andet Sted: per ardua ad astra! 


Fuglene og Insekterne. 


Af 
Edouard Perris. 


j III. 


I åen foranstaaende Oversigt over Billerne er jeg gaaet 
en Smule ud over de virkelig skadelige Arter; man vil 
være desto villigere til at indrømme mig, at Tallet paa 
disse ikke er meget stort. Jeg gaar nu over tildeSkind- 
. vingede, der ikke- ville opholde mig længe. Der finder 
jeg da først to Arter af Kakerlak-Slægten, Bratta 
orientalis og Periplaneta americana, af hvilke den første er 
indført fra Orienten, den anden fra Amerika. De have 
en stor Udbredelse i vore Huse), hvor de ere en Gjen- 
stand for Afsky, og hvor de angribe alle spiselige Gjen- 
stande, som de om Natten kunne komme til. Man har 
endnu ikke opdaget den Fugl — den skulde rigtig nok 
paa én Gang være Natdyr og Husfugl — som skulde ville 
befri os for disse ubehagelige Snyltegjæster. Dernæst 
Jordkrebsen /Gryllotalpa vulgaris), der er mindre hyppig 


”) Det vil erindres, at Talen er om sydligere Egne end vore, hvor 
"de kun forekomme i Bagerier, Pakhuse eller paa andre lignende 
for dem særlig gunstige Steder. — At vi ingen Forandring have 
villet gjøre i den af Forfatteren anvendte Nomenklatur, er maaske 
heller ikke nogen overflødig Bemærkning. (R. A.) 

og mindre ødelæggende i de lerede og fastere Jordlag, 
som egne sig mindre godt for dens gravende Vaner, men 
derimod meget talrig og meget skadelig i de lette og 
sandede Jordarter, hvor den baner sig Vej med stor 
Lethed. Det er ved Gravningen af sine underjordiske 
Gange, at den vælter de unge Sædeplanter og over- 
skærer Planternes Rødder. I den sandede Del af Depar- 
tementet »Hederne« er dette Insekt Gartnernes, ja endog 
Jordbrugernes store Sorg, og jeg har ofte set hele 
Sommerudsæden næsten ødelagt af det. Ravnene, Ska- 
derne, Spoverne og maaske nogle andre Fugle”) æde 
nogle af dem;. men hvad formaa de mod dette Dyr, der 
lever under Jorden, der næsten aldrig viser sig og aldrig 
arbejder uden om Natten, der borer sig desto længere 
ned, jo koldere Vejret bliver, og som derfor, naar Ravnene 
komme til os om Vinteren, befinder sig i utilgængelige 
Dybder? 

Saa komme de Insekter, som man mindre rigtig har 
kaldt Græshopper (thi de ægte Græshopper ere uska- 
delige), nemlig Vandre-Høskrækkerne, Pachytylus mi- 
gratorius og peregrinus. Disse forfærdelige Ødelæggere 
komme gjennem Luften som en Sky, styrte sig ned som 
en Lavine og ødelægge det Land, over hvilket de falde. 
Hvad formaa Fuglene mod disse stærktbyggede og utallige 
Fjender, hvis Indfald maaske ikke en Armé formaaede 
at stanse? Lad os indskrænke os til at ønske, at 
Frankrig for evigt maa blive forskaanet for en slig 
Laåndeplage! De andre Mark - Græshopper, der i den 
smukke Åarstid findes overalt i saa stor en Mængde, 


") Hærfuglen og Musvaagen nævnes blandt disse (Schiødte og Tschudi 
I. c.) Jfr. dette Tidsskrift 2den Række Ade Bind S. 161 og flgd. 
Ogsaa Haller fandt en Gang 3 Jordkrebs i en Hærfugl. (R.) 

falde meget i. Fuglenes og det tamme Fjerkræs Smag, 
men ved at æde dem gjøre Fuglene os ikke nogen stor 
Tjeneste, da disse Insekter kun volde os meget lidt 
Fortræd”). 

De Netvingedes Familie, hvis Larver for største 
Delen opholde sig i Vandet, er paa en eneste Undtagelse 
nær fuldkommen uskadelig. Mange af dem tjene til 
Føde for Fiske og Fugle, andre ere Spurvehøge for 
Smaamyggene, og Myreløvens Larve fortærer i Bunden 
af sin Tragt det Insekt, der har vovet sig ud paa den 
skæbnesvangre Skraaning. Jeg sagde, at der var én 
Undtagelse, og en saadan maa man unægtelig kalde 
Termitten, 7ermes lucifugus, hvis Hun lægger 30— 
40,000 Æg, og hvis Larver, der ligne hvide Myrer, leve 
selskabelig under Betingelser, som det ikke her er Ste- 
det at skildre, og fortære de gamle Træstubbe saa vel som, 
hvad der er værre, Bygningstømmer, Paneler og Gulve. 
Disse Insekter ere farlige ved deres Antal, og det er 
lumske, lyssky Dyr, der bestandig leve i Skjul, hvad 
deres Navn allerede antyder, udhule Tømmeret i et Hus, 
uden at man aner det, og først aabenbare sig gjennem 
de Ruiner, de efterlade sig; de have forvoldt Søtøjhuset 
"i Rochefort betydelige Tab og have gjort det nødvendigt 
at indeslutte Dokumenterne i Præfekturarkivet i La 
”Rochelle i Zinkkasser. Det er overflødigt at sige, at 


”) Som Fugle, der fortære Græshopper og beslægtede Dyr (især 
Faarekyllinger), vil man efter Hallers allerede citerede Forteg- 
nelse kunne nævne Spætterne, Hærfuglen, Bogfinken, 
Stæren, Pirolen ogTornskaden (hvilken sidste afjager Grøn- 
spætten dem). Især spille Faarekyllinger en stor Rolle (synes 
det efter disse Iagttagelser) som Føde for de forskjellige Spætte- 
Arter (Grønspæt, Graaspæt og Sortspæt). (R.) 

Termitten i Reglen giver Fuglene en god Dag”). Disse 
faa til deres Brug kun de vingede Individer, der i Maj 
Maaned forlade Rederne og flyve bort i Luften. 

De Aarevingedes store Orden indbefatter mange 
uskadelige Arter og et større Antal nyttige f. Ex. Bien, Der 
er dog dem, om hvilke det er tilladt at tåle ilde, f. Ex. 
afTræ- ogBlashvepsenes, Myrernes og Gedehamsenes | 
Grupper. I den første af disse træffer man Slægterne 
Uroceras og Xiphydria, hvis vedædende Larver gjennem- 
bore de døde Stammer af Fyrren, Granen, Poplen, Bir- 
ken, Valnøddetræet og Ellen og mere eller mindre for- 
dærve Veddet; Cephus-Slægten, af hvilke, en Art, C. 
pygmæus, lægger sine Æg paa Hvede- og Rugstæng- 
lerne lidt under Axet; Æggene lægges spredte, hvert for 
sig, og Larverne, der komme ud af dem, trænge ind i 
Straaet for at finde Næring og svække derved Planten, 
hvis Korn ikke komme til Modenhed; en anden Art af 
samme Slægt bringer mange Frugtkviste paa Pære- 
træet til åt gaa ud. Fuglene udrydde ganske vist nogle 
af disse Insekter, men Larverne ere i Ly for deres 
Angreb +). 


% Lespés nævner flere Fugle (Skade, Skovskade, Spæt), som ransage 
Træstubbene efter Termiter, men tilføjer, at de kunne ikke gjøre 
dem stor Skade. ; (R.) 

"”) De vedborende Arter dog sikkert ikke for Spætternes? Vi finde 
dem ogsaa paaHallers Fortegnelse nævnte mellem Maveindhol- 
det af Mejser, Mursvaler og Piroler. I øvrigt træffer man kun 
faa Aarevingede opførte paa denne Liste (Bier, Humler og Hvepse 
i Maven paa Bihøg og Tornskade, Snyltehvepse i Toplærkens) 
med Undtagelse af Myrer, som noteres hos Træløberne og Mur- 
løberne og Vendehalsen, men især synes at spille en Rolle som 
Føde for Spætterne. Efter de 20 Iagttagelser, som meddeles, 
maatte man ligefrem betegne Myrer og Faarekyllinger, alt- 
saa Dyr, der leve paa og i Jorden, som Hovedføden for disse 
Fugle, der saa ganske særlig synes skabte til og beregnede paa 

Myrernes i saa mange Henseender interessante 
Gruppe indbefatter nogle Arter, der give os god Grund 
til Klage. Rigtig nok ere de ikke skyldige i alle de For- 
"brydelser, for hvilke man anklager dem, men lige saa 
lidt fortjene de fuldstændig Frikjendelse. Der er nogle 
af dem, som f. Ex. Formica flava og aliena, der, enten 
ledede af Lugten eller af en Kammerat, der ikke for- 
gjæves har været ude paa Spejdertog, trænge ind-i vore 
Huse i store Hobe og overfalde Buffeter, Frugtkrukker, 
Syltetøjer og alle med Sukker tilberedte Levnetsmidler. 
Oprigtig talt er dette ogsaa den eneste alvorlige Anke, 
vi have imod dem, thi de angribe sjælden andet end de 
Frugter, som allerede et andet Insekt eller Fuglene eller 
Forraadnelsen har begyndt at fortære. Naar man ser 
dem en for en i Række vandre op ad et Træ eller en 
Busk, der ser ud til at være syg, er der mange, der tro, 
at det er Myrerne, der ere Skyld i Sygdommen. Man 
omgiver Stammen med Fuglelim eller med et Kar, fuldt 
af Vand, og ofte har man spurgt mig om et Middel til 
at forhindre de afskyelige Myrer i at kaste sig over dette 
sygelige Ferskentræ, denne svindsottige Vinstok eller 
dette Orangetræ, der ikke mere vil skyde, og hvis Blade, 
bedækkes af et sort Støv. Det kommer af, at man ikke 
kjender Myrernes virkelige Formaal; man bagvasker dem, 
hvor man snarere skulde være dem erkjendtlig. De 
lokkes nemlig til Planterne, ikke af Ønsket om at gjøre 
Fortræd, men ved Tilstedeværelsen af Bladlus eller Skjold- 


at søge deres Føde og færdes påa Træerne (Vendehalsen, Grøn-, 
Graa- og Sortspætten, den store Flagspæt og den tretaaede Spæt). 
Den Art Erfaringer måa man ikke sjælden gjøre; de vise, at 
man maa være varsom i at drage altfor skarpe Slutninger af 
givne Bygningsforhold. (R..A.) 

"lus, der ere den eneste Grund til det Onde, hvorover 
man beklager sig, og som frembringe en sukkeragtig 
Vædske, hvorefter Myrerne ere begjærlige. I dette Til- 
fælde ere de altsaa saa langt fra at skade os, at de. 
tvært imod udpege os vor Fjende, og det sikreste Middel 
til at faa'dem til at forsvinde er at tilintetgjøre den 
egentlige Fjende ved at følge Myrerne i deres egennyt- 
tige Søgen, — I den smukke ÅAarstid kommer det kun 
an paa Fuglene selv, om de ville æde Myrer, thi disse 
findes overalt. Jeg indrømmer ogsaa, at mange af dem. 
i denne Henseende konkurrere med Grønspætten, og dog 
er intet almindeligere end disse Insekter, der i øvrigt ere 
mere besværlige end skadelige. 

Hvad Gedehamse-Gruppen angaar, da antager 
jeg, at man vil indrømme, at Fuglene ikke gjøre den 
stor Skade. Vespa crabro f. Ex. har intet at frygte af 
dem%), og dog er det den, der mest fortjener vort Had. 
Gedehamsene udrydde nemlig mange Bier, af hvilke de 
ved Tygning danne en Slags Grød, som de ophulke til 
deres Larver, og ydermere æde og fordærve de vore 
modne Druer, angribe vore Frugter, selv inden Moden- 
heden, og foraarsage saaledes lidt efter lidt stor Skade 
påa de Frugthaver, der ligge i Nærheden af deres Boer. 
Det er frække Røvere, som intet stanser, hverken Vind, 
Regn eller Nattens Mørke, og hvis Graadighed er saa 
meget mere umættelig, som de foruden deres egne For- 
nødenheder skulle tilfredsstille de Larvers og de Hanners 
og Hunners, som danne Redens Befolkning. 

Vi befinde os nu ved de Halvvingedækkedes 
eller Tægernes Orden. Der er deriblandt en Art, som 


”) Hvepsehøgene (Pernis) maatte da vel i alt Fald undtages; 
ligeledes Biæderen (Merops), hvor den findes. Sa 1) 

jeg kun vil nævne ved dens videnskabelige Navn, Acanthia 
lectularia, og som ingen ønsker at have til Sengekam- 
merat. Den er imidlertid kun altfor almindelig, især i 
de sydlige Lande, og det er visselig ikke af Fuglene, at 
man skal vente Befrielsen for den7) En anden Art, 
Strachia oleracea eller »den røde Tæge«, er Kaalens For- 
bandelse. I alle sine tre Livstrin, som Larve, Nymfe og 
fuldkomment Insekt, stikker den uophørlig Bladene med 
sit Sugerør, forstyrrer deres Funktioner, bringer dem til 
at gaa ud eller gjør dem ubrugelige for Mennesket. Ve de 
Sædeplanter, som den anfalder! Dette Insekt skjuler sig 
ikke, det arbejder ved højlys Dag, og dets skarlagenrøde 
Liberi saa vel som dets Størrelse gjør det meget synligt; 
men alligevel vilde man komme i Forlegenhed, hvis man 
skulde sige mig, hvilke Fugle der bekrige det. Jeg 
kjender ingen%%), Men man tænke sig ogsaa Tæger! 
De ere ganske vist ikke meget appetitlige! 

" Jeg overspringer de andre - planteædende Slægter af 
de Halvvingedækkedes Familie, eftersom de ikke synder- 
lig interessere Ager- eller Havedyrkningen, alene med 
Undtagelse maaske af Tingis pyri, et meget smukt og 
meget lille Insekt, der undertiden beskadiger Pæretræet 
ved at stikke dets Blade, under hvilke det opholder sig. 
Jeg kommer saa til Bladlusene, som Alverden kjender, 
og til Skjoldlusene, som ligeledes ere - temmelig be- 
kjendte. Hvad skal jeg kunne sige, som man ikke alle- 
rede ved, om det ubehagelige i at blive overfaldet af-de 
førstnævnte? Hvo kjender ikke deres skadelige Virknin- 


”) Ganske vist, men det lyder noget søgt at forudsætte Muligheden 
af. en slig Tanke. (R.) 

") Hallers- anførte Fortegnelse meddeler kun et eneste Tilfælde: 
1 Tæge funden i Maven- paa en Stær. (R.) 

ger paa de unge Skud af Æble-, Pære- og Ferskentræer, 
paa Bønner og Blomkaal, paa Rosentræerne og mange 
andre Urter og Buske? Hvo kjender ikke den Skade, 
som visse underjordiske Arter foraarsage paa Artiskok- 
kerne og andre Planter? Hvo har ikke set de Forstyr- 
relser, som den »uldbærende Bladlus« frembringer paa 
Æbletræerne i Planteskoler og Frugthaver? Hvo har 
ikke i den seneste Tid hørt Tale om en anden under- 
jordisk Bladlus, Phylloxera  vastatrixt), der angriber 
Vinrankens Rødder, og som allerede i nogle af vore 
Departementer, men navnlig i Gard. og Våucluse, har 
ødelagt udstrakte og kostbare Vinegne? Men hvad sand- 
synligvis ikke Alverden véd, det er, at Bladlusene i den 
smukke Aarstid føde levende Unger, at Hunnerne nogle 
Dage efter deres egen Fødsel selv blive Mødre, og at 
deres Frugtbarhed er saa stor, at hvis alle de Kuld (og 
man har talt indtil elleve saadanne), der i et Aar opstaa 
af en eneste Hun, undgik de Tilintetgjørelses- Aarsager, der 
omgive dem, vilde Tallet paa Individerne overstige en Kvin- 
tillion. Paa denne Maade forklares Hurtigheden af disse 
Insekters Omsiggriben. Kan man nu regne Fuglene med 
"iblandt Tilintetgjørelses-Aarsagerne? Ingen vil for Alvor 
kunne paastaa det, efterdi ingen, tør jeg sige, har set 
Fuglene afsøge Frugttræerne og Rosenbuskene), under- 
søge Bønne- og Kaal-Bedene eller oprode Jorden for at 
finde Bladlus. Jeg maa gjentage det: Fuglene bryde sig 
ikke om saa lille et Bytte, naar de have saa mange andre; 


”) Vi skulle med det første gjøre dette vigtige Insekt til Gjenstand 
for særlig Omtale. (R. A.) 
”) Netop i denne Retning vil man dog finde Vidnesbyrd i Tschu- 
dis oven for anførte Afhandling. Se ogsaa vor afsluttende Efter- 

skrift i et senere Hæfte. ; "DERE Å:) 

og jeg er desuden overbevist om, at Bladlusene ikke ere 
synderlig efter deres Smag. De vilde snarere være disses 
ufrivillige Beskyttere end deres Banemænd, og hvis man 
har set dem stikke Næbbet ind i Bladlusenes tætte Masser, 
er jeg vis paa, at det har været for at bemægtige sig 
en Mariehøne, en Florvinge eller en Blomsterflue, der var 
i Færd med åt anbringe Kimene til sine graadige Larver 
midt imellem Bladlusene, hvis uforsonlige Fjender de 
ere, — eller det har været for at bemægtige sig selve disse 
Larver, der ere meget større end deres Ofre, og som 
vilde have anrettet et uhyre Blodbad imellem dem. 

Har De aldrig paa Orangetræerne og Nerierne be- 
mærket nogle sortagtige, ovale og hvælvede Legemer, der 
sidde fast paa Barken af Grenene? Det er Skjoldlus, 
Lecanium hesperidum, men som allerede have lagt Æg og 
ere døde. I levende Tilstand ere de lysere og mindre 
hvælvede, og deres Sugesnabel, der er stukket ind i 
Bladenes eller Barkens Væv, tapper Saften ud af dette. 
Hvad en Skjoldlus lægger af Æg, er utroligt; der be- 
høves kun to eller tre af dem til at besætte et helt Træ. 
Andre Arter leve påa andre Træer, LÅ. vitis paa Vin- 
ranken, LÅ. persiceæ paa Ferskentræet, Coccus- oleæ påa 
Oliventræet, C. ficus caricæ paa Figentræet. Der er og- 
saa andre meget mindre Skjoldlus, af Slægten Aspidiotus, 
der bedække Grenene af Pære-, Æble- eller Rosentræer 
og mange andre Planter i et saadant Antal, at de danne 
ligesom en Skorpe paa Træet. Disse skadelige Insekter 
give sig først kun i Kast med de allerede svækkede 
Træer”), hvis Tilstand de forværre, og som de endog 


7") Næppe rigtigt! Vi komme tilbage til dette Principspørgsmaal i 
sin Almindelighed ved Phyllowxera'en. (R. A.) 
Femte Række. Il. 8 

bringe til at gaa ud; men til sidst gaa de fra disse 
over paa andre, der ikke endnu ere syge, og forstyrre 
deres Velvære. Deres overordentlige Frugtbarhed gjør 
dem paa samme Tid meget farlige, og til at befri sig 
- for dem maa man ikke regne paa Fuglenes Hjælp, thi 
den er aldeles intet værd. 

Til de Halvvingedækkede kan man knytte Slægten 
Blærefod (Thrips), der spiller en undertiden meget” 
betydelig Rolle i de Tilskikkelser, der ramme Ager- 
bruget. 7. physapus trænger ind i Æble- og navnlig i 
Pæretræernes Blomsterknopper og gjør dem golde ved at 
forstyrre deres Forplantningsredskaber. Thr. cerealium 
lever og formerer sig i forskjellige Græsarters Blomster, 
endog i Hvedens, og det, den ødelægger af vordende 
Korn, er undertiden meget betydeligt. Hvad formaa 
Fuglene mod disse spinkle, næppe synlige Insekter, der 
ere mindre end en halv Linje lange og altid skjulte? 
Aldeles intet! 


NV: 


Vi komme nu til de Tovingedes Orden, der. 
omfatter en overordentlig Mængde Arter,. som befolke 
Luften og vise sig overalt. Til dens første Gruppe høre 
de besværlige Myg og Galmyggene /Cecidomya), der ere 
saa talrige, at Indbildningskraften viger tilbage derfor. At 
opregne de Planter, paa hvilke de leve, og de mange 
Slags Skade, som de foranledige, vilde være et meget 
vidtløftigt Arbejde og ligge uden for min Opgave. Jeg 
maa indskrænke mig til at anføre to Arter: C. nigra 
udvikler sig som Larve i Pærer, der nylig ere. dannede, 
og bestrør Pæretræernes Fod med disse spæde Frugter; 
Hvedemyggen (C. tritici), der er langt mere at frygte, . 

"lægger sine Æg i Hvedeaxene, netop som de komme 
frem af Svøbet, og dens Larver, der leve i Blomsterne, 
forene deres Ødelæggelser med Blæreføddernes. Det er . 
ikke uhørt, at disse farlige Insekter have truet, ja endog 
ødelagt Høsten af denne kostbare Kornsort, og de nord- 
amerikanske Agerdyrknings-Annaler (thi dette Dyr synes 
at være Kosmopolit) have nylig optegnet et saadant Tilfælde. 
Men mod en saadan Fjende kan der ikke være Tale om 
Hjælp af Fugle); Fuglene besøge ikke før Blomstertiden 
Kornmarkerne, hvor kun nogle faa Par Agerhens, Vagt- 
ler eller Lærker bygge Rede; og desuden vilde de ikke 
kunne stille noget op mod disse Galmyg, der næsten ere 
usynlige ved deres Legemes Finhed og (deres meget 
ringe Størrelse. Det samme gjælder om alle de Smaa- 
myg, der lægge Æg paa de endnu unge Hvedeskud, for- 
krøble dem og bringe dem til at slaa fejl, saasom 
Osanis vastator , Chlorops lineata, pumilionis etc. 
Størrelsen, men især deres overordentlige Bevægelig- 
hed, beskytte de for Mennesker og Dyr saa besværlige 
Bremser FF) gg Klæger mod Fuglene. Larverne af de 
første leve, alt efter Arterne, 1 Pandehulerne hos 
Rensdyret og Faaret, i Fordøjelseskanålen hos Hesten og 
Mulæslet, under Huden hos Oxerne osv.; ja, man har 
endog fundet dem hos Mennesket. De sidstnævnte ere 
meget drilagtige Insekter, og Hæmatopota pluvialis er en 
Landeplage, i det mindste i den sandede og granbevoxede 
— Del af »Hederne«. Hvis man i Juli, Avgust og Sep- 


tember gjennemvandrer disses skovbevoxede Strækninger, 


”) Dr. Turrel forsikrer dog, at Lærken ikke foragter dem; se 
Efterskriften i et senére Hæfte. (R.) 
””) Det kan her være Stedet at minde om, hvorledes visse Fugle, f. 


Ex. Stærene, rense Kvæget for Insekter, særlig for Bremser. (R.) 
8% 

bliver man angrebet af hele Sværme af disse rasénde Blod- 
sugere, der, såa snart de have sat sig, bore deres Suger- 
redskab igjennem Huden. De have ofte forjaget mig fra 
Skovene, og naar jeg har set Heste og Oxer blodplettede 
af deres Stik eller flygtende i Galop for deres smærte- 
fulde Angreb, har jeg mere end én Gang lét ad dem, der 
tro, at Fuglene formaa noget som helst mod denne af- 
skyelige Yngel. Ogsaa over Stikfluen (Stomoæys calci- 
trans) maa Mennesket beklage sig; den følger Hestene 
paa deres Rejser og slaar ned i stort Antal paa Oxerne. 
Vipstjærtene befri dem for nogle af hine smaa Bødler 
uden dog i det hele taget at frembringe nogen kjendelig 
Virkning. Jeg maa heller ikke glemme Husfluen 
(Musca domestica), der hjemsøger vore Køkkener, sætter 
sig fast i vore Værelser, i vore Studerekamre, og op- 
irrer os ved sin haardnakkede Paatrængenhed, og som 
selve dens Egenskab af Husdyr, ad: det,-der gjør den 
saa besværlig for os, beskytter mod de insektædende 
Fugle.) 

De søde Kirsebærsorter huse Larverne af Ortalis 
cerasi, som gjøre denne Frugt til en Modbydelighed for 
mange Mennesker; Dacus oleæ lever i Oliventræerne og 
foraarsager undertiden betydelige Tab; Ceratis hispanica 
fordærver mange Appelsiner. . Nogle af disse Fluer blive 
ganske vist Fuglenes Bytte, men disse udrydde ikke Lar- 
verne uden med det samme at æde Kirsebærrene og 


Olivenerne. 


") Tschudi fortæller, at en Rødstjært fangede 600 Fluer i en Time 
i en Stue. Vi finde Fluer, deres Larver og Pupper opførte blandt 
Maveindholdet af ikke saa faa Fugle: Mursvale, -Spæt, Spurv, 
Mejse, Stær, Træløber, Piplærke, Jærnspurv og Træløber; men der 
er derved vist nok tænkt paa Fluer i Almindelighed. — (R. A.) 


= 

Her have vi altsaa en af de talrigste Ordener, som 
leverer Fuglene den dem behageligste og rigeligste Føde, 
men som dog kun indbefatter et meget lille Antal af 
skadelige Arter; thi jeg kan ikke hertil regne de Fluer, 
som udklækkes i Svampe, dem, der lægge Æg paa vore 
Kjødspiser, og som en Smule Paapasselighed kan beskytte 
os imod, dem, der afføde Osteormene, eller dem, der 
beskadige nogle Blade af Sellerien eller Rødbeden. Jeg 
har derfor været berettiget til at paastaa, at de skade- 
lige Arter kun udgjøre en meget lille Del af det hele, 
og at de insektædende Fugle finde et tilstrækkeligt An- 
tal uskadelige Smaafluer, paa hvilke de kunne mætte sig 


uden åt gjøre os nogen synderlig Tjeneste derved. 


Sommerfuglenes Orden er ligesom de Tovingedes 
meget omfattende, men vi have meget mere at beklage 
os over ved den. Som fuldkommne Insekter tilbringe 
enkelte af dem de faa Timer eller Dage, de have at leve 
i, uden at æde, og de andre suge Honning af Blom- 
sterne, de sukkerholdige Safter af Træerne osv., saaledes 
at vi i denne Tilstand ikke have noget at frygte af dem 
umiddelbart; men adskillige ere farlige dels ved deres 
Instinkt, ved hvilket de saa sikkert bedømme de Forhold, 
under hvilke de skulle lægge Æg, dels ved deres Frugt- 
barhed, og i begge Tilfælde ved de Larver, der udgaa af 
deres Æg. — Lad os hurtig gjennemgaa de Arter, der 
gjøre os mest Fortræd, og se, hvad de have at frygte 
af Fuglene! 

I den. store Afdeling Dagsommerfuglene ser jeg 
i saa Henseende kun Hvidsværmerne. Pieris brassicæ 
og napi, disse »hvide Sommerfugle«, som man ser flyve 
i Haverne, ere Kaaléns Fjender. Det er under dens 

Blade, at de lægge deres Æg, enten enkeltvis eller i | 
Dynger, der se ud som en lille gul Kage. Der udgaar 
af disse Æg meget graadige Larver, og naar deres Antal, 
som kun altfor ofte er Tilfældet, er betydeligt, er et 
Kaalbed temmelig snart fortæret. Man har meget prist 
den Nytte, som et Par Bogfinker gjøre i en Have, der 
er opfyldt med Kaalorme, og man har i denne Henseende 
ikke skyet de største Overdrivelser. Jeg kunde hertil 
bemærke, at der er mange Haver, hvor der ingen Bog- 
finker findes, og at der, selv om man ikke gjorde Jagt 

paa disse Fugle, dog ikke vilde findes mange Par inden 
for samme Hegn; jeg kunde ligeledes spørge, om 
Bogfinkerne nære sig selv og deres Unger udelukkende 
"af Kaalorme, og hvor mange af disse de udrydde om 
Dagen; men jeg vil ikke sætte nogen i Forlegenhed og 
indskrænker mig til at sige, at Bogfinkerne og de andre 
Smaafugle ikke anfalde de Kaalorme, der som Hvidsvær- 
mernes ere bedækkede med Haar; man skulde næsten 
tro, at disse vidste det, thi de søge slet ikke at skjule 
sig. — Naar Æble-, Pære-, Blomme- og Kirsebærtræer- 
nes Blade ere faldne, ser man ofte i Frugthaverne 
smaa Stykker visne Blade hænge paa Spidserne af nogle 
af Kvistene. Forgjæves vil man ryste Træet eller. Gre- 
nene for at faa dem til at falde af; man bliver nødt til 
at afskære Kvisten, der bærer dem, eller tage dem af 
med Haanden. Man ser da, at de hænge fast ved Hjælp 
af et Bundt meget seje Silketraade, og at de ere dan- 
nede af nogle Blade, der ere dobbelt sammenfoldede paa 
langs og ligesom syede sammen ved stærke, silkeagtige 
Traade. Åabner man disse pungformige Dannelser, finder 
man nogle ganske smaa Kaalorme, der have forenet sig 
om at frembringe dette Ly imod Vinteren. Hvis man 

ikke river dem af, ville de forlade dette Skjul til næste 
Foraar, saa snart Bladene begynde at spire, og strax give 
sig tilat æde af disse; de ville vedblive dermed, indtil 
de have naat en Længde af omtrent. 2 Tommer, som er 
deres sædvanlige Størrelse, inden de forvandle sig til en 
stor hvid Sommerfugl med brune Aarer, som benævnes 
Pieris cratægi. Her have vi altsaa dristige Kaalorme, 
"der leve i fri Luft, ved højlys Dag, og som ødelægge 
selve det Løv, der kunde skjule dem; er det muligt, at 
Fuglene lade en eneste af dem blive tilbage? Jo, Fug- 
lene lade dem alle i Fred, thi de ere altfor lodne. 
Natsommerfuglenes langt større Afdeling ind- 
befatter et ikke ubetydeligt Antal Arter, der ere meget 
ødelæggende for Ager- og Havebruget. Larven af Hum- 
lens Aftensværmer /Hepialus humuli) skjuler sig i 
Jorden, afgnaver efterhaanden Rødderne af denne for 
Industrien saa vigtige Plante og kan gjøre den store 
Skade. Larven af en Glassværmer, Sesza mutillæformis, 
lever under Barken af Æbletræerne til stor Ulempe for 
disse, og en Zygæna - Form, Aglaope infausta, gjør 
megen Fortræd paa Mandeltræerne ved at fortære deres 
Blade. Larven. til Lasiocampa neustria, som udgaar af 
Æg, der ere lagte som et Baand omkring en Gren af 
Æble- eller Pæretræet%), er meget "haaret. og lever 
selskabelig paa Træet, hvor den er født, berøver det 
dets Blade og forhindrer som oftest dets Frugter; i, sat 
komme til Modenhed. Granens Processionslarve (Cne- 


”) At Mejser og andre Smaafugle udfolde en stor Virksomhed ved 
at afpille og fortære de paa Træstammerne lagte Sommerfugleæg, 
er en Kjendsgjerning, for hvilken vor Forf. ikke synes at have 
haft -Øje. Ogsaa i Spætter, Træløbere og Gærdesmutter fandt 
Haller Insektæg. (RA.) 

thocampa pityocampa), der er saa almindelig i »Hederne«, 
lever ligeledes i store Samfund, der ved Efteraarets Be- 
gyndelse spinde sig en omfangsrig, kuglerund Rede, der 
er uigjennemtrængelig for Vand og vel befæstet til Bla- 
dene. De ødelægge undertiden Løvet af en hel Skov og 
ere for saa vidt meget at frygte, som Granerne, hvis 
deres Ødelæggelser gjentage sig mange Aar i Træk, uund- 
gaaelig blive syge, og man ved, hvilke Farer de i saa Fald 
ville være udsatte for. Disse Larver ere meget haarede, 
og deres Haar ere meget giftige. De ligeledes meget 
haarede Larver af Liparis chrysorrhæa, der ere saa ska- 
delige for alle Frugttræer, forene sig paa lignende Maade 
i stort Antal for at bygge sig et Ly af Silkespind mod 
Vinteren, og forlade dette Ly om Foraaret for at fortære 
de nye Blade og Frugtknopperne. Det er hovedsagelig 
denne skadelige og i mange Egne kun altfor almindelige 
Art, der har fremkaldt den franske Lov om Træers og 
Planters Rensning for Larver. 

De meget store Larver af Pile-Boreren (Cossus 
ligniperda) leve tæt ved Rodhalsen af Pile-- og Kastanie- 
træer og især Ælme, af hvilke de fortære Basten og de 
yderste Lag af Splinten. Hvis Ødelæggelsen omfatter hele 
Træets Omkreds, dør det ufejlbarlig.- Jeg har set en temme- 
lig stor Mængde Ælme i Omegnen -af Mont-de-Marsan gåa 
ud, men jeg maa tilføje, at de var plantede under lidet 
gunstige Betingelser, og at jeg ikke mindes, at noget 
kraftigt Træ er blevet dræbt af dette Insekt. Larven af 
Hestekastaniens Borer /Zenzera æsculi) er i mine 
Øjne ligeledes meget farlig, naar den angriber Pære- og 
Æbletræerne, hvad kun hænder altfor ofte. Saa snart 
den er udklækket, trænger den ind under Barken, hvor 
den frembringer et Saar, der er meget vanskeligt at læge; 

derpaa gaar den ind i Stammen eller i en Gren og 
udborer i Midtén af denne en stor og lang Gang paa 
langs, der medfører efter Omstændighederne enten et 
Brud paa Stammen eller Grenen, Træets Død eller dets 
langvarige Sygdom. 

Larven af en »Uglew, Triphæna pronuba, foraarsager 
store Ødelæggelser i Haverne, hvor den fortærer Salaten 
og andre Planter. Den skjuler sig i Jorden om Dagen 
og forlader først sit Tildugtssted om Natten. Larven af 
»Korn-Uglen « (Agrotis segetum), en af de farligste, be- 
"kjendt under Navnet den »graa Orm «, lever lidt nede i 
Jorden og gnaver ved Rodhalsen eller længere nede de fleste 
Køkkenurter og Kornsorter, de unge Majsstængler, To- 
baksplanterne og Rødbederne. Dens Skade er undertiden 
meget betydelig og har allerede i nogle Egne af Nord- 
frankrig vakt alvorlige Betænkeligheder hos Dyrkerne af 
Rødbeder. Larven af en anden Art, ÅAÅ. eæclamationis, 
bliver sædvanlig forvexlet med den og fortjener samme For- 
dømmelse. Larven af Kaalens »Ugle« /Hadena brassicæ) 
lever påa Blomkaalen. Det Bed, som den overfalder, er 
meget at beklage. I Stedet for at afgnave Bladene paa 
samme Maade som Larven af Kaalens Hvidsværmer, DB: 
saaledes at kun de tykke Ribber blive tilbage, gjennem- 
borer den dem med Huller af forskjellig Størrelse og 
undertiden saa tæt ved hinanden, at Bladene rent gaa 
til Spilde. Men den indskrænker sig ikke til de. ydre 
Blade, den angriber ogsaa selve Kaalhovedet og borer sig 
endog ind i det inderste af det, tilsmudskende alt med 
sit modbydelige Skarn. Larverne af Majsens »Ugler« 

- (Heliothis armigera og Leucania zeæ) tage Ophold i Svøbet, 
der omgiver Majsaxene, fortære Kornene og foraarsage 
undertiden følelig Skade. Den første udvikler sig des- 

uden ogsaa i Bælgen paa Snittebønner og ødelægger 
Bønnerne. 

Enhver har hørt tale om Vinstokkens Natsvær- 
mer (Oenophthira pilleriana), som for en Del Aar siden 
gjorde saadanne Ødelæggelser i nogle Egne af Frankrig og 
navnlig i Maconnais, at selve Regeringen tog dem under 
Overvejelse. Dens Larve fortærér nemlig om Foraaret 
de unge Skud, Bladene og Drueklaserne, der ere Vin- 
gaardsmandens Haab, og lader undertiden kun den nøgne 
Vinstok tilbage. Larven af en anden Art, Cochylis rose- 
> rana, der kommer til Syne samtidig med Vinrankens 
Blomstring, indspinder de blomstrende eller allerede. an- 
satte Smaaklaser og fortærer dem. Jeg indrømmer, at 
den er almindelig nok til at vække alvorlig Bekymring, 
og den har Ord for at være næsten lige saa farlig som 
den foregaaende. ; 

De ormstukne Frugter volde Yndere af Æbler og 
Pærer megen Sorg. Der er altid for mange af dem, og 
i enkelte Aar overstrøs Jordbunden med nedfaldne Frug- 
ter; det er næppe nok, at nogle frelses. Disse Skuffelser 
ere Æblesværmerens /Carpocapsa pomonana) Værk, i det 
denne lille Sommerfugl lægger sine Æg enkeltvis i Blom- 
sterbægrene eller paa de allerede dannede Frugter. Lar- 
verne, der udgaa af disse Æg, trænge ind i Frugten og 
udvikle sig der, i det de udhule dens Indre; gjennem et 
Hul, som de have dannet til Udtømmelsen af deres Ex- 
krementer, forlade de senere atter Frugten for i Jorden 
at gjennemgaa deres - Forvandlinger. Den saaledes an- 
grebne Frugt kan i det heldigste Tilfælde opnaa en. for 
tidlig og sygelig Modenhed; men som oftest falder den 
af uden at være moden, og Luften, der baner sig Vej 


gjennem det omtalte Hul, fremskynder dens Forraadnelse. 

Andre Arter angribe paa samme Maade og undertiden i 
sørgelig stort Omfang de følgende Frugtsorter: C. fune- 
brana Blommerne, C. splendana Kastanierne, C. amplana 
Agern, Øcophora olivella Olivenfrugterne. De ligeledes meget 
farlige Larver af Æblemøllet /Yponomeuta malinella), | 
der ere forenede i store Samfund, indsvøbe i Maj Maaned 
Æbletræernes Grene med Silkenet, der tiltage i Omfang, 
efterhaanden som Ødelæggelsen skrider frem; de fortære 
Blade, Blomster og de unge Frugter. 

Endelig kjende alle Jordbrugere Larven af Korn- 
møllet/7inea granella), der holder sig paa Overfladen af 
Kornbunkerne og ved Silketraade forener tre eller fire 
Korn, mellem hvilke den saa lever, medens den fortærer 
dem; og fremdeles den endnu farligere Larve af Fjer- 
møllet/Butalis cerealella), der tager Ophold i Hvedekor- 
nene før Høsten og formerer sig paa Kornlofterne, og 
som jeg i 1865 har set saa almindelig udbredt, at den 
foraarsagede betydelige Tab i Departementet »Hederne«. 

Dette var altsaa mange Fjender, men hvad Hjælp 
kunne vi nu vente af Fuglene til vort Forsvar? Dette 
Spørgsmaal vil enhver selv kunne besvare, naar han er- 
farer: 1) at alle de Sommerfugle, hvoraf de her ud- 
pegede Larver fremkomme, med faa Undtagelser ere Nat- 
dyr, der fortræffelig forstaa. at skjule sig om Dagen 
og søge hverandre eller lægge Æg om Natten eller 
paa en Tid, hvor Fuglene (bortset fra Natravnene og 
Natrovfuglene) allerede have valgt deres Natteleje; 2) at 
de Larver, der udvikle sig under aaben Himmel, som f. 
Ex. Larverne af Lasiocampa neustria, Cnethocampa pityo- 
campa og Liparis chrysorrhæa, ere meget haarede og skys 
af alle Fugle med Undtagelse af Gjøgen og om Vinteren 
Musviten; 3) og at alle de andre Larver, med Undtagelse 

af Hadena brassicæ for nogle faa Dages Tid, leve fuld- 
stændig skjulte og i Ly for Efterstræbelser eller ind- 
svøbte i Silkespind, som Fuglene ikke holde af at rode 
op i. Hvad formaa nu nogle Gjøge, nogle Natravne” og 
nogle Mejser%) mod en saa uendelig Masse? 


(Sluttes i et følgende Hæfte.) 


”) Vi henvise til de tidligere nævnte Afhandlinger m. H. t. den 
Nytte, som i det mindste enkelte Fugle gjøre ved at fortære 
Sommerfuglenes Æg og ved særlig at efterstræbe de lodne 
Larver, f. Ex. Fyrrespinderen, Nonnen og Processionslarverne. 
Hvor meget de formaa at udrette, er en anden Sag, men man 
vil ikke kunne nægte, at:de dog til en vis. Grad ere nyttige For- 


bundsfæller. — Sommerfugle eller deres Larver og Pupper fandt 
Haller hos Ugler (Striz noctua), Mursvaler, Natravne, Gjøge, Mej- 
ser, Drosler, Træløbere og Murløbere. — Som Exempel påa 


Gjøgens Graadighed fortjener følgende Optegnelse om, hvad en 
ung, ikke ganske flyvefærdig Gjøg fortærede i tre Dage, at erin- 
dres: 115 store grønne Græshopper, 22 mindre, 54 unge Firben, 
155 Melorme, 9 Kors-Edderkopper, 101 Kaalormepuper og Larver, 
5 Oldenborrelarver samt en Portion Myreæg hver Dag! (Baron 
Freyburg i »Zoolog. Garten«.) En saa uhyre Graadighed maa 
unægtelig være en mægtig Drivfjer til at udrette noget for Insek- 
ternes Formindskelse! (R. AÅ.) 


Om Varmeudvikling hos Planter. 


Af Eug. Warming. 


I Dr. Lunds Have i Lagoa Santa (Provinsen Minas 
geraés i det indre Brasilien) staar der i Skyggen af 
Palmer, af en Anonacée og andre tropiske Planter et 
prægtigt, fra de omgivende Skove indplantet, Exemplar 
af en Philodendron, en Plante, som er beslægtet med 
den bekjendte Ca/la. Stammen og Grenene ere næsten 
et Kvarter tykke og mærkede med store hvide Ar af 
de gamle affaldne Blade; i Spidsen bære de en tæt 
" sammentrængt Samling af mægtige Blåde, hvis Stilk er 
tre, fire Fod lang, hvis næsten Alen lange Blade ere dybt 
og meget sirlig indskaarne. Naar Regntiden kommer 
(Oktober Maaned) med sin Lummerhede, sine Uvejr og 
Regnskyl, begynder denne som Tusender af andre Planter 
sin Blomstring, og den ene fodlange Blomsterstand efter 
den anden kommer til Syne i Bladenes Axler indtil hen i 
Januar Maaned. Vi maa et Øjeblik betragte disse 
Blomsterstandes Bygning, da Læseren ellers ikke vil 
kunne forstaa de Fænomener, som skulle omtales i det 
følgende. 

"Som hos vor Calla er Blomsterstanden her et Ax 
med kjødfuld Stængel, en saakaldet Kolbe, og den om- 

sluttes ligeledes af et stort Dækblad, Hylsteret. Dette 
er dog langt fastere og tykkere end hos Ca/lla'en, mere 
formet som en Baad og kun paa Indersiden snehvidt 
som dennes; udvendig er det derimod grønt. Paa Kolben 


sidder der nederst et Parti (f) af tæt sammentrængte 


A. En Blomsterstand af Philodendron Lundii, naar Hylsteret er mest aabnet og 

Kolben mest udstrakt. B. Hylsteret er her skaaret igjennem paa langs og den ene 

Halvdel fjærnet, saa at hele Kolben ses; f, den nederste med Hunblomster besatte 

Del; n, den mellemste Del, som bærer golde Organer; m, den øverste Del med 
Hanblomster. Figurerne ere i "/4 nat. Størrelse. 


grønne Hunblomster; oven for dem følger et mere end 
dobbelt saa langt Parti besat med golde kølledannede 
gulig hvide Organer (n), og efter disse følge de. lige- 
ledes hvidlige Hanblomster (m), der bedække den noget 
mindre øvre Del af Blomsterstandens Axe; saa vel de 
golde Organer som Hanblomsterne ere hvide og tæt 

sammentrængte. Ingen af Blomsterne have Blomster- 
dækker, og Hunblomstpartiet er derfor egentlig en Sam- 
ling af Støvveje, ligesom Hanblomstpartiet er en Samling 
af Støvdragere, der dog ordne sig i Grupper paa tre. 

Før Blomstringen er Hylsteret aldeles tæt tillukket 
om Kolben, og det saa fast, at det er umuligt at aabne 
det uden at gjøre Vold og Brud paa det. Naar Blom- 
stringen skal finde Sted, aabner det sig imidlertid af sig 
selv. Tidlig om Morgenen begynde-Randene at vige ud 
fra hinanden og tillade os at kaste et Blik inden for; 
henimod Middag er Aabningen langt større, og om 
Aftenen Kl. 5—6 er Hylsteret saa vidt aabnet, som det 
overhovedet bliver (Figur 1, A). Samtidig kommer Kolben 
mere og mere til Syne, idet den dels pludselig begynder 
at voxe, dels tillige bøjer sig frem af det baadformede 
Hylsterblad. Det mærkeligste er imidlertid, at det hele 
af Hanblomster og golde Organer bedækkede Parti under 
Blomstringen udvikler en, som man vil faa at høre, 
meget betydelig Varme, saa betydelig, at den ikke blot 
kan mærkes af Termometret, men ligefrem er meget 
følelig, naar man lægger Haanden paa Kolben. Allerede 
ved Middagstid er Varmen 1—2? C. højere end Luftens; 
mellen Kl. 1—3, da Luften opnaar sin største Varmegrad, 
er Kolbens Varme allerede 3—5" højere, men medens 
Lufttemperaturen fra nu af synker, indtil den næste Dag 
bryder frem , bliver Kolbens Varme ved at stige og 
naar Kl. 61—7 om Aftenen sit Højdepunkt. Jeg har 
da maalt en Varmegrad i Kolben af indtil 371" C. 
under en Lufttemperatur af 19" C.; altsaa var Kolben 
181% varmere end Luften! Dette er den største Forskjel, 
som jeg under de tre Regntider, i hvilke jeg har haft 
Lejlighed til at iagttage denne Plante, har bemærket 

mellem Kolbens og Luftens Varme, men ikke den højeste 
absolute Varmegrad, til hvilken jeg har set Kolben naa; 
denne har nemlig været 391 under en Luftvarme af 
2339 (Forskjellen her altsaa kun 152). - ; 

Kolbens forskjellige Dele opvarmes i. forskjellig 
Grad; de golde Organer mest, Hanblomsterne en. lille 
Kjende mindre, men Hunblomsterne næsten slet ikke; 
der har været en Forskjel af 4—6? mellem Hanblomsternes 
og de golde Organers Varme paa den Tid, da Varmen 
(samtidig) var højest for begges Vedkommende. 

Jævnsides med Varmens Udvikling og Tiltagen 
samt Hylsterbladets Aabning gaar en Udvikling af Vel- 
lugt; ogsaa den bemærkes allerede ved Middagstid, og ved 
Solnedgang (inden for Troperne jo omtrent Kl. 6 hele 
Aaret rundt) udstrømmer en saa stærk aromatisk Duft, 
der tillige føres saa vidt omkring, at uhyre Mængder af 
smaa sorte Bier, smaa rødlige Kakerlakker og Oldenborrer 
lokkes til og langvejs fra komme summende hid for at 
begive sig inden for Hylsterbladet, hvor man ser dem 
færdes dels paa dettes Inderside dels paa Kolben selv. 

Omtrent Kl. 7 naar Varmen, som alt sagt, sit Højde- 
punkt; nu synker den pludselig, og selv for Følelsen 
er det mærkeligt, hvor rask den tager af; allerede efter 
to Timers Forløb er Forskjellen mellem Luftens og Kolbens 
Varme kun en 4—6 Grader, og inden kort Tid vil ogsaa 
denne Differens udjævnes. Ved samme Klokkeslet begynder 
Hylsterbladet at lukke sig, Kolben at trække sig tilbage 
og Lugten at høre op; af de besøgende Insekter have 
Bierne trukket sig tilbage allerede før Kl. 6, kun Kaker- 
lakkerne og Oldenborrerne ere mere natlige Sværmere 
og opholde sig sandsynligvis hele Natten over i Blomster- 
standen. 

Den næste Dags Morgen er Kolben endnu mere 
tillukket, og den bliver fremdeles ved at lukke sig. 
Kl. 6 er der hverken Spor til Varme eller Lugt. " Men 
Kl. 8—9 tager en ny Varmeperiode sin Begyndelse, 
Ved den Tid harjeg allerede maalt en Forskjel af indtil 7? 
mellem Kolbens og Luftens Varme. Denne nye Periode 
har ikke sit Højdepunkt paa samme Tid som den første, 
nemlig lidt efter Solnédgang, og naar det heller ikke saa 
langsomt ; det falder tvært imod før Middag, nemlig omtrent 
KI. 10, naas altsaa i Løbet af et Par Timer, men Varmen 
synker nu ligesaa pludselig, saa at der ved Middagstid ingen 
Varmeudvikling er at iagttage; den er altsaa hverken saa 
langvarig eller saa stærk som den første. Bierne have 
"atter indfundet sig og gjøre Oldenborrerne og Kakerlak- 
kerne Selskab. 

Efter Middag perle store Draaber af en klæbrig 
aromatisk Saft frem af utallige Porer paa den skinnende 
hvide Inderside af Hylsterbladet, og hen imod Kl. 4—5, ) 
naar altsaa Varme- og Lugtudviklingen for længst er 
forbi, indtræder en anden Fremtoning, som er af 
største "Betydning for Planten: nu først aabne Støv- 
dragerne sig; den hele øverste Tredjedel af Kol- 
ben (Fig. 1, m) bliver ganske pudret og frynset af 
de talløse Støvmasser, der her, som hos de fleste åndre 
Slægtninge af Ca/lla'en, blive forenede i løse, uordent- 
lige Traade, i det hver Traad indeholder de i et Støvknap- 
rum frembragte Støvkorn.  Insekterne ere endnu alle 
i travleste Virksomhed, man ser dem ganske pudrede 
løbe op og ned, og det kan ikke fejle, at det er ved 
deres Hjælp, at Støvet kastes fra Spidsen af Kolben 
ned til den nedre Del af den, Aavor Hunblomsterne sidde; 
en Frugtsætning har jeg nemlig altid iagttaget. Den 

stærke Duft, som Blomsterstanden udbreder, har altsaa 
den store Betydning for Planten at hidlokke Insekterne 
og faa Bestøvningsakten sat i Gang. 

For Insekterne indtræder der for øvrigt nu en noget 
farlig Periode; thi Hylsteret lukker sig mere og mere, 
og det, som ikke i Tide sørger for at komme ud, vil 
uden Redning gaa til Grunde i det Fængsel, hvori det 
bliver -indesluttet; thi naar Hylsteret en Gang har lukket 
'sig, aabner man det lige saa vanskelig som før Blom- 
stringen, og først langt hen i Regntiden, naar den 
modne og svulmende Frugtstand sprænger det ved dets 
Grund og løfter det til Vejrs, aabnes Fængselsdørene paa 
ny. Mærkeligt er det for øvrigt, at den øverste Del af 
Kolben altid bliver lukket ude; Kolben er nemlig bleven 
henved en Tomme længere i de 36 Timer, i hvilken 
Blomstringen finder Sted, eller i Grunden i de første 
24 Timer, og denne Tomme bliver ubarmhjærtig lukket 
ude og næsten kneben af, i det det kraftige Hylsterblad 
lukker sig tæt sammen. 

Hvad der i disse Fænomener er af størst Interesse 
er naturligvis Varmeudviklingen, der, som vi have 
set, foregaar i to Bølger, hvis Højdepunkter ligge ved den 
første Dags Aften og den næste Dags Formiddag, altsaa 
ere aldeles uafhængige af den Bølgegang, som udføres af 
Lufttemperaturen, der hver Dag vil være højest et Par 
Timer efter Middag.  Hosstaaende Træsnit vil kunne 
tjene til at oplyse disse Varmebølgninger, saaledes som 
jeg iagtog dem den 16de og 17de November 18647). Det 
vil baade vise den forskjellige Beliggenhed, Varighed og 


=) En mere detailleret Fremstilling har jeg publiceret i »Viden- 
skabelige Meddelelser fra den naturhistoriske Forening«, 1867. 

Styrke af de to Varmebølger. Bemærkes maa endnu, 
at Varmegraden, til hvilken Kolben naar, staar i Forhold 


Fig. 2. 


17 Nov: 


REE EF HER 
HEER y/ BADEN HEERENEE. GESERBEREUES SEE 
FR ETE LH HH 
BERBEE/AEERENE REE EET ES EN TTTT EET BEL ERE 
BEER BUER SES KE V/S ONES EESEER 


HEV EEEEEEREER EJE MKKEREREERERERER 


Tallene i den lodrette Række angive Varmegraderne i Celsius, i den vandrette 

Timerne fra KI. 6 Morgen til 12 Aften paa de to Dage. Den nederste Kurve paa 

hver Dag betegner Luftens, den mellemste Hanblomsternes og den øverste de golde 
Organers Varmegrad. 


til Luftens, saa at Kolben ved samme Klokkeslet bliver 
mere varm, naar Luften er varmere, end naar den er 
køligere. Forskjellen mellem Luftens og Kolbens Varme 
er altid til et givet Klokkeslet omtrent den samme. 
Disse Fænomener, som jeg her har omtalt efter 
egne Iagttagelser gjennem tre Regntider, staa nu ingen- 
lunde isolerede i Planteriget. Allerede for næsten hundrede 
Aar siden (1777) opdagede den berømte franske Botaniker 
Lamarck, der fristede den tunge Lod at blive blind, 
at Varme frembragtes af Blomsterstanden hos en anden 


af Calla'ens Slægtninge, nemlig Årum italicum, og det 

er overhovedet inden for denne samme Familie (Arum-Plan- 
ternes), at det største Antal Tilfælde af Varmeudvikling ere 
iagttagne (nemlig 14). Det er end videre Planter af denne 
Familie, der have naaet den største Varmegrad over Luftens; 
den højeste hidtil iagttagne Forskjel mellem en Plantes 
Varme og Luftens er nemlig 301 C., som iagttoges: af 
Fru Hubert paa Madagaskar hos Colocasia odora. Efter 
denne vil den ovennævnte Philodendron fra Lagoa Santa 
være at nævne (med, som anført, en Differens af 1819). 
Som den næste i Rækken maa Victoria regia: opføres, der 
har naaet til 1349 over Luftens Temperatur; og derpaa 
følge: Arum maculatum. (Forskjel 1029), Arum italicum 
(Forskjel 1149), Arum dracunculus (Forskjel 877,?) 0. s. v. 
Ogsaa hos vor dyrkede Ca//a kan Varmeudvikling iagttages. 
" Men i mange af disse Tilfælde er den maalte Varme 
sikkert flere Grader lavere end den sande Varme, fordi 
"den er maalt ved Anbringelsen af. en Termometerkugle 
op til eller ind i en Kolbe, og da Kuglen kun med sin 
ene Side var i Berøring med det opvarmede Legeme, 
afkøledes den altsaa paa den modsatte Side af den om- 
givende koldere Luft. 

Af andre Planter, hos hvilke lignende Iagttagelser 
ere gjorte, kan nævnes Kaktus (Cactus grandiflorus), 
Pancratium maritimum, Cucurbita Melopepo og Pepo (Græs- 
karblomster) o. fl. 

Hos de Planter, hvor de fuldstændigste Undersøgelser 
ere anstillede, har man iagttaget en lignende Periodicitet 
eller Bølgegang i Varmeudviklingen som hos den Lagoen- 
siske Philodendron. Caspary, der har undersøgt Victoria 
regia omhyggelig, angiver saaledes, at der hos den 
findes tre Maxima og to Minima under Blomstringen. 
Blomsten aabner sig altid sent paa Eftermiddagen, og 

1—3! Time derefter, nemlig mellem Kl. 6 og 9 om Afte- 
nen, har den første Varmebølge (der i Regelen er den 
stærkeste), sit Højdepunkt; den næste Formiddag mellem 
Kl. 10—11 har den 2den sit, og den tredje Dag mellem 
Kl. 8—12 den 3dje Bølge sit Højdepunkt.: Da han har 
kunnet anstille sine Undersøgelser uden Afbrydelse Nat 
og Dag, kan han tillige angive Minimumspunkterne, 
som ligge mellem Kl. 3—7 i de mellemliggende to Nætter. 

Der er, som man vil se, en betydelig Overensstemmelse 
mellem Victoria regia og den store Lagoensiske Philo- 
dendron. Ligeledes nærmer Arum maculatum sig til dem. 
Datroech'et har iagttaget en fra - den" 6ie"til' "den”8de 
Maj varende Blomstring. Den første Dag var Varmen 
(hos Hanblomsterne) højest Kl. 3,—41, i det den var 
7—8" højere end Luftens; Hylsterbladet var helt aabnet; 
den 2den Dag laa Højdepunktet ved Kl. 81 om Formid- 
dagen, og Varmen var knap 8? over Luftens; ved Middags- 
tid udkastedes Støvkornene, og i det hele taget synes 
det at være Regelen, at dette sker efter, at den største 
Varmeudvikling er forbi; ikke blot er dette iagttaget hos 
flere Aroideer, men ogsaa hos Victoria regia af Caspary; 
men" Arum maculatum har en Varmebølge mere end 
Philodendron, nemlig ogsaa en den 3dje Dag, og dennes 
Højdepunkt var Kl. 105 om Formiddagen, men Varmen 
naaede nu kun til 5? over Luftens. Efter andre Iagttagere 
forekommer her ogsaa Afvigelser i denne Gang, og i endnu 
højere Grad synes dette at være Tilfældet med Colocasia 
odora, der ligeledes har en Varmebølge hver Dag i 
sin Blomstring, men hos hvilken Højdepunkterne synes 
at kunne falde paa alle Timer af Dagen, selv før Sol- 
opgang. Ligeledes synes den første Varmebølge at være 

svagere end de to paafølgende, hvori den afviger fra de 
fleste andre Planter, hvorom her er Tale. 

De Dele af Blomsterne eller Blomsterstandene, der 
opvarmes, ere ikke overalt de .samme. Hos nogle er 
det de golde Dele; saaledes ere alle Iagttagere enige 
om, at det hos Colocasia odora er den nøgne Kolbespids, 
der bliver varmest, og næst den de golde »Staminodier« ; 
hos Lunds Philodendron og Arum maculatum var ligeledes 
de sidste varmest og dernæst Støvdragerne. Hos Victoria 
regia og en Del andre Blomster er det Støvdragerne, 
der udvikle mest Varme, men de. kvindelige Organer 
synes overalt kun at- opvarmes i en meget ringe Grad. 
I andre Dele end Kjønsorganerne, saasom Blomsterdæk- 


kerne, er der ingen Varmeudvikling mærkelig. 


De her anførte Tilfælde af Varmeudvikling drejede 
sig alle om Blomster eller Blomsterstande. Naar vi 
spørge om Forklaringen af disse Fænomener, er den 
første Tanke vel den: gives der ikke analoge og vel 
kjendte Tilfælde af lignende Art andre Steder i Plante- 
riget, som kunne give os Fingerpeg? det gives der, og 
det er tilmed Tilfælde, som ville være ret vel bekjendte 
for mange, i alt Fald paa Landet og for enhver, der hår 
havt med Maltning og Ølbrygning at gjøre. 

Naar et Frø spirer, omdannes de kulstof- og kvæl- 
stofholdige Æmner, der opbevares i Frøhviden eller Kimen, 
saa at de kunne opløses og i opløst Form vandre gjennem 
Planten til de Steder, hvor der er Brug for. dem af de 
i Væxt. og Udvikling værende Dele. Melstoffet omdannes 
til Sukker, og af en sukkerholdig Vædske kan man jo 
ved Gjæring faa en spirituøs Drik.  Herpaa beroer Øl- 
tilvirkningen. Det opblødte Byg bringes til Spiring, 

i det det henlægges i Dynger i et mørkt varmt Rum, og 
i disse Dynger af spirende Korn udvikles som bekjendt 
en betydelig Varme. Denne Varmeudvikling er fuld- 
stændig identisk med Varmeudviklingen i vore Kakkel- 
ovne; i Bygget er det en Kulstofforbindelse, Stivelsen, 
som under Optagelse af Luftens Ilt og Udvikling af Kul- 
syre bliver omdannet, og i Ovnen er det en anden 
Kulstofforbindelse, som undergaar den samme Proces. 
At vi kunne iagttage den Varme, som ved Iltoptagelsen 
maa udvikle sig i det spirende Byg, er en simpel 
Følge af, at saa mange Korn ere sammenhobede, og at 
den udviklede Varme derfor. ikke strax gaar tabt ved 
Udstraaling i Luften, men ligesom adderes til en maalelig 
Sum. Den isolerede Kimplante vil derimod øjeblikkelig miste 
sin frembragte Varme ved Afkøling og Fordampning. Hvad 
vi iagttage hos Bygget maa vi vente at kunne gjenfinde 
ved alle andre spirende Frø, og det viser sig i Virkelig- 
heden ogsaa, at medens vi ikke bemærke nogen Varme 
hos noget som helst saadant, naar det staar isoleret, 
iagttages stedse en Varmeudvikling, naar Frøene bringes 
under lignende Forhold som Byg ved Maltningen. Gøppert 
har anstillet mange Forsøg i denne Retning, og naar 
han ved at sammenhobe de spirende Frø i Trækar, der 
blev vel omviklede med slette Varmeledere, yderligere 
" forringede de afkølende Momenters Indflydelse, steg 
Temperaturen endnu lidt højere, end naar dette undlodes. 
Ved Hvede og Havre steg Varmen omtrent til 11—12% C., 
ved Majs til 6—89, ved Kløver til 17—18?, ved Raps- 
frø til 21? C., og det viste sig, at naar andre stivelse- 
holdige Legemer som Kartofler, Hvidløg 0. s. v. bragtes 


til Spiring, fremkom det samme Resultat: en Varme- 

udvikling kunde iagttages, overalt ledsaget af en Kulsyre- 
udvikling. 

Det ligger nær over for disse Erfaringer at antage, 
at det er det. samme Fænomen, som gaar for sig i de 
omtalte Blomster, og Forsøg bekræfte fuldstændig denne 
Formodning. Ogsaa her er det en Art Forbrændings- 
proces, en Omdannelse af kulstofholdige Elementer under 
Optagelse af Ilt og Udvikling af Kulsyre. Man har ved 
Forsøg af Saussure, Vrolick og de Vriese lært, at 
naar en Aroidékolbe anbringes i Ilt, bliver Varme- 
udviklingen livligere og betydeligere, og Ilten erstattes 
lidt efter lidt af Kulsyre; ligeledes er Iltforbruget størst 
påa den Tid, da Varmeudviklingen er størst. Af en 
Kolbe af Arum maculatum, der næsten ingen mærkelig 
Varme udviklede, forbrugtes der, efter Saussures Iagt- 
tagelse et Kvantum Ilt, der var 5—6 Gange saa stort 
som dens eget Rumfang; men af stærkt opvarmede 
Kolber forbrugtes der f. Ex. et 30 Gange, 57 Gange 
0. S. V. saa stort, ja af de kjønslige Organer endog ind- 
til et 132 Gange saa stort Rumfang, og de stærkest 
opvarmede Organer frembragte ogsaa mest Kulsyre. Man 
har end videre fundet, at der før Blomstringen var f. Ex. 
hos Årum maculatum overmaade megen Stivelse til Stede 
i Kolben, efter den ingen eller kun liden. Anbringes en 
Kolbe derimod i Kvælstof, i Kulsyre, i Vand eller over- 
stryges' den med Olie, stanser Udviklingen saa vel af 
Varme som af Lugt, og Kolbens Liv kan endog synes truet. 

At det er det samme Fænomen, vi have for os i 
disse Blomster og i de spirende Frø, kan der saaledes 
vel næppe være Tvivl om; men det ligger ogsaa nær at 
antage, at der i enhver Blomst finder en Varmeudvikling 
Sted, og at Grunden til, at vi ikke bemærke den, er, at de 

afkølende Momenter ere overvejende over de opvarmende. 
Kun hos saadanne store Blomster, som Victoria's, eller 
hvor saa mange Blomster dynges sammen som hos AÅroi- 
deerne, opnaaes et kjendeligt Resultat. De interessante 
Varmefænomener hos de nævnte Planter maa saaledes 
i enhver Henseende parallelliseres med Varmefænomenerne 
i de spirende Bygdynger. 

"Vi maa imidlertid gaa endnu langt videre her, i det 
vi maa sige, at der af enhver Plante eller Plantedel for- 
bruges fri Ilt og udskilles Kulsyre, naar den skal trives, 
hvad Saussure allerede i Begyndelsen af dette Aar- 
hundrede viste ved Forsøg, og at der derfor ogsaa i 
enhver Plante finder en Varmeudvikling Sted. Vi kunne 
endog ved Hjælp af fintfølende (termoelektriske) Apparater 
paavise den i de Organer, hvor Væxten er kraftigst, 
saasom Knopper, der ere i Løvspring, og fortrinsvis 
Endeknopperue, Frugter, som ere i Færd med at modnes, 
0. s. v. Det er dog kun en Varmeforhøjelse, der maales 
i Tiendedele af en Grad Celsius. 

Der skrives saa ofte om, og fortælles saa ofte, at 
Planterne i Modsætning til Dyrene »indaande« Kulsyre 
og »udaande« Ilt, i det de af den optagne Kulsyre 
beholde Kulstoffet som Næring og udskille Ilt; herfra 
skulde dog Svampene og de ikke grønne Dele af Planten 
(altsaa navnlig Blomsterne) være undtagne, og om Natten 
skulde ogsaa de grønne Dele »aande« lig Dyrene, hvor- 
for det tilraades ikke at holde Blomster i sit Soveværelse. 
Hermed hænger det nu saaledes sammen. 

Ingen Plante eller Plantedel kan leve, hvor den ikke 
har Ilt til sin Raadighed; kun i en iltholdig Atmosfære 
kan den voxe og dens Stofskifte foregaa; i en iltfri 
Atmosfære dør den, Bevægelserne i dens Protoplasma høre 

op, de Plantedele, som periodisk bevæge sig, høre op 
hermed; Frø, som befinde sig med luftfrit Vand i en At- 
mosfære af Kvælstof, kunne ikke spire, Grene kunne ikke 
udfolde deres Knopper o. s. v. Dette er paa det bestemteste 
godtgjort ved Forsøg først af Saussure, senere af 
andre. Jævnsides med Optagelsen af Ilt gaar Udskillelse 
af Kulsyre og et Stoftab; en Plante vil ved dette sit 
Aandedræt blive fattigere paa Stof, i det den ligesom 
fortærer sig selv, og den vil tabe i Vægt. 

| Tydeligst ses dette Aandedræt paa Planter eller 
Plantedele, som ikke indeholde Bladgrønt, saasom Blomster, - 
Rødder, Knopper, der ere i Færd med at udfolde. sig, 
mange Snylteplanter. eg Svampene, . Men ogsaa hos alle 
bladgrøntholdige Dele foregaar det, og navnlig bemækes 
det om Natten, fordi det da ikke maskeres af nogen 
anden Luftudvikling. Det finder efter de gjorte Iagt- 


 "tagelser dog ogsaa. Sted om Dagen; men samtidig finder 


der da en anden Proces Sted, som man ogsaa oftest 
ser kaldet Åandedræt, men med Urette, som Garreau og 
Sachs fremhæve, nemlig Assimilationsprocessen. 
Denne er en Ernæringsvirksomhed, ved hvilken de grønne 
Dele, naar de ere udsatte for tilstrækkeligt Lys, spalte 
Luftens Kulsyre i Kulstof og Ilt, af hvilken hin bruges, 
denne udskilles; Dyret indtager sin Næring i fast eller fly- 
dende Form, Planten derimod sin for en Del i Luftform som 
Kulsyre; men hos baade Plante og Dyr finder en anden 
Proces Sted, nemlig Optagelse af Ilt, og denne Proces 


bør hos begge benævnes med samme Navn — Aande- 
drættet — og begrebsmæssig holdes vel adskilt fra 
Assimilationen. 


Der finder i Planten altsaa to stik modsatte Luft- 

optagningsprocesser Sted, af hvilke den ene, saa vidt 
vi vide, foregaar til enhver Tid, men stærkest i de rask 
. voxende Organer (spirende Planter, Knopper i Løvspring 
0. S. V.), medens den anden kun finder Sted, hvor Bladgrøn- 
tet er udsat for tilstrækkeligt Lys. Denne sidste Proces er 
"1 Regelen langt livligere og kraftigere end den anden; 
derfor maskerer den denne, naar den finder Sted, om 
Dagen altsaa. Ved den forøges Plantens Vægt og Stof- 
mængde, ved hin anden formindskes den, og af Forholdet 
mellem dem afhænger det, om Planten skal voxe, staa i 
Stampe eller endog sygne hen. Det har vist sig, at 
medens Planter, som intet Bladgrønt indeholde, snart 
gaa til Grunde i en Luft, hvor der ingen Ilt er, ville 
grønne Planter i lidt længere Tid kunne opholde Livet i en 
saadan Luft, thi de tilberede stadig sig selv smaa Kvanti- 
teter af den uundværlige Ilt. Jeg skal anføre et Par 
Ord af Garreau og Sachs, som skarpt fremstille dette 
Forhold. Den første-siger: »Bladene udaande om Dagen, 
i Sollys og i Skygge, Kulsyre, og desto mere, jo højere 
Temperaturen er. I Bladene finder der i Skyggen og 
i Solskinnet samtidig to Processer Sted, en Forbræn- 
ding og en Reduktionsproces; at Kulstof ophobes er en 
Følge af, at den sidste er overvejende, dette er Ernæring, 
hint er Aandedræt«. Og den sidste siger i sin berømte 
Plantefysiologi: »En radikalere Modsætning kan der næppe 
gives i Naturen end den mellem hin Assimilations- 
proces og Aandedrættet, og derfor er det Uret at betegne 
dem begge med samme Navn«. j 

Ved Aandedrættet maa der ligesom i Dyrene (og i 
vore Ovne ved Forbrændingen) udvikles Varme. Men 


. Planterne ere, og med Rette, ofte blevne sammenlignede 


140 


med de koldblodige DyrZ). Den Varme, som frembringes 
i disse sidste, gaar snart tabt ved Udstraaling til den 
omgivende Luft eller Vand, og kun i særlige Tilfælde, 
som under Kvælerslangens Ægrugning, udvikles saa stærk 
en Varme, at Dyret formaar at hæve sin Egenvarme op 
over den omgivende Lufts. Planterne formaa lige saa . 
lidt at holde paa og tydeliggjøre den producerede Varme; 
denne tåbes ved Udstraaling, og det desto lettere, jo tyndere 
og finere Plantedelen er, eller bindes af de store Vand- 
masser, som findes i enhver Plantedel, og det er kun 
under visse Livsfænomener, saadanne som de omtalte, 
naar Varmeudviklingen overskrider Varmetabet, eller naar 
vi kunstig opsamle den frembragte Varme ved Sammen- 
dyngning af Planter (paa en Maade, der er analog med 
den Opsamlen af udviklet Varme, der finder Sted i en 
Bikube), at vi med vore Instrumenter eller endog med 
den blotte Følelse kunne iagttage Egenvarmen. ” 

Vi kunne og maa altsaa i de omtalte Varmefænomener 
hos visse Blomster se et Udtryk for en overalt og til 
alle Tider i Plånteriget foregaaende Livsproces; vi ere 
altsaa vel naaede til det Maal, som enhver Naturforsker 
maa sætte sig for sine Undersøgelser, nemlig i det enkelte 
Fænomen at opdage et Udtryk for noget almindeligt. Men 
endnu blive en Mængde Spørgsmaal ubesvarede i denne Sag 
f. Ex. med Hensyn til Bølgegangen i Varmeudviklingen og 
Grunden til den forøgede Varmeudvikling, om Varmen er 
et Middel til at opnaa noget eller ikke o. s. v. Åt 
løse dem har man endnu ikke formaaet. 


+) Om Varmeudvikling i de levende Væsener se en Afhandling 
af Dr. Krarup i dette Tidsskr. 5. R., Bd. 3, 1871. 


Om Vakcinationen. 


Af Gand. med. Axel Ulrik. 


df: 


TH oogede Koppesygdommen fra Begyndelsen er op- 
staaet, ved hvilke slette hygiejniske Betingelser Smit- 
stoffet oprindelig er dannet, vil vel til alle Tider blive 
et uopklaret Spørgsmaal. Medens en Del af de ældste 
Efterretninger synes at tyde påa et Slægtskab mellem 
Kopper og Byldepest, som kunde antages for Vidnesbyrd 
om en fælles Oprindelse, danner Sygdommen nu et af- 
rundet og i blot nogenlunde udtalte Tilfælde umiskjendeligt 
Komplex af Symptomer, som kun kunne fremkaldes og 
overføres ved Smitte. En Selvudvikling er aldrig paa- 
vist og kan simpelt hen modbevises ved den Kjends- 
gjerning, at Kopper nu til Dags aldrig optræde paa et 
hidtil skaanet Sted, uden at Lejlighed til Smitte er given. 

Længe før Begyndelsen af vor Tidsregning have 
Kopperne hersket i Kina, hvorom findes Oplysning i et. 
ældgammelt kinesisk Skrift, Teontahinfa (»Hjærtetraktat 
om Kopper«), og i Indien dyrkedes endog en egen 
Gudinde i særlige Templer som Beskytterinde mod Syg- 
dommen. De ældste Beretninger om Kopper i Evropa 

stamme fra Gregor fra Tours (omtrent Aar 581 eft. Kr.); 
men den daværende Lægekunst var alt for dybt sunken 
i Overtro og Mystik, til at man kan vente objektive 
Iagttagelser fra denne Tid. Det er fra Araberne, at de 
første brugbare videnskabelige Efterretninger stamme. 
Hos Rhazes (der døde Aar 912) finde vi saaledes ikke 
blot én udførlig Beskrivelse af Sygdommen, men end- 
ogsaa et Udkast til den først i den nyeste Tid af Liebig 
optagne Gjæringsteori som Forklaring af -Sygdomsproces- 
sen. Blandt de omflakkende Nomader paa de arabiske 
Højsletter synes Farsoten at have haft et Hovedarnested ; 
med Muhammedanernes sejrende Armeer spredtes den 
der fra ud over Middelhavslandene og naaede med Sarace-- 
nerne i det niende Aarhundrede Spanien og Sicilien. 
Senere var Korstogene i det 1lte, 12te og 13de Aar- 
hundrede en Hovedaarsag til Sygdommens hurtige For- 
plantelse over alle evropæiske Lande. 

Ved Amerikas Opdagelse bragte Evropæerne ogsaa 
Sygdommen der hen til sand Ulykke for de indfødte. 
I kort Tid faldt i Kongeriget Mexiko 3 Millioner Menne- 
sker som Ofre for den, og man har paalidelige Efterret- 
ninger om, at hele Folkeslag i Nordamerika den Gang 
og senere blev udryddede derved. 

Medens Sygdommens Optræden, hvor den tidligere 
var ubekjendt og blandt vilde Folkeslag, betegnedes ved 
morderiske Epidemier, optraadte den, hvor den havde 
faaet fast Fod og især i Evropa fra Slutningen af Middel- 
"alderen, som en vedvarende og almindelig udbredt Syg- 
dom, der aldrig ganske ophørte, i det den altid ved 
Smitte overførtes fra den ene til den anden; men af og | 
til, med nogle Aars Mellemrum, antog den atter sin 
første Karakter og angreb et større Antal Mennesker, 

Da det viste sig, at paa faa Undtagelser nær alle var 
modtagelige for Koppesmitten, saa gjaldt det for en 
Selvfølge, at ethvert Menneske én Gang i sit Liv maatte 
vente at blive angrebet af denne alvorlige og saa ofte 
dødelige Sygdom, og da Lejligheden til Smitte næsten 
altid var til Stede — det gamle Ordsprog: »For Kjærlig- 
hed og Kopper slipper man sjælden fri« er et Vidne 
derom — skete det hos de allerfleste Mennesker allerede 
i Barndommen.  SDerfor var Kopperne især en Børne- 
sygdom og kaldtes Børnekopper, men de anfaldt lige saa 
let voxne, som indtil da havde undgaaet Smitten. 

Man gjør sig vanskelig nogen Forestilling om, hvor 
stort et Tab af Menneskeliv Koppesygdommen har tilføjet 
Evropa. I denne Verdensdel, hvis gjennemsnitlige Folke- 
mængde i forrige Aarhundrede er anslaaet til 160 Millio- 
ner, døde aarlig 400000 Mennesker af Kopper; ja man 
har beregnet, at der i en Menneskealder bortreves 15, 
i et Aarhundrede 45 Millioner af dette Onde. Alene i 
Frankrig døde i det 18de Aarhundrede aarlig 30000 
Mennesker af Kopper; i Preussen i et enkelt Aar 1796 
af en Befolkning paa 7 Millioner 26646. Hvor Syg- 
dommen én Gang havde faaet Fodfæste i civiliserede 
Lande, døde i Gjennemsnit fra en Fjerdedel til en 
Tredjedel af de syge; ja i enkelte Epidemier døde endog 
indtil 70 og flere af 100 angrebne. 

Her i Danmark, hvortil Sygdommen skal være kom- 
men Aar 16717), rasede den med den samme Styrke 


x) I Følge Hebra, som anser det for godtgjort, at Koppernes 
første Optræden i Tyskland indtraf 1493, da de indslæbtes fra 
Holland ved Kejser Maximilians Landsknægte. Mansa (»Folke- 
sygdommenes og Sundhedsplejens Historie i Danmark«) omtaler 

som i andre Lande, og medens den i lange Perioder ikke 
var aldeles udslukket, antog den hvert 4de eller Ste 
Aar en særlig voldsom Karakter. Alene i Kjøben- 
havn døde i den sidste Halvdel af det 18de Aar- 
hundrede 12268 Personer af Kopper; naar man antager, 
at hver 7de eller 8de af de angrebne er bukket under 
for Sygdommen, kommer man til det Resultat, at hen- 
imod 100000 Mennesker have været angrebne af Kopper 
i Kjøbenhavn i det nævnte Tidsrum. 

Koppesmitstoffets sande Natur er endnu ubekjendt, 
men om visse af dets Egenskaber have vi ret nøje 
Kundskab. Det findes hovedsagelig i de - hampefrøstore 
til ærtestore Blærer, Koppepustlerne, som bedække de 
angrebnes Legemer, men indeholdes ogsaa i de syges 
Uddunstninger og bliver derved særlig farligt for Om- 
givelserne, som ved Aandedrættet kunne paadrage sig 
Sygdommen. Naar et Individ er blevet smittet, gaar 
der en vis Tid, Inkubationstiden, inden Sygdommen 
bryder frem; den har en Varighed af 13 til 14 Dage og 
forløber i Reglen uden det mindste Ildebefindende. Der 
kan næppe være nogen Tvivl om, hvad mange lIagt- 
tagelser tyde paa, at Smitstoffet allerede i denne Periode, 
inden Sygdommen endnu er brudt frem, kan overføres 
til andre og saaledes udbrede Farsoten. Langt smit- 
sommere ere dog Kopperne paa den Tid, da Blærerne 
staa fyldte og deres Indhold begynder at blive uklart, 
og endelig, dersom Sygdommen ikke ender med Døden, 
i den Periode, da Pustlerne indtørre og danne Skorper, 


Kopper paa Island allerede 1240, hvor de gik under Navnet bolnå 
søtt, og antager, at Sygdommen allerede i det 13de og 14de Aar- 
hundrede har hersket i Danmark. 

til hvilke Smitstoffet endnu er bundet. Disse stødes 
efterhaanden af, og da Patienten nu føler sig rask, kom- 
mer han saa meget desto lettere til at omgaas andre, 
som derved udsættes for Smitten. 

Endogsaa sunde kunde undertiden bringe Smitten 
omkring i deres Klæder, hvilket navnlig for Læger, 
Vaagekoner 0. s. v. gjør stor Forsigtighed nødvendig; 
mest Modstandskraft, man kunde fristes til at sige Sej- 
livethed, viser dog Smitstoffet, naar det ved Nedpak- 
ning af koppesyges Klæder eller paa anden Maade af- 
spærres fra Lufteus Tilgang. Som Exempel herpaa kan 
anføres, at Smitten engang blev ført til Island paa følgende 
Maade: En islandsk Matros var død i England af Kop- 
per; omtrent et Aarstid derefter blev hans velindpakkede 
Efterladenskaber, hvoriblandt noget Undertøj, sendte op 
til Island, hvor den afdødes Søster levede. Efter Brugen 
af en ulden Trøje, som var blandt Tøjet, blev Søsteren 
angreben af Kopper og smittede mange andre med denne 
Sygdom, som i lang Tid havde været ukjendt paa Øen, 
men nu antog Karakteren af en Epidemi, som skal have 
bortrevet 20000 Mennesker. Lige saa dødelige var Kop- 
perne i Grønland, hvortil de bragtes 1734 fra Kjøben- 
havn; her døde næsten to Tredjedele af Landets Befolk- 
ning, og af 200 Familier, som boede i 2 til 3 Miles 
Omkreds af den danske Koloni, blev næppe 30 tilbage. 

Det var dog ikke blot den store Dødelighed, som i 
Fortiden gjorde Sygdommen saa frygtet, thi hos en stor 
Mængde Mennesker, som slap derfra med Livet, havde 
den de sørgeligste Lemlæstelser til Følge; af disse maa 
især nævnes Blindhed og Lamhed, ikke at tale om den 
bekjendte Vansiring ved Arrene, som gjorde de skjøn- 
neste Ansigtstræk ukjendelige for den øvrige Levetid. 


Femte Række... Il. 10 - 

Skjønt Øjensygdomme kun skulle optræde hos omtrent 
én Procent af de koppesyge, fandt man i Anstalten for 
fattige blinde i London, at to Tredjedele af disse havde 
mistet Synet paa Grund af Kopper. Man kan efter de 
samtidige Forfatteres Angivelser være sikker paa ikke 
at gjøre sig skyldig i nogen Overdrivelse, naar man 
siger, at i det 18de Aarhundrede mindst hvert tiende 
Menneske døde af Kopper, medens en anden Tiendedel 
mistede deres Sundhed eller Brugen af en af deres Sjæle- 
evner eller ydre Sanser derved. 


2. 


Det følger af sig selv, at lige siden man lærte 
Kopperne at kjende, søgte man efter Midler til at hel- 
brede og forebygge Sygdommen. Men hvor meget end 
Lægerne grundede over et Middel derimod, lykkedes det 
aldrig at finde nogen virksom Behandlingsmaade. Indtil 
det 17de Aarhundredes Begyndelse brugte man i Følge 
de arabiske Lægers Teorier Svedekure, som skulde 
»drive Giften ud«, men uden kjendelig Virkning paa 
Sygdommen. Nogle Steder brugte man ogsaa at ind- 
hylle Børnene i røde Klædningsstykker eller endog at 
indgnide dem med rød Farve, som skulde have en ud- 
drivende Virkning påa det røde Blod og derved paa 
Koppegiften. Det var først den geniale Sydenham, 
som gjorde en Ende paa disse Teorier og indførte den 
ogsaa nu brugelige kølende og feberstillende Behand- 
lingsmaade. Men hvor meget end Lægekunsten paa sit 
nuværende Standpunkt formaar at lindre de koppesyges 
Lidelser, maa den dog bekjende sin fuldstændige Afmagt, 
naar det gjælder at forkorte eller at indvirke væsentlig 
paa Sygdommens Forløb. 

Endelig troede man at have fundet et Middel, som 
kunde, om ikke just fjærne, saa dog mildne Sygdommens 
Heftighed. Det var en gammel Erfaring blandt Afrikas 
og Orientens Beboere, at naar man kunstig bibragte et 
Individ Koppesygdommen, som med enkelte Undtagelser +) 
kun angriber et Menneske én Gang ligesom Mæslinger 
og Skarlagensfeber, bliver Forløbet mildere og Faren 
mindre. I Stedet for nu at afvente, at Børn, som ikke 
havde haft Kopper, fik dem paa den sædvanlige Maade 
ved Smitte, tog man Koppematerie fra en syg og ind- 
podede den paa deres Arme under Huden. I Aaret 
1717 underkastede den engelske Gesandts Gemalinde i 
Konstantinopel, Lady Montague, sin Søn denne Frem- 
gangsmaade med godt Resultat og bragte 1721 Metoden 
til England, hvor hun ligeledes lod sin Datter indpode. 
Metoden vandt efterhaanden, i Begyndelsen trods Læger- 
nes Modstand og de forunderligste Indvendinger fra 
Præsterne, Indgang og udbredte sig i Midten af det 18de 
Aarhundrede i England, Holland, Schweiz, Italien og især 
i Frankrig. Det viste sig nu ogsaa virkelig, at Syg- 
dommen hos de indpodede som oftest tog et langt mildere 
Forløb end ved sædvanlig Overførelse. Det er denne 
Metode, som man har kaldt Inokulation, og hvis væsent- 
ligste Betydning er, at den blev Forløberen for det for- 
træffelige Middel, hvoraf vi nu ere i Besiddelse. 

Efterhaanden som Anvendelsen af Inokulation ud- 
bredtes over Evropa, viste sig dens Fortrin og Mangler. 
Thi for det første var det kun blandt de højere Stænder, 


x%) En saadan bekjendt Undtagelse er det, at Ludvig den låde af 
Frankrig, som havde overstaaet Kopperne i sit l14de Aar, døde 
af samme Sygdom i sit 64de Aar. 

at den fandt almindelig Udbredelse, ogsaa her i Danmark, 
hvor man fra Midten af det forrige Aarhundrede søgte 
at udbrede Skrifter for at virke til dens almindelige 
Anerkjendelse. I Aaret 1754 foretoges den første Inokula- 
tion her til Lands; den daværende Kronprins, senere 
Kong Kristian den Syvende, blev inokuleret, og i Kjøben- 
havn oprettedes 1755 en Anstalt, hvor Børn, hvis For- 
ældre ønskede det, kunde underkastes Operationen og 
behandles under den derpaa følgende Sygdom. Denne 
Anstalt vakte imidlertid en saadan Modstand, at den 
allerede efter 5 Aars Forløb, da kun 50 Børn var 
inokulerede, maatte lukkes af Mangel paa Tilgang. 
Flere Læger her i Landet vedblev dog at anvende Me- 
toden, saa at den blev ret almindelig; men da det ikke 
saa ganske sjælden hændtes, at der indtraf Undtagelser 
fra den almindelige Regel, saa at Børn, hvem Sygdom- 
men var bibragt, blev alvorlig syge, ja endog døde der- 
af — Dødeligheden ved Inokulation skal have beløbet 
sig til 2 pCt. — afskrækkede saadanne Tilfælde, naar de 
blev almindelig bekjendte, den store Mængde i langt 
højere Grad, end mangfoldige heldige Resultater kunde 
opveje. Dertil kom, at medens Sygdommen, som oven 
for omtalt, tidligere var optraadt heftigere med 4 eller 
5 Aars Mellemrum, vedligeholdtes den nu ved den kunstige 
Bibringelse som en stadig Epidemi. Vel var Sygdom- 
men mildere hos de inokulerede, men Lejligheden til 
Smitte og derfor de syges Antal endnu større end før. 
Ogsaa Transporten og Omgangen med Smitstoffet, som 
blev nødvendig for Lægernes Forsyning meå Indpodnings- 
stoffet, maatte forøge Faren, hvorpaa man har et talende 
Bevis fra Island, som her skal anføres. En Landfysikus 
påa Øen sendte 1798 et Bud med Koppematerie i et 

Glas, indpakket i en Æske, til en anden Læge i en 
Afstand af 10 Mile, for at denne kunde anvende det 
til Indpodning. Under Vejs kunde Budet ikke modstaa 
Lysten til at vide, hvad Æsken indeholdt; han aabnede 
den og fandt til sin Forundring en lille Flaske med 
nogle Traade i, hvorpaa Væsken var indtørret; uheldig- 
vis tabte han Flasken og slog den itu og kom med 
Skaarene og Æsken til det bestemte Sted. Faa Dage 
efter blev han angreben af Kopper, hvorved en ny Epi- 
demi blev foranlediget. 

Inokulationen var altsaa ikke noget absolut Gode, 
og naar man nu ser tilbage paa Koppedødsfaldenes Antal 
i det Tidsrum, da Inokulationen blev anvendt, vil man 
endog finde, at det, langt fra at være formindsket, end- 
og tiltog derved. Man havde endnu ikke fundet det 
virksomme Middel, men Vejen var brudt for en af den 
nyere Tids betydningsfuldeste Opdagelser. 


3. 


Hos Køerne forekommer der undertiden en ejen- 
dommelig Sygdom, som viser sig ved, at der paa Yveret 
udvikler sig smaa Blærer eller Pustler, de saakaldte 
Kokopper, som have en blegblaa Farve, ere omgivne af 
en rød Ring og indeholde en gjennemsigtig skarp Vædske; 
naar de have staaet i en otte Dage, i hvilken Tid Koens 
Helbred ikke synes at lide synlig, hentørre de og danne 
Skorper, som efter nogle Ugers Forløb falde af. Den 
samme Sygdom forekommer ogsaa hos Hestene (Muk), 
men har her sit Sæde omkring Anklerne og kan derfra 
af Hestepassere overføres til Køernes Yver. I Lande, 
hvor denne Sygdom findes hyppig, som i Holsten og i 
England, sker -det undertiden, at Malkepigerne under 

deres Beskæftigelse smittes af Køerne og faa lignende 
Pustler paa Hænderne. Naar nu en Malkepige i sin 
Barndom havde undgaaet at faa Kopper og siden ved 
Malkningen paadrog sig saadanne Pustler paa Fingrene, 
tiskrev hun det disse Kokopper, naar det fremdeles 
viste sig, at hun undgik Sygdommen.  Efterhaanden 
dannede sig paa denne Maade det Sagn, som dog ingen 
ret troede paa, at enhver,. som havde haft Kokopper, 
ikke kunde faa Børnekopper. Blandt Mexikos Bjærg- 
boere skal i Følge Alex. v. Humboldt denne Tro 
i lang Tid have været udbredt. 

I en lille By i Gloucestershire i England levede i 
Slutningen af forrige Aarhundrede en Læge ved Navn 
Edward Jenner, hvem dette Rygte kom for Øre. 
Han var engang Vidne til, at en Malkepige råadspurgte 
en anden Læge, og da Talen faldt paa Kopperne, ytrede 
hun, at denne Sygdom kunde hun ikke faa, da hun havde 
haft Kokopperne. Denne Ytring tiltrak sig Jenners Op- 
mærksomhed, og han begyndte strax at anstille Under- 
søgelser og Iagttagelser om denne Gjenstand. Han 
talte derom med sine bekjendte, men de søgte at gjøre 
Sagen latterlig og truede ham endog med at udstøde 
ham af en Lægeforening, hvoraf han var Medlem, der- 
som han blev ved at holde paa saadanne i deres Øjne 
meningsløse Teorier. Men en ældre berømt Læge, Kirur- 
gen Hunter, til hvem han talte derom, raadede ham 
til ikke at opgive Sagen, men at efterspore den med 
Udholdenhed og anstille Forsøg. Dr. Jenner fulgte 
Raadet og tog ud paa Landet for ved Siden af sin 
Virksomhed som praktiserende Læge at undersøge Spørgs- 
maalet, om Kokopperne havde nogen Virkning som beskyt- 
tende Middel mod Børnekopper. At det maatte besvares 

bekræftende, var han saa overbevist om, at han indpodede 
sin egen Søn tre Gange med Koppematerie fra Køerne, 
og efter disse forudgaaende Experimenter foretog han 
1796 den første egentlige Vakcination fra Malkepigen 
Sarah Nelmes's Haand til den 8aarige James Phipps' 
Arm. Efter over 20 Aars Undersøgelser var han nu vis 
i sin Sag. 

Det var i Aaret 1775, at Jenner først fattede den 
Tanke, som ligger til Grund for Vakcinationen, men 
først 1798 offentliggjorde han sine Iagttagelser i et lille 
Skrift paa 70 Sider, hvori han beskrev treogtyve Til- 
fælde, i hvilke det havde været umuligt at bibringe 
vakcinerede Personer Børnekopper enten ved Smitte 
"eller ved Inokulation. Men Opdagelsen havde mange 
Vanskeligheder at kæmpe med; nogle modtog den med 
Ligegyldighed, andre med Fjendskab. Det var forgjæves, 
at Jenner tog til London og forelagde sine Standsfæller 
Resultatet af sine Undersøgelser; i tre Maaneder ventede 
han paa, at en anden Læge skulde forsøge Vakcinationen, 
men ingen vilde indlade sig derpaa, og han maatte. 
rejse tilbage med uforrettet Sag. Især blev Religionen 
anvendt imod ham; fra Prædikestole og Katedre for- 
dømte man ham for »denne djævelske Opdagelse«, der 
vilde »nedværdige« Mennesket ved at bibringe det et 
Sygdomsstof fra Koens Yver. Følgen vilde blive, sagde 
man for fuldt Alvor, at Børnenes ÅAnsigtstræk fik Lig- 
hed med Oxer, at der brød Bylder frem, som »bebudede 
spirende Horn«, og at Stemmen lidt efter lidt vilde 
komme til at ligne en brølende Tyrs. I en Landsby, 
hvor en Herremand søgte at indføre Vakcinationen, blev 
"de første, som underkastede sig den, stenede og for- 
haanede, naar de viste sig uden for deres Huse. 

Lidt efter lidt trængte dog Jenners vægtige Grunde 
igjennem, og det er mærkeligt, hvor hurtig denne Op- 
dagelse, efter at den først var anerkjendt af den offent- 
lige Mening, udbredte sig over hele Jorden, overalt hvor 
Civilisationen er trængt hen; i den Grad var Længslen 
efter Befrielse for et saa farligt Onde almindelig. I England, 
hvor den Slags Hensyn i hin Tid var langt mere af- 
gjørende end nu, betegnedes Vakcinationens Sejr ved 
den Begivenhed, at to højstaaende Damer havde Mod 
til at lade deres Børn vakcinere; intet virkede saa hur- 
tig nedbrydende paa Englændernes Fordomme som dette. 
De engelske Læger omvendtes nu ogsaa lidt efter lidt, 
og Jenner oplevede, at Vakcinationen — om man end 
ikke i anden Henseende kan sammenligne dens Betyd- 
ning med Opfindelsen af Bogtrykkerkunsten og Damp- 
maskinen — hurtigere end begge disse udbredtes over 
Verden. Allerede 1799 blev det første offentlige Vakcina= 
tionsinstitut oprettet i London, og 1800 blev den nye 
Metode indført i Frankrig. Den engelske Marine lod 
slaa en Medalje til Jenners Ære, Parlamentet tilstod 
ham i Anerkjendelse af hans Fortjenester 1802 en National- 
belønning af 10000' Pund Sterling og 1807 en- dobbelt 
saa stor Sum samt satte Vakcinationen under Regeringens 
Beskyttelse. Rundt omkring i Evropa festligholdtes i mange 
Aar den 14de Maj, den Dag, paa. hvilken Jenner havde 
foretaget sin første Vakcination, og da Opfinderen døde 
1823, blev han regnet blandt Menneskehedens største 
"Velgjørere. Vel have nogle søgt at berøve ham Æren 
for Opdagelsen, og det er ogsaa paavist, hvad Tyskerne 
pleje at fremhæve med en vis Selvfølelse, at en Skole- 
lærer Plett i Holsten, allerede inden Jenner. fremtraadte 
(Aar 1791), havde vakcineret 3 Børn med Held; men 

da der indfandt sig en Hævelse paa Årmen af det ene 
Barn, afskrækkedes han derved og opgav Forsøget. 
Opfindelsen og den videnskabelige Undersøgelse af Sagen 
blev ubestridelig Jenners Fortjeneste. 

I Aaret 1800 naaede Vakcinationen til Danmark, 
i det man forskrev Kokoppematerie, den saakaldte Vakcine- 
lymfe, fra Dr. Jenner. Den ankom til Kjøbenhavn paa 
en Glasplade i Form af en næsten usynlig Plet, og den 
6te Juli samme Aar foretog Professor Winsløw den 
første Indpodning dermed, og denne lykkedes fuldstændig. 
Da man saa, at det efter Vakcinationen fremkomne 
Udslet forløb, aldeles som Jenner havde beskrevet det, 
fattede man strax mere Tillid til Sagen. Fra det ind- 
podede Barn vakcineredes andre, og det nye Middel 
fandt snart almindelig Anvendelse her hjemme., Der 
dannedes et Selskab af Læger for at fremme Sagen, og 
Regeringen støttede den ved at oprette en fri Indpod- 
ningsanstalt i Kjøbenhavn og ved 1810 at indføre lov- 
befalet Vakcination af alle Børn. 

Vakcinationens Udførelse er simpel og nem og sker 
som bekjendt sædvanlig ved smaa Lancetstik paa OQver- 
armen 7), Hos Pigebørn vælger man helst det rigtig 
nok meget begrændsede Sted, som ikke er blottet ved 
den senere Selskasdragt. I de første 2—3 Dage efter 
Indpodningen ses ingen Forandring paa Indpodnings- 
stedet. "Sædvanlig paa 4de Dag fremkommer der smaa 
Forhøjninger af Overhuden paa Indstiksstederne; disse 


=) Nogle have brugt den besværlige Maade at anvende smaa Træk- 
plastre paa Overarmen og anbringe Vakcineskorper paa de der- 
ved fremkomne hudløse Steder. I Nordamerika bruges endnu at 
drage Ridser i Huden paa kryds og tværs og indgnide Vakcinen 
paa det saaledes behandlede Parti. 

omdannes paa Åde—6te Dag til Blærer, hvis Indhold 
bliver uklart, såa at de paa 7de og S$de Dag have Ud-- 
seendet af Pustler med svagt ophøjet Rand og fordybet 
Centrum; derpaa indtørre de og danne Skorper, som 
først afstødes efter et Par Ugers Forløb og efterlade 
lidet karakteristiske År. 

Den store Lighed mellem Vakcinepustlerne og Koppe- 
udslettet hos Mennesket giver et Vink til Forklaring af 
Vakcinens Virksomhed. Der er al Sandsynlighed for, at 
Kopper oprindelig ere en for Mennesker og Dyr fælles 
Sygdom eller i alt Fald fra hine er overført paa disse, 
hvorved Sygdommen har antaget en lokal og uskyldig 
Karakter, men bevaret den Egenskab at beskytte mod 
gjentaget Anfald. Herfor taler ogsaa den Omstændig- 
hed, at Menneskekopper kunne indpodes kunstig paa 
Køer og fra disse atter paa Mennesker uden at frem- 
kalde Sygdomstilfælde. Hestens Muk vilde lige saa vel 
som Kokopper kunne anvendes. til Vakcination, dersom 
den ikke havde sit Sæde om Anklerne, hvor Saar og 
andre Slags Udslæt hyppig findes hos Hesten, hvorved 
Forvexlinger blive mulige. Hos Faar, Svin, Æsler, 
Hunde og Aber findes en ganske lignende Sygdom, men 
hos nogle af disse Dyr har den en alvorligere Karakter 
end hos Koen og Hesten. 

"I den første Tid efter Vakcinationens Indførelse | 
brugte man kun dyrisk Vakcine fra Koen, men senere 
blev det almindelig at benytte den saakaldte humaniserede 
Lymfe, d. v. s. at vakcinere fra Arm til Arm. Man 
kunde nu tro, at Vakcinen derved vilde tabe i Kraft 
" og maaske efterhaanden blive ubrugelig. Det synes dog 
ikke at være Tilfældet, skjønt den originale dyriske Vak- 
cine ogsaa i den nyeste Tid har fundet ivrige Forsvarere. 

I alt-Fald er det langt lettere at faa den humaniserede 
Lymfe til at slaa an, og den forløber under mildere 
lokale Symptomer end den originale. Spørgsmaalet om 
den originale Vakcines. Fortrin er dog endnu aabent. 
Medens Hebra i Følge sine Erfaringer fra Wien, hvor 
den paa Regeringsanstalten anvendte Lymfe nedstammer 
fra Vakcine, som for over 70 Aar siden er indsamlet 
fra Køer, uden at den endnu har vist nogen Utilbøjelig- 
hed til at slaa an eller Svækkelse af sin beskyttende 
Evne, foretrækker den humaniserede Lymfe, er Pissin 
i Berlin, navnlig af Hensyn til Muligheden for smitsomme 
Sygdommes Overførelse ved hin, hvorom mere neden for, 
en ivrig Forkæmper for udelukkende Brug af original 
Vakcine. En Regeneration af Vakcinen er ogsaa for- 
søgt ved Retrovakcination d. v. s. Indpodning af humani- 
seret Lymfe paa Yvret af Køer eller paa Bugen af Kalve, 
hvorved man troede at opnaa en Forbedring af Lymfen; 
men Erfaringer fra Wiurtemberg, hvor saadanne Forsøg 
ere anstillede i stor Udstrækning, tale ikke til Gunst 
for denne Metode. 


Å. 


Det havde været Jenners Haab, som han ogsaa udtalte, 
at naar Vakcinationen først var bleven almindelig, vilde man 
derved have fundet et Middel til faldstændig Udryddelse af 
Koppesygdommen. I Begyndelsen syntes det virkelig ogsaa 
at skulle gaa i Opfyldelse. Overalt, hvor det nye Middel 
fik en udbredt Anvendelse, saa at Befolkningen for 
Størstedslen kom til at bestaa af voxne, som havde haft 
| Kopper i deres Barndom, og af Børn, som var vakcinerede, 
aftog Koppeepidemierne hurtig. I Kjøbenhavn saa man 
"endog det Særsyn, at Sygdommen aldeles ophørte fra 

Aaret 1810 og udeblev i hele 14 Aar. Der begyndte 
da at vise sig Koppetilfælde, ogsaa hos saadanne Per- 
soner, som tidligere var vakcinerede, men rigtig nok da 
i en saa mild Form, at Lægerne ofte var i Tvivl, om 
det virkelig var den tidligere saa frygtede Sygdom. Men 
at det forholdt sig saaledes, kunde man let se deraf, at 
naar Smitte fra en saadan syg overførtes til en anden, 
som ikke var vakcineret, optraadte Sygdommen hos 
denne med samme Heftighed som i tidligere Tid. 

I det siden forløbne Tidsrum have Kopperne otte 
Gange, og nu for niende Gang, hjemsøgt Kjøbenhavn i 
Form af Epidemi %), nemlig: 


Dec. 1823—Febr. 1825 med 401 syge, 40 døde, d. e. 9,98 pCt. 


Nov. 1825—Juli 1827 » 623 » SDR SED KEE. 
. Sept. 1828—Juli 1830 » BDT » 30 » bi AD syr 
Avg. 1832—Maj 1837  »c.11-12000»> 561 » Rd) 
Febr. 1842—Maj 1845 …» c. 3500 » 236 » SR) 
Juni 1859—Sept. 1860. » 970 » 90 » BE ON og NERE) 
Juni 1863—Avg… 1867...74— AS46 157) ol KE SEERE 


Nov. 1871—0kt. 1873 >» B4D4 » 259 » OB RE CERES 


Fra Oktober 1873 til Foraaret 1874 var Byen aldeles 
fri for Kopper. I Løbet af forrige Sommer viste "sig 
enkelte spredte Tilfælde, og fra September maa den 
nuværende Epidemi anses for at være begyndt; i alt indtraf 
i 1874 415 Koppetilfælde med 64 Dødsfald. I Begyndel- 
sen af nærværende Aar er den nye Epidemi yderligere 
tiltaget i Styrke; og Antallet naar nu op til henved 
30 om Ugen; fra iste Jan. til I1ste April er "der ind- | 


) Om de syv første Epidemier jvfr. Trier: Koppeepidemien i 
Kjøbenhavn 1871—72. Ugeskr. f. Læger, 18de Maj 1872. 
xx) De syges Antal er kun tilnærmelsesvis anslaaet for disse Epide- 
miers Vedkommende, da nøjagtige Onlysninger ikke haves. 
xx) Paa Nørrebros Koppehospital; Antallet i Staden er ukjendt. 

truffet ikke mindre end 566 Koppetilfælde i Kjøbenhavn. 
'Som man ser, have de sidste Epidemier fulgt hinanden 
med stor Hurtighed; den forrige var en af de alvor- 
ligste siden Vakcinationens Indførelse, og den nuværende 
lader til at antage ligesaa store om ikke større Dimen- 
sioner end hin. 

Da som bekjendt kun en Del af disse Koppetilfælde 
ere optraadte hos uvakcinerede Børn, har det saaledes 
her ligesom i andre Lande, hvor Epidemierne i de sidste 
Aartier ere tiltagne i Styrke, vist sig, at Vakcinationens 
beskyttende Kraft ikke strækker sig over hele Levetiden. 
Vel havde man ogsaa tidligere set, at et Menneske 
undertiden to Gange fik de naturlige Kopper, men det 
ligger i Sagens Natur, at man ikke allerede i Vakcina- 
tionens første Tid kunde gjøre den Erfaring, at et Barn, 
som var vakcineret, i en højere Alder kunde faa Kopper. 
Som det laa nær at slutte, har det nu ogsaa vist sig, 
at en Gjentagelse af Vakcinationen eller Revakcination 
ogsaa fremdeles beskytter mod Sygdommen, ja at Vakcina- 
tionen kun for en kortere Tid, som man har anslaaet 
forskjellig, fra 8 til 12 Aar, sikrer mod Kopper. At 
den ikke derved har tabt væsentlig i Værd, er en Selvfølge. 

Ved Udbruddet af en Koppeepidemi bør derfor alle, 
som ikke i de nærmest foregaaende Aar ere vakcinerede, 
lade en Læge foretage en Indpodning. Naar denne da 
ikke slåar an, kan det selvfølgelig have sin Grund i to 
Ting, enten at den dertil brugte Vakcine ikke har været 
god, hvad der trods al anvendt Forsigtighed undertiden 
hænder, eller at man paa Grund af sin første Vakcina- 
tion ikke er modtagelig for Vakcinen og derfor, som 
man smed al mulig Sandsynlighed antager, heller ikke 
for Koppesmitten; forudsat at den tredje Mulighed, at 

Operationen ikke er heldig udført, paa. Grund af Læger- 
nes sædvanlig store Øvelse deri kan udelukkes. For 
at vinde forøget Sikkerhed kan man 8 Dage efter lade 
Indpodningen gjentage, og dersom den da heller ikke 
lykkes, har man afgjort Sandsynlighed for at være uimod- 
tagelig. Lykkes Vakcinationen "derimod, er man, som 
Erfaringen viser, fra den 11te—12te Dag efter Indpod- 
ningen sikret mod Sygdommen og kan uden Fare ud- 
sætte sig for Smitten. 

Det bedste Bevis til Fordel for Vakcination og 
Revakcination leverer Statistikken. Før Vakcinationen døde 
i Kjøbenhavn af alle Aarsager i Aarene 1790—1800 
aarlig i Gjennemsnit 319 af 10000 Mennesker, medens 
der i et lignende Tidsrum efter Vakcinationen 1840— 
1850 aarlig kun døde 284 af samme Antal. I London 
døde af alle Aarsager af 10000 Individer fra 1746. til 
1755 aarlig 355, fra 1846—1855 derimod kun 249. 
Ved disse Tal kunne imidlertid med nogen Ret mange 
andre hygiejniske Forbedringer antages at være med- 
virkende. Mere overbevisende er den Erfaring, at der 
i Gjennemsnit dør fra 21 til 39 af 100 uvakcinerede, som 
angribes af Kopper. Selv om man nu husker paa, at 
de uvakcinerede i vore Dage sædvanlig ere smaa Børn, 
blandt hvilke Dødeligheden af alle Sygdomme er over- 
ordentlig stor, er dette dog et uforholdsmæssig stort 
Tal. Heri ligger en stærk Opfordring til at lade 
Vakcinationen af smaa Børn foretage saa tidlig som 
mulig.  Modtageligheden synes ikke at være mindre i 
den første Levetid; selv hos 14 Dage gamle Børn 
slaar Vakcinen godt an og forløber især hos diende 
Børn næsten uden Forstyrrelse af Almenbefindendet. 


Det er derfor mindre heldigt, at vor Lovgivning sætter 

den temmelig lange Frist, at Vakcinationen først skal 
være foretaget, inden Barnet har fyldt sit 7de Aar. 
Selv om mange Aar ere forløbne siden Vakcinationen, 
er Koppesygdommen ikke blot langt sjældnere, men ogsaa 
langt mildere end hos uvakcinerede og medfører kun 
Døden for 3—31 (i en enkelt Epidemi i Berlin 1870— 
72 indtil 13) Procent af de angrebne, hos revakcinerede 
endog kun halvt saa mange. Blandt Soldaterne, som i 
Følge Loven skulle revakcineres ved- Indkaldelsen, er 
det derfor næsten uhørt, at nogen dør af Kopper. Sta- 
tistiske Undersøgelser over, hvor mange af de i de sidste 
8 Aar med Held revakcinerede der angribes og dø af 
Kopper, give endnu mere slaaende Resultater end de 
oven for anførte; blandt 1600 koppesyge, som Cursch- 
mann udspurgte i denne Retning, fandtes saaledes ingen, 
som i de sidste 8 Åar var indpodet med Held. 

Nogle have ment, at Kopperne i vore Dage af sig 
selv have antaget en langt mildere Karakter end før; 
men betragter man Dødeligheden blandt de uvakcinerede 
og i Lande, hvor Vakcinationen er slet gjennemført, vil 
man se, at det ikke er Tilfældet. Hvor Civilisationen 
er i Færd med at trænge frem, og hvor Vakcinationen 
findes saa at sige blandt dens Forposter, kan man bedst 
iagttage dens Virkning. I Ostindien var saaledes Præ- 
sidentskahet Bombay det eneste, hvor Vakcinationen 
blev drevet med Kraft. Medens tidligere Kopperne 
rasede uafbrudt i denne Del af Indien med en i Evropa 
sjælden. kjendt Ondartethed, komme de nu kun med 
længere Mellemrum i begrænsede Egne og i langt mildere 
Form. Lige det modsatte ser man i Distrikter, hvor 
man har gjort ivrig Modstand mod Vakcinationen. Efter 


"saadanne Erfaringer kan man ikke nære nogen Tvivl 

om, at Evropa uden den nu vilde være hjemsøgt af 
lignende Epidemier som i forrige Aarhundrede. 

Føjes nu hertil den Kjendsgjerning, at siden Vakcina- 
tionens Indførelse Dødeligheden blandt Børnene er betydelig 
aftaget, at Befolkningen er taget hurtigere til, og at den 
gjennemsnitlige Levealder er steget, kan mån ikke 
andet end indrømme, at denne Opfindelse, saaledes som 
det engelske Parlament udtalte i sin Motivering af National- 
belønningen til Jenner, er den største, som Lægekunsten 
nogen Sinde har frembragt. 


d. 


Trods saadanne Resultater er Vakcinationen i de 
senere Aar paa mange Steder bleven mødt med Uvilje, 
og i nogle Lande er en systematisk Agitation bleven sat 
i Gang imod den. Man har protesteret i Moralens, 
Fornuftens, Naturlighedens Navn og har fuldstændig luk- 
ket Øjnene for alle de nævnte Kjendsgjerninger. Fra 
en Kongres af »Tilhængerne af naturlig Levemaade« i 
Chemnitz blev 1873 indgivet en Petition til den tyske 
Rigsdag om Ophævelse af Vakcinationen, der blev be- 
tegnet som »en Blasfemi mod Videnskaben og Natur- 
lovene og derfor en Fornærmelse mod Moralprincipet«. 
I England er denne Agitation sat i en uklar Forbindelse 
med Arbejderbevægelsen; Organet »the Antivaccinator« 
var en Tid lang en integrerende Del af »the Cooperator«, 
og for nylig har man været Vidne til, at to Personer, 
som var fængslede, fordi de havde ophidset til Modværge 
mod Vakcinationen, ved deres Frigivelse vlev førte af 
Mængden i Optog gjennem Londons Gader. Som man 
snart vil se, ere de rejste Indvendinger og Betænkelig- 


heder dog alle næsten lige grundløse. 


1 


Mindst grundet af dem alle, men beroende paa en 
) meget udbredt, om end ofte kun halvt bevidst, Livs- 
anskuelse, hvis yderste Konsekvens man: sjælden gjør sig 
klar, er den Bekymring, nogle ængstelige Væsener nære, 
at man ved at forsøge at fortrænge Koppesygdommen 
ved Vakcination gjør sig skyldig i et strafværdigt Ind- 
greb i en guddommelig Verdensordning. En saadan Be- 
tragtningsmaade findes navnlig udbredt blandt Skotterne, 
der som bekjendt for Størstedelen ere strænge Kalvini- 
ster; statistiske Undersøgelser vise derfor ogsaa, at Koppe- 
epidemierne have været langt, mere ødelæggende i Skot- 
land end i England og Irland. Med saadanne Grund- 
sætninger vilde Mennesket selvfølgelig blive et forsvars- 
løst Offer for alle truende Naturbegivenheder, som Lyn- 
nedslag, Oversvømmelser, Vinterkulde 0. s. v. 

Andre have frygtet for, at naar man udryddede 
Kopperne, vilde der opstaa andre Sygdomme og de alle- 
rede tilstedeværende antage en farligere Karakter. Men 
der kan ikke siges noget til Støtte for en saadan An- 
tagelse, og der kan ikke paavises en eneste Sygdom, 
som kun angriber vakcinerede Individer. Men det følger 
af sig selv, at naar en Mængde Børn, som ellers vilde 
bortrives af Kopper, blive i Live, er der flere end tid- 
ligere, som bortrives af andre Aarsager. Kunde man 
efterhaanden udrydde flere Sygdomme, vilde de til- 
oversblevne naturligvis have større Raaderum, simpelt 
hen fordi Folkemængden vilde være større. Pesten i 
Ægypten blev udryddet ved Mehemet Alis hygiejniske 
Reformer og navnlig den bedre Ordning af Begravelses- 
væsenet; den er ikke siden bleven afløst af nogen anden 
lignende Landeplage. 


Femte Række. Il. 11 


162 


Man har troet, at Koppesygdommen var en Renselses- 
proces for det menneskelige Legeme, hvorved »noget 
usundt« skulde udskilles, som ikke uden Skade kunde 
undertrykkes. Man maatte i saa Fald tilstaa, at det er 
en noget uhensigtsmæssig Kur, Naturen bruger for at 
faa det usunde bort, — en Kur, som dræber nogle og 
lemlæster andre paa den afskyligste Maade. - Men det 
er til Overflod paavist, at Kopper ikke bero paa en 
Sygelighed i Legemet, som kommer til Udbrud, og at 
Sygdommen aldrig udvikler sig af sig selv, men ved 
Smitte, som bibringes Organismen uden fra. 

Noget mere begrundet kunde det for en flygtig Be- 
tragtning synes, naar man beskylder Vakcinationen for, 
at der ved selve denne Operation indpodes Børnene en 
Sygdom, der kan true deres Liv, og at den ofte giver 
Anledning til Udbruddet af ondartede Sygdomme hos 
Barnet. Den første af disse Paastande modbevises dog paa 
det mest slaaende af Erfaringen, som lærer, at Børnenes 
Dødelighed, beregnet for de 8 til 14 Dage, da Kokop- 
perne udvikles, er mindre end den, der ellers i gjennem- 
snit tilkommer dem i et. lige saa stort Tidsrum af den 
Alder, hvori de ere; dette kan man ikke forklare paa 
anden Maade, end at Forældrene netop under Forløbet 
af Vakcinationstiden, af Frygt for at den skal skade 
Barnet, drive deres Paapasselighed og Omhu for dets 
Helbred videre end ellers. I alt Fald maa det da der- 
ved anses for bevist, at Vakcinen ikke udsætter Barnets 
Liv for nogen Fare. Hvad det angaar, at Vakcina- 
tionen mistænkes for at give Anledning til Udbruddet 
af langvarige Sygdomme hos Barnet, tænker man herved 
især paa Kirtelsyge og engelsk Syge (Rachitis), som. 
netop ved Slutningen af første og under Forløbet af 

andet Leveaar ere saa hyppige. Da en Mængde Børn 
vakcineres paa denne Tid, ligger det saa nær at antage 
et Aarsagsforhold mellem Indpodningen og Sygdommen, 
at man ikke kan forundres over, at ængstelige Forældre 
dele denne Opfattelse. Men Kirtelsyge og engelsk Syge 
var før Vakcinationens Indførelse lige saa hyppige som 
nu og anfalde lige saa vel uvakcinerede. Desuden saa 
man i tidligere Tid, at selve Koppesygdommen netop 
ofte gav Anledning til Udvikling af disse Lidelser hos 
Børnene, en Egenskab, som den deler med Mæslinger 
og Skarlagensfeber. Kokopperne vise just ogsaa derved 
deres uskyldige og godartede Karakter, at man ikke 
med Rette kan tilskrive dem nogen saadan Indflydelse. 
Muligheden af, at en Sygdomsgift (Syphilis) i enkelte 
Tilfælde kan overføres med Vakcinen fra det ene Barn 
til det andet, lader sig derimod ikke absolut nægte, og 
dersom det var noget, som skete blot nogenlunde hyppig, 
vilde det være et alvorligt Vaaben mod Vakcinationen, 
at noget saadant overhovedet kunde ske. Imidlertid er 
det kun ganske faa Tilfælde af denne Art, der ere be- 
kjendte siden Vakcinationens Indførelse. Deres Tal er 
saa ringe, at en Statistik derover næsten ikke er mu- 
lig; blandt 12000 Vakcinationer i Prags Børnehospital 
traf saaledes Stejner ikke et eneste saadant Tilfælde. 
Dertil kommer, at sligt slet ikke kan ske uden stor 
Uforsigtighed fra Lægens Side; denne har i saa Hen- 
seende en Række Forsigtighedsregler at iagttage, som 
udelukke al Fare: at han ikke benytter Lymfe af Børn 
under 3 Maaneder eller af voxne, at han udspørger 
Forældrene om Børnenes Helbred o. a. Hvis man af 
den Grund, at sligt er muligt, vilde forkaste Vakcina- 
tionen, handlede man derved lige saa uforsvarligt, som 
g AE 

om man vilde afskaffe Dampmaskinen, fordi der af og 
til sker Ulykkestilfælde paa Jernbanen. 

Vakcinationens lovbefalede Indførelse finder sin Be- 
rettigelse i Hensynet til det almindelige Velfærd, tilmed 
da ikke enhver kan overse Forholdsreglens fulde Nytte, 
og da en Forsømmelse vilde udsætte flere for. Fare. 
Vakcinationstvangen er-ligesom i Danmark”) nu ogsaa 
indført i det tyske Rige%%), .I Holland er. Vakcina- 
tionen fri og kun under Sundhedspolitiets Opsyn; i New 
York er den ligeledes fri, men fremmes desuagtet med 
exempelløs. Energi, i det den tilbydes i Husene ved der-- 
til ansatte Vakcinatører. I England skulle alle Børn 
være indpodede inden Fjerdingaarsalderen, og i Over- 
trædelsestilfælde betales høje Bøder. I Frankrig er Vak- 
cinationen ikke paabudt, men Adgangen til den er lettet 
ved forskjellige Forholdsregler; uheldigvis er dens Udførelse 
overladt til Jordemødrene. Det tyske Riges Vakcinations- 
lov har det Fortrin fremfor den danske, at den forlanger 
Vakcinationen udført inden Udløbet af det efter Fødsels- 
aaret følgende Kalenderaar, medens vor først fordrer den 
udført inden opnaaet 7 Aars Alder — en alt for lang 
Frist. I begge Lovgivninger savnes endnu en Bestem- 
melse, som kan paalægge tvungen Revakcination i Til- 
fælde af en udbrydende Koppeepidemi. 


x) Lov af 4de Febr. 1871, hvorved Forordn. af 10de April 1810 er 
ophævet. 


=£) Lov af 8de April 1874, som er traadt i Kraft den I1ste April d. A. 


Mindre Meddelelser. 


1. Danske Plantesagn. (Samlede af ,,5—16+). — 
2. Hylden (Sambucus nigra). Det er ikke ved sin fremragende 
Størrelse, at Hylden er kommen til at spille en saa stor 
Rolle i Kulturhistorien, men ved en Mængde andre virkelige 
eller indbildte Egenskaber. Det var forhen og er til Dels 
endnu som sympatetisk Lægemiddel, at Hylden spillede en 
saa vigtig Rolle, og til Grund herfor har maaske ligget 
dens mange endnu den Dag i Dag almindelig anerkjendte 
medicinske Kræfter, der især spille en Rolle som Husraad, 
saa at man med Rette kan sige, at Hylden er for Land- 
manden et helt Husapotek, og det er derfor ikke saa 
… underligt, at man næsten overalt træffer den plantet i Lands- 
byer og ved Huse; ja selv i Hovedstaden findes eller fandtes 
den ved hvert Hus i Nyboder. Det hedder ogsaa i en 
ældre Bog"): ,,Fra gamle Tider af finder man, at de danske 
have elsket og æret Hylden, plantet den ved Mure, Bager- 
ovne, i snævre Stræder mellem Væggene, ved Gjærder og 
Diger". Paa Mors, fortæller Provst Sehade, -er Hylden 
det almindeligste Træ, thi har Morsingen ikke andet i sin 
Kaalgaard, plejer han dog at have en Hyld. Det er ogsaa 
en gammel Regel paa Mors, at naar Storken kommer, skal 
man have Formiddags-Mellemmad, og naar Hyldebladene 
skjule deres Øjne, skal man have Middagssøvn”). Men 
man planter den uden for Huset, ikke alene for at have nær 
Adgang til dens Grene, Blomster og Bær; man planter den 
ogsaa af overtroiske Grunde for at hindre Trolddom i at 
faa Magt over Huset, eller som det hedder hos Rafn: 


1) Boesens Beskrivelse over Helsingør, jvfr. Molbech, Dialect- 
Lexikon, S. 231. 


?) C. Schade: Beskrivelse over Øen Mors. Aalborg 1811. 

»OQvertroen planter den uden for Stalddøren og haaber der- 
ved at forhindre Hexeri fra at regere inden for". Hermed 
staar ogsaa i Forbindelse Troen paa Hyldemor, et kvindeligt 
Væsen, en nordisk Dryade, som Almuen tænker sig at bo i 
Hyldetræet og tage det i sin Beskyttelse, en Huldre, som 
er bleven vel bekjendt med H. C. Andersens Æventyr. 
Ligesom Ellepiger kunne gjøre Folk ellevilde og elleskudte, 
saaledes er det vel ogsaa Hyldemor, som gjør Folk ,,hylde- 
skudte", hvilket betyder forrykte eller forvirrede i Hovedet, 
ligesom man ogsaa om saadanne bruger Talemaaden ,,han 
har sovet under en Hyld"!). Hyldemor hjælper Konerne 
i Barnsnød og ser gjennem Ruderne til Børnene, naar de 
ere ene hjemme, men hun lider ikke, at man gjør sig Bo- 
skab af Hyldetræ, ja det anses for farligt at omhugge en 
Hyld eller tage Dele af den, hvilket i alt Fald kun tør ske 
under Iagttagelse af visse Ceremonier, i det man f. Ex. siger: 
»O Hilds Moder, Hildi Moder! Lad mig tage noget af din 
Hyld, saa vil jeg lade dig tage noget af mig igjen!" Denne 
Bøn gjentages tre Gange, og forser man sig heri, da bliver 
man straffet. 

Som Sympatimiddel mod Koldfeber har Hylden været 
anvendt overmaade meget. Saaledes skal det være et godt 
Middel i denne Sygdom at stikke en Hyldepind i Jorden 
uden at tale et Ord, thi da vil Feberen holde sig ved 
Pinden, indtil der kommer nogen til Stedet og tager Pinden 
op, såa vil Feberen hænge fast ved ham. Det er vel 
særlig Hyldemors Sag at fordrive Feberen, naar det hedder, 
at den, der lider heraf, skal staa op om Morgenen før Sol- 
opgang og ryste det uden for Huset staaende Hyldetræ dygtig, 
mumlende: ,Hyld, Hyld! jeg ryster Dig, til ej mer Du 
ryster mig", hvilket i det mindste skal gjentages tre Gange. 
Mange lignende ,,Læsninger" mod Kolde-Sygen findes i gamle 
Haandskrifter; saaledes findes følgende i et Haandskrift fra 
det syttende Aarhundrede i Thotts Samling. 

Jeg ståaer under Hyllden den bollde, 
mig ryster den hæde og den kollde, 
Gud giffue hun nu ryste dig saa lenge och mere, 


indtil Jomfru Maria faaer Sønner flere! 
I Naffn G. F. och S. och H. Amen! 


I Fyn bruger man endnu den Dag i Dag at skaffe sig 
af med Bylder paa følgende Maade: Man skærer eller stikker 
et Hul paa Bylden og lader lidt af Indholdet flyde i en 


") Molbech: Dansk Ordbog. Kbhn. 1859. 

Pennepose, som man dernæst stiltiende putter ind i en 
Hyld, til hvilken man da ikke maa komme igjen; men den, 
som først kommer under Hylden, faar Bylden. Børn blive 
advarede af Mødrene mod at sove eller blot lejre sig under 
en Hyld, thi det kan lét bringe dem en Sygdom, der er 
indpodet i Træet. Overalt i Skove og Hegn findes saadanne 
Hyldetræer, hvori Sygdomme ere indpodede. 

Ogsaa mod Tandpine er Hylden probat. Man stænger 
sine Tænder til Blods med en Hyldepind, ved hvilken der 
dog, som man mener i Fyn, nødvendigvis skal hænge lidt 
af den grønne Mellembark og derefter stikker man den i 
Væggen med de Ord: »Vig bort, Du onde Aand!" Man 
bruger ogsaa at overgive Tandpinen til et Hyldetræ, hvilket 
udføres paa den Vis, at man løsner en Splint af en enaarig 
Hyldegren saa meget, at man kan komme til at stange sin 
syge Tand til Blods; derpaa bringer man Splinten i sit Leje 
igjen, vikler en Ende rødt Uldgarn syv Gange rundt og 
skynder sig bort uden at sige et Ord; men den, som ser 
Baandet, inden det er fortæret af Vejret, faar Tandpinen!). 
Hvor man ikke anvender det røde Uldgarn, hedder det, at 
den, som senere fælder Hyldetræet, faar Tandpinen over- 
draget. Det er saaledes nylig passeret i Fyn i Gudme 
Herred, at en Karl, der havde fældet en Hyld og derefter 
fik en voldsom Tandpine, fuldt og fast troede, at det var 
en andens i Hylden indpodede Tandpine, der var gaaet 
over i ham, hvorfor han gjorde sig al mulig Umage for at 
opdage, hvem der havde overført sin Tandpine til Hylden, 
i det han gjærne vilde tilbagelevere Hittegodset til rette 
Ejermand. 

I Jylland siger man, at naar men Juleaften skærer sig 
en Hyldepind til Tandstikker, saa kan man dermed holde 
-sig fri for Tandpine i det følgende Aar. 

Mod Gigt er det et godt Middel om Foraaret at plukke 
de første Skud af en Hyld, stænke Vand derpaa og drikke 
det; men i Jylland hedder det, at der er. Forskjel paa, 
hvorledes man plukker, thi de Spirer, der plukkes nedad, 
virke afførende, de, der plukkes opad, forvolde Brækning, 
men som Svedemiddel maa de plukkes lige ud. De unge 
Skud af Hylden spises ogsaa som Salat, ,der anses for saa 
sund, at en Mand, der flittig hvert Efteraar spiste den, til- 
skrev dette, at han blev over 100 Aar gammel”). 1 Nord- 


7) Jvfr. Thiele, Danmarks Folkesagn III, nr. 433, 437, 447, 449. , 
”) Tidsskrift for Havevæsen, 2den Aarg., Nr. 9, S. 138. 

sjælland helbreder Bonden Vattersot med en god Dosis ud- 
presset Saft af Hyldetræets friske Rødder"). Under Hylde- 
træet skal man nedgrave sine afklippede "Negle og Haar og 
sine udtrukne Tænder, for at ingen ved Misbrug af disse Dele" 
skal kunne paahexe Vedkommende Hoved- eller Tandpine. 
I Flinchs Almanak findes blandt andre gode Husraad ' det, 
at man for at befri sig- fra Tunghørighed kun behøver at 
vaske Hovedet med Hyldeblomstsæbe, hvilket vel ikke er 
andet end en Reklame for denne Sæbe. Derimod er det et 
i vore Dage vel bekjendt og anerkjendt Husraad, at benytte 
de tørrede Hyldeblomster til Te som sveddrivende Middel, 
og det siges, at man skal indsamle de store prægtige, stærkt 
lugtende Hyldeblomster før St. Hansdag eller, som det nogle 
Steder hedder, paa selve denne Dag, hvis man vil vente 
nogen Virkning. Om Efteraaret indsamler man mange Steder 
meget flittig de i Regelen rigelig forekommende Hyldebær, 
som anvendes dels til den af mange saare yndede Hylde- 
suppe, dels til den som Lægedom anvendelige Hyldesirup. 
Ligesom man nu påa mange Steder spiser Hyldesuppe for 
Velsmagens Skyld, saaledes har man ogsaa forhen nydt 
Hyldete for Behagelighedens Skyld, thi det hedder: Forhen 
vidste man knap af Te og Kaffe at sige, Hyldeblomster 
og Krusemint brugtes i Stedet. 

Ogsaa til at fordrive forskjellige Slags Utøj anvendes 
Hylden. Man siger, at Insekter i den Grad sky Hylden, at 
endog Faarekyllinger fordrives, blot man opvarmer Stuen 
dermed; ligeledes at Kaal og Frugttræer, slagne med Hylde- 
blade, ikke opædes af Insekter, og at Grenene ved deres 
Uddunstning skulle fordrive Kornorme og Muldvarpe, og jeg 
erindrer i min Barndom at have været med at koge Hylde- 
bark i Mælk og gyde Afkoget ned i Muldvarpegange i Haver 
for at fordrive disse Minearbejdere. Ogsaa Rotter og Vægge- 
tøj fordrives med Hyldeblade. 

Endnu mærkeligere Anvendelser af Hylden gjøre Hexene, 
i det de kunne malke Kør Mile vidt borte under en Hylde- 
busk; men dersom man forstaar Kunsten, hedder det i 
Slesvig, kan man … opdage Gjerningsmanden i en Spand 
Vand”). Man bruger ogsaa at stikke Hyld ind i Kjærnen, 
naar der skal kjærnes Smør, for at hindre Hexe eller onde 
Mennesker i at forgjøre Fløden, saa at den ikke vil give Smør. 


1) Junge: Den nordsjællandske Almues Character, Skikke, MEE 
og Sprog. 1844. "S. rn 
?) Feilberg: Fra Heden. S. 51. 

En Spaadom, som i Følge Traditionen skyldes Dronning 
Margrethe, angaar en Hyld, som er voxet ud af selve Nor- 
torf Kirkemur i Holsten, og som slet ikke skal være til at 
udrydde. Om denne Hyld gaar Sagnet, at en almindelig 
Krig vil udbryde, naar den er bleven saa høj, at man kan 
binde en Hest under den, og et stort Slag vil staa ved 
Nortorf, netop naar Gødningen til Rugsæden er kjørt paa 
Marken. Der vil da være en hvid Konge, som kommer 
med sin Hær fra Norden i saadan Fart, at Folkene, som 
arbejde paa Marken,” næppe faa Tid til at dukke ned bag 
Møgbunkerne. Han vil binde sin hvide Hest til Hylden, og 
det blodige Slag vil begynde; den hvide Konge vil da vinde 
en stor Sejr, hele Verden vil falde ham til, og for lang 
Tid vil der herske Fred paa Jorden. Under Napoleons Krige 
var denne Hyld allerede saa høj, at den naaede til Kirke- 
taget, og man saa der om Natten vidunderlige Luftsyn, 
navnlig tvende kæmpende Hære. Da i Aaret 1813 Fjenden 
virkelig kom, og der forefaldt en Fægtning ikke langt fra 
Nortorf, troede man, at Spaadommen skulde opfyldes, især 
da Kongen af Danmark havde hvidt Haar. Da Fjenden 
hørte Tale om Hylden, fældede han den, men den skød 
atter frem"). 

Ganske særegne Kræfter har naturligvis den saakaldte 
Pilehyld eller Hyldepil, om hvilken Simon Paulli be- 
retter, at den voxer, dersom en Skade sluger modne Hylde- 
bær og flyver hen i en Pil og udspyr dem eller ved den 
anden naturlige Gang lader dem gaa fra sig i Pilen, Den 
heraf fremvoxede Hyld skal da være synderlig god mod den 
faldende Syge, paa Grund af den. Kraft, den af Skaden har 
bekommet, naar man i September og Oktober, to Dage før 
Fuldmaane, tager saa meget af en Gren, som der er mellem 
to Led, og skærer dem i 7 eller 9 Skiver, syr dem sammen 
og hænger dem om den syges Hals, hvor de skulle blive 
hængende, til Traaden gaar itu; Halsbaandet maa da tages 
med en Tang og henkastes, hvor ingen kommer, thi den 
der rører derved faar den slemme Syge. Og til Bevis paa 
Rigtigheden anfører Simon Paulli, at hans kjære Kone-Fader 
paa denne Maade blev ganske helbredet i en eneste Maaned>”), 


1) Jvfr. Muhlenhoff: Sagen, Mårchen und Lieder der Herzogthiumer 
Schleswig, Holstein und Lauenburg, 1845,….S. 378—380,. hvor 
flere lignende Sagn meddeles om Hyldetræer fra forskjellige Steder 
i Holsten. 

?”) Simon Paulli: Flora Danica, p. 129. 


170 


Ogsaa et Par Tålemaader haves angaaende Hylden. 
Det hedder saaledes i Sønderjylland: ,,Den, der hader Hyld 
og planter Pil, faar hverken Ro eller Hvilf; i Sjælland 
siger man: ,,Naar Hyldebærrene modnes, begynde Hønsene 
at fælde", og naar der er Fare paa Færde: ,,Høgen er i 
Hylden". Det hed ogsaa i gamle Dage: ,,Før voxer Figen 
paa Hylderod, før Lybsken vorder Dansken god". Som et 
Kuriosum bemærkes, at en bekjendt afdød Vittighedsjæger i 
Kjøbenhavn tilkastede Fru Heiberg lutter Hyldeblomster ved 
hendes Afskedsforestilling paa Teatret, som han udtrykte 
sig, af'den dobbelte Grund: dels for at ,,hylde" hende, dels 
fordi de blev lagte paa ,,Hylden". 

Byen Hillerød har efter nogles Mening sit Navn. efter 
Hylden og skal forhen have heddet Hylderuth; Byen. fører 
ogsaa et Træ i sin Fane, men efter Dansk Atlas skal det 
være et Lindetræ, efter andre den Tornebusk, hvorunder 
Chr. IV fødtes. Imidlertid er baade dette og en Del andre 
lignende Stednavnes Oprindelse meget tvivlsom og udledes 
maaske rettere af Personnavne. Dog skulde man antage, at 
Landsbyen Hyldelund i Jylland skylder Træet sit Navn. 
Uagtet Hyldens store Anvendelse og almindelige Forekomst 
hos os er den meget sparsomt forsynet med provinsielle 
Benævnelser, og de faa, der haves, ere tilmed kun Modifika- 
tioner af det almindelige Navn, der sandsynligvis ligesom 
det botaniske har Hensyn til de let udhulede Grene!). 
(Simon Paulli (S, 129) mener dog, at Navnet hidrører enten 
fra huld", det er ,,trofast", eller derfra, at den gjengiver 
en sit Huld, naar man er bleven udmattet af Sygdom). Det 
er netop denne Egenskab ved de unge, ranke, med over- 
ordentlig stor Marv udfyldte Grene, som har gjort Hylden 
anvendelig til de af Drengene meget yndede Hyldebøsser, 
Hyldesprøjter og Hyldefløjter, hvilke sidste i Slesvig kaldes 
» Blærrer", medens den lette Marv anvendes til elektriske 
Penduler og til Kegler, der kunne rejse sig selv ved Hjælp 
af en i den brede afrundede Ende anbragt lille Blyklump, 
og som kunne tjene til at give Drengen det første Begreb 
oem den rette Lov for den stadige Ligevægt. 

Foruden den almindelige Hyld hører til samme Slægt 
en urteagtig Plante, nemlig Sommer-Hyld (Sambuecus 
Ebulus), der næppe har oprindelig hjemme i Norden, men 
hører til de ikke faa Planter, som ere indførte hos os af 
Munkene; senere har den vedligeholdt sig i forvildet Til- 


7) Jyfr. E. Fries: Botaniska Utflygter, III, S. 241. 


171 


stand paa. de Steder, hvor den fordum blev dyrket, paa 
Grund af sin varige, vidt krybende Rodstok. Den har 
voxet i Mængde ved Kalmar Slot og er der i Egnen be- 
kjendt under Navnet ,,Mannablod" og ,,Danskablod", og det 
berettes, at den er opkommen af slagne danskes Blod; 
aldeles samme Sagn findes i England, hvor Planten be- 
nævnes ,,Danesblood", lokaliseret til en lille By nær Chippen- 
ham, hvor der i gamle Dage fandt et stort Slag Sted med 
de danske"). Allerede i Simon Paulli”s Tid voxede den 
vildt paa Falster, og denne Forfatter fortæller, at de, som 
ville gjøre sig yngre end de ere, og ikke ville vedgaa, at 
de ere saa graa, de gjøre Haarene sorte med Sommerhyld, 


9. Kartoffel-Billen. Siden vor Meddelelse om dette 
Insekt (5. 77—79) er der udkommet et lille Skrift om 
samme paa Foranstaltning af det kongl. preussiske Land- 
væsens-Ministerium. Da den unævnte Forfatter har haft 
noget fyldigere Kilder at øse af end vi, skulle. vi deraf 
supplere vor tidligere Meddelelse med nogle faa Bemærk- 
ninger. Man har kjendt den fra 1823 af. Evropæiske 
Entomologer have, støttet paa deres Kjendskab tilde evropæiske 
Guldbiller, betvivlet, at der avledes mere end et Kuld om 
Aaret; men i Følge de amerikanske Iagttagelser kommer 
det første (overvintrede) Kuld først i Maj Maaned frem af 
Jorden, saa finder Parringen Sted, og efter 12—14 Dages 
Forløb lægger Hunnen Æg, 700—1200 i alt, hvormed den 
bliver ved i c. 14 Dage; alt imens, ja endog Uger efter, 
afæder den i Forening med Hannen Kartoffeltoppene. Som 
hos vore Guldbiller varer det ikke længe, inden Larverne 
komme frem, kun 5—8 Dage; 17—20 Dage efter ere de 
fuldvoxne og begive sig ned i Jorden for at forpuppe sig. 
Midt i Juni optræder altsaa det andet Kuld af Biller, i Be- 
gyndelsen af Avgust det tredje, der kan blive ved at æde 
indtil ind i September... Er der paa en Kartoffelmark 100 
Biller i Maj, kan Avgustkuldet optræde i Milliarder! Det, 
der .gjør denne Kartoffelbillens saa at sige ubegrænsede For- 
mering mulig, er selvfølgelig den Omstændighed, at den kan 
leve af en Kulturplante, som netop derved, at den dyrkes, 
leverer den Føde efter en næsten ubegrænset Maalestok ; 
men for at skaffe sig denne maa den vandre ud; den Ret- 
ning, som denne Vandring maatte tage, var given ved For- 
holdene. 1859 iagttoges den først som anrettende Skade 


1) E. Fries: Nord. Universitets Tidsskrift. 10de Aarg, 4de H., S. 4. 

efter en større Maalestok i Nebraska, 1861 i Jowa, 1862 
i Kansas, 1864 i Minnesota og Missouri; fra 1865—70 
angrebes Wisconsin, Illinois, Kentucky, Indiana, Michigan 
og Ohio; selv den brede Michigan-Sø beskyttede ikke Staten 
Michigan mod dens Indvandring fra Wisconsin. I 1871 var 
allerede Sydkanada og Ny-Yorks og Pennsylvaniens Grænse- 
distrikter angrebne, og i 1874 antages Ødelæggelseshærens 
Fortropper at have naaet Øststaternes Atlanterhavs-Kyster. 
I 16 Aar har dette Insekts efter hinanden følgende Genera- 
tioner saaledes tilbagelagt 360 Mil og bredt sig over et 
Areal af 40—50,000 Kvadratmil! Det berettes, f. Ex. fra 
Ohio, at man har set det komme i flere Sværme, der hver 
ansloges til c. 10,000 Stykker, i Løbet af faa Timer; og 
det forsikres, at i de vestlige Stater, hvorfra disse Sværme 
kom, har ikke desto mindre derne Landeplage holdt sig sex 
eller flere Aar efter hinanden, om end med vexlende Styrke. 
I nogle Egne hår den saaledes kun medført et Tab af 
20—30 pCt., medens man andre Steder har set sig nødt til 
midlertidig at høre op med at dyrke Kartofler. Indtraadte An- 
grebet ved Midsommers Tid, fik man dog Kartofler, om end 
hverken mange eller store, men hvor det begynder samtidig med 
at de første Blade komme frem, faar man slet ingen! Man 
har truffet 20—30 Biller paa én Kartoffelbusk, selv paa 
Steder, hvor Angrebet ikke blev betragtet som særdeles 
stærkt. Hvor Kartoffelmarkerne ere blevne helt ødelagte, 
har man set den gaa over paa forskjellige ikke dyrkede 
Planter (Pigæble, Bulmeurt, Tidsler, Skedeknæ, Melder, 
Gabeklap osv.), men ogsaa paa nogle dyrkede, navnlig Kaal 
og Tomater. Blandt dens Fjender nævnes foruden ,dem, vi 
allerede tidligere have anført, Løbebillerne og Kragerne; 
ogsaa Gaardænderne har man med Held sluppet løs paa 
den, derimod lyde Beretningerne forskjellig m. H. t. Hønsene, 
der paa nogle Steder siges at have været lige saa graadige 
efter dem som Ænderne, men paa andre skulle være blevne 
syge eller endog døde af dem. Faren for en Indførsel til 
Evropa ser Forf. nærmest deri, at Sværme af dem -i de 
amerikanske Havne kunde kaste sig over de paa "Tyskland 
farende Skibe; man har overbevist sig om, at de kunne 
udholde en Faste af 6 Uger, og de ere blevne sendte og 
komne levende med Posten fra Canada til London.  Skibs- 
føreres Opmærksomhed henledes derfor særlig paa en slig 
Mulighed. En anden er den, at Kartoffelbillens Æg kunde 
være blevne afsatte paa de i de amerikanske Havnestæder 
medtagne Grøntsager (Kaal, Tomater) eller paa de Kartoffel- 

toppe, der undertiden anvendes til Indpakning af Kartofler, 
Roer osv. Anvendelsen af dette Materiale burde derfor 

helt forbydes og ligeledes at bringe de ikke fortærede 
" Grønsager, Tomater osv. i Land i Evropa. Det lod sig 
ogsaa tænke, at de overvintrende Biller kunde være til Stede 
i den til Ballast i Skibe benyttede Sandjord. —- Ganske vist 
er Forsigtighed en fortræffelig Ting, men det forekommer 
os dog, at hvis Kartoffelbillen bliver overført til Evropa, 
er der lige saa stor Sandsynlighed for, at det sker gjennem 
andre aldeles uberegnelige Tilfældigheder, som gjennem dem, 
mod hvilke Forfatteren af det nævnte Skrift særlig har 
advaret. Denne Anskuelse udtales ogsaa af den berømte 
Entomolog Hagen, som nu virker i Nordamerika, — selv om 
det skulde bekræfte sig, hvad man vil have set, at Kartoffel- 
billen undertiden gnaver af de opgravede Kartoffelknolde, — og 
den er ogsaa kommen til Orde under de Drøftelser, som det 
belgiske entomologiske Selskab har underkastet Spørgsmaalet. 


3. Nogle Anvendelser af Pergamentpapiret. I de 
tilsyneladende uanselige Stoffer ligger der ofte skjult et 
langt større Maal af Kræfter og en langt større An- 
vendelighed, end man aner. Hvem vilde saaledes troet, 
at det sædvanlige ulimede Avispapir ved en ubetydelig 
kemisk Indvirkning skulde kunne forandre sin Natur saaledes, 
at det leverede et tæt pergamentagtigt Stof? Forandringen 
tilvejebringes ved en ganske simpel Behandling, nemlig ved 
at dyppe Papiret i fortyndet Svovlsyre. Som bekjendt, er 
det paa denne Erfaring, der først gjordes i England, at den 
nu til Dags i det store drevne Fabrikation af kunstigt Perga- 
mentpapir (vegetabilsk Pergament) hviler, et Produkt, der i 
Løbet af kort Tid er blevet næsten ganske uundværligt 
for den tekniske og farmaceutiske Kemi, i det det fortræffelig 
erstatter den dyriske Blære, som det endog overgaar i 
Renlighed og Billighed. En Fabrik i Wuiurtemberg leverer 
for Tiden dette Fabrikat af fortrinlig Beskaffenhed til en 
Pris af 20 Gylden Riset i Ark paa 270 Kvadrattommer. 

Blandt dette Materiales fortrinlige Egenskaber bør særlig 
fremhæves, at det ved at dyppes i Vand bliver blødt og 
bøjeligt som Lærred, ja at det endog uden at tage Skade 
"kan taale kogende Vand, og at det efter at være tørret 
gjenvinder sine tidligere Egenskaber. Da det ikke blot er 
fuldkommen vandtæt, men heller ikke gjennemtrænges af 
spiritusholdige Vædsker, fede og æteriske Olier, Benzol eller 
"lignende Stoffer, faar det en stor Mængde Anvendelser og 

egner sig navnlig til at afløse dyriske Blærer som Over- 
bindingsmiddel for disse Vædsker. I den nyeste Tid har man 
ogsaa begyndt i Hospitalerne at anvende Pergamentpapir 13 
Stedet for Voxdug eller Gummielastikum til Isposer o. lign. 

Det er dog ikke disse almindelige tekniske Anvendelser 
af Pergamentpapiret, ved hvilke der her skal dvæles, men 
derimod ved en nyere Benyttelse af det, som synes at ville 
faa en stor teknisk Betydning, nemlig Pergamentpapirets 
Anvendelse til at udskille visse Stoffer af de Blandinger, 
hvori de forekomme, den saakaldte Diffusions-Analyse. 

Det Grundlag, hvorpaa denne hviler, er først angivet 
af den for nogle Aar siden afdøde engelske Kemiker Thomas 
Graham og bestaar deri, at fugtigt Pergamentpapir viser 
et forskjelligt Forhold mod krystallisable og ikke krystalli- 
sable Stoffer. Overbinder man en Ramme med Pergament- 
papir, hælder en Opløsning af Sukker og Gummi derpaa og 
lader Rammen svømme i et Kar med Vand, vil man efter 
omtrent fire og tyve Timers Forløb finde, at al Gummien 
er bleven tilbage i Opløsningen paa Pergamentpapiret, medens 
Sukkeret er vandret ud gjennem dette og nu, befriet fra 
Gummien, findes i Vandet. Fordi Sukkeret er et Stof, som 
kan krystallisere, har det kunnet gaa gjennem Pergament- 
papiret, medens Gummien, der ikke besidder denne Egen- 
skab, har maattet blive tilbage paa Skillevæggen. Stoffer, 
der kunne krystallisere, kalder Graham Krystalloider; 
de, der ikke formaa dette og altsaa ikke gaa gjennem 
Pergamentpapiret, Kolloider. 

Man vil let se, hvilken Mængde nyttige og vigtige An- 
vendelser, der ligge skjulte i denne simple Iagttagelse. Det 
har altid været en vanskelig Opgave at adskille de Stoffer 
i Plantedelene, der kunne krystallisere, fra de Bestanddele, 
som ikke besidde denne Egenskab, og som haardnakket for- 
hindre de førstes Krystallisation og Udskilning i ren Til- 
stand; man maatte som oftest gaa Omveje for f. Ex. at ud- 
skille Kinin af Kinabarken, Stryknin af ,,Nuæ vomiecat. osv. 
Ved Hjælp af Diffusions-Analysen ville disse Operationer sikkert 
kunne simplificeres meget. De vandige Udtræk af Plante 
delene bringes paa Pergamentpapiret, gjennem hvilket det 
krystallisable Kinin eller Stryknin gaar ud i Vandet, medens. 
de andre Bestanddele maa blive tilbage, og man har saaledes 
gjort et stort Fremskridt i disse Stoffers Fremstilling i ren 
Tilstand. 

Diffusions-Analysen yder end videre vigtige Tjenester ved 
den retslige Undersøgelse af Arseniks eller overhovedet af 

Metalgiftes Forekomst i organiske Vædsker. For at finde og 
paavise Arsenik i Lig, Indholdet af Maven, Opkastninger 
osv. er det nødvendigt fuldstændig at fjærne de organiske 
Bestanddele, og disses Tilintetgjørelse var en Vanskelighed, 
paa hvilken ofte hele Undersøgelsen kunde strande, navnlig 
for mindre øvede Analytikere. Denne er nu imidlertid ved 
Hjælp af Pergamentpapiret bleven overordentlig let og simpel. 
Den organiske Vædske, der skal prøves paa Arsenik, hvad 
enten det nu er Blod, Mælk eller lign., bringes i Diffusions- 
Apparatet, og selv om der kun er nogle faa Milligram 
Årseniksyre til Stede, vil denne efter fire og tyve Timers 
Forløb være gaaet over i Vandet, hvor den med Lethed 
kan paavises ved de sædvanlige Midler." Direkte Forsøg, 
ved hvilke man med Forsæt havde blandet Metalgifterne 
med en stor Mængde organiske Stoffer, saasom Æggehvide, 
Slim 0. lign., have vist, at de Stoffer, der gik gjennem 
Pergament-Skillevæggen, vare fuldstændig frie for organiske 
Stoffer, saa at Metallet let kunde paavises i den vandige 
Opløsning og bestemmes kvantitativt. 

Det er end videre ved Hjælp af Diffusions-Analysen 
lykkedes af Kjødvædske eller vandige Opløsninger af Kjød- 
extrakt at isolere det krystallisable Kreatin og dets Salte, og 
paa denne Maade at befri det for de kolloide Extraktivstoffer, 
der ellers vanskeliggjøre Kreatinets Fremstilling. I For- 
bindelse hermed kan det berøres, at man har tænkt paa at 
anvende Diffusions-Analysen til af Kjødlagen at udskille en stor 
Del af de nærende Stoffer, der ved Kjøddets Saltning gaa 
bort tilligemed Vandet og som ere Skyld i, at salt Kjød 
langt fra er saa nærende som fersk og ved udelukkende 
Nydelse, som bekjendt, giver Anledning til Skjørbug. Salt- 
lagen bringes i Diffusions-Apparatet, hvorved Saltet først ud- 
trækkes, medens Kjødsaften bliver tilbage i Beholderen, 
kan inddampes og benyttes som Bouillon. A. Whitelaw 
har i Glasgow grundlagt en Fabrik for 'Tilvirkningen af 
Kjødsaft efter denne Metode. 

I Althæarod findes et krystallisabelt Stof, der kaldes 
ÅAsparagin efter dets Forekomst i Asparges, og som for 
øvrigt ogsaa forekommer i Rødderne af Kulsukker (Sym- 
phytum officinale), i alle Sorter Kartofler osv., men som i 
Reglen udvindes af Althæaroden, rigtig nok kun ved en 
meget omstændelig Fremgangsmaade. Bringer man derimod 
et Udtræk af. disse Rødder paa Pergamentpapiret, finder 
man efter 1—2 Dages Forløb, at der er gaaet saa meget 
Asparagin gjennem Papiret, at Vandet efter Inddampningen 

giver rigelig Mængde af Asparaginkrystaller.  Bringer man 


derefter friskt Vand i Apparatet, finder man, naar Diffusionen 


har varet tilstrækkelig længe, atter i dette betydelige Mængder. 
af Asparaginkrystaller, som man kun behøver at tørre med 
Filtrerpapir og omkrystallisere én Gang for at faa dem 
aldeles rene. 


Endelig er det ogsaa bragt i Forslag at anvende Diffusions- 
Metoden til Analyser af Øl, navnlig for at bestemme 


Sukkermængden i dette, hvortil man endnu ikke har nogen 
fuldstændig sikker Metode. En afvejet Mængde af det Øl, 
der skal undersøges, bringes altsaa i Diffusions- Apparatet, og 
efter faa Dages Forløb finder man Sukkeret i Vandet, ad- 
skilt fra Kolloidstofferne, der ledsagede det i Øllet, og det 
kan nu bestemmes kvantitativt. med største Nøjagtighed. 
Saaledes synes ogsaa Spørgsmaalet om Øllets Sukkermængde 
at skulle finde sin endelige Løsning ved Diffusions-Analysen. 

De krystallisable Stoffer, der gaa gjennem Pergament- 
papiret, vise imidlertid ogsaa indbyrdes en ulige Diffusions- 
evne, og navnlig vise saadanne krystallisable Stoffer, hvis 
Opløsninger ere af klæbrig Beskaffenhed, som f, Ex. Sukker, 
den i mindre Grad end de, hvormed dette ikke er Tilfældet, 
som f. Ex. mange Salte. Paa dette Forhold har Dubrun- 
faut grundet et Apparat, som han kalder ,,Osmogéne", og 
som benyttes i Runkelrosukker-Fabrikkerne for at fjærne en 
stor Del af de fremmede Salte, som findes i de forskjellige 
Siruper og navnlig i ,,Melassen", den sidste Sirup, der 
ikke vil give mere krystallisabelt Sukker.  Aarsagen hertil 
er ikke Mangelen paa krystallisabelt Sukker i Melassen, 
men den store Mængde Salte, som findes deri, og som have 
den uheldige Egenskab, at de forhindre omtrent 31 Gang 


deres Vægt Sukker fra at kunne krystallisere. Uden at 


Saltene udskilles vil Melassen ikke kunne nydes, da den faar 
en ubehagelig Smag af disse. I sin ,,Osmogéne" lader nu 
Dubrunfaut paa lignende Maade som i Grahams ,,Dia- 
lysator" Vand og Melasse indvirke paa hinanden gjennem 
en Væg af Pergamentpapir, men da det er støre Mængder 
Melasse, der skulle behandles, sker dette i et kombineret 
Apparat og under saadanne Forhold, at de to Vædskers 
Virkning paa hinanden fremmes saa meget som muligt. 
Selvfølgelig gaar der altid en mindre Mængde Sukker over i 
Vandet tillige med Saltene, men Hovedmængden bliver tilbage 
rt den rensede Melasse og kan udvindes deraf. (A. B.) 


(Til Dels efter Vogels »Skizzen aus der Natur u. Technik.) 


somme Køkkenurter (Bælgplanter). — Ste Kap. Fler- 
aarige Køkkenurter (Asparges, Strandkaal, Artiskok, Rhabarber. 

Træk af Myrernes Færd i og uden for Troperne. 


Ved Fr. Meinert. 


ijreine og deres Husholdning have gjentagne Gange 
været Gjenstand for længere eller kortere Meddelelser i 
dette Tidsskrift, og deres Naturhistorie kunde maaske 
derfor antages at være udtømmende behandlet; men at 
der endnu er en Del tilbage, som kan interessere Publi- 
— kum, det haaber jeg, at de biologiske Skildringer, som 

jeg herved har den Ære at give, skulle godtgjøre. Jeg har 
"tænkt at begynde med nogle tropiske Former, fortsætte 
- med de sydevropæiske, navnlig schweiziske, og endelig 
"til sidst give nogle faa Oplysninger om danske Myrer. 

Blandt Nutidens rejsende og samlende Naturforskere 
maa Bates vel anses for en af de bekjendteste og 
"vigtigste. Antallet af Dyreformer, baade ukjendte og 
"kjendte, som han har samlet under sit langvarige Ophold 
" ved Amazonfloden, er særdeles betydeligt, og den Række 
; af nye Træbukke-Arter, som han i de senere Aar har 
— beskrevet, er helt foruroligende og ikke meget lystelig at 
faa Forstand af. Dog Bates er ikke blot Samler og 
" Beskriver af Arter, han er tillige Turist og har flittig 


"studeret Dyrenes Levemaade, hvorfor det ogsaa er en 
Femte Række. Il. : 12 

meget underholdende Bog, han har udgivet om sit Ophold 
ved Amazonfloden under Titel af »The Naturalist on the 
Amazons«. En anden nyere rejsende er Belt, der i 
sin Bog, »The Naturalist in Nicaragua«, viser sig meget . 
stærkt paavirket af Bates og ligesom giver et Supple- - 
ment til den førstes Rejsebeskrivelse, ligesom han ogsaa 
for en stor Del omhandler de samme Dyr som Bates. 
Begge ere de ivrige Darwinister og til det yderste 
Beundrere af denne Nutidens Profet. 

Nærværende Forfatter er nu langtfra nogen Ynder 
af Darwinismen, og om jeg end ikke fuldstændig tør 
anvende her den gamle Sætning: »at hvad der er godt 
er ikke nyt, og hvad der er nyt er ikke godt,« saa mener 
jeg i ethvert Tilfælde, at den er uden Betydning for en 
videnskabelig Behandling af Naturvidenskaben.  Darwin- 
ismen er derimod en Teori, som ret tiltaler den popu- 
lariserende Betragtning af Naturen; den lover saa meget 
og holder — ja, hvad holder den? Det vil Tiden. vise. 
Nogen Gavn gjør den maaske alligevel, i det den ægger 
Undersøgelseslysten og derved forøger Videnskabens Stof; 
og kan det end være vanskeligt nok for Videnskaben at 
sigte det saaledes tilvejebragte Stof og ofte volde meget 
Bryderi at skaffe det falske bort, saa har den dog glædet 
mange Mennesker i sin Tid, og det er jo altid noget. 
Disse faa almindelige Betragtninger om Darwinismen har 
jeg troet at maatte forudskikke, da de forskjellige Iagt- 
tagelser, som jeg i det følgende skal omtale, ere anstillede 
fra et saadant efter min Overbevisning let misledende og 
mistydende Standpunkt. 

Blandt Insekterne er det naturligvis Myrerne, som 
navnlig have tildraget sig baade Bates”s. og Belts Op- 

mærksomhed, og da fortrinsvis de to Slægter Atta og Eciton. 
Den første Slægt, Atta eller Oecodoma, de bladskærende 
Myrer, hører til Sydamerikas mest fremtrædende Dyre- 
former og har ogsaa fra gammel Tid været omtalt i 
Beskrivelserne af disse Lande. De ere, som Bates 
siger, en stor Plage for Brasilianerne, ja i nogle Egne ere 
de saa almindelige, at al Agerdyrkning næsten er umulig, og 
overalt høres der Klager over »denne Pest.« Med Hen- 
syn til deres Talrighed og Virkningerne af deres Anfald 
paa Træerne i Nicaragua siger Belt: »Træerne staa helt 
bare, i det -blot Bladenes Midtribber og faa takkede 
ujævne Bladstumper ere ladte tilbage. Naar jeg spurgte 
i Nicaragua, hvorfor der ikke her eller der fandtes Frugt- 
træer, hed det: »Det kan ikke nytte at plante dem. 
Myrerne æde dem op.« Naar man staar ved Tuerne og 
ser Myrestier udgaa efter alle Kompassets Streger, alle 
fulde af ivrige Arbejdere, som slæbe paa deres Bladbyrder, 
og naar man, såa langt Øjet kan skjelne deres smaa 
Skikkelser, ser Skare efter Skare bevæge sig hen imod 
Centralpunktet og forsvinde i Boets talrige Tunnelpassager, 
saa faar man af- disse rastløst arbejdende Skarer uvil- 
kaarlig det Indtryk, at ingen Skov kan modstaa saadanne 
Angribere, eller at dette kun er muligt for en tropisk 
Vegetation. Dog er der et Forhold, som ogsaa kommer 
her i Betragtning, at mange Træer i Skovene ere beskyt- 
tede mod Anfald ved at deres Løv smager Myrerne ilde 
"eller ikke er passende for dem, eller ved at de have andet 
særegent Forsvar. Ingen af de hjemlige Træer ere Myrerne 
saa behagelige som mange fremmede; thi de hjemlige 
eller indenlandske Træer, som var dem behagelige, have 
de alt faaet udryddede, hvis Træerne ikke ere under- 
12 

gaaede visse Modifikationer i Retning af Uappetitlighed 
eller Uangribelighed%). Men ogsaa de indførte Træer 
er Myrerne behagelige i forskjellig Grad; saaledes holde 
de blandt Orangetræerne mindst af Lemontræet, saa at 
jeg har fundet ikkun denne Orangeart vildtvoxende ; 
Appelsiner og Citronen findes kun, naar de ere plantede 
og beskyttede af Mennesker. « 

Dog før vi gaa videre i Fortællingen om disse Miners 
Husholdning, maa vi først efter nogle almindelige Bemærk- 
ninger give en kort Fremstilling af selve Myrerne og 
deres forskjellige Former. 

Hver Myreart bestaar som bekjendt af 3 Hoved- 
former, vingede Hanner, vingede Hunner og uvingede 
Arbejdere. Forklaringsgrundene til denne Arternes Deling 
ligger i Myrernes Statsliv, i det Arbejdsdelingen foruden 
den sædvanlige Sondring i 2 Kjøn kræver en Form, som i 
Udøvelsen af de den påahvilende Pligter ikke er hæmmet 
af saadanne Bygnings- eller Tidskrav, som Forplantelsen 
maatte stille. Hos Bier og Myrer dannes Arbejder- 
formen kun ved Omdannelsen af det ene Kjøn eller 
Hunformen, hvorimod hos Termitterne Arbejderne, uden i 
øvrigt i det ydre at være synderlig forskjellige, snart have 
uudviklede Hunkjønsorganer snart hæmmede Hankjøns- 
organer. Man har kaldet Arbejderen hos Bien og Myren 
for en hæmmet Hun eller Dronning, og dette er for saa 
vidt rigtigt, som den i Virkeligheden har mere eller mindre 


+) Belt synes dog her at glemme, at lige saa vel som Træerne 
kunne antåges at modificeres, lige saa godt kunne Myrernes 
Smagsevner og Fordøjelsesorganer antages at ændres; og at ikke 
alle Insekter ere helt kræsne, derpaa tyde adskillige Omstændig- 
heder, som f. Ex. at tørrede Tobåksblade og andre Plantestoffer, 
fulde af Garvesyre og bitre Stoffer, ikke ere frie for Insektangreb. 

hæmmede: Hunkjønsorganer, ligesom ogsaa hos Bien 
Arbejderen meget ligner Dronningen, ja endogsaa kan 
opklækkes til Dronning, naar det sker tids nok paa Larve- 
stadiet; men paa den anden Side udvikles der ogsaa hos 
Arbejdsbien særegne Organer, som ikke findes hos Dron- 
ningen, saaledes Bagbenenes »Kurv« til Indsamling af 
Blomsterstøv. Hos Myrerne er nu Forskjellen mellem 
Hun eller Dronning og Arbejder langt større, og ere end 
Kjønsorganerne langt mere hæmmede end hos Arbejds- 
bien, saa ere Organerne for det dyriske Liv ogsaa mere 
udviklede. I zoologisk, i systematisk Henseende er Arbej- 
deren saa langt fra en underordnet eller hæmmet Form, 
at den egentlig eller nærmest maa siges at repræsentere 
Årten. 

Myrerne ere typisk jordbundne Insekter, som ikke 
blot have deres Boer paa eller under Jorden, men ogsaa 
skulle leve og færdes der; de ere derfor vingeløse og 
hurtigløbende Dyr. Manglen af Vinger er heller intet 
Savn eller Hæmning, men rent typisk; vi se derfor ogsaa, 
at de 2 Brystringe, som skulle have baaret Vingerne, ere 
sammensmeltede til ét Stykke baade hos smaa og store 
Årbejder-Individer af samme Art, og at der selv hos de 
største Arbejdere, som i Størrelse ikke fjærne sig langt fra 
Dronningen, ikke findes mindste Spor til en Sondring af disse 
Ringe i deres forskjellige Stykker, for ikke at tale om 
Vinger eller Vingemuskler. Sammensmeltningen af de 2 
Brystringe er saa langt fra at være en Mangel hos Arbej- 
deren, at den ved at give fastere Befæstelsespunkt for de - 
2 bagerste Par Ben, de egentlige Løbeben, kun er til Gavn 
for Dyret. Benene ere hos Arbejderen ogsaa kraftigere, 
stærkere udviklede til Løbeben, ligesom Organet for det 

højere dyriske Liv eller Sjælelivet, nemlig Hjærnen, er 
stærkere udviklet end hos Dronningen, ikke blot i Masse 
eller Størrelse, men ogsaa med Hensyn til den indre 
Cellebygning. Som allerede før omtalt; er Arbejderen den 
vigtigste Form i systematisk Henseende og Årbejder- 
myrerne lettest at skjelne efter Art; hvorimod Dron- 
ningerne allerede ere langt vanskeligere at bestemme, og 
Hannerne ere hinanden saa lige, at de ikke blot inden 
for samme Slægt næsten ikke ere til at adskille, men 
ogsaa at forskjellige Slægters Hanner ligne hverandre 
mere end Arbejderne inden for samme Slægt. Hos adskil- 
lige Myrearter er nu atter Arbejderformen delt i to 
Former, af hvilke den ene, som man har givet Navn af 
Soldat, udmærker sig ved betydeligere Størrelse og navnlig 
et uforholdsmæssig stort Hoved. En Overgang til en 
saadan Deling er, at man hos adskillige evropæiske og 
saaledes ogsaa to danske Arter finder Arbejderindivider, 
hos hvilke overensstemmende med en Tiltagen i Kroppens 
Størrelse ogsaa Hovedet bliver større; men nogen skarp 
Grænse mellem to Former findes endnu ikke. Hos enkelte 
sydevropæiske Arter og hos mange tropiske findes derimod 
en bestemt Adskillelse, et tydeligt Spring mellem smaa, 
spinkle, smaahovede og store, svære, storhovede Individer, 
om der end inden for disse to Afdelinger kan være for- 
skjellige Grader i Størrelse. Hos enkelte Arter har man 
yderligere fundet en tredje Arbejderform, saaledes som 
jeg snart skal have Lejlighed til at vise. 

Efter disse almindelige Bemærkninger skulle vi der- 
næst omtale noget nærmere de sydamerikanske blad- 
skærende Myrer. Disse Myrer, hvis amerikanske Navn 


er »Sauba« eller »Isauba-Myren«, og som i det zoologiske 

" System opføres som Atéia eller. Oecodoma, høre til de 
stikkende Myrers Afdeling, Myrmeciderne, hvis to forreste 
Bagkropsled ere afsnørede til to selvstændige smaa Led, 
og som i Spidsen af Bagkroppen i Regelen (dog ikke hos 
denne Slægt) have en veludviklet Stikkebraad. Af 
amerikanske, navnlig sydamerikanske, Attaer er der be- 


skrevet henved en Snes Arter, baade Dronninger og 


Fig. 1 De forskjellige Former af ÅAtia cephalotes. 


Arbejdere, men sandsynligvis er Antallet af de bekjendte, 
virkelige Arter mindre, i det flere af de beskrevne Former 
vist nok maa henføres to eller tre til samme Art. 

Den almindeligste, rent dominerende Art er A. cepha- 
lotes, og det er egentlig kun denne Art, der tænkes paa, 
naar der tales om bladskærende Myrer. Dens Farve er 
rødbrun eller kastaniebrun, og hele Dyret er besat med 

temmelig tætte og lange, stive, lyse Børster. Dronningen 
er ikke mindre end 1” lang, med en Vingestrækning af 


21/4", hvorimod Hannen er langt mindre og spinklere, | 


ikke synderlig mere end halv saa stor. Sværmningen og 
Parringen af Han og Dronning finder Sted i Januar og 
Februar, ved Begyndelsen af Regntiden; de flyve da om 


Aftenen i saa uhyrefAntal, at de bringe en hel Bevægelse 


i Gader og Stræder, men de blive derhos saa ivrig gjorte 
til Bytte af insektædende Dyr, at der næste Morgen ikke 
er én at se, og kun faa befrugtede Dronninger undgaa 
Slagteriet for at anlægge nye eller fortsætte de gamle 
Boer. Hermed kunne vi være færdige med de vingede 
Former og henvende vor hele Opmærksomhed paa de 
vingeløse og disses Færd. 

Hovediassen af de vingeløse bestaar af de egentlige 
Arbejdere, »worker-minors«, som Bates og Belt kalde 
dem, og som kun blive mellem 2 og 4'” lange. Farven 
er bleg rødbrun, og Bryststykket har 3 Par skarpe Torne, 
medens et fjerde Par Torne findes bag til paa Siderne af 
Hovedet, som forholdsvis er lille. Belt fremhæver, at 
det af disse »worker-minors« atter er de større Individer, 
som deltage i Afskæringen og Hjemslæbningen af Bladene, 
medens de mindre Arbejdere holde sig mere til Boerne 
og pleje Ynglen eller skære Bladene itu, som de større 
Myrer have slæbt hjem. Selv bringe de smaa Årbej- 
dere ikke Blade hjem, hvorimod Belt har set dem tage 
sig en Tur, løbe ud af Boet, kravle op paa det Blad, 
som en større Arbejder kom slæbende med, og saaledes 
faa sig en Ridetur hjem. Men foruden disse »worker- 


minors« træffer man ogsaa uden for Reden »worker-majors«, 

" det er: store, vingeløse Individer med umaadelige, op- 
svulmede, meget glatte, ligesom polerede Hoveder; de op- 
naa en Længde af indtil 7””. Man kan hverken kalde dem 
Arbejdere eller Soldater; thi hverken skære de Blade af eller 
slæbe dem hjem, heller ikke fægte de. De gjøre, som Bates 
siger, ikke aktiv Modstand og have heller ingen Braad. 
»Opsyn«, saaledes fortsætter han, »behøves ikke i en 
Kommune, hvor alle arbejde med en Præcision og en 
Regelbundethed som Delene i en Maskine. Nogen Betyd- 
ning maa de dog have, da de ellers vilde være en stor 
Byrde, og jeg antager, at de ere en Slags passive Be- 
skyttelsesmidler for Arbejderne« ). Endelig have Bates 
og Belt fundet i Boerne og kun sjælden uden for disse 
en tredje vingeløs Form, af Størrelse og Udseende nærmest 
som den foregaaende, men med haaret Hoved og et lille 
ubetydeligt Øje midt i Panden. Sjælden komme de frem, 
undtagen naar Boet angribes, eller der er noget andet galt 
paa færde. Efter Belts Iagttagelser gerere de sig som de 
andre ÅArbejderes Styrere og Ledere og angribe indtrængende 
Fjender med deres stærke Kindbakker.  »Den state- 
lige, iagttagende Maade, hvorpaa de spankede omkring, og 
deres betydelige Størrelse gav mig den Ide,« siger Belt, 


5%) Mod hvilke Fjender de skulle være et Værn, siger Bates egent- 
lig ikke, og om det end var tænkeligt, at en eller anden lille 
Fugl kunde blive forfærdet ved Synet af en saadan frygtelig Karl, 
saa kan man dog være ganske sikker paa, at dens Udseende 
ikke rører i fjærneste Maade Myrernes argeste Fjender, de talrige 
Myredrosler, men at disse, om de end ikke ynde at sluge »worker- 
majors« med deres store, massive, kantede og tornede Hoved,. 
dog lige fuldt tage for sig af Arbejdernes talløse Skarer, som de 
storhovede Fyre skulde tjene til Beskyttelse for. 

»at i deres mægtige Hoveder fandtes de Hjærner, som 
styrede Samfundene« 7). 

De bladskærende Myrer bo i uhyre Boer, af hvilke 
dog kun den mindste Del er overjordisk og bestaar af 
en flad Dynge af Jord og Blade, nogle Alen i Gjennem- 
snit; men den underjordiske Del er saa meget større og 
danner et helt vel ventileret System af større Kamre, 
som dels staa i indbyrdes Forbindelse dels munde ud 
med længere Rør .i Jordoverfladen.  Kamrene ere fyldte 


Fig 2. De bladskærende Myrers Bo. 


med en brunspættet, sammenfiltret, svamplignende Masse 
af en lys og løst forbunden Substans, og i denne Masse 
findes Pupper og Larver uregelmæssig spredte tillige med 
en stor Mængde af de mindste Arbejdere, hvem Pasningen 
og Røgtningen af Ynglen paaligger. Den lyse Masse 
bestaar af smaadelte Blade, overgroede med Svampe, og 
Belt antager, at disse Svampe tjene til Føde for Ynglen 
og Myrerne overhovedet, som saaledes kunne kaldes 
Svampeavlere og Svampeædere; ligesom ogsaa Meningen 
med hele Bladskæringen og Hjemslæbningen af Blade til 
Boet skulde være at skaffe en kunstig Gødningsmasse til 


”) Hvorledes Belt vil forene denne Teori med Bates”s om Unød- 
vendigheden af Opsyn bliver hans Sag. 

saadan Svampeavl. Flere Omstændigheder tale for denne 
| Tydnings Rigtighed. De fleste Myrer leve saaledes af 

dyrisk Føde, og naar de ikke netop slæbe Materialier 
— sammen til Redebygning, er det al Slags dyrisk Stof, 
som de slæbe til deres Boer. De bladskærende Myrer 
slæbe nu aldrig dyrisk Føde, men næsten altid kun Blade 
og atter Blade, som derfor maa antages at kunne bruges 
til andet og mere end at bygge eller udfore Boet med. 
Desuden er det en vel bekjendt Sag, at Myrerne stærkt 
se paa, at Bladene have en bestemt Fugtighedsgrad, 
hvorfor Hjemslæbningen ogsaa stanser midt paa Dagen, 
naar Luften er for tør. Paa den anden Side maa Bladene 
heller ikke være for fugtige, og overfaldes Myrerne af 
Regnskyl, medens de ere i Færd med at bringe Bladene i 
" Hus, efterlades disse uden for Boets Indgange og bringes 
først ind, naar Vejret klarer op og Bladene ere næsten 
tørre. Dog hvis Regnen bliver for længe ved, og Bladene 
regnes ned i Jorden, blive de efterladte der. Belt kalder 
Bladsubstansen ligefrem »Myre-Føde«, og han føjer til, 
at naar et Myrebo forstyrres og Myreføden spredes, ere 
Myrerne meget ivrige for at bringe Resterne i Skjul, 
og at de ved Udvandringer ogsaa slæbe Myreføden med 
sig. Dog ere Blade ikke det eneste, som de bringe hjem; 
thi ikke blot finder man i Boet Blomster, hvis Blade de 
foragte, eller den hvide Skal af Oranger, men de gjøre 
ogsaa undertiden natlige Razzier i Amerikanernes Forraad 
… af Maniokmel. 

Bates fortæller saaledes en Historie, hvorledes hans 
Tjener vakte ham en Nat med det Udraab, at Rotterne 
stjal hans Maniok. Rotter var det' vel ikke, men derimod 
en bred Kolonne Sauba-Myrer, bestaaende af flere Tusende 


188 


Individer, som passerede frem og tilbage mellem Døren 
og Maniokken. De fleste udgaaende Myrer slæbte paa et 
Maniokgryn, som undertiden var større og mange Gange 
tungere end det lille Dyr, der vaklede frem aldeles skjult 
af sin Byrde. Maniokken laa i Kurve paa et Underlag af 
Blade, og mange hundrede Myrer var ivrig beskæftigede 
med at skære disse Blade itu, hvorved den raslende Lyd 
frembragtes, der først havde vækket Tjeneren. De slog til 
dem med deres Tøfler og knuste mange, men lige meget" 
hjalp det, da friske Skarer vedblev at trænge ind i 
Værelset. Da Myrerne den næste Nat fortsatte deres 
Røvertog, lagde Bates en Ladning Krudt langs deres 
Marchelinje, og ved at tænde Krudtet sprængte han 
Myrerne i Luften; ved at gjentage dette mange Gange 
forskrækkede han dem saa meget, at de lod ham i Ro. 
Bates erklærer vel, at han ikke ved, hvad Myrerne vilde 
med Maniokken, men mig forekommer det at være utvivlsomt, 
at det var Føde for sig selv og de hjemmeværende Hus- 
fæller, som Myrerne søgte at bjærge. Bladskæringen og 
Hjembæringen af de afskaarne Blade og Bladstumper er 
dog deres vanlige Beskæftigelse, og ivrig arbejde de og 
travlt have de. Derfor ser man ogsaa en dobbelt Strøm- 
ning af udadilende tomhændede og hjemadvendende 
belæssede Arbejdere i de Kolonner, som fra Boet udgaa 
i alle Retninger. 

Efter de nyere Iagttagelser synes det, som om den 
Myre, der skærer et Blad eller en Bladstump af, ogsaa 
selv bringer Byttet hjem, i det den overhovedet slet ikke 
slipper den Bladstump, den har begyndt at skære løs, 
før den har bragt den hjem i Sikkerhed. Tidligere antog 
man i Almindelighed, at Arbejderne delte sig i to Hold, 

hvoraf det ene krøb op i Træer og Buske og .skar løs, 
det andet holdt sig nede paa Jorden, greb de nedfaldende 
"Blade og bar dem bort.  Sandsynligst er det dog, at 
naar et Blad falder fra en af de skærende Myrer, en 
anden bemægtiger sig den herreløse Bladstump og løber 
af med den. Dette er i øvrigt ikke nogen ganske let 
Sag, da Bladet (jfr. Afbildningen S. 183), er større end 
Lastdrageren, og denne maa derfor bære det lodret eller 
påa Højkant for ikke at falde over sine egne Ben eller 
støde an mod Græsstraa eller Plantestængler paa Jorden. 

Man kan let forstaa, at disse Myrer, naar de slaa 
sig ned i Nærheden af en Bolig og anlægge deres Boer 
i eller i Nærheden af en Have, maa være alt andet end 
kjærkomne Gjæster, saa meget mere som de naturligvis 
ere vanskelige at fordrive., Belt fortæller saaledes: »I 
” Juni 1859 afbladede Myrerne mine unge Bananer, Oranger 
og Mangotræer; Boet var omtrent 75 Alen borte i Ud- 
" kanten af Skoven, men ikke meget stort, i det den lave 
Tue kun var 6 Ålen i Gjennemsnit. Jeg stoppede 
Hullerne, men strax gravedes nye. Jeg gravede dernæst 
gjennem Tuen og blottede de underliggende Kamré med 
»Myreføde« og Yngel i alle Stadier, men Forgreningerne 
var for vidtstrakte, og nye Kamre gravedes stadig, og 
uagtet al Gravning den ene Dag var Myrerne lige slemme 
den næste. Jeg blev da raadet til at hælde Karbolsyre, 
blandet med Vand, ned i Hullerne. En halv Pot Karbol- 
syre blandedes i 4 Spande Vand og blev godt rystet, og 
jeg kunde høre Vandet styrte en fire, fem Fod ned. Jeg 
kunde ikke have ønsket bedre Virkning; de plyndrende 
Myreskarer ilede fra min Have hjem for at møde den 
nye Fare; hele Myreboet var i Oprør. Svære Karle kom 

spankende op fra de underjordiske Huler for strax at 
gaa ned igjen i største Forfærdelse. Næste Dag var 
Myrerne ivrig beskæftigede med at bringe »Myreføde « op af 
de gamle Huller og slæbe den til et nyt i faa Alens Afstand.« 

»Paa Vejen mellem det gamle og det nye Hul var en 
stejl Skraaning, fra hvis Top de kastede deres Byrder, 
saa de rullede ned til Enden af Skraaningen, hvor et 
andet Hold af Arbejdere tog dem og bragte dem til det 
nye Bo, medens det første Hold strax for tilbage efter 
mere. De bragte ogsåa store Mængder af Myrer ud, som 
Dampen af Karbolsyren havde dræbt. Efter faa Dages 
Forløb var ogsaa den nye Hule forladt, og Myrerne flyt- 
tede længere bort, saa at jeg i fulde 12 Maaneder havde 
min Have i Fred. Da afbladede de mine Rosentræer og 
min Kaal, som de syntes at foretrække for alt, men Anven- 
delsen af de samme Midler bortdrev dem ogsaa denne Gang.« 

»Et andet Middel er ætsende Sublimat, som jeg i 
tørt Vejr strøede paa deres Stier. Saa snart som My- 
rerne rørte det hvide Pulver, begyndte de at løbe for- 
vildede omkring og angribe enhver, som kom dem i Vejen, 
I Løbet af et Par Timer dannedes der runde Bolde af 
Myrer, som bed i hverandre, og talrige Individer var 
fuldstændig bidte over, medens andre havde mistet flere 
elier færre Lemmer. Tidender om dette Røre bragtes 
snart til Myreboet, og de før omtalte frygtelige Karle, 
som maalte deres Tomme eller lidt mindre, øg som ellers 
kun kom frem ved Udvandringer eller Anfald paa Boet 
eller paa Arbejderkolonnerne, saas nu med determineret 
Mine at spanke ned ad Tuen, som om de ien Fart skulde . 
bringe Sagen i Orden. Men aldrig saa snart havde de . 
rørt ved Sublimatet, før deres Statelighed forlod dem, de 

"får tilbage, og mindre Myrer, som allerede var paa- 
virkede af Giften, greb dem i Benene; selv begyndte de at 
bide om sig, og snart dannede de Midtpunktet i en ny Bold 
af rasende Myrer. Man kan ogsaa med Nytte hælde Kul- 
tjære paa deres Stier ellér som Indianerne binde Straa- 
viske med Spidserne nedad rundt om Træernes Stammer. « 

Dog de blive ikke blot skadelige ved at berøve Træ- 
erne deres Løv, ogsaa deres Boer kunne ved deres tal- 
rige Tunneler og Kamre volde betydelig Fortræd, saaledes 
"som Tilfældet var ved en Mølle nær Para (ved Amazon- 
floden), hvor de gjennemgravede Dæmningen såa stærkt, 
at den store Møllesø brød igjennem. Som Bevis paa 
deres Graveevne anfører Hamlet Clark (det er vel 
bedst her at anføre Avtoriteten), at ved Rio de Janeiro 
gravede en nærstaaende Myreart en Tunnel under Floden 
Parahyba paa et Sted, hvor den var saa bred som Them- 
sen ved Londonbridge (c. 660). 


Vi ville her slutte med de SK % 
bladskærende Myrer for at gaa Y ag "4 
over til de furagerende Myrer ÅR EAR: å 
eller Hærmyrerne. India- AT É idsmd| 
nerne, som stedse paa deres EO ARG NS 

Vandringer gjennem Skovene (N É 

dem Tanoca. De henregnes til FA SK ø 


— Slægten Eciton blandt Stikke- Fig. 3. Eciton crassicornis, Arbejder. 
myrerne, og Afbildningen fremstiller en Arbejder af Arten 
E. crassicornis som Prøve paa disse Hærmyrer, der i 
øvrigt i Bygning og Levemaade meget ligne »the Driver- 
Ants« (Anomma) fra det tropiske Afrika. 

Det er karakteristisk for Hærmyrerne, at de ligesom 

deres afrikanske Slægtninge jage efter deres Bytte i regel- j 
rette Korpser eller Armeer, dog hver Art paa sin Maade, 
saaledes som det vil fremgaa af det følgende. 

Den største, men langtfra den almindeligste eller in- 
teressanteste af de to Hærmyrer, som Bates kjender fra 
Sydamerika, er Eciton rapax. Hos den deltage alle Ar- 
bejdere fra den mindste (7/4") til den største (7/2") i 
Jagten, som oftest gaar ud over en meget stor braadløs 
Myres Bo. Slagordenen er nærmest Gaasegang, i det den: 
ene Myre følger efter den anden i en sluttet Række; 
men Antallet af dem er aldrig stort. 

En anden Art, som nærmere kan betegnes som Le- 
gionmyren (£. legionis), er langt mindre og ligner i Stør- 
relse og Farve vore almindelige røde Stikkemyrer (Myr- 
mica rubraj. Da den lever paa aabne Steder, ere dens 
Bevægelser lettere at iagttage, saa meget mere som man 
bedre kan komme den nær, eftersom den ikke bider saa 
slemt som de andre Hærmyrer. Armeen bestaar af mange 
Tusende Individer, som bevæge sig i temmelig brede Ko- 
lonner; forstyrres de, bryde de hurtig Rækkerne og an- 
gribe hastig og rasende hvert anfaldende eller generende 
Dyr. Bates traf engang en Armé Legionmyrer, som 
med stor Ivrighed gravede Huller ind i en Jordvold. 
Nogle af dem gravede, andre bragte de løsbrækkede Jord- 
klumper op af Hullerne, medens et tredje Hold tog Jor- 
den fra andet Hold og bragte den længere bort, for at den 
ikke skulde rulle ned igjen. Gjennem de gravede Huller 
trængte andre Arbejdere ned og bragte fra en Dybde af 
8—10" store braadløse Myrer for Dagen; men da disse 
befandtes at være for store, blev de først revne i Styk- 
ker af uden for ventende Arbejdere, før de egentlige Last- 

dragere. slæbte afsted med Stumperne.  Legionmyrerne 
var saa forhippede efter deres Bytte, at de snappede det 
bort ud af Hænderne paa Bates, som havde Vanskelig- 
hed med at sikre sig et Par Stykker. Dog var Ar- 
bejdsdelingen ikke strængere, end at samme Individ kunde 
gaa fra en af de her omtalte Forretninger til en hvilken 
som helst anden. Lastdragerne samlede sig først i ad- 
skilte Rækker, men Rækkerne forenedes snart til en tæt, 
bred, e. 100 Al. lang Kolonne, som marcherede op ad de 
stejle Sider af et Termitbo og forsvandt her i et rumme- 
ligt Galleri eller Mine. Vandringen op ad Termitboets 
Sider frembød betydelige Vanskeligheder, og kun ved 
Hjælp af tomhændede Kammerater lykkedes det at faa 
Byrderne slæbte i Vejret. 

De to almindeligste Eeiton-Årter i Syd- og Central- 
amerika ere dog den »leførende« /E. drepanaphora) og den 
»krogbærende« /E. hamata) Hærmyre; de ligne hinanden 
meget, og Arbejderne variere fra ”/5” Længde til 1/2”, 
de første med meget smaa, de sidste med enorme Hove- 
der og monstrøst udviklede Kindbakker. Overalt i Sko- 
vene paa Bredderne af Amazonfloden ser man tætte Ko- 
lonner af talløse Tusender, og efter Bates's Formening 
er det disse Arter, som fortælles at rense Husene for 
Utøj, uagtet han aldrig har hørt béstemte Exempler der- 
påa eller truffet dem uden for den tætteste Skov. 

Naar en Fodgænger støder paa disse Myrer, og han 
ikke tager Notits af Myredroslernes urolige, rastløse Be- 
vægelse i Kratskoven, vil han som oftest pludselig se 
sig angreben af Skarer af disse smaa vilde Skabninger. 
De kravle op ad Benene paa ham i en utrolig Fart, jage 
deres Knivtænger af Kindbakker ind i Huden, og efter 


Femte Række. Il. 13 

saaledes at have faaet Hold i ham bore de Spidsen af 
Bagkroppen ind og stikke nu af al Kraft. Der er ikke 
andet at gjøre end at løbe sin Vej med samt sin hele 
Kohorte af Indianere, som under et frygteligt Spektakel, 
skrigende og skraalende og raabende af fuld Hals: Ta- 
noca! Tanoca! styrte afsted over Stok og Sten. Det 
næste er at blive af med de smaa 'Afskum, men det er 
ingen let Sag; sjælden lykkes det uden at de rives itu, 
som oftest efterladende Hoved og Kindbakker i Saaret. 
Hvor disse Hærmyrer rykke frem, kommer hele Dyre- 
verdenen i Bevægelse, og alt levende søger at komme af 
Vejen for dem. Dog er det især vingeløse Dyr, som 
Edderkopper med deres svære Bagkrop, andre Myrer, 
Maddiker, Kaalorme, Kakerlaklarver, kort alt hvad der 
lever paa Skovbunden eller påa lave Planter og Buske, der 
have Grund til at frygte. Hvad der kan flygte iler hastig 
op ad Blade og Græsstraa, men Myrerne sætte efter dem 
og indhente dem snart, eller hvis de skjule sig i Spræk- 
ker og Revner, blive de strax fundne og kalede ud. 
Edderkopper skulle dog undertiden redde sig ved at fire 
sig ved en Traad et Stykke ned fra et Straa eller en 
Gren og blive hængende der, og Belt fortæller ogsaa, 
hvorledes han har set en af de langbenede Edderkop- 
per, som kaldes Mejeré, frelse sig ved, efterhaanden som 
Myrerne rykkede frem, at løfte de 5 af sine 8 Ben i 
Vejret og blive staaende paa de 3 øvrige. En anden 
Gang fandt Belt en grøn, bladlignende Græshoppe staa- 
ende ubevægelig i en Sværm af Myrer, hvoraf mange løb 
over Benene paa den7). Følelsen af, at dens Sikkerhed 


”) Denne Ubevægelighed eller Stivkrampe er vel kjendt hos mange 
Insekter, navnlig Biller, saasom Dødningeuret, der før lader sig 

beroede paa dens Ubevægelighed, var saa fast, at den lod 
sig tage op og atter stille blandt Myrerne uden at forsøge 
påa at undslippe. 

Årmeen, der aldrig drager frem ad banede Veje, 
opererer paa den Maade, at den egentlige Kolonne, 4 til 
6 Mand høj, bevæger sig frem i bestemt Retning, ren- 
sende Jordbunden for alt dyrisk Stof, baade levende og 
dødt, medens den her og der udsender en tyndere Ko- 
- lonne, der furagerer i Flankerne af Hovedarmeen og atter 
vender tilbage til denne efter endt Togt. Dersom My- 
rerne paa Marchelinjen støde paa et særdeles rigt Sted 
f. Ex. et raaddent Træ fuldt af Insektlarver, gjøres der 
Holdt, og en meget betydelig Styrke koncentreres heri- 
mod. De ophidsede Skabninger gjennemsøge dernæst 
hver Sprække og trække alle store Larver frem og rive 
dem i Stykker. Er det et lavt hængende Hvepsebo, som 
Angrebet gjælder, gnave de den papagtige Ydervæg paa 
Boet itu, hale Larverne, Pupperne og de nysudviklede 
Hvepser ud og skære alting i Laser uden at bekymre 
sig om de rasende Ejermænd, som flyve dem om Ørene. 
De smaa Sidekolonner ere de første til at jage Kakerlak- 
ker, Græshopper og Edderkopper op, som i deres For- 
virring og Rædsel ofte løbe og hoppe midt ind i Hoved- 
hæren, gjørende vældige Spring med 2 eller 3 Myrer 
klamrede fast til deres Ben; alle Myrer, som ere i Nær- 
heden, falde naturligvis nu over dem, og i en Fart ere 


de dræbte, sønderrevne og førte bort. 


helt knuse, end den skulde bevæge sig en Smule. Var det en 
bevidst Følelse, som bevirkede Ubevægeligheden, maatte denne 
under saadanne Omstændigheder vel helst vige for et Forsøg 
paa Flugt. 

3 

Ligesom Myrerne overhovedet se Hærmyrerne ikke 
godt, og det er derfor navnlig ved Hjælp af Lugtesansen, 
at de finde Vej og holde Trop. Belt fortæller saaledes, 
hvorledes han en Gang saa en Kolonne Hærmyrer stanse 
og en Forsamling af tolv Stykker (de ledende Aander?) 
staa lidt afsides og ligesom raadslaa. Pludselig forlod 
en af de tolv Konklavet og løb i den største Hast op ad de 
skraa Vægge af en Indskæring uden at stoppe; andre af 
de tolv fulgte efter, men løb kun et kort Stykke frem, 
vendte saa om, men fortsatte derpaa i den første Ret- 
ning. De fulgte aabenbart Pionerens Spor og gjorde 
det kjendeligt for Hovedarmeen eller slog Vej for den. 
Da Belt afbrød Sporet ved at skrabe Lerjorden bort, 
hvorover det gik, kom Vejslagerne fuldkomment i Vilde- 
rede, stansede ved den afskrabede Del og gjorde korte 
Kredsløb, indtil de atter fandt den første Myres Spor, 
hvorpaa de med største Sikkerhed løb frem og tilbage 
påa det for at fortsætte Vejslagningen. Da de var 
naaede op over Toppen af Indskæringen, trængte de ind 
i en Kratskov med god Jagtgrund, og nu gik der i Hast 
Bud til den ventende Hovedarmé, som i en sluttet Ko- 
lonne kom styrtende op ad Skraaningen og ind i Krattet. 

Disse Hærmyrer føre et rastløst Liv, og deres Boliger 
ere ganske temporære; Belt mener, at samme Bolig ikke 
holdes længere end 4 til 5 Dage, og Bates har endog- 
saa aldrig kunnet opdage nogen saadan. Belt siger, at 
Boligerne ere i hule Træer eller faldne Stammer med 
mange Huller, og at han paa saadanne Steder har truffet 
disse Hærmyrer samlede i tætte Klynger som en stor 
Bisværm, naaende fra Loft til Gulv og udgjørende mindst 
3 Kubikalen samt indeholdende hundrede Tusender af In- 

divider, uagtet mange Kolonner var ude påa Hærtog. 
Midt igjennem Myresværmen førte rørformede Gange ind 
til Centrum, og her igjennem passerede de Myrer, som 
bragte Bytte hjem. 

Da Hærmyrerne beholde samme Bolig i saa kort en Tid, 
maa de idelig opsøge sig nye, og mange af de Tog, man 
træffer paa i Skovene, ere saaledes hvad man kunde kalde 
Karavaner. Til Forskjel fra en Armé vandrer en saa- 
dan Karavane i mere sluttede Rækker, naturligvis bærende 
sine Æg, Larver og Pupper med sig. Længden af en 
Karavane er ogsaa større, ofte en 100 Alen, og paa Si- 
derne af den ses enkelte løbende i modsat Retning af 
Hovedstrømmen, stoppende af og til og rørende med Føle- 
hornene ved de fremadilende Myrer, bringende saaledes 
uden Tvivl en fælles Forstaaelse til Veje mellem alle My- 
rer. Hovedmassen af Karavanens Myrer ere smaahovede 
Arbejdere, men mellem dem findes, i et Forhold af 1 til 
20, storhovede Individer, som alle trave tomhændede om- 
kring i Udkanterne. De ere let kjendelige ved deres 
hvide skinnende Hoved og træffes i regelmæssige Mellem- 
rum ligesom Underofficerer i et marcherende Regiment Sol- 
dater. Bringes der Uorden i Rækkerne, ændre de ikke 
deres Stillinger og springe heller ikke frem eller ere saa 
rede til Kamp som deres smaahovede Kammerater. Sol- 
dater, i Lighed med Termitternes, kan det ikke være; thi 
hverken ere de saa krigerske som de smaa, ikke heller 
kunne de bide eller knibe med deres uhyre store, for- 
drejede Kindbakker. Efter Bates's Mening, men som 
det forekommer mig ikke meget rimeligt, skulle de lige- 
som de storhovede Arbejdere hos de bladskærende Myrer 
være et indirekte Forsvarsmiddel, i det de forfølgende 

Myredrosler ikke skulde kunne fordøje dem med deres 
massive Hoveder og vredne Kindbakker. 

Paa disse Vandringer faar undertiden hele Karavanen 
ligesom en Raptus af Dovenskab eller tager sig snarere 
maaske en nødvendig Hvile. Nogle vandre da langsomt 
omkring, andre børste Følehornene med Forbenene eller 
rense hverandre. Her og der strækker en Myre først det 
ene Forben og saa det andet frem for at blive børstet 
og vasket af en Kammerat, som tager det fremstrakte 
Ben mellem sine Kindbakker og Tungen og til Slutning 
giver Vennens Følehorn en venskabelig Afviskning. 

Jeg maa her afskrive et større Stykke af Belts 
Iagttagelser og dertil knyttede Betragtninger, ikke fordi 
jeg kan samstemme med disse sidste, men fordi de fore- 
komme mig højst lærerige, for saa vidt de vise Nutidens 
Tendenser og de Forklaringer, hvortil en umoden Teori 
som Darwinismen kan lede ellers flinke Iagttagere. 

»Jeg lagde«, saa fortæller Belt, »en Lerklump over 
en Myre, såa at kun Hovedet ragede frem. Da der kun var 
faa af dens Kammerater i Nærheden, varede det noget, 
inden dens Stilling opdagedes; men aldrig såa snart var 
det sket, før den Myre, som gjorde Opdagelsen, satte af- 
sted i største Fart for at hente Hjælp, og inden lang Tid 
kom et Dusin Myrer styrtende, tydelig nok under- 
rettede om det forefaldne; thi de løb lige hen til 
Fangen og friede ham. Jeg indser ikke, at dette 
kunde være en instinktmæssig Handling; det var en 
sympatetisk Hjælp, saaledes som kun Mennesket blandt 
de højere Pattedyr forstaar at bringe den. " Den Ophid- 
selse og Iver, hvormed de viste deres uslappede Bestræ- 
belse for Kammeratens Frelse, kunde ikke have været 

større, hvis det havde været menneskelige Væsener, og 
det for at møde en Fare, som blot kunde høre til de 
sjældneste Tilfælde). Blandt Centralamerikas Myrer 
sætter jeg Eciton (Hærmyrerne) højest i Intelligens og 
saaledes i Spidsen for Articulaterne, derefter komme 
Gedehamse og Bier og derpaa de øvrige Hvepser. Den 
Anskuelse er for nylig fremsat, at blandt alle Dyr staa 
Myrerne Mennesket nærmest i deres "sociale Forhold. 
Dersom vi kunde lære deres underfulde Sprog, vilde vi maa- 
ske finde, at de selv i sjælelig Udvikling komme Menne- 
sket nærmest. Jeg skal dernæst fortælle to andre Exem- 
pler paa disse Myrers Evne til at ræsonnere. Jeg saa 
en Gang en bred Kolonne forsøge at passere en smul- 
rende, næsten lodret Skraaning; de vilde kun være komne 
langsomt frem, og mange vilde være styrtede ned, hvis 
ikke adskillige blandt dem, som havde faaet godt Hold, 
havde dannet en Bro, ad hvilken Hovedkolonnen marche- 
rede. — En anden Gang passerede de et Vandløb ad en 
smal Gren, ikke tykkere end en Pennepose. De gjorde nu 
den oprindelige Bro 3 Gange saa bred, ved at et Antal 
af Myrerne klamrede sig til Siderne af Broen, saa at 
Kolonnen kunde passere over, 3—4 Mand høj. Kan man 
paastaa, at saadanne Insekter ikke ere i Stand til at 


”) At en Myre faar en Lerklump paa Hovedet maa sikkert anses 
for et meget sjældent Tilfælde; derimod hører det til Hverdags- 
begivenhederne, at Myrer ile hjem til Boet og søge Bistand 
enten for at bringe en funden Skat, af Sukker f. Ex., i Sikkerhed 
eller bringe Kammerater Understøttelse, uden at vi kunne antage, 
at der hver Gang behøves en udførligere Beretning om Skattens 
Størrelse eller Kammeratens Nød for at bevæge nogle af de 
hjemmeværende Myrer til at følge med tilbage til Stedet. 

tage en Bestemmelse efter Overlæg, eller at deres Hand- 
linger ikke ere ledede af Tanke og Overvejelse?« %). 

»Denne Anskuelse styrkes meget ved det Faktum, 
at deres Hjærne-Nerveknuder ere stærkere udviklede end 
hos de mindre intelligente Ordener som Billerne. — Da 
Hymenoptererne staa i Spidsen af Articulaterne, og Patte- 
dyrene af Hvirveldyrene, er det interessant at se, hvor- 
ledes i Zoologiens Historie [burde hedde Dyrenes Udvik- 
lingshistorie] disse to Ordeners Fremtræden og Udvikling 
(de kulminere, den ene i Myrerne, den anden i Pri- 
materne) løber parallel. Hvepserne og Pattedyrene frem- 
træde først sent i den sekundære Periode, og det er først 
ved Begyndelsen af den tertiære, at Myrer og Aber vise 
sig paa Scenen. Der ender Parallellen: ikke en eneste 
Årt af Myrerne har opnaaet nogen stor Overlegenhed 
over alle sine Kammerater, medens Mennesket er langt 
fremrykket fremfor alle andre Primater«. 

»Naar vi se disse intelligente Insekter levende i 
ordentlige Samfund af mange Tusender af Individer med de 


") Ingen af de to her nævnte Historier beviser en dyb Ræsonnering, 
men det forekommer mig, at Sagen simpelt hen er gaaet til paa 
den Maade, at i første Tilfælde begyndte Myrerne at kravle op, 
og naar en af dem da havde faaet Hold, greb en anden Myre 
strax fat i den lykkelige og arbejdede sig videre op ved Hjælp 
af denne, som havde nok at gjøre med at sikre sig mod at blive 
revet ned, uden at man derfor behøver at betragte den som en 
kvindelig Marcus Curtius. I andet Tilfælde antager jeg, at 
da Myrernes Kolonne stormede frem ad den smalle Bro, var nogle 
gledne ned ad Siderne, men havde haget sig fast, før de faldt i 
Vandet. Naturligvis havde de efterfølgende ikke betænkt sig paa 
at benytte sig af deres Forgængeres uheldige Stilling, men sidst- 
nævnte Omstændighed kan dog ikke regnes de uheldige; Myrer 
til Fordel som Bevis paa spartansk Opofrelse. 

sociale Instinkter udviklede til en høj Grad af Fuldkom- 
menhed, marcherende med. disciplinerede Troppers Regel- 
mæssighed, visende Opfindsomhed i at komme over vanske- 
lige Steder, hjælpende hverandre i Farer, forsvarende Boet 
med Risiko af deres eget Liv, givende Underretning med 
Hurtighed og paa lang Afstand, gjørende en regulær De- 
ling af Arbejdet, hele Samfundet paatagende sig Ynglens 
Opfostring, og alle opfyldte af stræng Følelse af Flidens 
Pligt, enhver arbejdende ikke for sig selv alene, men for 
alle sine Kammerater, saa kunne vi forestille os, at Sir 
Thomas More's Beskrivelse af »Utopia« med større 
Ret kunde anvendes paa en saadan Kommune end paa 
noget menneskeligt Samfund. « %) 

De Hærmyrer, vi hidtil have omtalt, kunne alle se, 
om end kun maadelig, men hos andre Arter svinder 
Synet mere og mere, indtil vi til sidst støde paa rent 
blinde Arter. Hos den ;tykhornede« Hærmyre (E. crassi- 
cornis) ere Øjnene indskrænkede til en dybtliggende Océl 
eller et enkelt Øje paa hver Side af Hovedet, og denne 
Myre søger ogsaa stedse at undgaa Dagslyset, i det den 
drager frem paa Skovbunden under Løv og nedfaldne 
Grene og bygger en dækket Gang af Jord, naar den nødes 
til at passere et aabent Sted. Den »ødelæggende» og 
den »omvankende« Hærmyre (E. vastator og erratica ) have 
slet ikke Øjne, og deres Armeer vandre stadig i bedæk- 
kede Gange, naar de skulle fra én Jagtgrund, oa: et om- 
styrtet eller hult Træ, til en anden. Efterhaanden som 


”) Det er dog tvivlsomt, om Sir Thomas har tænkt sig sit » Utopia « 
realiseret af et Kriger'olk, en Bande af Tyve og Røvere, om man 
saa vil. 

Toget vandrer frem, bygge Arbejderne Løngange, der ofte 
ere flere hundrede Alen lange, uden som Termitterne at 
bruge Cement til Opmuringen. Hos de sidst nævnte 
Hærmyrer er der en skarp Grænse mellem store Arbej- 
dere (Soldater) og smaa, og naar man bryder Hul paa 
Løngangene, blive de smaa Arbejdere tilbage for at re- 
parere Skaden, medens Soldaterne styrte frem med tru- 
ende Miner, bevægende Hovedet frem og tilbage og snap- . 
pende med Kindbakkerne, alt med et Udtryk af det 
stærkeste Raseri og den højeste Trods. 

Af amerikanske Myrer vil jeg ved denne Lejlighed 
endnu kun nærmere omtale en lille centralamerikansk og 
mexikansk Myre (Pseudomyrma bicolor), som er mærkelig 
ved det Vexelforhold, hvori den staar til det af den be- 
boede Træ. Træet, der populært kaldes Tyrehornstjørnen, 
er en Akacie og nærmere en Gummifér med dobbeltfin- 
nede Blade, 15—20 Fod høj og meget karakteristisk 
for de tørre Savanner. Dette Træ skylder det omtalte 
Navn til de store, et Par Tommer lange Torne, som 
bedække det, to og to voxede sammen ved Roden 
og bøjede som et Par Tyrehorn. Ved Regntidens 
Begyndelse, medens Tornene endnu ere temmelig bløde, 
gnave Myrerne et lille Hul i den ene Torn og udhule 
dernæst de to sammenhørende Torne, i det de og- 
saa bortgnave Tornenes Skillevæg. Tornene ere fyldte 
med en blød, sød Masse, som naturligvis smager Myrerne 
fortræffelig efter den tørre Aarstids trange Dage, og 
Tornene synes at voxe i Størrelse og bulne ud ved Roden 
som Følge af denne Udhuling. 

De saaledes udhulede Torne tjene nu Myrerne til 


Boliger for dem selv og Ynglen, og naar man rører et 

Blad eller ryster en Gren, kravle Myrerne ud af Tornene 
og anfalde med Kindbakker og Braad. Myrerne stikke 
slemt, og den lille hvide Vable forsvinder først efter 24 
Timers Forløb. Myrerne ere ogsaa Træets virksomste 
staaende Armé, i det de ikke blot holde Mennesker og 
bladædende Pattedyr borte, men ogsaa fri det for en 
langt værre Fjende: de bladskærende Myrer. Men for 
denne Tjeneste have de, som sagt, ikke blot Husly, men 
desuden rigelig Føde. De unge Blade have nemlig paa 
Midtribben ved Roden af hvert Par Smaablade en kra- 
terformet Kjertel, som udsondrer en honningagtig Saft. 
Myrerne elske denne Saft, og de løbe stadig om og 
slikke den op, efterhaanden som den udsveder. Men 
Træet yder ogsaa en anden mere solid Føde, i det der i 
Enden af hver af det sammensatte Blads smaa Afdelinger 
findes, naar Bladet udfolder sig, et lille gult, pæredannet 
Legeme, som Myrerne bide af, efterhaanden som de mod- 
nes. Da Myrerne elske disse pæredannede Legemer højt, 
vogtes de ivrig og bæres endelig hjem i Triumf, uagtet 
de: ikke ere nogen ringe Byrde for dem. Alt gaar saa- 
ledes i Fryd og Glæde i den vaade Aarstid, men i den 
tørre Tid kommer Smalhans, og de fleste Myrer omkomme 
da af Sult og Tørst. Foruden Pseydomyrma, bicolor fore- 
kommer ogsaa, men sjældnere, en mindre Art, en Cre- 
matogaster, som lever paa lignende Maade og staar i 
lignende Forhold til dette Træ. 


Hermed ville vi slutte vore Fortællinger om de ameri- 
kanske Myrer og vende os til de evropæiske, af hvilke 
vist nok AÅAmazonmyren, Polyergus rufescens, er den po- 


pulæreste og i mange Henseender interessanteste. Iagt- 

tagelserne af dens Færd udgjøre en væsentlig Del af 
Huber's bekjendte Bog om Myrernes Liv”), og hans 
Beskrivelse af den gaar igjen i alle mulige Haandbøger 
og populære Fremstillinger og saaledes ogsaa i Vilhelm 
Bergsøes Fortællinger om Myrerne, som findes i dette 
Tidsskrifts første Rækkes tredje Bind. 

Huber's Iagttagelse gaar i al Korthed ud paa, at 
Amazonmyren ikke har nogen Arbejderbefolkning, men 
at den nødvendige Pleje af Ynglen og Fodring af selve 
Myrerne sker ved fremmede Arbejdere, det er Arbejdere 
af et Par andre Myrearter, som gjøres til Trælle og nu 
villig overtage de omtalte Hverv. For at skaffe sig 
disse Trælle udgaa talrige Hære af Amazonkrigere, 
som overfalde de paagjældende fremmede Myrers Bo og 
bringe Pupper med indesluttede Arbejdermyrer hjem 
derfra. 

Forel”%) har paa ny grundig studeret dette Dyrs 
Levemaade og bekræfter Huber næsten i alt, kun med 
et Par Undtagelser, af hvilke den vigtigste er, at Ama- 


zonmyrerne ikke have nogen Braad”%+), 


”) Pierre Huber, »Recherches sur les moeurs des fourmis. indi- 
génes.« Paris et Genéve 1810. 

") Forel, Aug., »Les Fourmis de la Suisse« Zurich 1874. Dette 
tykke Kvartbind indeholder foruden anatomiske, fysiologiske og 
systematiske Studier navnlig flittige, mangeaarige lagttagelser over 
Myrernes Liv. 

") Paa Grund af det ringe Antal Individer af denne Art, som findes 
i vore Samlinger, har jeg ikke selv kunnet undersøge dette For- 
hold anatomisk, men for saa vidt som jeg har kunnet se uden 
saadan Undersøgelse, dannes Myrernes tilsyneladende Braad af 
nogle stive Børster i Spidsen af Bagkroppen. Hertil kommer og- 
saa den Omstændighed, at Amazonmyren i Systemet hører til de 
typisk braadløse Myrer. — De bråadløse Hærmyrer, som vi om- 
talte blandt de amerikanske Myrer, og som høre til de typisk 

Huber lod sig saa meget lettere lede til Antagelsen 
af dennes Tilstedeværelse, som han ved Braaden og My- 
rernes voldsomme Adfærd forklarede Muligheden af, at 
den lille og smækre Amazonmyre kunde overvinde de 
store og sværtbyggede Myrer, hvis Boer den angreb. 

Forel bemærker angaaende dette Punkt, at Huber 
med Rette lægger Vægt paa Dyrets Moldsomhed, »men», 
føjer han til, »jeg begriber ikke, at han lige saa vel som 
Ebrard”) har overset den næsten udelukkende Brug, som 
Amazonmyrerne gjøre af deres spidse Kindbakker til at 
gjennembore deres Fjenders Hjærne og til at bringe dem 
til at give Slip, eller til den Rædsel, som den simple 
Trusel indgyder Fjenderne; denne Manøvre er saa kon- 
stant, at den ikke kan undgaa nogen, som iagttager en 
Expedition af Amazonmyren f. Ex. mod Tunnelmyren 
(Formica cunicularia ell. rufibarbis).. Paa Grund af Kind- 
bakkernes Bygning er det ganske umuligt for Amazon- 
myren at klippe et Lem af Fjenden; den kan ikke en 
Gang klippe Hovedet af en død Fjende. Derfor kan den 
heller ikke tage fat i en Fjendes Ben, men den søger 
stedse at hugge sine Kindbakker i dens Krop. Endelig 
adskiller Amazonmyren sig fra alle andre Myrer ved et 
blindt individuelt Mod, som forleder den til Handlinger 


stikkende eller braadførende Myrer, afvige vel ogsaa med Hensyn 
til dette Organ fra deres Type, men den Slags Afvigelse, som 
viser sig i Mangelen eller Reduktionen af. et Organ, er meget al- 
mindelig, hvorimod et vigtigt Organs Fremkomst vilde være et 
Brud påa det typiske; eller med andre Ord, har Amazonmyren 
Braad, er Braaden intet, typisk Organ, intet typisk eller karak- 
teristisk Skjelnemærke blandt Myrerne. 

Ebrard, »Nouvelles observations sur les Fourmis«, Genéve 1861; 
anden Udgave, »Etudes des moeurs des Fourmis«, Genéve 1864. 

af uhørt Dristighed. En enkelt Amazonkriger, som sæt- 
tes midt ind i en fjendtlig Myrehob, søger slet ikke at 
fly, som alle andre Myrer gjøre, men springer om til 
højre og til venstre og gjennemborer Hovedet paa en 10 
til 15 Fjender, indtil den selv gribes og bukker under 
for Fjendernes Masse. Forunderligt nok, naar en Årme 
af disse Myrer rykker frem i sluttede Geledder, vise de 
et ganske andet Slags, meget mere beregnende Mod og 
vide meget godt at trække sig tilbage eller bøje af, naar 
en Fare truer; den enkelte Kriger fjærner sig saa lidt 
som muligt fra de andre og flygter, saa snart den ser 
sig omringet af for mange Fjender«. 

Den sidst omtalte Opførsel af Amazonmyrerne er nu 
slet ikke saa forunderlig, thi den stemmer med det og- 
saa af Forel andensteds fremhævede Forhold, at Myrer 
altid ere modigere, naar de enten ere nær deres Bo eller 
vide sig i Nærheden af Venner, fra hvem de kunne vente 
Bistand; og ligesom der fortælles om de amerikanske 
Hærmyrer, at disse paa deres Udfart holde bedre sammen 
og bedre kunne finde Vej end paa Hjemturen, saaledes 
beretter Forel ogsaa om Amazonmyrerne, at de, naar 
de vende belæssede hjem, kun ligesom tænke paa at 
komme snarest mulig i Sikkerhed med deres Bytte uden 
at søge eller yde deres Kammerater Hjælp. Det før om- 
talte ubændige Krigermod maa derimod snarest betragtes 
som en Årten egen Svaghed eller Sygdom, som ikke blot 
påaakommer dem, naar de pludselig befinde sig imellem 
en Hob Fjender, men som de ogsaa kunne betages af under 
en ordinær Kamp, saa de formelig kunne faa Bersærker- 
gang og angribe baade Fjender og Venner, ja endogsaa 
deres tro Trælle, naar de søge at berolige dem eller 

holde dem tilbage. Skulde de under en saadan Bersær- 
kergang miste Bagkroppen, tæmmes deres Mod langt fra 
derved, men de blive om muligt end vildere. Dog fra 
gammel Tid af ved man, at Myrer ikke røres af saadanne 
Smaating, men at de, efter at man har klippet deres Bag- 
krop af, vedblive at løbe, slaas, kjende deres Venner 
og sørge for Yngelen. Giver man dem Honning, deres 
kjæreste Føde, sluge de den i sig, om den end lige saa 
ufortrøden flyder ud af den overskaarne Tarmkanal. Ja, 
de kunne leve saaledes lemlæstede et Par Dage. 
Kindbakkerne ere Insekternes vigtigste og stærkeste 
Vaaben og Arbejdsredskab, og deres Form betinger i 
væsentlig Grad Dyrets hele Levemaade. Hos de fleste 
Myrer (jfr. Fig. 4, der fremstiller en Kindbakke med ved- 
hængende Kjertel, a, af den almindelige røde Skovmyre) have 
-»de en mere eller mindre udpræget Mejselform med skraat 
afskaaren, smaatakket Eg, som gjør dem skikkede til at af- 
gnave eller afbide bløde vegetabilske og animalske Stoffer, 
i.det ved Kindbakkernes Sammenlukning disses Eg dan- 
ner en sammenstødende noget skraa Linje. Hos Amazon- 
myrerne lige såa vel som hos Hærmyrerne erKindbakken (jfr. 
Fig. 6, der fremstiller en udreven Kindbakke af en Åma- 


Fig. 4. Fig. 5. Fig. 6. 


zonkriger, og Fig. 5, som viser hele Hovedet, undtagen de 
ydre Led af Følehornene, af en Amazonmyrehun med 
lukkede Kindbakker) derimod simpelt krog- eller segl- 

dannet, kun brugelig til at stikke eller gjennembore, ikke 
til at save eller gnave med. Kindbakkernes Seglform 
hindrer Amazonmyrerne ikke blot i at indsamle og hjem- 


bære almindelig Myreføde og i at opbygge et Bo, men 


den gjør ogsaa, at de ikke en Gang formaa at bære de 
Myrepupper, som ere Gjenstand for deres Jagt, paa samme 
Maade, som andre Myrer med mejseldannede Kindbakker 
kunne det. Ved at holde paa dem med Kindbakkerne 
vilde de jage disse tværs igjennem de bløde Pupper (hvad 
der for Resten ogsaa kån hænde, naar Amazonmyren i 
Kampens Hede mister Besindelsen). Pupperne maa dog 
ikke være for smaa, da de saa falde ud af Amazon- 
myrens Favntag eller den Ring, som dannes af Pande- 
randen og de sammenlukkede Kindbakker; men de 
maa heller ikke være såa store, at Amazonmyrerne have 
Vanskelighed ved at omslutte dem med Kindbakkerne; 
hvorfor man ogsaa ser, at de komme i stor Forlegenhed, 
naar de ville bortslæbe Pupper af store Myrearter eller 
af Myrehanner, en Forlegenhed, som end yderligere for- 
øges derved, at Amazonmyrerne altid bevæge sig fremad 
og derfor let støde an med den Byrde, de slæbe paa. 
Årbejdsomhed, Udholdenhed, Ilterhed og Mod ere 
typiske Karaktertræk hos Myrerne; og efter hvad vi 
allerede have omtalt, staa Amazonmyrerne i forreste 
Række blandt Myrerne i Henseende til Ilterhed og Mod, 
men at de heller ikke sky Kamp med Elementerne og 
med Udholdenhed ogsaa vide at bekæmpe dem, derpaa 
giver følgende Iagttagelse et godt Exempel. Forel iagt- 
tog en Gang et Myrebo, som var adskilt fra en Landevej 
ved et lille Kildevæld med Bassinet nedsænket i Jorden. 
En Bonde havde moret sig med at sætte Fortroppen af den 

fremrykkende Myrearmé under Vand ved at stoppe Kil- 
dens Afløb, saa Vandet fra Bassinet flød ud over Græsset. 
Herved stansedes Myrerne dog ikke, men de drog ganske 
langsomt frem, alt imellem klamrende sig til Græsset, og 
blev de revne med af Vandet, klamrede de sig atter 
fast og fortsatte Fremrykningen. Hele Armeen med Und- 
tagelse af en 40 Stykker, som druknede, naaede Lande- 
vejen, hvor en voldsom Blæst drev Skyer af Støv i 
Vejret. Uden at tøve begyndte Myrerne at skraa over 
Vejen, men avancerede kun frem Skridt for Skridt for 
ikke at blive førte bort af Blæsten. Desuagtet var de 
ikke naaede længere énd til Midten af Vejen, før de var 
splittede i to Halvdele, af hvilken navnlig den sidste Del, 
som befandt sig en 10 til 15 Skridt bag den anden, med 
Besværlighed arbejdede sig op mod Vinden, bedækket 
af Støv. Imidlertid kom en lille Del af Armeen over 
påa den anden Side af Vejen og stødte her paa et 
stort Myrebo af Minermyren. Uden at vente paa de an- 
dre, som kom lidt efter lidt eller slet ikke arriverede, 
stormede den første Flok af Amazonmyrer det fremmede 
Bo og vendte snart tilbage uden at forfølges, men belæs- 
sede med Bytte. Blæsten splittede paa ny de kokon- 
bærende Myrer fra hverandre paa Vejen, men de holdt 
fast paa deres Byrde og kom for største Delen til Ud- 
gangspunktet paa den modsatte Side af Vejen. De var 
alle graa af Støv, men Badet, som de tog sig ved paany 
at sætte gjennem Vandet, rensede dem; nogle af dem 
faldt i Bassinet, men gav ikke derfor slip paa Ko- 
konerne, og naar Vandet drev dem hen mod Bassinets 
Rand, skyndte de sig at klamre sig fast og gjenoptage 
deres Gang. Hjem kom de saaledes, om ikke uden Møje; 

men det forunderligste ved det var, at de hjemkomne 
Myrer strax drog ud igjen og plyndrede samme Myrebo 
under de- samme vanskelige Forhold. Vel omkom en stor 
Del af Armeen, men denne udgjorde kun en ringe Part 
af Myreboets Indvaanere, hvis Hovedmasse ikke deltog i 
disse Expeditioner. . 

Derimod ligger det stadige, udholdende Trællearbejde 
ikke for Amazonmyrerne; de hverken pleje eller fodre 
deres Yngel, de hverken bygge eller vedligeholde deres 
Boer; men til alt dette Arbejde holde de Trælle, det er 
Arbejdere af to andre Myrearter, den bruneSkovmyre 
(Form. fusca) og Minermyren. Disse sørge først for, at 
Æggene holdes i den rette Temperatur og Fugtighedsgrad, 
dernæst drage de samme Omsorg for de udkomne Larver 
og desuden give de dem deres Føde i rette Tid. Det er 
Trællene, som bygge Boet og grave Tunnelerne i dets 
Indre, som opsøge Føden, indsamle den og bære den 
hjem; Amazonmyrerne med deres seglformede Kindbakker 
kunne ikke gjøre noget af dette Arbejde. Det er ogsaa 
Trællene, som fodre selve Amazonmyrerne, som made dem, 
i det de gylpe Føden op til dem, som selv slet ikke 
kunne tage Føden til sig. Endelig hjælpe ogsaa Trællene 
til Forsvaret af Boet, naar dette angribes. Saa vidt er 
altsammen godt nok, men paa den anden Side ere Åmazon- 
myrerne aldeles afhængige af deres Trælle; kun naar 
det behager Trællen, gylper den Føde op til den forsultne 
Hersker, og Amazonmyren kan længe nok staa og klappe 
sin Træl -med sine Følehorn, kan gjøre sig saa behagelig 
den. vil; naar Trællen ikke vil give den noget, maa den 
sulte, og her hjælper ingen Truen med Kindbakkerne. 
Ogsaa med Hensyn til Expeditionerne synes Trællene at 

ville have et Ord med i Legen, i det mindste ser man 
dem ofte, navnlig tidlig paa Aaret, søge at holde Amazon- 
myrerne tilbage og gjentagne Gange slæbe dem hjem i 
Boet; de optræde her som den sindige, styrende Magt i 
Staten, som Formyndere for deres voldsomme, men noget 
ubetænksomme Herrer eller Herskerinder, skulde man vel 
sige, thi alle disse Amazonkrigere ere jo Hunmyrer lige 
saa vel som Trællene. Som før omtalt, forsøge de ogsaa 
at berolige Amazonmyrerne, naar disse faa Bersærker- 
gang. Ved Flytningen af et Bo bære Trællene ikke blot 
Æg og Yngel, men ogsaa selve Amazonerne. 
-Amazonmyrerne optage for øvrigt noget af deres 
Trælles Karakter; saaledes forlade de, hvis Trælleflok 
bestaar af Minermyrer, mere deres Bo, end de, som have 
de brune Skovmyrer til Trælle; de gaa -ogsaa ud sil- 
digere om Aftenen og tidligere om Morgenen, og man ser 
næsten altid en eller anden af dem løbende oven paa Tuen; 
deres Årmeer marchere i bedre sluttede Rækker og sæd- 
vanligvis hurtigere end Herskerne over de brune Skovmyrer. 
At de ellers ikke altid komme saa lige til deres 
Trælle, viser følgende Fortælling af Forel. »En Efter- 
middag Kl 3/2 forlod en Armé af Amazonmyrer Boet 
og nærmede sig efter en Marche af 50 Skridt et Bo af 
Minermyrer. Da Teten af Armeen var kommen det 
fremmede Bo paa en 4 Fod nær, mærkede den, at den 
var ved Maalet, thi den stansede pludselig og udsendte 
en Skare Ordonnanser, som styrtede sig ind i AÅrmeens 
Gros og Arrieregarden. I mindre end en halv Minut var 
hele Armeen tæt samlet foran Minermyrens Bo og styrtede 
helt og holdent med en Voldsomhed uden Lige op paa 
Tuen af Boet. Denne Voldsomhed var ogsaa nødvendig; 
14” 

thi Minermyrerne var blevne Fjendens Ankomst var i 
det Øjeblik, Fortroppen gjorde Holdt, og nogle Sekunder 
havde været nok til at dække Tuen med Forsvarere. Der 
fulgte nu et ubeskriveligt Haandgemæng, men Årmeens 
Gros trængte dog strax ind igjennem alle Tuens Aab- 
ninger. I samme Øjeblik bevægede en Strøm af Miner- 
myrer sig ud gjennem de samme Aabninger, bærende 
Larver og Nymfekokoner i Hundredvis, flygtende i alle 
Retninger, kravlende op paa hvert Græsstraa og rendende 
alle de Amazonmyrer over Ende, som endnu ikke var 
trængte ind i Boet.  Armeen forblev ikke mere end en 
Minut i Boet og drog atter samlet ud, "hver Kriger 
bærende en Kokon med indesluttet fuldvoxen Larve eller 
Nymfe. Men aldrig saa snart havde Fortroppen sat sig 
i Marche hjem-efter, før Scenen atter forandredes, og 
Minermyrerne, som såa Fjenden vende Ryggen, styrtede 
nu med Raseri efter dem og forfulgte dem. De greb 
Amazonmyrerne ved Fødderne og søgte at vriste Kokonerne 
fra dem, men disse lod deres Kindbakker glide langs 
hen ad Kokonen hen imod Hovedet af Minermyren, som 
halede i den anden Ende af den. Som oftest slap Miner- 
myren sit Tag, men gjorde den ikke det, greb Amazon- 
myren den i Hovedet med sine Kindbakker, og hjalp det 
heller ikke, gjennemborede den Hovedet. Kun et Par 
Gange saa jeg Minermyren fremdeles holde fast, men død 
var den, og Amazonmyren vandrede afsted med Kokonen 
og den døde Myre fæstet til den. Men det hændtes ogsaa, 
at Minermyren tilbageerobrede Kokonen og løb med den, 
i det den benyttede et Øjeblik, hvor Amazonmyren gav 
Slip, som oftest fordi den vilde værge sig mod en anden 


Minermyre, som paa samme Tid angreb den fælles Fjende. 

Medens nu saaledes Armeens Gros vendte hjem i samlet 
Mængde, omsværmede og harcelerede af Minermyrerne, var 
Arrieregardens Tropper i værste Bekneb. Bukkende under 
for Fjendernes Antal, maatte de lade deres Bytte i Stikken, 
glade ved at kunne slippe frie og frelste derfra, og nogle, 
om end kun faa i Antal, maatte lade deres Liv, i det de 
blev grebne hver især af fem til sex Minermyrer, som 
overgød dem med deres Gift. Dog selv efter at Hoved- 
massen af Amazonmyrerne havde forladt det plyndrede 
Bo, styrtede endnu nogle af dem vanvittig ind mellem 
Minermyrerne, trængte ind i Boet og bragte undertiden 
efter at have gjort Underværker af Behændighed Kokoner 
med sig tilbage; medens andre Efternølere gav Afkald 
påa Bytte og søgte at fri deres haardt trængte Kamme- 
rater. Dog efter Løbet af en 10 Minutter havde alle 
Amazonmyrerne forladt Boet, stadig forfulgte af Hundreder 
af Minermyrer, som dog efterhaanden sakkede agter ud og 
opgav Forfølgelsen paa Halvvejen. Amazonmyrerne bragte 
da Byttet i Sikkerhed i deres eget Bo og gik ikke mere 
ud den Dag, medens ogsaa Minermyrerne vendte hjem 
med de Kokoner, de havde frelst fra Plyndringen; dog 
den næste Dag plyndrede de samme Amazonmyrer atter 
Minermyrernes Bo.« 

Noget anderledes er Kampen mellem Amazonmyrerne 
og den brune Skovmyre. Denne Myre er mindre og ikke 
saa kraftig som Minermyren, men alligevel gjør den 
længere Modstand og giver sig ikke såa snart som denne; 
dog, er dens Modstandsevne brudt, opgiver den ogsaa fuld- 
komment sin Sag og lader Amazonmyrerne skalte og 
valte, som de ville, uden som Minermyrerne at tænke. paa 


at redde noget af Stumperne. 


214 ' 


Som bekjendt ere Amazonmyrerne ikke de eneste 
evropæiske Myrer, som have Trælle, men ogsaa hos en 
Art af de egentlige Skovmyrer, nemlig den blodrøde 
Skovmyre /Form. sanguinea), finder man om end langt fra 
altid eller i saa stort Antal trællende Minermyrer og. 
brune Skovmyrer. I Bygning ligner ogsaa den blodrøde 
Myre de andre Skovmyrer, og saaledes ere deres Kind- 
bakker lige saa vel mejseldannede og vel skikkede til alt 
Arbejde. Der er derfor ingen Nødvendighed til Stede for 
den blodrøde Myre til at holde Trælle; den kan undvære 
Trællenes Hjælp. 

Den Hurtighed og Ilterhed og det Mod, som kommer 
Amazonmyren saa vel til Pas, udmærker ogsaa den blodrøde 
Myre, men i øvrigt er Maaden at fægte og plyndre paa en 
Del forskjellig. Allerede Huber har givet en udmærket 
Fremstilling af disse Myrer, og da ogsaa Bergsøe i sin 
før omtalte Afhandling har optaget en Del af denne, 
kunne vi her nøjes med at give en kort Oversigt over 
de vigtigste Forskjelligheder. Da Trællene kun ere af 
underordnet Betydning for dem, gaa de kun sjælden ud 
paa Røvertog, ikke oftere end en to til tre Gange om 
Aaret; Togene gaa dernæst for sig om Formiddagen, ikke 
mellem Kl, 2—5 om Eftermiddagen som Amazonmyrernes. 
De drage ogsaa frem i smaa Hobe, uden Orden, kun 
staaende i Forbindelse med hverandre ved Ordonnanser. 
Ville de derfor gjøre en Razzia og ere komne til et 
passende Myrebo, stanser den første Hob, indtil der er 
samlet tilstrækkeligt Mandskab.  Efterhaanden som de 
forskjellige Hobe arrivere, lægge de sig i Blokade, hver 
foran sin Aabning af det fjendtlige Bo, og paa en Gang 


styrte de nu alle op paa Tuen af Boet.  Minermyrerne, 

hvis det er dem Angrebet gjælder, samle sig paa Tuen 
og søge at forsvare Aabningerne; men forgjæves, de blive 
snart kastede over Ende og søge ned i Boet, hvorfra de 
søge at føre deres bedste Ejendele, det er Kokonerne, 
bort med sig; men imidlertid have deres Fjender dannet 
en fuldstændig Toldlinje, som kun tillader de tomhændede 
Myrer at slippe igjennem, men jager alle dem tilbage, 
som ville frelse Kokoner. Slipper alligevel en Minermyre 
igjennem Linjen, sættes der efter den, og den føres tilbage 
til Boet. Har denne Kamp nu varet nogen Tid, opgive 
de angrebne Myrer deres Sag og forlade aldeles Boet, 
hvorpaa den blodrøde Myre i Ro og Mag tømmer hele 
Boet, og selv om Tømningen tager et Par Dage, kommer 
dog Minermyren ikke tilbage. 

Det er den blodrøde Myres Voldsomhed og Behæn- 
” dighed, som egentlig synes at gjøre Udslaget i dens Kampe, 
thi den er ikke stærkere, snarere svagere end Miner- 
myren. Det er ogsaa dens Uforfærdethed, som ikke lader 
"den vige tilbage fra ene eller kun i ringe Antal at fare 
midt ind mellem Tusender af den almindelige røde Skov- 
… myre, som den ikke lader Tid til Besindelse; men ved at 
fare fra den ene til den anden, ved at rive en Kokon nu 
fra en, nu fra en anden, udbreder den almindelig For- 
" færdelse, som snart kan blive til panisk Skræk, især naar 
Myrerne mærke, at de blive angrebne samtidig bag fra. 
Dens egentlige Vaaben, Kindbakkerne, ere ikke bedre, 
snarere stumpere end de andre Skovmyrers, og de 
kunne langt fra lignes med Amazonmyrernes seglformede 
Mordinstrumenter; derfor ser' man ogsaa, hvorledes de 
" aldeles ikke kunne staa sig i Kamp med disse, som over- 
gaa dem baade i Krigslist og gode Vaaben. 

For dem af mine Lærere, som med nogen Interesse 
have fulgt den her givne Fremstilling af Myrernes Færd, 
ligger det Spørgsmaal nær, om ingen af vore Myrer ere 
Omtale værd, eller hvilke og hvor mange Myrer der 
findes her i Landet, og jeg skal derfor til Slutning give 
en kort Oversigt over de danske Myrer, gaaende ud 
fra en ældre Afhandling af mig: »Bidrag til de danske 
Myrers Naturhistorie« (Vid. Selsk. Skrift. 1850). 

Antallet af de da kjendte danske Myrer var 30 Arter, 
hvortil senere er kommen en lille Art, Myrmica tuberum, 
som jeg for nogle Aar siden fandt paa Klipperne ved 
Allinge paa Bornholm. Af disse 31 Arter høre de 16 
"til de braadløse Myrer og Id til de stikkende Myrer, men 
3 af de sidstnævnte ere indførte Arter, nemlig den kosmo- 
politiske, yderst lille, gule Myrm. molesta eller domestica, 
som findes i stort Antal i flere Bagergaarde her i Byen, 
og Ponera punectatissima (contracta) og Myrm. caldarza, 
begge fra Drivhuse i Kjøbenhavn. 

Den almindelige og mest udbredte af alle danske 
Myrer er den lille sorte Myre /Formica nigra). Det er 
denne Myre, som Husmødrene kjende såa godt fra dens 
Angreb paa Puddersukkeret og Hjørneskabets eller 
Buffetens andre Herligheder, som findes saa hyppig ved 
Grundene af Husene, marcherende i lange uafbrudte Rækker 
derfra under Havestuedøren ind i hele Huset, og som bor 
og bygger i Græsplæner og Rabatter, ofte forenende sine 
Boer ved lave Løngange tværs over Havens Gange. Det 
er endelig denne Art, hvis vingede Hanner og Hunner 
bedst kjendes, naar de pludselig en lummer Sommerdag 
bedække Gulvet i Havestuen henimod Døren eller ogsaa 
søge op i Vindueskarmen; kun erkjendes de ikke altid 

som Myrer, hvilket jo er forstaaeligt nok, naar man 
i Steden for smaa, vingeløse, travle Skabninger ser store 
vingede, noget klodsede Insekter eller andre noget mindre 
og spinklere, fluelignende Dyr. Af nærstaaende Arter 
have vi 3 gule Former, hvis Arbejdere ved deres klare 
gule Farve ere lette at skjelne fra deres sorte Slægtning, 
men hvis Hunner eller Dronninger og Hanner kunne være 
svære nok at sondre. Den almindeligste af disse gule 
Myrer (Form. flava) findes undertiden i stort Antal paa 
fugtige Strandenge med den ene Tue liggende umiddel- 
bart ved Siden af den anden. 

Ingen af disse Arter ere egentlige Skovarter, om 
man end ogsaa træffer dem der; fortrinsvis eller næsten 
udelukkende hjemme i vore Skove have derimod de røde 
Skovmyrer, af hvilke vi have 5 Arter og deriblandt den 
almindelige røde Skovmyre /Form. rufa), hvis høje 
Tuer eller Stakke man ser oftest i Nærheden af Gran- 
træer paa lidt aabne solvarme Steder, men dog dækkede 
mod Regn ved et stort overhængende Træs Grene. 
Tuerne kunne naa en Højde af 4 til 6 Fod med et 
Gjennemsnit ved Grunden af 6—10 Fod. Ogsaa den 
blodrøde Myre (Form. sanguinea), hvis Færd jeg nys 
omtalte, findes hos os, men den forekommer kun spar- 
somt, og jeg har kun truffet den i Nordsjælland og nær 
Himmelbjærget i Nørrejylland. Jeg har altid fundet Trælle 
hos den, men kun af den brune Skovmyre og altid for- 
svindende i Antal mod Mængden af de blodrøde Myrer. 
Nær disse røde Skovmyrer staa tre andre Arter, nemlig 
Minermyren (Form. cunicularia eller rufibarbis), den 
brune Skovmyre (Form. fusca) og den askegraa 
Myre (Form. cinerea), som efterhaanden fjærne sig mere 


218 


og mere fra Skovene,. såa at den askegraa Myre ude- 
lukkende strejfer om i Nørrejyllands Hedeegne, især paa 
Vestkysten. En fjerde Art, Form. gagates, er-saa sjælden, 
at jeg ikke kan meddele noget om dens Udbredelse og 
Levemaade. 

Ulige større end de foregaaende Arter er Hercules- 
myren, Form. herculeana, som lever i Stubbe af Naaletræer 
uden at danne Tuer, men kun er funden ved Frederiks- 
dal, og den nærstaaende Form. ligniperda fra Almindingen 
paa Bornholm. Foruden ved Størrelsen udmærke disse 
to Myrer sig ogsaa derved, at Hovedet hos mange Ar- 
bejderindivider opnaar en kolossal Størrelse, men nogen 
bestemt begrænset Soldaterform forekommer dog ikke. 

Endelig have vi den begsorte Myre/Form. fuliginosa), 
udmærket ved den stærke Orangeduft, som den giver fra 
sig og endnu mere ved sine kunstfærdige Boer; thi medens 
alle andre Myrer danne sig Boliger ved at grave eller 
gnave Gange i en allerede forhaandenværende Masse og 
kun i det højeste forøge denne Masse ved simpel Sammen- 
dyngen af Stof, saa danner den begsorte Myre paa Hvep- 
sernes Manér sit Byggestof, hvormed den opfører større 
eller mindre, sammenhængende, tyndvæggede Kamre. Med 
Kindbakkerne afgnaver og sønderslider den Plantetrevler, 
som den dernæst sammenlimer med Sekretet af de uhyre 
store Kindbakkekjertler. Disse Kjertler, som jeg har 
forefundet hos alle de af mig undersøgte Myrer, ere heller 
ikke hos nogen anden Art såa store som hos den begsorte 
Myre, hvor de endogsaa overgaa selve Kindbakken mange 
Gange i Størrelse. Fig. 9 fremstiller Kindbakken med 
"dens Kjertel hos den almindelige røde Skovmyre, og 
Fig. 7 samme hos den begsorte Myre; hos den første Art 

er desuden de secernerende Kjertelceller som sædvanlig 
forenede til en fælles Masse (4) paa den ene Side af Behol- 
deren, medens hos den anden disse Celler ere spredte i 
Hobe rundt om paa Beholderens eller Sækkens Overflade ; 
Fig. 8 viser en enkelt Cellehob med dens Udførselsgang 
til Beholderen. Ved at sammenæltes med dette Sekret 
danne Plantetrevlerne en fast sort Masse, der er uop- 
løselig i Vand. Boet anlægges som oftest ved Foden af 
halvraadne Træer, i eller under Stammen, eller ogsaa i 


Stubbe, som gjennemgraves saaledes, at der efterlades 


Fig. 7. Fig. 8. Fig. 9. 


tynde Blade, hvorimellem Kamrene anbringes. Men under- 
tiden bygger denne Myre ogsaa fjærnt fra Træer, og Uni- 
versitetets zoologiske Museum skylder saaledes Hr. Kon- 
servator Conradsen to udmærkede Prøver paa dens 
Redebygning; Boet fandtes under Taget af et Lysthus 
påa Lindegaard i Odsherred, og det største af de omtalte 
Stykker er 1/27” langt, 1' bredt og 3” tykt. Den beg- 
sorte Myre er udbredt over en stor Del af Landet, ofte 
påa temmelig fugtige Steder, aldrig i Sandegne, og jeg 
ved knap nogen anden Myre, det skulde da være den 

almindelige røde Skovmyre, hos hvilken jeg har fundet et saa 
stort Antal Individer i samme Bo som hos den. Latreille 
siger om den, at den bider slemt, men dette stemmer 
langt fra med mine Iagttagelser, da den, naar jeg har 
angrebet dens Bo, ikke har forulempet mig synderlig, 
navnlig langt fra i den Grad som den almindelige røde 
Skovmyre. Der er ogsaa faa andre Myrearter, der huse 
saa mange og karakteristiske Husvenner, fortrinsvis af 
Biller, som den begsorte Myre. 

"Af de stikkende Myrer have vi allerede omtalt 
3 Arter som indførte; af de øvrige udgjøres Halvdelen af 
6 nærstaaende Arter, som alle kunne sammenfattes under 
det gamle Linnéiske Navn Myrmica rubra, den røde 
Stikkemyre. De to almindeligste Arter af disse (Myrm. 
lævinodis og ruginodis) findes omtrent over hele Landet 
. og ere af sørgelig Erfaring vel kjendte af mange Menne- 
sker. De bygge nemlig i Græsset eller i lave mosgroede 
Tuer, og mangen Landgjæst eller Skovgjæst, som med 
stort Velbehag har nedladt sig paa Jorden, er kommen 
hurtigere op end han kom ned, forbandende Nælder og 
andet brændende Kram. Ved nærmere Eftersyn ville dog 
Nælderne som oftest vise sig at være disse smaa, rød- 
brune, stikkende Myrer, som her have haft deres skjulte 
Bo. En syvende lignende Art er kun kjendt her fra 
Landet, hvor jeg har fundet den ved Burkrat nær 
Holstebro i en sandet Egn, hvorfra dens Navn, Myrm. 
sabuleti, hidrører. 

Betydelig mindre end disse røde Stikkemyrer ere 
vore øvrige stikkende Myrer, i det mindste Arbejderne. 
Almindeligst er den lille sodbruneStikkemyre (Myrm. 
cespitum), der findes især i Sandegne og er lige saa ivrig 

til at stikke, om ikke med samme Virkning, som de nys 
nævnte større Arter; Arten udmærker sig i øvrigt ved 
Dronningens og Hannens uforholdsmæssige Størrelse lige 
over for Arbejderen. Af de to smaa Arter, Myrm. acer- 
vorum og tuberum, findes den første rundt om i Landet 
og bygger i smaa Kolonier i Træer og Stubbe, den anden 
er som sagt kun funden én Gang under en Sten paa 
Klipperne ved Allinge. 

Endelig er der at omtale de to sidste Arter, som 
begge leve som Husvenner hos andre Myrer. Den ene 
af dem, Myrm. nitidula eller Westwoodii, findes paa for- 
skjellige Steder her i Landet i den -almindelige røde 
Skovmyres store, flere Fod høje Tuer; men for at faa 
fat i den måaa man sigte Myretuen med dens Beboere 
og øvrige Indhold, og at dette just ikke er et ganske 
roligt Arbejde, vil enhver, som har lidt Kjendskab til 
disse Myrer, let forstaa. Det gaar endda an at fare 
op påa Tuen og der at fylde Soldet; men naar man saa 
begynder at ryste dette, og Myrerne dels kravle om paa 
Hænderne, dels søge at komme langs Benene op under 
Klæderne for åt anbringe deres Kindbakker og indsprøjte 
"deres Gift, saa kommer snart et Tidspunkt, hvor man, 
navnlig påa en hed, solvarm Dag, i Desperation kaster 
Soldet fra sig og søger at fri sig for de nærgaaende smaa 
Krabater. Man kan længe nok binde til for Hænder og 
Fødder, Myrerne skulle nok vide at finde em eller anden 
Aabning, hvorigjennem de kunne trænge ind og give 
deres Nærværelse til Kjende, og ere de først komne ind, 
bliver man ofte meget vanskelig af med dem. Mig er 
det i det mindste hændet, at jeg efter at være kommen 
hjem fra en saadan Undersøgelse og efter et Par Miles 


— 

Marche pludselig er bleven angreben af en rød Skovmyre, 
som jeg havde bragt hjem med mig fra Tuen. Den anden 
husvenlige Stikkemyre, Myrm. sublævis, volder det ikke 
saa meget Besvær at bemægtige sig, naar man først ved, 
hvor man skal finde den, men den lader til at høre til 
de allersjældneste Myrer i Evropa. Foruden fra Finland 
kjendes den kun her fra Landet, hvor jeg to Gange har 
taget nogle faa Stykker af den nær Himmelbjærget i Boet 
hos den lille Stikkemyre, Myrm. acervorum, i en omstyrtet 
Birk, og det er mærkeligt nok, at det netop var i et 
omstyrtet Birketræ og hos samme Myre, at den blev 
funden i Finland. 

Jeg har maaske allerede lagt for meget Beslag påa 
Læserens Tid, ogjeg vil derfor skynde mig med at slutte, 
i det jeg kun skal udtale det Ønske, at den Interesse, 
som mange af mine Læsere fra gammel Tid have haft 
for Myrerne, ikke maa være formindsket eller skuffet ved 
Gjennemlæsningen af disse Iagttagelser og Betragtninger, 
men at de snarere maa blive ansporede til selv at anstille 
Iagttagelser og studere disse efter mine Begreber højst 
interessante Dyrs Levemaade. Det vil maaske da ske, 
at den gamle Opfattelse af Dyrenes aandelige Evner ikke 
vil tilfredsstille; eller at man ikke fremdeles vil paastaa, 
at Dyrene i Almindelighed og Myrerne i Særdeleshed ikke 
kunne tænke, ja knap tage nogen Bestemmelse uden den 
at lukke Munden op for at æde, og at enhver Handling, 
der synes at kræve nogen Eftertanke, skyldes et blindt 
Instinkt, en dunkel, medfødt, af Skaberen nedlagt Evne. 
For den nuværende materialistiske, naturalistiske og 
"ateistiske eller, som den selv foretrækker at kalde sig, 


realistiske, uhildede og videnskabelige Opfattelse af Dyre- 

verdenen er ogsaa Begrebet Instinkt den største Horreur 
og Læren om Skabningen af forskjellige Dyreformer dum 
Snak. Med en Blanding af aandeligt Hovmod, med 
Herosdyrkelsen som Toppunkt og, af klædelig Beskeden- 
hed, med Dyreforgudelsen som Udgangspunkt skal alt, 
det højeste og det laveste, forklares som en Materiens 
Selvudvikling i Tiden, hvor Mennesket kun danner et, 
om end det øverste, Led. Efter min Anskuelse ere begge 
Betragtningsmaader uvidenskabelige, om end i forskjellig 
Grad, i det de begge mer eller mindre aabenbart udgaa 
fra Tro, altsaa fra en forudgaaende, apriorisk Antagelse. 
Dog den første Opfattelse kan glæde og tilfredsstille et 
Menneskes Følelse, den anden kan glæde, ikke tilfreds- 
stille, hans: Forstand. Videnskabens Ret er det at prøve 
alt, for saa vidt den magter det; men ogsaa paa dette 
Omraade kongruere Magt og Ret langt fra. 


Om Blomsternes Bestøvning. I. 


Ved Stud. mag. Alfred Jørgensen. 


De har allerede tidligere været omtalt i dette Tidsskrift, 
at Darwin for omtrent 15 Aar siden udgav et Værk om 
Orkideernes Befrugtning. Det vakte almindelig Interesse 
ved Opdagelsen af en. Mængde hidtil ukjendte Indret- 
ninger i disse ejendommelige Blomster, der næsten alle 
ere afpassede saaledes, at Blomstens egne Støvkorn ere 
forhindrede i at falde ned paa dens Ar, medens de med 
Lethed overføres fra den ene Blomst til den anden ved 
Hjælp af de talrige Insekter, der søge efter Honning eller 
Blomsterstøv i dem. Disse Undersøgelser var i og for 
sig ikke nye. Allerede i forrige Aarhundrede viste en 
tysk Naturforsker, Sprengel, at der i mangfoldige 
Blomster findes en saakaldet »Saftvej«, der anviser 
Insekterne den Retning, de skulle følge for at naa 
Honningsaften, og hvorved de ville komme til at føre 
Støvet fra en Blomst over påa en andens Ar. Heraf drog 
han saa den nærliggende Slutning, at »Naturen synes ikke 
at ville have, at en Blomst befrugtes af sit eget Støv«. 
Darwin kom derimod til det bekjendte Resultat, at 
»intet tvekjønnet Væsen befrugter sig gjennem en uaf- 

brudt Række af Generationer 7), og han støttede sin 
Teori ved en Mængde Forsøg, der viste, at Blomster, der 
ere befrugtede med fremmed Støv (af samme Art), frem- 
bragte talrigere Frø end saadanne, hvis Ar bestøvedes af 
Blomsternes' egne Støvdragere, ligesom Frøene ogsaa gav 
langt kraftigere Planter, der følgelig bedre var i Stand 
til at sejre i »Kampen for Tilværelsen. « 

Efter at Opmærksomheden var bleven henvendt paa 
denne Gren af Naturforskningen, ere de fleste naturlige 
Plantefamilier blevne undersøgte i saa Henseende. Blandt 
de Naturforskere, der især have leveret værdifulde Bidrag, 
skulle vi nævne Tyskerne Hermann Miller og Hilde- 
brandt, Italieneren Delpino og Svenskeren Severin 
Axell. Man har delt Planterne i anemofile, saadanne, 
hvor Overførelsen af Støvet paa Årret sker ved Vindens 
Hjælp, og entomofile, hvis Blomster bestøves af 
Insekterne. Dette kan ske paa de forskjelligste Maader, 
selv hos nær staaende Arter. Ofte er Blomsten bygget 
saaledes, at Delenes gjensidige Stilling tvinger Insektet 
til at bevæge sig i en bestemt Retning, hvorved det 
ufejlbarlig vil komme til at bedække Arret med Støvkorn, 
der ere hentede fra en anden Plante. I andre Tilfælde 
har Dyret derimod uhindret Adgang til Blomsternes Indre, 
eller de honningafsondrende Dele kunne ligge aldeles 
aabent; Fremmedbestøvningen vil da være sikret ved den 
mærkværdige Indretning, at Støvdragere og Ar ikke ere 
udviklede paa samme Tid (dikogame "Blomster). 
Dersom Støvdragerne udvikles først, vil Insektet under 
sit Arbejde i den nylig udsprungne Blomst blive over- 


— 8) »No hermaphrodite fertilizes itself for a perpetuity of generations.» 
Femte Række. Il. 15 

pudret af Støvet; flyver det nu hen til en anden Blomst, 
hvis Støvdragere allerede ere visnede, men hvis Årflade nu 
er bleven saa klæbrig, at den kan fastholde Støvkornene, 
saa vil Fremmedbestøvningen være uundgaaelig; saadanne 
Blomster har man kaldt protandrine. I andre Blomster 
er derimod Årret allerede i Stand til at modtage Støvet, 
førend Støvdragerne i samme Blomst have aabnet 
deres Knapper. Naar disse ere modne, er Årret 
i mange Tilfælde visnet; der vilde altsaa ikke finde en 
Bestøvning Sted, hvis ikke et Insekt bragte Støv fra en 
ældre Blomst til en yngres År.  Saadanne Blomster ere 
kaldte protogyne. — Denne Dikogami kan være mere 
eller mindre stærkt udviklet, selv hos Arter af samme 
Slægt, ja der gives Arter, hvis Blomster have fuldt ud- 
viklede Støvdragere og År paa samme Tid (homogame 
Blomster), medens deres Slægtninge ere protogyne eller 
protandrine; saaledes er f. Ex. Tveskjægget Ærenpris 
(Veronica Chamædrys) homogam, medens Tykbladet Æren- 
pris (V. B-ccabunga) er protogyn. Dikogamien kan være 
karakteristisk for hele Plantefamilier (saaledes ere f. Ex. 
Skjærmplanternes Blomster protandrine, mange Årter af 
Rosenfamilien protogyne), eller den kan vexle hos Slægter 
af samme Familie; Brunroden (Scrophularia) er saaledes 
protogyn, medens af samme Familie Fingerbøllen /Digitalis) 
er protandrin. 

Saa vel disse Forhold som de afDarwin undersøgte 
saakaldte dimorfe og trimorfe Blomster hos Primula, 
Lungeurt /Pul/monaria), Kattehale (Lythrum),… Surkløver 
(Oxalis) o.s. v.%) synes at tyde paa, at Naturen virkelig 


7) Se dette Tidsskrift IV R. Bd. 2, 1870: »Nyere Undersøgelser an- 
gaaende Planternes Befrugtning«, af J. Hofmeyer. 

«afskyr stadig Selvbefrugtning», i det alt er lagt til Rette 
saaledes, at Insekterne under deres travle Færden over- 
føre Støvet fra én Blomst til en andens År; man kunde 
derfor fristes til at antage, at bestemte Insekter var 
udrustede til at arbejde i bestemte Blomster, hvor de 
samtidig kunde hente deres Føde og udføre Fremmed- 
bestøvningen; men saaledes gaar det ikke til i Naturen. 
Det samme Insekt besøger de forskjelligste Blomster; hos 
nogle finder det strax ved det første Forsøg, at der intet 
er at udrette, derfor se vi f. Ex. Ærtens Blomster ganske 
forladte af Insekterne og overladte til at bestøve sig selv; 
hos andre kan det hente Honning eller Støv, uden at det 
gjør Blomsten den ringeste Tjeneste til Gjengjæld, medens 
dette kan være Tilfældet med den Plante, der staar lige 
ved Siden af; én Form kan, naar man undersøger den 
ved Hjælp af Kniv og Lupe, se ud til at være indrettet 
til Fremmedbestøvning ved Insekternes Hjælp, men lægger 
man omhyggelig Mærke til den under Blomstringstiden, 
ser man næsten ikke et eneste Insekt sætte sig paa dens 
Blomster, og dog bærer den gode spiredygtige Frø; en 
anden Form, der har stor Lighed med denne, kan besøges 
af talrige Insekter, og man kan overbevise sig om, at de 
virkelig udføre Fremmedbestøvningen til Gavn for Planten; 
den maa altsaa besidde visse Tillokkelsesmidler, der 
bevirke, at Insektet under sin Flugt bliver opmærksom 
paa den eller paa Grund af tidligere Erfaringer fra en 
lignende Blomst véd, at det her kan finde, hvad det 
søger. Resultatet af de nyere Undersøgelser gaar netop 
i denne Retning. Efter omhyggelig at have bestemt 
alle de Insekter, der besøge en Blomst, og sammenlignet 
Talrigheden af Besøgene hos nær staaende Former, har 
55 

man fundet, at det ikke er Instinktet, der fører Insekterne 
til at udføre det vigtige Befrugtningsarbejde i Blomsten, 
men at det er dennes egen Evne til at kunne hidlokke 
dem, der regulerer Insektbesøget saa vel i kvantitativ 
som i kvalitativ Henseende; da altsaa visse Blomster, der 
ere fortrinlig indrettede til Fremmedbestøvning, dog ere 
udsatte for paa Grund af ydre ugunstige Omstændigheder 
at blive forbigaaede, saa har det ogsaa vist sig, at de 
allerfleste af disse Blomster ere saaledes indrettede, at 
de i saa Tilfælde kunne befrugte sig selv. — 

De Ejendommeligheder hos Blomsterne, der staa i 
Forbindelse med Insektbesøget, kunne være af en dobbelt 
Art: saadanne, der ere i Stand til at lokke Insekter 
af de mest forskjellige Afdelinger til dem, og saadanne, 
der udelukke visse, men i desto rigeligere Mængde drage 
andre Insekter til Blomsten. 

Et af de vigtigste Tillokkelsesmidler "besidde 
Planter med store i Øjne faldende Blomster eller 
Blomsterstande, hvilket vi nærmere skulle oplyse ved 
Exempler i dette første Afsnit. Et slaaende Exempel af- 
giver saaledes de Skjærmblomstredes Familie. Alle 
de i og for sig temmelig uanselige Blomster ere samlede 
til en tæt let synlig Flade, hen over hvilken Insekterne 
let kunne løbe og altsaa i kort Tid besøge 'en; stor 
Mængde Blomster. Ofte ere de yderste Blomster. størst, 
og deres ydre Kronblade stærkere udviklede end de indre; 
de danne altsaa en bekvem Landingsplads for Insekterne. 
Honningen afsondres af en oversædig Skive, der ligger 
aldeles aaben og tilgængelig for Insekterne;- baade ;lang- 
snablede og kortsnablede kunne finde, hvad-de søge, og 
Blomsterne besøges derfor af en talrig Mængde af de for- 

skjelligste Slægter. Der er saaledes iagttaget ikke 
mindre end 118 Arter paa Bjørneklo (Heracleum), 
73 paa den vilde Kjørvel /Anthriscus silvestris), 55 
paa Kummen /Carum), 23. paa Pimpinellen. Disse 
faa Tal ville ogsaa vise, at jo større Skjærmen er, 
des flere Besøg modtager den. — Fremmedbestøvningen 
finder Sted derved, at Blomsterne ere protandrine; 
denne Dikogami er ofte saa stærkt udpræget, at 
hele Skjærmen i sin første Blomstringsperiode kun frem- 
byder modne Støvknapper, i den anden kun År. Vi 
ville som Exempel betragte vor almindelige vilde Kjørvel 
(Anthriscus silvestris).. I Blomstens første Udviklings- 


Fig. 1. Vild Kjørvel. 
1. Blomsten i første Stadium, da Griflerne endnu ikke ere udviklede. 2. Blomsteni 
andet Stadium; Støvdragerne ere faldne af, Arrene modne. vp indre, p' ydre Kron- 
blade, & Støvdragere, ov Frugtknuden, » Honningkjertel, sø Ar. 


periode (Fig, 1,1), efter at den har aabnet sig, ligge de 
endnu lukkede Støvknapper bøjede ned ad, men der er 
hverken Spor af Grifler eller. Ar. Efterhaanden hæve 
Støvtraadene sig skraat op ad, Støvknappen brister, og nu 
frembyder den hele Flade en rig Mark for de støvsamlende 
eller honningsugende Insekter; men Støvtraadene ere 
"meget skjøre; naar Insektet farer rask hen over Skjærmen 
og støder mod Støvdragerne, brække de let over og falde 
som oftest af. Nu først udvikle de to hornformede Grifler 
sig, paa hvis Spids Arret sidder (Fig, 1,2); ved et nyt 

Besøg vil følgelig det paa Insektets Underside siddende 
Støv nu stryges af mod de klæbrige År. 

Men vi træffe tillige en anden mærkelig Indretning 
hos mange Skjærmblomster. Da Arrene bestøves af 
yngre Blomsters Støv, vil der ofte mangle Materiale til 
de sidst udviklede (inderste) Ars Bestøvning; man har 
nu gjort den interessante Iagttagelse, at de inderste 
Blomster i Skjærmen .derfor ere rent mandlige, deres 
Frugtknude er svunden ind til et ubetydeligt Rudiment, 
og deres Funktion er altsaa indskrænket til at afgive 
Støv til de sidst udviklede tvekjønnede Blomster. — 

Ogsaa inden for de enkelte Slægter i en Familie 
kan der vise sig en Forbindelse mellem Blomsternes Evne 
til at falde i Øjnene og Talrigheden af Insektbesøget, og 
her har man fundet de smukkeste Overgange fra Arter, 
der saa godt som udelukkende ére henviste til Fremmed- 
bestøvning, til saadanne, der regelmæssig selv sørge for, 
at Støvet falder ned paa Blomstens eget Ar. Syre- 
familien afgiver Exempel derpaa. 


Fig. 2.  Boghvedeblomster. 


To Blomsterblade ere borttagne. 1 er den langgriflede,, 2 er den kortgriflede Form. 
a Støvdragere; st Ar; nm Honningkjertler. 


Slægten Skedeknæ har et farvet enkelt Blomster- 
dække, fem til otte Støvdragere, hvoraf hyppig nogle 
slaa fejl, og inderst tre eller to Grifler. Boghvedens i 

Øjne faldende hvide Blomst er tveformet; nogle Blomster 
(Fig. 2,1) have korte Støvdragere og lange Grifler, andre 
(Fig 2,2) have Grifler af samme Længde som Støv- 
dragerne i den langgriflede Form og lange Støvdragere. 
Af de otte Støvdragere vende de tre indre den støv- 
bedækkede Side ud ad, medens de fem ydre vende denne 
Side ind ad, og midt imellem de to Kredse ligge de otte 
Honningkjertler. I den langgriflede Form stryge de fleste 
Insekter Hovedet mod Støvdragerne, i det de stikke 
Snabelen ned efter Honningen, og berøre med Kroppens 
Underflade og Sideflader Griflerne; lige det modsatte 
finder Sted i den kortgriflede Form: her afsætter Hovedet 
Støv paa Griflerne, medens Kroppen berører Støvknapperne. 
Saaledes er Besøget iagttaget, og da ikke mindre end 
41 Arter af Insekter ere sete paa Blomsterne, maa 
Fremmedbestøvningen normalt finde Sted. — Ogsaa hos 
Tvevreden Skedeknæ /Polygonum bistorta) finde vi 
en i Øine faldende Blomsterstand, og denne Art nyder 
derfor ogsaa Fordelen af et rigeligt Insektbesøg; men her 
er der sørget for Fremmedbestøvningen ved en stærkt 
udpræget protandrin Dikogami; i Blomstens første Periode 
(Fig. 3,1) rage Støvdragerne langt ud over Blomster- 
dækkets Rand; først naar de ere visne eller endogsaa 
faldne af, indtage Griflerne deres Plads. Fersken- 
bladet Skedeknæ /Polygonum persicaria) har ogsaa en 
tæt sluttet Blomsterstand, men Blomsterne ere mindre, 
lugtløse og afsondre kun meget lidt Honning: det er der- 
for kun faa Insekter, der finde det Umagen værd at 
besøge dem. Ikke desto mindre sætter Planten altid 
rigelig Frø; thi den véd at hjælpe sig uden Insekterne. 
Støvdragerne ere i Begyndelsen stillede som hos Bog- 

hveden og fjærnede fra Arrene; paa dette Standpunkt 

kunne Insekterne altsaa meget godt udføre deres Funk- 
tion; men senere strække de to Griffelgrene sig og bøje 
sig saa meget ud ad, at Arrene umiddelbart berøre de 
aabne  Støvknapper og opfange Støvet. Hos Liden 
Skedeknæ /P. minus) ere Blomsterstandene tyndere og 
endnu mindre i Øjne faldende, og der er derfor ogsaa kun 


Fig. 3. Polygonum Bistorid. Fig 4. Udstrakt Skedeknæ. 


Blomsten paa iste og 2Zdet Ud- 1, Blomst, set fra oven; 2, fra 
viklingstrin. Siden efter Boritagelsen af de to 


forreste Blomsterblade øg Halv- 

delen af Støvdragerne. aa de 5 

ydre; a' de 3 indre Støvdragere ; 
ov Frugtknuden; st År. 


fundet 4 Arter af Insekter paa Blomsterne; men her er det 
Støvdragerne, der bøje sig ind imod Årrene og bevirke 
Selvbestøvning. Det sidste Led i denne Række danner 
Udstrakt Skedeknæ /P. aviculare) med de smaa uan- 
selige enkeltstaaende Blomster, der slet ingen Honning 
afsondre, saa at kun meget faa Fluer besøge dem; men 
her ere ogsaa begge Kjøn udviklede paa samme Tid, og 
de tre indre Støvdragere lægge deres Knapper tæt hen 
over Årrene (Fig. 4), saa at der er sørget omhyggelig 
for, at Planten kan blive befrugtet af sit eget Støv. 

En lignende Skala frembyder Slægten Ærenpris 
(Veronica). 1 de lyseblaa, tæt siddende Blomster hos Tve- 
skjæggetÆrenpris/V.Chamædrys)ere de to Støvdrågere 
spærrede vidt fra hinanden ud til Siderne (Fig. 5), medens 
Griflen bærer det paa samme Tid udviklede År rettet lige 
fremad; Insektet, der sætter sig midt paa den flade 
Blomst, rører med Undersiden først mod Årret og griber 
saa, for at opnaa en bekvem Stilling under Honning- 
sugningen, om begge Støvtraadene, der slaa sammen op 


Fig. 5 Tveskjægget Ærenpris. Fig. 6. Tykbladet Ærenpris. 
Blomsten set for fra. a Støv- Blomsten set skraat oven fra. 
dragere; st År. a Bægerblade; b Krone; c Støv- 
dragere; d Frugtknude; e Griffel; 
F År. 


mod dets Underflade; hos Tykbladet Ærenpris (V. 
Beccabunga) ere Støvdragerne og Griffelen rettede fremad, 
men det modne Ar rager længere frem end de endnu 
lukkede Støvknapper; dette synes ogsaa at tyde paa 
Insektbestøvning, men denne Blomst besøges mest af 
ganske smaa Fluer, der sætte sig i alle mulige Stillinger 
paa de tre Traade, og da Arret endnu er klæbrigt, naar 
Knapperne springe op, kan der altsaa finde baade Fremmed- 
og Selvbestøvning Sted, og i mørkt Vejr eller Regnvejr 

blive Blomsterne lukkede og befrugte sig selv. Hos 
Axblomstret Ærenpris (V. spicata) ere nogle Blomster 
protandrine, andre protogyne, atter andre mangle helt 
Årret; de besøges meget af Insekter, men udeblive disse, 


Fig T. Axblomstret Ærenpris. 


Protandrin Blomst i iste Stadium — Støvknapperne (4) ere i Færd med at aabne sig, 

Griffelen (6) endnu kort; og i 2Zdet Stadium — Støvknapperne ere tømte, Griffelen har 

faaet sin fulde Længde. m, ø cg s—s betegne henholdsvis det nedre, øvre og de to 
sidestillede Kronblade. 


falder Støvet let ned paa Arret; Vedbendbladet 
Ærenpris (/V. hederæfolia) derimod, med de smaa uan- 
selige Blomster, besøges næsten slet ikke af Insekter; 
derfor se vi ogsaa, at Støvdragerne, allerede før Blomsten 
springer ud, ere aabnede og have afgivet Støv til det 
allerede klæbrige Ar; beskytter man Blomsten mod Insekt- 
besøg, sætter den dog rigelig Frugt. — 

Hos andre Maskeblomstrede træffe vi den samme 
gradvise Overgang, ikke som hos Veronica inden for en 
hel Slægt, men i de mange Former, hvorunder den 
samme Årt optræder. Som et Exempel ville vi nævne 
Læge-Øjentrøst (Euphrasia officinalis), hvis to mest 
yderlig gaaende Former ere byggede paa følgende Maade. 
Hos den storblomstrede Form (Fig. 8) rager Griffelen 
med det klæbrige År (st) langt frem over Støvknapperne (4). 
"Naar en Bi eller Flue stikker Sugesnablen ned mod 

Bunden af Blomsten efter Honningen, medens den sidder 
paa den flade fremad rettede Underlæbe, støder den først 
mod Årret, og hvis der fra et tidligere Blomsterbesøg 
sidder Støv paa dens Snabel, afsættes en Del af det; 
dernæst støder den mod de to spidse Takker (Fig. 8 sp; 
" Fig. 9 og 10), der springe frem fra de to nederste Støv- 


Fig. 8. 


Læge-Øjentrøst. 


Flg. 8. Den storblomstrede Form, kort efter Aabningen, set fra Siden. Fig. 9. Den 

øverste Del af Griffel og Støvdragere paa et senere Udviklingstrin. Fig. 10. To Støv- 

knapper, sete fra den indre Side. — Fig. 11. Den smaablomstrede Form, kort efter 

Blomstens Aabning. Fig. 12. Stillingen af Ar og Støvknapper i denne Form. De to 
Blomster ere lige stærkt forstørrede; ligeledes de andre Dele. 


knaprum og naa midt ind i Mundingen af Kronrøret, men 
den derved fremkaldte Rystning forplantes til alle fire 
Støvknaprum, da deres Rande ere klæbede sammen, og 
nu falder en Del af Støvet ud. Det kan ikke falde til 
Siderne, da Støvknapperne her ere forsynede med stive 
Haar, der ere rettede ned ad (Fig. 10); det falder altsaa 

lige ned paa Biens Snabel og bliver hængende her til 
det næste Blomsterbesøg; men nu voxer Kronen videre, 
og til sidst rager den helt op over det visnede År, der 
følgelig ikke modtager mere Støv, selv om Blomsten igjen 
besøges. 

I den smaablomstrede Form (Fig. 11) ere" 
Støvknapperne derimod indbyrdes frie, og naar Blomsten 
aabner sig, have de allerede afgivet det meste af Støvet'; 
Griffelen har bøjet sin Spids ind ad (Fig. 12), saa at 
AÅrret kommer til at ligge under de øverste Støvknapper, 
og Støvet fæster sig strax paa det. Naar Blomsten er 
helt aabnet, er Årret allerede visnet og ligger mellem 
de tørre Støvknapper; endnu maa vi tilføje, at de stive 
Haar paa disses Sider aldeles mangle. Naar man iagt- 
tager begge Former i Naturen, vil man ogsaa se, at 
medens den første Form' drager Insekterne til sig i 
Mængde, vil den sidste meget sjælden blive besøgt. 

Som et sidste Exempel kan nævnes Violfamilien, 
der har frembudt særlig Interesse dels påa Grund af de 
hos de fleste Arter forekommende altid lukkede (klande- 
stine) Blomster, dels paa Grund af den skjønne Indretning 
hos Stifmoderblomsten, der syntes at -være ude- 
lukkende tilpasset til Fremmedbestøvning ved Insekternes 
Hjælp. Hos denne Plante har man imidlertid fundet 2 
Former af Blomster, der baade i ydre og indre Bygning 
ere meget forskjellige, og hvoraf den ene viser alle Mulig- 
heder for Fremmedbestøvning, ligesom man ogsaa har 
set, at Insekterne under deres Besøg bære sig saaledes 
ad, at en saadan kan finde Sted, medens den anden 
viser afgjort 'Tilbøjelighed til Selvbestøvning. - De to 
Former af Blomster forholde sig i Størrelse til hinanden 

Hos den storblomstrede Form 


som Fig. 14 og 17. 
ere Kronbladene i Begyndelsen lyse, næsten hvide, 
men blive senere mørkt violette; den smaablomstrede 


DE 
RNA ; 


Fig. 15. 


Viola tricolor. 
Fig. 13. Den storblomstrede Form, set fra Siden, efter at den ene Side af Blomster- 


dækket;er fjærnet. Fig, 14. Samme Form i naturlig Størrelse, set for fra. Fig, 145. 


Griffelen af samme, set fra Siden. Fig. 16. Den smaablomstrede Form, set som Fig. 13. 
Fig. 18. Griffelen set fra 


Fig. 17. Samme Form i naturlig Størrelse,. set for fra. 
Siden. % Honningkjertlen. sp Sporen. a Støvknapperne g Griffelen. si Arret. 


Form vedbliver derimod at være gul. I den stor- 


blomstrede Form er Griffelen (Fig. 15) lang, knæbøjet 
og let bevægelig ved Grunden, længere oppe bliver den 

tykkere og udvider sig pludselig til et stort kugleformet 
Hoved, der paa sin nedre Side har Årret siddende i en 
lille Hule; bag til er der ved Randen af Arhulen indleddet 
en bevægelig Læbe; de fem Støvknapper sidde tæt 
samlede om Griffelen og ere for oven forsynede med fem 
trekantede orangefarvede Tilhængsler til Knapbaandene; 
mellem de to nederste er der et aabent Rum; Honningen 
afsondres af de to nederste Støvknappers bageste Del 
(n Fig. 13), der forlænger sig helt ud i den op åd rettede 
Spore (Fig. 13, sp) og opbevares i denne. Naar nu et 
Insekt med tilstrækkelig lang Snabel, f. Ex. en Humle, 
vil suge Honning, sætter det sig paa det nederste Kron- 
blad; det søger at stikke Snablen ind i Sporen, men alle 
Adgange til denne ere lukkede undtagen den fine Aabning 
mellem Årret og det nederste Kronblad, og i denne Ret- 
ning viser netop ogsaa »Saftvejen«, det vil sige 7 Streger 
paa det nedre Kronblad og 3 paa hvert af de sidestillede. 
Det støder altsaa mod Griffelhovedet. Dette kan ikke 
glide ind mellem Støvknapperne, da det forhindres dels 
ved de omtalte Tilhængsler, dels ved to Knipper af Haar, 
der sidde paa dets Sider og stritte imod; Insektets 
Hoved gnides altsaa mod den lille Læbe paa Undersiden, 
der saa vel som selve Arret er besat med klæbrige 
Papiller og følgelig modtager det Støv, der muligvis 
sidder paa Dyrets Hoved fra et tidligere Besøg; men paa 
samme Tid gnider Griffelen, hvis nedre Del, som omtalt, 
er elastisk og følgelig nu trykkes ned ad, mod Støv- 
knappernes indre Flade og bringer Støvet til at falde ud. 
Gjennem den nedre AÅabning falder det ned paa det 
underste Kronblad, hvis tætte Haarfilt er beredt til at 
modtage det, og medens Dyret fører Hovedet ; videre 

frem og suger, bliver det selv bedækket med Støv. Er 
det færdigt og vil trække Hovedet tilbage, saa skyder 
det med det samme den fremspringende Læbe tæt op mod 
Arret (st Fig. 13) og lukker for det, saa at ikke et Korn 
af Blomstens eget Støv kommer paa det. Man har set en 
Humle (Bombus lapidarius) regelmæssig besøge hver Blomst 
en Gang og altsaa stadig bevirke Fremmedbestøvningen ; 
men mange Insekter besøge samme Blomst flere Gange; 
ogsaa i dette Tilfælde er det kun det fremmede Støv, der. 
virker befrugtende, hvilket Forsøg have godtgjort. — Den 
mindre Form af Blomster (Fig. 17) ligner tilsyneladende 
den beskrevne; men ved nærmere Eftersyn viser det sig, at 
den hele skjønne Indretning er behæftet med en Mængde 
Mangler, der gjøre Insektbestøvningen umulig. Den lille 
Læbe bag ved Arret, der gjorde en saa vigtig Tjeneste, er 
rent forsvunden; medens Årret hos den storblomstrede 
Form er rettet saa meget fremad, at det, naar Griffelen 
trykkes ned mod det nederste Kronblad, ikke berører det 
mellem Haarene liggende Støv, er det hos den mindre 
Form rettet lige ned ad (Fig. 16) og fyldes aldeles med 
Støv ved Bøjningen. I den større Form falde Støv- 
kornene først ud nogle Dage efter, at Blomsten er ud- 
foldet, i den mindre Form falder det let ud, endogsaa 
før Blomstens Aabning, og ofte sender det strax Støvrør 
ned i Arret. Alt tyder saaledes paa, at vi her have to 
Former, hvoraf den ene behøver Krydsning ved Insek- 
ternes Hjælp, medens den anden regelmæssig befrugter 
sig selv. Rigtig nok er der iagttaget ikke faa Insekter 
ogsaa paa den smaablomstrede Form, men det er klart, 
at der skal meget gunstige Omstændigheder til for at 
bevirke, at fremmed Støv overføres paa Arret; og Forsøg 

med bedækkede Planter af begge Former have ogsaa 
vist, at medens den storblomstrede- Form kan holde, sine 
Blomster friske i 2—3 Uger, men ikke sætter et eneste 
Frø, saa visne de smaa gule Blomster efter 2—3 Dages 
Forløb, fordi de saa hurtig befrugtes, og de sætte kraftig 
udviklede Kapsler med talrige gode Frø. 

Af Pressens Udtalelser om dette Værk anføres: 

(Berl. Tidende): »Det heromhandlede Arbeide er vel 
skikket til at tjene til Haandbog for Enhver, som. paa en let 
Maade søger at tilegne sig den geologiske Videnskabs 
vigtigste Udbytte og samtidig dermed at sætte sig ind i 
Hovedtrækkene af Danmarks geognostiske Forhold.« 

(Dagbladet): Vi anbefale det til Enhver, der ønsker at 
faa et klart Overblik over Geologiens Væsen og Grund- 

holde Kundskab om Danmarks Geologi, Bogen er særdeles 

smukt udstyret, og Forlæggeren har forsynet den med en stor 
= Mængde smukke Afbildninger. « i 

(Dagens Nyheder): »Foruden at give en Fremstilling af 
Geologien har Forfatteren, hvad der vist vil være Mange meget 
kjærkomment, til sin Bog føjet et Tillæg, der beskriver nogle 
af de værdifuldeste Mineralier (Metaller og Ædelstene); endelig 
skulle vi fremhæve, at han stadig fremfører Navnene paa de 
Videnskabsmænd, der i Geologien have gjort store Opdagelser. 
Bogen udmærker sig i det Hele ved Klarhed, Overskuelighed og 
god Orden. Udstyrelsen er særdeles elegant, og Billederne valgte 
saaledes, at de virkelig oplyse og illustrere de vedrørende For- 
hold, « : 
; (Illustr. Tidende): »Det er en baade smuk og god Bog, 
- som Forfatteren her har leveret, og formentlig vil en talrig Kreds 
" af Læsere vise, at en saadan, med Klarhed og Kyndighed skreven 
— Haandbog i Geologien er et Værk, hvortil der er Behov. » Geolo- 
— giens Hovedsætninger« frembyder et rigt og interessant Æmne, 
— og Forfatteren synes os gjennemgaaende at have behandlet det 
… med Held.« 

Udsigt over Naturopfattelsens Fremskridt. 


Aabningstale holdt den 19de Avgust 1874 i Belfast paa Aarsmødet i 
»Den britiske Forening til Videnskabens Fremme« af Mødets Formand, 
Professor John Tyndall. 


Foredraget er uden Titel i den Udgave, vi have benyttet (Na 
ture, X); den, hvormed det her optræder, er tilføjet af os og kan 
vel, i Mangel af bedre, svare til Hensigten. Naar en saa fremragende 
Mand som Tyndall taler til en engelsk Tilhørerkreds ved en Lejlighed 
som denne, ved Aarsmødet af den Forening, der har sat sig til Op- 
gave at arbejde ikke alene for Videnskabens Fremme, men ogsaa 
for dens Udbredelse i Folket og for at hverve dette til hins Tjeneste, 
— saa taler han i Virkeligheden til den hele dannede Verden og 
har Krav paa at høres med Opmærksomhed. Enten man i et og alt 
kan dele Tyndalls Anskuelser eller ikke, saa er den Kjendsgjerningz, 
at han har dem og udtaler dem ved en saadan Lejlighed, en Ting, 
som fortjener at mærkes. Vi have derfor heller ikke været i Tvivl om, 
saa snart Tyndalls Foredrag forelaa, at det var vor Pligt at optage 
det, og beklage kun, at andre Krav paa vor Plads have tvunget os 
til at opsætte det til nu. — At Taleren undertiden sigter til For- 
fattere, som nærmest.ere en engelsk Tilhørerkreds bekjendte, giver 
Foredraget påa sine Steder en fremmed Tone, som -man her lige 
saa lidt som i andre lignende Tilfælde har kunnet fjærne. At et 
sligt halvt eller helt filosofisk Foredrag har lagt Oversætteren store 
Vanskeligheder i Vejen er ligeledes en Selvfølge; men selv om han 
havde overvundet de fleste eller dem alle, vilde det dog ofte stille 
større Fordringer til Læserens Tænksomhed, end man just er belavet 
paa ved Taler, der henvende sig til den store dannede Almenhed. 
Til Gjengjæld vil man vinde et nyt Syn påa mange Punkter i den 
menneskelige Tænknings Historie og et Blik påa, hvor vidt denne 
nu er naaet eller menes at være naaet, der ikke vil være for dyrt 
kjøbt med nogen Anstrængelse. (R.) 


En medfødt Drift vendte tidlig Urmenneskets Tanker 


og Spørgsmaal hen paa Aarsagerne til Naturfænomenerne. 
Femte Række. II. 16 


(5; 
et 


242 


Den samme Drift, nedarvet og forstærket, er Sporen til 
al videnskabelig Fremadstræben endnu den Dag i Dag. 
Ledede af den danne vi ved Abstraktion fra Erfaringer 
fysiske Teorier, der ligge uden for Erfaringens Omraade, 
men som tilfredsstille Aandens Trang til at se enhver 
Naturbegivenhed hvile paa en Aarsag. Vore tidligste 
(og vi kunde uden Tvivl gjærne tilføje: vore forhistoriske) 
Forfædre brugte, saa vidt deres Evner tillod det, den 
samme Fremgangsmaade, i det de dannede sig Anskuelser 
om Tingenes Oprindelse. Ogsaa de støttede sig til Er- 
faringen, men med den Forskjel, at de enkelte Erfaringer, 
der udgjorde Kjærnen i deres Teorier, var hentede, 
ikke fra Studiet af Naturen, men fra hvad der laa vore 
gamle Forfædre nærmere: Iagttagelser paa Menneskene. 
Deres Teorier antog i Overensstemmelse hermed antro- 
pomorfistiske Former. Oversanselige Væsener, der »trods 
al deres Usynlighed og Magt kun var en Slags Menneske- 
skabninger, som maaske havde hævet sig op fra selve 
Menneskeslægten og havde beholdt alle menneskelige 
Lidenskaber og Lyster«7) — til dem blev Herredømmet 
over og Styrelsen af Naturfænomenerne overdraget. 
Efterhaanden som disse tidlige Forestillinger prøvedes 
ved Iagttagelse og Overvejelse, kunde de ikke i Længden 
tilfredsstille Slægtens mere skarpseende Aander. Langt 
tilbage i Historiens fjærneste Tider finde vi fortrinlig 
begavede Mænd, der skilte sig fra Hoben og forkastede 
disse antropomorfistiske Forestillinger, i det de søgte at 
forbinde Naturfænomenerne ved fysiske Love. Men længe 
forud for disse renere Forstandsbestræbelser havde Handels- 


+) Hume, »Natural History of Religion. « 

manden været uden Lands og derved gjort Filosoffen mulig; 
Handelen var bleven udviklet, Rigdomme opdyngede og 
Lejlighed til Rejser og Tænkning vunden, medens Folke- 
stammer, der var opdragne under forskjellige Forhold 
"og derfor havde forskjellig Kundskab og Begavelse, var 
blevne ansporede og skærpede ved den gjensidige Be- 
røring. I de Egne, hvor det gamle Grækenlands Handels- 
aristokrati traadte i Forbindelse med dets østlige Naboer, 
fødtes Videnskaberne , og frittænkende, modige Mænd 
plejede og udviklede dem. Hvorledes den Tilstand var, 
der skulde afløses, kan man slutte sig til af et af Hume 
citeret Sted hos Euripides. »I Verden er intet, ingen 
Hæder, ingen Lykke. Guderne kaste alt omkring i broget 
Forvirring, blande enhver Ting med sin Modsætning, for 
at vi alle i vor Uvidenhed og Uvished skulle yde dem 
mere Dyrkelse og vise dem større Ærbødighed.« Da 
Videnskaben kræver den grundige Udryddelse af al Lune- 
fuldhed i Naturen og den fuldstændige Stolen paa Love, 
tiltog med den voxende Videnskabelighed Ønsket og Be- 
slutningen om at-rense Teoriens Mark for denne Hoh 
af Guder og Dæmoner og at stille Naturfænomenerne 
paa et Grundlag, der var mere i Overensstemmelse med 
dem selv. ; 

Det Problem, som man tidligere havde søgt at nærme 
sig oven fra, blev nu angrebet neden fra; den teoretiske 
Stræben gik fra det oversanselige over til det under- 
sanselige. Man indsaa, at man for at konstruere Uni- 
verset i Tanken nødvendigvis maatte have nogen Fore- 
stilling om dets Bestanddele — om hvad Lucretius 
senere kaldte »de første Begyndelseru. Ved atter at 
abstrahere fra Erfaringen naaede den videnskabelige Spe- 

16 

" kulations Førere til sidst den frugtbare Lære om Atomer 
og Molekuler, som i sin seneste Skikkelse blev fremsat 
med saa megen Klarhed og Kraft paa denne Forenings 
forrige Møde%). Tanken havde uden Tvivl længe om- 
svævet denne Lære, inden den naaede den Fuldstændighed 
og Bestemthed, som den antog under Demokrits Be- 
handling — en Filosof), der vist nok med Rette tør 
fængsle vor Opmærksomhed et Øjeblik.  »Faa store 
Mænd«, siger Lange i sin fortrinlige »Materialismens 
Historie«, et Værk, hvis Aand og Bogstav jeg er i lige 
stor Gjæld til, »ere blevne saa ilde behandlede af Hi- 
storien som Demokrit. I de forvrængede Billeder, der 
ere komne os til Hænde gjennem uvidenskabelige Tradi- 
tioner, er der næsten intet andet tilbage af ham end 
Navnet »den leende Filosof«, medens Skikkelser af uen- 
delig mindre Betydning brede sig for os i fuld Legems- 
størrelse«. Lange omtaler den høje Mening, Bacon 
havde om Demokrit, og jeg er bleven forsynet med 
talrige Bekræftelser derpaa af Bacons lærde Udgiver og 
Biograf, Hr. Spedding. Det er aabenbart, at Bacon 
ansaa Demokrit for en Mand af tungere Metal end 
baade, Plato og Aristoteles, uagtet' disses Filosofi 
»udskreges og fejredes i Skolerne under Lærernes støjende 
Ordbram«. Det var ikke dem, men Genserik, Attila 
og Barbarerne, der tilintetgjorde den atomistiske Filosofi. 
»Thi paa en Tid, hvor al menneskelig Lærdom havde 
lidt Skibbrud, blev disse Planker af aristotelisk og pla- 


f) Vi komme snart tilbage til denne Sag ved at meddele en Aab - 
ningstale, holdt i den franske » Forening til Videnskabens Fremme«. 
+%) Født Aar 460 før Kristus. 

tonisk Filosofi bevarede paa Grund af deres lettere og 
mere oppustede Beskaffenhed og gik saa i Arv til os, 
medens solidere Ting sank til Bunds og næsten gik i 
Glemsel. « 

De af Demokrit opstillede Læresætninger aaben- 
bare, at han var en afgjort Modstander af dem, der 
udledte Naturfænomenerne af Gudernes Luner. De ere 
i Korthed følgende: 1. Af intet kommer intet. Intet, 
der er til, kan tilintetgjøres. Alle Forandringer skyldes 
Forbindelser og Adskillelser af Molekuler. 2. Intet sker 
ved Tilfælde. Enhver Begivenhed har sin Aarsag, af 
hvilken den med Nødvendighed følger. 3. De eneste 
existerende Ting ere Atomerne og det tomme Rum, alt 
andet er en blot Formening. 4. Atomerne ere uendelige 
i Antal og uendelig forskjellige i Form; de støde sammen, 
og de deraf opstaaende Sidebevægelser og Omhvirvlinger 
ere Begyndelser til Verdener. 5. Alle Tings Forskjellig- 
heder afhænge af Forskjelligheder mellem deres Atomer 
i Antal, Størrelse og Forbindelsesmaade. 6. Sjælen be- 
staar af frie, glatte og runde Atomer, der ligne Ildens. 
Disse ere de mest -bevægelige af alle. De gjennemtrænge 
det hele Legemes Masse, og af deres Bevægelser opstaa 
Livsfænomenerne. — Demokrits Atomer ere saaledes 
enkeltvis uden Sansefornemmelse; de forene sig under 
mekaniske Loves Tvang; og ikke alene organiske Former, 
men ogsaa Sansningen og Tankens Fænomener ere Re- 
sultatet af deres Forening. 

Hin store Gaade, »den fortrinlige Maade, hvorpaa 
en Del af en Organisme er tilpasset efter den anden og 
efter Livsvilkaarene«, særlig udpræget i det menneskelige 


Legemes Bygning, gjorde Demokrit intet Forsøg paa 

at løse. Empedokles, en fyrigere og mere poetisk 
Natur, indførte Forestillingen om Kjærlighed og Had 
mellem Atomerne for at forklare deres Sammenslutning 
og Adskillelse. Med aabent Øje for det omtalte Hul i 
Demokrits Lære traadte han til med den skarpsindige. 
Tanke — der dog var knyttet til en Del vild Spekula- 
tion — at det laa i selve de Sammenslutningers Natur, 
der svarede til deres Formaal (eller, med andre Ord, 
var i Overensstemmelse med Omgivelserne), at bevares, 
medens uhensigtsmæssige Sammenslutninger paa Grund 
af, at de manglede et passende Opholdssted, hurtig 
maatte forsvinde. Læren om »de bedst skikkedes Over- 
leven«, der i vore Dage, paa Grundlag ikke af ubestemte 
Formodninger, men af positiv Viden, er bleven hævet til 
en saa overordentlig Betydning, har saaledes for mere 
end 2000 Aar siden faaet en i hvert Tilfælde delvis 
Forkyndelse. 

Epikur”), der siges at være Søn af en fattig 
Skolelærer paa Samos, er den næste fremragende Figur 
i den atomistiske Filosofis Historie. Han tilegnede sig 
Demokrits Skrifter, hørte Forelæsninger i Athen, vendte 
tilbage til Samos og vandrede senere gjennem forskjellige 
Lande. Til sidst vendte han tilbage til Athen, hvor han 
kjøbte en Have og omgav sig med Disciple, blandt hvilke 
han levede et rent og ophøjet Liv og døde en fredelig 
Død. Hans Filosofi var næsten den samme som Demo- 
krits, men han citerede aldrig hverken Ven eller Fjende. 
Et af Epikurs Hovedformaal var at frigjøre Verden for 
Overtro og Frygt for Døden. For denne sidste nærede 

han kun Ligegyldighed. Den røver os blot Sansefor- 
nemmelserne; saa længe vi ere, er Døden ikke, og naar 
Døden er, ere vi ikke. Livet har ikke mere noget Onde 
for den, der er bleven enig med sig selv om, at det ikke 
er noget Onde ikke at leve. Han tilbad Guderne, men 
ikke paa den sædvanlige Maade. Den tilbørlig lutrede 
Forestilling om en Guddomsmagt var i hans Tanker en 
opløftende Forestilling. Alligevel lærte han: »Ikke er 
den ugudelig, der forkaster Hobens Guder, men snarere 
den, der antager dem«. Guderne var for ham evige og 
udødelige Væsener, hvis Salighed udelukkede enhver 
Tanke om Bekymring eller Beskæftigelse af nogen som 
helst Art. Naturen gaar sin Gang-i Overensstemmelse 
med evige Love, og Guderne blande sig aldrig deri, 
De bebo: 


»Det lyse Straalerum, i hvilket Verd'ner svæve, 
Hvor aldrig Skyen driver, Vinden rører sig, 
Hvor aldrig Sne i hvide Stjærner falder, 

Hvor aldrig svagest Torden sagte drøner, 

Hvor ingen Lyd af jordisk Sorg opstiger, 

Der kunde krænke deres evighøje Ro.« 7) 


Lange anser Epikurs Forhold til Guderne for 
subjektivt og sandsynligvis grundet paa en etisk Trang 
i hans egen Natur. Vi kunne ikke, naar vi læse Hi- 
storien med aabne Øjne eller studere Menneskenaturen i 
dens lønligste Afkroge, undgaa at blive en saadan Trang 
var. Mennesket har aldrig følt sig tilfredsstillet og vil 
aldrig føle sig tilfredsstillet ved den blotte Forstands 

Arbejde og Resultater; derfor kan Naturvidenskaben ikke 
fyldestgjøre alle hans Naturs Krav. Men Historien om 
de Anstrængelser, der ere blevne gjorte for at tilfreds- 
stille disse Krav, kunde med et almindeligt Udtryk be- 
tegnes som en »Vildfarelsernes Historie« — hvor da 
Vildfarelsen bestaar i at tillægge det Fasthed, som er 
omskifteligt, som forandrer sig, eftersom vi forandre os, 
som er sanselig raat, naar vi ere sanselig raa, og som, 
efterhaanden som vor Fatteevne udvides, bliver mere 
abstrakt og ophøjet. I et stort Punkt var Epikurs 
Aand kommen til Klarhed. Han hverken søgte eller 
ventede, her eller hisset, nogen personlig Fordel af sit 
Forhold til Guderne. Og det er ganske vist saa, at 
Tænkningens Renhed og Højhed kan fremmes ved An- 
skuelser, i hvilke ingen Fordel af denne Art spiller nogen 
Rolle. »Dersom jeg ikke«, sagde en stor Mand en Gang 
til mig, »havde den Tro, at der lever en Fornuft i det 
indre af alle Ting, vilde mit Liv paa Jorden være utaa- 
leligt.« Den, der ytrede disse Ord, faar i mine Tanker 
ikke et uædlere, men et ædlere Præg ved den Omstæn-. 
dighed, at det var Trangen til en etisk Harmoni her i 
Livet og ikke Tanken om personlig Fordel hisset, der 
. fremkaldte hans Bemærkning. 

Halvandet Aarhundrede efter Epikurs Død skrev 
Lucretius”) sit store Digt »Om Tingenes Natur«, i 
hvilket han, Romeren, med overordentlig Varme udviklede 
sin græske Forgængers Filosofi. Han ønsker at vinde 
sin Ven Memnius for Epikurs Skole, og om endskjønt 


han ingen Belønninger i et kommende Liv har at tilbyde, 


7) Født Aar 99 før Kristus. 


249 


om endskjønt hans Formaal synes at være et rent negativt, 
tiltaler han dog sin Ven med en Apostels Fyrighed. 
Hans Formaal er ligesom hans store Forgængers Over- 
troens Udryddelse, og i Betragtning af, at Folk paa 
hans Tid skjælvede for enhver Naturbegivenhed som en 
ligefrem Advarsel fra Guderne, og at evige Pinsler ogsaa 
stod dem i Udsigt, kan den Frihed, Lucretius til- 
sigtede, maaske anses for et positivt Gode.  »Denne 
Rædsel«, siger han, »dette Aandens Mørke maa fordrives, 
ikke ved Solens Straaler og Dagens glimrende Pile, men 
ved Betragtningen af Naturen og dens Love.« Han til- 
bageviser den Forestilling, at noget som helst kan komme 
af intet, eller at det, som en Gang er frembragt, kan 
falde tilbage til intet. De første Begyndelser, Atomerne, 
ere uforgængelige, og i dem kunne alle Ting til sidst 
opløses. Legemer ere dels Atomer, dels Sammensætninger 
af Atomer, men Atomer selv kan intet tilintetgjøre. 
De ere som enkelte Legemer stærke ved deres Udelelig- 
hed, og ved deres inderligere Forbindelse kunne alle Ting 
blive fast sammentrængte og besidde varig Styrke. Han 
nægter, at Materien er delelig i det uendelige; til sidst 
komme vi til Atomerne, der danne det uforgængelige 
Grundlag, uden hvilket al Orden i Tingenes Frembringelse 
og Udvikling vilde være ophævet. 

Da Atomernes mekaniske Sammenstød fra hans Syns- 
punkt er Tingenes ene fyldesigjørende Aarsag, bekæmper 
han den Forestilling, at Naturens Indretning skulde i 
nogen Henseende skyldes en fornuftig Hensigt. ÅAtomernes 
gjensidige Paavirkning igjennem en uendelig Tid gjorde 
alle Slags Sammensætninger mulige. Af disse blev de 
dertil skikkede varige, medens de uskikkede forsvandt. 

Ikke efter vist Overlæg stillede Atomerne sig paa de 
rette Steder, heller ikke underhandlede de om, hvilke 
Bevægelser de skulde foretage. Fra al Evighed ere de 
blevne drevne sammen, og efter at have prøvet Bevægelser 
og Foreninger af enhver Art ere de til sidst faldne i de 
Ordninger, ud af hvilke det nærværende Verdenssystem 
har dannet sig. Hans store Ide om Åtomernes tavse 
Falden gjennem umaalelige Vidder af Rum og Tid ind- 
gav Kant, Taagehypotesens (Nebular-Teoriens) første 
Fremstiller, Tanken om denne Teori. »Naar Du vil for- 
staa og erindre disse Ting, vil Du se, at den pludselig 
frigjorte Natur, der har mistet sine hovmodige Herrer, 
gjør alt frivillig af sig selv uden Gudernes Indblanding. « 

I de Aarhundreder, der forløb mellem den første og 
den sidste af disse tre Filosofer, var den menneskelige 
Forstand virksom paa andre Omraader. = Sofisterne til- 
endebragte deres Løbebane. I Athen opstod de tre 
Mænd, Sokrates, Plato og Aristoteles, hvis Aag 
endnu i denne Time til en vis Grad ikke er afkastet. 
Ligeledes stiftedes i dette Tidsrum Skolen i Alexandria; 
Euklid skrev sine »Elementer«, og han og andre gjorde 
nogle Fremskridt i Optikken. Arkimedes fremsatte 
Vægtstangens Teori og Hydrostatikkens (Vandbevægelsens) 
Grundlov. Pythagoras gjorde sine Forsøg med de har- 
moniske Intervaller, medens Astronomien blev overordentlig 
beriget ved Hipparks Opdagelser; og Hippark efter- 
fulgtes af den historisk endnu berømtere Ptolemæus. 
Anatomien blev gjort til Grundlag for videnskabelig 
Lægekunst, og Draper”) siger, at paa den Tid be- 

gyndte Vivisektionerne. Kort sagt, det gamle Græken- 
lands Videnskab havde allerede renset Verden for de 
fantastiske Forestillinger om Guddommen, .der virkede 
lunefuldt gjennem Naturfænomener. Den havde afrystet 
hin ufrugtbare, »alene ved Hjælp af Aandens indre Lys» 
arbejdende Forsken, der forgjæves havde søgt at undvære 
Erfaringen og naa en Kundskab om de sidste Grund- 
aarsager. I Stedet for tilfældig Iagttagelse havde den 
indført Iagttagelse med bestemt Formaal; Instrumenter 
blev anvendte for at understøtte Sanserne, og den viden- 
skabelige Metode var for en stor Del bleven fuldstændig- 
gjort ved Foreningen af Induktion og Experiment. 

Hvad standsede da den sejrrige Fremrykning? Hvorfor 
blev Videnskabsaanden tvungen til at ligge brak som en 
udtømt Jordbund i næsten to Aartusender, inden den 
atter kunde erhverve sig de fornødne Betingelser for 
Frugtbarhed og Styrke? Bacon har allierede sagt os en 
Grund; Whewell tilskriver denne Stilstandsperiode fre 
Aarsager: Tankens Formørkelse, Trældomsaanden, Intole- 
rancen og Begejstringen i Sindene; og han giver slaaende 
Exempler paa hver af dem%). Men disse Ejendommelig- 
heder maa atter have haft deres Aarsager, der laa i 
Tidsforholdene. Rom og de andre af Kejserrigets Byer 
var faldne i sædelig Forraadnelse. Kristendommen var 
fremtraadt, prædikede Evangeliet for de fattige og prote- 
sterede ved et maadeholdent, om- ikke asketisk Levned 
praktisk imod Tidens Ryggesløshed. De ældste kristnes 
Lidelser og den overordentlige Sindsløftelse, der gjorde 


det muligt for dem at triumfere over de djævelske Pinsler, 


+) »History of the Inductive Sciences«, 1ste Bind. 


2D2 


de undergik =), maa have efterladt Spor, der ikke saa 
let udslettedes. De foragtede Jorden med Blikket vendt 
mod »hin Guds Bygning, dette Hus, der ikke er opført 
af Hænder, evindeligt i Himlene.« Skriften, der sørgede 
for deres aandelige Fornødenheder, var tillige Græn- 
sen for deres Viden. Da for Exempel det berømte 
Spørgsmaal om Antipoder kom til Drøftelse, var Biblen 
i manges Øjne Højesteret. Augustin, hvis Hoved- 
virksomhed falder omtrent ved Aar 400, vilde ikke be- 
nægte, at Jorden kunde være rund, men vel, at den 
kunde have Beboere paa den anden Side, »daåa ingen 
saadan Folkestamme er anført i Skriften mellem Adams 
Efterkommere.« Ærkebiskop Bonifacius oprørtes over 
den Antagelse, at »en Verden af menneskelige 
Væsener skulde være uden for Midlet til Salighed.« 
Saaledes holdt i Tømme var det ikke rimeligt, at Viden- 
skaben skulde gjøre noget stort Fremskridt. Senere maa 
den af Draper saa kraftig skildrede teologiske og 
politiske Strid mellem Kirken og de verdslige Styrelser 
have bidraget meget til at undertrykke Forskningen. 
Whewell gjør månge skarpsindige og træffende 
Bemærkninger om Tidsaanden i Middelalderen. Det var 
en Trældomsaand.  = Naturkundskabens Dyrkere havde 
forsaget hint levende Væld, den umiddelbare Paakaldelse 
af Naturen ved Iagttagelse og Forsøg, og havde hengivet 
sig til at omarbejde deres Forgængeres Anskuelser. Det 
var en Tid, i hvilken Tænkningen var gaaet i Forfald, 
i hvilken den blotte Avtoritetstro førte, som altid i 
Videnskaben, til aandelig Død. Naturbegivenheder blev 

ikke eftersporede til deres fysiske Aarsager, men hen- 
førte til moralske, medens en Anvendelse af Fantasien, 
der var næsten lige saa nedværdigende som Åandetroen 
(Spiritismen) i vore Dage, traadte i Stedet for viden- 
skabelig Tænkning. Derefter kom Middelalderens Mysti - 
cisme, Magi, AÅlkymi og den nyplatoniske Filosofi med 
sine fantastiske, skjønt ophøjede, Tillokkelser, der bragte 
Folk til at skamme sig over deres egne Legemer som 
Hindringer for Skabningens fuldstændige Opgaaen i 
Skaberens Salighed. Til Slutning kom den skolastiske 
Filosofi, der i Følge Lange er en Sammensmeltning af 
Åristoteles's mindst modne Anskuelser med Vester- 
" landenes Kristendom. = Aandelig Ubevægelighed blev 
Følgen. Ligesom en rejsende uden Kompas kan vandre 
længe i en Taage og indbilde sig, at han gaar fremad, 
men dog efter timelange Anstrængelser finde sig endnu 
paa Udgangsstedet, saaledes fandt Skolastikerne sig, efter 
at have bundet og løst de samme Knuder, formet og 
adspredt de samme Skyer, ved Aarhundreders Slutning 
endnu i deres gamle Stilling. 

" Med Hensyn til den Indflydelse, som Åristoteles 
udøvede i Middelalderen og endnu udøver, om end i 
mindre Grad, vil jeg bede om Tilladelse til at gjøre en 
Bemærkning. Saa snart Menneskeaanden har fuldbragt 
noget stort og lagt overordentlige Evner for Dagen paa 
et hvilket som helst Omraade, viser der sig en Til- 
bøjelighed til at tiltro den lignende Evner paa alle andre. 
Saaledes have Teologer fundet Trøst og Beroligelse i 
den Tanke, at Newton har behandlet Spørgsmaalet 
om Aabenbaringen, i det de glemte, at netop hans Evners 
udelukkende Beskæftigelse i en fuldstændig modsat 


PB 


Tankekreds igjennem hans Livs bedste Aar — for ikke 
at tale om Mangel paa naturlige Anlæg i hin Retning — 
maatte gjøre ham snarere mindre end mere skikket til 
at behandle teologiske og historiske Spørgsmaal. Goethe 
havde allerede grundfæstet sin Storhed som Digter og 
gjort positive Opdagelser i Naturhistorien, da han udgav 
sin »Farbenlehre«, et Skrift, der vakte stor Opsigt blandt 
Tysklands Malere, og i hvilket han forsøgte at kuld- 
kaste Newtons Farveteori, som han fandt saa øjen- 
synlig urimelig, at han ansaa dens Forfatter for en 
Charlatan og angreb ham i et dertil svarende heftigt 
Sprog. Paa Naturhistoriens Omraade havde Goethe 
virkelig gjort betydelige Opdagelser, og vi have Grund 
til at antage, at hvis han havde ofret sig fuldstændig 
til denne Videnskabsgren, kunde han i den have naaet en 
Storhed, der vilde svare til den, han naaede som Digter. 
I Henseende til skarp Iagttagelse, til Opdagelse af Ana- 
logier, hvor fjærne de end kunne synes, til Klassifikation 
og Samstilling af Kjendsgjerningerne efter de udfundne 
Analogier besad Goethe overordentlige Evner. Disse 
Bestanddele af den videnskabelige Forskning have ogsaa 
deres Betydning for Digterarbejdet. Men paa den anden 
Side kan en Mand, der er saa rigt begavet i Retning af 
Naturhistorien, næsten være berøvet al Begavelse for, 
hvad der i strængere Forstand kaldes de fysiske og 
mekaniske Videnskaber. Dette var Tilfældet med Goethe. 
Han kunde ikke formulere bestemte mekaniske Sætninger, 
han kunde ikke se det mekaniske Ræsonnements tvingende 
Kraft, og paa Omraader, hvor et saadant Ræsonnement 
er den højeste Magt, blev han en ren Lygtemand for 
dem, der fulgte ham. 

Jeg har undertiden tilladt mig at sammenligne 
Åristoteles med Goethe og at give Stagiriten Æren 
for en næsten overmenneskelig Evne til at samle og 
systematisk ordne Kjendsgjerninger, men tillige at anse 
ham for sørgelig fattig i en anden Retning, i hvilken 
ogsaa Goethes Begavelse med Rette er bleven kaldt 
ufuldstændig. Whewell henfører Aristoteles”s Vild- 
farelser ikke til Uagtsomhed for Kjendsgjerninger, men 
til »Uagtsomhed for den i Kjendsgjerningerne liggende 
Tanke — Tanken om mekanisk Aarsag, o: Kraft — og 
til dens Erstatning med ubestemte eller utilsvarende 
Forestillinger, der kun dreje sig om Rumforhold og give 
et Udtryk for undrende Følelser.« Dette er ganske vist 
sandt, men i Ordet »Uagtsomhed« ligger kun det aande- 
lige Fejlsyn, hvorimod det efter min Mening hos Ari- 
stoteles saa vel som hos Goethe ikke var noget Fejl- 
syn, men ren aandelig Uformuenhed, der laa til Grund 
for Fejltagelserne. Som Fysiker røbede Aristoteles 
nogle af hvad vi vilde kalde de værste Egenskaber hos 
en Nutidens Forsker i Fysik — uklare Forestillinger, 
forvirret Tankegang og en altfor stor Tillid til Ord, som 
foranledigede det Selvbedrag hos ham, at han havde 
magtet sit Æmne, medens han i Virkeligheden ikke havde 
faaet Hold paa dets Grundforhold; han satte Ord i Stedet 
for Ting, Subjekt i Stedet for Objekt, prædikede Induk- 
tion uden selv at øve den, vendte Undersøgelsens rette 
Orden om og gik fra det almindelige til det enkelte i 
Stedet for fra det enkelte til det almindelige. Han gjorde 
Universet til en lukket Kugle, i hvis Midte han satte 
" Jorden, i det han af almindelige Grundsætninger, til sin 
egen Tilfredshed og til hele Verdens for næsten 2000 Aar, 

beviste, at intet andet Verdenshele var muligt. Hans 
Begreber om Bevægelse var aldeles ufysiske. Den var 
naturlig eller unaturlig, god eller ond, rolig eller vold- 
som — ingen virkelig mekanisk Opfattelse af den laa 
paa Bunden af hans Tankegang. Han paastod, at et 
tomt Rum kunde ikke være til, og beviste, at hvis det 
var til, vilde Bevægelse i det være umulig. Han bestemte 
å priori, hvor mange Dyrearter der maatte existere, og 
paaviste af almindelige Grundsætninger, hvorfor Dyrene 
maatte have visse nærmere angivne Dele. Naar i Nu- 
tiden en fremragende Filosof, der staar langt over Vild- 
farelser af denne Årt, erindrer disse Misbrug af den 
aprioriske Metode, vil han kunne forstaa Fysikernes 
Betænkelighed ved at godkjende de saakaldte aprioriske 
Sandheder. ÅAristoteles's Vildfarelser i Enkeltheder 
var betydelige og talrige. Han paastod; f. Ex., at kun 
hos Mennesket fandtes Hjærtets Banken, at Legemets 
venstre Side var koldere end den højre, at Mænd havde 
flere Tænder end Kvinder, og at der er et tomt Rum, 
ikke fortil, men bagtil i hvert Menneskes Hoved. 

Der er en Hovedegenskab ved fysiske Ideer, som 
aldeles manglede baade Åristoteles”s og hans Tjil- 
hængeres, nemlig den Egenskab at kunne fremstilles som 
et sammenhængende Billede — en »Forestilling « — 
for Tanken. Lad os med Hensyn til denne Evne til at 
kunne fremstilles eller forestilles for Tanken sammen- 
ligne det Tilfælde, hvori Aristoteles”s Discipel hen- 
fører Vandets Opstigning i en Pumpe til Naturens »Afsky 
for det. tomme Rum«, med hint andet, hvor Pascal 
foreslaar at afgjøre Spørgsmaalet om Atmosfærens Tryk 
ved Bestigningen af Puy de Dome. I det ene Tilfælde 

" vægre Forklaringens Udtryk sig ved at danne et fysisk 
Billede, en Forestilling; i det andet er Billedet tydeligt, 
i det Barometrets Falden og Stigen klart fremstiller sig som 
to foranderlige og hinanden modsatte Tryks Ligevægts- 
bestræbelser, 

Under den Tørke, der i Middelalderen herskede i 
Kristenheden, var, som ogsaa Draper tydelig paaviser, 
den arabiske Tænkning virksom. Med Mavrernes Ind- 
fald i Spanien traadte Renlighed, Orden, Lærdom og 
Forfinelse i Stedet for deres Modsætninger, Naar den 
kristne Bonde ramtes af Sygdom, tog han sin Tilflugt til 
et Alter, den mavriske i lignende Tilfælde til en oplært 
Læge. Araberne fremmede Oversættelser fra de græske 
Filosoffer, men ikke fra de græske Digtere. De vendte 
sig med Afsky »fra vor klassiske Mytologis Utugtighed 
og erklærede det for utilgivelig Gudsbespottelse at sætte 
den urene olympiske Jupiter i nogen som helst Forbin- 
delse med -den højeste Gud.« Draper forfølger de 
arabiske Bestanddele i vore videnskabelige Benævnelser 
endnu længere tilbage end Whewell og anfører Ex- 
empler paa, hvad arabiske Videnskabsmænd have ud- 
rettet, i det han særlig dvæler ved Alhazen som den 
første, der berigtigede Platos Anskuelse, at Øjet ud- 
sender Lysstraaler. Han opdagede Atmosfærens Lys- 
brydning og viste, at vi se Sol og Maane, efter at de 
"ere gaaede ned. Han forklarer Solens og Maanens For- 
størrelse og Forkortningen af deres lodrette Tværlinje, 
naar de ere nær ved Horisonten. Han ved, at Åtmos- 
færen aftager i Tæthed med Højden og bestemmer 
endog dens Højde til 58%; (engl.) Mil. I Bogen » Vægt- 
visdom« fremstiller han Forbindelsen mellem Atmosfærens 

Vægt og dens tiltagende Tæthed. Han viser, at et Le- 
geme har forskjellig Vægt, alt efter som det vejes i en 
tynd eller tæt Atmosfære, og undersøger den Kraft, 
hvormed nedkastede Legemer hæve sig op gjennem tun- 
gere Stoffer. Han forstaar Læren om Tyngdepunktet og 
anvender den ved Undersøgelsen af Vægtskaale og Bis- 
mere. Han erkjender Tyngden som en Kraft, om han 
end gjør sig skyldig i den Vildfarelse at lade den for- 
mindske sig med Afstanden og at gjøre den til en blot 
jordisk Kraft. Han kjender Forholdene mellem Hastighed, 
Rum og Tid ved faldende Legemer og har klare Fore- 
stillinger om  Haarrørskraften. Han forbedrer Vand- 
maaleren. Bestemmelsen af Legemers Tæthed, saaledes 
som Alhazen giver den, nærmer sig meget til vor egen. 
»Jeg slutter mig,« siger Draper, »til Alhazens fromme 
Bøn, »at den Albarmhjærtige paa Dommens Dag vil for- 
barme sig over Abur-Raihåns Sjæl, fordi han var den 
første af Menneskenes Slægt, der ovstillede en Vægt- 
fyldetabel.«« Hvis alt dette er historisk Sandhed (og 
jeg har fuld Tillid til Dr. Draper), saa har han Ret i 
at »beklage den systematiske Maade, hvorpaa den evro- 
pæiske Literatur har forstaaet at bringe os vor viden- 
skabelige Gjæld til Muhammedanerne af Syne.« . 
Henimod Slutningen af Stilstandsperioden fik en vis, 
om jeg saa maa, sige, Ordtræthed Herredømmet over 
Sindene.  SKristenheden var bleven led ved Skolastikken 
og dens Ordskvalder, der ikke førte til noget Resultat, 
men omgav Forstanden med en evig Taage. Hist og her 
hørtes der en Røst, der utaalmodig raabte i Ørkenen: 
»Ikke til Aristoteles, ikke til subtile Hypoteser, ikke 
til Kirke, Bibel eller den blinde Tradition maa vi vende 

os for at erholde Kundskab om Verdenshelet, men til 
den umiddelbare Undersøgelse af Naturen ved Iagttagelse 
og Forsøg.« I 1543 udkom det epokegjørende Værk af 
Kopernikus om de himmelske Legemers Baner. ÅAri- 
stoteles's lukkede Universum med Jorden i Midtpunktet 
styrtede som Følge heraf fuldstændig sammen; » Jorden 
bevæger sig« blev et Slags Feltraab blandt Tænkningens 
frie Mænd. Kopernikus var Domherre ved Frauen- 
burgkirken i Bispedømmet Ermeland., I tre og tredive 
Aar havde han trukket sig tilbage fra Verden og ofret 
sig til Grundfæstelsen af sin store Tankebygning, Sol- 
systemet. Han gjorde Grundlaget, hvorpaa den hviler, 
uforgængeligt, og endog de, der frygtede Systemet og 
ønskede dets Kuldkastelse, fandt dets Styrke saa aaben- 
bar, at de afholdt sig fra at røre ved det. Koperni- 
kus's Bog udkom i hans sidste Leveaar; det siges, at 
den gamle Mand fik et Exemplar af den faa Dage før 
sin Død og derpaa hensov i Fred. 

Den italienske Filosof Giordano Bruno var en af 
den. nye Astronomis tidligste Proselytter, Med Lucre- 
tius som Forbillede gjenoplivede han Forestillingen om 
en Uendelighed af Verdener, og i det han forenede den 
med Kopernikus's Lære, naaede han den ophøjede 
Almensætning, at Fixstjærnerne ere Sole, der i utallig 
Mængde ere spredte omkring i Rummet og ledsagede af 
Drabanter, der staa i samme Forhold til dem som Jorden 
til vor Sol eller Maanen til Jorden. Dette var en Ud- 
videlse af højeste Betydning, men Bruno kom vor nu- 
værende Tankegang endnu nærmere. Problemet om Or- 
ganismernes Tilblivelse og Vedligeholdelse tiltrak sig hans 
Opmærksomhed, og i det han modent overvejede det, kom 

han til den Slutning, at Naturen i sine Frembringelser 
ikke efterligner Menneskets Arbejdsmaade. Dens Frem- 
gangsmaade bestaar i at opløse og udfolde. Den Uendelig- 
hed af Former, under hvilke Materien fremtræder, blev 
ikke paatvungen den af en uden for staaende Kunstner; 
ved sin egen iboende Kraft bringer den disse Former 
frem. Materien er ikke den blotte nøgne, tomme Mulig- 
hed, saaledes som Filosoffer have skildret den, men den 
universelle Moder, der frembringer alle Ting som Frugter 
af sit eget Skjød. 

Denne frittalende Mand var oprindelig en Domini- 
kanermunk. Han blev anklaget for Kjætteri og maatte 
flygte, søgte Tilflugt i Genf, Paris, England og Tyskland. 
I 1592 faldt han i Hænderne paa Inkvisitionen i Venedig. 
Han blev holdt fængslet i mange Aar, forhørt, degraderet, 
sat i Ban og overleveret til den verdslige Myndighed 
med Anmodning om, at han maatte blive behandlet mildt 
og »uden Blodsudgydelse.« Dette var det samme som, 
at han skulde brændes, og brændt blev han følgelig den 
l6de Februar 1600. For at undgaa en lignende Skjæbne 
afsvor Galileo tre og tredive Aar senere, knælende og 
med Haanden paa det hellige Evangelium, Læren om, at 
Jorden drejer sig om Solen. Efter Galileo kom Kep- 
ler, der fra sit tyske Hjem trodsede Magten hinsides 
Alperne. Han udfandt af de forhaandenværende Obser- 
vationer Lovene for Planetbevægelsen. Problemet var 
saaledes lagt til rette for Newton, der forbandt disse 
empiriske Love ved Tyngdelovene. 

I Middelalderen var Atomlæren tilsyneladende for- 
svunden fra Diskussionen. Etter al Sandsynlighed hæv- 


dede den dog endnu sin Plads hos besindige og tænkende 

Mænd, om end hverken Kirken eller Publikum kunde 
taale at høre den nævnt. En Gang, i Aaret 1348, blev 
den tydelig fremsat, men en tvungen Tilbagekaldelse fulgte 
umiddelbart derpaa, og saaledes afskrækket slumrede den 
hen indtil det 17de Aarhundrede, da den blev gjenoplivet 
ved en af Hobbes's og Descartes”'s samtidige, Pater 
Gassendi. 

Saa vel den analytiske som den syntetiske Ret- 
ning 1 Menneskeaanden aabenbarer sig hele Historien 
igjennem, i det store Forfattere optræde snart paa den 
ene, snart paa den anden Side. Mænd med ophøjede 
Følelser og modtagelige for de løftende Indtryk, Naturen 
som et hele frembringer, Mænd, hvis Tilfredsstillelse 
derfor snarere var af etisk end af logisk Beskaffenhed, 
have hældet til den syntetiske Side, medens den ana- 
lytiske stemmer bedst med det mere nøjeseende og mere 
mekaniske Hang, der søger Forstandens Tilfredsstillelse. 
En eller anden Form af Panteisme blev sædvanlig an- 
"taget af det ene Parti, medens det andet hyppig op- 
stillede en uden for staaende Skaber, der mere eller mindre 
arbejder paa menneskelig Vis”). Gassendi kan næppe 
regnes til noget af dem. Efter i Forveien at have aner- 
kjendt Gud som "den første store Aarsag, lader han 


umiddelbart derpaa denne Forestillmg falde, anvender 


f) Boyles Model af Universet var Strasborgeruret med en uden 
for staaende Kunstner. Goethe derimod sang: 


»Ihm ziemt's die Welt im Innern zu bewegen, 
Natur in sich, sich in Natur zu hegen.« 


Den samme Antipati mod Urmagerforestillingen træder tydelig 
frem hos Carlyle. 

de kjendte mekaniske Love paa Atomerne og udleder 
deraf alle Livsfænomenerne. Gud, der skabte Jorden og 
Vandet, Planter og Dyr, frembragte allerførst et bestemt 
Antal Atomer, der dannede Spiren til alle Ting. Der- 
påa begyndte den Række Forbindelser og Opløsninger, 
der gaa for sig endnu den Dag i Dag og ville vedblive i 
Fremtiden. Kilden til enhver Forandring bor i Materien. 
I kunstige Frembringelser er det bevægende Princip 
forskjelligt fra det paavirkede Stof, men i Naturen ar- 
bejder Kraften inden fra, i det den er den virksomste og 
mest bevægelige Del af selve Stoffet. Saaledes opnaar 
denne dristige gejstlige uden at paadrage sig Kirkens 
eller Publikums Dadel at overgaa endog Darwin. Den 
samme ejendommelige Aandsbeskaffenhed, der bragte 
ham til at adskille Skaberen fra Universet, førte ham 
ogsaa til at adskille Sjælen fra Legemet, endskjønt han 
tilskriver Legemet en Indflydelse, der er stor nok til at 
gjøre Sjælen næsten overflødig. Forstandslidelser angik 
efter hans Anskuelse kun den materielle Hjærne. Sinds- 
sygdom er Hjærnesygdom, men saa længe den varer, 
sidder den udødelige Forstand for sig selv og kan ikke 
berøres af Sygdommen. Vanviddets Fejltagelser ere Red- 
skabets Fejltagelser, ikke dens, der bruger det. 

Det er muligt noget mere end det blotte Resultat 
af aandelig Udvikling og hænger sandsynligvis sammen 
med de to Mænds inderste aandelige Beskaffenhed, naar 
Gassendis oven for fremsatte Tanke væsentlig er den 
samme, som Professor Clerk Maxwell fremsatte ved 
Slutningen af sit prægtige Foredrag i Bradford forrige 
Aar. I Følge begge Filosoffer, hvis jeg forstaar dem 
rigtig, ere Atomerne de færdige Materialier, »de skabte 

Stoffer« (manufactured articles), der, frembragte ved den 
Højestes Kunst, ved deres paafølgende gjensidige Paa- 
virkning foranledige alle den legemlige Verdens Fæno- 
mener. Der synes dog at være den Forskjel mellem 
Gassendi og Maxwell, at den ene sætter, den anden 
slutter sig til sin første Aarsag. I sine »skabte 
Stoffer« finder Professor Maxwell Udgangspunktet for en 
Slutningsrække, der sætter ham i Stand til at bestige 
filosofiske Højder, som Kant ansaa for utilgængelige, og 
at gjøre det logiske Skridt fra Atomerne til deres 
Skaber. 

Atomlæren havde ganske eller for en Del Tilhængere 
iBacon, Descartes, Hobbes, Locke, Newton, Boyle 
og deres Efterfølgere, saa længe indtil den kemiske Lov 

om sammensatte Forbindelses-Forhold satte Dalton 
"i Stand til at give den en ganske ny Betydning. I vore 
Dage er der dem, der ikke vedkjende sig Teorien, men 
alligevel staar den endnu ved Magt. Det er kun et Aar 
eller to siden, at Sir William Thomson med ejen- 
dommelig Skarpsindighed søgte at bestemme Atomernes 
Størrelse eller rettere at bestemme de Grænser, hvor- 
imellem deres Størrelser ligge, og Williamsons og 
Maxwells Foredrag forrige Åar vise det Hold, Atom- 
læren endnu har paa de mest fremragende Videnskabs- 
mænd. Hvad disse Atomer ved deres Egenbevægelse og 
deres selvvalgte Stillinger formaa eller ikke formaa med 
Hensyn til Livet, er for Øjeblikket Gjenstand for dyb 
videnskabelig Tænkning. Jeg betvivler Rigtigheden af 
Maxwells Logik, men det er umuligt at miskjende 
"den etiske Varme, hvormed hans Foredrag slutter. 
Der er ligeledes en lukretsisk Storhed i hans Beskrivelse 

af Atomernes. Uforanderlighed: » Vi vide, at naturlige 
Aarsager ere i Virksomhed, der arbejde paa at forandre, 
maaske til sidst at:tilintetgjøre alle Jordens og det hele 
Sølsystems Forhold og Former. Men om end i Løbet. af 
Aarhundreder Katastrofer have fundet Sted. og endnu 
kunne finde Sted i Himlene, om end gamle Systemer 
kunne opløses, og nye udvikles af deres Ruiner, saa for- 
blive dog de mindste Smaadele, af hvilke .disse Systemer 
ere opbyggede — Grundstenene i det materielle Verdens- 
hele — ubrudte og uskadte. 

Halvfemsindstyve Aar efter Gassendi fik Læren om 
legemlige Redskaber, som den kan kaldes, en overordentlig 
Betydning ved dens Behandling af Biskop Butler, .… der 
i sit berømte Skrift »Analogy of Religion« fra sit eget 
Standpunkt og med vidunderlig Skarpsindighed udviklede 
en lignende Tanke. Han øver endnu sin Indflydelse selv 
påa store Aander, og det. vil derfor lønne sig at dvæle 
et Øjeblik ved hans Anskuelser. Han gjør den skarpeste 
Adskillelse mellem. vort virkelige Jeg og vore legemlige 
Redskaber. Han bruger ikke, saa vidt jeg erindrer, 
Ordet Sjæl, muligvis fordi dette Udtryk i hans Tid var 
og i. flere. Menneskealdere havde været. saa forslidt. 
Men han taler om »Livskræfter«, »Iagttagelsesevner«, 
»bevægende Kræfter«, .…Selvet« i samme.Betydning som 
den, hvori vi bruge Udtrykket. Sjæl. Han dvæler. ved 
den Kjendsgjerning, at Lemmer kunne skilles fra Legemet, 
og dødelige Sygdomme. angribe det, og Aandens Klarhed 
"dog næsten lige til Dødsøjeblikket forblive den samme. 
Han henviser til Søvn og Besvimelse, hvor »Livs- 
kræfterne« ere ophævede midlertidig, men ikke for be- 


standig.… Han mener, at vi lige saa let kunne tænke os 

selv som existerende uden for vore Legemer som i dem, 
og at vi kunne overføre Livet paa en. hel: Række af 
Legemer, hvis Opløsning. alle til Hobe ikke formaar mere at 
opløse vort virkelige Selv eller at »berøve os Livsevnerne — 
Evnerne til Iagttagelse og Handling — end Opløsningen 
af et hvilket som helst fremmed Stof, af hvilket vi. kunne 
modtage Indtryk, eller som. vi kunne bruge til Livets 
almindelige: Behov.« … Følgende Sætning: er Nøglen til 
Biskoppens Stilling: » Vore organiserede Legemer ud- 
gjøre ikke i højere Grad nogen Del af. vort Selv end 
noget som helst andet Stof omkring os.« Til Bevis 
herpaa anfører han Brugen af Briller, der »tilberede 
Gjenstandene« for »Iagttagelsesevnen« ganske paa samme 
" Maade som Øjet. Dette er ikke mere iagttagende end 
Brilleglasset, men i fuldkommen samme Grad som dette 
'Selvets Redskab og altsaa lige saa fremmed for Selvet 
som Brilleglasset. . »Og hvis vi med vore Øjne kun 
se paa samme Maade som med Briller, kunne vi 
analogisk gjøre en lignende Slutning om alle de øvrige 
Sanser. « 

Lucretius kom, som De vide, netop til en mod- 
sat Erkjendelse, og det … vilde ganske vist have sin 
Interesse at høre, hvad han vilde eller kunde fremføre 
mod Biskoppens Ræsonnement. Da en. kort Drøftelse af” 
dette Punkt vil sætte os,i Stand til at se Konsekvenserne 
af Svaret paa et vigtigt Spørgsmaal, vil jeg lade en 
Discipel af Lucretius prøve Styrken af. den Stilling, 
som Biskoppen indtager, og derpaa låde denne svare 
"med det Formaal om muligt at vælte Vanskeligheden 
tilbage paa" Lucretius. Enhver skal foredrage sin 
Sag frit og fuldstændig, og De skulle være Voldgifts- 

mænd imellem dem. Disputten kunde gaa for sig paa 
følgende Maade: 

»Hvis man prøver Deres Højærværdigheds Anskuel- 
ser ved Hjælp af den aandelige Forestillingskraft, ville 
de efter manges Mening frembyde en stor, maaske uover- 
stigelig Vanskelighed. De taler om »Livskræfter«, »iagt- 
tagende eller fornemmende Evner« og om et »Selv«; 
men kan De i Tanken danne Dem noget Billede af en 
eneste af disse Funktioner 'eller Kræfter skilt fra den 
Organisme, gjennem hvilken den antages at virke? Prøv 
Dem selv ærlig og se, om De besidder nogen Evne, 
der sætter Dem i Stand til at danne Dem en saadan 
Forestilling! Det sande Selv har sin lokale Bolig i 
enhver af os; naar det saaledes er knyttet til et vist Sted, 
maa det da ikke tillige besidde en vis Form? Og i saa 
Fald hvilken? Har De nogen Sinde for et Øjeblik kunnet 
tænke Dem den? Naar et Ben amputeres, deles Legemet 
i to Dele; er det sande Selv nu i dem begge eller kun i den 
ene? Thomas Aquinas kunde maaske svare: i begge; 
men De ikke, thi De paaberaaber Dem den Bevidsthed, der 
er til Stede i den ene af de to Parter, for at bevise, at 
den anden er et fremmed Stof. Er Bevidstheden da et 
nødvendigt Element i det sande Selv? Hvis den er det, 
hvad siger De da om det Tilfælde, hvor hele Legemet 
er berøvet Bevidsthed? Hvis den ikke er det, af hvad 
Grund nægter De da, at det adskilte Lem kan besidde 
nogen Del af det sande Selv? Det forekommet mig 
meget besynderligt, at De i hele Deres fortræffelige 
Bog (og ingen kan mere beundre dens besindige Kraft 
end jeg) aldrig en eneste Gang omtaler Hjærnen og 
Nervesystemet. De begynder ved den ene Ende af 

Legemet og viser, at dets Dele kunne borttages, uden at 
Iagttagelsesevnen lider derunder. Hvad om De nu be- 
gyndte ved den anden Ende og i Stedet for et Ben 
borttog Hjærnen? Legemet er ligesom før delt i to 
Dele, men begge befinde sig nu i samme uheldige Til- 
stand, og ingen kan paaberaabes for at bevise, at den 
anden er et fremmed Stof. Eller, i Stedet for at gaa 
saa vidt som at borttage selve Hjærnen: lad blot en 
vis Dei af dens Benbeklædning blive fjærnet, og lad en 
regelmæssig Række af Tryk og Ophør af Tryk paavirke 
den bløde Masse. Ved hvert Tryk ville «Iagtagelses- 
og Handlingsevnerne« forsvinde, ved hvert Ophør af Tryk 
ville de vende tilbage. Hvor er da Iagttagelsesevnen i 
Mellemrummene mellem Trykkene? Jeg fik en Gang 
Udladningen af et Leydnerbatteri uventet igjennem mig: 
jeg følte intet, men var ligefrem udslettet af bevidst 
Tilværelse i et kjendeligt Mellemrum. Hvor var mit 
sande Selv i dette Mellemrum? Folk, der ere vaagnede 
op fra et Lynslag, have været meget længere i samme 
Tilstand, og i Tilfælde af sædvanlig Hjærnerystelse kan 
der endog forløbe hele Dage, i hvilke ingen Erfaring 
indregistreres i Bevidstheden. Hvor er nu selve Men- 
nesket i denne Ufølsomhedsperiode? De kan sige, at 
jeg forudsætter det som bevist, der først skal bevises, 
naar jeg antager, at Mennesket har været ubevidst; De 
kan paastaa, at han i Virkeligheden har været sig be- 
vidst hele Tiden og blot har glemt, hvad der hændtes 
ham. Til Svar herpaa kan jeg kun sige, at ingen be- 
høvede at vige tilbage for de værste Pinsler, Overtroen 
nogen Sinde har opfundet, naar de kun føltes og erindredes 
saaledes, Jeg tror aldeles ikke, at Deres »Redskabs- 

teori« naar ind til Sagens Kjærne. En Telegrafist, har 
sine »Instrumenter«, ved hvilke han træder i Forbindelse 
med Omverdenen; vore Legemer besidde et Nervesystem, 
der udretter det samme mellem Iagttagelsesevnerne og 
Tingene uden for os. Skær Telegrafistens Traade. over, 
bryd hans Batteri itu, demagnetiser hans Magnetnaal: 
derved vil De ganske vist afbryde hans Forbindelse med 
Omverdenen, men eftersom hans Redskaber ere virke- 
lige Instrumenter, vil deres Ødelæggelse ikke berøre 
Manden selv, der bruger dem. Telegrafisten bliver ved 
at leve, og han véd, at han lever. Hvad er det nu, 
maa jeg spørge, der i den menneskelige Bygning svarer 
til denne Telegrafistens bevidste Overleven, naar Hjærne- 
batteriet er saaledesi Uorden, at der fremkaldes Ufølsomhed, 
eller naar det er aldeles ødelagt? « 

»Ogsaa en anden. Betragtning, som. De maaske 
anser for ubetydelig, øver et vist Tryk paa mig. Hjærnen 
kan forandre sig fra Sundhed til Sygdom, og gjennem en 
saadan . Forandring kan den mest exemplariske Mand 
forvandles til en Svirebroder eller Morder. Min ædle -og 
højtagtede Lærer fornam, som De véd, Forbud paa en 
Brynde, der var indbragt i hans Hjærne ved en Elskovs- 
drik, hans skinsyge Kone havde indgivet ham, og hellere 
end at udsætte sig endog blot for den Mulighed at give 
efter for disse lave Tilskyndelser dræbte han sig selv. 
Hvor kunde Lucretius's Haand saaledes have vendt sig 
mod ham selv, naar den virkelige Lucretius endnu var den 
samme som før? Kan Hjærnen virke paa denne sygelige 
Maade uden den udødelige Fornufts Mellemkomst, eller 
kan den ikke? Hvis den kan, saa er den en Drivkraft, 


der kun behøver en sundhedsmæssig Regulering for 


269 


avtomatisk at virke fornuftig, og der er da, synes det, 
aldeles ingen Trang til Deres udødelige Fornuft. Hvis 
den ikke kan, saa maa denne udødelige Fornuft paa Grund 
af sin ulykkelige Brug af et forkvaklet Redskab selv 
bære Ansvaret for enhver tænkelig Galskab ogForbrydelse. — 
Med Deres Tilladelse maa jeg sige, at jeg tror, at de 
mest betænkelige Følger ville udspringe af Deres An- 
skuelse om Legemet. At betragte Hjærnen paa samme 
Maade som en Stok eller et Brilleglas, at lukke Øjnene 
for al dens Hemmelighedsfuldhed, for det fuldkomne 
Vexelforhold, der hersker mellem dens Tilstand og vor 
Bevidsthed, for den Kjendsgjerning, at et ubetydeligt 
Maal for meget eller for lidt af Blod i den frembringer 
netop den Besvimelse, De nævner, og at med Hensyn 
til den vore Spiser og Drikke, vor Luft og Legemsbevægelse 
have den allerstørste Værdi og Betydning — at forglemme 
alt dette, aabner i mine Tanker Døren for utallige Vild- 
farelser i vor Levevis og kan mulig i nogle Tilfælde 
foranledige og nære netop den Sygdom og paafølgende 
aandelige Ruin, som en fornuftigere Opfattelse af hint 
hemmelighedsfulde Organ vilde have forebygget. « 

Jeg kan forestille mig, at Biskoppen bliver tanke- 
fuld ved at høre dette Ræsonnement. Han var ikke en 
Mand, der vilde tillade Vrede at blande sig i Overvejelser 
af denne Art. Efter tilbørlig at have betænkt sig og 
efter at have styrket sig ved hin redelige Betragtning 
af Kjendsgjerningerne, der var hans Sædvane, og som 
indbefatter Ønsket om at give endog Modargumenter 
den dem tilkommende Vægt, vil han, formoder jeg, ud- 
trykke sig saaledes: »De vil erindre, at jeg i » Analogy 


of Religion«, som De har omtalt saa venlig, ikke gav 

mig ud for at ville bevise noget som helst afgjørende, 
og at jeg atter og atter erkjendte og fremhævede vor 
Videns Lidenhed eller rettere vor Uvidenheds Storhed 
med Hensyn til hele Verdenssystemet. Mit Formaal var 
at vise mine deistiske Venner, der saa veltalende frem- 
stillede Naturens og dens Herskers Skjønhed og Gav- 
mildhed, medens de ikke havde andet end Foragt tilovers 
for de saa kaldte Latterligheder i den kristne Verdens- 
anskuelse, at de ikke vare bedre farne end vi, og at der 
for hver en Vanskelighed, de fandt paa vor Side, kunde 
findes en fuldkommen saa stor paa deres. Jeg vil nu 
med Deres Tilladelse anvende et lignende Ræsonnement. 
De er en Discipel af Lucretius og afleder fra Atomers 
Forening og Adskillelse alle jordiske Ting, deri indbe- 
fattet organiske Væsener og deres Fænomener. Lad mig 
for det første sige Dem, hvor langt jeg er villig til at 
følge Dem. Jeg indrømmer, at De kan danne krystallinske 
Former ud af Molekulkræfternes Spil, at saa vidunderlige 
Dannelser som Diamanten, Ametysten og Snestjærnen 
frembringes paa denne Maade. Jeg vil gaa videre og 
erkjende, at endog et Træ eller en Blomst kunde frem- 
bringes påa denne Maade. Ja, hvis De kan vise mig et 
Dyr uden Sansning, vil jeg tilstaa Dem, at ogsaa dette 
mulig kunde sammensættes ved et fuldkomnere Spil af 


. molekulære Kræfter. « 


» Hertil er vor Vej klar, men nu kommer min Van- 
skelighed. Deres Atomer ere hver for sig uden Sans 
ning, følgelig i endnu højere Grad uden Fornuft.  Maa 
jeg nu bede Dem om at prøve Deres Kræfter paa 
følgende Problem: Tag Deres døde Brintatomer, Ilt- 
atomer, Kulstofatomer, Kvælstofatomer, Fosforatomer og 

alle de andre Atomer, der ere døde som Skydehagl, og 
hvoraf Hjærnen er dannet; forestil Dem disse Atomer 
adskilte og uden Sansning, iagttag dem, medens de løbe 
sammen og indgaa alle tænkelige Forbindelser. Dette, 
som er en ren mekanisk Proces, kan ses i AÅanden. Men 
kan De se eller drømme eller paa nogen Maade forestille 
Dem, hvorledes der ud af denne mekaniske Akt og af 
disse hver for sig døde Atomer kan opstaa Sansning, 
Tanke og Følelse? De taler om Vanskeligheden ved at 
danne sig noget aandeligt Billede efter min Lære; er 
den mindre efter Deres? Jeg er ikke aldeles blottet for 
den Forestillingsevne, hvorom De taler. Jeg kan følge 
et Støvgran af Moskus, indtil det naar Lugtenerven, jeg 
kan følge Lydbølgerne, indtil deres Bæven naar Vandet 
i Labyrinten og sætter Otolitterne og Cortis Fibre i 
Bevægelse; jeg kan ogsaa gjøre mig Æterbølgerne synlige, 
i det de krydse Øjet og træffe Nethinden. Ja, hvad der 
er mere, jeg er i Stand til at følge den Bevægelse, der 
saaledes er meddelt et Yderpunkt af Legemet, op til 
Centralorganet og i Tanken se selve Hjærnemolekulerne 
satte i Skjælven. Min Forstand staar ikke stille lige 
over for disse fysiske Processer. Men hvad der bringer 
den til at staa stille, hvad jeg finder utænkeligt, over- 
skridende enhver Evne, jeg besidder — og efter min 
ringe Mening enhver Evne, De besidder — det er den 
Forestilling, at De af disse fysiske Bævninger kan ud- 
drage noget, der er saa yderlig uforeneligt med dem som 
Sansning, Tanke og Følelse. De kan sige eller mene, 
at denne Bevidsthedens Opstaaen af Atomernes Sammen- 
stød ikke er mere uforstaaelig end Lysglimtets Opstaaen 
… af Iltens og Brintens Forening. Men netop dette tillader 

jeg mig at sige, at den er. Til den Uforenelighed med 
sin Aarsag, som Lysglimtet besidder, maa jeg bede Dem 
nøje lægge Mærke. Lysglimtet er et Bevidsthedsfænomen, 
hvis objektive Modbillede er en Række Svingninger. Det 
er kun et Glimt igjennem vor Opfattelse. De er Aar- 
sagen til den tilsyneladende Uforenelighed, men De er 
tillige den Gaade, jeg ikke kan løse. Jeg behøver ikke 
at minde Dem om, at den store Leibnitz følte den 
samme Vanskelighed som jeg, og at han for at befri 
sig for denne halvmodsigende Udledning af Liv ud af 
Død ombyttede Deres Atomer med sine »Monader«, der 
var Verdenshelets mer eller mindre fuldkomne Spejle, 
og af hvis Sammenlægning og øjensidige Fuldstændig- 
gjørelse han antog alle Livsfænomenerne — Sansningens, 
Forstandens og Følelsens -— at opstaa. « 

»Deres Vanskelighed er dda — hvad jeg ser, De 
er rede til at indrømme — fuldkommen saa stor som 
min. De kan ikke tilfredsstille den menneskelige For- 
stands Forlangende om en logisk Sammenhæng mellem 
Molekularprocesserne og Bevidsthedens Fænomener. Dette 
er et Skjær, paa hvilket Materialismen uundgaaelig maa 
strande, saa snart den gjør Fordring påa at være en 
fuldstændig Livsfilosof. Hvad er nu Moralen heraf, min 
ærede Lukretianer? De og jeg ville næppe tåbe vor 
Sindsligevægt ved Drøftelsen af disse store Æmner, hvor 
vi finde saa vidt et Rum for ærlig Meningsforskjel. Men 
der er påa begge Sider Folk med mindre Aand (det være 
sagt i- al Ydmyghed) og større Bigotteri, der bestandig 
ere rede til at indblande Harme og Bitterhed i saadanne 
Debatter. Der er saaledes den Dag i Dag store og ind- 
flydelsesrige Forfattere, der ikke skamme sig ved at 

udtale den Formodning, at det er »den skjulte personlige 
Syndighed« hos en stor Logiker, der er Grunden til hans 
Vantro lige over for et teologisk Dogme. Og der er 
andre, som mene, at vi, der elske vor herlige Bibel, 
indvævet som den har været i vore Forfædres Natur og 
ved Årv er bleven i os, åt vi nødvendigvis maa være 
Hyklere og Løgnere. Lad os fornægte al Forbindelse 
med slige Folk og misbillige deres Adfærd; lad os til- 
egne os den urokkelige Tro, at hvad der er godt og 
sandt i vore Ræsonnementer paa begge Sider vil blive 
bevaret til Menneskehedens bedste, og at alt, hvad der 
er ondt eller falskt, vil forsvinde. « 

Det fortjener at bemærkes, at i én Henseende var 
Biskoppen et Barn af sin Tid. Længe før denne havde 
Sjælens Natur været saa yndet og almindeligt et Tema 
for Drøftelse, at naar Studenterne ved Universitetet i 
Paris ønskede at kjende den Retning, en ny Professor 
hældede til, bad de ham strax om en Forelæsning over 
Sjælen. Ved Biskop Butlers Tid var Spørgsmaalet 
ikke alene paa Bane, men det blev endog udvidet. De 
klarseende Mænd, der betraadte denne Kampplads, ind- 
saa, at mange af deres bedste Beviser lod sig lige saa 
godt anvende paa Dyrene som paa Menneskene.  Bi- 
skoppens Beviser var af denne Art. Han saa det, ind- 
rømmede det, optog Konsekvenserne og indbefattede dri- 
stig hele den dyriske Verden i sit Udødelighedssystem ! 

Biskop Butler antog med fast Forvisning det gamle 
Testamentes Tidsregning, som han betegnede som »be- 
kræftet af Verdens naturlige og politiske Historie, saa- 
ledes som denne kan uddrages af de almindelige historiske 
Værker, af Jordens Tilstand og af de seneste Opdagelser 

i Kunst og Videnskab.«  SDisse Ord lade os føle vort 
Fremskridt: de maa forekomme Biskoppens Efterfølgere 
i Nutiden noget skimlede%). Det er næppe nødvendigt 
at sige Dem, at siden hans Tid har Naturforskerens 
Omraade udvidet sig overordentlig — i det blandt andet 
hele den geologiske Videnskab med dens forbavsende 
Aabenbaringer om Livet paa Fortidens Jord er bleven 
skabt. De gamle Forestillingers Strænghed har mildnet 
sig, Almenheden er efterhaanden bleven overbærende mod 
den Tanke, at ikke i sex Tusend, ikke i tresindstyve 
Tusend, ikke i sexhundrede Tusend Aar, men i Æoner, 
der omfatte utalte Millioner af Aar, har denne Jord 
været Skuepladsen for Liv og Død. Klippernes Gaade 
er bleven løst af Geologen og Palæontologen, lige fra 
de subkambriske Dybder indtil de Bundfældninger, der 
dynge sig op paa Nutidens Havbunde. Og paa Bladene 
i denne Stenbog er der, som De véd, prentet Bogstaver, 
tydeligere og sikrere end de, der ere skrevne med Hi- 
storiens Blæk, Bogstaver, der føre Tanken tilbage til 
Fortidsdybder, i Sammenligning med hvilke de Perioder, 
der tilfredsstillede Biskop Butler, ophøre at have nogen 
Synsvinkel. Nu véd enhver dette, og enhver indrømmer 
det; men da disse videnskabelige Sandheder første Gang 
forkyndtes, fandt de højrøstede Anklagere, der ikke alene 
udskreg deres videnskabelige Grundløshed, men tillige 
deres Fordærvelighed i etisk og religiøs Henseende: 
første Mosebog havde fremstillet Sagen paa en anden 


æ) Rigtig nok ikke alle, thi der er Kirkefædre, der endog nu tale 
om Jordens Stenskorpe som lige saa meget Bygningsmateriale, 
der ved Skabelsen er lagt til Rede for Mennesket.  Visselig var 
det paa Tide, at denne løse Tale fik Ende. 

Maade, og Videnskaben maatte nødvendigvis gaa i Stykker, 
naar den tørnede sammen med denne ÅAvtoritet. Og 
ligesom Tidslens Frø frembringer en Tidsel og intet andet, 
saaledes udstrø disse Oppositionsmænd deres Sæd overalt 
og forplante deres Art gjennem nye Spirer, der ere rede 
til atter at spille deres aandelige Fædres Rolle, til at 
vise den samme Hadskhed, den samme Uvidenhed, — der 
for en Tid kunne have det samme Held i deres Be- 
stræbelser, men til Slutningen ville lide det samme uund- 
gaaelige Nederlag. Sikkert maa der til sidst komme en 
Tid, hvor Menneskenaturen i sin Helhed — hvis be- 
rettigede Krav det skal indrømmes, at Videnskaben ikke 
ålene kan fyldestgjøre — vil finde Fortolkere og Frem- 
stillere af en anden Årt end hine ubesindige og ukyndige 
Personer, der hidtil have været saa rede til at kaste sig 
mod enhver ny videnskabelig Opdagelse af Frygt for, at 
den skulde bringe det i Fare, som de behage at anse 
som deres. 

Efter åt Opdagelsens Aare en Gang var aabnet, 
forøgedes disse forstenede Former, i hvilke Livet fordum 
var virksomt, til store Masser og fordrede en Inddeling. 
Det blev snart erkjendt som en almindelig Kjendsgjerning, 
at kun de simpleste Livsformer ligge dybest nede, og at 
efterhaanden som vi klatre højere op blandt de over 
hinanden dyngede Lag, træffe vi fuldkomnere Former. 
Forandringen fra Form til Form viste sig dog ikke 
sammenhængende, men fandt Sted gjennem Trin, hvoraf 
nogle vare smaa, andre store. »En Gjennemskæring af 
et Hundrede Fods Dybde,« siger Huxley, »vil i for- 
skjellig Højde fremvise en halv Snes forskjellige Ammonit- 


Arter, af hvilke ingen gaar ud over sit særegne Kalk- 
I Korg 

stens- eller Lerbælte, hverken ind i Bæltet oven over 
eller i det neden under.« Lige over for saadanne Kjends- 
gjerninger var det umuligt at undgaa det Spørgsmaal: 
Have disse. Former, der, om end i afbrudte Trin og med 
mange Uregelmæssigheder, fremvise dette umiskjendelige 
almindelige Fremskridt, ikke været underkastede en ved- 
varende Udviklings- og Afændringslov? — Hvis vor Op- 
dragelse havde været strængt naturvidenskabelig, eller 
hvis den var tilstrækkelig bleven holdt borte fra Ind- 
flydelser, der, hvor forædlende de end kunne være paa 
et andet Omraade, dog altid have vist sig at være Hin- 
dringer og Bedrag, naar de indførtes som Faktorer paa 
Naturvidenskabens, saa vilde denne Videnskabs Dyrkere 
aldrig have kunnet været ledte bort fra at søge en Ud- 
viklingslov eller kunnet tillade sig den Antropomorfisme, 
der betragtede hvert af de efter hinanden følgende Lag 
som en Slags Drejerbænk, hvor nye Arter fabrikeredes 
uden mindste Forbindelse med de gamle. 

Hildede ved deres forudgaaende Opdragelse kaldte 
imidlertid den store Flerhed af Naturforskere en særlig 
Skaberakt til Hjælp for at forklare enhver ny Gruppe af 
Organismers Fremkomst. Ganske vist var en stor Del 
af dem skarpsynede nok til at se, at dette slet ingen 
Forklaring var, at det i Virkeligheden kun var et Forsøg 
paa at forklare den mindre Vanskelighed ved at opstille 
en større. Men da de ingen bedre Forklaring havde at 
give, tav de. Tænkende Mænd vedblev dog naturligvis 
og maatte vedblive at beskæftige sig i Stilhed med 
Spørgsmaalet. De Maillet, en af Newtons samtidige, 
er af Professor Huxley bleven fremdraget som en, der 
»havde en Forestilling om de levende Formers Tillemp- 

ningsevne.« Under mine hyppige "Samtaler med af- 
døde Sir Benjamin Brodie, en Mand af en i høj Grad 
filosofisk Aand, henledte han ofte min Opmærksomhed 
paa, at allerede i 1794 var Charles Darwins Bedste- 
fader Charles Darwins Banebryder. I 1801 forsøgte 
den berømte Lamarck, der frembragte saa dybt et Ind- 
tryk paa Almenheden, da Forfatteren til » Vestiges of 
Creation« med saa stor Styrke fremsatte hans Anskuelser, 
at vise Arternes Udvikling ved Forandringer i Vaner og 
ydre Omstændigheder. I 1813 oplæste i det kongelige 
videnskabelige Selskab i London Opfinderen af vor nu- 
værende Dugteori, Dr. Wells, en Afhandling, i hvilken 
han, for at bruge Darwins Ord, »tydelig erkjender 
Principet: naturlig Kaaring, og det er den første Er- 
kjendelse deraf, der er bleven paavist.« Den Grundighed 
og Dygtighed, hvormed Wells arbejdede, saa vel som hans 
Karakters øjensynlige Selvstændighed have for længe 
siden gjort ham til en af mine Yndlinge, og det var mig 
derfor særdeles tilfredsstillende at træffe paa dette yder- 
ligere Vidnesbyrd om hans skarpe Blik. Prof. Grant, 
Patrick Matthew, von Buch, Forfatteren til » Vestiges 
of Creation«, D'Halloy og andre%) viste ved de af 
dem fremsatte mere eller mindre klare og rigtige An- 
skuelser, at Spørgsmaalet havde gjæret blandt Viden- 
skabsmændene længe førend 1858, det Aar, da Darwin 
og Wallace samtidig, men uafhængig af hinanden, 


f) I 1855 udtalte Herbert Spencer (»Principles of Psychology«, 
2den Udg., lste Bind, Pag. 465) den Tro, »at Livet under alle 
Former er opstaaet ved en uafbrudt Udvikling, der er gaaet for 
sig ved Hjælp af hvad der kaldes naturlige Aarsager. « 

fremstillede deres nøje samstemmende Anskuelser om 
denne Gjenstand for »det linnéiske Selskab«. 

Disse Afhandlinger blev i 1859 efterfulgte af den 
første Udgave af »Arternes Oprindelse«%). Alle 
store Ting have en langsom Fødsel. Kopernikus 
grundede, som jeg sagde Dem, i tre og tredive Aar over 
sit Arbejde. Newton havde i næsten tyve Aar Tanken 
om Gravitationen i sit Hoved; i tyve Aar dvælede han 
ligeledes ved sin Opdagelse af Differentialregningen, og 
han vilde uden Tvivl have vedblevet i al Stilhed at tænke 
herover, havde han ikke mærket, at Leibnitz var ham 
påa Sporet. Darwin grundede i to og tyve Åar over 
Problemet om Arternes Oprindelse og vilde vist nok være 
vedbleven dermed, havde han ikke fundet, at Wallace 
arbejdede i samme Retning”). Et sammentrængt, men 
righoldigt og kjærnefuldt Udtog af hans Arbejder blev 
Følgen. Bogen var påa ingen Maade let at læse, og 
maaske ikke en i hver Snes af dem, der den Gang angreb 
den, havde læst den helt igjennem eller formaaede at 
erkjende dens Betydning, hvis de havde7Z=), Jeg siger 
ikke dette for at nedsætte dem, thi der var i hine Dage 
nogle virkelig fremragende Videnskabsmænd, der var 
fuldstændig hævede over den Ophidselse, som saa let 


7) Det vil næsten være overflødigt at erindre vore Læsere om de 
Udtog af dette Værk, som ere givne her i Tidsskriftet (1863), eller 
om de talrige senere Artikler om denne Sag fra begge Sider, 
som dette Tidsskrift har indeholdt. (R.) 

++) Herr Wallace har i denne Sag — i sit Forhold til Darwin — 
udvist den højeste Grad af Hensynsfuldhed. 

”) Taleren tænker her sikkert ikke paa de Naturforskere, der be- 
kæmpede den, men paa Filosoffer, Teologer osv., mellem hvilke 
den navnlig i England vakte stort Røre. (R.) 

griber de af folkelige Fordomme paavirkede, og villige 
til at modtage en hvilken som helst Slutning, Viden- 
skaben maatte tilbyde, forudsat at den var tilbørlig 
understøttet af Kjendsgjerninger og Ræsonnementer — 
og som dog ganske miskjendte Darwins Anskuelser. 
Sagen var, at Arbejdet behøvede en Fortolker, og en 
saadan fandt det i Huxley. Jeg kjender intet fortræffe- 
ligere i Retning af videnskabelig Fremstilling end dennes 
ældre Artikler om Arternes Oprindelse. Han førte Dis- 
kussionens Kurve gjennem alle virkelig betydningsfulde 
Punkter af Æmnet, berigede sin Fremstilling med egne 
dybsindige Bemærkninger og Betragtninger og sammen- 
fattede ofte i en eneste kjærnefuld Sætning et Ræsonne- 
ment, som en mindre stærk Aand vilde have strakt over 
hele Sider. Men der er ét Indtryk, som kun Bogen selv 
kan meddele, og som ingen, selv ikke den mest oplysende 
Forklaring af den, kan gjengive: det er Indtrykket af 
det uhyre Arbejde, såa vel Iagttagelsens som Tankens, 
som dens Tilblivelse forudsætter. Lad os da nu kaste 
et Blik paa dens Grundsætninger. 

Det indrømmes fra alle Sider, at det, vi kalde Af- 
arter, er noget, der stadig frembringes. Reglen er sand- 
synligvis uden Undtagelse. Ingen Kylling og intet Barn 
er i alle Henseender og Enkeltheder Modbilledet til 
Broder eller Søster, og i disse Forskjelligheder have vi 
»Afarten« i dens Begyndelse. Ingen Naturforsker kunde 
sige, hvor langt denne Afvigen kunde føres, men den 
store Masse af dem antog, at Afkommet af den samme 
Stamfader aldrig ved indre eller ydre Forandringer eller 
ved en Blanding af begge kunde afvige saa meget ind- 
byrdes, at der dannedes forskjellige Arter. Det er den 

" experimenterende Forskers Pligt at lade Naturens Betin- 
gelser samvirke og frembringe dens Resultater, og det 
var netop Darwins Fremgangsmaade 7). Han gjorde sig 
bekjendt med, hvad der uden at kunne være mindste 
Tvivl underkastet kunde udrettes i Retning af at frem- 
"bringe Afarter. Han satte sig i Forbindelse med Due- 
opdrættere og kjøbte, tiltiggede sig, holdt og iagttog 
enhver Race, han kunde overkomme. Om endskjønt de 
alle udsprang af samme Stamme, var Forskjellen mellem 
disse Duer dog en såadan, »at der kunde vælges en 
Snes af dem, som, hvis de vistes en Fuglekjender, og 
man sagde ham, at det var vilde Fugle, upaatvivlelig af 
ham vilde blive opstillede som velafgrænsede Arter. « 
Det simple Princip, hvorefter Dueopdrætteren saa vel som 
Kvægopdrætteren gaar frem, bestaar i at udvælge en 
hvilken som helst Afvigelse, der tiltaler ham, og saa 
forplante denne Afvigelse ved Nedarvning. Med Øjet 
stadig fæstet paa den særegne Form, han ønsker at 
drive til Yderlighed, udvælger — »kaarer« — han den, 
efterhaanden som den kommer igjen i de efter hinanden 
følgende Kuld, og lægger paa denne Maade Tilvæxt til 
Tilvæxt, saa længe indtil der er naaet en forbavsende Af- 
vigelse fra Stamformen. Mennesket frembringer i dette 
Tilfælde ikke Afændringens Elementer. Han iagttager 
dem kun og lægger dem ved sin »Kaaring« sammen, såa 
længe indtil det ønskede Maal er naaet. »Intet Menneske«, 


siger Darwin, »vilde nogen Sinde forsøge paa at frem- 


”) Dog er kun det første Skridt gjort i Retning af virkelig experi- 
mental Bevisførelse. Forsøg, der nu begyndtes, kunde om et 
Par Aarhundreder maaske levere Kjendsgjerninger af uberegnelig 
Værdi for Fremtidens Videnskab. 

bringe en Hugstjært, før han havde set en Due, hvis 
Hale havde faaet en lidt usædvanlig Udvikling, eller for- 
søge at frembringe en Kropdue, før han havde set en 
Due med en usædvanlig stor Kro.«  SNaturen giver saa- 
ledes Vinket, Mennesket handler derefter, og ved Ned- 
arvningens Lov forøges Afvigelsen. 

Efter saaledes af utvivlsomme Kjendsgjerninger at 
have forvisset sig om, at Bygningsformen hos et Dyr 
eller en Plante (thi nøjagtig den samme Behandling 
finder Anvendelse paa Planter) er til en vis Grad pla- 
stisk, gaar han fra Afændring under Menneskets Røgt 
over til Afændring under Naturens. Hidtil have vi kun 
haft med den Opsummering af smaa Forandringer at 
gjøre, der foregaar ved Menneskets bevidste Kaaring. 
Kan ogsaa Naturen saaledes vælge? Darwins Svar 
er: »Ja, ganske vist.« Det Antal af levende Væsener, 
der frembringes, overgaar langt det Antal, der kan er- 
næres; deraf følger, at der i en eller anden Periode af 
deres Liv maa finde en Kamp for Tilværelsen Sted, og 
hvad er saa det ufejlbarlige Resultat? Hvis det ene Ex- 
emplar var en fuldkommen Gjenpart af det andet i Hen- 
seende til Styrke, Duelighed og Behændighed, vilde de 
ydre Omstændigheder være afgjørende; men dette er ikke 
Tilfældet. Variabiliteten tilbyder sig for Naturen ligesom 
i det tidligere Exempel for Mennesket, og de Afarter, 
der ere mindst skikkede til at kæmpe med Omgivelserne, 
ville ufejlbarlig give Plads for dem, der ere det mere. 
Eller for at bruge et gammelt Ord: den svageste gaar 
bag af Dansen. Men det sejrende Parti yngler igjen til 
Overmaal og lader sit Afkom arve de Egenskaber, der 
sikrede det Livsopholdet, men i forskjellig Grad... Kam- 

pen for Føden indtræder atter, og de, paa hvem den 
heldige Egenskab er bleven nedarvet i rigest Maal, ville 
ganske sikkert sejre. Det er let at se, at vi her have 
Opdyngningen af de for Individet gavnlige Erhvervelser 
endnu strængere gjennemført end ved Husdyrene; thi 
uheldige Exemplarer blive ikke alene ikke kaarede af 
Naturen, men de tilintetgjøres. Dette er, hvad Darwin 
kalder »den naturlige Kaaring«, der »virker ved Bevaring 
og Ophobning af smaa nedarvede Afvigelser, der hver 
for sig ere til Fordel for det bevarede Væsen,« Med 
denne Tanke gjennemtrænger og syrer han det uhyre 
Forraad af Kjendsgjerninger, som han og andre have 
indsamlet. Vi kunne ikke, uden vi lukke vore Øjne af 
Frygt eller Fordom, undgaa at se, at Darwin her har, 
ikke med indbildte, men med virkelige Aarsager at gjøre; 
heller ikke kunne vi undgaa at bemærke, hvilke uhyre 
Forandringer der vil kunne frembringes ved »den naturlige 
Kaaring« i Perioder, der ere tilstrækkelig lange. Hver 
enkelt Tilvæxt for sig kan maaske ligne det, som Mate- 
matikerne kalde et »Differential« (en uendelig lille Stør- 
relse), men bestemte og store Forandringer kunne øjen- 
synlig frembringes ved »Integrationen« af disse uendelig 
smaa Størrelser i en, praktisk taget, uendelig Tid. 

Hvis Darwin ligesom Bruno forkaster Forestil- 
lingen om en Skabermagt, der handler paa menneskelig 
Vis, såa er det visselig ikke, fordi han er ubekjendt 
med de utallige fortrinlige Tilpasninger, paa hvilke denne 
Forestilling om en overnaturlig Kunstner har støttet. sig. 
Hans Bog er et Lager af de mest forbavsende. Kjends- 
gjerninger af denne Art. Læs for Exempel den vidunder- 
lige Iagttagelse, som han anfører efter Dr. Kriger, at 

en Vandbeholder med en Aabning som en Tud danner 
sig hos en vis Gjøgeurt. Bier besøge Blomsten; i ivrig 
Søgen. efter Stof til deres Kager støde de hinanden ned 
i Vandbeholderen, og de, der blive vaade, undslippe fra 
deres ufrivillige Bad gjennem Tuden. Paa deres Vej 
gjennem denne gnide de først Ryggen mod Blomstens 
klæbrige Ar, hvorved de faa en Slags Lim paa sig, og 
derpaa imod Støvkornsmasserne, der saaledes hænge fast 
ved deres Ryg og føres bort. »Naar Bien nu, saaledes 
forsynet, flyver hen til en anden Blomst eller til den 
samme Blomst anden Gang, og af sine Kammerater 
stødes ned i Vandbeholderen for derefter at krybe ud 
gjennem Tuden, såa kommer Støvkornmassen paa dens 
Ryg nødvendigvis i Berøring med det klæbrige Ar, der 
fastholder Støvmasserne; og dette er Maaden, hvor- 
påa denne Gjøgeurt befrugtes«. Eller tag et andet Ex- 
empel, som det følgende fra Catasetum.  »Bier besøge 
dennes Blomster for at gnave af Underlæben; i det de gjøre 
dette, maa de uundgaaelig berøre en lang, smal Udvæxt, 
der er begavet med Følsomhed. Naar den berøres, over- 
fører den en Fornemmelse eller en Svingningsbevægelse 
til en vis Hinde, som derved øjeblikkelig brister og med 
det samme frigjør en Fjer, ved hvilken Støvkornsmassen 
skydes ud som en Pil-i den rigtige Retning og med sin 
klæbrige Ende hænger sig fast ved Biens Ryg.« Paa 
denne Maade spredes de befrugtende Støvmasser omkring. 

Det er en Aand, der er saa rigt forsynet med Te- 
leologiens udsøgteste Vaaben, der forkaster Hensigts- 
mæssighedslæren og søger at henføre disse » Vidundere « 
til naturlige Aarsager. De oplyse efter hans Opfattelse 
Naturens Fremgangsmaade, ikke en menneskelignende 

Kunstners Teknik. Blomsternes Skjønhed skyldes ogsaa »den . 
naturlige Kaaring«. De, der ved stærke Farvemodsætninger 
adskille sig fra de omgivende grønne Blade og derfor 
ses lettest, besøges hyppigst af Insekter, befrugtes oftest 
og ere altsaa de af »den naturlige Kaaring« mest be- 
gunstigede. Farvede Bær tiltrække sig ogsaa let Fugles 
og Pattedyrs Opmærksomhed; disse Dyr bruge dem til 
Føde, sprede de i deres Spildning skjulte Frø rundt om- 
kring og give saaledes de Træer og Buske, der besidde 
saadanne Bær, en bedre Udsigt i Kampen for Tilværelsen 
end andre. 

Med grundig analytisk og syntetisk Dygtighed 
undersøger Darwin Biens Cellebygnings-Instinkt. Hans 
Behandling af denne Gjenstand kan tjene til Prøve paa 
hans sædvanlige Fremgangsmaade. Han gaar tilbage fra 
.den mere til den mindre fuldkomment udviklede Kunst- 
drift, fra den almindelige Bi til Humlebien, der bruger 
sit eget Puppesvøb som Bikage, og til Biformer, der 
staa paa et Mellemtrin af Dygtighed, i det han stræber 
at vise, hvorledes Overgangen gradevis kunde finde Sted 
fra de laveste til de højeste Former.  Voxbesparelse er 
det allervigtigste Punkt i Biernes Økonomi. Tolv til 
femten Pund tørt Sukker skal udfordres til Afsondring 
af et eneste Pund Vox. Den til”"Voxdannelsen fornødne - 
Mængde af Blomsterhonning maa derfor være uhyre, og 
enhver Forbedring af Kunstdriften, der har en Voxbe- 
sparelse til Følge, er en ligefrem Fordel for Insektets 
Liv. Den Tid, som ellers vilde medgaa til at danne 
Vox, kan nu udelukkende anvendes til Indsamling og 
Oplagring af Honning til Vinterfoder., — Fra Humlebien 
med dens raa Celler gaar han gjennem Melipona'en med 

dens mere kunstneriske over til den almindelige Honning- 
bi med dens forbavsende Bygningskunst. Bierne stille 
sig i lige store Afstande fra hinanden paa Voxet og be- 
skrive og udhule derefter lige store Kredse omkring 
valgte Punkter. De deraf fremkommende Kugler skære 
hinanden, og Skæringsfladerne bygges op af tynde Plader. 
Paa denne Maade dannes sexsidede Celler. — Denne 
Maade at behandle slige Spørgsmaal paa er, som jeg før 
bemærkede , netop Darwins sædvanlige Fremgangs- 
maade. Han trækker sig stadig fra det mere fuld- 
komne og indviklede tilbage til det mindre fuldkomne og 
simplere; han fører Dem med sig gjennem Fuldkommen- 
gjørelsens Trin, lægger den ene uendelig lille Forandring 
til den anden og besejrer paa denne Maade gradvis 
Deres Ulyst til at indrømme, at det herlige Toppunkt af 
det hele kunde være Følgen af »naturlig Kaaring«. 
Darwin sniger sig ikke bort fra nogen Vanskelig- 
hed, og efter den Fuldstændighed, hvormed Æmnet var 
gjennemtrængt af hans egen Tanke, maatte han bedre 
end sine Kritikere kjende sin Teoris svage saa vel som 
stærke. Sider. Dette vilde naturligvis kun have liden 
Betydning, hvis hans Formaal var en midlertidig dialek- 
tisk Sejr i Stedet for Grundfæstelsen af en Sandhed, 
der, som han mener, vil vare evig. Men han gjør sig 
ingen Umage for at skjule det svage Punkt, han er bleven 
var; tvært imod, han gjør sig al Umage for at sætte det 
i det stærkeste Lys. Hans uhyre Hjælpekilder sætte 
ham i Stand til at bekæmpe Indvendinger, som han selv 
eller andre have fremsat, saaledes, at Læseren til sidst 
faar Indtrykket af, at de ere, om ikke fuldstændig be- 
sejrede, saa dog til visse ikke af nogen afgjort farlig Be- 

skaffenhed. Efter at deres negative Kraft saaledes er 
brudt, har man Lov til at lade sig paavirke af den 
umaadelige positive Bevismasse, han formaar at samle. 
Denne omfattende Viden, disse altid rede Hjælpekilder 
gjøre Darwin til den frygteligste Modstander. Særdeles 
dygtige Naturforskere have rettet vægtige og vedholdende 
Kritikker imod ham, ikke altid med det Formaal at be- 
dømme hans Teori upartisk, men i den udtrykkelige. 
Hensigt kun at blotte dens svage Punkter. Dette opirrer 
ham ikke. Han behandler enhver Indvending med en 
Besindighed og en Grundighed, som endog Biskop Butler 
kunde gjøre sig en Ære af at efterligne, i det han om- 
giver enhver Kjendsgjerning med dens behørige Oplys- 
ninger, stiller den i dens rette Forbindelser og som oftest 
giver den en Betydning, der, saa længe den stod iso- 
leret, ikke traadte frem. Og dette gjøres uden Spor af 
Bitterhed. Han bevæger sig hen over Gjenstanden med 
en Jøkels lidenskabsløse Styrke, og Klippernes Sønder- 
maling er ikke altid uden sit tilsvarende Modbillede i 
Modstanderens logiske Pulverisering. Men om end i Be- 
handlingen af dette mægtige Æmne al ”Lidenskab er 
undertrykt, farves og varmes Darwins Foredrag dog 
ofte af den Forstandsbegejstring, der gjærne ledsager Op- 
dagelsen af nye Sandheder. Det Bifald, han har vundet, 
har været stort, og heri ligger ikke ålene et Vidnesbyrd 
om hans Værks Grundighed, men tillige om, hvor forbe- 
redt Almenheden var paa en saadan Aabenbaring. I 
denne Henseende har én Bémærkning af Agassiz gjort 
større Indtryk paa mig end noget andet.  Udsprungen 
af en Slægt af Teologer%) bekæmpede denne berømte Mand 


") Ja, hvorfor skal det nu just være Grunden ? (R.) 

til det sidste Teorien om »naturlig Kaaring«. En af de 
mange Gange, jeg havde den Fornøjelse at mødes med 
ham i de forenede Stater, var paa Hr. Winthrops 
"skjønne Bopæl i Brookline i Nærheden af Boston. Da 
vi rejste os fra Frokosten, standsede vi alle ligesom af 
en fælles Indskydelse foran et Vindue og fortsatte der 
en Samtale, der var begyndt ved Bordet.  Ahorntræet 
stod i sin Efteraarspragt, og den sjældne Skjønhed i 
Landskabet uden for syntes mig stille og uden Forstyr- 
relse at gjennemtrænge Aandsvirksomheden. Alvorlig, 
næsten vemodig, vendte Agassiz sig om og sagde til 
de omstaaende Herrer: »Jeg tilstaar, jeg havde ikke 
ventet, at denne Teori skulde blive saa almindelig an- 
taget, som den er bleven, af de bedste Hoveder i vor 
Tid. Det Bifald, den har vundet, er større, end jeg 
vilde have troet muligt. « 

I vore Dage ere store Almensætninger blevne naaede. 
Teorien om Arternes Oprindelse er kun en af dem. En 
anden af endnu videre Rækkeevne og mere gjennem- 
gribende Betydning er Læren om Kraftens Bevarelse, 
hvis yderste filosofiske Konsekvenser endnu kun dunkelt 
skimtes — denne Lære, der »binder Naturen i Skæbnens 
Båand« i en'Grad, som man hidtil ikke har indset, i det 
den af hvert forudgaaende kræver dets ensgjældende 
(ækvivalente) efterfølgende, af hvert efterfølgende dets 
ensgjældende forudgaaende, og bringer Livsfænomener 
saa vel som fysiske Fænomener ind under hin Kavsali- 
tetens Lov, der, saa langt som den menneskelige For- 
stand hidtil er trængt ind, gjør sig gjældende overalt i 
Naturen. " Længe forud for ethvert egentligt Forsøg i 
denne Retning var Paastanden om Stoffets Vedvaren 
og Uforgængelighed fremkommen, og al senere Erfaring 

godtgjorde dens Rigtighed. Nyere Undersøgelser ud- 
strakte Uforgængeligheden ogsaa til Kraften. Denne 
Tanke, der i Begyndelsen kun gjordes gjældende med 
Hensyn til den uorganiske Natur, kom meget hurtig 
til ogsaa at omfatte den organiske. Det blev bevist, at 
Planteverdenen, skjønt den drager næsten al sin Næring 
af usynlige Kilder, dog ikke formaar fra nyt af at frem- 
avle hverken Kraft eller Stof. Dens Stof er for største 
Delen omdannet Luft, dens Kraft omdannet Solkraft. 
Dyreverdenen blev bevist i samme Grad at mangle Ska- 
berevne, i det al dens Bevægelseskraft blev henført til 
Fødens. Forbrænding. Virksomheden hos ethvert Dyr 
som et hele blev bevist at være overførte Virksomheder 
af dets Molekuler.  Musklerne blev viste at. være Op- 
lag af mekanisk Kraft, der kun var til Stede som Mulig- 
hed, indtil den sattes i Frihed af Nerverne og derefter 
havde Muskelsammentrækninger til Følge. Hurtigheden, 
hvormed Budskaber flyve frem og tilbage henad Nerverne, 
blev bestemt og funden at være, ikke, som man tidligere 
havde formodet, lig med Lysets eller Elektricitetens, men 
noget mindre end den flyvende Ørns. : 
Dette var Fysikerens Arbejde, og efter ham kom 
den sammenlignende Anatom og Fysiologen, der gjorde 
os bekjendt med ethvert Dyrs Bygning og ethvert Organs 
Funktion i hele Livsrækken fra den laveste Zoofyt op 
til Mennesket.  Nervesystemet havde været Gjenstand 
for et grundigt og vedholdende Studium, hvorved den 
vidunderlige og i sit inderste Væsen aldeles uudgrunde- 
lige Herskermagt, som det udøver over hele den legem- 
lige og aandelige Organisme, mere og mere erkjendtes. 
Tænkningen kunde ikke holdes tilbage fra en Gjenstand, 

der lovede saa dybe Indblik. Foruden det fysiske Liv, 
som Darwin har behandlet, er der et psykisk, som 
fremviser ganske lignende Trinfølger og har samme Krav 
paa en Løsning. Hvorledes skulle de forskjellige Aands- 
trin og Aandsklasser forklares? Hvad er Loven for Ud- 
viklingen af hin hemmelighedsfulde Evne, som paa vor 
Planet naar sin højeste Udvikling i Fornuften? Dette er 
Spørgsmaal, der, om de end ikke med en saadan Be- 
stemthed havde paatvunget sig det store Publikums Op- 
mærksomhed, dog havde beskæftiget mange tænkende 
Aander og af en af disse var blevne fremsatte i viden- 
skabelig Form, inden »Arternes Oprindelse« udkom. 
Udrustet med den hele Masse af Materiale, som Fy- 
sikeren og Fysiologen havde leveret, søgte Herbert 
Spencer for tyve Aar siden paa dette Grundlag at 
bygge et psykologisk System, og for to Aar siden ud- 
kom en anden og betydelig forøget Udgave af hans Værk. 
De, der have beskæftiget sig med Plateaus smukke 
Experimenter, ville erindre, at naar to Smaakugler af 
Olivenolie, der svømme i en Blanding af Alkohol og 
Vand af samme Tæthed som Olien, bringes sammen, for- 
ene de sig ikke lige strax. Noget, der ligner en Hinde, 
synes at have dannet sig omkring Draaberne, og dens 
Gjennembrydning efterfølges øjeblikkelig af Kuglernes 
Sammensmeltning til én. Der existerer Organismer, hvis 
Livsvirksomhed er næsten lige saa rent fysisk som disse 
Draabers.. De komme i Berøring og smelte paa denne 
" Maade sammen. Fra disse Organismer til andre, der 
staa en Afskygning højere, fra disse igjen til andre, der 
staa endnu lidt højere, og saaledes fremdeles gjennem en 
bestandig opadstigende Række fører Spencer sin Slut- 

ningsrække. Der er to strax fremtrædende Faktorer, dér 
her maa tages i Betragtning: Skabningen og det Medi- 
um, hvori den lever, eller, som det ofte udtrykkes: Or- 
ganismen og dens Omgivelser. Spencers Grundprincip 
er, at mellem disse to Faktorer finder en uophørlig 
Vexelvirkning Sted.  SOrganismen paavirkes af Omgivel- 
serne og tillempes for at tilfredsstille Omgivelsernes 
Fordringer. Livet definerer han som »en fortsat Afpas- 
ning af indre Forhold efter ydre.« 

I de laveste Organismer finde vi en Slags Følesans 
udbredt over hele Legemet; derpaa blive gjennem Ind- 
tryk uden fra og deres tilsvarende Afpasninger visse Dele 
af Overfladen mere modtagelige for Pirringer end andre ; 
Sanserne begynde at komme frem, men Grundlaget for 
dem alle er hin simple Følesans, som den vise Demo - 
krit for 2300 Aar siden erkjendte for deres fælles Op- 
hav. Virkningen af Lyset synes i Begyndelsen kun at 
være en Forstyrrelse af de kemiske Processer i den dy- 
riske Organisme, en lignende som den, der foregaar i 
Planternes Blade.  Efterhaanden lokaliseres Virkningen 
i nogle. Farvestofceller, der ere mere følsomme for Lyset 
end det omgivende Væv: Øjet begynder nu at danne 
sig. I Førstningen er det kun i Stand til at angive den 
Forskjel mellem Lys og Skygge, der frembringes af Le- 
gemer lige i Nærheden. Da Afbrydelsen af Lyset næsten 
i alle Tilfælde efterfølges af Berøringen med det i nær- 
meste Nærhed værende mørke Legeme, bliver Synet i 
denne Tilstand en Slags »forudanende Følelse,« — Til- 
påsningen fortsættes; en let Udbulning af Overhuden 
over Farvestofkornene kommer til: En Linse begynder 


at danne sig og naar under Paavirkningen af uendelige 

Tilpasninger til sidst den Fuldkommenhed, som den be- 
sidder. hos Falken og Ørnen. Paa samme Maade gaar 
det med de andre Sanser; de ere særlige Differentie- 
ringer af et Væv, der oprindelig var ubestemt følende 
over det hele. 

Efterhaanden som Sanserne udvikles, erholde Orga- 
nismens Tilpasninger til dens Omgivelser en Udvidelse i 
Rummet, hvorved Erfaringernes Mangfoldiggjørelse og 
en tilsvarende Forandring i Adfærd er Følgen.  Afpas- 
ningerne udvides ogsaa i Tiden, i det de udstrække sig 
over bestandig større Mellemrum. I Forbindelse med denne 
Udvidelse i Rum og Tid tiltage Afpasningerne ogsaa i 
Særegenhed og sammensat Beskaffenhed, i det de gjen- 
nemgaa de forskjellige Grader af ubevidst Liv og fort- 
sætte sig ind paa Forstandens Omraade. Meget slaaende 
"ere Spencers Bemærkninger om Følesansens Indflydelse 
paa Forstandens Udvikling. Den er saa at sige alle 
Sansers Modersmaal, påa hvilket de maa oversættes for 
at være Organismen til Nytte. Heri ligger dens Vigtig- 
hed.  Papegøjen er den forstandigste af alle Fugle, og 
" dens Følesans er ogsaa størst; ved Hjælp af denne 
Sans erholder den en Kundskab, som er uopnaaelig for 
Fugle, der ikke kunne bruge Fødderne som Hænder. 
Elefanten er det klogeste. af alle Pattedyr, og Grund- 
laget for denne Klogskab er dens Føleevnes Udstrækning | 
og Finhed og den heraf følgende Erfaringernes Forme- 
relse, som den navnlig skylder sin Snabels vidunderlige 
Tillempelighed. Dyr af Katteslægten ere af lignende 
"Grunde klogere end Hovdyrene, hvilket dog for Hestens 
Vedkommende for en Del opvejes ved Besiddelsen af 

(Aberne 0. d.) gaar Udviklingen af Forstanden og Ud- 
viklingen af Føleredskaberne Haand i Haand. Hos de 
mest intelligente af de menneskelignende Aber finde vi 
Føleevnens Omfang og Finhed i høj Grad forøget, hvor- 
ved der aabnes Dyret nye Hovedveje til Kundskab. 
Mennesket kroner Bygningen, ikke alene i Kraft af sin 
umiddelbare Evne til Arbejde med Haanden, men ved 
den ham aabnede umaadelig vidtstrakte Erfaringskreds 
gjennem Opfindelsen af Nøjagtigheds-Instrumenter, der 
tjene som Hjælpe-Sanser og Hjælpe-Lemmer.  Vexel- 
virkningen mellem disse faar en smuk Fremstilling og 
Forklaring. Hin lutrede Forstandsbegejstring, som jeg 
før gjorde opmærksom paa hos Darwin, mangler nem- 
lig heller ikke hos Spencer. Hans oplysende Exempler 
ere undertiden fremstillede med en overordentlig Klar- 
hed og Kraft, og af hans Stil ved saadanne Lejligheder 
kan man slutte, at Nerve-Ganglierne hos denne Forstan- 
dens Apostel undertiden ere Sædet for en begyndende 
poetisk Gjennembævning. 

Det er en Kjendsgjerning af den højeste Betydning, 
at Handlinger, hvis Udøvelse fra først af udfordre endog 
smertelig Anstrængelse og Overvejelse, kunne ved Vane 
gjøres avtomatiske. Et Vidnesbyrd herom er for Ex- 
empel Barnets Langsomhed med at lære Bogstaver og 
den Lethed, hvormed Manden læser, i det hver Bog- 
stavgruppe, der danner et Ord, øjeblikkelig og uden 
Anstrængelse smelter sammen til en eneste Forestilling. 
Et andet Exempel er Billardspilleren, hvis Haand- og 
Øjemuskler, nåar han naar Fuldkommenhed i sin Kunst, 
blive ubevidst samvirkende. Atter et andet Exempel: 
Musikeren, der ved Øvelse sættes i Stand til at sammen- 

smelte en hel Mængde Høre-, Føle- og Muskelvirksom- 
heder til en eneste avtomatisk Haandbevægelsesproces. 
Sætte vi saadanne Kjendsgjerninger i Forbindelse med 
Læren om arvelig Overlevering, naa viIlnstinktets Teori. 
En Kylling, der lige kommer ud af Ægget, holder sig 
selv i Ligevægt, løber omkring og samler Føde op og 
viser saaledes, at den besidder Evne til at rette sine 
Bevægelser mod bestemte Formaal. Hvorledes lærte 
Kyllingen denne meget sammensatte Samvirken mellem 
Øje, Muskler og Næb? Den har ikke for sit særlige 
Vedkommende faaet Undervisning deri, dens personlige 
Erfaring er lig Nul, men den nyder godt af Forfædrenes 
Erfaring. I dens nedarvede Organisation ere alle de 
Evner indregistrerede, som den ved Fødselen viser sig i 
Besiddelse af. Paa samme Maade forholder det sig med 
Biens Instinkt, som jeg før omtalte. Den Afstand, i 
hvilken disse Insekter skulle staa fra hinanden, naar de 
beskrive deres Halvkugler og bygge deres Celler, »erindres 
organisk« %). Mennesket fører ligeledes sine Forfædres 
fysiske Bygning med sig saa vel som den nedarvede For- 
stand, der er knyttet dertil. Forstandens Mangler i Barn- 
dommen og Ungdommen hidrøre sandsynligvis mindre 
fra Savnet af personlig Erfaring end fra den Omstæn- 
dighed, at Hjærnens Organisation i Livets første Periode 
endnu er ufuldstændig. Det til dens Fuldstændighed 
nødvendige Tidsrum varierer efter Racen og Individet. 
Ligesom et rundt Projektil farer hurtigere end et riflet, 


") Læseren vil erindre den mod dette bestemte Exempel fremsatte 
Indvending, at den kjønsløse Arbejdsbi ikke kan nedarve sin Ind- 
sigt eller sit Instinkt paa noget Afkom og stammer fra Forældre 
(Han og Hun;, der ikke besidde nogen af Delene. (R.) 

naar det forlader Kanonens -Munding, saaledes kan den 
lavere Race i Barndommen maaske overgaa den højere; 
men den højere indhenter til sidst den lavere og naar et 
fjærnere Maal. Hos Individet finde vi ikke altid Ung- 
dommens tidlige Modenhed fortsat som aandelig Kraft i 
Manddommen, medens paa den anden Side Sløvheden i 
Drengealderen undertiden danner en slaaende Modsætning 
til Aandskraften i de følgende Aar. Newton var som 
Dreng svagelig og røbede intet særligt Nemme i Skolen, 
men i sit attende Aar gik han til Cambridge og for- 
bavsede snart Lærerne ved sin Evne til at behandle 
geometriske Opgaver. I hans stille Drengealder udvik- 
lede hans Hjærne sig til at blive Organet for de Aands- 
kræfter, som han senere gav Prøver paa. 

Ved Myriader af Slag — for at bruge et lukretsisk 
Udtryk — blive den ydre Verdens Billeder og Overskrift 
indprægede i Organismen som Bevidsthedstilstande, og 
Prægets Dybde afhænger af Slagenes Antal. Naar to 
eller flere Fænomener uforanderlig forekomme sammen, 
indpræges de til samme Dybde eller i samme Ophøjning 
og blive uopløselig forbundne. Og her staa vi paa 
Tærskelen til et stort Spørgsmaal. Da Kant saa, at 
han paa ingen Maade kunde befri sig for Bevidstheden 
om Rum og Tid, antog han dem for nødvendige »Tanke- 
former«, de Støbeformer, i hvilke vore Anskuelser hældes, 
og som kun tilhøre os selv, ikke have objektiv Tilværelse. 
Med uventet Kraft og Held anvender Spencer den af 
ham opstillede Teori om arvelig Erfaring paa dette 
Spørgsmaal. »Hvis der gives visse ydre Forhold, der 
erfares af alle Organismer i ethvert Øjeblik af deres 
vaagne Liv — Forhold, der ere absolut vedvarende og 

"almengyldige — saa vil der blive oprettet tilsvarende 
indre Forhold, der ere absolut vedvarende og almen- 
gyldige. Saadanne Forhold have vi for os i Rummet og 
Tiden. Som Grundlag for alle andre Forhold i Ikke- 
Selvet maa de finde deres Modstykke i Forestillinger, 
der ere Grundlag for alle andre Forhold i Selvet. Da 
de ere Tankens vedvarende og uendelig gjentagne Be- 
standdele, maa de blive Tankens avtomatiske Bestand- 
dele, som det er umuligt at befri sig for — »»An- 
" skuelsesformerne «4. 

Igjennem hele denne Anvendelse og Udvidelse af 
»Loven om uadskillelige Associationer« staar Spencer 
paa en fra John Stuart Mill ganske forskjellig Grund- 
vold, i det han paakalder Slægtens indregistrerede Erfa- 
ringer i Stedet for Individets.. Hans Kuldkastelse af 
Mills Erfarings-Begrænsning er i mine Tanker fuldstæn- 
dig. Denne Begrænsning tager ikke Hensyn til den Evne 
at gjøre Erfaringen organisk, hvormed ethvert Individ fra 
Begyndelsen af er udrustet, eller til de forskjellige Grader, 
hvori denne Evne. besiddes af forskjellige Racer og af 
forskjellige Individer i den samme Race. Var der ikke 
i Menneskehjærnen en Kraft forud for al Erfaring, maatte 
en Hund eller Kat være lige saa modtagelige for Dan- 
nelse som et Menneske. Disse forudbestemte indre For- 
hold ere uafhængige af Individets Erfaringer. Menneske- 
hjærnen er den »organiserede Fortegnelse over uendelig 
talrige Erfaringer, der ere erhvervede under Livets Ud- 
vikling eller rettere under den Række Organismers Ud- 
vikling, gjennem hvilke Naturen er naaet til den menne- 
skelige Organisme. Virkningerne af de hyppigste og mest 
ensformige af disse Erfaringer ere blevne testamen- 

terede fra Slægt til Slægt, Hovedstol saa vel som Renter, 
og have langsomt hævet sig op til hin høje Fornuft, 
der nu ligger skjult i Hjærnen paa et Barn. - Saaledes 
gaar det til, at Evropæeren arver fra tyve til tredive 
Kubiktommer mere Hjærne end Papuaneren; at Anlæg — 
som f. Ex. til Musik — der hos nogle lavere Racer 
næppe existere, blive medfødte hos højere; at der af 
Vilde, der ikke formaa at tælle indtil Tallet af deres 
egne Fingre, og som tale et Sprog, der kun indeholder 
Substantiver og Verber, til sidst opstaar Mænd som 
Newton og Shakspeare«. 

I Begyndelsen af dette Foredrag blev det udtalt, at 
fysiske Teorier, der ligge uden for Erfaringen, udledes af | 
denne ved Abstraktion. Det er lærerigt fra det nylig 
fremstillede Synspunkt at betragte den sukcessive Ind- 
førelse af nye Forestillinger. Forud for Tanken om 
Tyngdens Tiltrækning gik Iagttagelsen af, at Jærn til- 
trækkes af en Magnet og lette Legemer af gnedet Rav. 
Magnetismens og Elektricitetens Polaritet gjorde sig 
gjældende for Sanserne og blev saaledes Grundlaget for 
den Forestilling, at Atomer og Molekuler ere forsynede 
med bestemte tiltrækkende og frastødende Poler, ved 
hvis Virksomhed der frembringes bestemte Former af 
krystallinsk Bygning.  Molekularkraften bliver saaledes 
en dannende Kraft. Der behøvedes ingen stor Tanke- 
dristighed for at udvide dens Virksomhed til den organiske 
Natur og i Molekularkraften at erkjende den Virkekraft, 
ved hvilken baade Planter og Dyr ere dannede. Paa 
denne Maade opstaar der af Erfaringen Forestillinger, 
der gaa langt ud over Erfaringen. 

Livets Oprindelse er et Punkt, der af Darwin og 
Spencer kun berøres let, hvis det overhovedet berøres, 
Ved gradvis at formindske Antallet af Stamfædre kom- 
mer Darwin til sidst til én »Urform», men han siger 
ikke, saa vidt jeg husker, hvorledes han antager, at 
denne Form er bleven til. Han anfører med Tilfreds- 
stillelse en Udtalelse af en berømt Forfatter og Teolog, 
der »efterhaanden havde lært at indse, at man har fuld- 
kommen saa ophøjet en Forestilling om Guddommen, 
naar man tror, at den skabte nogle faa Urformer, der 
var i Stand til selv at udvikle sig til andre nødven- 
dige Former, som naar man tror, at den Allerhøjeste 
behøvede en ny Skabelsesakt for at udfylde de Huller, 
som hans Loves Virksomhed havde foraarsaget«. Hvad 
Darwin mener om denne Anskuelse om Livets Begyn- 
delse, om han lader sin »Urform« opstaa ved en Skaber- 
akt eller ikke, véd jeg ikke. Men det Spørgsmaal vil 
uundgaaelig blive rejst: »hvorledes kom den Form der?« 
Ved Formindskelsen i Antal af de skabte Former vinder 
man, saa vidt jeg kan indse, ikke synderlig.  Ånropo- 
morfismen, som det synes at være Darwins Formaal 
at faa af Vejen, er lige saa fast knyttet til Skabelsen af 
nogle faa Former som til Skabelsen af en vrimlende 
Mængde. Vi behøve Klarhed og Konsekvens her. To 
Veje og ikke flere staa os aabne. Lad os enten ufor- 
beholdent aabne vore Døre for Forestillingen om Ska- 
berakten, eller lad os opgive den og fuldstændig for- 
andre vore Anskuelser om Materien. Hvis vi betragte 
Materien, saaledes som den skildres af Demokrit og 
som den, Slægtfølger igjennem, er bleven defineret i vore 
videnskabelige Lærebøger, vil den absolute Umulighed af, 
at nogen som helst Livsform kunde fremkomme af den, 

være tilstrækkelig til at lade os give en hvilken som 
helst anden Hypotese Fortrinet; men Lærebøgernes De- 
finitioner af Materien var kun bestemte til at udtømme 
dens rent fysiske og mekaniske Egenskaber. Og op- 
lærte som vi ere til at betragte hine Definitioner som 
fuldstændige, forkaste vi naturlig og med Rette den 
urimelige Forestilling, at nogen som helst Livsform 
skulde paa nogen Maade kunne opstaa af en saadan 
Materie. Men ere Definitionerne fuldstændige? Alt af- 
hænger af det Svar, der maa gives paa dette Spørgs- 
… maal. Gaa tilbage i Livsrækken og se den nærme sig 
mere og mere til, hvad vi kalde den rent fysiske Til- 
stand. Vi naa da til sidst hine Organismer, som jeg 
sammenlignede med Oliedraaber, der svømme i en 
Blanding af Alkohol og Vand. Vi naa Håckels »Pro- 
fogenes«, i hvilken vi have »en Type, der kun ved sin 
fintkornede Beskaffenhed lader sig adskille fra en Smule 
Æggehvide«. Kunne vi standse her? Vi brække en 
Magnet over og finde to Poler i hvert af dens Stykker; 
vi blive ved at brække disse over, men hvor smaa end 
Delene blive, fører enhver af dem med sig, om end i 
svagere Grad, Helhedens Polaritet. Og naar vi ikke 
længer kunne brække dem over, lade vi vort aandelige Syn 
fortsætte sig til polariske Molekuler. Tilskyndes vi ikke 
til at gjøre noget lignende i Spørgsmaalet om Livet? 
Opstaar der ikke en Fristelse for os til i en vis Grad 
at slutte os til Lucretius, naar han paastaar, at »Na- 
turen ses at gjøre alt af egen Drift uden Gudernes Ind- 
blanding?« eller til Bruno, naar han erklærer, at Ma- 
terien er ikke »den blotte tomme Mulighed, saaledes som 
Filosoffer have skildret den, men den universelle Moder, 

"der frembringer alle Ting som Frugter af sit eget Skjød?« 
De her rejste Spørgsmaal ere uundgaaelige. De nærme 
sig os med tiltagende Hurtighed, og det er ikke en lige- 
gyldig Sag, om de fremstilles med Ærbødighed eller 
ikke. Naar jeg afkaster enhver Maskering, saa er den 
Tilstaaelse, jeg føler mig forpligtet til at aflægge for 
Dem, den, at jeg lader mit Syn gaa tilbage ud over 
Experimentalbevisernes Grænse, og i Materien, som vi i 
vor Uvidenhed og til Trods for vor foregivne Ærbødighed 
for dens Skaber hidtil have overøst med Haan, ser For- 
jættelsen om og Kraften til enhver Form og Art af Liv. 

Den her forkyndte »Materialisme« er maaske allige- 
vel forskjellig fra, hvad De tænker Dem, og jeg beder 
Dem derfor velvilligst have Taalmodighed med mig indtil 
Enden. »Spørgsmaalet om en Yderverden,« siger J. S. 
Mill, ver Metafysikkens store Kampplads.« Han redu- 
cerer selv de ydre Fænomener til »Sansningsmuligheder. « 
Kant gjorde, som vi have set, Rum og Tid til »Former« 
for vore egne Anskuelser. Fichte beviste først med 
sin Forstands ubønhørlige Logik, at han selv var et blot 
" Led i den evige Aarsagskjæde, der gjør sig saa strængt 
gjældende i Naturen, og brød derpaa med Vold denne 
Kjæde ved at gjøre Naturen og alt, hvad den indbe- 
fatter, til et Spejlbillede af sin egen Aand. Og det er 
paa ingen Maade let at bekæmpe slige Forestillinger; 
thi naar jeg siger, at jeg ser Dem, og at jeg ikke har 
den fjærneste Tvivl derom, saa er Svaret, at hvad jeg i 
Virkeligheden er mig bevidst, er en Paavirkning, der 
øves paa min Nethinde. Og hvis jeg gjør gjældende, at 
jeg kan godtgjøre, at jeg virkelig ser Dem ved at berøre 
Dem, saa vil Modbemærkningen blive, atjeg atter overskrider 

Realiteten, thi hvad jeg i Virkeligheden er mig bevidst, 
er ikke, at De er der, men at Nerverne i min Haand 
have undergaaet en Forandring. Alt hvad vi høre, se, 
føle, smage og lugte, vil man paastaa, er blotte Foran- 
dringer i vor egen Tilstand, ud over hvilken vi ikke kunne 
komme, end ikke en Haarsbredde. At der existerer no- 
get som helst uden for os, der svarer til vore Indtryk, er 
ikke en Kjendsgjerning, men en Slutning, der vilde blive 
frakjendt al Gyldighed af en Idealist som Berkeley 
eller en Skeptiker som Hume. Spencer gaar en 
anden Vej. Hos ham som hos den udannede er der 
ikke Tvivl eller Spørgsmaal om Tilværelsen af en Yder- 
verden, men han adskiller sig dog fra den udannede, 
der tror, at Verden i Virkeligheden er, hvad Bevidst- 
heden fremstiller den at være. Vore Bevidsthedstilstande 
ere rene Symboler paa en Væren uden for os, der frem- 
bringer dem og bestemmer deres Rækkefølge, men hvis sande 
Beskaffenhed vi aldrig kunne lære at kjende%). I Virke- 


") I en Afhandling, der påa en Gang er populær og dybsindig, og 
som under Titlen »Det nyeste Fremskridt i Synets Teori« findes 
i et Bind Foredrag af Helmholtz, dvæles der ligeledes ved 
denne vore Bevidsthedstilstandes Symbolik.  Sanseindtrykkene 
ere de blotte Tegn paa ydre Ting. I denne Afhandling bekæmper 
Helmholtz stærkt den Anskuelse, at Bevidsthed om Rummet 
er medfødt, og han betvivler aabenbart Kyllingens Evne til at 
pille Korn op uden i alt Fald nogen forudgaaende Undervisning. 
Paa dette Punkt, siger han, trænge vi til yderligere Forsøg. Saa- 
danne Experimenter ere siden blevne foretagne af Spalding, 
der, saa vidt jeg véd, understøttedes af den begavede og ved sin 
Bortgang dybt savnede Lady Amberley, og de synes afgjørende 
at bevise, at Kyllingen ikke behøver et eneste Øjebliks Under- 
visning for at kunne staa, løbe, styre Øjets Muskler og pille Korn 
op. Helmholtz bestrider imidlertid Forestillingen om en for- 
udbestemt Harmoni, og jeg kjender ikke hans Anskuelser med 
Hensyn til Organisationen af Slægters eller Racers Erfaringer. 

ligheden er hele Udviklingsprocessen Aabenbaringen af 
en Magt, der er absolut uudforskelig for den menneske- 
lige Forstand. Lige saa lidt i vore Dage som i Jobs 
kan Mennesket ved Granskning komme til Kundskab om 
denne Magt.  Betragte vi Tingene fra Grunden af, saa 
er det ved et uløseligt Mysteriums Virken, at Livet ud- 
vikler sig, Arterne differentiere sig og Aanden udfolder 
sig af deres urkraftige Grundbestanddele i den umaale- 
lige Fortid. Der er, som De vil se, ikke saa forfærdelig 
en Materialisme i dette. 

Den stærke Side ved Udviklings-Læren er ikke dens 
Bevislighed ved Forsøg (thi Æmnet er næppe tilgænge- 
ligt for denne Bevismaade), men dens Overensstemmelse 
i det hele taget med Naturens Fremgangsmaade, saa 
vidt denne hidtil kjendes. Ved Modsætningen til andre 
Teorier erholder den ydermere en overordentlig relativ 
Styrke. Paa den ene Side have vi en Teori (hvis den 
med nogen som helst Ret kunde kaldes saa), der ud- 
ledes, ligesom de i Begyndelsen af dette Foredrag 
nævnte ældste Teorier, ikke fra Studiet af Naturen, men 
fra Iagttagelser paa Menneskene — en Teori, der for- 
vandler den Magt, hvis Klædebon er det synlige Ver- 
dens-Alt, til en Kunstner efter menneskeligt Mønster, der 
arbejder stødvis ligesom Mennesket. Paa den anden 
Side have vi den Anskuelse, at alt, hvad vi se omkring 
os, og alt, hvad vi føle i vort Indre — Fænomenerne i 
den fysiske Natur saa vel som i den menneskelige Aand — 
have deres uudgrundelige Rødder i et Verdensliv, hvis 
jeg tør kalde det saa, af hvilket kun et uendelig lille 
Omraade er tilgængeligt for menneskelig Forskning. Og 
endogsaa dette Omraade lader sig kun erkjende for en 

Del. Vi kunne forfølge Udviklingen af Nervesystemet 
og dermed sammenholde de parallelle Fænomener, Sans- 
ning og Tænkning. Vi se med uomtvistelig Sikkerhed, 
at de gaa Haand i Haand. Men vi forsøge at flyve i et 
tomt Rum, i det Øjeblik vi søge at fatte Forbindelsen 
imellem dem. Der behøves her et arkimedisk Støtte- 
punkt, som Menneskeaanden ikke har til sin Raadighed, 
og Bestræbelsen for at løse Problemet ligner — for at 
laane et Billede, som en berømt Ven af mig har brugt — 
en Mands Anstrængelser for at løfte sig i Vejret ved sin 
egen Buxelinning. Alt, hvad her er blevet sagt, maa 
forstaas i Forhold til denne Grundsandhed. Naar der 
tales om »begyndende Sanser«, om »Differentieringen af 
et Væv, der oprindelig var ubestemt følende over det 
hele«, og naar disse Processer sættes i Forbindelse med 
»en Organismes Modifikation efter Omgivelserne«, saa 
maa den samme Parallellisme uden Berøring eller endog 
blot tilnærmelsesvis Berøring underforstaas. Der er 
ingen Sammensmeltning mulig mellem de to Klasser af 
Kjendsgjerninger — ingen Bevægekraft i den menne- 
skelige Forstand, der kan føre fra den ene til den anden 
uden logisk Brud. 

Fremdeles udleder Udviklingslæren Mennesket i dets 
Helhed fra Vekselvirkningen mellem Organisme og Om- 
givelser igjennem uoverskuelige svundne Tider. Den 
menneskelige Forstand for Exempel — denne Evne, som 
Spencer saa behændig har ført tilbage til dens' egen 
Fortid — er selv et Resultat af Vexelvirkningen mellem 
Organisme og Omgivelser gjennem kosmiske Tidsrækker. 
Visselig har Brugshævd aldrig gjort en mere uomtvistelig 
Retsfordring gjældende. Men nu træffer det sig yder- 

mere, at der foruden Forstanden er mange andre Ting, 
der tilhøre Mennesket, og hvis Hævdsrettigheder ere fuld- 
kommen saa gyldige som selve Forstandens. Det er 
for Exempel ligeledes et Resultat af Vexelvirkningen 
mellem Organisme og Omgivelser, at Sukker er sødt og 
Aloe bitter, og at Lugten af Bulmeurt adskiller sig fra en 
Roses Duft. Saadanne Bevidstheds-Kjendsgjerninger (for 
hvilke der i Forbigaaende sagt aldrig endnu har kunnet 
gives nogen fyldestgjørende Grund) ere fuldkommen saa 
gamle som selve Forstanden, og mange andre Ting kunne 
rose sig af en lige saa tidlig Oprindelse. Spencer an- 
fører et Sted hin mægtigste af alle Lidenskaber — El- 
skoven — som en, der i sin første Forekomst gaar 
forud for enhver personlig Erfaring, og vi kunne gjærne 
anerkjende dens Fordring som i det mindste lige saa 
gammel' og gyldig som selve Forstandens. Dernæst er 
der i Menneskenaturen indvævet saadanne Ting som Ære- 
frygtens, Ærbødighedens og Forundringens Følelser — og 
foruden den nylig nævnte kjønslige Kjærlighed tillige 
Kjærligheden til saa vel det legemlig som det aande- 
lig skjønne i Natur, Poesi og Kunst. Der er ogsaa 
hin dybt rodfæstede Følelse, der fra Historiens tidligste 
Morgengry og sandsynligvis fra Tider, der ligge forud 
for al Historie, har givet sig Udtryk i Jordens forskjel- 
lige Religioner. De, mine Tilhørere, som selv ere und- 
slupne disse Religioner og nu staa paa den af Forstanden 
belyste faste Grund, kunne spotte dem, men De spotte 
derved kun Formtilfældigheder og nåaa ikke den ufor- 
anderlige Grundvold for al religiøs Følelse, den følende 
Side af Menneskets Natur. At skaffe denne Følelse 
fornuftig Tilfredsstillelse er den højeste af alle Opgaver 

ogsaa i denne Time. Og saa groteske i Forhold til 
videnskabelig Dannelse som mange af disse Jordens 
Religioner have været og ere — saa farlige, ja ødelæg- 
gende som mange af dem utvivlsomt have været for frie 
Mænds dyrebareste Rettigheder og atter vilde være, hvis 
de kunde — vil det dog være klogt at erkjende dem 
som Ytringer af en Kraft, der vel bliver skadelig, hvis 
den faar Lov til at trænge sig ind paa Kundskabens 
Omraade, over hvilket den ingen Magt har, men som fri- 
sindet Tænkning kan føre til herlige Resultater paa Fø- 
lelsens, der er dens egentlige Virkekreds. Det er for- 
gjæves at bekæmpe denne Kraft i den Tanke at kunne 
tilintetgjøre den. Hvad vi derimod skulle bekæmpe, 
indtil Døden, om nødvendigt, det er ethvert Forsøg paa, 
paa dette Hang, der er en Grundbestanddel i Menneskets 
Natur, at grunde et System, der øver et despotisk Herre- 
dømme over hans Forstand. Jeg har ingen Frygt for, 
at noget saadant lader sig iværksætte. Videnskaben har 
allerede i nogen Grad gjennemsyret Verden, og den vil 
stadig gjennemsyre den mere. Jeg vilde anse Viden- 
skabens milde Lys, naar .det bryder ind over Irlands) 
Ungdom og gradvis tiltager, indtil det bliver fuldt Dag- 
lys, for et sikrere Værn mod et hvilket som helst For- 
stands- eller Aandstyranni, der kunde true denne Ø, 
end Fyrsters Love eller Kejseres Sværd. Hvad Grund 
have vi til Frygt? Vi stred og vandt Slaget endog i 
Middelalderen: hvorfor skulde vi da tvivle om Udfaldet 
af et Sammenstød nu? 


”) Det vil erindres, at Foredraget blev holdt i Jrlånd. (R.) 

Videnskabens uindtagelige Stilling kan betegnes med 
faa Ord. Alle religiøse Teorier og Systemer, der ind= 
befatte Forestillinger om Verdensskabelse eller paa andre 
Maader naa ind paa Videnskabens Rige, maa i saa Hen- 
seende underkaste sig Videnskabens Kontrol og opgive 
enhver Tanke om at kontrollere Videnskaben. Den mod- 
satte Fremgangsmaade viste sig ulykkebringende i For- 
tiden og er ligefrem taabelig i Nutiden. Ethvert System, 
der vil undgaa den Skæbne, som rammer en Organisme, 
der er for haard til at afpasse sig efter sin Omgivelse, 
maa vise sig plastisk i den Grad, som den voxende 
Viden fordrer. Naar denne Sandhed er bleven fuld- 
" kommen. forstaaet, vil Haardheden formildes, den for- 
nemme Afsondring formindskes; Ting, der nu anses for 
væsentlige, ville blive opgivne, og Elementer, der nu for- 
kastes, optagne. Livets Løftelse er Hovedpunktet, og 
saa længe som blot Dogmatisme, Fanatisme og Intole- 
ranse holdes borte, kunne forskjellige Løftemetoder an- 
vendes for at bringe Livet paa et højere Trin. Selve 
Videnskaben modtager ikke. sjælden Bevægelseskraft fra 
en uden for Videnskaben liggende Kilde. Whewell 
taler om Begejstringen som en Hindring for Videnskaben, 
men han mener svage Hoveders Begejstring. Der er en 

stærk og handlekraftig Begejstring, i hvilken Videnskaben 
" finder en allieret, og det er snarere en Formindskelse af 
denne Ild end en Svækkelse af det aandelige Klarsyn, 
der er Grunden til, at Videnskabsmændenes Produktivitet 
formindskes i deres modnere Alder. Buckle søgte at 
” adskille aandelig Produktivitet fra moralsk Kraft, men tog 


alvorlig fejl; thi uden en moralsk Kraft, der kan piske 
Femte Række. Il. ; 20 

Forstanden til Virksomhed, vilde Udbyttet i Sandhed 
blive tarveligt. : 

Det er blevet sagt, at Naturvidenskaben afsondrer 
sig fra de saakaldte skjønne Videnskaber. Denne Paa- 
stand rejser sig, som saa mange andre, af Mangel paa 
Kundskab. … Et Blik paa de mindre tekniske Skrifter af 
dens Førere — af Mænd som Helmholtz, Huxiey, Du 
Bois-Reymond — vilde vise, hvilken høj Dannelse 
disse Mænd besidde ogsaa i hine Retninger. "Hvor skal 
-man blandt Nutidens" Forfattere finde deres Overmænd i 
klar, kraftig og elegant Stil? Naturvidenskaben ønsker 
ingen Isolation, men forener sig gjærne med enhver 
Stræben efter at forbedre de menneskelige Vilkaar. Med 
egne Hænder, ikke opretholdt ved Deltagelse uden fra, 
men ved sin indre' Kraft, har den bygget i det mindste 
en stor Fløj af det Hus med mange Boliger, som Men- 
nesket i sin Helhed trænger til. Og hvis upudsede 
Vægge og fremstaaende Sparrehoveder betegne, at Byg- 
ningen endnu er ufuldført, saa er det kun ved: en 
klog Forbindelse af de endnu fornødne Dele med dem, 
der allerede uigjenkaldelig ere byggede, at vi kunne 
haabe at faa den færdig. Der er ingen nødvendig 
Uoverensstemmelse mellem det, som allerede er fuldført, 
og det, som endnu staar tilbage. Sokrates's moralske. 
Ild, som vi alle have en brændende Fornemmelse ai, 
indeholder intet, der er uforeneligt med Anaxagoras's 
Fysik, som han i saa: høj Grad foragtede, men som hån 
næppe vilde foragte idag. 

Og nu er Enden kommen. Havde der været mere 
Tid, eller havde jeg besiddet en større Kundskab og 

Kraft, kunde det sagte være blevet bedre sagt, og be- 
tydningsfulde Æmner, der nu blev forbigaaede, have 
erholdt en passende Fremstilling. Men der vilde ikke 
have fundet nogen væsentlig Afvigelse Sted fra de frem- 
satte Anskuelser. For mit Vedkommende ere disse Ån- 
".skuelser ikke fra i Gaar, og hvad Dem angaar, saa mente 
jeg, at De burde kjende den Omgivelse, der med eller 
mod Deres Vilje er i Færd med hurtig at omslutte Dem, 
og lige over for hvilken nogen Tilpasning: fra Deres 
Side kan være nødvendig. Et Vink, som Hamlet giver, 
lærer imidlertid os alle, hvorledes Hverdagslivets Plager 
kunne endes, og det staar fuldkomment i Deres og min 
Magt at kjøbe aandelig Fred for den Pris: aandelig Død. 
Verden er ikke uden Tilflugtssteder af denne Art, heller 
ikke mangler det paa Folk, der selv søge Ly og forsøge 
at overtale andre til at gjøre det samme. Jeg for min 
Del vilde helst formane Dem til at sky et saadant Ly, 
at foragte en saadan fornedrende Hvile — at foretrække, 
hvis Valget blev Dem paatvunget, Oprør for Stillestaaen, 
Bjærgstrømmens Spring for Mosens Stilhed. I det ene 
er der i hvert Tilfælde Liv og derfor Haab, i det andet 
intet. Jeg har berørt omtvistelige Spørgsmaal og ført 
Dem over farlig Grund — og det til Dels for at sige Dem 
og gjennem Dem Verden, at med Hensyn til disse Spørgs- 
maal. fordrer Videnskaben uindskrænket Ret til Under- 
søgelse... Det vedkommer ikke Sagen, hvis man siger, at 
de af Lucretius og Bruno, af Darwin og Spencer 
fremsatte Anskuelser kunne være fejlagtige. Heri kunde 
jeg være enig med Dem, da jeg ganske vist anser det 
for afgjort, at disse Anskuelser ville undergaa Forandringer. 
205 

Men Hovedsagen er, at hvad enten de ere fejlagtige eller 
ej, fordre vi Frihed til at drøfte dem. Den Grund, som 

de omfatte, er videnskabelig Grund, og den Ret, vi 
fordre, er en, der er hævdet gjennem Nød og Trængsel, 
der paaførtes og udholdtes i mørkere Tider end vore, 
men som havde de udødelige Sejre til Følge, som Viden- 
skaben har vundet for Menneskeslægten. Jeg vilde ligeledes 
gjærne gjøre Dem bekjendt med det ustandselige Frem- 
skridt, som Menneskets Forstand gjør paa Kundskabens 
Vej, og med de ueftergivelige Fordringer, som den følende 
Side af hans Væsen stadig fremsætter, og som Forstanden 
aldrig kan tilfredsstille. 'Verden indbefatter ikke alene 


en Newton, men ogsaa en Shakspeare — ikke alene 
en Boyle, men ogsaa en Rafael — ikke alene en 
Kant, men ogsaa en Beethoven — ikke alene en 


Darwin, men ogsaa en Carlyle. Ikke 'i hver enkelt 
af disse, men i dem alle tilsammen er den menneskelige 
Natur fuldstændig. De ere ikke Modsætninger, men ud- 
fylde hinanden — de udelukke ikke hinanden, men kunne 
forenes. Og hvis Menneskeaanden, endnu utilfredsstillet, 
med en Pilegrims Længsel efter sit. fjærne Hjem vil 
vende sig til det Mysterium, af hvilket den er udgaaet, 
og søge at forme det saaledes, at det bringer Tanke og 
Tro til Enhed: saa længe som dette gjøres, ikke blot 
uden Intoleranse eller Skinhellighed af nogen Art, men 
med den oplyste Erkjendelse, at en endelig Bestemthed 
i Forestillingen er uopnaaelig, og at hver efterfølgende 
Tidsalder maa have Frihed til at forme Mysteriet i Over- 
ensstemmelse med sin egen Trang — saa længe vilde 


jeg i … Modsætning til Materialismens Indskrænkninger 

paastaa, at dette var et Felt for den ædleste Øvelse af 
hvad der i Modsætning til Menneskets Erkjendelses- 
evner kan kaldes hans skabende Evner. Her maa jeg 
imidlertid forlade et Æmne, der er for stort for mig at 
behandle, men som vil blive behandlet af de største 
Aander, Aarhundreder efter at De og jeg ere som Striber 
af Morgenskyer smeltede hen i Forgangenhedens uende- 
lige Asurblaa. 


Drue-Rodlusen (Phylloxeråa vastatrix). 


Fornemmelig efter Maurice Girard. 


Slet 30 Aar siden, — jeg tror lige til det skæbne- 
svangre Aar 1845« — sagde den berømte Botaniker 
Bentham 1872 i sin Aarstale i det »Linnéiske Sel- 
skabu« j London, »var Kartoffelsygen, Pebrine- Soten 
blandt Silkeormene og Vinstokkens Skimmelsvamp”) 
ukjendte i Evropa, og de fleste af os kunne erindre, 
hvorledes disse tre Landeplagers pludselige Optræden og 
hurtige Udbredelse frembragte kort efter hinanden Hun- 
gersnød i Irland og mange franske og italienske Silke- 
avleres og Vindyrkeres Ødelæggelse i Middelhavslandene 
samt ved Bordeaux og paa Madeira, og hvor længe 
Videnskabsmændene skuffedes i deres Bestræbelser for 
at udfinde de disse Sygdomme foraarsagende Svampes 
sande Natur og udpege virksomme Midler mod dem. 
Kartoffelsygdommen synes nu at være sunken ned 
til at være en af de kroniske Epidemier, hvis vexlende 
Styrke retter sig efter Forhold, hvorover vi ikke kunne 


gjøre os til Herrer i nogen synderlig Grad, men som 


+) Jufr. dette Tidsskrift, første Række, femte Bind om Vinstokkens 
og fjerde Række andet Bind om Silkeormens Sygdomme. 

enhver Kartoffelavler maa tage med i sin Beregning. 
Efter de sidste Beretninger, jeg har sét, viserPebrine- 
Soten ikke nogen synderlig Aftagen i Styrke, om den 
end til en vis Grad har skiftet Karakter; ja den udbreder 
sig endog, des værre vel ved egenkjærlige handlendes 
Ligegyldigheå eller Vindesyge, til hine østlige Egne, 
hvorfra man haabede at kunne faa ubefængte Æg. 
Over Druesvampen er man derimod mere bleven Herre, 
og Erfaringen viser, at i det mindste i mange Egne 
kunne dens Ødelæggelser hæmmes eller fuldstændig 
standses ved Hjælp af Midler, som enhver forstandig 
Vinavler kan anvende. Men i de allersidste Aar har en 
ny Hjemsøgelse vakt en endnu større Uro i Sydfrankrig 
end Druesvampen påa Grund af den fuldstændige Øde- 
læggelse af mange af de værdifuldeste Vingaarde, som 
den paa sin snigende Maade har forvoldt; her er den 
Snyltegjæst, der volder Sygdommen, imidlertid " langt 
lettere tilgængelig for videnskabelig Undersøgelse. Kimene 
af Kartoffelsvampen, 'Pebrinen og Druesvampen ere 
alle usynlige og lade sig ikke paavise ved vore bedste 
Instrumenter”); deres Udbredelse, første Udvikling, ja 
selv deres Tilværelse kan kun middelbart bevises af deres 
Virkninger og andre Vidnesbyrd, der ledsage disse. 
Drue-Rodlusen lader sig derimod iagttage gjennem 
alle Trin af dens vexlende Tilværelse, fra de befrugtede 


Æg gjennem de flere paa hinanden. følgende .kjønsløse 


") Det kan ikke være Talerens Mening, at Kartoffelsvampens eller 
Druesvampens Sporer skulde være absolut usynlige, selv under 
Mikroskopet, men kun, at det er praktisk umuligt, paa Grund af 
deres Lidenhed, at afgjøre, om de ere til Stede eller ikke, førend 
de have udviklet sig i dem og derved røbet deres Nærværelse, 
eller at gaa ud derfra ved at tage Forholdsregler mod de Syg- 
domme, som de foranledige. (R.) 

Generationer til den sidste vingede Form. Betydelige Sum- 
mer, som ere bevilgede af den franske Regering eller til- 
vejebragte ved privat Subskription, ere blevne anvendte paa 
disse Studier, og navnlig har Dr. Planchon. i Mont- 
pellier, understøttet af Hr. Lichtenstein, anvendt 
megen Tid derpaa, siden Sygdommen blev opdaget i 
Frankrig 1865; i deres derom udgivne Skrift have de 
tillige benyttet, hvad der er fremkommet om samme 
Æmne fra Riley i Missouri og Westwood i England. 
De referere i alt over næsten 500 Afhandlinger og Blad- 
artikler vedrørende dette Spørgsmaal indtil Udgangen af 
18714 (og hvor meget er der ikke skrevet derom siden!). 

»Ligesom andre Bladlus optræder Phylloæera med 
flere uvingede Generationer efter hinanden, der alle for- 
mere sig med uhyre Hastighed; hvert Individ kan nemlig 
lægge indtil 500 Æg, der udvikles uden foregaaende 
Befrugtning. Med visse Mellemrum optræde dog ogsaa 
vingede Generationer af begge Kjøn, hvis Hunner hver 
kun lægge 2 eller 3 Æg”). Arten optræder tillige under 
to Former, en overjordisk, glat og forholdsvis uskade- 
lig, der lever i smaa Galler paa Vinstokkens Blade, og 
en underjordisk, vortet, der frembringer Knuder paa 
Rodtrævlerne, hvorved den foranlediger, at først Smaa- 
rødderne og senere Hovedrødderne raadne, hvilket natur- 
ligvis medfører først Vinstokkens Svækkelse og senere 
dens Død. Af begge Former gives der vingede Genera- 
tioner. Denne Bladlus er aabenbart af nordamerikansk 
Oprindelse; den er tørst beskreven 1854 af Asa Fitch 
i Staten Ny Yorks Agerdyrkningsselskabs Forhandlinger, 


”) Rigtigere kun et! Se det følgende, ligesom ogsaa m. H. t. det 
Antal Æg, som lægges af de uvingede Kuld. 

men vakte den Gang ikke megen Opmærksomhed, da 
den i Nordamerika fornemmelig lever paa Bladene af 
den vilde Vin; senere kom Riley efter, at det var dens 
underjordiske Form, som bragte de forskjellige Forsøg 
paa at indføre evropæiske Druer i Nordamerika til at 
strande. I England blev man først opmærksom paa den 
i 1863, men da den paa en eller anden Maade havde 
naaet Frankrigs tørre, naturlig drænede Vingaarde, fik 
den underjordiske Form her strax en uhyre Overvægt 
over den, der lever paa Bladene. Den blev først opdaget 
der i Juli 1868”), og mod Slutningen af dette Aar frem- 
bragte dens Ødelæggelser en lignende Panik mellem Vin- 
avlerne i mange Dele af Nedre-Languedoc og Provence 
som den, Kartoffelsygen frembragte i England i Efter- 
aaret 1845. Alene i Departementet Vaucluse foraar- 
sagede den i Løbet af 3 Aar et Tab af henved 19 Mil- 
lioner Kroner. — Planchon antager, at baade Vinens 
og Kartoflens ligesom flere andre-Planters Sygdomme ere 
indførte fra Amerika, hvor man paa den anden Side vil 
have lagt Mærke til, at indførte evropæiske Insekter ere 
langt skadeligere end i deres eget Hjem. Sagen er vel, 
at disse Snylteplanter og »skadelige« Insekter af Naturen 
ere begavede med en uhyre Frugtbarhed og Udbredelses- 
evne, men ikke vække nogen særdeles Opmærksomhed, 
saa længe de holdes i Ave af de andre mindre gunstige 
Indflydelser, hvorunder de leve. Indtræder der derimod 
en ubetydelig Forandring i disse, og dette sker aller- 
- lettest, naar .de overføres til et fremmed Land, er Lige- 
vægten . forstyrret... Hine snyltende Organismer tage da 


Overhaand og optræde som Landeplager, i det de foran- 


”) Skulde være 1863! (se det følgende). 

ledige epidemiske Plantesygdomme. Et Vink om, hvad 
der i det foreliggende Tilfælde kan have fremkaldt For- 
andringen, synes man at faa af det Held, der ledsager 
et af de anvendte Midler, nemlig at sætte de syge Vin- 
gaarde under Vand i Vintermaanederne; Jordbundens 
større Tørhed i Phylloxzera'ens nye Hjem i Sammen- 
ligning med det gamle har rakt »Kaaringen« Haanden 
til at fremme Udviklingen af den underjordiske Form, 
som har det i sin Magt at overskære Vinstokkens Livs- 


aare«, 


Ovenstaaende Bemærkninger vilde for længe siden 
have fundet deres Plads i vort Tidsskrift for i det 
mindste at gjøre opmærksom paa et af Tidens vigtige 
Spørgsmaal, som i mange Henseender er skikket til at 
sætte vore Læseres Interesse i Bevægelse, og for tillige 
at antyde, at det var os magtpaaliggende at meddele de 
gode Oplysninger derom, som vi kunde skaffe til Veje. 
Men der var i Hr. BYs korte Redegjørelse et meget 
vigtigt Punkt, der syntes os temmelig dunkelt, nemlig 
Rækkefølgen mellem de kjønnede og ukjønnede, over- og 
underjordiske Former, og medens vi forgjæves ventede 
paa, at der skulde aabnes os en eller anden Adgang 
til fyldigere Indsigt i dette Punkt, indkom der til det 
franske Akademi den ene Meddelelse om denne Sag efter 
den anden, og det var tydeligt, at der i Frankrig selv 
herskede den allerstørste Uenighed ikke alene om Mid- 
lerne til at afhjælpe Sygdommen, men ogsaa om dennes 
egentlige Aarsag. Endnu for ikke længe siden kunde 
man næsten ikke tage en Beretning om et af Akademiets 
ugentlige Møder i Haanden uden at se, at der var ind- 


løbet en hel eller halv Snes Meddelelser, især om nye 

Opfindelser (Paafund kunde man vel rigtigere kalde dem) 
til at bekæmpe Sygdommen. Sagen er altsaa ingenlunde 
helt uddebatteret endnu, men store Fremskridt ere dog 
gjorte, og et lille for ikke længe siden udkommet Skrift”) 
af en af de Entomologer, som Akademiets i Aaret 1872 
i Anledning af Rodlusesygen hos Vinstokken nedsatte 
Kommission") har taget i sin Tjeneste, og som derfor sikkert 
har kunnet gjøre sig fuldstændig fortrolig med alle Sagens 
bekjendte Omstændigheder, sætter os i Stand til at med- 
dele de følgende nærmere Oplysninger om dens nær- 
værende Standpunkt. 


”) Maurice Girard: »Le Phylloxera de la vigne, son organisa- 
tion, ses moeurs, choix des procédés de destruction,« 1874. Vi 
have desuden benyttet en Artikel af Blanchard, den udmærkede 
Zootom og Medlem af Phylloxera-Kommissionen, i »Revue 
des deux Mondes« for 1873 samt et Udtog af en Artikel af 
den førnævnte nordamerikanske Stats-Entomolog Riley i Hr. 
Docent Dybdahls »Tidsskrift for Havevæsen« Decbr. 1874; end 
videre nogle mindre Meddelelser i »Comptes Rendus« fra den senere 
Tid samt et Par tyske Smaaskrifter, de sidste Aargange af 
»L”année Scientifique« 0. s. v. Tre af de her benyttede Træsnit 
(Kopier efter Girard) har Udgiveren af »Tidsskrift for Havevæsen « 
haft den Godhed at overlade os til Benyttelse ved denne Lejlig- 
hed. Vi skylde at bemærke, at adskillige Enkeltheder, der ikke 
fra andre Sider var komne til vor Kundskab, ere laante af og 
tilføjede efter den nævnte Artikel i »Tidsskrift for Havevæsen«, 
som dog ikke kom os for Øje, førend efter at nærværende Frem- 
stilling for øvrigt var nedskreven. 

Denne Kommision. bestaar at Akademiets bestandige Sekretær, den 
berømte Kemiker Dumas, Milne Edwards, Duchartre, 
Blanchard, Thenard, Pasteur og Bouley. Deres Arbejds- 
plan var 1) at udforske, hvor Ph. første Gang havde vist sig, 
9) dens sukcessive Udbredelse i de følgende Aar, 3) at prøve 
Virkningerne af de foreslaaede, fordrivende, forebyggende eller 
tilintetsjørende Midler, 4! at bestemme Beskaffenheden af den 
Skade, Ph. tilføjer Plantens Væxt ved sin Sugning og 5) at studere 
Insektets Levevis, Udvikling og Forplantning. Flere yngre Lærde 
af anerkjendt Dygtighed (Kemikeren Duchaux, Botanikeren 

Foruden den mindre betydelige Skade, som Vin- 
stokken er udsat for af forskjellige Biller og andre In- 
sekter, er den i vore Dage, siger Maurice Girard, 
bleven hjemsøgt af to meget alvorlige Lidelser. Den ene 
hidrører fra en lille Sommerfugl, Vinstokkens Pyralis 
(Oenophtiria pilleriana), den anden fra en snyltende Svamp 
(Oidium Tuckeri). Efter at man ved videnskabelig Under- 
søgelse havde erhvervet sig nøjagtig Kundskab om disse 
Organismers Udvikling, fandt man ogsaa Midlerne mod 
dem”). - Men den i de sidste 10-- 12 Aar opkomne nye 
Sygdom har en meget farligere Karakter. Ved de to 
andre kan man se, hvor Sygdommen har sit Sæde, være 


sig paa Bladene, Frugterne eller Stammerne, og derefter 


Cornu, Zoologerne Balbiani og Girard) blev opfordrede til 
at deltage i Kommissionens Arbejder. 

For 37 Aar siden blev Vinhaverne i en stor Del af Frankrig 
hærgede af den nævnte Sommerfugl. Den berømte Zoolog Victor 
Audouin fik da det Hverv af Agerdyrkningsministeren at under- 
søge Sagen. Han undersøgte i flere Aar med stor Omhyggelighed 
hin Sommerfugl paa alle Trin af dens Tilværelse. Han paaviste, 
at i Avgust Maaned lægger den sine Æg bunkevis paa Bladenes 
Overside, at Larverne udklækkes efter faa Dages Forløb, men stråx 
— i selve Hundedagene — begynde deres Vinterdvale uden at 
tage Føde til sig, skjulte i Revnerne i Støttekjæppene og Barken 
paa Vinstokkene; naar Foraaret indfinder sig, vaagne de og krybe 
op paa de unge Ranker. Audouin anbefalede at indsamle de 
med Æg besatte Blade, og en Vindyrker, Hr. Raclet, fandt paa 
at skolde om Vinteren Rankerne og Kjæppene påa en saadan 
Maade, at han var sikker paa at dræbe alle Larverne uden at 
gjøre Vinstokken Fortræd = Siden den Tid lader ingen agtpaa- 
givende Vingaardsmand Pyralis en formere sig paa hans Druer, 
og Sydfrankrig har i en Snes Aar været temmelig fri for denne Plage; 
i 1873 har den dog forvoldet Departementet Herault et Tab af 
500,000 Hektolitre Vin. 'Skoldningen lader sig kun anvende, 
hvor Vinstokken holdes lille, sum i Bourgogne og Lyonnais, ikke 
hvor man,. som i Syden, lader den forgrene sig. meget stærkt. 


K 

beregne, hvor man skal anvende Midlet for at dræbe 
Insektet eller Svampen; Stokkens Sygdom er desuden 
kun forbigaaende: Afgrøden kan slaa fejl et Par Aar, og 
den kan dog komme sig igjen. Den nye Sygdomskilde 
er derimod skjult dybt under Jorden, paa Rødderne; man 
kan knn ramme den tilnærmelsesvis, halvt i Blinde, efter 
et Skjøn, uden at kunne svare for, at Midlet kan naa 
alle Rødderne, der ofte forgrene sig meget dybt eller 
vidt omkring, trænge ind i Stenenes Revner, 0. s. v.; 
og Vinstokken, der er angreben i sine vigtigste Ernærings- 
redskaber, gaar ud efter faa Aars Forløb. Sæt ogsaa, 
at Sygdommens Kilde dermed er standset, ville de nye 
Vinstokke, som plantes i de udgaaedes Sted, dog ikke 
give fuldt Udbytte før efter en halv Snes Aars Forløb. 
Den har allerede ødelagt Tusender »Hektarer« af Vinland, 
og den vil kunne ødelægge hele Frankrigs Vinavl, hvis 
det ikke lykkes at sætte en Stopper for den. 

Overalt, hvor denne ødelæggende Sygdom er iagt- 
taget, finder man paa Vinstokkens Rødder et lille In- 
sekt, som først forlader dem, naar de ikke længere ere i 
Stand til at ernære dets hungrige Generationer, som saa gaa 
over paa de i Nærheden staaende Stokke, der ere i kraf- 
tig Væxt og formaa at yde dem i rigelig Mængde den 
Næringssaft, som de behøve. Dens Optræden i Frankrig 
… kan føres tilbage til to Udgangspunkter, det første i 
Depart. Gard i Nærheden af Tarascon og Avignon, i 1863, 
hvorfra den snart bredte sig til de omliggende Departe- 
menter Vaucluse, Var, Drome, Rhone - Mundingerne, 
Herault, Ardéche og Rhone. I 1872 var den allerede 
udbredt over en stor Trekant i Sydfrankrig, fra Vaucluse 
til Marseille og fra Aix til Montpellier, og værre er det 

blevet siden”). Det andet Udgangspunkt opdagedes i 
1866 i Gironde, og derfra udbredte Sygdommen sig mod 
Øst og Nord til Dordogne, begge Depart. Charente og Lot- 
Garonne. Uden for Frankrig har den vist sig i Portugal, 
Østerrig, Schweiz, Grækenland (efter Sigende), i. Tysk- 
lands, Englands og Irlands Drivhuse, samt paa Madeira, 
hvor den angriber de for en Snes Aar. siden nyplantede 
Vinstokke, ja den skal endogsaa været naaet til Nyholland. 

Man synes at være fuldkommen paa det rene 
med, at Phylloxera vastatrix er indført fra Amerika 
med amerikanske Vinstokkeff), Girard anfører i den 
Anledning flere Exempiler paa, at skadelige Insekter ak- 
klimatiseres med en beklagelig Lethed, f. Ex. Kakerlakken 
(Periplaneta orientalis), Sengetægen (der var ukjendt i 


") I den anførte Artikel i »Tidsskrift f. Havevæsen« S. 205 nævnes 
Champagne og Bourgogne allerede som angrebne. Vi finde dem 
dog ikke nævnte i M. Girards kort i Forvejen udkomne Skrift. 

””) Ved Bordeaux havde man stærkt begyndt at dyrke, forsøgsvis, 
nordamerikanske Vinsorter, og Blanchard siger rent ud, at hvor 
dette Onde har vist sig, være sig i Frankrig, Østerrig eller 
Portugal (man kan efter andre Angivelser tilføje: Schweiz, 
Tyskland, England), er det først optraadt paa Steder, hvor man 
i det frie eller i Drivhuse dyrkede amerikanske Druer. I Ame- 
rika kan man i det mindste føre Phylloxera'en tilbage til 1845. 
Dens skæbnesvangre Indførelse i Evropa skyldes uden Tvivl det 
uheldige Indfald at ville tilvejebringe kraftigere Vinsorter, der 
bedre skulde være i Stand til at modståa Druesvampen end den, 
som man troede, svækkede og udartede evropæiske Vinranke. 
Første Gang, Phylloxera blev paavist i Frankrig, var i Følge 
Lichtenstein allerede 1858 i Nærheden af en af Laliman 
(ved Bordeaux) indført Samling af amerikanske Vinstokke. — Det 
vil give en Forestilling om Druelusens Ødelæggelser at anføre, 
at en Kommune (Graveson), som tidligere avlede 10000 flekto- 
litre, i 1868 kun avlede 35500, i 1869 kun 2200, i 1870 400, 
i 1871 250, i 1872 100 og i 1873 50 Hektolitre. I Depart. 
Vaucluse var i 1872 de fem Sjettedele af Vinlandet ødelagte. 

Evropa førend det 16de Aarhundrede) og Æbletræets 
»uldne Bladlus« (Eriosoma lanigera), som ligeledes er en 
Gave til Evropa fra Amerika. De Insekter, der leve i 
Bygningstømmer, Flæske- og Pelsklanerne, Møllene i 
uldne Tøjer og Hestehaar, Anthrenerne i Insektsamlinger 
0.S. v, ere ligeledes blevne Kosmopolitter. Til Gjengjæld 
for Amerikas Gaver til os have de hessiske Lejetropper 
under Uafhængighedskrigen indført Hvedemyggen, (»den 
hessiske Flue«) i Amerika, hvor den har anrettet store 
Ødelæggelser. Dersom Druelusen var indenlandsk i 
Frankrig og altid havde haft hjemme der, vilde det 
være lige saa ubegribeligt, at et saa ødelæggende Insekt 
har kunnet undgaa Opmærksomheden saa længe, som 
uforklarligt, at det paa én Gang griber om sig i den 
Grad, som det her er Tilfældet =). 

De af Rodlusen angrebne Pletter ere lette at kjende 
allerede i nogen Afstand paa de visne, gule eller røde 
Blade med ombøjede Rande og paa de runkne, i deres 
Udvikling standsede Druer; Rankerne have i det hele et 
forkrøblet Udseende, smaa og faa Blade o. s. v. Er 
Skaden to eller tre Åar gammel, finder man midt paa den 
angrebne Plet nogle udgaaede, bladløse Vinstokke, uden 
om den ses skrantende Stokke uden Frugter og med kun 


faa Blade; uden om igjen et Bælte med visne og plettede 


” Dr. Turrel giver paa en vis Maade Fuglelivets Svækkelse 
Skylden. Tidligere var, siger han, Digesmutterne og Græssmut- 
terne almindelige i. Sydfrankrig og kastede sig i Mængde over 
Vinhaverne, som de omhyggelig rensede for Insekter, Larver og 
Æg. Efter at de ere blevne sjældnere, ere Insekterne blevne 
desto hyppigere; derved ere Vinstokkene blevne svagere, mere mod- 
tagelige for (?) og mindre i Stand til at modstaa Phylloxerernes 
Angreb. Det er, som man vil se af det følgende, næppe nød- 
vendigt at søge nogen 'anden Grund til Sygdommen end selve 
dette Insekt. 

Blade; men det yderste grønne og frodige Bælte er alle- 


rede angrebet i Roden, skjønt man ikke endnu kan se det 


paa Planterne. Ganske vist kan man undertiden tage fejl 


Fig 1. Opsvulmede Birødder, 
fremkaldte ved Phylloxerer. 
(Sygdommens Begyndelse). 


af Sygdommens Art: Smelderlarverne 
kunne ogsaa give den udpinte Vin- 
stok gule Blade, visse Sorter kunne 
faa dem af, at Solen falder i dem, 
og det samme kan ske med unge 
Planter eller altfor stærkt drevne 
Espalierdruer, men det fortager sig, 
naar Saftbevægelsen indtræder i Av- 
gust Maaned. Vil man være sikker 
i sin Sag, maa man efterse Rød- 
derne; er det Billelarver, Skaden 
skyldes, vil man finde deres hule 
Gange, som de have gnavet i Rød- 
derne. Er det Rodlusen, vil det 
vise sig, at Birødderne, mod hvilke 
den først retter sit Angreb, fordi de 
ere blødere og saftigere end Hoved- 
rødderne, ere svulmede op og om- 
dannede til téndannede Svulster, som 
først ere gulhvide, senere gule og 
til sidst brune, og i hvis Fordyb- 
ninger og Folder Rodlusene sidde og 
suge). Efterhaanden som disse Op- 
svulmninger blive sorte, bløde og 


raadne, gaa Rodlusene fra dem over 


påa de mindre Hovedrødder og fra dem igjen paa de 


") Det bør bemærkes til Sammenligning, at den overjordiske 
Form danner lignende Opsvulmninger påa Blad-Stilkene og Slyng- 

større. Disses Overflade, der ellers paa de sunde Rødder 
er glat, bliver knudret, og Rodveddet antager en violet- 
rød Farve. Insekterne sidde i Almindelighed uden paa 
Barken, men efterhaanden som dennes døde Overhudlag 
skrælle af, trænge de ind under den og ned i dens 
Spalter. Paa de aldeles døde Vinstokke finder man dem 
"ikke mere, dem have de allerede fuldstændig forladt. 
Ødelæggelsen skyldes vist nok slet ikke eller kun for en 
ringe Del det ligefremme Safttab, som Planten lider; 
det er ikke det, som svækker eller matter den, men 
Røddernes Ødelæggelse, der gjør det umuligt for den at 
leve... Er en Vingaard slemt angreben, og begunstige 
stærk Tørke og Hede i Forening Insekternes Væxt og 
Formering, kunne prægtige Vinstokke uden for det an- 
grebne Bælte pludselig vise sig heftig syge; undersøger 
man da Rødderne, vil man finde dem mylre af Rodlus. 
Vil man standse Ondet ved at oprykke de angrebne 
Vinstokke, maa man selvfølgelig ikke indskrænke sig til 
dem, der vise tydelige Sygdomssymptomer, men tage et 
helt Bælte med uden om — thi det er allerede befængt 
— og ikke holde op, førend man for en Sikkerheds Skyld 
har ofret et helt, tilsyneladende sundt og ubefængt 
Bælte. 

Der har været stridt meget, om Rodlusen virkelig 
var Sygdommens egentlige Aarsag, eller om den kun var 
et sekundært Fænomen, et Symptom paa denne, hvis 
egentlige Grund laa dybere, i Vinstokken selv, saa at 


traadene, naar Insekternes overhaandtagende Mængde tvinger 
dem til at tage til Takke med disse Dele af Bladene i Stedet for 
Bladpladen og Bladkjødet, til hvilke de ellers holde sig, og påa 
hvilke .de frembringe de ovenfor omtalte Galler. 


Femte Række. Il. VÆ 


322 


Rodlusens stærke Omsiggriben kun skyldtes de ved Syg- 
dommen fordærvede Safter i denne, som begunstigede 
Insektets Trivsel, Formering o. s. v. Efter hvad her 
allerede er oplyst om Angrebets Beskaffenhed, pletvise 
Optræden, den Maade, hvorpaa det breder sig »som Olie- 
pletten paa Papiret«, og dets naturlige Følger, om den 
hele Landeplages Historie og gradvise Udbredelse i 
Frankrig fra to bestemte Brændpunkter, kunde det synes 
besynderligt, at en saa urimelig Anskuelse som den sidst- 
nævnte har kunnet finde haardnakkede Forkæmpere i saa 
dygtige Folk som f. Ex. den nylig afdøde Entomolog 
Guérin Ménéville, Det er det samme Spørgsmaal, 
som saa ofte kommer igjen ved Sygdomme, der hidrøre 
fra eller ledsages af Snyltedyr og Snylteplanter, — og 
som et Snyltedyr paa Vinstokken maa Phylloxerd'en jo 
ganske betragtes. Naar et sygt Barn har mange Ind- 
voldsorme, er det da sygt, fordi det lider af, disse, eller 
ere disse kun til Stede i ualmindelig Mængde, fordi de hos 
det sygelige Barn finde en ualmindelig gunstig Jordbund? 
En mager Torsk, stærkt befængt med Snyltekrebs 
(Torskelus), et skabet, gammelt Øg, en lusesyg Skrant- 
ning, et af Barkbiller stærkt angrebet Træ, en »syg« 
Kartoffelmark, en af »Rust« og »Brand« angreben Korn- 
mark rette hver især det samme Spørgsmaal til Natur- 
forskeren eller Lægen.  Hidrøre Lidelserne fra Snylte- 
dyret eller Snylteplanten, eller er Dyret eller Planten 
lidende i Forvejen, men bliver det ydermere af at ernære 
disse Snyltere, der befinde sig desto bedre, jo mere 
lidende deres Værter ere, fordi de sygelige Tilstande 
eller Vædsker tiltale dem mere end de sunde, og som 
derfor til sidst tage saadan Overhaand, at Dyret eller 
Planten bukker under? I de allerfleste Tilfælde vil 

der vist nok ingen Tvivl kunne være om, at Snyltedyret 
og Snylteplanten ere Sygdommens eneste væsentlige 
Kilde; fjærnes denne, vil Barnet, Dyret eller Planten 
kunne komme sig, saafremt deres Sundhed ikke allerede 
er altfor nedbrudt. Undtagelserne gjælde fornemmelig 
saadanne Tilfælde som det, at Barkbillerne unægtelig 
foretrække syge Træer for sunde, hvortil de have deres 
særlige Grunde, som det vilde føre os for vidt at drøfte 
her. — Til enhver af Silkeormens Sygdomme har man 
med den samme haardnakkede Mistro til Kjendsgjernin- 
gerne og Forkjærlighed for det hemmelighedsfulde søgt 
Grunden i Morbærtræet i Stedet for i de Svampe eller 
Bacteria-agtige Organismer, hvormed Larven er befængt. 
Som almindelig Regel vil det vist nok tvært imod gjælde, 
at jo sundere, mere blomstrende og bedre ernæret 
Værtdyret eller Værtplanten er, desto større Tiltræknings- 
kraft vil det udøve paa og desto gunstigere Ernærings- 
vilkaar vil det tilbyde sin Snylter. Allerede for 30 Aar 
siden har en Entomolog, der særlig studerede Bladlusene 
(Kaltenbach), udtalt, at ved at gøde den af Bladlus 
angrebne Plante forøger man kun Insektets Velbefindende 
og Formeringsevne, og Balbiani, der i 10 Aar har gjort 
>» den samme Dyregruppe til Gjenstand. for specielle Studier, 
forsikrer, at han aldrig har set dem vise Forkjærlighed 
for syge Planter, men tvært imod altid forlade disse og 
gaa over paa de sunde. At en Anskuelse som den an- 
tydede har kunnet gjøre sig gjældende for Druelusens 
Vedkommende finder imidlertid sin Forklaring deri, at 
man har gjort den Erfaring, at naar man gødede de an- 
grebne Vinstokke stærkt, kom de sig for en Tid eller 
modstod i nogen Tid Angrebet; man sluttede deraf, at 
de havde været slet ernærede og svækkede ved Jord- 
al b6g 

bundens Udpining eller paa anden Maade, og at Syg- 
dommen havde sin Grund deri; men Sagen var kun, at 
stærk Ernæring sætter Planterne bedre i Stand til for 
nogen Tid at overvinde dens Følger”) ved at skyde nye 
Birødder; men det vil altid ende med Insektets fuldstæn- 
dige Sejr, fordi Plantens kraftigere Ernæring er til lige 
saa stor eller større Fordel for dens Fjender som for 
den selv, med mindre man samtidig ved andre Midler 
har faaet disse Fjender ryddede af Vejen. 

Grunden til denne Vinstokkens formentlige Svage- 
lighed (der jo vist nok, hvor den er til Stede 1 Forvejen, 
vil bringe den til hurtigere at bukke under for Rodlusens 
Angreb) har man da for øvrigt søgt i de mest forskjel- 
lige Ting; laa den i Vejrforholdene, maatte den hele 
Vingaard blive angreben paa én Gang, ikke som nu i 
Pletter, der danne nye. Brændpunkter for Sygdommens 
Udbredelse, og hvis Optræden jo ganske stemmer med 
den Teori, at Sygdommen overføres ved vingede Insek- 
ter, som overflyttes, dels ved egne Vingers, dels ved 
Vindens Kraft. Det er en Selvfølge, at Sygdommen op- 
træder med forskjellig Styrke, alt efter som Aaret er 
tørt eller fugtigt, Jordbunden stenet, leret, sandet, kalk- 
holdig eller muldet, Vingaarden mere eller mindre kraf- 
tig dyrket o. s. v. Men man kan lige saa lidt søge 
dens Aarsag i nogen af disse Omstændigheder som i 
en formentlig Udartning af Vinstokken, der skulde 
hidrøre fra, at den er bleven altfor gammel, derved at 


”) Det har da heller ikke manglet paa Folk, der omvendt forklarede 
Rodlusen som opstaaet ved Selvdannelse i Guanoen eller Gød- 
ningen; slige Afsindigheder behøver man selvfølgelig ikke at 
Svare paa. 

den i Aarhundreder eller Aartusender er formeret ved 
Stiklinger, uden at Naturen har faaet Lov til at forynge den 
gjennem Frøplanter. At en slig Teori kun leder paa 
Vildspor, ser man bedst deraf, at andre Planter, f. Ex. 
Jordbærplanten, der formeres paa samme Maade, ikke 
ere . udartede, og at de vilde Skovvinstokke, der ere 
fremkomne af Frø, som Fuglene have saaet, ikke undgaa 
deres. Skæbne, naar de plantes ind i en af Druelusen 
angreben Vinhave. Ved Forsøg med Druer, der dyrkedes 
i Potter i Drivhuse, har man desuden overbevist sig om, 
at man kan overføre Insektet samt Sygdommen paa 
sunde Planter ved at stikke en befængt Rod ned ved 
disse — der gaar kun nogle faa Dage, inden alle Syg- 
dommens Symptomer ere til Stede; og omvendt har det 
vist sig, at man kan helbrede en slig Plante ved at tage 
den op og ved omhyggelig Vask befri den for Sygdom- 
mens eneste Aarsag og Kilde: Rodlusen. I Bourgogne 
og Orleanais, hvis Vinhaver ere udsatte for alle de 
samme Kilder til Udartning og Svagelighed, hvori man 
har søgt Grunden til de sydlige Vingaardes Lidelser, 
existerer Sygdommen heldigvis endnu ikke, af den simple 
Grund, at Phylloxera'”en endnu ikke er naaet til dem. 
Det vil være overflødigt at dvæle længere ved denne 
Side af Sagen, skjønt man maa være forberedt paa, at 
saa længe man mærker noget til Phylloxera'en, vil det 
blive paastaaet, at det er ikke i den, at det onde ligger, 
men i alle mulige andre Ting, som enhver har tænkt 
sig efter sin særlige Tilbøjelighed. Den ulykkelige Teori, 
at Grunden til den tidligere Druesygdom laa i Vinstokken 
selv og ikke i Svampen, har formodentlig skaffet Frankrig 
Rodlusesygen paa Halsen ved at fremkalde Indførselen 
af amerikanske Druer; beklageligt vilde det være, om 

Fordommen i sin nye Skikkelse skulde hindre gavnlige 
Bestræbelser for at modarbejde den nye Sygdom. 

Det Insekt, hvorom Talen er, hører til en Slægt, der 
staar omtrent midt imellem Bladlusene og Skjoldlusene. 
Den kan derfor ikke med fuld Ret betegnes som en 
Bladlus, skjønt den jo kan leve paa Bladlusenes Vis, 
og naar vi for Kortheds Skyld have kaldet den »Rod- 
lusen«, saa maa dette ikke give Anledning til den Mis- 
forstaaelse, at vi dermed ville foreslaa en dansk Be- 
nævnelse for denne Mellemgruppe mellem Bladlusene 
(Aphiderne) og Skjoldlusene (Cocciderne), hvis Stilling 


Fig 2. Bladlus, Han og Hun (forstørrede). 


mellem begge Grupper Blanchard nærmere betegner 
paa følgende Maade. »Bladlusene findes overalt, paa 
Roserne, Hylden, Ferskentræerne, .Bønnerne og en 
Mængde af vore indenlandske Planter. Hvad enten de 
ere vingeløse eller vingede, have de lange Følehorn, to- 
leddede Fødder og mod Enden af Bagkroppen to. fine Rør, 
der tjene til Afløb for en sukkerholdig Saft. Om Efter- 
aaret træffer man Hanner og Hunner; Forplantningen 
gaar da for sig paa sædvanlig Maade, og der lægges 

Æg. Ungerne udklækkes om Foraaret, men det er alle- 
sammen uvingede Hunner, der føde levende Unger uden 
nogen Hans Mellemkomst; og paa samme Maade følge 
Generationerne efter hinanden med forbavsende Hurtighed, 
saa længe den varme Åarstid varer. Hos Skjoldlusene 
ere de to Kjøn paafaldende forskjellige. Hunnerne have 
korte Følehorn, uleddede Fødder, faa aldrig Vinger og 
føde aldrig levende Unger; alligevel kunne de uden Be- 
frugtning lægge frugtbare Æg, i det mindste en Del af 
Aaret.  Skjønt de ere bevægelige nok, naar de komme 
frem, varer det ikke længe, inden de blive ubevægelige 
og omdanne sig, i det de antage Kugleform eller Form af 
et Skæl. Hannerne, der ere 


overordentlig smaa i Sammen- 


ligning med Hunnerne, vise 

af Aaret; de have to Vinger 

og to lange Traade i Bag- 
enden. Der findes Skjoldlus 
(Cocheniller) paa de fleste 
Planter; flere ere meget 
skadelige, andre anbefale sig 
ved værdifulde Produkter | 
(prægtige Farvestoffer, Lak, | 
! 

Vox 0. s. v.). Næsten alle | i ; 

Fig. 3. Cochenille-Skjoldlusen. 
Nerier i vore Haver eller 14. Larve. 2. Han. 3. Yngre Hun. 
4, Ældre Hun (alle forstørrede). 
Værelser ere angrebne af en 
Art af denne Familie /Lecanium vitis), af hvilken 
Tusender fødes, leve og dø paa Bladenes Underside. 
Som unge ligne Phylloxererne de nyfødte Skjoldlus 
og have uleddede Fødder ligesom disse, men senere faa 


de to Led. i dem ligesom Bladlusene. Ved Hunnerne og 

Hannerne, der have 4 Vinger, slutte de sig til Bladlusene, 
ved at være udelukkende æglæggende til Skjoldlusene. « 

Man kjender af Slægten Phylloxera 3 Arter, de to 
paa Kermes-Egen og paa den almindelige -Eg%), den 
tredje paa Vinstokken. Ph. vastatriæx forekommer, 
som allerede omtalt, baade i Nordamerika (hvor den 
først blev opdaget og vel egentlig har hjemme) og i 
Evropa; men medens den i Amerika mest optræder paa 
Bladene, i Udvæxter (saakaldte Galler) paa deres 
Underside (hvorfor den ogsaa af Asa Fitch fik Navnet 
Ph. vitifolia), er den i Frankrig næsten udelukkende 
optraadt som underjordisk Form, altsaa ikke som Blad- 
lus, men som Rodlus. 

Fig. 4. Udvoxen vingeløs Vin-Rodlus (Hun eller rettere ,,Ammef''f), set oven 
fra og neden fra (stærkt forstørret). 

Vi ville først beskæftige os med denne sidste 
Form. Om dens Udseende og Bygning i den Skik- 
kelse, hvori den hyppigst træder op, ville de med- 
følgende Afbildninger give en bedre Forestilling end 


”) Disse Arter leve kun påa Bladene; mod Slutningen af Sommeren 
træffer man de vingede Kuld ikke alene paa Egen, men paa alle 
Slags Træer og Buske, derfor ogsaa paa Vinstokkens Blade, hvor 

en lang Beskrivelse, Vi ville kun henlede Opmærksom- 
heden paa, at Insektet er vingeløst, men forsynet med 
Øjne”) og væbnet med en kolossal Sugesnabel. Dets 
Farve er grøngul eller brungul, dets Størrelse omtrent 
2 Linje i Længde og 4 Linje i Bredde; de vise sig derfor 
for det uvæbnede Øje, naar dette ikke er ualmindelig 
skarpsynet, kun som et gult Støv, og for at opfatte 
dem skarpere maa man tage Forstørrelsesglasset til 
Hjælp. Disse Insekter ere paa en vis Maade Hunner, 
d.v.s. de lægge Æg, men disse befrugtes ikke af nogen 
Han; der finder ingen Parring Sted, og de høre altsaa 
for saa vidt ind under Begrebet »Ammer« i dets 
naturhistoriske Betydning. — I denne Skikkelse træffer 
man dem hele Sommeren igjennem, ikke paa Rødderne 
af de sygeste Stokke, thi dem have de allerede forladt, 
men paa dem, der staa i nogen Afstand derfra og endnu 
se friske og fyldige ud. Hver af disse uægte Hunner 
eller »Ammer« lægger omkring sig en lille Bunke af 


de selvfølgelig let kunne blive forvexlede med selve Drue-Rod- 
lusens vingede Kuld; formodentlig er denne Fejltagelse netop 
begaaet af Lichtenstein, som antager Kermes-Egens Phyllo- 
xera for identisk med Vinstokkens, hvis vingede »Amme« (se 
det følgende) skulde tage Plads paa Egen og der afføde det 
kjønnede Kuld. Det er ikke uden Analogi fra andre Bladlus- 
Årter, at visse Generationer bebo én Planteart, andre en anden. 
Var det Tilfældet her — som det dog ikke synes at være — 
vilde Sagen jo blive mere indviklet, og det vilde se galt ud for 
Syd-Frankrigs fattige Egeskove, som Vinavlerne naturligvis vilde 
forlange omhuggede i det hele Samfunds Tarv for at overskære 
Phylloxera'ens Livstraad. Vi komme senere tilbage til Egens 
Phylloxera ved Slutningen af denne Afhandling. 

I Følge Riley ere disse Øjne oprindelig sammensatte af flere 
Tavler, men simplificeres, altsom Dyret bliver ældre, ved Hud- 
skifterne, såa at de til sidst kun ere sammansatte af 3 Smaaøjne,. 

c. 30%) smaa, aflange Æg (knap + Linje lange), der i 
Begyndelsen ere brungule, men senere antage en graalig 
Farve, og af hvert af disse Æg fremkommer der efter 
omtrent 8 Dages Forløb en Larve, der ganske ligner 
sin Moder, bortset fra, at den i Begyndelsen er meget 
mindre, af en mere grønliggul Farve, smækrere, mere 
bevægelig og har forholdsvis længere Ben, Følehorn og 
Snabel. Efter 3 eller 4 Dages Forløb er Larvens om- 
flakkende Liv forbi; da har den valgt sit Sæde, hvor 
den bliver siddende og suger med Næbbet (Sugesnablen) 
stukket ind i Vinstokkens Rodhud. De gjennemgaa 3 
Hudskifter med 3—5 Dages Mellemrum; efter c. 3 Ugers 
Forløb ere de voxne og begynde at lægge Æg ligesom 
deres Mødre. Æglægningen begynder om Foraaret paa 
den Tid da Vinstokken »græder«, i det sydlige Frankrig 
midt i April, og varer ved til først i November; i de 
nordvestlige Vinegne begynder den derimod først midt i 
Maj. Anslaar man Generationerne til 8 om Aaret, vil 
et eneste Individ paa denne Maade kunne have efterladt 
sig et Afkom af 25 til 30 Millioner inden Oktober Maaned 
samme Aar), øj 

Der er imidlertid et mindre Antal Larver, der ikke 
"indskrænker sig til tre Hudskifter, men gjennemgaar to til. 
Det oplyses ikke, om det er alle Individerne af en bestemt 


”) Riley angiver dette Tal. meget højere, til over 250. Er det 
maaske. forskjelligt til forskjellige Aarstider ligesom hos Egens 
Årt, d. v. s. begynder med et stort Antal om Foraaret og tager 
derefter stadig af med hvert Kuld? (Se Slutningen af denne 
Afhandling). 

”) Det siges ikke udtrykkelig, men er vel 'en Selvfølge, at ingen 
»Amme« lægger Æg mere end én Gang, men dør strax efter at 
have udrettet denne Gjerning. 

Generation, eller om det er et større eller mindre Antal 
af en eller flere paa en bestemt Aarstid fremkommende 
Generationer. De ere navnlig kjendelige derved, at de 
have Anlæg til Vinger, der dog endnu ere skjulte 
under Huden”). Efter det fjerde Hudskifte — som 
»Nymferu«u — have de Vingeskeder paa de to sidste 
Brystringe; de ere endnu livligere end Larverne, bane 
sig Vej op til Dagens Lys, krybe hen ad Jorden -og op paa 
Vinstokkene, skifte der 
Hud. for femte og 
sidste Gang og have 
nu 4 Vinger af den 
hos de vingede Bladlus 
sædvanlige Beskaffen- 
hed. Disse vingede 
Phylloxerer ere 
større end de uvingede 
(3 Linje lange), have 
en smækrere, fuldkom- 
men glat Krop, længere 
"Ben og længere Føle- 


horn af en noget anden 


Beskaffenhed og (synes 
det af Afbildningerne) Fig. 5. Vinget Hun. (Stærk Forstørrelse). 

tre Biøjne foruden de to større, brune, tavlede Øjne; de 
ere udstyrede med Sugesnabeél ligesom de vingeløse.. Af 
Farve ere de først mere skinnende, senere mere mat gule, 


med en brun Stribe paa Ryggen; Vingerne ere først 


”) I Følge Riley ere de smaa Vingepuder allerede kjendelige, naar 
Larverne have naaet en Tredjedel af deres fulde Størrelse, men 
endnu tidligere kan man kjende de dertil bestemte Individer 

hvide, senere mere klare, lidt dunkle mod Enderne, med 
Regnbueglans og brune Aarer. Det er livlige Dyr og 
gode Flyvere, der suge Safterne af de unge Blade og 
Knopperne uden dog paa denne Maade at gjøre Vin- 
stokkene kjendelig Skade. De vise sig i størst Mængde 
i ÅAvgust og September, men ville kunne træffes allerede 
fra Begyndelsen af Juli og til Løvfaldet. At de kunne. 
flyve et Stykke, bort og bortføres endnu længere af 
Vinden (to, halvtredje Mil hedder det) forstaar sig af 
sig selv, og det er upaatvivlelig især paa denne Maade, 
at Sygdommen spreder sig fra Sted til Sted, og at der 
dannes nye angrebne Pletter, nye Udgangspunkter eller 
Brændpunkter for Soten. Var Arten indskrænket til de 
vingeløse Individer, vilde den kun langsomt kunne udbrede 
sig, og ikke længere, end til den stødte paa et ikke altfor 
smalt, udyrket eller ikke af Vinavl optaget Bælte, og det 
vilde derfor være forholdsvis let at faa Bugt med den”). 
Dog maa det ikke overses, at foruden gjennem Jorden, 
fra Rod til Rod, vandre de vingeløse Rodlus ogsaa 
oven paa Jorden, hen ad dennes Overflade, for at komme 
fra en syg Plante til en sund. Paa varme" Sommerdage 
kan man, naar man lægger sig ned, ligefrem iagttage 

denne. massevise Vandring af de vingeløse Phylloxerer, 
blandede i Avgust Maaned med vingede Individer. Lange 


paa en mere skinnende gul (mindre grøngul) Farve og en noget 
anden Legemsform.. De ere ogsaa livligere, og deres Øjne blive 
med Alderen snarere mere end mindre sammensatte. 

Man har lagt Mærke til. at hvor, som i Charente, Vinstokken 
plantes i Rækker med temmelig stor indbyrdes Afstand og med 
andre Planter imellem, udbreder Sygdommen sig let langs hen ad 
Rækken, men springer vanskelig fra den ene Vinallé over til 
den næste. 

Vandringer kan det dog ikke antages, at et saa lille, 
saa svagt og saa blødhudet Insekt som Phylloxera'en 
kan udføre paa denne Maade uden at lide for meget af 
Luftens Tørhed. 

Af hine vingede og snablede Phylloxerer gives 
der efter de nyeste Oplysninger heller ikke andet end 
Hunner (eller rettere »Ammer«), der lægge deres Æg — 
kun 2 til 5 — mellem de fine Haar paa de unge Blade 
eller Knopper. Disse Æg ere altid større end de, der 
lægges af de uvingede Rodlus-»Ammer«, af en noget 
anden Form (mere ovale, ikke saa aflange), hvidgule og 
mere gjennemsigtige end hine, og de blive heller ikke 
senere saa mørke som disse. Der er desuden to Slags 
af disse Æg, større (1 Linje lange), der efterhaanden 
blive mere gule, og mindre (lidt over 1”), der holde sig 
mere klare. Af disse Æg fremkommer endelig den 
kjønnede Generation, Hannerne af de mindre, Hun- 
nerne af de større. Begge ere udstyrede med Vinger%7), 
men mangle Sugesnabel; der er paa dennes Plads 
kun en lille Vorte, Munden er følgelig aldeles lukket; de 
kunne og skulle nemlig ikke tage Føde til sig, men kun 
leve for at forplante sig. Hunnen udmærker sig ved en 
særegen Form af Følehornene, men da den Forfatter, hvis 
Angivelser vi her benytte, M. Girard, i øvrigt hverken 
beskriver dem nærmere eller afbilder dem, maa vi antage, 
at de ikke i andre Henseender (bortset fra, hvad der 


”) Naar det i nogle Skrifter om dette Dyr hedder, at det kjønnede 
Kuld er vingeløst, da maa dette efter Girards klare Ord være 
urigligt. Formodentlig er man, førend man kjendte Forholdene hos 
Phylloxera vastatrix, gaaet ud fra Analogien med Egens Phyllo- 
Tera, hvor, som vi siden ville faa at se, det kjønnede Kuld 
unægtelig er. vingeløst, og har troet ad Analogiens Vej at kunne 
overføre dette Forhold paa Vinens. 

vedrører Forplantningen, den hæmmede Fordøjelseskanal 
0. S. V.) ere væsentlig forskjellige fra deres umiddelbare 
Forgængere, den vingede »Amme«-Generation. Saa vidt 
vi kunne forstaa, voxe de ikke og gjennemgaa hverken 
Hudskifter eller Forvandlinger, men komme frem af Ægget 
i denne vingede, næbløse Skikkelse og i fuld Størrelse. 
Bieber en Selvfølge, at hvad der er sagt om det 
forudgaaende vingede Kulds Evne til at flytte sig, aktivt 
ved sin Flyveevne, passivt ved Vindens Hjælp, ogsaa 
maa gjælde om det kjønnede Kuld, for saa vidt det ikke 
lider nogen Indskrænkning ved sit rimeligvis meget 
kortvarige Liv. Efter hvad der er iagttaget med Hensyn 
til den paa den almindelige Eg levende Phylloæera- 
Art, er der Grund til at antage, at Hunnen efter Par- 
ringen lægger et eneste Æg, men man véd endnu 
ikke, hvor den lægger det, eller om det udklækkes 
førend Vinteren eller først næste Foraar+). Der er dog 
stor Sandsynlighed for, at Hunnen til at anbringe sit 
Æg vælger de mest filtede Steder paa Vinstokken, og 


'” I den sidste Tid har Balbiani meddelt, at der ogsaa exi- 
sterer en underjordisk kjønnet Generation, men den optræder 
først midt i Oktober. Han har dog kun truffet Hunner af denne 
kjønnede Generation; de have for øvrigt samme hæmmede Til- 
stand af de ydre og indre Ernæringsredskaber som Hunnerne. af 
det tilsvarende overjordiske Kuld og lægge ligesom disse kun et 
enkelt Æg. Paa visse Rødder træffer man dem i Hundredvis, 
påa andre derimod kun de sædvanlige æglæggende »Ammer«. 
Det siges ikke i B.'s korte Notis (»Gomptes Rendus», 2. 11. 74.), 
om denne underjordiske kjønnede Generation er vinget, men det 
tør vel forudsættes, at den er uvinget, og vil den i saa Fald 
nærmest være at sammenligne med Egens vinge- og næbløse 
kjønnede Generation (se Slutningen af Artiklen). — Iagttagelsen 
synes i alt Fald at være vigtig i praktisk Henseende, i det den 
viser, at en lokal Phylloxera-Koloni ikke vil blive overskaaren i 
sin Livstraad, selv om alle dens overjordiske, vingede og kjøn- 
nede Individer blev dræbte eller bortførte til andre Steder. — En 

at disse Æg ere overvintrende eller saakaldte »Vinter- 
ægu. Derimod kan der ikke være Tvivl. om, at Larven, 
naar den er udklækket af dette Æg, (for saa vidt som 
den ikke undtagelsesvis grundlægger et overjordisk 
galledannende Kuld) kryber ned ad Vinstokken og ned i 
Jorden og der, naar den er bleven udvoxen, grundlægger 
et nyt Udgangspunkt for Ødelæggelsen ved som »Amme« 
at lægge sit sædvanlige Antal Æg og derved Grunden 
til et helt nyt Kredsløb af Generationer som det allerede 
beskrevne, — Om Vintren, saa snart Kulden stiger til 
— 10? R., forsvinde »Ammerne«, ligesom de vingede 
Generationer ere forsvundne for længe siden; kun de 
unge Larver holde ud endnu, skjulte i Rodbarkens 
Revner, flade, rynkede, brune, saa at det næsten ikke 
er muligt at opdage dem. De sidde nu i Dvale uden at | 
tage Føde til sig, men bringer man dem i Varmen, ser 
man dem dog røre sig; om Foraaret — fra midt i April 
"til midt i Maj efter Stedets Beliggenhed — begynde de 
atter at suge, svulme som Følge deraf op og skifte nu 
" Hud, førend de give sig til åt lægge Æg. Nu er det 
rette Tidspunkt, inden Æggene ere lagte, og medens Huden 
endnu er tynd og blød, til at søge at komme dem til Livs 
og forgifte dem deres Tilværelse ved Anvendelsen af de 
forskjellige Ødelæggelsesmidler, som man har udtænkt 
imod dem. — Førend vi gaa over dertil, have vi dog 
endnu et Par Ord at sige om den anden Form, hvorunder 
Phylloxera vastatric kan træde op. 

Bladlus-Formen af Phylloxera kjendes bedst fra 
Amerika. I Følge Riley vise de første Galler sig om 


lagttagelse af Gerståcker synes at tyde paa, at der ogsaa om 
Efteraaret gives underjordiske Nymfer, der lægge Æg. Vinlusens 
Livshistorie er saaledes endnu ikke fuldstændig udforsket; der 
staar endnu dunkle Punkter tilbage. 

Foraaret paa Vinstokkens nederste Blade. De dannes 
ved, at en Phylloxera-Larve sætter sig fast paa det 
unge Blad og giver sig til at suge af det med sin Suge- 
snabel; paa det Sted, hvor dette sker, voxer Bladkjødet 
saa stærkt, at der danner sig en poseformig Udkræng- 
ning, såa stor som en meget lille Ært, i hvilken Blad- 
lusen kryber dybere ned, alt som »Gallen« bliver større 
og større; Haarene, der næsten lukke Posens Aabning, 
beskytte den. Naar den har lagt sine Æg — hvis Antal 
angives til 200—500 eller endnu mere — dør den. Efter 

Fig. 6. Vinblad med Udvæxter, dannede af Phylloxera. 


en Uges Tid ere Larverne udklækkede; de krybe ud, 
sprede sig over Vinstokken og søge især hen til de unge 
Blade, mellem hvis Dun de sætte sig til Rette, og hvor 
de fremkalde nye Galler, og saa fremdeles. 5—6 slige 
Generationer skulle følge efter hinanden i Sommerens 
Løb. Paa den Tid, da Vinstokkens Væxt standser, er 
der kun faa tilbage paa den, og Gallerne angribes nu af 
Meldug og raadne bort. Det synes ikke, at der mellem 

disse galledannende Phylloxerer opstaar nogen kjønnet 
"eller vinget Generation, men at de i Gallerne opfødte 
Larver efterhaanden søge ned til Rødderne for at over- 
vintre. Bladlusformen er saaledes kun et forbigaaende 
Sommerfænomen, ikke et nødvendigt Led i Druelusens 
Form-Kredsløb. Nye Kolonier kunne til næste Aar danne 
sig paa Bladene ved Udsendinge fra den underjordiske 
Stamme — maaske ogsaa af de Æg (saakaldte Vinter- 
æg), som de vingede og kjønnede Phylloxerer, der hid- 
røre fra denne, inden Sommerens Slutning have lagt 
paa den overjordiske Del af Vinstokken. Riley angiver, 
at der er den Forskjel mellem Rodlusen og Blad lusen, 
at sidstnævnte altid er glat, førstnævnte i Almindelig- 
hed vortet eller knudret og lægger større og færre Æg, 
men han tilføjer, at det er lykkedes ham at faa Bladlus- 
Formen udviklet af Rodlus-Formen, saa at deres Identitet 
som Årt er hævet over enhver Tvivl "Det er ogsaa 
lykkedes Balbiani at forvandle Rodlusen til Bladlus 
ved gjennem flere Generationer at vænne den til en 
tørrere Luft, men- han bemærker dog, at de aldrig hos 
ham dannede Galler, men blev ganske simpelt siddende 
paa Bladenes Underside. — Der er ogsaa amerikanske 
Vinsorter (Vitis labrusea), der lide meget paa Rødderne 
af dem, men aldrig fremvise en eneste Druelus-Galle 
paa Bladene. Der maa altsaa være visse endnu ikke 
nærmere kjendte Forhold ved Bladenes og Røddernes 
Beskaffenhed hos de forskjellige Arter og Afarter af Vitis- 
Slægten, som bevirke, at Druelusen i det ene Tilfælde 
optræder som forholdsvis uskadelig Bladlus, i det andet 
som ødelæggende Rodlus! Paa de amerikanske Druesorter, 
der dyrkes i Frankrig, forekommer Bladlusen ogsaa; 


meget sjælden — eller aldrig? — derimod paa de op- 
Femte. Række Il. 22 

rindelig franske Afarter. Vitis vulpina (udmærket ved 
seje og bitre Rødder) angribes hverken af den ene 
eller den anden Form af Druelusen. V. vinifera (den 
almindelige Vin) er af alle dyrkede Arter mest udsat for 
at lide af begge Formers Angreb; V. riparia er mindst 
udsat for Bladlus-Formen, V. æstivalis mindst for Rodlus- 
Formen. De Afarter af V. vinifera, som have en kraftig 
og hurtig Væxt, lide selvfølgelig mindst af denne sidste, 
de, der voxe langsomt og have finere Rødder, mest. 

Vel véd man ikke, om Phylloxererne, alt som 
Kulden stiger (indtil den naar den Højde, hvorved de 
falde i Dvale), krybe dybere og dybere ned i Jorden, 
men der er dog ingen Sandsynlighed for, at Vinter- 
kulden vil forhindre deres Udbredelse til de nordlige 
Vinegne i Frankrig, om den end kan forhale den. De 
strænge Vintre 1870 og 72 have i alt Fald ikke dræbt 
dem i de sydlige. Heiler ikke tør man haabe paa Hjælp 
af Fuglene eller Snyltehvepsene, til hvilke man 
ellers sætter sin Lid i lignende Tilfælde. Fuglene ville 
næppe ænse disse Smaaskabninger, som selv Edderkop- 
perne synes at vrage, naar de fanges i deres Næt. 
»Bladlusløverne « (Florflue-Larverne) ere for faa til at 
udrette noget, og de Mider, som man har iagttaget paa 
de angrebne Rødder, især paa de aldeles raadne paa de 
udgaaede Buske, komme rimeligvis kun der for de for- 
dærvede Vædskers Skyld). 

Af de utallige Midler, som man har udtænkt for at 
bekæmpe denne Landeplage, skulle vi kun omtale dem, 
som der er Grund til at antage for de virksomste. 


") Planchon har fra Amerika hjembragt en Mide, der forfølger og 
ødelægger Misdæderen dybt ned i Jorden, og venter sig gode 
Resultater af dens Akklimatisation, 

Hvor Sygdommen endnu er i sin Begyndelse og 
dens Optræden isoleret, er det naturligvis meget godt at 
oprykke og brænde de angrebne Vinstoøkke; dog maa 
man erindre, at man ved dette »radikale« Middel kun 
standser dette ene Angreb og ikke hindrer Vinhaven 
i at blive udsat for et nyt i Morgen; og at man maa gaa 
saa grundig til Værks, at man virkelig faar alle de 
angrebne Stokke og deres Rødder op og Jorden fuld- 
stændig desinficeret, saaledes at man ikke lader en eneste 
åf sine næsten mikroskopiske Fjender blive tilbage, og 
dette har naturligvis i Praxis sin Vanskelighed. En 
Forsigtighedsregel, som ikke maa forsømmes, er først at 
vande Jorden godt med giftige Vædsker, da Arbejderne 
ellers paa deres Redskaber og Fodtøj ville overføre 
Smitten til de endnu ikke angrebne Dele af Vingaarden”). 
Et fuldstændig probat Middel er at sætte Vinhaven 
under Vand om Vintren; taaler Drue-Rodlusen det end en 
kort Tid, viser Erfaringen dog, at den holder det ikke 
ud, naar det varer en Maaned; men dette Middel lader 
sig selvfølgelig kun anvende paa faa Steder; paa alle de 
Vinhaver, der ligge terrasseformig op ad Bjærgene, er 
det uanvendeligt. 

Man har ogsaa tilraadet at plante omkring og 
mellem Vinstokkene andre Planter, for hvilke Druerod- 
lusen enten havde saa stor en Modbydelighed, at den 


lod sig fordrive deraf, eller omvendt en saa stor For- 


") Som Exempel påa, hvor letsindig man selv i Frankrig har 
baaret sig ad, anfører »Tidsskrift f. Havevæsen«, at der i Paris 
1874 blev afholdt en stor Udstilling af Drueklaser og Vinstokke, 
hvortil der blev sendt Prøver ogsaa fra de angrebne Egne, uden 
Anvendelse af præventive Forholdsregler. — Som en saadan an- 
befaler Riley at give de Vinstokke, Stiklinger 0,s.v., der forsendes 
fra mistænkte Steder, et Bad af Sæbelud. 

22 

kjærlighed, at den holdt sig til dem og lod Vinstokkens 
Rødder være i Fred. Tanken kan være snild nok, men 
saa længe man slet ingen Planter kjender af den sidste 
Klasse og ikke har bestemte Erfaringer med Hensyn til 
dem af første, som man har foreslaaet (Hamp, Belladonna, 
Pigæble, Baldrian, Tobak, Kamelblomster o. s. v.), synes 
man nærmest at kunne henregne den til de unyttige Ind- 
fald. Endnu mindre lønner det sig at spekulere over 
Stoffer, som kunde indsprøjtes i Vinstokken (f. Ex. 
Kvægsølvsalte, Terpentin) og derved forgive Snyltedyret, 
eller som man kunde indbringe i Vinstokken gjennem 
Rødderne ved- at vande disse med dem; man vil snarere 
forgive Planten end Dyret paa denne Maade. 
Stenkulstjære har vist sig at være et godt Middel 
saa vel til at forebygge Angrebet som til at standse det. 
Man kan forhindre de vingede Phylloxerers Afkom fra at 
krybe langs ned ad Stammen til Rødderne ved om Foraaret 
og Efteraaret at indsmøre Stammen med Stenkulstjære og 
omgive den for neden, hvor den gaar over i Rødderne, 
med en Blanding af Stenkulstjære og Jord. I Stedet for 
Stenkulstjære kan man ogsaa bruge Stenolie eller en 
Blanding af grøn Sæbe og svovlsurt Kobberilte (Kobber- 
vitriol). Det allersimpleste er at omgive Vinstokken 
for neden med lidt rent Sand, thi gjennem det gaa Rod- 
lusene ikke. Dette sidste Middel synes ogsaa med Held 
at maatte kunne anvendes mod de Hærskarer af vingede 
og uvingede Phylloxerer, som paa smukke, varme Dage 
vandre hen over Jordens Overflade for at opsøge friske 
Vinstokke, men som man ogsaa kan komme til Livs ved - 
mange andre Midler, naftaholdige eller svovlholdige 
Pulvere, Insektpulver, Oversprøjtning med Stenolie 0. s. v. 


Det har ligeledes vist sig meget virksomt at nedgrave 

smaa Portioner af Kultjære-Blandinger rundt omkring den 
angrebne Vinstoks Rødder, saaledes at Jorden overalt er 
. gjennemtrængt med Lugten deraf; de nærmere Rodlus 
dræbes strax, de fjærnere, indtil 6 Tommers Afstand, i 
Løbet af 10 til 12 Dage, alt efter deres Afstand fra 
Blandingen. Det samme Resultat lod sig vist nok opnaa 
ved adskillige andre luftudviklende eller fordampende 
Giftstoffer, men det gaar selvfølgelig ikke an at stille 
disse i ubegrænset Mængde til Befolkningens Raadighed. 

Tørre Stoffer, der skulde virke mere eller mindre 
umiddelbart, medføre den Vanskelighed, at det ikke er 
muligt at faa alle Rødderne godt omgivne med dem; 
vaade, at deres Anvendelse kræver mere Vand, end 
man i de fleste Tilfælde har til sin Raadighed, og 
at Phylloxerd'en ligesom de fleste andre Insekter paa 
Grund af sin vandskydende Hudoverflade er saa giftfast 
mod flydende Stoffer, at man — forsikrer Girard — kan 
trække den uskadt op af de giftigste Arsenik-, Kvæg- 
sølv- eller Kobberopløsninger. Det er derfor en meget 
sindrig Vej, hvorpaa Akademiets alderstegne og virk- 
somme Sekretær og Kommissionens Formand, Hr. Dumas, 
er slaaet ind, at tilvejebringe kemiske Blandinger, som 
i Jorden under Paavirkning af det gjennemsivende Regn- 
vand og den af de organiske Stoffer i Jorden sig udvik- 
lende Kulsyre undergaa Omdannelser og Omsætninger, 
hvorved der udvikles giftige Luftarter, som uden for øv- 
rigt at gjøre Skade dræbe de paa Rødderne siddende Smaa- 
dyr. At slige kemiske Præparater kunne leveres i saa 
stor Mængde og saa billig, at de kunne anvendes i Praxis, 
er naturligvis en uafviselig Fordring, men det synes, at 
ogsaa i denne Henseende ere Vanskelighederne overvundne. 


Dumas har uden Tvivl fundet det rette Middel i en 

stærkt fortyndet Opløsning af en Forbindelse af Svovl- 
kulstof og svovlsurt Natron eller Kali; man kan dog og- 
saa anvende en Blanding af svovlsurt Natron (Kali eller 
Kalk) med Svovlammonium eller Urin, hvorved man tillige 
opnaar at forøge Jordbundens Kali-, Kalk- eller Natron- 
Mængde. Det er det Svovlkulstof og den Svovlbrinte, som 
saa udvikles i Jorden, der dræber Insekterne., — Efter 
en Notis fra de sidste Dage anbefaler Dumas nu at 
anvende Præparatet tørt, d. v. s. blot at bestrø Jorden 
omkring Vinstokken dermed; Regnen vil da føre det ned 
i Jorden til Rødderne. — Midlet er bleven prøvet af 
Akademiets Lærde (Milne Edwards, Thénard, Blan- 
chard o.s.v.) i forskjellige Vinegne (Avignon, Cognac, 
Montpellier, Genéve) og skal have vist sig probat, d. v. s. 
det udrydder Insektet og skader, anvendt paa rette Maade, 
ikke Planten, der snart gjenvinder sin Sundhed. "Kan 
D. tillige give Anvisning til at levere Midlet tilstrække- 
lig billig, vil den af den franske Regering udsatte Pris- 
belønning (300,000 Frc.) næppe kunne nægtes den be- 
rømte Kemiker. — Alt efter Jordbundens tættere eller 
løsere, mere eller mindre kalkholdige Beskaffenhed kan 
ét Middel i øvrigt være mere anvendeligt paa et Sted end 
et andet. Er først Insektet dræbt, ville Gødningsstoffer 
gjøre god Nytte til at gjengive Planten sin tabte Styrke; 
uden det ville de kun føre til Skuffelser; og dog synes 
Stemningen mellem Sydfrankrigs Vindyrkere at være 
langt mere for at anvende den Art »praktiske« Midler 
end dem, som Videnskabsmændene have udfundet og 
prøvet. Vi ville haabe, at der snart maa indtræde en 
Forandring i denne Stemning. 

Man har endelig ogsaa anbefalet rent at opgive 


Dyrkningen af den almindelige Vinstok i Frankrig og 


343 


at indføre de amerikanske Arter, der bedre modstaa 
Phylloxera'en, men vist nok yde mindre god Vin, i deres 
Sted. Vi behøve ikke at dvæle ved de Ulemper, der ville 
være forbundne med at gjøre saa gjennemgribende en For- 
andring i Vinavlen. Imidlertid har denne Udvej fundet tal- 
rige og varme Talsmænd blandt Vinavlerne. Det Raad, at 
"pode de franske Druer paa de amerikanske, saaledes at 
man fik de førstnævntes gode Egenskaber i Forbindelse med 
de sidstnævntes haardføre Rodsystem, fortjener i det mindste 
at prøves ved Siden af de kemiske Behandlingsmaader, som 
man har fundet probate; og Forsøget anstilles ogsaa nu 
efter en meget stor Maalestok, navnlig ved Montpellier. 
Man skulde synes, at den Art, der allerbedst egnede sig 
til at anvendes paa denne Maade, var Vztis vulpina; men 
der er derimod indvendt, at denne Årt, der har hjemme 
i de sydlige amerikanske Fristater, næppe vil trives i de 
nordlige evropæiske Vinbælter, og at den staar den al- 
mindelige evropæiske Vinstok (/V. vinifera) saa fjærnt, at 
det næppe vil lykkes at frembringe sunde Planter ved at 
pode denne paa den. Ogsaa maa man passe paa, at 
man ikke ved at indføre disse amerikanske Druer ind- 
fører nye Snyltere, f. Ex. en vis Snyltesvamp (Peronospora 
viticola); saa kunde den sidste Ulykke let blive lige saa 


stor som den første. 


Til Sammenligning med Druelusens mærkelige Form- 
Kredsløb og samlede Livshistorie vil det være af Inter- 
esse at kaste et Blik paa de samme Forhold hos Egens 
Phylloxera, saaledes som Balbiani har skildret dem 
med Mesterhaand. Man vil se gjennemgaaende og slaa- 
ende Ligheder, men ogsaa mærkelige Afvigelser. Da alt 


her foregaar i Luften — ikke iJorden — ere Forholdene 

lettere at overse og forfølge i deres Sammenhæng, og 
det var i Virkeligheden først, efter at man havde lært 
denne at kjende, at man blev rigtig klar paa Druelusen. 

Phylloxera quercus viser sig noget 
hen paa Sommeren paa Undersiden af 
Bgens Blade som smaa bleggule.Skab- 
ninger, der sidde hver midt i sin gule 
Plet, som er frembragt ved, at de have 
stukket Bladkjøddet. De voxe uden at 


skifte Plads, og naar de have naaet 


en halv Linjes Længde, omgive de sig 


Fig. 7. Ege-Bladlusen, med et temmelig betydeligt Autal Æg, 


vingeløs Amme med 4 Æg i 
Kroppen. Forst. 25 Gange. 


der anbringes uden om dem i kon- 
) centriske Kredse. Æggenes Udvikling 
begynder næsten lige saa snart de ere lagte, og efter 
nogle Dages Forløb udklækkes Ungerne, som efterhaanden 
søge hen til de friske og grønne Dele af Bladet. Der. 
sætte de sig selvfølgelig fast ved at stikke deres Suge- 
snabel ind i Bladkjøddet og fremkalde- derved Dannelsen 
af nye gule Pletter, som voxe med dem, og som de 
ikke nogen Sinde forlade; de forplante sig paa samme 
Maade som deres Mødre; saaledes følger den ene Genera- 
tion paa den anden, og snart er hele Bladets Underside 
bedækket med en utallig Mængde smaa Bladlus af alle 
Størrelser, som i Forhold til deres Alder og Udviling ere 
omgivne med mere eller mindre talrige Æg. 

Fra Midten af Avgust indtræde noget forandrede For- 
hold; af de paa denne Tid fremkomne vingeløse Bladlus om- 
dannes en Del først til rødlige Nymfer og dereftertil vingede 
Individer; Forplantningsredskaberne (Æggestokkene) og 
— Æggene ere hos dem forholdsvis langt tilbage i deres Udvik- 


ling, saa længe de endnu have Larveformen; deri indtræder 

først en Forandring mod Slutningen af Nymfelivet. Disse 
vingede Individer blive i Almindelighed kun siddende 
paa Bladenes Underside, indtil deres bløde Hud og Vinger 
have faaet deres fulde Fasthed, og det er sjældent, at de 
lægge deres Æg der; i stille Vejr blive de der længere; 
blæser det, lade de sig føre bort af Vinden. Hvor de 
afsætte deres Æg, véd B. ikke med Bestemthed, men 
rimeligvis anbringe de dem paa de mere beskyttede 


Fig. 8. Vinget ,,Amme' af Ege-Bladlusen, forstørret 25 Gange. 


Steder af Egegrenene. Da de imidlertid gjærne lægge 
Æg i Fangenskab, var det ikke vanskeligt for B. at for- 
følge disses videre Skæbne; de lægge kun 5—8 Æg 
hver, og disse Æg ere af to Slags: større og mindre; 
de større antage en bleggul, de mindre en rødbrun 
Farve. Af dem begge fremkommer der efter 12—13 
Dages Forløb overmaade smaa, vinge- og næb- 
løse Bladlus uden Spor til Mund, Fordøjelseskanal 
0. S. v.; de, der udklækkes af de større Æg, ere Hun - 
ner (c. i Linje), de, der komme ud af de mindre, Han- 
ner (c. +, Linje). Foruden Forskjellen i Størrelse og 
Farve (den samme som mellem Æggene) bliver man endnu 
opmærksom paa en Forskjel i Følehornenes Form (og i 
Øjnenes Beskaffenhed, efter Afbildningen?); underkaster 

man Hunnen en nærmere Undersøgelse, finder man, at det 
ene Æggestoksparti er aldeles forsvundet, og at der i det 
andet (venstre) kun udvikles et eneste Æg af en for- 
bavsende Størrelse, der næsten er modent samtidig med 
Moderens Fødsel og udfylder største Delen af dens Le- 
geme.  Hannens Sædfim ere ogsaa allerede udviklede i 
den, inden den selv udklækkes, Disse Dværg-Hanner 
og Hunner ere meget livlige og bevægelige; Føde tage 
de selvfølgelig ikke til sig, de maa leve af den Føde- 
masse, der fra Fødselen af er nedlagt i deres Legeme; 
heller ikke undergaa de nogen Forvandling eller Hud- 
skifte, deres eneste Forretning er at parre sig; i Naturen 
sker Parringen. rimeligvis inde under Barkens Revner; den 
varer kun faa Minutter, og en Han kan befrugte flere 
Hunner. 3—Å4 Dage efter 
lægger Hunnen sit eneste 
Æg, der er blevet ved at 
voxe efter Parringen og 
nu i høj Grad udspiler 
dens Legeme; det antager 
efter nogle Dages Forløb 


en sortagtig Farve og er 


et » Vinterægu, bestemt til 
Fig. 9. Han og Hun af Ege-Bladlusen, for- at overvintre og gjenop- 
størrede 50 Gange. Man ser i Hunnens Bag- : 
krop, foruden det kolossale Æg, Sædblæren op tage Udviklingens afbrudte 
de saakaldte Kitkjertler, der afsøndre Æggets 2 
klæbrige. Overtræk: Traad til næste Foraar. 
Hunnen lever kun 6—8 
Dage, Hannen dobbelt saa længe. — Men disse Dværg- 
Hanner og Dværg-Hunner fremkomme ikke alene. af de 
Æg, som de vingede »Ammer« lægge; de fremkomme 
ogsaa af Æg af samme Størrelse og Beskaffenhed, som 


lægges af de til det samme Kuld hørende vingeløse 

Bladlus-Ammer, der kun ere forskjellige fra Aarets tid- 
ligere Kuld derved, at deres Forplantningsredskaber og 
Æg udvikles meget langsommere end hos.disse. Man 
ser dem derfor opnaa deres fulde Størrelse uden at lægge 
Æg, og dette gjøre de overhovedet ikke paa Bladene. 
Tiden er nu kommen, da disse begynde at blive tørre, og 
samtidig med at deres vingede Søstre lade sig bortføre 
af Vinden, udvandrer derfor den hele Skare af vingeløse 
Ammer fra Bladene langs ned ad Grenene; det er et 
kritisk Tidspunkt for dem, mange kastes ned af Vind og 
Regn og gaa til Grunde uden at naa deres Bestem- 
melsessted, som er Revnerne og Hullerne paa Grenenes 
Overflade, men især ved Grunden af Aarsskuddene mel- 
lem de gamle Knopskæl. Der lægge de deres to Slags 
(mandlige og kvindelige) Æg, og der dø de; men deres 
mandlige og kvindelige Afkom er i ingen Henseende for- 
skjelligt fra de vingede Ammers, og med Åfsættelsen af 
et forholdsvis ringe Antal befrugtede Vinteræg slutter 
Formudviklingen for denne Gang. 

Som det næsten kunde ventes, lykkedes det ikke 
Balbiani at overvintre sine Vinteræg i sit Værelse. 
Han maatte derfor næste Foraar opsøge dem i Naturen 
og fandt dem da ogsaa paa en ung Eg i den botaniske 
Have i Paris, der Aaret i Forvejen havde været fuld af 
Phylloxerer, dels ved Grunden af Knopperne, dels paa 
Indresiden af gamle Knopskæl. De Larver, som han 
saa komme ud af disse Vinteræg paa de afskaarne Ege- 
" grene, da disses Knopper i April Maaned begyndte at ud- 
folde sig, havde samme Størrelse som de, der fremkomme 
af de senere Sommerkulds Æg (c. 17”), men de var 
brune med sorte Ben og Følehorn, havde en mere 
rundagtig Form, større rødbrune Øjne og frembød 

ogsaa i andre Henseender visse ydre Form-Forskjellig- 
heder fra Larverne af de senere Kuld. Alt som de voxe 
og skifte Hud, blive de mere ovale af Form og lysegule 
af Farve, og naar de i Slutningen af Maaneden have 
naaet deres fulde Størrelse (omtrent en halv Linje), 
ligne de i det ydre ganske Sommerkuldene. De vise 
i deres Adfærd kun den Forskjel fra disse, at de efter- 
haanden sætte sig i Nærheden af Bladrandene og ved 
deres Stik fremkalde Krumninger og Ombøjninger af 
disse, hvorved der ydes dem og deres talrige Æg nogen 


Beskyttelse. Dette Aarets første Kuld er nemlig over— 
ordentlig frugtbart, hver Æggestok bestaar af 12—16, 


Rør (2—6 hos de senere Kuld), og i hvert af disse Rør 
udvikles der 3—4 Æg, og man kan derfor finde disse 
Vaarkuldets æglæggende Ammer omgivne af over hun- 


drede- Æg. Med hver af de følgende Generationer aftager 


Frugtbarheden, indtil den til sidst er bragt ned til et 
Minimum — Dannelsen af et eneste Æg ved tø Individers 
forenede Bestræbelser! Men netop dette Æg er det jo, 
som vækker Artens Frugtbarhed til fornyet Liv. 

Nutids-Kunst. 


Skildringer og Karakteristiker 
af 


Jul. Lange. 
XIII og 532 Sider i 8vo. Pris: 5 Kr. 50 Øre. 


Af Pressens Udtalelser anføres: 

(»Berl. Tidende«.)  »Forf. characteriserer sit Arbeide 
fuldkommen rigtigt, naar han betegner det som en »Række 
Prospecter fra flere af den nyere Kunsts vigtigste og 
skjønneste Punkteru, og det maa indrømmes ham, at han 
har forstaaet at male dem med en fiin aandrig og hyppig 
overraskende troværdig Pensel.… Docent Lange er en 
Mand, der baade kan opfatte og see, hans Stiil er klar, veder- 
hæftig og let forstaaelig, med faa raske Træk formaaer 
han at fremstille.« 

(»Dagbladet«.) »I sin Heelhed er Bogen saa sand og 
samvittighedsfuld, at hans Skildringer maa anbefales til 
Enhver, der har Lyst til at læse en øvet, oprigtig og lyk- 
kelig begavet Beskuers Dom om de Kunstværker, han har 
seet, eller de Kunstnere, hvis Virksomhed han kjender. « 

(»Dagstelegrafen,«)  S»Det er glædeligt, at saadanne 
Folk som Forf. paatale Kunstens Tarv i Tider som disse, hvor 
det almindelige Omdømme nærmest seer Væggepryd i Kunsten. 
Den her omhandlede Bog bør varmt anbefales til Ud- 
bredelse, netop fordi der hos os skrives saa overordentlig Lidt 
om Kunsten og saa overordentlig Meget om Andet. « 

(»Dagens Nyheder«.) »Man læser med den største 
Fornøielse Forfatterens Bog, thi det staaer strax klart for Læseren, 
at han her har med en Forfatter at gjøre, der ikke alene er 
gaaet til sit Arbeide med Alvor og Lyst, men som tillige be- 
sidder alle de fornødne Egenskaber til at kunne magte den 
Opgave, han har sat sig.v 

(»Fædrelandet«.) » Man hilser med Glæde paa disse 
gamle Bekjendte, fordi det ikke blot er Billeder fra Døgnets 
Laterna magica, men de virkelig have et solidere Indhold, og 
man kan have Udbytte af at tage den frem paany. « 

(»Nær og fjern«.) »Forfatteren forstaaer med faa Træk 
at vise en Kunstners Betydning og Særkjende; han har tillige 
Evnen til at gjøre det Sete tydeligt for Læserens Øie, og man 
bør skatte den Grundighed og Ædruelighed, hvormed han 
gaaer løs paa sit Emne, « 

Udsigt over Naturopfattelsens Fremskridt.  Aabningstale holdt 
den 19%de Avgust 1874 i Belfast paa Aarsmødet i ,,Den 
britiske Forening til Videnskabens Fremme" af Mødets 

Af dette Tidsskrift udkommer aarlig 6 Hæfter (30 Ark) til 

en Pris for hele Aaret af 6 Kr.  Subskriptionen, der. 
er bindende for et Bind, modtages i alle Boglader og paa de 
kongelige Postkontorer uden nogen Prisforhøjelse. Bi- 
drag — af hvilke originale Afhandlinger honoreres med 40 Kr. 
Arket — bedes sendte til en af TE eller til Phi- 
lipsens Boglade. 
De ærede Forfattere, som "DA S Dage efter at et Hæfte 
af. Tidsskriftet er udkommet, have modtaget en Anvisning paa 
Honoraret, me om at henvende sig 1 Forlæggerens Boglade 
Højbroplads Nr. 

T alle Re. af dette Tidsskrift BE] Anlig- 
gender behage man at henvende sig til Dr. phil. C. F. Litken, 
som træffes i sin-Bolig, Johannevej Nr. 10, sikrest fra 5-6 E., 
eller til Overlærer C. Fogh, Fælledvej Nr. 5, eller til 
Dr. phal. Eug. Warming, Læssøesgade Nr.2, sikrest fra 5-7 E. 


D'Hrr. Forfattere gjøres opmærksomme paa, at 'Tids- 
skriftet følger Grundtvigs Håaandordbog. 


Varmeangivelserne i dette Tidsskrift ere efter det hundrededels Ter- ; 
mometer, Vægt- og Maalangivelserne ere danske, — for saa vidt andet 
ikke udtrykkelig er bemærket. 

om An 


iste og 2den Levering af: 


 Øpanien 
i ældre og nyere Tid. 
Skitser og Skildringer af Baron Ch. Davillier. 


Med omtr. 170 Illustrationer af Gustave Doré. 


Paa Dansk udgivet af Carl Bruun. 


Gustave Dorés Navn har europæisk Berømthed og er 
allerede saa bekjendt herhjemme, at det vilde være over- 
flødigt at anbefale det videre. Dog kan det bemærkes, at 
Illustrationerne til ,,Spanienf indtage en meget høj Rang 
blandt hans Arbejder, maaske den højeste. I tro og sand 
Gjengivelse og samvittighedsfuld, omhyggelig Udførelse lade 
de Intet tilbage at ønske, og deres Opfattelse af det Lands 
Karakter og Ejendommeligheder, de have sat sig til Opgave 
at skildre, er ligefrem mesterlig.  Davilliers Text er baade 
underholdende og belærende og slutter sig nøje til Billederne. 

Værket vil blive trykt i stort Kvartformat paa tykt 
Velin og i det Hele faa en Udstyrelse, der er det værdigt. 
Det vil indeholde omtr. 170 for Størstedelen meget store 
Illustrationer og saaledes blive et sandt Pragtværk. Det vil 
udkomme i omtr. 20 Leveringer med et Mellemrum af 3—4 
Uger. Prisen er 1 Kr. pr. Levering. Ved Værkets Slutning 
indtræder en forhøjet Bogladepris.  Subskriptionen er bin- 
dende for det hele Værk og modtages i alle Boglader i 
Danmark, Norge og Sverig, samt hos Forlæggeren. 


H1650 
Om kjødædende Planter. 


Af Eug. Warming. 


Under ovennævnte Titel har man i det sidste Par Aar 
hyppig set Artikler og. Notiser saa vel i Fagskrifter, 
navnlig i nordamerikanske og engelske, som ogsaa i 
Dagblade; det store Publikums Opmærksomhed er bleven 
vakt og dets Nysgjerrighed pirret; med. Studsen og Tvivl 
have mange vist spurgt, hvordan det vel skulde gaa 
til, at Planter fange og fortære Insekter og andre Smaa- 
dyr, det vilde jo være at vende op og ned paa Naturen; 
Planten har ingen Mund og ingen Mave, hvordan 
skulde den kunne spise et Dyr? — Det er vel nærmest 
den Forestilling, at der til at fordøje slig fast Føde 
nødvendigvis hører et Fordøjelses-Apparat som det, man 
mere eller mindre nøje kjender hos de højere Dyr, der 
har bragt de fleste til at betragte det hele som en 
amerikansk Historie. Men nærmere beset kan der fra 
den Side aldeles ingen Vanskeligheder tænkes, der skulde 
forbyde en Plante at ernære sig paa den Vis. Planten 
optager sin Føde, saaledes have vi jo hidtil lært, ad 
to Veje: fra Luften, af hvis Kulsyre den faar omtrent 
Halvdelen af sin Vægt i tør Tilstand, og fra Jorden 
gjennem Roden.  Gjennem de fine Haar, der ere til 


Femte Række. Il. 93 > 

Stede paa alle yngre Rødder, staar Planten i livlig 
Vexelvirkning med Jorden; den optager Vand og de 
Næringsstoffer, der ere opløste i det; den formaar paa 
en mærkelig Maade at tilegne sig dem, der ere bundne 
til Jorden, og som Vandet ikke er i Stand til at ud- 
vaske, og den opløser selv faste mineralske Dele. Naar 
man lader en Rod voxe hen over en poleret Marmor- 
plade, indgraverer den sin Vej hen ad denne, og dette 
viser os, at der maa udsondres en Syre af Rodens Celler. 
Ved Gjennemsivning gjennem Cellevæggene udskilles der 
altsaa Stof og optages der Stof, som derpaa ligeledes 
ved Gjennemsivning føres fra Celle til Celle hen til de 
Steder, hvor der er Brug for det. - Sammenlignes de 
højere Dyrs Ernæringsmaade hermed, er den for den 
første Betragtning jo grundforskjellig, men ogsaa kun 
for den første Betragtning; thi vel optages megen Føde 
i fast Form og føres til Dels endogsaa som saadan ned 
i Maven, men den Proces, hvorved Føden egentlig først 
optages i Legemet, ligner paafaldende den hos Planten 
forekommende; en Del Føde opsuges vel allerede gjen- 
nem selve Mavens Vægge, men det meste dog først 
gjennem Tyndtarmens, og disse ere helt fløjelsagtig tæt 
beklædte med fine Trævler, der opsuge Føden, og 
fra hvilke den transporteres videre. Tarmtrævlerne ar- 
bejde altsaa omtrent som Rodhaarene hos Planterne, og 
vi se altsaa, at Føden baade i Dyre- og Planteriget maa 
bringes i en flydende Form,.tør den egentlig optages, 
og at ogsaa Planterne kunne opløse meget haarde Dele. 

Naar vi nu paa en eller anden Maade kunde kon- 
struere en Indretning hos en Plante, f. Ex. et hult Blad 
eller lignende, hvori Smaadyr kunde ligge og bearbejdes 
af udskilte Safter, og der saa var Celler til Stede, 

gjennem hvis Vægge den bearbejdede Masse kunde op- 
suges for at føres videre, saa var jo Opgaven løst, og 
vi havde en insekt- eller kjødædende Plante. Kunde 
vi indrette dette Blad saaledes, at det tillige selv kunde 
bemægtige sig Smaadyr, saa havde vi en »insektfangende« 
Plante. — Men der er maaske en og anden, der endnu 
vil have Betænkeligheder og tro, at Planten kun kan 
optage mineralske Stoffer, og at det er dens Natur imod 
at optage rent organiske. Jeg behøver da blot at hen- 
vise til de Planter, der, som mange Svampe, Monotropa, 
Koralrod o. fl., leve af forraadnende organiske Dele; til 
Snyltesvampene, der leve i og paa andre Planter eller 
Dyr og Mennesker og ikke optage andet end hvad der 
er eller har været Dele af Værtens Organisme, og man 
vil se, hvor lidet denne Betænkelighed vil have at sige. 
. De Svampe, der angribe og dræbe f… Ex. Silkeormene, 
kan man jo med fuld Føje kalde ægte Insektædere. Jeg 
skal ogsaa minde om Kimplanterne, som i deres første 
Levetid alene leve af organisk Føde; Daddelpalmens 
Kimblad f. Ex. bliver liggende i Frøet, og under Paa- 
virkning af en fra Kimbladet udsendt Saft opløses lidt 
. efter lidt den hornagtige haarde Frøhvide, omdannes til 
Sukker og opsuges af det samme Organ, som udskilte 
den opløsende Vædske. For et Par Aar siden har en 
fransk Botaniker endog meget snildt paavist, at man kan 
erstatte Frøhviden med andre nærende Stoffer, thi anbragte . 
han i dens Sted en af Kartoffelstivelse og et passende 
uorganisk Næringsstof dannet Grød saaledes, at Kim- 
bladene paa en Plante kunde komme til at indvirke paa 
den, voxede Kimen som ellers, og det var tydeligt, at de 
op til Bladene liggende Stivelsekorn blev stærkt angrebne 
af den opsugende Flade og efterhaanden fortæredes. 

Vi se altsaa, at fast Føde kan optages saa vel af 
Planten som af Dyret efter at være bragt i flydende 
Form, og at organiske Dele tjene saa vel hin som dette til 
Føde; der er da for Naturforskeren intet utænkeligt eller 
unaturligt i, om der gives Planter, som bruge Smaadyr 
til Næring. Men det hidtil ukjendte og interessante nye 
er ogsaa nærmest det, at de »kjødædende« Planter høre 
til de højere Planter og selv skulle fange og være ind- 
rettede paa at fange og dræbe Smaadyr, hvis fordøjelige 
Dele tjene dem til Føde. Om dette nu virkelig er Til- 
fældet er altsaa et andet Spørgsmaal, thi som bekjendt: 
a posse ad esse non valet consequentia. Vi ville nu i det 
følgende se, hvad der for Øjeblikket vides om denne 
Sag, hvorved vi navnlig maa holde os til den af Darwin 
for et Par Maaneder siden udgivne store Bog: »Insecti- 
vorous plants«, der har været imødeset med en vis Spæn- . 
ding. Den Tanke, at der er Planter, som fortære In- 
sekter, er ikke ny, efterdi den allerede blev udtalt i 
forrige Aarhundrede, men den blev ikke forfulgt videre 
og snart helt glemt, hvortil Grunden var dels den 
Linneiske Skoles systematisk-beskrivende Retning, der 
trængte alt andet til Side, dels at den tidligere Teleologi . 
var for fantastisk og for lidt støttede sig til al sand 
Naturforsknings Grundvold, Undersøgelse i Naturen og 
Experiment. Den kom derfor ogsaa i Miskredit, og naar 
"vi nu i vore Dage overalt opstille et spørgende: »hvorfor«, 
»hvortil« og søge Grundene til, at alt er, som det .er, 
udspringer dette af en anden Aand, der for en Del ved 
Darwins Impuls er trængt igjennem i Naturforskningen. 
Det er ogsaa nærmest Darwin, der har rejst Spørgs- 
maalet paa ny og ved den nævnte Bog indført et nyt 
Kapitel i Plantefysiologien. 

Vi begynde med den i vore Moser saa almindelige 
Soldug (Drosera rotundifolia), om hvilken Art der i 
Darwins Bog findes ikke mindre end 277 Sider. Fig. 1 
viser den nedre Del af en Plante i naturlig Størrelse og 
et enkelt Blad forstørret. Bladene ere samlede i en 
Roset ved Jorden; de have en lang Stilk og en lille 
rund Plade, der dels langs hele Randen, dels paa Over- 
fladen, bærer en Mængde lange Kjertelhaar, i Gjennem- 
snit 192 paa hver. Hovedet af et Kjertelhaar er 


Den nederste Del af rundbladet Soldug, i naturlig Størrelse, og et 
forstørret Blad. 


indhyllet i en klar funklende Slim (heraf Plantens Navn), 
der er saa klæbrig og sej, at den lader sig trække ud i 
lange Traade. Ved Hjælp af denne Slim fanger Sol- 
duggen Smaadyr, navnlig Myrer og Fluer, men ogsaa 
mange andre, selv Sommerfugle og Guldsmedde; de blive 
hængende fast i den, og det i ikke ringe Antal; paa ét 
Blad fandt Darwin endog Levninger af 13 Dyr. Man 
har nu længe vidst, at dette er saaledes, og tillige, at 
Kjertelhaarene udføre visse Bevægelser, men Darwin har 
fremdraget en Mængde ukjendte og højst interessante 

Forhold. Hvis man ved et af de Midler, som neden for 
skulle omtales, pirrer et af de midt paa Bladet staaende 
Haar, forplantes Pirringen ud til alle Sider, først til de 
nærmest staaende Haar, saa til de fjærnere, og i samme 
Følge begynde de at krumme sig ganske langsomt ind mod 
det pirrede, og er det en Flue f. Ex:, der ligger midt 
påa Bladet, bøje de sig ned over den, og da ogsaa selve 
Bladpladen til sidst krummer sig og bliver hel skaalformet, 
ligger Fluen snart ganske skjult af Haarene og omhyllet 
af deres Slim. Pirres et eller flere Haar paa den ene Side 
af Pladen, bøje alle omgivende Haar, ogsaa de midterste, 
sig med mærkværdig Præcision paa samme Maade hen 
mod det pirrede Sted 
og den pirrende Gjen- 
stand (Fig. 2); lægges 
en saadan Gjenstand paa 
hver Side af Bladmidten, 
dannes der to Centra; 
»man kunde næsten tro, 
at man havde for sig et 
lavt organiseret Dyr, der 
griber sit Bytte med sine 
Arme«. Saaledes fan- 
ges altsaa de mange 
Smaadyr, der af endnu 
ukjendt Grund lokkes hen 

Dresere, rotundifolg set mles, seerne til Bladet, maaske Eg 
Darwin mener, af en vis Lugt ved det. Det mærk- 
værdigste Exempel paa Følsomhed hos en Drosera finde 
vi dog ikke iagttaget af Darwin, men af Fru Treat i 
Nordamerika; hun har fundet, at naar en levende Flue 


anbragtes 1 Tomme fra Bladet af den amerikanske Dro= 

sera filiformis, der har lange linjedannede Blade, krummede 
Bladet sig hen imod den og naaede den i en Time og 
9Q Minutter, hvorpaa det omfattede den. 

Den eneste Del af hele Planten, der er pirrelig, . er 
Hovederne paa Kjertelhaarene; man kan irritere Pladen 
og selv Kjertelhaarets Stilk, og der sker dog ingen Be- 
vægelse. Men fra den pirrede Kjertel forplantes Pirringen 
videre ned gjennem dens egen Stilk og derefter op i de 
andre Haar, i hvis nederste Del det er, at Krumningen 
foregaar. At Pirringen ogsaa forplantes op til Kjertlerne 
ses af, at disse begynde at udskille Slim i større Mængde, 
og det før de ere komne i Berøring med den irriterende 
Gjenstand; men dernæst finder der ogsaa en Slags Reflex- 
bevægelse Sted. Indholdet i Kjertlens Celler undergaar 
nemlig visse Forandringer, og lidt efter lidt indtræde de 
samme i Stilkens Celler, i nedstigende eller centripetal 
Følge, altsaa modsat den Retning, i hvilken Pirringen 
ledes. Disse Forandringer, der kunne være saa tydelige, 
at Haaret bliver helt spraglet, bestaa i, at Protoplasmaet 
i hver Celle trækker sig sammen i uregelmæssige Klum- 
per, der dog uafbrudt forandre Form og Stilling, ofte 
dele sig i to for atter at skilles osv., ganske som visse 
Bevægelser, der tidligere ere omtalte her i Tidsskriftet 
hos Amøber, hvide Blodlegemer osv. %) -Disse Forandringer 
vare ved, saa længe Haaret er krummet; samtidig med, 
at det bøjer sig tilbage, vende Cellerne ogsaa tilbage til 
deres tidligere Tilstand, de nedre før de øvre. 

Haarene krumme sig ikke altid lige hurtig; der for- 
løber fra en til fire eller flere Timer, inden alle have 
krummet sig, i det den pirrende Gjenstands Natur, Bladets 


) Se dette Tidsskr. IV, R., dte Bd. »Om Planten opfattet som et 
Samfund«, af Warming. 

Alder og Kraft, Luftens Varmegrad og andre Momenter have 
Indflydelse. Darwin har set et Haar begynde at krumme 
sig 10 Sekunder efter, at en Gjenstand var lagt paa dets 
"Kjertel; det var stærkt krummet efter 5 Minutters Forløb 
og naaede ind til Midten af Bladet i en halv Time, og 
han har ofte set en stærkt udtalt Krumning fremkaldes 
i mindre end et Minut. 

De Pirringsmidler, der fremkalde Bevægelsen, ere 
temmelig mange, men de virke langt fra ens. For en 
momentan Berøring er Planten kun lidet følsom, i det man 
kan pirre den rent mekanisk et Par Gange uden at frem- 
kalde nogen Bevægelse, hvilket efter Darwins Mening kan 
have sin store Fordel, thi i stærk Blæst, hvor forskjellig 
Pirring af denne Art let finder Sted, ville dens Kjertel- 
haar altsaa ikke blive bragte til at krumme sig sammen 
til Skade og Tidsspilde for Planten. Heller ikke frem- 
bringer rent Vand nogen Bevægelse, og i saa Fald vilde 
jo ogsaa enhver Regndraabe være generende for Bladene. 
Men for det ringeste mekaniske Tryk,. der i nogen Tid 
" udøves paa Kirtlerné, ere de umaadelig følsomme, ja for saa 
mærkværdig ringe et Tryk som det, der fremkaldes af et 
Stykke af et Haar, der vejer 7,74, af et Gran, thi 
dette var tilstrækkeligt til, naar det lagdes paa en Kjer- 
tel, at fremkalde Bevægelse og alle de med. Bevægelsen 
følgende Fænomener, som Protoplasmaets Sammenklump= 
ning 0. s. v. Hvor meget lettere vil da ikke et lille Insekt, 
der sætter sin Fod paa en Kjertel, bringe den hele Meka- 
nisme i Bevægelse. 

Kjertelhaarene lade sig altsaa vel pirre af en lille 
uorganisk Gjenstand, et. lille Sandskorn f. Ex., men for- 
holde sig dog langt anderledes over for mere fordøjelige 
Dele. Det viste sig, at de have en mærkværdig fin 

Følelse for Tilstedeværelsen af kvælstofholdige Stoffer i 
de Vædsker, som der experimenteres med. En Draabe The, 
Sukkervand, Alkohol og lignende Fluida, i hvilke der 
intet Kvælstof er, foraarsagede ingen Bevægelse; men en 
Draabe af Kjødextrakt”) eller et Afkog af Kaal og Ærter 
og alle Ammoniak-Salte fremkaldte Bevægelserne og 
Protoplasmaets Forandringer, om end med forskjellig 
Kraft, og hvor følsom Kjertelhaarene ere for visse Stoffer, 
fremgaar af, åt 77900070 af et Gran fosforsur Am- 
moniak eri Stand til at fremkalde de nævnte Fænomener. 
Over for saadanne Fakta bliver det lettere at forstaa, at 
en Flue i : Tommes Afstand kunde frembringe Bevægelse 
paa Bladene af Drosera filiformis;- visse Uddunstninger 
kunne vel tænkes at fremkalde den, og Darwin mener 
ogsaa, at kulsur Ammoniak i Luftform kan virke. At der dog 
intet Nervesystem er, som det hos Dyrene, slutter Darwin 
af, at forskjellige Gifte, som Klapperslangegift, der virke 
saa voldsomt paa det dyriske Nervesystem, ingen Virk- 
ning have paa Drosera-Bladet. — Ligeledes virke alle faste 
kvælstofholdige Dele stærkt, altsaa saadanne som .Kjød, 
Brusk, Æggehvide, Smaadyr 0. s. v., og anderledes end 
saadanne, som ikke indeholde Kvælstof. Dette viser sig 
allerede i den Forskjel, der er paa, hvor længe Haarene 
holde sig sammenkrummede; disse holde sig nemlig langt 
længere samlede over de første end de sidst nævnte, 
"over et lille Stump Kjød eller Æggehvide længere end 
over et lige saa stort Stykke Gelatin (Husblas), der 
heller ikke er saa nærende for den dyriske Organisme. 
Tillige holde de sig længere over store Kvantiteter end 


+) Saaledes oversætter jeg det Udtryk, Darwin stadig bruger: »1nfu- 
sion of raw meat. 

over smaa. Have de lukket sig sammen over aldeles 
ufordøjelige Dele, rette de sig snart ud igjen, men ellers folde 
de sig først ud igjen efter flere Dages Forløb. - Bladet er snart 
rede til en ny Fangst, og Darwin har set det samme 
Blad tre forskjellige Gange fange og fordøje Insekter, 
som anbragtes paa det. Sammen med, at Haarene rette 
sig, følger ogsaa, at Indholdet i Cellerne vender tilbage 
til den normale Tilstand. 
Hovedspørgsmaalet er imidlertid jo det, om. Bladet 
virkelig fordøjer, det vil sige bearbejder og optager i sig 
som Føde de kvælstofholdige Stoffer, der bydes det, og 
som virke saa inciterende paa det. At det gjør det, er 
næsten utvivlsomt; herfor tale følgende mærkelige Forhold. 
Naar man anbringer et Stykke raat Kjød paa den 
ene Halvdel af et Blad, blive Slimdraaberne som omtalt 
altsaa større paa de Haar, der krumme sig ned over 
det; og ikke blot det, men tillige forandres Slimens 
Egenskaber, i det den, der før var neutral, bliver sur 
(ved Eddike- og Smørsyre) og holder sig saaledes, saa 
længe som Haarene ere sammenkrummede; hvis den 
neutraliseres med kulsurt Natron, varer det nogle faa 
Timer, før den igjen bliver sur, men neutraliserer man 
Natronet ved en Smule Saltsyre, begynder Slimens for- 
døjende Virksomhed strax. Der er. en mærkværdig Over- 
ensstemmelse mellem denne Slim og de højere Dyrs 
Mavesaft, der ligeledes er syrlig og udskilles livligere, 
naar Maven mekanisk pirres; ligeledes have de begge 
Evne til at forhindre Forraadnelse. Darwin er ogsaa 
kommen til det Resultat, at der, men først naar Kjertlen 
er kommen i Berøring med den fangne Gjenstand, ud- 
skilles en anden Vædske, et Ferment, som skal svare til 
Pepsinen i Dyrets Mave, og som er det ved Fordøjelsen 

særlig virksomme. = Ogsaa Mavens Kjertler afsondre 
først Pepsin, naar de have absorberet visse Stoffer. Den 
udskilte Saft har nu den mærkelige Egenskab fuldstæn- 
dig at opløse Æggehvide, Kjød, Fibrin, Brusk og lignende, 
og. af de fangne Dyr blive derfor kun de kitiniserede 
haarde Dele (Lemmer, Kjæber o.s. v.) tilbage. Men 
raat Kjød, selv i smaa Portioner, og store” Masser Ægge- 
hvide synes dog let at fremkalde Indigestion og Over- 
mættelse. Mest paafaldende er det, at et saa sejt Stof 
som Brusk bliver fordøjet. At fosforsur Kalk, Ben, 
Dentin, ja selv Emaille opløses, er mærkeligt nok, men 
forklares dog let af, at Syren afsondres længere under 
Forhold, hvor disse Dele ere med, end ellers. »Det var 
interessant at se, siger Darwin, at saa længe Syren an- 
vendtes paa at opløse den fosforsure Kalk, fandt ingen 
ægte Fordøjelse Sted, men saa snart Benet var fuldstæn- 
dig befriet for sin Kalk, blev det fibrøse Grundlag an- 
grebet og opløst med største Lethed.« Tolv Stoffer, som 
nærmere opregnes, blev paa selv samme Maade fuld- 
stændig opløste af PDrosera-Bladet og af de højere Dyrs 
Mavesaft; andre, som ikke fordøjes af Dyremaven, op- 
løses lige saa lidt af Drosera-Kjertlerne. 

Mærkværdige ere alle disse Overensstemmelser med 
Fordøjelsen hos Dyrene; man kan jo ikke andet end 
komme til den Overbevisning, at Prosera virkelig tager 
dyrisk Føde til sig, noget der ogsaa vilde stemme med, 
at den næsten ingen Rødder har. Den fortærer for øvrigt 
maaske ikke alene dyrisk, men ogsaa vegetabilsk Føde, 
thi det kan ikke fejle, at Blomsterstøv, Frø og Blade af 
Planter, f. Ex. af Tranebær og Lyng, der jo ofte voxe i 
Selskab med Soldug, let føres hen paa Bladene, og disse 
Dele ville alle angribes af Kjertelslimen. At Kjertlerne 

ogsaa formaa at optage Stof i sig ved Gjennemsivning 
gjennem Cellevæggene, lige saa vel som de formaa at udskille 
Vædske, fremgaar af, at de hurtig forandre Farve, naar 
man berører dem med en Draabe kulsur ÅAmmoniak, samt 
af at de holde sig længere krummede over de Dele, der inde- 
holde Kvælstof, end over dem, hvori dette ikke findes. 
Hvad der nu nødvendigvis maa bestyrke den An- 
skuelse, at Soldug virkelig nærer sig af de fangne kvælstof 
holdige Dele, er, at der er en Mængde Træk fælles for den og 
alle de som »Insektædere« i det følgende anførte Planter, 
samtidig med at det mere uvæsentlige, nemlig Maaden, 
hvorpaa de fange Byttet, varieres paa forskjellig Vis. 
Hvad der gjælder for Drosera rotundifolia gjælder 
nemlig i alt væsentligt ikke blot for andre Soldug- 
Årter, men ogsaa for alle Planter af denne Familie, saa 
vidt de ere godt kjendte. Meget ejendommelig er af disse 
den berømte »Fluefanger« (Dionæa museipula), der kun 
voxer vildt i Nord-Karolinas Sumpe. Bladene sidde og- 
saa her samlede ved Jorden, men ere anderledes ind- 
rettede end hos Soldug. Efter en vingeformet udbredt Stilk 
følger en stærk Indsnøring og saa en lille næsten kreds- 
rund Plade, der ved en kraftig Midtribbe er delt i to 
Halvdele; disse danne, naar Bladet er mest aabent, 
omtrent en ret Vinkel med hinanden. Langs Bladranden 
sidder en Række stive, spidse Børster, og paa hver af 
Bladets Halvdele er der tre i en Trekant stillede smaa 
Børster. Bladet har saaledes: en vis Lighed med en 
Rottefælde, og denne Lighed bliver endnu mere slaaende, 
naar vi se, hvorledes det arbejder. Der er intet andet 
pirreligt end de sex smaa Børster, men de ere det ogsaa 
i en saadan Grad og forplante Pirringen saa raskt videre, 
at naar man let berører en af dem, eller naar f. Ex. en 

Flue træder paa en af dem, slaa de to Bladhælvter sam- 


men med en forbavsende Hurtighed, og Tænderne paa de 


Dionæa muscipulAÅ: a& et Blad, aabent. B, halvt og C helt tillukket. (Naturl. Størr.) 


to Rande gribe da ind mellem hverandre ganske som paa 
en Rottefælde (Fig. 3). Bladets Sider krumme sig tillige 
noget, men det lukker sig ikke strax helt sammen, og 
det af en overmaade naturlig Grund. Det fangede In- 
sekt vil naturligvis ud igjen; det søger hen mod Lyset 
og støder paa det Gitter af Randbørsterne, der lukker 
for Indgangen; er det nu lille, lykkes det uden Vanske- 
lighed for det at slippe ud, og efter omtrent et Døgns 
Forløb har Bladet lukket sig op igjen og staar, selv før 
det er hel aabnet, beredt til at gribe et nyt Bytte — 
det kan ikke. lønne sig for Bladet at spilde Tid og 
Safter paa at fordøje et saa lille Dyr; det lader det 
derfor gaa, ganske som Fiskeren, der slipper eller burde 
slippe Yngelen fri. Men over for et stort Dyr bærer det 
sig anderledes ad; Gitteret spærrer Vejen for det, og nu 
begynde Bladhælvterne ganske langsomt at lukke sig 
sammen, og til sidst ligge de saa tæt og fast sammen- 
klappede, at Bladet gaar itu, snarere end man opnaar at 
lukke det op, og at en Bule paa hver Side af det luk- 
kede Blad betegner det Sted, hvor Insektet ligger fast- 

holdt, ja undertiden næsten knust. Er deten fugtig lille Del af 
et: dyrisk Legeme, der er fanget, foregaar det samme Luk- 
ningsfænomen. « Hvad Drosera opnaar ved sin Slim, det 
opnaar Dionæa ved sin Pirrelighed for momentan Berøring ; 
Børsterne ere her helt anderledes byggede, de afsondre 
ingen Slim og kunne heller ikke opsuge Vædske, thi naar 
en Draabe kulsur Ammoniak, der jo virkede saa kraftig 
paa Drosera-Kjertlerne, anbragtes paa en af dem, skete 
der hverken nogen Bevægelse eller Forandring i Celle- 
indholdet, hvilket sidste heller ikke findes under den al- 
mindelige Bevægelse. 

Smaadyr kunne altsaa fanges og fanges virkelig 
ogsaa, det vide vi i omtrent et Aarhundrede, og. deraf 
har Planten jo ogsaa faaet Navn; der blev endog i for- 
rige Aarhundrede udtalt den Mening, at Bladet af ren 
Dyrekjærlighed havde sine sex Børster for ved dem at give 
det fangede Dyr et coup de grace. Men hvorledes for- 
døjer og fortærer Bladet de fangne Dyr? 

Er det et ikke organisk Legeme, der f. Ex. af 
"Vinden føres hen og pirrer Bladet, eller udfører man 
paa anden Maade (f. Ex. ved at lægge et Stykke Papir, 
Træ, Sten paa det) en ren mekanisk Pirring, sker det 
samme, som naar Byttet slipper ud, Bladet aabner sig 
snart igjen og er tørt lige som "før; der er ingen Saft 
bleven afsondret. Ligesom hos Soldug er det altsaa 
indrettet saaledes, at det ikke spilder sin Kraft påa 
ufordøjelige Dele, og mærkværdig nok kunne heller ikke 
Regndraabernes Fald paa Bladet fremkalde nogen Be- 
vægelse. . Men er det et Dyr eller et dyrisk, lidt fugtigt 
kvælstofrigt Legeme, der er fanget, holder: Bladet sig 
lukket i mindst en Uge, og nu sættes en Mængde smaa 
rødlige Kjertelhaar, som dække næsten hele Bladets Over- 

side, og som tidligere vare uvirksomme, i Arbejde: de 
begynde at afsondre en Saft, men først, saa snart de ere 
komne i Berøring med det kvælstofholdige Legeme, først 
de nærmeste, saa, efterhaanden som kvælstofholdig Vædske 
kommer i Berøring med andre, alle fjærnere, og inden for 
de to sammenlukkede Bladhælvter, der vides ud fra hin- 
anden, dannes der en Art temporær Mave, fyldt med en 
slimet, farveløs og stærkt syrlig”) Vædske, der kan være 
saa rigelig, at Draaber falde ud, naar Bladet skæres op. 
At denne Saft ikke fremkommer blot af det forraadnede 
Dyr, fremgaar deraf, at den begynder at dannes, endnu 
inden Dyret er dødt. I de 1—2—3 Uger, i hvilke Bla- 
det holder sig lukket, bliver nu det indesluttede Kjød, 
Brusk, Æggehvide 0. s. v. opløst, naar det ikke er til Stede 
i for store Stykker, og er det et Insekt, der er fanget, 
er der, naar Bladet aabner sig igjen, ikke andet tilbage 
end de ufordøjelige kitinagtige Dele, — alt det, som 
lod sig opløse, er opsuget af Bladet. At Kjertlerne tillige 
have Opsugningsevne, viser sig jo nemlig tydelig af den 
forskjellige Virkning, som kvælstofholdige og ikke-kvælstof- 
holdige Legemer have paa dem; det bevises yderligere af, 
at Celleindholdet i de Kjertler, der have været i Berøring 
med fordøjeligt Stof, forandres og bevæger sig paa samme 
Maade som hos Soldug. 

Dionæa er ikke saa stor en Æder som Drosera; 
mange Blade kunne ikke holde mere end ét Maaltid, an- 
dre to til tre; men der hengaar altid længere Tid end 
hos Soldug, inden de kunne tage et nyt Maaltid, ja i 
Tiden nærmest efter et ere de ikke en Gang pirrelige. 

- Dog ikke nok hermed, at Fordøjelsesprocessen i 


+) En anden Iagttager angiver, at der er Myresyre til Stede. 

"denne mærkelige »Fluesmække « ganske ligner den dyriske, 
for saa vidt som der i begge Tilfælde udskilles en syrlig 
Saft ved Nærværelsen af et fordøjeligt Legeme; der er 
endnu et mærkeligt Punkt at nævne, som den engelske 
FysiologBurdon-Sandersson har opdaget, og det er, 
at der er »en saa vidunderlig fuldstændig Lighed«, som 
han siger, mellem Bladets Sammenklappen og en Muskels 
Sammentrækning; der findes en konstant elektrisk Strøm 
.1 Pladen og Stilken af Fluefanger-Bladet, og naar Bla- 
det irriteres, forstyrres Strømmen paa selv samme Maade 
som i Musklen, der trækker sig sammen. | 

Hos de andre Slægter af Solduggenes Familie har 
Darwin fundet lignende Fænomener som hos de to fore- 
gaaende; jeg skal her kun nævne en af dem, en lille 
svømmende rodløs Vandplante, »en Miniatur-Dionæa«, 
en Vandplante, der findes blandt andet nogle ganske 
faa Steder i Evropa: A/drovanda vesiculosa. En, Gren 


ses Fig. 4 i naturlig Størrelse, og et forstørret sam- 

Aldrovanda vesiculosa. 


menlukket Blad Fig. 5. Stænglerne ligge horisontalt 
i Vandet, bærende Kranse af Blade; bagtil dø de bort, 
fortil voxe de videre. Bladet minder om Fluefangerens ; 
paa den vingede Stilk, der for oven løber ud i 4—6 
Børster, sidder en lille Plade, som man imidlertid indtil 


369 


for to Aar siden troede altid var lukket; da opdagede 
Overgartner Stein ved Berlins botaniske Have, at ved en 


Et Blad af Aldrovanda. 


tilstrækkelig høj Temperatur staa Bladene aabne, omtrent 
saa meget som Skallerne paa en levende Musling, og 
tillige, at de ere meget pirrelige. De klappede sammen 
f. Ex. over Knappenaale, men da disse ere temmelig 
ufordøjelige Gjenstande, gav de Slip paa dem efter 
24—36 Timers Forløb. Cohn i Breslau førte Under- 
søgelsen videre, og i et Foredrag, som jeg i Fjor hørte 
ham holde paa Naturforskermødet i Breslau, meddelte han 
at naar det er Smaadyr saasom Muslingkrebs 0. l., der ere 
blevne lukkede inde, holde Bladene sig lukkede i omtrent 
sex Dage, og Dyrene omkomme. Planter, der havde. voxet 
i rent Vand, og hvis Blade derfor var tomme, blev 
flyttede over i et Vand, hvori der var mange Smaakrebs, 
og den næste Morgen var mange af disse indespærrede i 
de smaa Fængsler. Paa Bladene er der to forskjellig 
byggede Partier ; det indre, der er lidt konkavt, bærer 
smaa farveløse Kjertler og desuden nogle lange spidse 
Børster, der sikkert ere de pirrelige Dele; den ydre paa 
hver Bladhælvt halvmaaneformede Del er meget tynd og 
bærer hverken Kjertler eller store Børster, men smaa fir- 


grenede Haar. Mellem Kjertlerne og disse Haar skal der 
Femte Række. II. 94 

efter Darwin være en væsentlig Forskjel med Hensyn til 
Funktion. At Kjertlerne afsondre en opløsende Vædske 
og bag efter opsuge det fordøjede Stof, er meget sand- 
synligt paa Grund af Ligheden med Dionæa, fordi deres 
Celleindhold løber sammen til ganske lignende -Klumper, 
naar de have absorberet en Smule Kjødextrakt; fordi det 
har en ejendommelig kornet Beskaffenhed i Blade, som 
længe have indesluttet et Dyr, og fordi de dækkende 
Dele paa de fangne Dyr have en egen Beskaffenhed. 
Derimod er det sandsynligt, at de firdelte Haar paa den 
ydre Del af Bladet alene kunne absorbere Exkrementer 
og raadnende dyriske Dele, ganske som de fuldstændig 
overensstemmende Haar i Blærerodens Blære, hvorom 
nærmere neden for. Nye Undersøgelser over denne Plante 


maa imidlertid anstilles. 


Fra Solduggenes Familie vende vi os til Blære- 
rodfamilien, for hvilke vi i Danmark have Repræsentanter 
i Vibefedt og Blærerod. 

Den første Plante, jeg vil omtale, er Vibefedt 
(Pinguicula vulgaris), den lille interessante Moseplante 
med de smukke violette Blomster og de klæbrige, aflange, 
omtrent halvanden Tomme lange Blade, der ere fladt 
udbredte paa Jorden. Ved dette sit Ydre minder den 
om Drosera og Dionæa, ligesom selve Blærerod er en 
Parallel til A/drovønda. Ingen har nøgen Sinde før anet 
om den, at den skulde give sig af med at spise Dyr; 
men Darwin blev ført til at undersøge den ved, at én 
fortalte ham, at i Cumberlands Bjærge havde han fundet 
mange Insekter fastklæbede til dens Blade. 

Randen af Bladene er krummet opad, og Oversiden 
af dem er tæt bedækket med to Slags Kjertelhaar, som 

afsondre en Slim, der er saa klæbrig, at man undertiden 
kan trække den ud i fine Traade paa 18 Tommers Længde; 
mange Insekter hænge fast ved dem (paa et Blad har 
man fundet endog 30), ligeledes Frø, Blomsterstøv og 
smaa Blade f. Ex. af Lyng. Skjønt vi nu ere komne 
"imd i en anden Familie, der i det naturlige System staar 
meget langt fra Solduggene, træffe vi dog nøjagtig de 
samme Fænomener ved disse kjertlede Blade som hos 
hine, nemlig at døde Dyr og andre kvælstofholdige Dele 
incitere Kjertlerne til stærkere Afsondring, men ufor- 
døjelige Dele gjøre det ikke; at den udskilte Saft der- 
paa bliver syrlig og kan opløse (»fordøje«) dyriske Dele 
(Insekter, Brusk, Kjød, Æggehvide osv.); endelig at den 
opløste kvælstofholdige Masse opsuges af Kjertlerne, thi 
disse forandre Farve, og deres Protoplasma trækker sig 
sammen til langsomt bevægede kornede Klumper. Alt 
dette har Darwin oplyst os om gjennem en Række af 
Experimenter, som det vil blive for vidtløftigt at an- 
føre her. 

Ogsaa her træffe vi et Bevægelsesfænomen, hvad 
man hidtil ikke har haft Anelse om; Kjertelhaarene ere 
ubevægelige, men hele Bladets Rand sætter sig i Be- 
- vægelse og. ruller sig ind i Løbet af et Par Timer, naar 
det inciteres enten ved et fortsat Tryk af hvilken som helst 
lille Gjenstand eller ved kvælstofholdige Stoffer, selv fly- 
dende som Kjødextrakt. Da Darwin lagde nogle smaa 
Fluer langs med den ene Rand af et Blad, var denne 
Rand efter 15 Timers Forløb rullet ind »ligesom Sneglen 
i det menneskelige Øre«, saa at den til Dels dækkede 
Fluerne, og Kjertlerne, der var i Berøring med Fluerne, 
saa vel som de, der sad paa Randen, afsondrede alle 


"meget livlig; den anden Bladrand holdt sig uforandret. 
24= 

Ved denne Indrulning transporteres den. pirrende Gjen- 
stand ind mod Midten af Bladet, hvoraf da følger, 
at et større Antal Kjertler kunne komme i Berøring med 
den og irriteres. Hvad Soldug opnaar ved at bevæge 
sine Kjertelhaar, opnaar Vibefedt altsaa ved.Indrulning af 
Bladranden; men saa snart et Bytte saaledes er. ført 
ind mod Midtribben, ruller Randen sig tilbage, og dette 
sker derfor paafaldende hurtig, sammenlignet med den 
Tid, de andre Slægter bruge for at aabne deres Blade, 
nemlig i 1—2 Døgn. Sekretionen åf Slim er ofte saa 
rigelig, at store. Draaber rulle ned ad Bladet eller blive 
liggende ved Randen eller paa de dybere Steder af det, 
og i saadanne Draaber opløses de kvælstofholdige Legemer 
hurtigere og fuldstændigere. 

For øvrigt æder Vibefedt vist ogsaa Plantestoffer. Da 
selv nogle faa Korn af Blomsterstøv, anbragte paa et en- 
kelt Kirtelhaar, ere tilstrækkelige til at faa det til at 
- afsondre rigelig Vædske, er det rimeligt, at de og andre 
kvælstofholdige Plantedele som Frø, Blade osv. fortæres; 
man kan finde mange Frø og Frugter f. Ex. af Stargræs 
klæbende ved Bladet, og Frøene angribes ofte saaledes 
af den udskilte Vædske, at Kimen dræbes. 

En Slags tropisk Vibefedt er Slægten Genlisea, hos 
hvilken jeg har fundet to Slags Blade (se den naturhist. 
Forenings Vidensk. Meddelelser, 1874): nogle spateldan- 
nede, andre. (vistnok svømmende) formede som enFlaske med 
meget lang Hals. Darwin har ogsaa taget denne Slægt op 
blandt sine »Insektædere«, og sikkert med Rette, thi vi 
have begge fundet Levninger af Smaadyr i de flaske- 
formede Blade, og disse have en højst mærkelig Bygning, 

det der baade findes en Mængde smaa Kjertelhaar især 
i det større hule Rum, og i Flaskehalsen den ene Etage 

af stive Børster over den anden; alle Børster vende 
Spidsen nedad og lidt indad, og det hele Organ er saa- 
ledes bygget efter Princippet for en Aaleruse eller en 
vis Slags Musefælde: smaa Vand-Dyr kunne let komme 
ind, men naar de ville ud, støde de mod Spidserne af 
Haarene og holdes tilbage. Da vi ingen levende Planter 
have haft til vor Raadighed, have vi foreløbig altsaa blot 
Bygningen at holde os til og drage Slutninger af; af 
Overensstemmelsen med Wfricularia maa man slutte, at 
der kun findes absorberende Kjertelhaar. Ved at være 
en Vandplaute og have hule Bladdele fører Genlisea os 
til selve Blæreroden (Uftricularia). 

Det er Cohn i Breslau, der først (1874) har henført 
denne Slægt til »Insektæderne«, men Darwin er for øvrigt 
selvstændig kommen til samme Resultater som han. De 
i fine Flige delte Blade paa denne til Trods for Navnet 
fuldstændig rodløse svømmende Plante bære mange Blærer, 
Organer, som enhver Botaniker »kjender«, og som det dog 
nu viser sig, at vi slet ikke kjendte. Disse Blærer ser 
man ofte fyldte med smaa Vanddyr; jeg har haft voxende 
i et Glas en Blærerod, paa hvilken mange Blærer var 
ganske røde af de gjennemskinnende Æggesække paa 
fangne - Smaakrebs; det er mest saadanne, men ogsaa 
Myggelarver og andre Vanddyr, der blive fangne, og man 
har fundet indtil 10 i én Blære, skjønt disse jo dog er 
meget småa Organer. Cohn flyttede en Aften en Ufri- 
cularia fra rent Vand til Vand, der var rigt paa Dyr; 
næste Morgen var mange Blærer fyldte. Enhver i det 
foregaaende omtalte Slægt havde sin ejendommelige Maade 
at fange paa: her træffe vi en ny Mekanisme. Paa Blæ- 
ren er der en Aabning, en Slags Mund, der fører ind til 
det med Vand, hvori der kan være Luftblærer, fyldte 


370 


indre; ved den øvre Rand af denne Mund sidder der to 
følehornlignende Organer (Darwins »antennæ«) med nogle 


lange Haar, og ned langs Siderne sidder der andre mange- 


Utricularia vulgaris; et Stykke af en Gren med et lille Blad, der kun har 
en Blære; forstørret, efter Naturen. 


cellede Børster. Hvad Nytte disse Dele gjøre er ikke 
ganske klart, muligvis danne de en Slags Forgaard, der 
skal tjene til at samle Smaadyrene, og gjennem hvilken 
de ledes til at finde ind til Munden, omtrent som Fiskene 
ledes i et Bundgarn. Denne begrænses for neden af en 
kraftig, hesteskoformet »Kjæbe«, men fra den øvre Del 
hænger en halvkredsformet, tynd og gjennemsigtig Hinde 
ned, der ligesom en Klapventil ligger fasttrykket op til 
Kjæbens Bagrand, og den virker ogsaa ganske som en 
saadan. Den kan kun aåabnes indad, den er meget ela- 
stisk, og bliver den presset indad, springer den strax 


tilbage, saa snart Trykket hører op; og den slutter saa 

tæt op til Kjæben, at en Smaakrebs en Gang havde 
faaet sit Følehorn i Klemme og derved blev holdt fast 
en hel Dag. Dyrene maa altsaa tvinge sig igjennem, 
naar de lukke Døren op, men nogen synderlig stor Kraft 
synes ikke nødvendig dertil, der mærkes i alt Fald ingen 
Modstand, naar man stikker en fin Børste ind og aabner 
Klappen; ere de først komne inden for, komme de ikke 
ud, med mindre de, hvad Cohn saa en Myggelarve gjøre, 
æde sig gjennem Blærens Væg. Hvad der lokker Dyrene 
ind er ukjendt; maaske er det rigtigt, hvad Cohn formoder, 
at Haar, der sidde i Munden, afsondre en Lokkemad, 
maaske søge saadanne Smaadyr gjærne ind i Huler for 
at finde Ly. Fru Treat i New Jersey har ofte iagttaget 
Dyrenes Færden om Blæren.. »Cypris« (en Smaakrebs), 
skriver hun, »var meget forsigtig, men blev dog ofte fan- 
gen; naar den var kommen til Blærens Mund, betænkte 
den sig undertiden .og løb sin Vej; undertiden kom den 
tæt op til og dristede sig endog et Stykke, paa Vej ind 
i Munden, men trak sig saa hurtig tilbage, som om den 
var bange.« 

Blærens indre Overflade bærer mange firgrenede 
Stjærnehaar ganske lig dem, vi fandt hos den i Systemet 
saa fjærnt staaende A/drovanda, og hos denne virke de 
i Følge Darwin blot ved at opsuge forraadnende Dele, 
medens de ikke skulle afsondre nogen digestiv Vædske. 
Stykker af Kjød, Æggehvide, Brusk 0. l. blev ikke 
angrebne som ellers, de skarpe Kanter ikke afrundede osv. 
Der finder altsaa næppe nogen Bearbejdelse af Byttet 
Sted, og det er derved let forstaaeligt, at man kan se 
de fangne Dyr tumle sig i deres Fængsel i mange Dage; 
det er først, naar de gaa i Forraadnelse, hvad maaske 
fremskyndes paa en eller anden Maade, at de opløste 

Dele blive opsugede, hvorom Forandringer i Haarenes 
Celleindhold ere Vidne. 

" Sammenligne vi Genlisea og Blæreroden med de 
foregaaende Slægter, se vi, at Fangeapparatet navnlig deri 
er forskjelligt fra disses, at vi have en færdig dannet, 
formbestandig Hule, i hvilken Dyrene maa ned ; de fleste an- 
dre maatte ved visse Bevægelser først danne sig en saa- 
dan Mave. Vi kjende et Antal andre Planter, der 
ogsaa have mærkværdig dannede hule Blade eller Blad- 
dele, hvis Betydning hidtil har været os fuldstændig ube- 
kjendt og gaadefuld; man har vel nærmest betragtet dem 
som en Slags Kuriositeter, Naturen i et vist Lune havde 
dannet. Nu vender Opmærksomheden sig naturlig ogsaa 
hen paa dem, og Uvisheden om, hvor vidt ogsaa disse 
Organers Betydning kunde være at fange Dyr til Føde, 
søges opklaret ved Undersøgelse.  Saadanne Planter 
ere den ostindiske Kandebærer, de nordamerikanske 
Slægter Sarracenia og Darlingtonia samt den nyhollandske 
Cephalotus, Planter, der ere langt fjærnede fra hverandre 
i systematisk Henseende ligesom i geografisk. Darwin har 
ikke selv undersøgt dem, men i Fjor gjorde Dr. Hooker 
paa Naturforskermødet i Belfast Rede for sine Under- 
søgelser over dem. 


Kandebæreren (/Wepenthes destillatoria 0. fl.) har 
sit Navn af de mærkværdige Krukker, der sidde paa 
Spidsen af mange Blade, medens andre Blade kun ende i en 
lang tynd Slyngtraad, ved hvis Hjælp Planten klatrer højt 
op i Skovenes Træer og Buske (Fig. 7). Denne Kan- 
des Størrelse og Form er forskjellig hos de forskjellige 
Arter; der er saaledes de Arter, hvor den er indtil 
11 Fod lang og saa vid, at en lille Fugl let smutter ned 

i den, medens andres kun ere omtrent en Tomme lange, 


og hvad Formen angaar, .daåa synes den endog at kunne 


Nepenthes ; formindsket. 


være forskjellig hos de unge og de gamle Individer af 
samme Årt, hvoraf Hooker giver følgende Forklaring, i det 
han gaar ud fra, at Planten fanger Dyr. Hos unge 
Planter og hos enkelte Arter, der have deres Blade nær 
ved Jorden, hvile Krukkerne paa Jorden; de ere da lavere 
og videre og have et mere aabent Laag samt en ejen- 
dommelig frynset Bræmme om Mundingen, der sikkert 
skal vejlede Dyrene hen til og ned i Krukken, og de 
Dyr, som den nu lægger an paa at fange, ere saadanne, 
som krybe. Paa de ældre Planter blive Krukkerne læn- 
gere, mere valseformede, Laaget bliver større, og disse 
frit i Luften hængende Krukker formodes at besøges af 
flyvende Dyr. Vist er det i alt Fald, at mangfoldige 
Dyr fanges i Krukkerne. 

Her træffe vi følgende Fangemetode. Dyrene lok- 
kes rimeligvis til Krukkerne påa samme Maade som 

til de Blomster, hvor de søge Honning; Krukkens Mun- 
ding og Laag er nemlig ofte livlig farvet og udsveder 
en fristende Honning. Der er kun én Art, siger Hooker, 
hvor Laaget ingen Honning udsveder, men hos den er 
det ogsaa bøjet vandret. tilbage fra den forræderske Mun- 
ding. Ere Dyrene lokkede til Krukkens Munding og 
færdes der, gjælder det for Planten om at bemægtige sig 
dem; til den Ende er Krukkens indre Flade bygget paa 
ejendommelig Vis. Efter den »tillokkende« Flade øverst om 
Mundingen følger en »Glidebane«, en mat blaagraa Flade 
beklædt med en glat, glasagtig Hinde og indrettet til 
intet Fodfæste at give, saa at et Insekt, der kommer hen 
påa den, vil falde dybere ned og ned i Krukkens nedre 
Del, der er fyldt med Vædske. I denne Del er Overfladen 
nemlig meget rig paa Kjertler; hos én Art fandt Hooker 
endog 3000 paa en Kvadrattomme, og disse afsondre 
den syrlige Vædske, der til enhver Tid findes i Krukken, 
selv før den aabner sig. Hvad der nu er overraskende 
er det, at vi her træffe en Saft, som er sur eller dog 
bliver sur, naar Fluer o. l. komme i den, og som har 
Egenskaber, der ganske ere de samme som Prosera'ens, 
Dionæa'ens og andres Slim, thi Stykker af Kjød, Brusk osv. 
blive i Løbet af 24 Timer angrebne paa samme Maade 
som hos disse; de skarpe Kanter ædes bort, Stykker paa 
flere Grans Vægt forsvinde fuldstændig i Løbet af 2—3 
Dage, og Hooker har to Gange set, at Saftmængden i 
Krukken forøgedes, naar han lagde dyriske Dele derned; 
Afsondringen tog altsaa til ligesom hos Drosera, Dionæa 
osv., medens uorganiske Dele ikke fremkaldte nogen - 
Forandring... Han har ogsaa set, at Vædsken mister sin 
fordøjende Kraft, naar den tages ud af Kanden,. hvilket 
maaske kunde tyde paa, at der ogsaa her afsondres en 

fordøjende Vædske (Pepsin), men først, naar et kvælstof- 
holdigt Legeme er bragt ned i Krukken. Mere vide vi 
egentlig ikke om denne Plante, men under de i øvrigt 
forandrede Forhold stemmer dette jo saa fuldstændig 
med hvad vi have set hos, de foregaaende Planter, at 
hvis disse virkelig æde Dyr og dyriske Dele, maa Kande- 
bæreren utvivlsomt ogsaa gjøre det. 

En ganske lignende Indretning findes hos den 
avstralske Cephalotus, som man kan faa at se i vor 


Cephalotus; naturlig Størrelse, 


botaniske Have, og af hvilken et Par Blade afbildes 
Fig. 8. Man vil se, at der ligesom hos Genlisea er to Slags 
Blade, nogle bredt ægdannede og flade, andre som en Krukke 
med Laag paa. Om denne Plante vide vi hidtil kun 
det, at der i Følge en gammel Notis hos den engelske 
Botaniker Rob. Brown i Plantens Hjemstavn findes 
mange Myrer druknede i Krukkerne. 

Vi komme nu til de sidste Slægter, Sarracenia, 
som Nordamerikanerne kalde »Trompet-Blad«, og Dar- 

lingtonia, der staar den meget nær”). Navnlig ved 
Hookers Undersøgelser ere de nu ret vel bekjendte. At 
der omkommer Insekter i de hule ved Jorden rosetformet 


samlede Blade er meget let at iagttage, thi de ere i 


=zrz = 

Å, Sarracenia purpurea, og B, et Blad af S$. flava; begge formindskede. 


den frie Natur altid fulde af druknede Myrer, Fluer, 
Møl og Dagsommerfugle, Græshopper, Edderkopper osv., 
og disse lokkes derhen omtrent paa samme Maade som hos 


Kandebæreren. Figuren viser, at der langs den øvre Side 


+) Af den første Slægt have vi meget smukle Exemplarer i vor 
botaniske Have. 

af de hule Blade løber en høj Kam eller Vinge, og at 
der påa den ene Side af Mundingen findes et hos A mere 
opret, hos B hen over Mundingen bøjet Laag. Man har 
fortalt, at dette Laag var fastgjort til Bladet ved et 
Hængsel, og at det lukkede sig i Tørke for at forhindre 
Vandet fra at fordampe, men dette er ikke sandt; Laa- 
get er ganske solidt fastgjort. Der er nu ogsaa her for 
det første en »tillokkende« Flade, nemlig paa Indersiden 
af Laaget og i Mundingen af Bladet, hvor der udsvedes 
en sød Saft, og hos én Art gaar der oven i Kjøbet efter 
Dr. Mellichamps Undersøgelser en honningsød Sti 
langs begge Sider af den omtalte Kam ned til Jorden, 
ad hvilken Insekterne paa den snedigste Maade ledes til 
deres Undergang. Længere nede i Bladet kommer der 
saa en »Glidebane«, i det Overfladen er dannet af glas- 
klare Celler, som forlænges i korte, kegledannede Smaa- 
torne; disse ligge som Stenene paa et Tag med Spidserne 
nedad, man rutscher let ned ad dem, men kommer 
vanskelig op. Dernæst er der en kjertelbærende- Flade, 
som heller ikke giver noget Fodfæste, og hos nogle Arter 
skal der endog være en »fastholdende« Flade i den ne- 
derste Del af Bladet med stive mod Midten sammen- 
løbende Haar. Det er rimeligvis fra de talrige Kjertler, 
at den Vædske afsondres, der findes hos de fleste Arter”), 
og som er slimet, har en egen sammensnærpende Smag 
og udøver en ganske ejendommelig Virkning paa de In- 
sekter, der falde ned i den. »En Flue, som man kaster 


. 1 Vand, undslipper let, fordi Vandet ikke hæfter sig ved 


+) Alle Arter ere ikke indrettede ens; den i vor Have dyrkede svnes ikke 
indrettet paa at fange Insekter som de andre, i det den ingen 
Honningdannelse har og ingen særlig Saft i Bladhulen, men In- 
sekter findes dog mellem Haarene -i denne. 

dens Vinger, men den slipper aldrig ud af Sarraceniens 
Vædske; omtrent ? Minut efter, at den er falden ned, 
synes den død, men hvis man strax trækker den op, kan 
den dog komme til sig selv igjen efter 1—1 Times For- 
. løb.« Fuldstændig kjendte ere disse Planter ikke, og naar 
man maa antage om dem, at de virkelig fortære de 
fangne Insekter, er det nærmest paa Grund. af Analogien 
med de andre. 

Massen af de fangne Dyr skal kunne være ganske 
uhyre — mere end Planten maaske kan have Brug for; 
men de komme undertiden ogsaa andre til Gode, i det 
man kan se visse insektædende Fugle, som have lært, at 
der er et Bytte at gjøre i de hule Blade, aabne dem 
med deres Næb og plyndre Sarraceniens Spisekammer. 
Et andet mærkværdigt Træk har en nordamerikansk 
Naturforsker, Riley, iFjor oplyst os om (det findes med- 
delt blandt andre Steder i »Nature«), og det bestaar 
deri, at der er to Insekter, som ere »skudfrie« og uden 
Fare færdes i, ja endog ere henviste til at leve i »det 
sireneagtige Blads indhold. Det ene er et lille Møl 
(Xanihoptera semicrocea Guen.), hvis Hunner lægge Æg- 
gene nær »Trompetens« Munding, og hvis Larver ligeledes 
leve der; den anden er en Spyflue, som Riley har givet 
Navnet Sarcophaga Sarraceniæ. I Bladene af Sarracenia 
variolaris og flava vil man næsten uden Undtagelse finde 
en hvidlig, benløs Maddike tumlende sig; den er omtrent 
saa tyk som en Pennepose, og naar den har ladet sig 
amme op i denne Vælling af dyriske Levninger, gnaver 
den sig ud af Bladet, gaar ned i Jorden og gjennemgaar 
sin Forvandling. Efter faa Dages Forløb kommer den 
frem som fuldt udviklet Spyflue. Den hører til de levende- . 

fødende Arter, og naar den føder, sætter den ofte indtil 
et Dusin Maddiker ind i Verden, specielt i et Sarrace- 
niablad; mellem disse Søskende opstaa nu en forbitret 
Krig, der uden Undtagelse ender med, at den stær- 
keste alene bliver tilbage, selv om der var Føde nok 


til flere. 


Vi ere nu til Ende med vor Oversigt over de hidtil 
kjendte kjødædende Planter. At de nu virkelig optage i 
sig for at bruge som Næring de organiske Masser, som de 
bemægtige sig, er vel ikke fuldstændig bevist; dertil 
maa der høre endnu en Undersøgelse, der maa gaa i kemisk 
og experimental-fysiologisk Retning; at der er mange 
andre uløste Spørgsmaal med Hensyn til denne Er- 
næringsproces, er jo ogsaa vist nok; men der kan dog 
næppe være Tvivl om, at Darwin, Hooker, Cohn og 
mange andre have Ret, naar de tro, at de anførte Plan- 
ter virkelig leve af de fangede Dyr ved Siden af anden 
Næring, som de kunne optage fra Jorden og Luften. 
Under alle de mange forskjellige Maader, paa hvilke 
Bladene arbejde og ere indrettede, nogle med en færdig- 
dannet »Mave«, medens andre først danne sig en saadan 
ved visse Bevægelser, nogle med høj Grad af Pirrelighed 
og raske Bevægelser, andre med en meget svagere Pirre- 
lighed og langsommere Bevægelser osv., gaar der dog 
visse fælles Træk gjennem dem alle, saa vidt de ere 
kjendte, nemlig Afsondringen af en Vædske, der har de 
samme Egenskaber, forandres paa samme Vis og navnlig 
virker paa samme angribende og opløsende Maade paa 
saadanne organiske Dele, der ogsaa ere let fordøjelige 
for den dyriske Maves Safter, med hvilke den jo angives 

at stemme mærkværdig nøje”). Fremhæves kan endnu 
et Par fælles Træk, af hvilket det ene maaske har min- 
dre Betydning, det nemlig, at af de paa Landet voxende 
»Insektædere« findes de fleste (Prosera, Dionæa, Sarra- 
cenia, Pingquicula, flere Genlisea”er)i Moser, mellem Tørvemos 
og paa lignende fugtig Bund og have deres Blade sam- 
lede i en Roset ved Jorden, medens de andre ere svøm- 
mende Vandplanter ; det andet, som Cohn og Darwin 
især have fremdraget, har derimod ganske bestemt mere 
at sige, nemlig det, at hos nogle som A/drovanda og 
Blærerod mangler Roden ganske eller næsten ganske, og 
hos de fleste andre er den, saa vidt de kjendes nærmere, 
yderst ubetydelig (Soldug, Fluefanger, Vibefedt etc.). 
Dette harmonerer jo nemlig godt med, at de maa skaffe 
sig den. nødvendige kvælstofholdige Næring ad anden 
Vej. Disse det sidste Par Aars Undersøgelser have til- 
lige lært os, hvor uendelig meget og uendelig inter- 
essant der endnu er at opdage i Naturen, og det paa 
Væsener, der ere os ellers saa »velbekjendte« og findes 
saa at sige lige uden for Døren. Banen er nu brudt i 
en ny Retning; det ligger nær åt antage, at vi om nogle 
Aar ville vide mange Gange mere end nu om »insekt- 
ædende Planter« og maaske endog være komne til det 
Resultat, at mangfoldige andre Planter have denne tredje 
Ernæringsvej foruden de to almindelige gjennem Roden 
og Luften, og at de optage Kvælstof fra Dyr, der klæbe 
ved dem eller fanges paa anden Maade, eller gjennem 
Regnvandet, der jo indeholder smaa Kvantiteter deraf. 


+) For ganske nylig meddelteLawson Tait, at han havde uddraget 
et Stof af Drosera'ens og Kandebærerens Saft, som ganske ligner 
Pepsin, det i vore Maver virksomme Ferment. 

Der er saa mangfoldige Planter, der bære Kjertelhaar, 
og mangfoldige andre Haardannelser, om hvis Funktion 
vi aldeles ingen Anelse have, men til hvis klæbrige Saft 
Insekter ofte blivehængende%), og Darwin harallerede vist, 
at Kjertelhaarene hos to Arter Stenbræk samt hos Primula 
sinensis og Pelargonium zonale ikke alene afsondre — 
den eneste Evne, man hidtil har tiltroet dem — men ogsaa 
hurtig opsuge Stof fra Opløsninger af kulsur Ammo- 
niak og fra Kjødextrakt og til Dels endog fra opløste In- 
sekter; selv om der end i Regnvand kun er en yderst 
ringe Del Ammoniak, kan den Mængde, en Plante kan 
optage, dog godt blive ret anselig, naar man tager Hen- 
syn til, hvilken uhyre Mængde Haar et Individ kan 
bære. Darwins Søn har beregnet, at der paa et middel- 


stort Exemplar af Primula sinensis findes 24 Million 


Kjertelhaar. — Man ser, der er nok for Naturforskerne 
at tage fat paa, nok af Spørgsmaal at løse selv an- 
gaaende de alleralmindeligste' Planter; — »cherchons 
toujours« ! 


E. S. Efter at ovenstaaende var sat, er jeg bleven bekjendt med 
en nyere Undersøgelse af J. W. Clark, der viser, at naar en Flue 
dyppes i en stærk Lithiumopløsning og lægges paa Drosera-Bladet, 
kan man efter omtrent 2 Døgn ved Spektroskopet paavise Lithium i 
"Bladstilken og andre Dele af Planten. Dermed er bevist, at Stoffer 
kunne optages af Bladpladen og derfra fordeles i Plantens Væv, et 
Faktum, som man let vil indse er af største Betydning for Læren om 
kjødædende Planter. 


+) Mange Planter fange Insekter paa andre Maader; Al. Braun har 
omtalt, at paa en Bælleplantes Blade fanges der mange Smaadyr, 
hvis Fødder blive fastholdte af smaa krogformede Haar; paa samme 
Maade gaar det ogsaa til hos Gronovia scandens. 


Femte Række. IL 13) 


Atomlæren og dens Sammenhæng med den 
almene Verdensorden. 


Af Ad. Wurtz. 


Aabningstale ved de franske Videnskabsmænds Møde 
i Lille i Avgust 1874. 


Francis Baco har udkastet en Plan til et Samfund af 
Mænd, der skulde hellige sig til videnskabelige Under- 
søgelser. I sin »New Atlantis«, hvor han skildrer Ord- 
ningen af et. saadant Samfund og dets Indflydelse paa 
et vel styret Folks Udvikling, viser han os den Højde, 
hvortil det kan hæve sig, naar det ordnes under Statens 
Varetægt. Som Maal og Middel opstiller han den aande- 
lige Udviklings Fremskridt ved Forskning efter Sandhed 
og en rigtig Opfattelse af Sammenhængen i Naturens 
Orden, støttet paa Forsøg og Iagttagelse. Man ser, 
hvilket klart Syn Englands Storkansler har paa Viden- 
skabens rette Fremfærd og betydningsfulde Rolle i Ver- 
den, og det i et Aarhundrede, hvor Syllogismen endnu 
havde Overherredømmet, og hvor man endnu var langt 
fra at have afkastet det skolastiske Aag. 


B.'s Plan omfattede alle Grene af den menneskelige 


Viden. Landet skulde gjennemstrejfes af en Mængde 


må 

Iagttagere, hvoraf nogle skulde undersøge Fortidens Mindes- 
mærker, Folkets Sæder, Sprog og Historie, — andre 
undersøge Jordens Overfladeforhold og Jordbundens Frem- 
bringelser, mærke sig Jordskorpens Bygning og Sporene 
af Omvæltninger i denne og samle alle Kjendsgjerninger 
angaaende Planternes og Dyrenes Natur, Bygningsplan 
og Fordeling. Andre, der havde fast Ophold paa for- 
skjellige Steder i Landet, skulde kaste sig over de be- 
regnende Videnskaber; Taarne skulde bygges til at iagt- 
tage Stjærnerne og Vejrligets Fremtoninger; store Byg- 
ninger skulde opføres til Udforskning af de fysiske og 
mekaniske Love, forsynes med Maskiner til at frembringe 
en forøget Virkning af vore Kræfter samt Redskaber til 
at forøge de sanselige Iagttagelsers Nøjagtighed og an- 
skueliggjøre de abstrakte videnskabelige Udviklinger. 
Dette umaadelige Arbejde skulde uafbrudt fortsættes og 
det vundne Udbytte sammenstilles. og kontrolleres, saa at 
det kunde blive frugtbringende. 

Saadan var B.s Plan: Iagttage alt, ved en prøvende 
Sammenligning af disse Iagttagelser at opdage Frem- 
toningernes skjulte Sammenhæng og ad Slutningens Vej 
at hæve sig til Opdagelsen af deres sande indre Natur 
og til Grund liggende Aarsager, — alt med den bestemte 
Hensigt »at udstrække Menneskets Herredømme over hele 
Naturen og udføre alt, hvad der overhovedet er muligt. « 
Dette er det Formaal, han har opstillet for os, og den 
Betydning, han har tillagt Videnskaben. 

Kunde han da vente paa sin Tid at faa iværksat en 
saa storartet Gjennemforskning af Verden som den, han 
vilde sætte i Værk, en saa udholdende og nøjagtig Efter- 
forskning af Naturens almindelige Love, en saa vel be- 
tænkt Indgriben af Videnskaben i Livets Gang og Sam- 

25 

fundsordenen? Nej, han kjendte sin Samtid for godt til 
at vove at haabe sligt, og det er utvivlsomt af den 
Grund, at han har henflyttet det af Skæbnen begunstigede 
Land, der var det lykkelige Hjemsted for et Samfund 
med et saa ophøjet Formaal, til det store Verdenshavs 
Ensomhed. 

I halvtredje Aarhundrede har B.'s Plan staaet som 
en højsindet Mands Tankefoster. Det har været vor 
Samtid forbeholdt at se den bragt ud i Livet. Den stor- 
artede Arbejdsplan, som B. i sin Tid gjorde Udkastet til, 
det er den, vi følge, mine Herrer! Ikke blot vi, der her 
ere til Stede, men Planen omfatter efter min Mening 
alle .dem, der i den nyere Tid i alle Lande hellige sig 
til Efterforskning af Sandheden, alle Videnskabens Dyr- 
kere, store og smaa, ubekjendte og vidt berømte, og som 
i Virkeligheden alle, hvor paa Jordkloden de end befinde 
sig, uden Hensyn til Folkeegenhed danne dette vidt- 
omfattende Samfund, som B. drømte om. Ja, mine 
Herrer! Videnskaben er i vor Tid et fredhelligt Omraade, 
en fælles Ejendom, beliggende i en højere og renere 
Virkekreds, hævet over.den politiske Skueplads, jeg vilde 
ønske, jeg kunde føje til, uangribelig af Partiernes og 
Folkenes Kampe; den er kort sagt Menneskeaandens 
fælles Arvelod. Dette er et Udbytte, der er vundet i 
vort Åarhundrede, det min berømte Formand med saa 
megen Ret har betegnet som Videnskabens Aarhundrede. 

De yngre Slægtled ere i Sandhed Vidne til et stor- 
artet Skuespil. I de sidste hundrede Aar har den men- 
neskelige Aand med en overordentlig Kraft kastet sig 
over Undersøgelsen af de fysiske Fremtoninger og Natur- 
lovene. Dette har haft en overraskende Udvikling af de 
Videnskaber til Følge, der ere støttede paa lagttagelse 

og Forsøg. Et nyt Syn, som man i vore Dage har faaet 
paa Naturkræfternes indbyrdes Sammenhæng og Ufor- 
gængelighed, har saa at sige aabenbaret en hel ny Ver- 
den for nogle af disse Videnskaber; Mekanikken, Fysikken, 
Kemien og selv Fysiologien have her paa én Gang fun- 
det nye Udgangspunkter og indbyrdes Bindeled.. Dette 
mægtige Opsving, som de nye Synspunkter have givet 
Videnskaberne, er blevet understøttet af tilsvarende Frem- 
skridt i Undersøgelsesmaaden, en nøjagtigere og omhygge- 
ligere Iagttagelse, finere og fuldkomnere Forsøg, en skar- 
pere og mere følgerigtig Bevisførelse. Dette er Drivfjeren 
i Videnskabens fremadskridende Bevægelse, lige over for 
hvilken vi staa som forbavsede og betagne Tilskuere. Det 
er for at udbrede denne Bevægelse i vide Kredse af vort 
Land, at vi holde disse aarlige Sammenkomster, hvor alle 
ere opfordrede til at møde, som enten selv staa i de 
kæmpendes Rækker eller med Deltagelse følge den Kamp 
mod det ubekjendte, som giver Videnskaben sit rette 
Særpræg. Thi medens det i Literaturen og Kunsten er 
tilstrækkeligt at give Tankerne eller de evige Skjønheds- 
love, der ere nedlagte i den menneskelige Aand eller 
Naturen, Udtryk og Form, er dette ikke tilstrækkeligt i 
Videnskaben, hvor Sandhederne ligge dybt skjulte. Vi 
maa tilkæmpe os dem ved Magt og ved List, saaledes 
som Prometheus frarøvede de olympiske Guder Ilden. 

Det er med Skildringen af nogle af disse Sejre at jeg 
i Dag har paataget mig at underholde Dem, men jeg gjør 
det med en ængstelig Usikkerhed for, at det ikke 
vil kunne lykkes mig at magte en såa storartet Opgave. 
Skulde jeg svare til de Fordringer, min Stilling som For- 
mand og min ærede Forgængers Exempel berettige Dem 
til at gjøre, saa skulde jeg aabne dette Møde og indlede 

de Højtideligheder, hvormed vi fejre vor unge Forenings 
Sammenkomst, med at udkaste et Billede af Videnska- 
bernes Fremskridt, med i nogle slaaende Træk at paavise 
den forskjellige Udviklingsgang, Videnskaberne have fulgt, 
og de Højdepunkter, hvortil de have hævet sig. Et saa- 
dant Hverv maa jeg frasige mig; det overstiger sikkert 
ikke flere af mine Standsfællers og utvivlsomt heller ikke 
flere blandt Dhrrs. Evner, men det gaar langt over mine. 
Jeg besidder hverken den Myndighed eller den Dristig- 
hed, hvormed Condorcet optraadte i Slutningen af fore= 

gaaende Aarhundrede; jeg ser kun de nøgne Omrids og 
"enkelte lysende Punkter i det Billede, som der skulde være 
Tale om at udmale for Dem, og for at fuldstændiggjøre 
Billedet maa jeg henvende mig om Hjælp hos Dhrr., 
der efter mig komme til at beklæde den hæderlige og 
ansvarsfulde Stilling, som jeg nu indtager. 

Jeg vil da, mine Herrer! indskrænke mig til at tale 
til Dem om det, som jeg véd, eller dog tror at vide, 
i det jeg henvender Deres Opmærksomhed paa den Viden- 
skab, hvortil jeg har helliget mit Liv. 

Kemien er siden Lavoisiers Tid ikke blot til- 
taget i Omfang, den har antaget en hel ny Skikkelse. 

"De kjende, mine Herrer! denne udødelige Mesters 
Værk. Hans Arbejder angaaende Forbrændingen have 
givet vor Videnskab et urokkeligt Grundlag, i det de 
paa én Gang fastslaa Begrebet Grundstof og det af- 
gjørende Kjendetegn paa en kemisk Forbindelse. I denne 
gjenfindes de sammensættende Grundstoffers fulde Vægt; 
naar en Forbindelse dannes af sine Grundstoffer, miste 
disse intet i Masse, der gaar kun noget vægtløst tabt, 
den Varme nemlig, der udvikles, i det Forbindelsen dan- 
nes. Herpaa hviler L.'s Opfattelse, at et Grundstof som 

f. Ex. Ilt saa at sige er opbygget ved en inderlig For- 
ening af Iltens smaa Massedele med det vægtløse flydende 
Stof, som udgjør Varmens egentlige Væsen, og som han 
kaldte Varmestof, en dybsindig Opfattelse, som den nyere 
Videnskab har gjort til sin, om end i en anden Form. 
Det er derfor med Urette, at man i den senere Tid har 
beskyldt L. for at have misforstaaet de fysiske Frem- 
toninger, der ledsage Forbrændingen, og forsøgt igjen at 
skaffe de fysiske Læresætninger Anseelse, som det netop 
er L.'s Fortjeneste at have kuldkastet. Sandheden er, 
at naar Legemerne brænde, miste de noget; det er det 
brændbare Princip, sagde Flogistikerne, det er Varmestof, 
sagde L., og han tilføjede, vel at mærke: de indgaa 
Forbindelse med Ilt. 

L. har saaledes fuldstændig gjennemskuet Forbræn- 
dingens Fremtoninger, medens den store Ophavsmand til 
den flogistiske Lære, G. E. Stahl, kun skimtede de rent 
ydre Tilsyneladelser og misforstod deres ejendommelige 
Væsensmærker. 

Her have De, mine Herrer! Grundlaget for og efter 
min bestemte Overbevisning Begyndelsen til den nyere 
Kemi. Dette maa selvfølgelig ikke forstaas saaledes, at 
den paa dette Grundlag af Lavoisier og hans sam- 
tidige opførte Bygning hidtil er bleven staaende i alle 
sine Enkeltheder, eller at den var fuldendt ved Slut- 
ningen af foregaaende Aarhundrede. Det var af Mangel 
paa Bygningsæmne en Umulighed, og selv i Omridsene 
kan man iagttage Linjer, der i Tidernes Løb ere ud- 
slettede. Bygningen er saaledes udvidet og delvis om- 
bygget, men den staar endnu paa den samme Grundvold. 
Saadan har til alle Tider og i alle Fag de videnskabelige 
Lærebygningers Skæbne været; selv de fuldkomneste 

kunne ikke undgaa Uklarheder og Huller, og i det hine 
belyses og disse udfyldes, blive de Udgangspunkter for 
betydningsfulde Tilbygninger eller foraarsage nye og mere 
omfattende Synspunkters Fremkomst. 

Lavoisiers Lære omfattede navnlig de paa hans 
Tid bedst kjendte Stoffer, nemlig Iltforbindelserne, hvis 
sande Natur var bleven ham klar gjennem hans Arbejder 
angaaende Forbrændingen. Alle disse Stoffer ere dannede 
af to Grundbestanddele; deres indre Bygning er toleddet, 
men mer eller mindre kunstig sammensat. Nogle af dem, 
" Ilterne og Syrerne, indeholde ét Grundstof i Forbindelse 
med Ilt, andre mere sammensatte er dannede ved ind- 
byrdes Forbindelse af Ilter og Syrer; disse Forbindelser 
ere de saakaldte Salte. Saltene ere altsaa dannede af 
to sammensættende Grundbestanddele, der begge inde- 
holde Ilt i Forbindelse med et Grundstof. Saaledes er 
Lavoisiers Formel for Saltenes Bygning; den er i 
Overensstemmelse med den Grundanskuelse, som han 
har gjort gjældende angaaende de kemiske Forbindelsers 
Natur i det hele, i Følge hvilken Anskuelse alle sammen- 
. satte Legemer ere dannede af to Led, der hvert for sig 
igjen enten ere Grundstoffer eller sammensatte Stoffer. 

Denne Lavoisiers Tvedelingslære blev af hans 
Samtid og ved hans Medvirkning anerkjendt ved den 
franske Navnebetegnelse, hvortil Guyton de Morveau 
er Ophavsmanden, og hvis ledende Tanke kan gjengives 
påa følgende Maade. Enhver Forbindelse betegnes ved 
to Ord,. hvoraf det ene angiver Slægten, det andet Arten. 
Saaledes fik en af de væsentligste ledende Grundtanker 
iLavoisiers System, Forbindelsernes toleddede Sammen- 
sætning, et slaaende Udtryk gjennem de toleddede Navne 
og listede sig saa at sige gjennem selve det kemiske 

Sprogs Ordformer ind i den almindelige Bevisthed. En- 
hver véd, hvor stor Sprogets Magt i saa Henseende er. 
Berzelius, Lavoisiers store Eftermand, har ud- 
videt hans Tvedelingslære om Saltenes Bygning til at 
omfatte hele Kemien og givet den et fast Grundlag ved 
at støtte den paa sine elektrokemiske Læresætninger. 
Alle Legemer ere herefter dannede af to Grundbestanddele, 
af hvilke enhver er i Besiddelse af to elektriske;»Fluida«, 
der saa at sige give den Liv og Virkeevne. Da det elektro- 
positive Fluidum tiltrækker det elektronegative, er det 
naturligt, ja nødvendigt, at de to Grundbestanddele i en- 
hver kemisk Forbindelse gjensidig tiltrække hinanden. De 
drages jo til hinanden ved de to elektriskeFluidas Tiltræk- 
ning. Man ser, hvorledes Berzelius”s Læresætninger paa 
én Gang give en slaaende Fortolkning af Forbindelsernes 
toleddede Natur og en simpel og dybsindig Forklaring af 
den kemiske Tiltrækningskraft. Denne Tiltrækning, som 
Legemernes mindste Smaadele udøve paa hverandre ind- 
byrdes, ikke i Flæng, men efter lovbestemt Valg, blev 
saaledes ført tilbage til en elektrisk Tiltrækning. 

Der er en anden Lære, som har givet den elektro- 
kemiske Lære et fast Holdepunkt, ligesom den senere 
er bleven en fast Grundvold for hele den teoretiske 
Kemi. Jeg sigter herved til Atomlæren, der oprinde- 
lig er af græsk Herkomst, men som i Begyndelsen af 
vort Aarhundrede opstod i en ny Skikkelse og fik sit 
Udtryk i bestemte Former. Den skyldes Daltons 
Skarpsindighed, en engelsk Videnskabsmand, som holdt 
Forelæsninger over Kemi i Manchester i Begyndelsen af 
dette Aarhundrede. Den fremkom ikke i Lighed med 
Atomlæren hos de gamle eller Filosofferne af den 
kartesianske Skole som et slet og ret Tankefoster, men 
snarere som en videnskabelig Opfattelse af Kjendsgjer- 

ninger, hvis Sandhed var fuldt godtgjort, nemlig det 
uforanderlige Vægtforhold mellem Bestanddelene af en 
bestemt kemisk Forbindelse og det simple Vægtforhold 
mellem Bestanddelene af forskjellige Forbindelser af samme 
Grundstoffer, i det disse ere simple Mangefold af hinanden. 

Dalton havde nemlig fundet, at naar to Stoffer 
indgaa Forbindelser med hinanden i flere indbyrdes for- 
skjellige Vægtforhold, ere Mængderne af det ene af disse 
Stoffer simple Mangefold af hinanden, hvis man henfører 
dem til samme Mængde af det andet. Opdagelsen af 
"denne Kjendsgjerning har været . Udgangspunktet for 
Atomlæren. Indholdet af denne Lære er følgende: Det, 
der opfylder et Legemes Rum, det Stof, hvoraf det be- 
staar, er ikke deleligt i det uendelige, men bestaar af en 
overordentlig stor Mængde Smaadele, der ikke med Øjet 
eller ved mekaniske Midler kunne adskilles hver for sig, 
men som ikke desto mindre have endelig Udstrækning 
og bestemt Vægt. Dette er Atomerne. Skjønt de have 
en overordentlig ringe Størrelse, frembyde de dog Angrebs- 
punkter for de fysiske og kemiske Kræfter. De ere 
ingenlunde alle indbyrdes ensartede, og Stoffernes For- 
skjellighed er nøje knyttet til de særegne Ejendommelig- 
heder hos -Atomerne, som udgjøre deres egentlige Væsen. 
Medens de ere fuldkommen ensartede i ét og samme 
Grundstof, ere de i forskjellige Grundstoffer indbyrdes 
uensartede med Hensyn til Vægt og maaske ogsaa til 
Form. Den kemiske Tiltrækningskraft sætter dem i Be- 
vægelse, og naar to Stoffer indgaa en Forbindelse med 
hinanden, sker der et Sammenstød mellem deres Atomer. 
En saadan Forbindelse dannes altid paa samme Maade 
mellem et bestemt Antal af Atomer. Et af det ene 
Legemes Atomer slutter sig sammen med ét, to eller 
tre af det andet Legemes, eller to af den ene Slags med 

tre af den anden o.s.v., kort sagt efter simple og for 
en bestemt Forbindelse uforanderlige Forhold, og heraf 
følger da, at de mindste Smaadele af denne Forbindelse 
have en aldeles bestemt Sammensætning, den samme, som 
er gjennemgaaende for hele Legemets Masse. 

å Saaledes fremtræder da den betydningsfuldeste Kjends- 
gjerning i Kemien, det uforanderlige indbyrdes Vægtfor- 
hold mellem de Stoffer, der indgaa i en Forbindelse, som 
en nødvendig Udvikling af den Grundsætning, at de ke- 
miske Forbindelser dannes ved Sammenslutning af Atomer 
med uforanderlig Vægt. Berzelius sammenlignede Ato- 
merne med smaa Magneter. Han tillagde dem to Poler, 
hvor de to elektriske Fluida var samlede hvert for sig, 
men i ulige stor Mængde, saaledes at ved den ene Pol 
var et Overskud af en af dem. Der findes, sagde han, 
Atomer med et Overskud af positiv Elektricitet og andre 
med et Overskud af negativ Elektricitet; de første til- 
trække de sidste, og denne Tiltrækning, der er Åarsagen 
til den kemiske Kraft, sammenknytter Atomerne indbyrdes 
i alle deres Forbindelser. I det Øjeblik en Forbindelse 
dannes, sættes Atomerne i Bevægelse; er Forbindelsen 
dannet, ere de i Hvile og ligesom delte i to Lejre, paa 
én Gang tiltrukne af og stillede i Modsætning til hver- 
andre ved de to uensartede Elektriciteter. 

Man ser, hvorledes den elektrokemiske Lære, der 
paa en sindrig Maade blev bragt i Overensstemmelse med 
Atomlæren, havde hævet Lavoisiers Tvedelingslære til 
Højdepunktet af et System, som i den første Halvdel af 
dette Aarhundrede syntes urokkelig grundlagt. De hidtil 
bekjendte "Kjendsgjerninger passede med Lethed ind i 
Systemet, og det rige Æmne, som flittige eller aandrige 
Videnskabsmænd stadig samlede sammen, blev strax ind- 
ordnet i Systemet. 


392 


Uden at dvæle ved de ældre Arbejder angaaende 
Alkaliernes Adskillelse, angaaende Klorets Natur, hvor- 
ved det blev erkjendt, at dette var et Grundstof, — an- 
gaaende Opdagelsen af forskjellige nye Grundstoffer som 
Selen, Tellur og Jod, skal jeg blandt de mange Opdagelser 
særlig henlede Deres Opmærksomhed paa Opdagelsen af 
Cyan, som skyldes vor Landsmand Gay-Lussac. 
Opdagelsen af denne sammensatte Luftarts kemiske Egen- 
skaber betegner et betydningsfuldt Fremskridt i Viden- 
skabens Udviklingsgang, i det den, skjønt sammensat, 
optræder paa samme Maade som et Grundstof, indgaar 
en Række højst forskjellige Forbindelser med Grund- 
stofferne og som Led i disse Forbindelser deltager i 
Dobbeltomsætninger af samme Natur som Klorets i dets 
Forbindelser”) (Kloriderne). Dette er ÅAarsagen til, at 
Cyan er blevet betegnet som et sammensat Radikal, og 
her begynder Radikallæren sin sejrrige Løbebane. 
Den havde været løselig antydet af Lavoisier, men i 
Virkeligheden skriver denne Lære sig fra Opdagelsen af 
Cyanet og svang sig i kort Tid op til en betydelig 
Højde. Hidtil var der blevet arbejdet med størst Ihær- 
dighed paa den uorganiske Kemis Omraade, og de her- 
skende Tanker i Videnskaben havde deres Udspring her. 
OQverførelsen af disse Synspunkter paa den organiske 


+) Cyan er sammensat af Kulstof og Kvælstof. Naar organiske 
kvælstofholdige Stoffer f. Ex. Blod glødes sammen med Kali, 
dannes der Cyankalium ad: et Cyanmetal, en Forbindelse af 
Cyan og Metal, ligesom &Klormetallerne (Klorkalium 0. s. v.) 
ere Forbindelser af Klor og Metal. Behandles et Cyanmetal 
med -en Syre, udvikles der CGyanbrinte (Blaasyre), ligesom et 
Klormetal ved Behandling med en Syre udvikler Klorbrinte 
(Saltsyre). 0. Å. 

Kemi, som nu begyndte at tiltrække sig Opmærksomhed, 
frembød flere Vanskeligheder. 

Det er en bekjendt Sag, at den utallige Mængde af 
Stoffer, som Naturen har udbredt i Dyrenes og Planternes 
Bygningsdele, ere sammensatte af et lidet Antal af Grund- 
stoffer: Kul, Brint, Ilt og ofte Kvælstof. De adskille sig 
følgelig ikke fra hverandre ved de Grundstoffer, der danne 
Forbindelserne, men ved Antallet af Atomer og Maaden, 
hvorpaa disse ere ordnede. I det disse Atomer ophobes 
i forskjelligt Antal og ordnes paa forskjellige Maader, 
frembringe de et uendeligt Antal af forskjellige kemiske 
Forbindelser, hver med sine bestemt udprægede kemiske 
Årtsmærker. Men hvorledes ere disse Atomer ord- 
nede? Hvorledes ere disse organiske Molekyler byg- 
gede, der trods Overensstemmelsen i de sammensættende 
Grundstoffer forbavse os ved den uendelige Forskjel- 
lighed i Egenskaber? Berzelius var ikke i Tvivl 
om, hvorledes han skulde besvare dette Spørgsmaal. 
Han betragtede de organiske Forbindelser paa samme 
Maade som Stofferne i den uorganiske Kemi; hist bar 
han sig ad som her, samlede Atomerne i to Grupper, i 
det han paa den ene Side opstillede de elektropositive 
Grundstoffer, Kul og Brint, og paa den anden Side den 
elektronegative Ilt; og da man senere ved Kunst havde 
dannet organiske Forbindelser, der indeholde Klor, blev 
dette kraftig virkende Grundstofs Atomer anbragte paa 
samme Side som Iltens, i det de begge uden Undtagelse 
i de toleddede Forbindelser dannede det elektronegativ 
Led, medens Kulstoffets og Brintens Atomer dannede det 
elektropositive Radikal. Saaledes søgte denne udmærkede 
Mand, der har bragt den uorganiske Kemi saa vidt frem, 
at forme de organiske Molekyler i Overensstemmelse 
med de Forbindelser i den livløse Natur, som han havde 

undersøgt med saa megen Iver. De af Lavoisier påa 
dette Omraade betegnede Veje vilde han føre videre ind 
i den hele Verden af Stoffer, der dannes under Ind- 
flydelse af Livskraften. Men en saadan Gjennemførelse 
var umulig. Efterhaanden som Videnskabens rige Æmne 
forøgedes, blev det for at gjennemføre en saadan Lære 
nødvendigt at indskyde Antagelser, opfinde Radikaler, 
ved Hjælp af utilstrækkelige eller indbildte Kjendsgjer- 
ninger at danne mere og mere sammensatte Formler, et 
utaknemmeligt Arbejde, hvor Følelsen for de gjennem 
Forsøgene udtalte Sandheder og en ædruelig Vurdering 
af Kjendsgjerningerne kun alt for ofte maatte vige Plad- 
sen for overspændte Tankeslutninger og løse, spidsfindige 
Fortolkninger. Disse frugtesløse Anstrængelser af en 
mægtig Aand betegne en Tilbagegang, om ikke et af- 
gjørende Vendepunkt i Tvedelingslæren, der havde været 
Grundlaget for det, man maaske noget med Urette har 
betegnet som den ældre Kemi. Den nyere Kemi er nu 
i Færd med at begynde sin Løbebane. Store Opdagelser, 
tolkede med Aandrighed og Dristighed, give den et Stød 
fremad, som kan mærkes endnu. 

Paa den Tid, hvorom jeg taler, det vil sige for om- 
trent 40 Aar siden, stod der i Modstandernes Lejr en 
Skare af unge Mænd med Dumas og Liebig i Spidsen, 
som med Iver kastede sig over Studiet af de organiske 
Forbindelser. I den Overbevisning, at en omhyggelig 
Undersøgelse af disse Forbindelsers Egenskaber og Om- 
dannelser var det eneste Middel, der kunde lede til Op- 
dagelsen af deres Sammensætning, foretog de nøjagtige 
Analyser af disse Stoffer, omdannede dem, pinte dem 
saa at sige med de mest forskjelligartede Prøvemidler i. 
Haab om saaledes at opdage deres indre Bygning. Og 

dette er, mine Herrer! den videnskabelige Kemis ene 
rette Fremgangsmaade: at bestemme Stoffernes Sammen- 
sætning og ved en omhyggelig Undersøgelse af deres 
Egenskaber saa vidt som muligt at bestemme Ordningen 
af deres mindste Smaadele. Vor Videnskab sætter sin 
Stolthed i at kunne gjøre dette, og heri bestaar det til- 
syneladende ringe, men dog saa værdifulde Bidrag, den 
kan yde til Besvarelsen af det til evige Tider tilbage- 
vendende Spørgsmaal om Verdensstoffets almene Bygning. 

Fra den Tids Undersøgelser i denne Retning skriver 
sig Opdagelsen af en meget betydningsfuld Kjendsgjerning ; 
nemlig Klorets Indvirkning påa de organiske Stoffer. 
Dette Grundstof uddrager Brinten af dens organiske For- 
bindelser og træder selv ind i dens Plads, Atom for Atom, 
uden at forstyrre Smaadelenes indre Ligevægt og, som 
Dumas tilføjer, uden at forandre Stoffernes væsentlige 
Egenskaber. Denne Paastand mødte fra Begyndelsen af 
den heftigste Modstand. Hvorledes skulde Klor kunne 
træde i Stedet for Brinten og udfylde dens Plads i For- 
bindelserne? Disse to Stoffer, sagde Berzelius, ere 
begavede med modsatte Egenskaber, saa at det enes 
Fraværelse ikke kan afhjælpes ved det andets Tilstede- 
værelse; tvungne ind i en Forbindelse forholde de sig 
som to fjendtligsindede Brødre, lidet tilbøjelige og paa 
ingen Maade skikkede til at leve under Tag sammen. 
Disse Indvendinger og mange andre have ikke kunnet 
berøve Kjendsgjerningerne deres Betydning. Erstat- 
ningslæren (»Substitutionsteorien«) er gaaet sejrrig 
ud af denne store Meningskamp, der betegner en Mærke- 
dag i vor Videnskabs Historie. Dens naturlige Udvikling 
har lidt efter lidt indført nye Synspunkter for Stoffernes 

kemiske Sammensætning og for Ordninmn af de Smaa- 
dele, hvoraf de ere sammensatte. 

Disse Synspunkter ere komne frem ved: forskjellige 
aandrige Sammenligninger. Laurent betragtede de or- 
ganiske Forbindelser som dannede af Kjærner med Ved- 
hæng, saaledes at der baade i disse og i hine findes 
mindre Grupper af Atomer med en vis symmetrisk ind- 
byrdes Ordning. Dumas sammenlignede dem med Byg- 
ninger, hvortil Atomerne paa en Maade udgjøre Bygnings- 
æmnerne. Herfra kommer den oprindelig billedlige, men 
ofte nøjagtige Opfattelse af de organiske Stoffer som 
molekylære Bygninger, der i visse Tilfælde kunne om- 
dannes ved Ombytning af et Stykke med et andet, medens 
i andre Tilfælde hele Bygningen omstyrtes ved et heftigt 
Angreb af kraftige Prøvemidler. I begge Tilfælde op- 
fattes Kemiens »Molekyler« som dannende et Hele. En 
Smule senere sammenlignede Dumas dem med Planet- 
systemer; og dette betegner i Virkeligkeden et Fremskridt 
for den Tid, i det han lader os ane Grupper af Atomer, 
der holdes i Ligevægt ved den kemiske Tiltrækningkraft, 
medens de samtidig udføre Bevægelser, ligesom Planeterne 
i Solsystemet tilbagelægge deres Baner under Paavirkning 
af Tyngden. Det er i disse Bevægelser af Atomerne og 
Molekylerne, at man i et senere Afsnit af Kemiens Hi- 
storie har søgt Kilden til de fysiske og kemiske Kræfter; 
men jeg maa ikke foregribe den senere Udvikling. 

Jeg har forsøgt at vise, hvorledes Anskuelserne om 
den kemiske Sammensætning have udviklet sig under den 
dobbelte Paavirkning af Atomlæren og af de Kjendsgjer- 
ninger, der ere bragte for Dagen af den franske kemiske 
Skole angaaende Atomernes gjensidige Ombytning i For- 
bindelserne. De organiske Stoffers Molekyler danne et 

mere eller mindre sammensat Hele, der kan omformes 
ved Ombytning af Grundstoffer og derved give Anledning 
til Dannelsen af en Mangfoldighed af afledede Forbindelser, 
som ved deres indbyrdes Overensstemmelser danne en 
naturlig Kjæde, hvorved de ere forbundne med hverandre 
og med Moderstoffet. Dette er som en Slags Forbillede 
eller Type for dem alle. Saaledes kommer Læren om 
Typerne ind i Kemien og indtager snart en meget be- 
tydningsfuld Plads. 

Fra første Færd af giver denne Lære et væsentligt Bidrag 
til de kemiske Forbindelsers Ordning i Grupper. Alle de 
Forbindelser, der ved Åtomudvexling ere afledede af det 
samme Stof, indordnes i samme Familie, for hvilken dette 
saa at sige er Overhovedet. Saaledes dannes der Grup- 
per af Stoffer, der ere bestemt adskilte fra hverandre, 
og Antallet af disse forøges daglig ved nye Opdagelser. 
Det blev da nødvendig ikke blot at bringe Orden i alle 
disse Familier, men ogsaa at søge et fælles Baand, der 
kunde forbinde dem indbyrdes. Æren for at have op- 
daget de ledende Grundtanker i en saadan Inddeling til- 
kommer Laurent ogGerhardt, to mægtige Stridsmænd 
i den iranske Videnskabs Lejr, hvem en tidlig Død be- 
røvede, om ikke Sejren, saa dog den Tilfredsstillelse at 
være Vidner til Sejren. 

Laurent var den første, som blev opmærksom paa, 
at visse uorganiske og organiske Stoffer havde samme 
indre Bygning som Vandet, og denne Anskuelse, der paa 
en glimrende Maade blev udviklet af Williamson, blev 
bragt i System af Gerhardt. I Overensstemmelse med 
dennes Anskuelser henførtes alle de uorganiske og or- 
ganiske Stoffer til et lidet Antal af Typer, for hvilke 


Klorbrinte (Saltsyre), Vand og Ammoniak ere Forbil- 
Femte Række. II. 926 

lederne. I disse forholdsvis simpelt sammensatte Stot- 
fer kan et Atom af et af Grundstofferne erstattes af et 
Atom af et andet Grundstof eller af en Gruppe af Atomer, 
der danne et sammensat Radikal, saaledes at denne Om- 
bytning giver Anledning til Dannelsen af en Mangfoldig- 
hed af forskjellige Forbindelser, der ere indbyrdes sammen- 
knyttede ved Overensstemmelsen i deres indre Bygning, 
om ikke i Lighed i kemiske Egenskaber. 

Dette sidste Punkt betegner et nyt og vigtigt Frem- 
skridt. Stoffer, der henhøre til én Type og have en 
ensartet molekylær Bygning, kunne være meget forskjel- 
lige i deres Egenskaber; disse afhænge ikke blot af 

tomernes Ordning, men ogsaa af deres Natur. Saa- 
ledes ere de uorganiske og organiske Stoffer, der henhøre 
under Vandets Type, kraftige Baser, stærke Syrer eller 
indifferente Stoffer, alt efter de Grundstoffers eller orga- 
niske Radikalers Natur, hvoraf de ere sammensatte, — 
en rigtig og følgerig Tanke, der har tilvejebragt et Binde- 
led mellem de mest forskjelligartede Stoffer, og som 
endelig har omstyrtet den Skranke, som Skik og Brug 
har opført og en mangelfuld Teori har vedligeholdt mel- 
lem organisk og uorganisk Kemi. Og dog betegner denne 
Opfattelse kun et foreløbigt Hvilepunkt paa Videnskabens 
Fremskridtsbane. 

Hvorfor — sagde man — skulle de forholdsvis 
simpelt sammensatte Stoffer, som vi have nævnt, have 
Forrang og Ret til at tjene som Typer for alle andre, 
og hvorfor skulde Naturen være indskrænket til at skabe 
alle Stofferne efter Klorbrintens, Vandets eller Ammo- 
niakkens Forbillede? Dette var en alvorlig Vanskelighed, 
men den blev fjærnet; den gav Anledning til en omfat- 

tende Meningsstrid og indeholdt Spiren til et virkeligt 
Fremskridt. 

Disse typiske Stoffer forestille i Virkeligheden for- 
skjellige Former af Forbindelser, hvis Forskjelligheder 
maa henføres til selve Grundstoffernes Natur. Disse 
paatrykke enhver af de typiske Forbindelser et særeget 
Præg og en ejendommelig Form. &Klorets Atomer ere 
saaledes dannede, at der til ét af dem kun behøves ét 
Atom Brint for at danne Klorbrinte, medens ét Atom 
Ilt udfordrer to Atomer Brint for at kunne danne Vand, 
ét Atom Kvælstof tre Atomer Brint for at frembringe 
Ammoniak og endelig ét Atom Kulstof fire Atomer Brint 
for at frembringe let Kulbrinte (Sumpgas). Hvor for- | 
skjellig er ikke disse Grundstoffers Evne til at indgaa 
Forbindelse, saa at sige deres Begjærlighed efter Brint! 
Maa man ikke vente, at denne Forskjel staar i Forbin- 
delse med visse Ejendommeligheder i Atomernes Til- 
værelsesmaade, visse Egenskaber, der ere uadskillelig 
forbundne med selve Stoffet og derfor paatrykke enhver 
af disse Brintforbindelser sit Særpræg? Saaledes for- 
holder det sig i Virkeligheden. 

Det er nu almindelig antaget, at Atomerne ikke ere 
i Hvile, selv i de tilsyneladende fasteste Stoffer og i 
færdigdannede Forbindelser. I det Øjeblik Forbindelserne 
dannes, opstaar der heftige Sammenstød mellem Atomerne. 
Ved dette Sammenstød udvikles i Almindelighed Varme, 
svarende til det Tab af levende Kraft, som foranlediges 
"ved, at Stofferne indgaa som Led i en Forbindelse, og 
Varmetoningens Styrke giver et Maal for Styrken af den 
kemiske Tiltrækningskraft, der har bevirket Forbindelsens 
Dannelse. Men der kommer ved de kemiske Forbindelsers 
Dannelse foruden Størrelsen af Tiltrækningskraften, som 

bliver mere eller mindre udtømt ved Varmeudviklingen, 
tillige en anden Ting med i Betragtning, nemlig den 
Maade, hvorpaa Kraften ytrer sig. Det er denne, der 
foraniediger den udvælgende Tiltrækningskraft, hvorom 
Bergman talte for et Aarhundrede siden, og som bestem- 
mer Forbindelsens Form. De forskjellige Grundstoffers 
Atomer ere ikke begavede med samme Evne til at indgaa 
Forbindelser med andre; de ere ikke indbyrdes »ækviva- 
lente«. Det er denne Egenhed, der betegnes ved Ato- 
miciteten, og denne Grundejendommelighed ved Ato- 
merne er uden Tvivl knyttet til en Forskjellighed i den 
Maade, hvorpaa de udføre deres Bevægelser. Naar Ato- 
merne indgaa Forbindelser med andre, tvinges deres 
Bevægelser til at lempe sig efter hverandre, og denne 
Tillempning bestemmer Formen for det nye Ligevægts- 
system, der dannes, a: den nye Forbindelse. 

Saaledes ere de Atomer udrustede, hvoraf Kemikeren 
nu til Dags opfører de molekylære Bygninger. I det han 
påa én Gang tager sit Udgangspunkt fra Analysens 
Kjendsgjerninger og fra en Fortolkning af Prøverne, ud- 
trykker han Stoffernes Sammensætning ved Formler, der 
angive Arten, Antallet og Ordningen af de Atomer, som 
ethvert af disse Stoffers Molekyler indeholder. — Men er. 
dette nu mere end et aandrigt Tankeforsøg? Er ikke denne 
Opstilling af Formler ved Hjælp af sindbilledlige Beteg- 
nelser, der ere udsøgte og sammenstillede paa denne be- 
stemte Maade for at give den molekylære Bygning en 
bestemt Form, er ikke den slet og ret Snurrepiberi? Nej 
påa ingen Maade! Disse Formler, hvorved Stoffernes 
Sammensætning og Molekylernes Bygning ere udtrykte, 
yde en værdifuld Hjælp til Undersøgelsen af deres Egen- 
skaber og deres Omdannelser saa vel som til Opdagelsen 

af deres indbyrdes Afledningsforhold, lutter Ting, der for 
ethvert Stof ere paa det nøjeste knyttede til Atomernes 
Årt og Ordning. Undersøgelsen og Sammenligningen af 
disse Formler yder ogsaa Forskeren Bidrag til en om- 
fattende Nydannelse af Stoffer ved Sammensætning af 
deres Bestanddele (Syntese). Videnskaben har erhvervet 
store Skatte ved denne Fremgangsmaade, der bestaar i 
at udlede Stoffernes Omdannelse af deres molekylære 
Bygning og ved en Slags aandeligt Syn at opdage Frem- 
bringelsen af nye Molekyler af de tidligere kjendte. Den 
kunstige Dannelse af en Række Forbindelser, Sammen- 
sætningen af en Mængde organiske Stoffer, som Naturen 
syntes at have Eneret paa at frembringe, — med et Ord 
største Delen af de kemiske Opdagelser, hvormed Viden- 
skaben og Verden ere blevne berigede i den sidste Snes 
Aar, skyldes denne induktive Fremgangsmaade, den eneste 
frugtbringende og den eneste, Videnskaben kan anerkjende 
som berettiget. Jeg skal blandt mange andre Exempler 
blot anføre ét. 

Et lykkeligt Tilfælde ledede til Opdagelsen af det 
glimrende Farvestof med en skinnende Purpurfarve, som 
er bekjendt under Navn af »Fuchsin« eller »Rosanilin«. 
En kemisk Adskillelse bestemmer dets Sammensætning, 
lærde Undersøgelser bestemme dets molekylære Bygning. 
Snart lærer man at omdanne det, at forøge Antallet af 
de deraf afledede Stoffer, at fremstille det af forskjellige 
Stoffer, og af en omhyggelig Undersøgelse af dets Forhold lige 
over for alle de kemiske Prøvemidler fremgaar en Hær- 
skare af ligedannede Forbindelser, hvis forskjellige Farver 
kappes med Regnbuens i Glans og Pragt. En ny og 
omfattende Værkflid er allerede fremgaaet af alle disse 
Undersøgelser, hvor Teorien Skridt for Skridt har fulgt 

med og ledet den frugtbringende Udvikling. Paa disse 
Undersøgelsers Omraade har Videnskaben nylig vundet 
en af sine mest glimrende Sejre. Det er lykkedes den 
at sammensætte det i Krap indeholdte Farvestof — 
» Alizarina — af sine Bestanddele. Ved en aandrig 
Sammenstilling af de kemiske Prøver og ved endnu 
aandrigere videnskabelige Overvejelser er det lykkedes 
de Hrr. Græbe og Liebermann at danne det ad kun- 
stig Vej af »Antracen«, ét af de mangfoldige Stoffer, 
der nu fremstilles af Kultjære, den urene Kilde til saa 
mange Vidundere. Saaledes er en af de Opdagelser be- 
" skaffen, som har sit Udspring i Videnskabens Skjød, og 
det den mest abstrakte Videnskabs;: den fremtræder som 
en Bekræftelse paa den forud udtænkte Sammenhæng 
mellem »Antracenets«, »AÅlizarinets« og de mellemliggende 
Forbindelsesleds Sammensætning og Åtombygning. Og 
dette vil ikke blive det sidste Stof, hvis Fremstilling - 
skyldes denne smukke Udvikling af den kemiske Viden- 
skab. Fremtidige Anskuelser om de sammensatte orga- 
niske Forbindelsers indre Bygning vil afgive Holdepunkter 
for Opdagelsen af nye sammensættende Dannelsesmaader, 
og Antagelser, der med stræng Nøjagtighed ere udledede 
af det erfaringsmæssig vundne Udbytte, ville afføde en 
Række smukke Anvendelser. 

Sukkerarterne, Alkaloiderne og andre sammensatte 
Stoffer, hvis Egenskaber og forskjellige Omdannelser ere 
ivrig undersøgte for at komme paa det rene med deres 
molekylære Bygning, — alle disse Stoffer ville blive 
fremstillede ved Kunst, saa snart disse forberedende År- 
bejder, der ere saa vanskelige og ofte tilsyneladende saa 
frugtesløse, ere skredne tilstrækkelig vidt frem. Saa 
smuk en Opgave giver de store Anstrængelser Beret- 

tigelse, som i vore Dage gjøres i denne Retning. At 
opdage, adskille i sine Bestanddele, ordne, fremstille 
ad kunstig Vej alle de forskjellige Stoffer, undersøge 
deres indre Bygning, angive deres nyttige Anvendelser, 
med ét Ord at opdage Naturens Hemmeligheder og efter- 
ligne, om ikke dens Fremgangsmaade, saa dog dens Frem- 
bringelser, — dette er nu til Dags Videnskabens op- 
højede Maal. Det kan kun naåaas ad den besværlige, men 
sikre Vej, som vi have angivet: Forsøg, ledede af en 
forud tilegnet videnskabelig Anskuelse. I Kemien i det 
mindste er den Tid forbi, da det kunde nytte noget at 
anstille famlende Forsøg paa maa og faa; man maa gaa 
lige løs paa de klart stillede Opgaver, og for Fremtiden 
ville de planmæssig ledede Forsøgs Erobringer indrømme 
Slumpelykken og Smeltedigelens Overraskelser et mere 
og mere indskrænket Spillerum. Bort derfor med dem, 
der bringe Teorien i Vanrygte, der gåa paa Rov efter 
Opdagelser, som de hverken kunne forudse eller forberede, 
der ville høste uden at have saaet! Men Eder, I modige 
Arbejdere, der pløje eders Furer paa Videnskabens Mark 
efter en forudfattet Plan, Eder ønsker jeg til Lykke! 
" Det kan ikke undgaas, at I undertiden maa møde Skuf- 
felser, men eders Arbejde vil bære Frugter, og de Ejen- 
domme, som I erhverve, ville blive Videnskabens sande 
Skatte! 

Vil ikke Videnskaben en Gang blive overlæsset og 
ligesom kvalt af en saa overvældende Stofrigdom, og vil 
selv den stærkeste Hukommelse kunne rumme en saadan 
Kundskabsfylde? Skulde nogen nære en saadan Frygt, 
er den ubegrundet, Ordningen af det hele Stof vil befri 
os fra Overlæsning. I en vel indrettet Bygning er enhver 
Sten tildannet, forinden den anbringes paa sin Plads; 

naar Bygningen er færdig, har enhver Sten sin Betydning, 
men alle falde ikke lige stærkt i Øjnene; kun de skarpe 
Omrids, Hjørnestenene og de fremspringende Dele tiltrække 
sig Opmærksomhed. Det gaar paa samme Maade med 
en videnskabelig Lærebygning. Enkelthederne, hvis Op- 
gave det er at være Bindeled og udfylde Mellemrummene, 
ville tabe sig i den store Helhed, og vi ville kun lade 
Tankerne dvæle ved Grundlaget, de stærke. Hovedlinjer 
og Kronen paa Værket. 

Mine Herrer! Mellem en påa et saadant Grundlag 
" hvilende Kemi og Fysikken maa der nødvendigvis være 
Bindeled. Begge Videnskaber undersøge Legemernes 
Egenskaber, og det er klart, at disse ere paa det nøjeste 
knyttede til Stoffets indre Bygning. Som Følge heraf 
maa den Antagelse om ÅAtomerne, der giver en tilfreds- 
stillende Forklaring af de kemiske Kjendsgjerninger, ogsaa 
passe til de fysiske Anskuelser. Det gjør den nu i 
Virkeligheden. I Atomernes og Molekylernes Bevægelser 
søger man nu til Dags ikke blot Kilden til de kemiske 
Kræfter, men ogsaa Åarsagen til Stoffets fysiske For- 
skjelligheder, de forskjellige Tilstandsformer, det kan an- 
tage, saa vel som til Lysets, Varmens og Elektricitetens 
Fremtoninger. 

To franske Videnskabsmænd Dulong og Petit 
have for lang Tid siden opdaget den meget simple Sam- 
menhæng, der er mellem Åtomvægtene og Varme- 
fylden. Det er en bekjendt Sag, at den Varmemængde, 
der udfordres til at forhøje Varmen af en Vægtenhed af 
de forskjellige Legemer én Grad, er meget forskjellig. 
Dette udtrykkes ved at tillægge Legemerne en forskjellig 
Varmefylde. Derimod udfordres der samme Varmemængde 
til at forhøje de forskjellige Grundstoffers Varmegrad lige 

meget, naar man af disse tager Vægtmængder, der for- 
holde .sig til hinanden som deres Atomtal (hvis de ere 
underkastede fuldstændig ensartede Betingelser). Med an- 
dre Ord, et Atom af de forskjellige Grundstoffer udfordrer 
samme Varmemængde til en bestemt Forhøjelse af Varme- 
graden, skjønt disse Åtomer have meget forskjellig Vægt. 

Paa hvilken Maade blive nu Atomerne paavirkede af 
den Varme, der meddeles dem, og som forhøjer Varme- 
graden lige meget? Den forøger deres Svingningshastig- 
hed. Fysikerne anse Varmen for en Art af Bevægelse 
og antage, at vi sanse den ved Hjælp af Svingninger i 
Æteren, dette fuldstændig spændige, flydende Stof (Flui- 
dum), som ikke kan bringes i Draabeform, ikke har no- 
gen Vægt, og som udfylder hele det uendelige Verdens- 
rum og alle Mellemrummene mellem et Legemes Smaadele. 
Det er i dette Stof, at Stjærnerne udføre deres Kredsløb, 
det er i det, Atomerne udføre deres Bevægelser og tilbage- 
lægge deres Baner. Saaledes spreder Æteren som en 
straalende Budbringer. Lys og Varme omkring i hele 
Verdensrummet; det, som den taber i Svingningshastig- 
hed, naar den gjennemtrænger et koldt Legeme og op- 
varmer det, meddeler den dette Legemes Atomer og 
forøger saaledes deres Svingningshastighed; det, som 
den. vinder i Svingningshastighed ved Berøring med et 
varmt Legeme, som den afkøler, berøver den dette Legeme 
og formindsker derved Atomernes Svingningshastighed. 
Saaledes føres Lys og Varme gjennem Verdensrummet fra 
. ét Legeme til et andet. Denne Betragtningsmaade vil 
minde Dem om de Ord, som Goethe lægger Mørkets 
Fyrste i Munden, da han klager over Lyset: »Det er 
undfanget af Stoffet, forplantes og vedligeholdes af Stoffet. 
og vil gaa til Grunde med Stoffet.« 

Men denne gjensidige Udvexling af Kræfter, som 
saaledes finder Sted mellem Æteren og Atomerne, giver 
den sig altid til Kjende under Form af Lys og Varme? 
Denne ved Æteren hidbragte Svingningskraft, kan den 
ikke gjemmes og opspares i Legemerne eller komme frem 
under andre Former? 

Jo, den kan gjemmes som kemisk Tiltræknings- 
kraft, frigjøres som Elektricitet eller omformes til ud- 
vortes Bevægelser. Det er den, der er opsparet i 
de talrige Forbindelser, som dannes i Planteriget; 
det er den, der frembringer Adskillelsen af Kulsyre 
"og Vanddamp ved Hjælp af de fineste Bygningsdele i 
de Planter, der brede sig i Sollyset. Den lysende 
Udstraaling, der kommer fra Solen, fremtræder som ke- 
misk Tiltrækningskraft i de organiske Stoffer, der dannes 
og opsamles i Plantecellerne. Den Art af Bevægelse D 
Æteren, der kaldtes Lys, er omdannet til en anden Art 
af Bevægelse, der kaldes kemisk Tiltrækning og sætter 
de organiske Forbindelsers Atomer i Bevægelse. Den 
saaledes opsparede Kraft bliver igjen forbrugt, naar de 
organiske Stoffer ved en Forbrænding blive ødelagte. 
. Tiltrækningskraften gjør sig gjældende, den forsvinder, 
i det de brændbare Stoffer indgaa Forbindelse med Ilt, 
og omdannes til Varme eller Elektricitet. I det Træet 
brænder og Kullet iltes, fremkomme Gnister eller Flam- 
mer; et Metal, der følger den kemiske Tiltrækningskraft 
og adskiller en Syre, frembringer ligeledes Varme, eller 
det frembringer under andre Betingelser Elektricitet og 
udvikler en ringere Varmemængde, medens en elektrisk 
Strøm gjennemløber en ydre Leder. Jeg skal nævne 
en anden Gruppe af Fremtoninger. Den Varme, der 

fordeles forskjellig eller bortledes med ulige Lethed fra 
to Overflader, i det to Legemer gnides mod hinanden, 
eller visse Krystaller opvarmes, eller Sammenlodningstedet 
mellem to Metaller opvarmes, — den forsvinder til Dels 
som saadan og fremtræder under Form af elektrisk Spæn- 
ding eller elektrisk Strøm. Saaledes ere alle disse Kræfter 
hinandens Stedfortrædere og fremtræde under forskjellige 
Former, naar de overføres fra Æteren til Atomerne 
eller fra disse til Æteren. Men vi se dem aldrig for- 
svinde eller tabe i Styrke; de omdannes og fremtræde 
idelig under nye Former, 

Denne Omdannelse af Naturkræfterne kan føres endnu 
videre. Disse Svingningsbevægelser, som Atomerne ud- 
føre, og som forplante sig gjennem Æteren, kunne over- 
føres saaledes til Legemerne, at de fremtræde som en 
udvortes Stedforandring i Rummet af hele Legemet eller 
af dets af Atomer sammensatte Molekyler. Dersom man 
opvarmer en Jærnstang, vil den udvide sig med en næsten 
uimodstaaelig Kraft; en Del af den tilførte Varmemængde 
vil blive forbrugt til at frembringe en Afstandsforøgelse 
mellem Jærnets Molekyler. Opvarmes en Luftart, vil 
den ligeledes udvides, og i det en Del af Varmen for- 
svinder som saadan, vil den frembringe en Fjærnelse af 
Luftens Smaadele, der i dette Tilfælde er langt betyde- 
ligere end i foregaaende. Det er i dette Tilfælde ikke 
vanskeligt ved Forsøg at bestemme den Varmemængde, der 
forbruges til Udvidelsen; hvis man nemlig opvarmer den 
samme Luftmængde det samme Antal. Grader, men for- 
hindrer Udvidelsen, vil man finde, at der hertil udfordres 
en ringere Varmemængde, end hvis Luften havde Lov til 
frit at udvide sig.  Forskjellen mellem de to Varme- 
mængder svarer nøjagtig til det ydre Arbejde, der ved 

Udvidelsen er blevet udført af Molekylerne. Dette er en 
af de simpleste Kjendsgjerninger, hvorpaa Læresætningen 
om »Varmens mekaniske Ækvivalent« er grundet, den 
Læresætning, hvortil i vore Dage saa meget inden for 
Mekanikkens, Naturlærens og Fysiologiens Omraader føres 
tilbage. 

I Naturlæren forklares ved Hjælp heraf den gaade- 
fulde Sammenhæng mellem den bundne Varme og Smelt- ] 
ning eller Fordampning. Hvoraf kommer det saaledes, 
at den Varme, der stadig maa tilføres et kogende Legeme 
. for at holde det i Kog, aldrig forhøjer Varmegraden ud 
over et vist Punkt, der holder sig uforandret ved samme 
Lufttryk? Grunden er, at den tilførte Varme stadig 
bruges og forsvinder som saadan for at frembringe det 
ydre Arbejde, der bestaar i at fjærne Molekylerne fra 
hinanden. Det samme gjentager sig ved Smeltningen ; 
den uforandrede Varmegrad er et Kjendetegn paa, at 
Varmen forbruges og omsættes til molekylært Arbejde. 
Denne Anskuelse har lempet og spredt meget Lys over 
den Forklaring, som Fysikerne have givet af Legemernes 
forskjellige Tilstandsformer, og det er blevet klart, at 
deres Opfattelse er i god Overensstemmelse med Kemi- 
kernes Antagelser om Legemernes indre Bygning. Lege- 
merne ere dannede af Molekyler, og disse ere Grupper 
af Atomer med lovbundne Bevægelser, hvor selve Be- 
vægelsen frembringer og vedligeholder Ligevægten. 

Meddeles der de saaledes byggede Molekyler Varme, 
kan den frembringe en tredobbelt Virkning. For det 
første en Forhøjelse af Varmegraden ved en Forøgelse 
af Atomernes Svingningshastighed; dernæst en Forøgelse 
af Rumfanget ved at forøge Åtomernes og Molekylernes 
indbyrdes Afstand, og endelig, naar denne Afstands- 

forøgelse bliver meget betydelig, en Forandring af Til- 
standsformen, i det de faste Legemer blive draabeflydende 
og de draabeflydende luftformige. I sidste Tilfælde er 
Molekylernes Afstandsforøgelse bleven meget betydelig i 
Sammenligning med deres Størrelse. I det Varmen vir- 
ker saaledes paa Molekylets Atomer og udvider deres 
Baner, kan den ophæve den Ligevægt, der var i Atom- 
gruppen og fremkalde Sammenstød mellem de forskjellige 
Molekylers Atomer påa en saadan Maade, at Forstyrrelsen 
i Ligevægten eller Sammenstøddet giver Anledning til Dan- 
nelsen. af nye Ligevægtsgrupper eller Molekyler. Herved 
opstaar da Adskillelser og Dissociationer, eller der dannes 
Forbindelser, og vi komme saaledes ind paa Kemiens Ene- 
mærker. Det viser sig altsaa, at AÅtomlæren, som vi 
tidligere have set udvikle sig inden for Kemiens Grænser, 
fremgaar som en videre Udvikling og nødvendig Følge af 
de fysiske Fremtoninger, vi her have undersøgt, og at 
den lige saa naturlig slutter sig til de fysiske som til de 
kemiske Kjendsgjerninger. 

Er det nu ikke, spørger jeg, let at indse, at de 
fysiske og kemiske Kræfter, som virke paa Legemerne, 
ogsaa paa en eller anden Maade ere knyttede til det 
overalt udbredte sammenhængende Stof, og er det ikke 
rimeligt at antage, at der ved Siden heraf i de enkelte 
Legemer findes bestemt afgrænsede, indbyrdes adskilte 
Smaadele, der ere disse Kræfters Angrebspunkter? Denne 
Opfattelse maa gjøre sig gjældende med Hensyn til Kræf- 
ternes Forhold til de to Arter Stof, hvoraf Verdensaltet 
er sammensat, Æteren og det atomistiske Stof, det ene 
med en uendelig ringe Tæthed, men sammenhængende og 
ensartet, udfyldende hele Verdensrummet og som Følge 
heraf til Stede i overordentlig stor Mængde, men uden 

Vægt og ikke til at faa fat paa, — det andet usammen- 
hængende og uensartet, kun indtagende en meget ind- 
skrænket Del af hele Rummet og dog det Stof, hvoraf 
alle Himmellegemerne bestaa. 

Ja, alle Himmellegemerne bestaa deraf, og vor Jords 
Grundstoffer ere paaviste paa Solen og i Stjærnerne. 
Ja, de Straaler, der udgaa fra Stjærnernes glødende 
atomistiske Stof, ere for største Delen de samme som de, 
der fremkomme ved Glødning af vor Planets Grundstoffer. 
Dette er en af Fysikkens mærkværdige Opdagelser, som 
paa én Gang aabenbarer os det umaadelige Forraad af 
Kræfter, der findes i Solens Omgivelser, og Ensartetheden 
i Verdensstoffets Bygning. 

En Solstraale, der træffer et Prisme, afviger fra sin 
Vej og brydes, i det den tillige adskilles i en Uendelighed 
af forskjellige Straaler. Disse gaa hver sin Vej, ordne 
sig alle som et vifteformigt Straalebundt, og hvis Lyset 
efter denne Adskillelse opfanges paa en Skjærm, danne 
Straalerne her et Farvebaand, det saa kaldteSpektrum. 
Den synlige Del af dette Spektrum straaler med alle 
Regnbuens Farver, men uden for den synlige Del spre- 
des der ogsaa til begge Sider usynlige Straaler. Varme- 
straalerne kunne opfanges uden for den røde Ende af 
Spektret; de kemiske Straaler, der ere mere virksomme 
end de synlige Straaler til at frembringe kemiske Adskil- 
lelser og Forbindelser, findes uden for den violette Ende. 
Alle de Kræfter, der virke påa Overfladen af vor Jord 
som Varme, Lys og kemisk Virksomhed komme til os 
gjennem en hvid Solstraale. 

Men dette glimrende Farvebaand er ikke fuldstændig 
sammenhængende. Fraunhofer har opdaget en Mængde 
sorte Striber, der overskære det lysende Baand; dette er | 

Spektrets mørke Linjer, og Kirchhoff har opdaget, at 
visse af disse mørke Linjer indtage samme Plads som 
de lyse Linjer, der fremkomme i glødende Metallers Spek- 
trum. Den sidst nævnte Fysiker har tillige, i det han 
gav en Iagttagelse af Foucault en almindelig Anven- 
delse, opdaget, at de lyse Linjer under visse Forhold 
kunne formørkes og »vendes om«, og at de da falde 
sammen med Solspektrets mørke Linjer. 

Vi have heraf kunnet slutte, at disse mørke Linjer 
have en lignende Oprindelse og skyldes glødende Metal- 
ler, der i Dampform omgive Solen, og at dette Himmel- 
legeme, der giver os Varme, Lys og Liv, er sammensat 
af de samme Stoffer som vor Jord. Disse Stoffer ere 
Brint og forskjellige Metaller. De ere ikke ligelig for- 
delte i Solens Masse og dens luftformige Indhylning; 
Brinten, som er det flygtigste Stof, føres op til større 
Højder af Soloverfladen end Metallerne. Dette Hav af 
glødende Luftarter er aldrig i Hvile, det gjennemhvirvles 
af mægtige Stormvinde.  Umaadelige Søjler hvirvles op 
til.en Højde af 60,000 Mile over Solatmosfæren; dette 
er »Protuberanserne«, der lyse med et for dem ejen- 
dommeligt, rødligt Skjær, og de ere efter Janssen og 
Lockyer dannede af meget fortyndet Brint og et ukjendt 
Stof, »Helium«. Den lysende Kugle selv, »Fotosfæren «, 
giver det samme Spektrum, som de sædvanlige Metaller 
med Undtagelse af Guld, Sølv, Platin og Kvægsølv. De 
ædle Metaller, der have en ringe Tiltrækningskraft til 
Ilt, mangle. Paa den anden Side er der i Solspektret 
mørke Linjer, der vel ligne Striberne fra vor Jordklodes 
Metaller, men ikke falde sammen med dem.  Metal- 
loidernes Linjer mangle saa vel som de Linjer, der frem- 
komme af sammensatte Forbindelser. Det luftformige 

Hylster er opvarmet til en saadan Glødhede, at ingen 
kemisk Forbindelse kan modstaa den. 

De Fraunhoferske Linjer ere mørke, men Linjerne 
fra »Protuberanserne« ere lyse ligesom Linjerne i de 
Spektrer, der ere ejendommelige for de glødende Metal- 
dampe, og det samme er Tilfældet med de Striber, der 
fremkomme ved en Solformørkelse umiddelbart efter So- 
lens Forsvinden eller umiddelbart førend dens Fremkomst. 
Dette er en lærerig Kjendsgjerning, som har givet os 
meget vigtige og nøjagtige Oplysninger om. Solens fysiske 
Beskaffenhed. 

Jeg har hidtil kun talt om Solkemien, men Spektro- 
skopet har gjennemforsket hele Himmelrummets umaade- 
lige Dybder. Lyset fra Hundreder af Stjærner er blevet 
undersøgt ved dets Hjælp, og næppe synlige Taagestjærner 
have maattet aabenbare os Beskaffenheden af deres Straa- 
ler. Det i mange Tilfælde svage Lys, der udstraaler fra 
en Del af Stjærnerne, giver et Spektrum med mørke Lin- 
jer ligesom Solens, og vi lære heraf, at disse Stjærner 
have samme Bygning som vor Sol. »Aldebarans« Spek- 
trum indeholder Kjendetegn paa Brint, Magnium og Kal- 
cium, der i rigelig Mængde ere til Stede i Sollyset, men 
ogsaa paa Metaller, der ere sjældne eller mangle paa 
Solen, som Tellur, Antimon og Kvægsølv. 

Endogsaa Taagestjærner, der frembringe en mere 
end 20,000 Gange saa svag Belysning som et Lys 
i 600 Alens Afstand, have givet et Spektrum, og deres 
svage Lys er meget simpelt sammensat, i det Spektret 
bestaar af to eller tre lyse Linjer, den ene frembragt af 
Brint, den anden af Kvælstof. Disse Taagestjærner, der 
give et Spektrum med lyse Linjer, ere dem, som selv 
de stærkeste Stjærnekikkerter ikke have kunnet opløse; 

der er et gabende Svælg mellem dem og de Taagestjærner, 
der kunne opløses i enkelte Stjærner, og som give det 
samme Spektrum som andre Stjærner, mørke Linjer paa 
lys Grund. g 

Det er i Sandhed en storartet Opgave,: som den 
menneskelige Tanke her har løst. At opdage Sammen- 
sætningen. af Stjærner, hvis Afstand endnu er ukjendt, 
— af Stjærnetaager, der endnu ikke ere formede til 
Verdner, at ordne alle disse Stjærner efter Lighed og 
Slægtskab, ja endog at formode deres Aldersfølge, — 
sig mig, mine Herrer! er det ikke en glimrende Sejr for 
Videnskaben? Ja vi have ordnet dem efter deres Alders- 
følge: farvede Stjærner, gule Stjærner og hvide Stjærner. 
De hvide ere de varmeste, følgelig de yngste; deres 
Spektrum er kun sammensat af faa Linjer, og disse ere 
lyse. Brint er fremherskende, Spor af Magnium er og- 
saa opdaget ved. Siden af Jærn og maaske Natrium. Er 
det sandt, at »Sirius« i Oldtiden var en rød Stjærne, 
har en tidligere større Rigdom paa Brint maaske været 
Aarsagen til denne Farve. Vor Sol, »Arkturus« og 
»Aldebaran« høre til de gule Stjærner. I deres Spektrer 
er Brinten mindre fremtrædende, men der findes der- 
imod mange og fine Metallinjer. De farvede Stjærner 
ere ikke saa varme og ere ældre; i god Overensstemmelse 
med deres højere Alder er deres Lys mindre livligt. 
I deres Spektrer er der kun lidt eller ingen Brint, Metal- 
striberne have Overvægten, og man. har endog paavist 
bredere stribede Skygger som de, der frembringes af 
sammensatte Forbindelser. Da Varmegraden er lavere, 
kunne disse modstaa den uden at adskilles, hvad enten 
de nu ere Grupper af indbyrdes ensartede Atomer, eller 

414 


de bestaa af forskjelligartede Atomer. Lockyer har — 
i det han støtter sig til den oven for omtalte Alders- 
oruppering af Secchi og til Fordelingen af Grundstofferne 
paa de forskjellige Stjærner, iagttaget, at de Grundstoffer, 
hvis Atomer have den mindste Vægt, ere paaviste i de 
varmeste Stjærner, medens derimod Metallerne med en 
stor Åtomvægt findes i de koldere Stjærner. - Man op- 
kaster da det Spørgsmaal, om ikke de førstnævnte Grund- 
stoffer ere dannede af de andre ved en kemisk Adskil- 
lelse, som er frembragt ved den høje Varmegrad, hvorfor 
de ere udsatte, — og om ikke alle Grundstofferne i det 
hele taget ere dannede ved Fortætning af et ubekjendt 
Urstofs overordentlig lette Atomer, maaske af Æterens. 

Saaledes er da Spørgsmaalet om Stoffets Enhed, 
som Kemien allerede tidligere har bragt frem, i det den 
støttede sig til en Betragtning af Atomernes indbyrdes 
Vægtforhold, igjen rejst som Følge af en Betragtning, 
der har taget sit Udgangspunkt i en Undersøgelse af 
Verdensbygningen. Det er endnu ikke løst og vil rime- 
ligvis aldrig blive løst paa den her antydede Maade. 
Tvært imod er der flere Ting, der lede til at tro paa 
Stoffets Uensartethed, paa Atomernes Udelelighed og 
Uforanderlighed. Fordres der ikke, som Berthelot har 
fremhævet, den samme Varmemængde til at sætte dem i 
Bevægelse, — og taler ikke Simpelheden i Petits og 
Dulongs Lov mod denne Lære, hvor aandrig den end er? 

Jeg har forsøgt, mine Herrer! i korte Træk at skildre 
Dem de nyeste Fremskridt i Kemien, i Fysikken og i den 
fysiske Astronomi, tre Videnskaber, der behandle ind- 
byrdes meget forskjellige Gjenstande, men som have et 
fælles Udgangspunkt, nemlig Stoffet, og et fælles ophøjet 
Maal, Kjendskab til Stoffets Sammensætning, dets Egen- 

skaber og dets Fordeling i Verdensaltet. De lære os, 
at de Verdner, der ere spredte rundt i det hele uendelige 
Verdensrum, ere byggede som vort eget Solsystem, og 
at i den store Verdensbygning er alt Bevægelse, lov- 
bunden Bevægelse. Hertil kommer da den nye og 
mærkelige Kjendsgjerning, at den himmelske »Sfærehar-— 
moni,« som Pythagoras lærte, og som en nyere Dig- 
ter har iovprist i et udødeligt Digt, at den gjenfindes i 
den uendelig lille Atomverden. Ogsaa her er alt lovbun- 
den Bevægelse, og Atomerne, der ved deres Sammenhob- 
ning danne Verdensstoffet, ere aldrig i Hvile. Et Støv- 
gran er opfyldt af en uendelig Mængde af Stof-Enheder, 
der ere i uafbrudt Bevægelse. Alt svinger frem og til- 
bage i denne lille Verden, og denne Stoffets almindelige 
Rastløshed, denne »atomistiske Musik«, for at blive i den 
gamle Filosofs Lignelser, har sit tilsvarende Forbillede i 
de lovbundne Bevægelser i Verdensbygningen. Er det 
ikke sandt, at Indbildningskraften i lige Grad bliver sat 
i Bevægelse og Tanken forvirret, hvad enten man fæster 
Opmærksomheden paa Verdensrummets Uendelighed eller 
paa de Millioner af Atomer, der indeholdes i en Vand- 
draabe? Man mindes om Pascals Ord: »Jeg vil skildre 
ikke blot det synlige Verdenshele, men ogsaa den Uende- 
lighed i Naturen, som viser sig inden for Atomets snævre 
Virkekreds; man vil der opdage en Uendelighed af 
Verdner, hver med sin Himmelhvælving ligesom i den 
synlige Verdensbygning. « 

Stoffet er overalt det samme; Brinten i Vandet gjen- 
finde vi i Solen, i Sirius og i Taagestjærnerne, overalt 
er den i Bevægelse og i Svingning, og disse Bevægelser, 
der vise sig uadskillelig knyttede til Atomerne, ere Op- 


rindelsen til alle de fysiske og kemiske Kræfter. 
AKS 

Saaledes er Naturens Orden, og efterhaanden som 
Videnskaben trænger dybere ind i Kjendskaben til den, 
aabenbarer den os paa én Gang de simple Midler, der 
ere benyttede, og den uendelige Forskjellighed i de Re- 
sultater, som derved fremkomme. Saaledes bliver det os 
muligt under Fligene af det Slør, som vi have kunnet 
løfte, at opdage den lovmæssige Overensstemmelse og 
Dybsindigheden i Verdensplanen. Men de sidste til Grund 
liggende Aarsager kunne vi ikke opdage. Vi komme 
herved ind i en anden Tankekreds, som den menneskelige 
Aand for bestandig er forhindret i at følge og forstaa. 
Saaledes er det, og vi kunne intet forandre deri. Det 
er i saa Henseende til ingeri Nytte, at Videnskaben har 
aabenbaret den menneskelige Aand Sammenhængen i 
Verdensbygningen og Lovene for alle Naturens Frem- 
toninger; den menneskelige Tanke vil højere til Vejrs, 
og i den Overbevisning, at Tingene ikke i dem selv have 
deres sidste Tilværelsesaarsager og Ophav, ledes den 
til som deres sidste Udspring at henføre dem til den 
ene. almægtige Gud. 


Om Blomsternes Bestøvning. 
IL. 


Ved Stud. mag. Alfred Jørgensen. 


Ide fortrinligt Middel til at lokke Insekterne til sig be- 
sidde de mange vellugtende Blomster; de smaa men 
duftende Blomster ere farlige Konkurrenter for de store 
men lugtløse. Det har saaledes vist sig, at Gærde- 
— Snerlen (Convolvulus sepium), der slynger sig højt op ad 
andre Planter og stiller sine store, pragtfulde, hvide 
Blomster til Skue, kun besøges af forholdsvis faa Fluer 
og Sommerfugle, medens Ager-Snerlen (C. arvensis) 
med de mindre i Øjne faldende, men stærkt duftende 
Blomster besøges af en talrig Mængde forskjellige In- 
sekter. Mekanismen er i begge Arter omtrent ens: Hon- 
ningen afsondres af Frugtens røde Underlag, de fem 
Støvdragere ere med deres nederste Del voxede sammen 
med Kronrøret, og der, hwor de skille sig fra dette, 
bøje de brat ind mod Griffelen og omslutte denne ganske 
tæt; deres Siderande ere tilmed beklædte med stive 
Takker, såa at Insektet, der vejledes af de fem lyse 
Striber i Røret, kun kan naa Honningen ved først at 

kravle ned mellem Kronen og Støvtraadene og saa stikke 
Snabelen ind gjennem de meget fine Aabninger, Støv- 
traadene danne paa det Sted, hvor de bøje sig indad; 
men de to store Årgrene rage højt op over Støvknapperne 
og kunne altsaa modtage det medbragte Støv, før Insektet 
berører Blomstens egne Støvknapper. For øvrigt viser 
et ganske flygtigt Blik paa Blomsten, at der ofte sker 
en regelmæssig Selvbestøvning hos begge Arter. — Et 
lignende Fortrin har Marts-Violen for Stifmodersblomsten ; 
paa Have-Karsen (Lepidium sativum) med smaa, uanse- 
lige, hvide og stærkt duftende Blomster har man hidtil 
fundet henved 30 forskjellige Insektarter, medens der hos 
de andre Korsblomstrede med store, i Øjne faldende 


Blomsterstande, som Ager-Sennepen og Kiddiken, kun er 


Fig. 1. 


Venusskoen. 7, Blomsten set for fra og fra oven. -2, fra Siden, efter at alle 
Blomsterdækkets Blade undtagen Læben ere borttagne og denne gjennemskaaren paa 
langs. 3, Kjønsdelene. ov Frugtknuden, s ydre, p indre Blomsterdækblade, p' Læben. 
a Støvdragere, a' den forvandlede golde Støvdrager, st Arret, ? Indgang 
for Insektet, ex Udgang. 

fundet gjennemsnitlig en halv Snes. Blomsterne have alt- 
saa ikke deres Duft, alene for at vi kunne nyde den. 

Her kan ogsaa nævnes Venusskoen (Cypripedium 
Calceolus), en Gjøgeurt med broget farvede og sødt duf- 
tende Blomster, der især lokker smaa Bier (Andrena- 
Arter) tilsig. Over den store, udposede, træskoformede 
Underlæbe sidder Griffelstøtten med Arret og de to Støv- 
knapper, beskyttet for oven af den tredje Støvdrager, 
der er omdannet til et bredt, purpurplettet Blad (Fig. 1 4"). 
Bunden af Underlæben er bedækket af en tæt Filt, dar 
afsondrer smaa Honningdraaber. Det falder meget let 
for en Bi at krybe ind i Læben, men vil den op aå 
samme Vej, støder den mod de overhvælvede Rande og 
” falder tilbage. Efter at have gjort flere forgjæves For- 
søg opdager den, at der strømmer Lys ind ved den 
bageste Del af Læben, den skubber sig med stor An- 
strængelse hen imod det og gnider Ryggen mod det lige 
oven over liggende Ar (st, Fig. 1, 2); i det den bevæger 
sig videre for at komme ud ad en af de smaa Sideaab- 
ninger ved Læbens Grund, støder den Skuldrene mod en 
af Støvknapperne,: og en Del af det klæbrige Støv vil 
blive hængende i dens Haarklædning; ved et nyt Besøg 
i en anden Blomst vil Støvet afsættes paa Arret, kort 
før Dyret modtager en frisk Ladning. Paa denne Maade 
er Fremmedbestøvningen sikret. Men der hører en vis 
Kraft til at kunne trænge sig igjennem den snævre Aab- 
ning, og man træffer derfor ofte en Mængde mindre Bier 
eller Fluer liggende døde i Læben eller siddende fast- 
klæbede til Støvmassen, ude af Stand til at kunne ar- 
bejde sig løs… — | | 

Et tredje udmærket Tillokkelsesmiddel er selve 
Blomsterstøvet, der afgiver Næring for mangfoldige 

Insekter, og da der i Almindelighed findes Hundreder af 
Støvkorn i Blomsten for hvert Æg, der skal befrugtes af 
dem, saa skader det slet ikke, at Besøgerne fortære den 
største Part, naar de blot samtidig føre en ringe Del af 
de Korn, der blive hængende ved deres Krop, over til 
Arret af en anden Blomst. Derfor besøge Insekterne 
ogsaa mange Blomster, som slet ikke behøve deres Tjeneste, 
nemlig de saa kaldte anemofile Blomster,- der frembringe 
store Masser af smaa, glatte, kuglerunde Støvkorn, som Vin- 
den fører hen til de som oftest store, vidt udspærrede, fjer- 
. eller penselformede Argreune, f. Ex. hos Rakletræerne, Græs- 
sene, Sivene og Bynkeslægten blandt de Kurvblomstrede. 
Ligesom vi inden for den samme Planteslægt traf Arter, 
der krævede Fremmedbestøvning for at blive befrugtede, 
og andre, der ikke behøvede en saadan, saaledes. har 
man ogsaa blandt denne Klasse af Blomster truffet 
Slægter med en Mængde Overgangsformer, af hvilke en- 
kelte utvivlsomt gjøre det let for Insekterne at hjælpe 
til ved Fremmedbestøvningen. Dette er f. Ex. Tilfældet 
med Slægten Vejbred (Plantago). Alle vore Arter have 
smaa, hindeagtige Kroner, et fjerformet Ar, der udvikles. 
før Støvdragerne,' og lange, fine, let bevægelige Støv- 
traade. Naar Bien samler Støv, holder den sig svævende 
ud for Blomsterne, udspyr Honning over Støvknapperne, 
fejer Støvet af. ved en rask Bevægelse med Forbenene 
og expederer det videre til »Kurvene«, det ejendømmelige 
Samleapparat, den har paa Bagbenene. Der rejser sig 
naturligvis en hel Støvsky omkring den under dens 
hurtige Bevægelse, og meget af Støvet føres derved 
over paa fremmede Ar, enten paa samme Plante eller 
paa andre i Nærheden staaende. Men hos vor smukke 
dunede Vejbred (P. media) træffes der dels Former 

som Fig. 2, 7 med meget lange, tynde Støvtraade, lange, 
fjerformede År og aaben Krone og dels saadanne som 
Fig. 2, 2 med kortere, stivere, stærkt røde Støvtraade og 
et År, der næsten er gjemt mellem de korte, hvælvede 


Fig. 2. 


Dunet Vejbred. To forskjellige Former af Blomsten, forstørrede: 7, nærmest 
skikket til Vindbestøvning, 2, til Insektbestøvning, aa Arret, &d Bægeret, £ Kronen. 


Kronbladflige, som tillige udsende en behagelig Duft. 
Det er klart, at den sidste Form er godt skikket til In- 
sektbesøg, og der er ogsaa truffet omtrent 20 forskjellige 
Besøgere paa den; voxer den altsaa paa et Sted, hvor 
Vinden ikke kan ryste Støvet ud over Årrene, saa be- 
sørge Insekterne Arbejdet. 

Som oftest frembyder dog Blomsten foruden Støvet 
en rigelig Mængde Honning eller Saft; jo mere der 
afsondres af denne, og jo lettere den er tilgængelig, desto 
rigeligere er Insektbesøget under for øvrigt lige Omstæn- 
digheder. Kællingetanden (Lotus) og Vissen (Genista) 
blandt de Ærteblomstrede ligne hinanden meget i Blom- 
stens Bygning, men da den første afsondrer Saft, og 
denne er let tilgængelig, har man truffet over 30 Arter 

Insekter paa den, medens Visse-Arterne enten slet ikke 
eller kun sparsomt besidde dette Tillokkelsesmiddel og 
derfor besøges langt sjældnere. 

Endelig frembyde mange Blomster et bekvemt Til- 
flugtssted for Insekterne, hvor de kunne opholde sig 
om Natten eller under Storm og Uvejr; som oftest sætte 
de sig ikke strax til Ro, men lede først efter Føde og 
udføre med det samme Befrugtningsarbejdet. Som Ex- 
empler skulle vi først nævne Klokkeslægten (Campa- 
nula); Støvknapperne sidde i disse Blomster tæt sluttede 
om Griffelens øverste Del, der er beklædt med stive, nedad 
rettede Haar; de aabne sig indad, og efter at Støvet 
er optaget mellem Haarene, visne de, og Støvtraadene 
trække sig ned i Blomstens Grund, hvor Honningen fin- 
des; naar Bien strækker sin Snabel ud efter denne, 
stryger den let Støvet af, da de stive Haar paa Griffelen 
efterhaanden krænge sig ind i sig selv og forsvinde, saa 
at Støvet ligger ganske løst. Først naar det meste eller 
alt Støvet er affejet, aabne Argrenene sig og brede sig 
ud over Indgangen til Blomsten, og selv om en Del af 
det Støv, der sidder uden paa dem, maaske opnaar at blive 
hæftet til Arret, vil dette dog hovedsagelig modtage 
fremmed Støv. 

En meget interessant Bestøvningsproces har man 
opdaget hos Dansk Ingefær (Arum maculatum), vor 
smukke Foraarsplante med de store, glinsende, pilformede 
Blade og det elegante, grønne Hylsterblad, der ligesom 
hos Kallaen indeslutter Blomsterstanden;. denne bestaar 
af Hanblomster og Hunblomster, der sidde tæt sammen- 
trængte paa en kjødfuld Axe.  Hanblomsterne sidde 
øverst; men inden Støvet er udviklet, ere Hunblomsternes 
År allerede forsynede med de smaa, klare Papiller, der 

vise os, at Arret er beredt til at udføre sin Funktion. 
Blomsten maa altsaa ty til Insekternes Hjælp for at blive 
befrugtet, og man finder virkelig ogsaa, at Hylsterbladet 


Fig, 3. 

Dansk Ingefær,  Hylsterbladet (4) er gjnnemskaaret paa langs i den ene Figur. 


f Hunblomster, -m Hanblomster, & Krans af stive Børster, £ den golde Del af Kolben- 


i Blomstringstiden er opfyldt af en talrig Mængde smaa 
Myg (Psychoder). Disse smaa Gjæster lokkes hid af 
Blomsterstandens stærke Lugt og finde et sikkert Tilflugtssted 
inden for det rummelige Hylsterblad. De sætte sig paa 
den øverste, golde Del af Kolben og kravle ned ad den. 


Lige oven over Blomsterne udsender Axen en Krans af 

stive Børster (6), og Hylsterbladet er indsnævret paa 
samme Sted; gjennem de mange fine Mellemrum krybe 
Dyrene videre ned i det varme nederste Rum; bringe de 
nu Blomsterstøv med sig fra et tidligere Besøg paa en 
anden Blomsterstand, saa opfanges dette let af Arrets 
Papiller. De lede nu efter Honning i alle Retninger, 
men finde ikke en Draabe; skuffede i deres Haab søge 
de at flyve ud igjen, men de blændes af Lyset oven over, 
støde mod det stive Gitter og falde ned påa Bunden; 
ufortrødent gjentage de Forsøget, men stadig med samme 
- Resultat. Imidlertid visne Arfladerne, og nu finde de 
ufrivillige Gjæster en Løn for deres Anstrængelser, thi 
med det samme afsondrer hver Hunblomst en Draabe 
Honning. Medens de fortære denne, have Støvknapperne 
aabnet sig, og Støvet falder ned over Myggene og lægger 
sig i et tykt Lag paa Bunden af Hylsteret. De smaa 
Gjæster kravle omkring i det og blive aldeles overpudrede, 
og nu først aabnes Fængslet: de stive Gitterhaar visne 
hen, Insekterne flyve ud og — hen til en ny Plante for 
at udstaa de samme Gjenvordigheder til Fordel for dens 


Bestøvning. 


Skjønt det er til Fordel for en Blomst, at den be- 
søges af en stor Mængde Insekter, saa kan der dog 
ogsaa heri ligge en Fare: mange graadige Biller kunne 
fortære ikke blot Støv og Honning, men ogsaa de Orga- 
"ner, der ere nødvendige til Befrugtningen; de Insekter, 
der ere særlig skikkede til at arbejde paa en behændig 
Maade i Blomsten, kunne blive forhindrede ved det tal- 
rige Besøg af udygtige Arbejdere; og endelig vil natur-. 
ligvis enhver Blomst med let tilgængeligt Støv og Hon- 
ning ogsaa være udsat for at faa disse vigtige Stoffer 

ødelagte af Regnen. Det kan derfor ofte være til stor 
Nytte for Planten at faa Besøget indskrænket, og de 
allerfleste Blomster besidde ogsaa Ejendommeligheder, 
der ere skikkede til at holde visse skadelige Gjæ- 
ster borte eller særlig at lokke de ivrige og 
behændige Besøgere til. Et saadant Middel kan 
Blomsten besidde i Farven. Det er en Kjendsgjerning, 
at Blomster med smudsig gul, brungul og gulhvid Farve 
næsten ganske forbigaas af Billerne, f. Ex. Pastinak, 
Benved (Euonymus) og Vortemælk (Euphorbia), medens nær 
beslægtede, livlig farvede Blomster ere stærkt udsatte 
for at ødelægges af dem, f. Ex. de hvide Skjærmblom- 
ster; selv lugtløse, honnningfri eller dog i ringe Grad 
Honning afsondrende Blomster hjemsøges af disse ube- 
hagelige Gjæster, som Ranunklerne, Valmuen, Vissen osv. 
Da Billerne paa Grund af deres korte Munddele kun kunne 
faa fat paa Honningen i Blomster, hvor den ligger aaben 
og let tilgængelig, finder man netop ogsaa, at mange saa- 
danne Blomster beskyttes ved svagt i Øjne faldende 
Farver, medens spraglede Blomster f. Ex. Nellikerne 
have Honningen gjemt saa dybt, at kun langsnablede 
Sommerfugle kunne nåa den. Mange lyst farvede Blom- 
ster falde lidet i Øjnene om Dagen, medens de let bemær- 
kes om Aftenen af Tusmørkesværmerne; dette er Tilfældet 
med Fladknappen (Platanthera), en af vore smukkeste 
Gjøgeurter. 

Der er ingen Tvivl om, at en stærk, ubehagelig 
Lugt hos en Blomst særlig lokker visse Flyvere til den; 
vi saa, at Psychoderne i stor Mængde tage Ophold i den 
danske Ingefærs Hylster, medens Blomsterstanden ud- 
sender en for os meget ubehagelig Stank, og ligesaa er 
det jo en bekjendt Ting, at Spyfluerne lægge deres Æg 

paa Stapelierne og andre brune Aadselblomster. Men 
hvor vidt nu i samme Grad andre Insekter afskrækkes fra 
at besøge saadanne Blomster, derom mangle vi endnu 
sikre Iagttagelser, da det især er de tropiske Planter, 
der maa give Materiale til Undersøgelser af denne Art. 

Et særdeles vigtigt Middel til at begrænse Antallet 
af besøgende Arter besidde de Blomster, hvis Honning- 
saft ligger skjult. Naar vi undtage Vindblomsterne, 
er det kun et meget ringe Tal af Blomster, der slet ikke 
afsondre Honning. Disse besøges hovedsagelig åf støv 
" ædende Fluer (navnlig Syrphider) og af Bierne, men 
mange Besøg kunne de ikke glæde sig ved, thi Erfaringen 
har vist, at det er Honning, som de fleste Dyr søge efter 
i Blomsterne, medens et Mindretal tillige søge efter Støvet ; 
hvis de honningløse Blomster derfor ikke ved stærke 
Farver formaa at lokke de omstrejfende Flyvere til sig, 
som Valmue og Perikum, eller ere i Besiddelse af en såa 
rig Mængde Støv, at Insekterne have nok at bestille i 


nogen Tid med at samle dette, saa bestøve de sig ogsaa 


1 og 2 Kronblade af en Ranunkel, » Honningkjertler. 3 et enkelt Frugtblad af 
Kabelejen, %» Honningkjertler, st År. 


ganske sikkert selv, hvilket Agermaanen, Arven og Nat- 
kyggen afgive Exempler paa. . 

Honningen afsondres af særegne Cellelag, der kunne 
findes paa de forskjelligste Steder i Blomsten, paa Kron- 
bladene (Fig. 4, 1 og 2), Støvtraadene, Griffelen, Frugt- 
knuden (Fig. 4, 3) eller en kjødfuld Skive, der sidder 
over eller under Frugtknuden (Fig. 9); hos vore alminde- 
lige Gjøgeurter, hvis ene Blomsterblad er uddraget til en 
lang Spore, findes Honningen i Sporens Væg og er dæk- 
ket af en Hinde, som Insektet maa gjennembryde, før det 
kan opsuge den; Sporens hule Rum er tørt. Ellers af- 
sondres Honningen gjærne i Draaber, der opsamles i 
særegne Honninggjemmer, Gruber, Render el. lign., hvis 
Bund og Sider ere glatte, saa at de let kunne tømmes. 
De ere anbragte i Bunden af Blomsten, ofte saa dybt, 
at man ikke skulde tro det muligt, at et Insekt kunde 
naa Saften; der er f. Ex. paa Madagaskar fundet en 
Gjøgeurt, Angræcum sesquipedale, hvis Spore er ikke min- 
dre end elleve Tommer lang, og i Bunden af den op- 
bevares Saften; først længe efter opdagede man paa de 
samme Lokaliteter en Sommerfugl, hvis Snabel kan 
strækkes ud til omtrent samme Længde. Men der hører 
endnu et Hjul til denne Mekanisme: Honningdækket, der 
skjærmer den kostelige Vædske mod Regnen og de ubudne 
Gjæster. Hos Tvetanden (Fig. 7) se vi, at den indre 
Side af Kronrøret er forsynet med en Krans af stive 
Haar, der ikke tillade en Vanddraabe at trænge videre, 
hvis den skulde være passeret forbi den hvælvede Over- 
læbe; hos Oxetungen (Anchusa, Fig. 5) er den øverste 
Del af Kronrøret besat med fem stivhaarede Skæl, der 
gjøre. samme Tjeneste, og som Insektet altsaa maa løfte 
- for at naa ned til Honningen. Undertiden mangler Hon- 


ningdækket, men Blomsten er da i Besiddelse af den 

vidunderlige Evne at kunne lukke sig mod Uvejr eller 


at kunne bøje Aabningen nedad”). 


Fig. 5. 


Læge-Oxetunge, Blomsten set 7, fra oven og 2, fra Siden, efter at den forreste 
Del af Krone og Bæger er borttagen. &a Honning-Kjertler, g stivhaarede Skæl. 


Naar Honningen ér vel beskyttet mod Regnen, kan 
den altsaa opbevares i rigelig Mængde til Insekterne, der 
jo især sværme i godt Vejr. De føle sig altsaa opfordrede 
til hyppig at gjentage Besøget i en saadan Blomst, men 
Vanskeligheden ved at opdage Saften stiger i samme 
Grad, og desto længere Tid tager det ogsaa for Insektet 
at opsuge den; Besøget vil altsaa indskrænkes, og Be- 
støvningsarbejdet vil foregaa langsommere. Dette er na- 
turligvis ikke ubetinget til Skade for Blomsten: det har 
vist sig at være netop de daarlige Arbejdere, der holdes 
ude ved disse prohibitive Forholdsregler; de gode Arbej- 
deres Tal stiger forholdsvis, jo rigeligere Løn der bydes 
dem for Arbejdet, de forstaa at benytte »Saftvejen«, de 
farvede Striber, der strax orientere dem i Blomsten, at 
vælge den bekvemmeste Siddeplads, at bevæge Hoved og 


£) Hvorom der kan findes mere i en tidligere Artikel i dette Tlås- 
skrift af Kerner (Ste R., Iste Bd.). 

Forkrop i den Retning, som Blomsterdelenes Form an- 
viser — og med det samme udføre de Bestøvningsarbejdet 
med en saa beundringsværdig Præcision, at: man skulde 
tro, at dette var Hovedsagen for dem, medens det at 
skaffe sig noget at spise var en aldeles underordnet 
Forretning. 
Det er fortrinsvis Bierne, der her! have erobret sig 
et. Territorium paa Grund af den støre Mængde Næring, 
de behøve; mangfoldige Blomster ere som støbte efter 
— Biens Legemsdele og udelukke derved alle andre Sam- 
lere; men paa enkelte Steder ere Bierne dog blevne 
overfløjede af deres' Konkurrenter; Brunrodens og Sne- 
bærrets Blomster have Hvepsene bemægtiget sig, Kapri- 
folierne og enkelte Nellikearter tillade kun langsnablede 
. Sommerfugle at naa Honningen, saa dybt ligger den 
gjemt.… Men til Gjengjæld ere kun "Bierne stærke nok 
til. at kunne løfte de forskjellig formede. Blomsterdele, 
der dække Honningen hos mange Rubladede, Læbe- 
blomster og Ærteblomster; hos Løvemunden (Anzirrhinum 
mujus): er Underlæbens mellemste Parti hvælvet op mod 
Overlæben og danner i den friske Blomst en fastsluttende 
Afspærring for Honningen og Støvet; her er det kun 
Humlerne, der have Kraft nok til at trykke denne »Maske« 
ned og bane sig Vej til Forraadskamret; hele Befrugt- 
ningsarbejdet udføres ogsaa af dem. De svagere Insekter 
med lige saa lange Sugeredskaber kunne experimentere, 
saa meget de ville, og det er ofte en Ynk at se deres 
fortvivlede Anstrængelser. Døren til Helligdommen hol- 
der sig ubarmhjærtig tæt tillukket. 
Vi skulle i det følgende nærmere" betragte enkelte 
Familier. og Slægter, hvis Insektbesøg har været. om- 


hyggeligere undersøgt, og hvor 'de statistiske Oplysninger 
Femte Række. Il. 28 

tydelig vise, at i samme Forhold som Honningen ligger 
godt gjemt, indskrænkes de besøgendes Antal til en stedse 
snævrere Kreds, som til Gjengjæld kan opfylde alle de 
Fordringer, der stilles, paa det nøjagtigste, og i samme 
Grad er den Mekanisme i Blomsten udviklet, der yder 
Insektet en saa vigtig Bistand. 

Hos Korsblomsterne er Honningen ikke skjult, 
men den findes i Bunden af en mere eller mindre dyb, 
regelmæssig Blomst; dette har allerede Indflydelse paa 
Talrigheden af Insektbesøget; thi medens der hidtil hos 
Skjærmblomsterne med de aldeles aabent liggende Honning- 
kjertler er fundet gjennemsnitlig 30 Arter af Besøgere 
paa hver Planteart, er Antallet hos Korsblomsterne sunket 
ned til 16; alle de kortsnablede ere udelukkede. Blom- 
sterne vise for øvrigt stor Uoverensstemmelse, saa ens + 
de end synes at være. Der kan findes 2, 4 eller 6 
Honningkjertler; de kunne sidde mellem Støvdragerne 
eller paa disse selv, enten indvendig eller paa Siderne eller 
udvendig; Honningen kan opbevares som Draaber paa selve 
Kjertlerne, eller den kan opfylde Mellemrummene mellem 
Støvdragere og Griffel eller samle sig i de udhulede 
Bægerblade. Støvdragerne danne som bekjendt to Kredse: 
enindre, der bestaar affire længere, og enydre, hvori der er to 
kortere. Man har for længe siden bemærket, at Støv- 
traadene ved Aabningen af Knoppen kunne sno sig en 
halv eller hel Omgang, saaledes at de komme til at vende 
Støvet mod den Side, hvor Saften findes, hvorved altsaa 
Insektets Snabel paa sin Vej til denne besmøres med 
Støv. Dette syntes at vise, at Fremmedbestøvningen var 
det normale. Men hos Blomster, hos hvilke Insek- 
ternes Besøg er direkte iagttaget, har det vist sig, 
at der lige saa godt kan finde Selvbestøvning som 

Fremmedbestøvning Sted, f. Ex. hos Brøndkarsen (Na- 
sturtium silvestre); meget ofte bemærker man, at de inderste 
Støvdragere noget efter Modenheden bøje sig ind over 
Årret og lade Støvet falde ned paa det, hvorved en 
Selvbestøvning finder Sted, f. Ex. hos Kaalen, og endelig 
har man ved Forsøg set, at mange Korsblomstrede sætte 
gode Frø, selv naar man forhindrer Fremmedbestøvningen. 

Kurvblomsterne, der besøges af en talrig Mængde 
Insekter, levere os et træffende Exempel paa, at Tallet 
af Besøgere er afhængigt af den Dybde, hvortil Snabelen 
skal ned for at naa Honningen. Kun enkelte Blomster 
… have tydelig Vindbestøvning, f. Ex. Bynkens (Artemisia), 
og mange af de smaa Kurves Blomster bestøve normalt 
sig selv (Evighedsblomster, Brandbæger), men hos det 
store Flertal. finde Insekterne rigelig Honningsaft. Denne 
afsondres af Griffelens nederste Del, ligger godt beskyttet 
mod Regn i Kronrørets Bund, men er let tilgængelig. 
Ved et ganske løst Overblik over hele Familien kan man 
vel nok sige, at Honningen ligger mindst dybt hos Brand- 
bægergruppen (Senecionideæ), dybere hos Cikorie- 
gruppen og dybest hos Tidselgruppen (Cynareæ) ; 
dette stemmer godt med de statistiske Data: hos 10 
Arter af. den første Gruppe er der fundet 335, altsaa 
gjennemsnitlig 33,5 forskjellige Besøgere, hos 15 Arter af 
den anden Gruppe 356, gjennemsnitlig 23—24, og hos 10 af 
den tredje Gruppe 189, altsaa i Gjennemsnit 13—19. Ved 
at sammenstille de forskjellige Insekt-Slægter, der besøge 
hver Gruppe, viser det sig end videre, at jo dybere Hon- 
ningen ligger, desto mere stiger Antallet af de langsnablede, 
som Bier, Hvepse og Sommerfugle, medens Fluernes Antal 


aftager, skjønt Blomsterstøvet dog ligger ganske aabent. 
BD 

De smaa uanselige Blomster ere samlede i tætte 
Kurve og blive først herved i Stand til at henlede Insek- 
ternes Opmærksomhed paa sig. "Denne Fordel bliver 
endnu større, naar Kronerne ere tungeformede og til- 
tage i Størrelse mod Randen, eller naar Randblomsterne 
ere tungeformede samt mange Gange større end Skive- 
kronerne og anderledes farvede. Naar et Insekt besøger 
en Kurv, kan det altsaa hurtig bevæge sig fra den ene 
Blomst til den anden og i kort Tid berøre en Mængde 
Ar eller Grifler. Blomsterne ere protandrine og udvikles 
udenfra indad; hos mange Arter frembyder hele Kurven 
først Støv og senere, naar dette er borttaget, de klæbrige 
Ar. Den mærkelige Maade, hvorpaa Støvet fejes ud af 
den Cylinder, hvori det ligger gjemt, ved Hjælp af Grif- 
felen, er tidligere omtalt her i Tidsskriftet. (Se bte R. 
lste Bd., S. 115.) I Almindelighed sætter Insektet sig 
paa Randen af Kurven og gaar ind ad. Hvis de ydre 
Blomster have afgivet Støvet og udbredt Arrene, blive 
de; befrugtede af det medbragte Støv, hvorefter Dyret 
henter nyt Støv af de indre Blomster, hvis disse endnu 
ikke ere indtraadte i den anden Periode; hos mange 
Kurve er Ordningen endnu skjønnere, i det Randkronerne 
slet ikke have Støvdragere, og da de udvikles først, 
kunne de befrugtes ved det første Insektbesøg. Mest ud- 
præget er denne Indretning hos vor almindelige Følfod 
(Tussilago), hvis Kurv bærer henved 300 Hunblomster 
yderst og 30—40 Hanblomster i Midten; de førstes Ar 
og Honning ere fuldt udviklede, længe før Hanblomsternes 
Støvcylindre bære Støvet paa deres Spids, og naar dette 
er Tilfældet, ere Arrene visnede, saa at der her udelukkende 
finder Fremmedbestøvning Sted. 

Endelig maa vi tilføje, at hos nogle Slægter vise 
Arrets Grene Tilbøjelighed til at sno 'sig ind som 'en 
Urfjeder, hvorved altsaa den klæbrige Flade let kommer 
i Berøring med det Støv, der endnu sidder mellem Grif- 
felens ydre Haarbeklædning, f. Ex. hos Mælkebøtten og 
Høgeurten; det er altsaa et nyt Exempel paa de mang- 
foldige Midler, ved hvilke der i Naturen er sørget for, 
at selv de Blomster, der ere fortrinlig "afpassede til 
Insektbesøg, dog ikke blive golde, naar de ustadige Gjæ- 
ster glemme dem, men ere i Stand til at bestøve sig selv. 

Hos den gule Sværd-Lilie (Iris: Pseud-Acorus) 


kan man ved at betragte Blomstens Dele nærmere let 

Sværd-Lilien. Et ydre og to indre Blomsterblade samt det ene Griffelblad ere 
borttagne. y ydre, ; indre Blomsterblade, g Griffelblade, & Ar, s Støvknap. 


forklare, hvorledes Insekterne maa bære sig ad. Vi skulle 
kortelig gjentage, hvad der ved en tidligere Lejlighed er 

meddelt herom.  Insektet kryber paa et af de store 
ydre Blomsterblade ned mellem dette og et af de tre 
Griffelblade. Paa Vejen passerer det først den lille Arfig 
(a), og i det denne trykkes udad af Dyrets Ryg, kan den 
modtage Støv, hvis dette medbringes; kort efter naar 
Insektet den udad vendte Støvknap, der ligger presset 
op mod Griffelbladet, og gnider friske Støvkorn ind i 
sin Haarklædning, og paa samme Tid kan det naa Hon-" 
ningen, der opbevares i de tre adskilte Rum mellem 
Griffelen og Blomsterbladene. Paa Tilbagevejen klemmes 
Årfligen indad (opad), og da dens ydre Side ikke er klæbrig, 
modtager den intet Støv, men dette kan føres hen til et 
andet Ar. Men en nærmere Iagttagelse af Blomsterbesøget 
har føjet en Række interessante Enkeltheder til denne 
almindelige Forklaring. Det har vist sig, at Blomsterne 
ere forskjellige i deres Bygning. Hos nogle.er Afstanden 
mellem Kronblad og Griffelblad saa stor, at mange In- 
sekter kunne krybe ned uden at berøre Arret. Hos an- 
dre ere de to Blade trykkede saa tæt op til hinanden, 
at kun meget smaa Insekter kunne slippe ned og udføre 
Bestøvningen saaledes, som vi beskrev den, medens der- 
imod de store Humler, der fortrinsvis besøge Sværd- 
Lilien, finde denne Vej lukket og først efter lang Søgen, 
opdage, at de fra Siden gjennem en ganske lille Aabning 
— kunne stikke Snabelen ned til Honningen, men de berøre 
da altsaa hverken Støvdragere eller Ar. Den første Form 
af Blomster passer derimod fortrinlig til Humlen. Den 
vandrer ned og stryger sin Ryg først mod Ar og derefter 
mod Støvknap. Men hvis den nu efter at have mættet 
sig gik baglængs ud og saa gjentog Experimentet paa 
det næste Kronblad, saa vilde Arrene modtage Støv af 
den samme Blomst; dette finder ikke Sted. Naar Dyret 

vil besøge det næste Honninggjemme, forkorter det sig 
Vejen ved at gaa sidelængs over paa det næste Kron- 
blad, hvorved det altsaa kun berører den tilsvarende 
Støvknap; dette kan ske endnu en Gang, og nu trækker 
det sig tilbage forbi Arrets Bagside og flyver hen til en 
ny Blomst, hvis Ar altsaa modtager det fremmede Støv. 

Hos Læbeblomsterne finde vi mange overordent- 
lig smukke Indretninger til Gunst for Insektbestøvningen. 
Den almindelig kjendte tolæbede Krone besidder mange 
smaa Ejendommeligheder, som man først ret forstaar, naar 
man ser, hvorledes et Insekt bærer sig ad for at komme 
ind til Honnningen; Blomsterne ere enten homogame, 
som Hanekro og Tvetand, eller protandrine; i sidste Til- 
fælde træffe vi meget hyppig, at Griffelen, der. først 
ligger gjemt bag Støvdragerne, senere, naar disse visne, 


bøjer sig mere frem og indtager deres Plads. Salvien 

Hvid Tvetand. G Blomsten fra Siden, d gjennemskaaren paa langs, begge i na- 

turlig Størrelse; € Frugtknuden oz de to Saftkjertler, d Spidsen af Griffelen, begge 

7 Gange forstørrede. ga, Saftkjertel, 5, Underlæben, c, Sidelapperne, der optage 

Humlens Hoved mellem sig, e&e Overlæben, f Støvdragere, g den nedre Griffelgren, 
h Haarkransen, der beskytter Honningen. 


med dens mærkværdige Vippe-Apparat, hvorved det ind- 
trængende Insekt selv bevirker, at Støvknapper og Griffel 


slaa ned paa dens Ryg, er tidligere omtalt i dette Tids- >» 

skrift." Vi skulle kortelig fremstille Insekternes Virk- 
somhed hos vor almindeligste Art, den hvide Tvetand 
(Lamium album). Honningen afsondres af to kjødfulde 
Puder paa den forreste Side af Frugtknuden, opfylder 
den nederste Del af det lange, hvide Rør og beskyttes 
mod Regnen af en stiv Haarkrans; lige over denne hæver 
Røret sig lodret, og for oven deler Kronen sig i en bred 
Underlæbe, der tjener Insekterne til Holdeplads, og en 
Overlæbe, der er forsynet med to store Sideflige og en 
øvre hvælvet Del, der dækker over Støvknapper og 
Griffel; af dennes to Argrene ligger den ene i dens For- 
længelse, parallel med Støvtraadene, men den anden er 
rettet lodret nedad, som man let ser, naar man betragter 
Blomsten fra Siden. Naar Blomsten aabner sig, ere 
baade Støvknapper og År tjenstdygtige; strax indfinde 
Humlerne sig, og Blomstens Bygning passer fortrinlig til 
deres Legeme. En Humle sætter sig paa Underlæben 
og trænger med Forbenene ind mellem de to Sidelapper; 
de slutte nøje om dens Bryst, medens Baglivets øvre Del 
ligesaa tæt omsluttes af den hvælvede Overlæbe. Under 
denne Bevægelse har Ryggen naturligvis først berørt den 
fremspringende Griffelgren, som altsaa modtager fremmed 
Støv, hvis Humlen bringer dette med sig; medens den 
suger, kan man se Baglivet afvexlende udvide sig og 
trække sig sammen, og herved drysses det meste af 
Støvsækkenes Indhold ud over dens Ryg. Ogsaa Bierne 
besøge Tvetanden for at samle Støv, ligesom ogsaa 
kortsnablede Humler tit bide Hul paa Kronrøret for at 
naa Honningen. I begge Tilfælde finder Selvbestøvningen - 
let Sted paa Grund af Arrets Stilling til Støvsækkene. 

En udpræget protandrin Dikogami finde vi hos Myn- 
ten, Merian, Timian og Korsknoppen (G/echoma); 

men ved nøjere Eftersyn viser der sig ogsaa her en 
Mængde Overgangsformer ”mellem forskjellige Blomster, 
i det dels Kronerne variere i Størrelse, dels Støv- 
knapperne variere i Frugtbarhed, og hos de mindste 
Blomster ere de rent forsvundne. Medens de store tve- 
kjønnede Blomster besøges rigelig af Insekter og uden 
Tvivl befrugtes. ved Fremmedbestøvning, besøges de smaa 
kun. af meget faa Insekter. Hvorledes ere disse smaa 
Hunblomster opstaaede? Det er interessant at se, hvilket 
Svar den Darwinske Descendens-Teori giver: De forskjel- 
lige Blomsterformer optræde altid paa hver sin Plante. 
Hos enkelte Planter" ere Organerne paa Grund af mangel- 
fuld Ernæring eller andre ugunstige,Omstændigheder ikke 
blevne saa fyldig udviklede som hos andre; de besøges 
derfor heller ikke af saa mange Insekter. Nu ere Blom- 
sterne udpræget protandrine, Støvet føres altsaa bort i 
deres første Periode, men da. de 


Fis &: 


smaa Blomster paa denne Tid næ- 
sten ikke besøges, bliver Støvet 
unyttigt, og da det er til Fordel 
for Planten kun at udvikle nyt- 
tige Organer, saa dø de overflødige 
Redskaber efterhaanden helt bort. 

En anden Plante med Læbe- 
krone er vor bekjendte ejendomme- 
lige Moseplante Vibefedt (Pin- 


Vibefedt. & en Blomst, skaaren 


— gvicula).. Blomstens Læber ere op paa langs, & Støvdragerne og 


ad ir Støvvejen, € en Støvdrager, d den 
spærrede vidt fra. hinanden, men gabredte 7 Randen ombøjede Ar- 


indsnævres pludselig om Kjøns- ” eden gf Arsruben. 
delene. . Det siddende Ar bestaar oftest af to Dele, 
hvoraf den forreste danner en flad Skive, der paa Midten 


er klæbrig og påa Undersiden beklædt med fine Haar, 


438 


den bageste Del er omdannet til en stiv Torn, der de 
kan mangle. De to Støvdragere ligge tæt op mod Frugt- 
knuden med deres Knapper, der aabne sig indad og opad 
og ere trykkede stærkt mod Årrets underste laadne 
Flade; dette har nemlig Tilbøjelighed til at rulle sig ind, 
men forhindres af de stive Støvdragere; naar disse aabne 
sig, presses Støvet ind i det fine Laad. Stikker Bien 
nu sin Snabel ind gjennem Aabningen mellem den brede 
Arlap og Underlæben, saa vil den afsætte det mulig 
medbragte Støv paa det skraat fremad rettede Ar; men 
.1 det den trækker Snabelen tilbage og rører ved Arlappens 
Underside, sker der en mærkelig Bevægelse: Arret er 
følsomt, naar det berøres paa dette Sted; det slaar derfor 
pludselig opad og presser den klæbrige Flade fast ind 
mod Overlæben, og i samme Øjeblik stryger Biens Snabel 
hen over den laadne Underflade og modtager en Del af 
det her opbevarede Støv. Nogle Minutter efter breder 
Arret sig igjen ud over Støvknapperne. Her er altsaa 
Selvbestøvningen utænkelig”). 

Den i Haverne almindelig dyrkede Dielytra hører til 
Jordrøgfamilien, hvis danske Repræsentanter ere 
Slægterne Jordrøg (Fumaria) og Lærkespore (Corydalis) ; 
hos dem begge finde vi inden for Bægeret to ydre Kron- 
blade, der ere stillede opad og nedad, det øverste for- 
synet med en Spore, og to indre, der vende til Siderne 
og fast omslutte de to Knipper af Støvdragere, hvis Støv 
i den udviklede Blomst ligger tæt sammenpakket uden 


%) Ogsaa hos andre Arter af denne Slægt saa vel som hos den nær- 
staaende Blærerod (Utricularia) og hos mange tropiske Planter 
har man fundet følsomme År, der gjøre Planten den samme 
Tjeneste. 

om det kugleformede Ar. Her synes det naturligste at 
være, at Støvkornene strax sende deres Rør ned gjennem 
Griffelen og befrugte Æggene; og dette finder ogsaa me- 
get hyppig Sted hos Læge-Jordrøgen; man har iagt- 
taget, at den kun besøges af faa Insekter, vist nok fordi 
den frembyder meget lidt Honning paa en Tid, da langt 
rigere Kilder staa til Insekternes Raadighed, og at den 
dog sætter gode Frø, hvilket ligeledes finder Sted under 
vedholdende Regnvejr, saa vel som naar man ganske for- 
hindrer Insektbesøget. Lige modsat er Forholdet hos 


Fig. 9. 


Hulrodet Lærkespore. a en Blomst, set fra Siden, & Støvknapperne, der ligge 

uden om Årret, c€ Støvknapperne, kort før Blomsten er udsprungen, d Arknoppen, 

e Blomsterdelenes Stilling under Insektbesøget; de indre Kronblade ere trykkede ned 
og Støvdragersøjlen rettet fremad. 


den hulrodede Lærkespore (C. cava).  Forhindrer 
man Insekterne i at besøge dens Blomster og bestøver 
Årret med Blomstens eget Støv, saa frembringes der ikke 
et eneste spiredygtigt Frø. Men Blomsten viser sig og- 

saa fortrinlig skikket til Insektbestøvning. " Det øverste 
af de to ydre Kronblade fortsætter sig bagtil i en noget 
nedad rettet, 12 Millimetre lang Spore, hvis nederste Del 
(4—5 Mm.) er fyldt med Honning. . For at opsuge denne 
sætter Insektet sig påa det nederste af de to ydre Kron-- 
blade eller paa de to indre og stikker Snabelen ned 
gjennem Åabningen mellem de to indre og det øverste 
Kronblad; det vil ved denne Bevægelse trykke de indre 
Kronblade ned, medens den stive Griffel beholder sin 
Stilling og altsaa bringer Støvmassen i Berøring med In- 
" sektets Bugflade. Paa denne Maade har man set en Bi 
med omtrent 20 Mm. lang Snabel (Anthophora pilipes) be- 
søge den ene Blomst efter den anden. Blomsterne ud- 
vikle sig nedenfra opad i Klasen, og Bien begynder 
derfor ogsaa med at besøge de nederste Blomster, der 
maaske allerede have mistet deres Støv, men hvis År er 
rede til at modtage Støv fra en yngre Blomst; den af- 
giver altsaa dette og modtager kort efter en ny Behold- 
ning af de øvre Blomster. Den almindelige Bi kan ikke 
naa Honningen med sin 6 Mm. lange Snabel;-ikke desto 
mindre besøger den ofte Lærkesporen, men for at samle 
Støv i sine »Kurve«, hvorved den selvfølgelig ogsaa kan 
udføre Fremmedbestøvningen. 

Hos den almindelige Akeleje (Aquilegia) er Sporen 
endnu længere, den varierer mellem 10 og 17 Mm. Den 
hængende Blomst bestaa ryderst af fem brede, blaa Bæger- 
blade; inden for 'disse sidde Kronbladene, der forlænge sig 
opad i den lange, hule Spore, hvis yderste Spids er 
krummet indad og nedad; midt i Blomsten hænger den 
af-Støvdragere og Støvvej dannede Søjle. Honningen af- 
søondres: af den nedad krummede Del af Sporen og op- 
bevares her; følgelig kan kun et Insekt med en meget 

lang Snabel naa den; man har ogsaa kun set to Humler 


besøge Blomsten paa regelmæssig Maade: den ene med 


Fig. 10. 


Akeleje. 


12—15 og den anden med 19—21 Mm. lang Snabel. 
Dyret hænger sig- for neden paa Blomsten, gribende med 
Forbenene om Sporens Grund og med de to andre Par Ben 
om Støvdragersøjlen, hvorved dets Underside besmøres 
med Støv i Blomstens første Periode og stryger hen 
over Arret i den ældre Blomst; det stikker. Hovedet op 
i Sporen,' strækker sin Snabel ud og. lader Spidsen følge 
med Ombøjningen. - Der var ogsaa Mulighed for, at det 
klamrede Benene om den ydre Del af Kronbladet og 
derfra stak Snabelen op i Sporen, :i det: Ryggen. altsaa 
vendte mod Støvdragersøjlen; og dette sker ogsaa tit, 
men da Snabelen saa maa bøjes tilbage for at komme ind 
i Sporen, mærker Humlen strax, at den bærer sig fejl 


ad, og det varer ikke længe, før den har lært at opføre 

sig med Behændighed. Blomsten kan altsaa fortræffelig 
benytte Insekterne. Imidlertid ser man ofte, at en Humlebi 
med kun 7—9 Mm. lang Snabel (Bombus terrestris) saa 
vel som Bierne besøge Blomsten. De søge efter Honning 
ved Grunden af Bægerbladene, men forgjæves; de stikke 
Snabelen op i Sporen, ligeledes forgjæves. Pludselig 
finde de en Udvej: de krybe op paa Sporen, bide Hul 
paa den nedad vendte Spids og suge al Honningen ud; 
efter denne Opdagelse varer det ikke længe, før alle 
Blomsterne ere plyndrede. Dette Indbrudstyveri bevirker 
. naturligvis, at de nyttige Arbejdere efter blot ét. for- 
gjæves Besøg flyve hen til en frisk Plante; men den 
hjemsøgte Vært er ikke hjælpeløs: i Blomstens sidste 
Periode kan den meget let bestøve sit eget Ar. Der 
staar blot tilbage ved Forsøg at godtgjøre, at der her- 
ved virkelig udføres en Befrugtning. 

Den højeste Udvikling af Sporen træffe vi endelig 
hos Gedeblad (Lonicera Caprifolium), hvor den er om- 
trent 30 Millimetre lang. Her have Sommerfuglene di- 
stanceret alle andre Konkurrenter; rigtig nok fyldes Røret 
i sin halve Længde med Honning, men dette sker først 
hen ad Aften, naar Bier og Humler have trukket sig til- 
bage til deres Boliger og kun Tusmørkesværmerne ere i 
Virksomhed. Medens de flyve fra Blomst til Blomst, 
berøre de først det fremstrakte År og dernæst Støv- 
knapperne. Paa en Sommermorgen, der følger efter en 
rolig, mild Aften, vil man ogsaa finde alle de udviklede 
Støvknapper tomme; efter en kold eller stormfuld Aften 
indeholde de derimod rigeligt Støv, men det vil ikke vare 
længe, før der indfinder sig en Skare af støvsamlende 
Bier, der lokkes hid af de store, duftende Blomster og 
meget godt kunne naa Støvet, hvorved de let komme til 


443 


at udføre Fremmedbestøvningen — atter et nyt Middel, 
hvorved Blomsten har sikret sig Insekternes vigtige Bi- 
stand. 


I den første Del af dette Afsnit tillod jeg mig at 
fremføre enkelte Exempler paa, hvorledes Blomsterduften 
saa vel som den Næring, Blomsterne frembyde, afgive 
ypperlige Tillokkelsesmidler for Insekterne, uden hvilke 
mangfoldige Planter vilde være udsatte for Undergang; men 
netop ved de samme Midler og ved den Maade, hvorpaa Næ- 
ringen opbevares i Blomsten, afgives der altsaa, som vi have 
set i den anden Del af Afsnittet, for mange Planter en 
Regulator for Besøgets Talrighed, hvilket de fundne Tal- 
størrelser klarlig vise. Der staar tilbage at se, om ikke 
ogsaa Støvet kan have en saadan Indflydelse, og hvis det 
ikke trætter de ærede Læsere, skal jeg i et følgende Af- 
snit kortelig gjøre Rede for, hvor vidt Forskningen er 
naaet i denne Henseende, saa vel som for de almindelige 


Slutninger, der ere dragne af alle disse Undersøgelser. 


Fuglene og Insekterne. 


Af Edouard Perris, 


Vy. 


Hvis jeg for at godtgjøre min Opfattelse af den Rolle, 
som Fuglene spille i den staaende Kamp mellem de 
skadelige Insekter og Agerbruget, havde indskrænket mig 
"til simple Paastande uden at berøre de Kjendsgjerninger, 
der bekræfte dem, vilde jeg ikke have tilfredsstillet dem, 
der fremfor alt fordre de virkelige Forhold oplyste og 
ikke bøje sig for Argumenternes Magt, med mindre 
disse støttes af ubestridelige Data. Jeg kan nu med 
nogen Udsigt til at blive forstaaet opstille mine Paa- 
stande, der i faa Ord lade sig fremsætte saaledes: 

1. Fuglene ere ikke samlede i mére eller mindre 
betydelige Flokke førend uuder Efteraars- og Foraars- 
trækket, oa: paa den Tid, da største Delen af Insekterne 
ere uendelig mindre talrige end i den smukke ÅAarstid. 
Den øvrige Tid leve de parvis, sædvanlig tyndt fordelte, 
og ere temmelig sjældne paa Steder, der ere under Kul- 
tur, medens Insekterne massevis overfalde de Træer, de 
ville angribe, vg de Jordprodukter, hvis Fjender de ere. 

2. Fuglene udrydde en overordentlig stor Mængde 
Insekter, men disse Insekter ere for en meget stor Del 

uskadelige; andre ere tvært imod særdeles nyttige, og de 
virkelig skadelige ere kun meget faa i Forhold til hele 
Massen, saa at uagtet Fuglene fortære et stort Antal af 
disse Smaadyr, tjene de dog ikke vore Interesser synder- 
lig; de kunne endog skade os, i det mange af dem for- 
tære vore Frugter saa vel som det saaede eller indhøstede 
Korn, samtidig med at de udrydde en Mængde Rov- 
insekter og Snylteinsekter, der gjøre os store Tjenester. 
… 8. Af de Insekter, som vi mest have at beklage 
os over, ere nogle store nok til at trodse Fuglene, andre 
(og det eri Reglen de farligste) for smaa til at tiltrække 
sig deres Opmærksomhed, og enkelte af en altfor slet 
Smag til at vække deres Begjærlighed; mange ere Natdyr 
og holde sig ved deres Selvopholdelsesinstinkt, der er 
lige saa udviklet hos dem som hos de store Dyr, skjulte 
om Dagen eller ligge saa ubevægelige, at de ikke opdages 
af Fuglene, som langt lettere bemærke og langt hellere 
forfølge de Insekter, der flyve eller bevæge sig; nogle 
leve under Jorden eller i Husene, og alle ere de begavede 
med en Frugtbarhed, der undertiden overvælder Indbild- 
ningskraften, og som i hvert Tilfælde er saa stor, at 
Mennesket trods flittig og vedholdende Omsorg ikke for- 
maar, selv i det lille Jordbrug, at befri sig for dem, ja 
at han undertiden ikke kan befri sit Hus, ja end ikke 
et enkelt Værelse, for dem. | 

4. De Larver og »Kaalorme«, der i Særdeleshed 
gjøre Skade, leve næsten alle skjulte i Jorden, under 
Træstammernes Bark, i det indre af Veddet, i Plante- 
Stængler og Frugter, i Husene eller under Silkespind og 
yde kun en meget ringe Afgift til Fuglene. De, der ud- 
vikle sig i fri Luft, ere i Almindelighed tæt haarede og 
afskrække derved Fuglene; enkelte ere Natdyr og for- 


Femte Række. Il 29 

svinde, før det bliver Dag, og andre beskyttes ved deres 
overordentlig ringe Størrelse. 

Hvis man nu vil overveje disse Sætninger, der grunde 
sig paa Iagttagelse; hvis man vil underkaste dem den 
strængeste Prøvelse, om man vil, med Ønsket om at 
finde dem slet begrundede, men uden forudfattede 
Meninger og med det Formaal at naa Sandheden: saa 
tvivler jeg ikke om, at man vil slutte sig til min An- 
skuelse, og at selv de, der have mest Sympati med 
Fuglene, ville tilstaa ikke at have tænkt paa alt dette. 
… Hvad mig angaar, da føler jeg en saa levende Over- 
bevisning hos mig, at jeg uden Anmasselse tør byde alle 
Modsigelser og al Kritik Trods. 

Men, vil man da sige, Agerdyrkeren har altsaa ingen 
Hjælp at vente fra andre end sig selv? Jeg har allerede 
i Begyndelsen sagt, at Menneskets Evne til at betvinge 
Insekterne nu til Dags meget betvivles, og det er det util- 
strækkelige i de gjorte Anstrængelser, det er den op- 
mærksomme Iagttagelse af Kjendsgjerningerne, der have 
ført til denne ubehagelige Slutning. Paa den Tid, då 
man troede mest paa Virkningen af Menneskets Mellem- 
komst, da man fra alle Sider opfordrede til at forfølge 
Insekterne og søgte at stille Forsvarsmidler til vor Raa- 
dighed, erklærede jeg Mennesket for afmægtigt, i det jeg 
udtalte7): »Hvorledes dette nu end forholder sig, maa 
jeg, ganske almindelig talt, erklære det for ubestrideligt, 
at Mennesket, betragtet fra et landøkonomisk Synspunkt, 
ikke har noget virksomt Middel til at forebygge Insek- 


£) Quelques considérations sur les insectes nuisibles å Pagriculture. 
(Ann. de la Société agricole, scientifique et. littéraire des: Pyré- 
nées-Orientales. 1851, t VIII, p. 310.) 

ternes Angreb eller til at tvinge dem til for bestandig 
at fjærne sig.  Spørgsmaalet indskrænker sig derfor til, 
hvor vidt er det Mennesket muligt at udrydde dem, naar 
de allerede have overfaldet hans Ejendom? Jeg vilde 
aldrig blive færdig, hvis jeg nogenlunde udførlig vilde 
gjennemgaa den lange Række af Insekter, der ere Ager- 
dyrkningens Fjender; Professor Heiré har skrevet en 
Bog om dem, der anfalde Markprodukterne; Ratzeburg 
" har udgivet et større Værk om dem, der skade Skovene, 
og talrige Afhandlinger, der findes spredte omkring i 
landøkonomiske og naturvidenskabelige Tidsskrifter, have 
udpeget mange andre, der ikke omtales af disse to For- 
fattere; men endnu kjender jeg ingen Fremgangsmaade, 
hvorved man med Held kan forsvare sig mod et eneste 
af disse Dyr. Vil dette nu sige, at man spilder sin 
Tid ved at undersøge disse Insekters Vaner, Levevis og 
Forvandlinger, og at de lærde Mænd, der ofre sig til 
saadanne Iagttagelser, opslide deres Aand og deres Ud- 
holdenhed paa Ubetydeligheder? Himlen bevare mig fra 
at udtale en saadan Anskuelse! Det grundige Studium 
af Insekternes Levevis har ikke blot en stor Tiltræknings- 
kraft og en stor videnskabelig Interesse; det kan ogsaa 
undertiden oplyse Agerdyrkeren og Forstmanden om de 
Forholdsregler, han maa tage for i det heldigste Øjeblik 
at ramme nogle af de Fjender, der omgive ham, for at 
skuffe eller modvirke deres Ødelæggelses-Instinkter. « 

De Resultater, som lade sig opnaa ad denne Vej, 
ere vel meget ufyldestgjørende, men dog altid noget. Og 
Mennesket har unægtelig til at faa dem sat i Værk hur- 
tigere og efter en mere udstrakt Maalestok, uden sin 
personlige Optræden, talrige Forbundsfæller, af hvilke 


enhver bringer sit Bidrag af Hjælp og tjener Mennesket 
29 

paa sin Maade og med saa meget større Troskab, som 
han gjør det i sin egen Interesse. Disse Forbundsfæller 
findes i alle Dyreklasser, thi selv Fiskene snappe de In- 
sekter, som komme dem tilstrækkelig nær under deres 
Flugt; men lad os her kun tale om de nyttigste. 

Der er da: 1) blandt Pattedyrene Muldvarpen, 
der ganske vist gjør os nogen Fortræd, dels ved at be- 
dække vore Enge med Muldskud, til Dels paa Tider, 
hvor vi ikke kunne udjævne dem, dels ved at vælte de 
unge Sædeplanter og forstyrre Strømningerne af det 
gjennemsivende Regnvand samt Drænings- og Engvandings- 
anlægene, men som påa den anden Side gjør os Gavn 
ved at udrydde mange skadelige Insekter og Larver, der 
leve under Jorden; dernæst Pindsvinene, Markmusene, 
Spidsmusene og Flaggermusene , der ere saa meget nyt- 
tigere, som de ere Natdyr; 2) nogle Fugle, hvoraf 
største Delen jage om Dagen, andre i Tusmørket eller 
om Natten, og blandt de første maa jeg særlig nævne 
det tamme Fjerkræ, der uophørlig er beskæftiget med 
at søge rundt om Huset, i Engene og paa Markerne, i det 
det skraber i Jorden, omroder Skarnbunkerne, der i 
Reglen skjule mange Insekter og Larver, og følger Mark- 
arbejderne for at bemægtige sig de mange Smaadyr, der 
ved disses Virksomhed komme til Syne; 3) største Delen 
af vore Krybdyr: Snogene, Staalormene, Firbenene, 
Frøerne, Løvfrøerne og Skrubtudserne; 4) Edderkop- 
perne, hvis Fredning vore Fuglevenner ogsaa burde 
prædike, thi de tage, saa vel om Dagen som om Natten, 
mange Insekter, nogle ved deres Spind, andre ved Løb 
eller Spring fra Baghold; 5) de jagende Insekter, Rov- 
insekterne, der under deres daglige og endnu mere 
under deres natlige Jagt udrydde, i Forhold til deres 

Antal, maaske flere Insekter og flere Larver end Fuglene. 
Hertil høre Sandløberne og Løbebillerne, der ere forsynede 
med uimodstaaelige Vaaben og en umættelig Graadighed; 
et uberegneligt Antal af Rovbiller, Histerider, Guld- 
smedde, Skorpionfluer, mange Åarevingede, der nære deres 
Larver med Rov, som f. Ex. Odynererne med de Orme, 
der gnave Kløveren og Lusernen, Cerceris'erne med Snude- 
biller, Crabro-Arterne med Fluer og Bladlus, Ammophila- 
Arterne med Klæger og Græshopper; blandt de Tovingede 
hele Asilicus-Gruppen (Rovfluerne); blandt de Halvvinge- 
dækkede Reduvierne (Rovtægerne) osv. 

Men uagtet Menneskets Virksomhed, uagtet dets 
talrige Forbundsfællers utrættelige Mellemkomst, betaler 
Agerbruget for flere eller færre af sine Produkter en 
aarlig Skat til de skadelige Insekter. Der finder endog 
fra Tid til anden saadanne Overfald og Ødelæggelser 
Sted, at man taber Lysten til al Anstrængelse, og at al 
Hjælp viser sig forgjæves. Skal man da sige, at under 
saa sørgelige Forhold er Mennesket i sine Fjenders Vold, 
og at det kun kan tage sin Tilflugt til en haabløs Re- 
signation? — Men hvorledes gaar det da til, at dette 
eller hint Insekts Ødelæggelser, der med hvert Aar skulde 
tiltage i Omfang og Betydning, undertiden pludselig høre 
op og for kortere eller længere Tid blive umærkelige? 
Det kommer deraf, at uagtet Naturen uophørlig har År- 
ternes Bevarelse for Øje, har den dog tillige opstillet 
Ligevægtslove, der sigte til at opretholde dem i bestemte 
Forhold, saaledes at der overalt, hvor en uforholdsmæssig 
eller overflødig Forøgelse af Individernes Antal finder 
Sted, ad Veje, der ofte ere os ubekjendte, og som Viden- 
skaben ikke altid har kunnet udforske, indtræder Aar- 
sager til Vanslægtning og Død, der gjenoprette de af 

Forsynet fastsatte Tilstande. Det er, som om en højeste 
Lov, der endog finder Anvendelse paa selve Mennesket, 
havde bestemt den Grænse, ud over hvilken ingen Art 
af organiske Væsener kan udvide sig uden Fare for sig 
selv; som om der efter den af Naturen tilsigtede Orden 
laa en Fare i, at nogen Dyre- eller Planteart blev over- 
mægtig og tilegnede sig en Plads, der tilkom andre. Hvad 
særlig Insekterne angaar, da gjøre Vejrtilstandene 
sig paa den mest aabenbare Maade gjældende blandt hine 
Tilintetgjørelsesaarsager, og Naturen kalder desuden Tu- 
" sender af Snylteinsekter til Hjælp, der bidrage mæg- 
tig til Opnaaelsen af dens Formaal. Ethvert Insekt 
har nemlig sit Snyltedyr, ja undertiden er der endog 
anvist det flere, der arbejde paa dets Undergang med 
det samme Raseri, den samme sindrige Haardnakkethed, 
som det selv udviser i Fuldbyrdelsen af sin Opgave. 
Jeg skal forsøge nærmere at udvikle og begrunde 
disse Sætninger. Jeg sagde, at efter betydelige af et 
Insekt foranledigede Tab, der maatte vække alvorlige 
Bekymringer for Fremtiden, blev man undertiden Vidne 
til, at Ødelæggelserne pludselig hørte op, og at Insektet 
enten næsten fuldstændig forsvandt eller i det mindste 
blev sjældent. Saaledes har jeg mere end én Gang set 
de store Granskove i Departementet »Landes« i den 
Grad overfaldne af Processionslarver, at hver Gren, 
ja næsten hver Kvist havde sin Rede. Det følgende Aar 
eller Aaret derefter igjen kunde man næppe finde enkelte 
Kolonier! I 1847 og 48 ødelagde Kaalormene (Kaal- 
Hvidsværmernes Larver) fuldstændig Kaalplanterne i vore 
Haver; i 1849 saa man saa at sige hverken Sommerfugle 
eller Kaalorme! Maconnais, hvis Vinhaver have lidt saa 
meget af Vinens Natsværmer, beklager sig ikke synderlig 

for Øjeblikket, og Lande, i hvilke Hvedemyggen tidligere 
bragte Høsten af den Kornsort, hvis Navn den bærer, i Fare, 
ere nu befriede for denne Landeplage.  Græshopperne 
foraarsagede for tre Aar siden store Ødelæggelser i Algier; 
for Øjeblikket hører man ikke mere dertil. I 1865 
kunde man have talt Millioner af Fjermøl i Departementet 
»Landes«,hvorde foranledigede store Tab paa Hveden; 11866 
var det næppe nok, at man kunde træffe enkelte. Der 
er ikke noget Aar, hvor man ikke kan se Havebedene, 
Buskene og forskjellige Urter mishandlede af Bladlusene, 
hvis forfærdelige Frugtbarhed jeg ovenfor har omtalt, 
og hvor man ikke nogle Dage efter bemærker deres 
pludselige og fuldstændige Forsvinden, uden at man véd 
Grunden. Jeg kunde forøge disse Exempler, men det 
synes mig unyttigt at føre yderligere Bevis for en Kjends- 
gjerning, der ikke kan bestrides, og paa hvilken enhver 
kan finde Bekræftelse ved sine Iagttagelser eller Erin- 
dringer. Det drejer sig kun om at finde Forklaringen 
af den. 

Jeg har talt om Vejrforholdene, og jeg tror, in- 
gen vil føle sig fristet til at nægte, at de spille en Rolle, 
saa vel i Insekternes skadelige Formering som i de 
Vaabenstilstande, disse tilstaa os. Uagtet jeg i Hoved- 
sagen fastholder denne Anskuelse, er jeg dog nødt til at 
tilføje, at Kuldens formodede Indflydelse er en Vild- 
farelse. Insekterne forstaa nemlig enten at beskytte sig 
imod Kulden, eller ogsaa kunne de modstaa betydelige 
Temperaturfald. De, som leve under Jorden, bore 
sig desto dybere ned, jo strængere Kulden bliver, og 
undgaa saaledes ligesom de, der befinde sig i det indre 
af Veddet, dens Paavirkning. Hvad de andre angaar, 
da kan enhver selv gjøre sine Forsøg. Man kan efter 

de strængeste Frostdage indsamle Æg, der ere lagte paa 
Plantestilke eller Trægrene, og de ville komme til Udvik- 
ling om Foraaret; man kan opsøge Insekter og Larver, 
der ere gjemte i Lavarter og Mosser, under Træbark, i de 
tusende Skjulesteder, hvori de overvintre: man vil finde 
dem bedækkede af Rimfrost, stive, .ubevægelige og lige- 
som døde, men hvis man udsætter dem for en mild Varme, 
vil der komme Liv i dem igjen. Man træffer endog fuld- 
kommen frosne Larver, der klinge, hvis man lader dem 
falde, og knække som Glas, hvis man vil bøje dem, men 
. som gjenvinde deres Bøjelighed og deres Bevægelsesevne, 
hvis de gradvis optøs som under de naturlige Forhold. 
Hvilken mærkværdig Livskraft ! 

Der gives imidlertid Undtagelser. De findes maaske 
i Mængde, men jeg er til Trods for mange Forsøg ikke 
i Stand til at anføre mere end en. eneste, og det er 
Processionslarven (Cnethocampa pityocampa), der, som jeg 
tidligere har bemærket, lever paa Granen i Samfund, 
der ere opstaaede af en eller to Æglægninger og tilbringe 
Vinteren i store Silkereder, der ere sikkert fæstede til 
Bladene. I Januar Maaned 1864 gik Varmemaaleren i 
Mont de Massan ned til 10 Grader under Frysepunktet. 
Da jeg nogen Tid efter aabnede nogle Reder for at finde 
de Insekter, der i Reglen tage Ophold der, og navnlig 
Dermestes aurichalceus, blev jeg overrasket ved at be- 
mærke, at næsten alle Larverne var bløde og opsvulmede 
og ganske saa ud til at være døde. Senere gav talrige 
nye Undersøgelser mig Vished for, at Rederne kun inde- 
holdt døde Larver, og at der kun fandtes levende Larver 
i Midten af de største Reder eller i dem, der var an- 
bragte i de højere Træer. Netop paa samme Tid klagede 
Ejendomsbesidderne over den Skade, som Larverne alle- 


453 


rede om Efteraaret havde anrettet; ved Synet af de 
utallige Reder, der bedækkede Træerne, fik de en Skræk 
for de Ødelæggelser, Larverne vilde bevirke til Foraaret, 
og tænkte med Bekymring paa Følgerne af deres For- 
mering. Man var endog -gaaet til Øvrigheden med et 
meget alvorligt Andragende om at faa en almindelig 
Larveudryddelse befalet, hvilken i øvrigt var uudførlig. 
Under disse Omstændigheder troede jeg at burde indgive 
en lille Afhandling til vort Agerdyrkningsselskab, i hvil- 
ken jeg erindrede om de Perioder, hvor Larverne havde 
været til Stede i lige saa store Masser paa Grantræerne, 
hvad dog ikke havde forhindret dem i kort Tid efter at 
blive sjældne. Jeg anførte Aarsagerne til disse For- 
andringer i deres Talrighed, og i det jeg gjorde opmærk- 
som paa den, jeg nylig havde opdaget, erklærede jeg til 
alles store Forbavselse, at man til næste Aar vilde have 
Møje med at finde selv blot enkelte Reder. Denne For- 
udsigelse gik fuldstændig i Opfyldelse! 

I Almindelighed ere vore Vintre altsaa ikke fordærve- 
lige for Insekterne, men de dræbe dog uundgaaelig det 
rigtig nok lille Tal af dem, der ikke taale en saadan 
Kuldegrad, som Frosten undertiden kan naa. Kulden er 
altsaa til en vis Grad en Ødelæggelsesaarsag, men Tør- 
heden er det endnu mere, thi dens Virkning, der 
ikke er mindre sikker, er meget mere omfattende. Proces- 
sionslarverne have ogsaa givet mig Exempler derpaa. 
I Martsmaaned vandre de »i Procession« ned ad Træerne, 
og efter at have flakket om i nogle Timer begrave de 
sig i Sandet i en ringe Dybde og indhylle sig hver for 
sig i sit Silkesvøb for at forvandles til Pupper og senere 
blive Sommerfugle. Dette Forvandlingsarbejde udfordrer 
nødvendigvis en vis Fugtighed, men det hænder under- 

tiden, at Majmaaned er meget varm og uden Regn, saa 
at Sandet udtørres og bliver brændende hedt; Pupperne 
dræbes da massevis, og der er kun Frelse for dem, der 
befinde sig paa Skyggesiden af en eller anden Grøft eller 
i et Jordsmon, der af Naturen er en Smule køligt; paa 
denne Maade blive de mange Tusender af Reder fra ét 
Aar bragte ned til enkelte sjældne Samfund i det næste. 
Ledsaget af stærk Hede tilintetgjør Tørheden af og til 
hele Generationer af andre Pupper og Nymfer, som skjule 
sig i de øvre Jordlag; thi selv de Larver, der leve under 
Jorden, nærme sig Overfladen paa Tidspunktet for deres 
Forvandling, for at det fuldkomne Insekt lettere kan 
svinge sigi Vejret. Tørke udrydder ligeledes uhyre Masser 
Larver, der leve i Skarn eller under Træbark. 

En vedhoidende Fugtighed har ligeledes sine Farer 
for Insekterne, thi den udvikler i de Smuthuller, hvori 
mange Larver ere nødsagede til at leve, Skimmel og 
andre svampagtige Dannelser, der volde deres Død. 

Milde Vintre, Foraar og Somre, hvis Varme kun 
mildnes ved Regnfald, have naturligvis den modsatte 
Virkning af Kulde, Tørhed og stillestaaende Fugtighed; 
men uafhængigt af disse Vejrforhold er der andre, hvis 
Virkemaade det endnu ikke er os givet at forklare; vi 
maa indskrænke os til at paapege deres hemmeligheds- 
fulde Virkninger, der snart ere gavnlige, snart fordærve- 
lige for vor Høst, og som maa være af meget stor 
Betydning saa vel for Insekternes Forøgelse som for 
deres Tilintetgjørelse, i det vi have dem at takke for 
pludselige og skrækkelige Overfald eller for lige saa 
pludselige, men velgjørende Udryddelser. Hvilken For- 
skjel mellem disse store Midler, som Naturen anvender, 
og dem, som vi finde hos os selv eller hos de Forbunds- 

fæller, om hvilke jeg har talt! De ere altomfattende 
ligesom dens Udstrækning, altovervindende ligesom dens 
Magt. 

Uden for alle Vejrtilfældigheder kunne Larver og 
Kaalorme endog i deres egen Formering finde Dødeligheds- 
aarsager, hvad jeg selv har set og andensteds fundet 
bekræftet. Deres Antal kan være i den Grad stort, at 
Føden slipper op for dem inden deres fuldstændige Ud- 
vikling, og at de dø af Sult, inden de forvandle sig. 
Man har ogsaa set Skyer af "Græshopper og umaadelige 
Sværme af Oldenborrer, der dreves af Vinden eller jeg 
ved ikke hvilken Drift, og som, udmattede af Anstræn- 
gelse, faldt ned og omkom i Havet. 

En anden Ligevægtslov er Snyltelivet. Det er 
virkelig en Lov, thi det har sine uforanderlige Regler og 
til Formaal at bidrage til den almindelige Verdensharmoni. 
Denne Lov adskiller sig skarpt fra hin anden Lov, der driver 
alle Dyr til at søge Midler til Livets Ophold. Mange 
Fugle æde Insekter, men de nære sig ogsaa af andre 
Ting, hvis Insekterne mangle eller ikke ere inden for deres 
Omraade. Mange Insekter føre paa samme Maade Krig 
med andre Insekter, men i Mangel af disse fortære de 
forskjellige dyriske Stoffer, Regnorme og endog visse 
Frugter saa vel som Honning. Ydermere ere alle disse 
Dyr ligegyldige for, til hvad Årt deres Bytte hører; de 
sky kun dem, der kunne modstaa dem ved deres Stør- 
relse eller deres Forsvarsmidler, og et for Menneskene 
nyttigt Insekt er dem lige saa kjært som et skadeligt. 
Derfor have de for os kun en betinget og begrænset 
Nytte, og af samme Grund kunde flere af dem forsvinde 
fra Verdens Skueplads, uden at der sandsynligvis vilde 
opstaa kjendelige Forstyrrelser deraf, medens Tilintet- 

gjørelsen af en eneste snyltende Art kunde have de al- 
vorligste Følger. Snylteinsektet giver sig nemlig altid i 
Kast med et bestemt Insekt; det er dettes uforsonlige 
Fjende, arbejder med Heftighed paa dets Undergang og 
udviser i Kampen for dette Maal den største Haåard- 
nakkethed, det vidunderligste Instinkt, de mest forbav- 
sende Hjælpekilder. Heri ligger Grunden til, at Snylte- 
loven er en Ligevægtslov i Naturen. 

Det er ganske sandt, at et af vore nyttige Insekter, 
Bien, har sine Snyltedyr; Larverne af Trichodes apiarius 
. fortære dens Yngel%), Larverne af et Møl, Galleria ce- 
rella, ødelægge dens Voxkager, og Cetonia opaca, der be- 
skyttes af sit uigjennemtrængelige Panser, gaar ustraffet 
ind og røver dens Honning. Det er ligeledes sandt, at 
Insekter, der ere os ligegyldige, ere Ofre for Snyltedyr; 
men hvad vedkomme disse os? For os er det kun af 
Interesse at vide, om de Insekter, der skade os, ligeledes 
have deres Fjender, og det, vil man se, er Tilfældet. 

Billernes Orden leverer et temmelig stort Antal 
af nyttige Snyltedyr. Naar en af de for Granen for- 
dærvelige Barkbiller, Bostrichus stenographus, lægger sine 
Æg under Barken, gaar Platysoma oblongum ind ad det 
Hul, den har boret, og lægger sine Æg i dens Gang; af 
disse Æg udgaa Rovlarver, der fortære Barkbillens. 
Andre Biller bære sig ad paa samme Maade med forskjel- 
lige andre Barkbiller; Larverne af Plegaderus diseisus ud- 
rydde dem af Scolytus destructor, Aulonium sulcatum er forlenet 
med Bostrichus laricis, Colydiunum elongatum med Platypus 
cylindrus, Rhizophagus depressus med Blastophagus piniperda 


+) Hr. Gamet har betvivlet denne formentlige Kjendsgjerning og 
forsikrer, at dette Insekt kun lever af Skarn og Exkrementer. 

og minor, Læmophloeus hypobori med Hypoborus fici, Hypo- 
phloeus pini med Bostrichus stenographus, H. linearis med B. 
bidens.. Hvo bliver ikke slaaet af disse arvelige Fjend- 
skaber? Hvo beundrer ikke dette sikre Instinkt, hvormed 
de nævnte Insekter opdage det angrebne Træ og mellem 
alle de Arter, det skjuler, skjelner det dem anviste Offer? 

Andre Biller udvise den samme Kløgt; Larverne af 
flere Smelder-Arter saa vel som af Clerus mutillarius og 
formicarius føre Krig med Larverne af visse Træbukke, 
der leve paa Fyrren, Elmen, Ellen og Granen. Opilus 
mollis og domesticus ere de »Tømmermænds« Fjender, 
der gjennemgnave vore Gulve; Cylindrus albofasciatus og 
Tillus unifasciatus efterstræbe Syncxylon seædentatum og 
KXylopertha sinuata, der opsøge de syge Vinranker og 
Grenene paa forskjellige Træer.  Tarsostenus univittaius 
giver sig i Kast med den for Tømmeret i vore Huse 
fordærvelige Lyctus canaliculatus, og Trogosita mauritanica 
udrydder Kornmøllet. De fleste Arter af Mariehøn- 
senes Gruppe, disse smukke halvkugleformige Smaadyr 
med hvide, gule, røde og sorte Prikker eller Pletter, 
efterstræbe Bladlusene og fortjene saaledes vor fulde 
Sympathi. Deres graadige Larver tage Ophold midt i 
Bladlusenes Masser og anrette et frygteligt Blodbad 
paa dem. 

De Skindvingedes Orden indbefatter ingen egent- 
lige Snyltedyr; de Netvingedes frembyder derimod en 
til denne Kategori hørende Slægt, der er lige saa mærke- 
lig ved sin Skjønhed og sine Guldøjne som priselig ved 
de Tjenester, den yder os, det er Florfluerne. Heme- 
robius perla, chrysops, italicus osv. lægge deres Æg i 
Nærheden af Bladlusene; deres Larver, som Réaumur 
har kaldt »Bladlusløver«, ere forsynede med to lange 

Kjæver af Form som en Tang, der ere virkelige Sugerør; 
med disse udsuge de en Bladlus i et Nu, og da deres 
Graadighed aldrig mættes, udrydde de overordentlige 
Masser af dem og gjøre sig en Slags Klædning af deres 
Huder. 

De Aarevingedes Orden har ganske særlige For- 
dringer paa vor Erkjendtlighed. Den omfatter to over- 
ordentlig talrige Grupper, Ichneumoniderne og Chal- 
cidinerne, hvis samtlige Arter med Undtagelse af et lille 
Antal af de sidst nævnte ere Snyltedyr. Meget faa In- 
"sekter undslippe disse utrættelige Søgere, disse Redefor- 
styrrere, der ere lige saa skarpsynede som begavede med 
en fin og sikker Lugt. Nogle af dem forfølge Insekterne 
i vore Huse, andre dem i vore Marker og Skove, 
vore Frugt- og Blomsterhaver, paa vore Kornax og 
Frugter ; nogle dem, der leve under aaben Himmel, 
andre dem, der holde sig skjulte; nogle de store Larver 
og de mest haarrige »Kaalorme«, andre de mindste og 
glatteste Arter; ja end ikke Æggene respekteres, og 
Masser af disse Småaadyr omkomme i Kimen. Man vil 
indse, at hvis de ere talrige, og det kunne de lige saa vel 
blive som de Insekter, hvis fødte Fjender de ere, ville 
disse Insekter være meget at beklage. 

Jeg vilde aldrig komme til Ende, hvis jeg skulde 
opregne disse talrige Tilfælde af Snylteliv%), men: jeg 
kan ikke modstaa Fristelsen til at give en Forestilling 
om den Maade, hvorpaa Snyltedyrenes Indblanding finder 


") Det vil let ses, at Forf. her og i det foregaaende mindre heldig 
taler om Snyltedyr og Snylteliv i en videre. Betydning, end 
den, hvori man ellers plejer at bruge disse Udtryk; det er dog 
mindre væsentligt, hvad Forholdet kaldes, naar det blot opfattes 
rigtig, (R. A.) 

- Sted, og om deres kraftige Medvirkning til vore Fjenders 
Udryddelse. 

Har De aldrig paa en Plante, en Pæl, en Mur eller 
i Nærheden af et Kaalblad, der er opædt af Hvidsvær- 
mernes Larver, bemærket noget, der saa ud som et Fnug 
af gult Silke? Hvis De rager op i dette Fnug, vil De 
finde et temmelig stort Antal gulagtige Kokonger i det 
og i hver af disse en Orm, Indeslut dem i en Æske, og 
nogle Dage efter vil enhver Orm give Dem et sort In- 
. sekt med fire Vinger af Snyltehvepsenes Slægt: det er 
Microgaster gregarius (glomerator). Deres Moder, der var 
væbnet med en lignende Læggebraad som den, De ser paa 
de Hunner, der ere blevne til under Deres Øjne, har be- 
tjent sig af dette Redskab til at gjennembore Huden paa 
en Kaalorm og i dens Legeme at nedlægge i det mindste 
lige saa mange Æg, som De har fundet Kokonger. Af 
disse Æg ere de smaa Orme fødte, der have levet paa 
Kaalormens Bekostning, i det de have fortæret dens Fedt- 
væv, efterhaanden som det dannede sig, medens de sam- 
tidig omhyggelig. skaanede de for dens Liv nødvendige 
Organer; thi deres Offers for tidlige Død vilde have med- 
ført deres egen. Kaalormen bliver derfor ved at æde og 
leve, som om intet var i Vejen, og uden at det er os 
muligt at vide, i hvilken Grad den lider under Nær- 
værelsen af disse Gjæster, der ere saa begjærlige efter 
dens Kjød. Men en Dag, naar alle disse Orme have 
fuldendt deres Udvikling, forlade de deres Værts Legeme, 
i det de med det samme dræbe den; "og efter i Fælles- 
skab at have spundet det omtalte Silkefnug, indeslutte 
de sig hver for sig i en Kokong for at forvandle sig til 


Nymfer og senere til fuldkomne Insekter. 

Hvad er det for et langt og smækkert Insekt med 
lang »Hale«, som tumler sig omkring denne Bunke Egetræ, 
"der indvendig i Veddet nærer C/lytus-Larver? Lad os 
ikke tabe denne Hveps af Sigte; det er Rhyssa manifestoria, og 
dens Fremgangsmaade vil interessere Dem. Den sætter 
sig paa et Stykke Træ;. nu banker den med sine sit- 
rende Følehorn kraftig paa Barken. … Disse Følehorn 
ere Lugtens Sæde; den undersøger, om Træklodsen ikke 
skulde indeholde nogen C/ytus-Larve, og til at skaffe sig 
Vished herom betjener den sig af en Sans, der ikke let 
bedrager den. Træklodsen er uden Tvivl ubeboet, thi 
den gaar hen til en anden og løber hen over den, i det 
den hele Tiden banker paa Barken med Følehornene. 
Endelig stanser den, Følehornene blive et Øjeblik ved at 
sitre, men holdes derpaa ubevægelige mod Overfladen. 
Hvepsen har aabenbart sporet et Bytte og er i Beraad 
med sig selv, om det nu ogsaa virkelig er det, den at- 
traar, og om det er saa nær, at den kan naa det? Re- 
sultatet af disse Undersøgelser er tilfredsstillende; den 
rejser sig paa sine lange røde Ben, stikker sin lange 
»Hale«, der kun har et Hestehaars Fasthed, ind under 
Kroppen, bringer derpaa dens Spids, der baade er Bor 
og Sav, i Berøring med Barken, hvorpaa den giver sig 
til at bore. Lad os, medens den er beskæftiget med 
dette Arbejde, der tilsyneladende er over dens Kræfter 
og Midler, beundre dens taalmodige Søgen, dens sikre 
Lugt, Nøjagtigheden af dens Skjøn, der angiver den netop 
det Punkt, som den bør angribe for at træffe den Larve, 
den søger, og netop den Dybde, hvori denne Larve be- 
finder sig, hvilken Dybde ikke maa overskride Længden 
af dens Boreredskab, naar den ikke skal gjøre sig for- 
gjæves Ulejlighed; men vil det være den muligt at gjen- 

nemtrænge saa haard en Bark og saa haardt et Ved med 
et simpelt Hestehaar? Ja dette »Hestehaar« føres med 
en vidunderlig Behændighed, med et Liv og en Kraft, 
som ikke synes at kunne trættes, og desuden har År- 
bejderen selv hævet vore Tvivl, thi hans Bor er allerede 
til Dels forsvundet i Barken. Den fortsætter sit Arbejde, 
i det den regelmæssig og forsigtig bevæger sin Bagkrop 
frem og tilbage, og efter i hele Timer at have siddet 
som stivnet paa sine Ben, hvad der forraader en stor 
Muskelkraft hos den, naar den endelig sin Hensigt: den 
træffer Larven og trænger ind i dens Legeme med sit 
Bor, der i sig selv er uskadeligt. Men dette Bor, som 
vi hidtil have sammenlignet med et Hestehaar, viser sig 
til vor Overraskelse at være tillige et Rør, en Læggebraad ! 
Insektet lader gjennem dette Rør et Æg glide ned i sit 
Offers Indvolde, og af dette Æg vil der udgaa en 
gnavende og morderisk Snylteorm. Derefter løsriver 
Rhyssa'en sig for atter at begynde sin Søgen og gjen- 
tage den her beskrevne Operation lige saa mange Gange, 
som den har Æg at lægge. 

Man maa ikke tro, at jeg har valgt et vilkaarligt 
Exempel og har fundet for godt at udpege Instinktet og 
Sindrigheden hos et Insekt, hvis Begavelse er en Und- 
tagelse. Tusender af andre Snylteinsekter efterligne disse 
Kunstgreb og bruge tilsvarende og lige saa mærkelige 
Fremgangsmaader, og nogle af disse Dyr ere af en saa 
forsvindende Størrelse, at vi staa som bedøvede lige over 
for saa megen Forstand og saa mange Hjælpekilder i saa 
smaa Legemer. 

Vi ere ligeledes i stor Taknemmelighedsgjæld til de 
Tovingedes Orden; Larverne af Rovfluer og Klæger, 


der leve under Jorden, fortære Oldenborrelarverne ; La- 
Femte Række. Il. 30 

phria-Larverne angribe under Barken og i Veddet Pragt- 
billernes og Træbukkenes; Volucella zonaria's ødelægge 
Hvepsenes Reder; flere Medeterus-Arters ere visse Bark- 
billers Fjender. Flere Arter af Blomsterfluer (Syrphus) 
lægge Æg paa de af Bladlus overfyldte Grene, og deres 
Larver ere saa graadige, at de i kort Tid gjøre rent 
Bord. Vi have allerede set, at de i dette Ødelæggelses- 
værk understøttes af Mariehønsene og Florfluerne; de have 
ligeledes til Hjælpetropper en hel Skare Aarevingede af 
Slægterne Crossocerus, Pemphredon, Aphidius, Enecyrtus, 
Allotria, Issocratus, Cyrtogaster, Corina, Pachymeros, Megas- 
pilus og Larverne af Flue-Slægten Leucopis. Vi finde 
fremdeles blandt de Tovingede en overordentlig talrig 
Slægt, Tachinerne, hvis samtlige Arter ere Snyltedyr og 
frembringe Larver, der leve i en Mængde andre Larvers 
og navnlig i Kaalormenes Legemer. Deres fine Lugt, 
deres Behændighed og deres Frugtbarhed gjøre dem til 
meget farlige Fjender, og hvad de udrydde af Insekter 
er i Sandhed uberegneligt. 

Snyltelivs-Loven er derfor en beundringsværdig Lov, 
og efter hvad her er anført vil enhver forstaa, at den 
har en ubegrænset Rækkevidde og kan have umaadelige 
Følger. Den er desuden en Ligevægtslov; thi paa den 
ene Side have de overvættes frugtbare Arter talrige Fjen- 
der, saaledes som vi have set det for Bladlusenes Ved- 
kommende, og paa den anden Side ophøre Snyltedyrene 
at være talrige og som Følge deraf at være farlige for 
den At, paa hvis Bekostning de leve, og som ikke maa 
forsvinde fuldstændig, saa snart denne Art er bleven 
sjælden. Men hvis Vejrforhold eller andre Omstændig- 
heder bevirke dennes Formering i en Grad, der er farlig 


for os, og hvis en saadan Tilstand holder sig i nogen 

Tid, da vender det, som begunstiger vor Fjende, sig 
ligeledes til vor Beskytters Fordel, eftersom denne lever 
af hins Liv; og snart kan Snyltedyret blive mægtigt nok 
til at undertrykke Udskejelser, der forstyrre den alminde- 
lige Verdensharmoni. Vi kunne komme til at lide i no- 
gen Tid, fordi de Midler, der skulle befri os, ikke altid 
øjeblikkelig kunne træde i Virksomhed; men Fornuften 
og, hvad der er mere, Erfaringen siger os, at vi ikke 
forgjæves ville vente vor Befrielse.  Vejrforholdenes og 
Snyltedyrenes forenede Indflydelse sikrer os derimod, 
Jeg har allerede ovenfor udhævet de førstes Magt og 
skal nu anføre en Kjendsgjerning, der vil give en Fore- 
stilling om, hvad de sidste formaa. 

Jeg sagde i det foregaaende, at Fjermøllene i 1865 
i den Grad oversvømmede vore Kornlofter, at enkelte 
Hvedehøster næsten aldeles gik tabt. I Oktober Maaned 
samme Aar kom en Ejendomsbesidder en Dag temmelig 
bestyrtet hen til mig, medens jeg var paa Landet, og 
sagde mig, at hans Hvede var redningsløst fortabt, thi 
foruden at den allerede var angreben af Sommerfuglen, 
blev den nu ogsaa fortæret af nogle ganske smaa Insekter 
i et uendeligt Antal. Han spurgte mig, hvad han skulde 
gjøre lige over for disse nye Ødelæggere. Da jeg havde 
skilt mig ved min egen Hvede, kunde jeg ikke af den 
faa nogen Forklaring af Fænomenet og bad derfor Man- 
den om at lade mig faa det omtalte Insekt at se. Han 
bragte mig ogsaa den næste Dag et Glas. halvt fuldt af 
dem, som han havde indsamlet paa Overfiaden af nogle 
af sine Kornsække. »Lykønsk Dem selv,» sagde jeg 
”strax, da jeg saa dem, »til Deres gode Lykke. Dette 
lille Dyr, som De tager for en Fjende, er tvært imod 


Deres Redningsmand, thi det er den, der er beskikket 

til at ødelægge Fjermøl. Dens Fremkomst i saa stort 
Antal er Bevis for, at den har udryddet Millioner af den 
fordømte Sommerfugls Larver, og at vi til næste Aar 
sandsynligvis ville være saa godt som aldeles befriede 
for denne Plage.« Jeg havde nemlig gjenkjendt en næ- 
sten mikroskopisk Snyltehveps, Pleromalus boucheanus, 
der lægger sine Æg i Kaalormens Legeme; af disse Æg 
udgaa senere Orme, der, naar de komme til Verden, for- 
tære Kaalormen. . Min Forudsigelse gik i Opfyldelse; 
i 1868 havde vi, som sagt, kun faa Fjermøl! — Behøves 
der mere for at godtgjøre Snyltedyrenes Nytte og Betyd- 
ningen af de Tjenester, de kunne yde os? 

I Korthed kunne vi altsaa sige, at Hungersnød, for- 
anlediget ved Individernes alt for store Forøgelse, Vejr- 
forhold, der ere skadelige for deres Udvikling eller deres 
Forvandlinger, og en forøget Frembringelse af Snyltedyr 
ere de almægtige Fremgangsmaader, som Naturen an- 
vender, de eneste, der ere ufejlbare, og hvis Virkning 
Mennesket sjælden vil oppebie forgjæves. 

Og hvad bliver der saa af Spørgsmaalet om Fug- 
lene? Hvo er den Mand, han være nok saa gjennem- 
trængt af Forestillingen om Fuglenes Nytte for Agerdyrk- 
ningen, der ikke føler sin Mening rokket? Hvo ser ikke, 
at i det de jage Insekter uden at gjøre mindste Forskjel 
påa dem, udrydde de foruden mange Arter, der ere os 
ligegyldige, en Mængde nyttige Insekter og fremfor alt 
Snylteinsekter, der, da de paa lidt nær alle ere Dag- 
insekter og begavede med stor Livlighed, ere særlig 
udsatte for at blive Fuglenes Bytte? Jeg har intet imod, 
at man dadler visse Jagtmisbrug, at man gjør Indsigelse 
mod Jagt paa fremmed Grund, at man vænner Børnene 
til at skaane Rederne; men gid man vilde ophøre at 

tillægge Fuglene en Fortjeneste, de ikke have! Gid man 
"i Stedet for at stole paa disse Dyr, af hvilke flere af 
dem, man roser, gjøre mere Skade end Gavn, vilde for- 
mane Agerdyrkerne til at skaane en Mængde andre Dyr, 
som de gjøre sig en Fortjeneste af at udrydde, som f. Ex. 
Høge-Uglerne, Pindsvinene, Snogene, Firbenene og Skrub- 
tudserne; gid man vilde advare dem om, at de ofte 
modarbejde sig selv, naar de indbefatte alle Insekter, 
hvilke de end ere, under den samme Banlysning. Lad 
dem lære at kjende Løbebillerne, disse natlige og 
tilmed underjordiske Jægere, der dræbe en Mængde for 
Afgrøden skadelige Larver ogInsekter; Snyltehvepsene, 
der ere saa mange Kaalormes, Snudebillers og vedædende 
Larvers Dødsfjender; Mariehønsene, Blomster- 
fluerne og Florfluerne, der hvert Aar ødelægge saa 
stort et Antal af Bladlus, og mange andre Former, der 
kraftig bidrage til de dyrkede Planters -og Træers Be- 
varelse! De ville let kunne lære alt dette og saaledes 
forstaa at skjelne Venner fra Fjender — Venner, der 
ere saa meget paalideligere, som de arbejde for sig selv, 
adlyde deres Instinkt og opfylde det Hverv, Naturen har 
overdraget dem, 


Efterskrift, 


Hr. Perris har nu plæderet sin Sag. Hvor vidt 
tør man nu ubetinget give ham Ret i hans Opfattelse 
og Paastande? Vi ville derom ikke fælde nogen ende- 
lig Dom, men forelægge forskjellige Udtalelser, hvoraf 
nogle ere fremkomne i Anledning af PJs Artikel, andre 
uden nogen Paavirkning af denne, og antyde, hvilket 
Indtryk denne Drøftelse formentlig vil efterlade. 

En æret Brevskriver, hvis Indsigt saa vel i Fugle- som 
iInsektlivet vi i øvrigt gjærne anerkjende, »kan ikke er- 
kjende P.'s Artikel for en upartisk Fremstilling af Sand- 
heden, men kun for et Prokurator-Indlæg, der fortier 

eller gaar let hen over, hvad der ikke passer i hans 
Kram, men er saare vidtløftig, hvor det passer, og som 
derhos paa ægte Lommeprokurator-Manér dundrer mod 
Paastande, som ingen har gjort, og modbeviser Sætninger, 
som ingen har fremsat; thi der er da intet fornuftigt 
Menneske, som vil paastaa, at Fuglene blot ødelægge 
"skadelige Insekter, eller at Fuglene fuldstændig kunne 
skille os af med saadanne.« »S. 355 fortæller han, at 
Oldenborrerne flyve om Natten og paa den Tid kun kunne 
tages af Natravne og Natrovfugle; han har intet at melde 
om, hvor let det er at tage disse »natlige« Insekter om 
Dagen, og hvor mange af dem der i Oldenborre-Aarene 
fortæres af mangfoldige Fugle, lige fra Spurven og op til 
Rovfuglene, men især af Ravnefuglene, f. Ex. Skovskader 
og Kornkrager, hvilke sidste endog efter en af de største 
praktiske Fuglekjenderes, gamle Naumanns, Iagttagelser 
gaa systematisktil Værks ved Jagten, i det nogle samle dem i 
Træerne, andre opsamle de ved denne Lejlighed nedfal- 
dende. Mon man ikke i Departementet »Landes« har 
Lejlighed til at se Stære, Krager, Alliker, Storke og 
Maager skarevis følge Plovmanden og samle de oppløjede 
Larver?« 

Det er en Selvfølge, at vi ikke kunne tiltræde denne 
haarde Dom. Hr. Perris kan have begaaet en og an- 
den Fejl), han kan have overset et og andet, hans Op- 
fattelse kan være noget ensidig, maaske lige saa meget 
som den Mening, han bekæmper; han kan i Stridens Hede 
have forivret sig og ført et og andet Slag i Luften, 
men hans agtede Forfatternavn borger for , at hans År- 
tikel er alvorlig ment og ikke et letfærdigt Forsvar for 
en Sag, hvorpaa han ikke selv tror. Det kan være me- 
get sandt, »at Lysten til at frede om Fuglene er først 
nylig vaagnet hos os og langt fra trængt igjennem overalt ; 
der er derfor al Grund til at frede om denne Lyst, og 
det kan være tids nok at modarbejde den, naar den skulde 
begynde at drives for vidt, f. Ex. ved at frede Fugle, 
som gjøre større Skade end Nytte.«… Men fremfor alt 
gjælder det jo om at udfinde Sandheden, og fjærner man 


+) Vor Brevskriver mener saaledes, at der S. 56 skal staa »Korn- 
krager i Stedet for »Ravne«; thi »Ravne« i store Skarer i Sel- 
skab med Stære, ædende Hvede og Rug paa Markerne, det har 
man vist ingensteds hørt Tale om.» Han opstiller ogsåa den 
Formodning, som vist nok er meget grundet, at der S. 58 og 59 
skal læses »Spætter« (Pics) i Stedet for +Skader« (Pies). 

sig, om end i den bedste Mening, bevidst eller ubevidst 
fra denne, naar man vil bibringe Almenheden et bestemt 
Syn påa Naturforholdene, vil det tidligere eller senere 
hævne sig ved at avle Mistillid til Videnskabens For- 
sikringer. Det vilde være en daarlig Tjeneste at vise 
Fuglelivets Venner at skildre Fuglene som nyttigere, end 
de i Virkeligheden ere. Og i slige Overdrivelser have 
f. Eks. Gloger og Tschudi gjort sig skyldige; Reak- 
tionen derimod er ikke udebleven, og den, der kjender 
noget til de senere Aars Literatur i denne Retning, vil 
… vide, at Anskuelserne mere eller mindre stærkt begynde 
at gaa i samme Retning som Perris's; vi henvise f. Ex. 
til et i vort Naboland udkommet særdeles læseværdigt 
Skrift"), til hvilket vi senere komme tilbage, og som 
ærlig bestræber sig for at gjøre Ret-og Skjel mellem 
Nytte og Skade. 

I det hele og store er Hr. Perris”s Syn paa Sagen 
vel, naar alt kommer til alt, rigtigt nok, hvilket dog 
ikke medfører, at Skaansel mod Fuglene og disses Be- 
skyttelse mod de mange fjendtlige Skridt, de fra Menne- 
skets Side ere udsatte for, vil være uden al Betydning 
som Forebyggelsesmiddel af den Skade, som Insekterne 
kunne tilføje de nyttige eller dyrkede Planter. Vi have 
tilladt os at ledsage Hr. Perris”s Afhandling med nogle 
smaa Randgloser paa de Steder, hvor det efter vor 
(maaske noget indskrænkede) Kundskab til Sagen især 
forekom os nødvendigt at advare mod at følge ham 
alt for ubetinget, fordi hans Erfaringer eller Udsagn syntes 
os at stride for meget mod, hvad der fra andre Sider 
anføres eller er almindelig antaget. Vi skulle dertil 
knytte endnu den almindelige Bemærkning, at naar det 
oftere hedder hos Hr. P., at Fuglene eller denne eller 
hin bestemte Fugl er for lidet talrig til at udrette 
noget mod dette eller hint Insekt, da ligger den Indven- 
ding temmelig nær, at Forholdet vilde være et andet og 
bedre, hvis Fuglen eller Fuglene i det hele var talrigere; 
og naar de ikke ere det, er det da ikke i mange Til- 
fælde netop, fordi de oprindelige Naturforhold, ofte uden 
Nødvendighed, ere blevne forkvaklede? 

— Dr. Turrel, Generalsekretær for Havedyrknings- 
og Akklimatisationsselskabet i Var, har haft saa meget 
meget mere Grund til at træde op mod de Perris'ske 


+) Ur de miskånda djurens lif. Några Anteckningar tillegnade Skan- 
dinaviens landtbrukare och jågare af Strix bubo. Upsala 1873. 

Anskuelser, som det var ham, der 1861 affattede og satte 
i Bevægelse det Andragende til Gunst for de insektædende 
Fugle, som fandt saa veltalende en Forsvarer i den af- 
døde Senator Bonjean. Han indvender (i en Afhandling 
i »Bullet. Soc. d”acclimat«, Aug. 1874) ligesom Girard 
(S. 92), at Rovdyrene ere altid mindre talrige og mindre 
frugtbare end de Dyr, der tjene dem til Føde, og slutter 
deraf, at de planteødelæggende Insekter maa være meget 
talrigere end Rovdyrene af samme Klasse 7), saa at Fuglene 
altsaa ikke kunne fortære lige mange af begge Grupper, 
men maa fortære forholdvis flest af de sidste%%). Hertil 


+) Naar han tilføjer, at Rovdyr desuden have et mindre velsmagende 
Kjød, og at Rovinsekter derfor mindre ville falde i Fuglenes Smag, 
turde han mere have ladet sig lede af usikre Analogier end af 
bestemte Kjendsgjerninger. 
Da er der dog dem, der paastaa lige det modsatte: at det er saa 
langt fra, at de skadelige Insekter ere særlig udsatte for Fuglene, 
at dette snarest lod sig sige om de nyttige. I Modsætning til en 
Brevskriver, som havde udtalt, at et Forbud mod Jagt paa Smaa- 
fugle vilde være uden Indflydelse paa de skadelige insekters For- 
mering, hævder Hr. Buvignier (»Courrier de Verdun«, Bull. 
Soc. d” Accl. Oktober 1864), at et sligt Forbud netop vilde indirekte 
fremme deres Formering og saaledes kunne have meget alvorlige, 
ja ligefrem farlige, Følger, fordi de insektædende Fugle i det 
mindste i Brevskriverens Egn fortære flest af de nyttige Insekter. 
»Det er sikkert, at der ikke er nogen Fugl med Undtagelse 
af Gjøgen, der æder lodne Larver; næsten alle de, der angribe 
vore Haver og gjøre mest Skade i disse, høre ind under denne 
Kategori og have altsaa ikke noget at frygte af Fuglene. Under 
disses Træk er der desuden næsten ingen »Kaalorme« mere, men 
derimod en stor Mængde Snyltehvepse, der, hvis de havde faaet 
Lov til at leve, vilde gjennem deres Afkom til næste Aar have 
bidraget meget til »Kaalormenes« Ødelæggelse. Da Præfekten i 
Departementet Meuse i Henhold til Hr. Bonjeans »veltalende 
men vildfarende« Betænkning forbød Anvendelsen af Fuglenet, 
erklærede Hr B. ham, at inden 3 Aar var omme, vilde »Kaal- 
ormene«, der ikke siden 1838 havde gjort stor Skade, anrette 
virkelige Ødelæggelser. Den Fuglene tilstaaede Beskyttelse vilde 
i første Aar medføre en større Ødelæggelse af Snyltehvepse, andet 
Aar vilde der derfor være færre stukne Larver, altsaa flere, der 
udviklede sig til Sommerfugle og lagde Æg, og følgelig i tredje 
Aar en større Mængde Larver igjen. Mange vilie kunne erindre, 
med hvilken beklagelig Nøjagiighed denne Spaadom stadfæstedes, 
Såa at der i det tredje Aar og flere Aar derefter ved Slutningen 
af Maj Maaned ikke var et helt Blad paa Frugtiræerne, og denne 
Tilstand varede ved, indtil Sommerfuglenes stærke Formerelse 
håvde medført en tilsvarende Formering af Snyltehvepsene. I det 
ovenfor nævnie Aar 1838 og i de nærmest forudgaaende var 
næsten alle Træerne ligeledes i Juni Maaned lige saa nøgne som 
om Vinteren, og B. havde kun til Dels kunnet beskytte sin Have 

kommer endnu, at Mennesket ved sin massevise Dyrkning af 
enkelte Planter har givet Anledning til en ensidig Udvik- 
ling af disse Fjender af Insektklassen. Naar Fuglene 
ikke ere i Stand til at holde disse inden for visse Skran- 
ker, er det, fordi deres Antal Aar efter Aar tager af i 
en forfærdelig Grad. Han skildrer i stærke Udtryk den 
lovlige og ulovlige Fangst, der navnlig langs Middelhavets 
Kyster finder Sted ved Næt, Doner, Fælder, Limpinde 
osv., naar 'Trækfuglene ankomme trætte og hung- 
rige fra deres lange Rejse over Søen. Han viser, 
at det er en stor Fejltagelse af Hr. Perris, hvis han 
mener, at faa andre Lande ere saa gjæstmilde og skaan- 
somme mod Fuglene som Frankrig; tvært imod, næst efter 
Italien er der ikke noget Land i Evropa, der er værre 
imod dem, og han nævner særlig Danmark som et af de 
Lande, hvor Loven har taget Fuglene under sin sær- 
lige Beskyttelse. Han tror heller ikke, at Insektets 
Lidenhed beskytter det i den Grad mod Fuglene, som 
Perris antager: dertil ere disse for skarpsynede og for 
bevægelige. Florent Prevost fandt i Svalernes Ma- 
ver Hundreder af Jordlopper, som disse nyttige Fugle 
havde snappet i Flugten paa en Lucernemark, og Fugle- 
kongen lever kun af de for vore kortsynede Øjne 
næsten usynlige Insektæg, som den meget godt véd at 
finde paa Egens Bark; Lærken foragter ikke Hvede- 
myggens smaa Larver, og blev der ikke fanget saa 
mange af disse Kornets Beskyttere i Frankrig, vilde det 
se bedre ud for Afgrøden. Perris indrømmer, at Vip- 
stjærterne befri Husdyrene for nogle af de Fluer, der 
plage dem; men blev de ikke fangede og bragte til 
Torvs af de utaknemmelige Hyrder, vilde de kunne ud- 
rette mere. Klægerne og Bremserne vilde finde aarvaagne 
Forfølgere i den sydevropæiske Kohejre (Ardea bubulcus) 


ved at føre en uafbrudt Krig med Ormene. Dem, der blev til Pupper, 
samlede han omhyggelig for at dræbe de udklækkede Sommer- 
fugle, men sætte Snyltehvepsene i Frihed, Af over 600 Pupper 
var der kun 3, der ikke var stukne! 1839 var der derfor næsten 
ingen Larver — til almindelig Forbavselse, fordi man ikke tænkte 
paa Snyltehvepsene, de eneste virkelige Forbundsfæl'er, som Na- 
turen har givet os mod Kaalormene. Det vilde derfor være i vor 
Interesse, hvis man formaaede det, at forhindre, at de bortsnappedes 
af. Fuglene.« Det er ogsaa en Side at se Tingen fra, og det er 
vist nok et Moment, der fortjener at komme med i Betragtning i 
denne ydersi vanskelige Opgjørelse af Nytte og Skade. 

(undertiden ses der ti af disse Fugle paa Ryggen af en 
Bøffel, siger Brehm), hvis ikke dens blændende hvide 
Fjerdragt og lange Fjerprydelser gjorde den til et Offer 
for den tankeløse Jagtlyst. Da for et Par Aar siden en 
Egn i Oran blev overfalden af Vandregræshopper, som 
forfulgtes af Stæreflokke, fristede Jagtdjævelen de franske 
Kolonister til at gribe til Bøssen; men da Araberne saa, 
hvad de havde i Sinde, kastede de sig imellem og besvor 
dem ikke at skyde paa Stærene, der vilde befri dem 
for Landeplagen; man gav efter for Arabernes bedre 
Erfaring, og et Par Dage var tilstrækkelige for Stærene 
til at rense Sletterne.  Skjønt det efter Forfatterens 
Mening er Araberne, der have lært Spanierne at hade 
Træerne for at skabe Græsgange, ere de altsaa ingenlunde 
… ubekjendte med -den Nytte, Fuglene kunne gjøre. Paa 
Bourbon har Rosenstæren faaet Bugt med Græs- 
hopperne og standset Sukkerrørormens tiltagende Øde- 
læggelser. Det synes overhovedet meget vilkaarligt 
og inkonsekvent kun at have Øje for, hvorledes Naturens 
Ligevægt holdes ved lige inden for selve Insektklassen, 
men at lukke det for, at den forrykkes, naar en saa vig- 
tig Faktor som Fugleklassen lades ude af Betragtning. 
(Vi skulle hertil føje den Anke mod Perris, at det sy- 
nes endnu mere vilkaarligt at indrømme Pattedyrene 
og Krybdyrene en slig Betydning, men at nægte Fug- 
lene den.) Netop den af Perris selv hævdede Menne- 
skets Afmagt lige over for Insektklassen bør bringe til at 
paaskjønne den Hjælp, som vi kunne. finde hos Fuglene, 
og til at styrke denne saa meget som muligt, osv. 


Der er jo her egentlig kun Spørgsmaal om en Grads- 
forskjel: det indrømmes jo ogsaa af Perris, at i det 
mindste visse bestemte Fugle, de være nu flere eller 
færre, gjøre Nytte som Insektjægere; men Spørgsmaalet 
er: hvor stor er denne Nytte? er den saa stor, at den 
har væsentlig Betydning eller ikke? Og hvor skal man 
finde den rette Maalestok for Forholdet? Er der nogen 
Fugl, hvorom der i denne Henseende har hersket Uenig- 
hed, er det Graaspurven. Den er hyppig nok, saa 
her kan der ingen Tvivl være om, at er den nyttig 
eller skadelig eller begge Dele, er det efter en temme- 
lig stor Maalestok. Forskjellige Udtalelser herom ere i 
de senere Aar fremkomne i Tidsskriftet »Der zoologische 
Garten«. »Det gaar Spurven som Ræven, siger en For- 
fatter, Schacht (Z. G. XII p. 202); om dens Tyverier 

og slette Streger véd enhver at fortælle, men om dens 
gode Gjerninger og nyttige Virksomhed iagttager man 
en planmæssig Tavshed. At den plyndrer Kirsebærtræerne, 
hjemsøger Kornmarkerne, ødelægger Ærtebedene og tolder 
af Druerne, det ser man, men at den i Yngletiden, 
som for dens Vedkommende altid varer et halvt Aar, 
lever udelukkende af Insekter og afplukker disse paa 
samme Maade som Mejserne af Træernes og Buskenes 
yderste Spidser, det synes man aldeles ikke at ville regne 
den til Fortjeneste«. Ja Spørgsmaalet er, om dette for- 
holder sig saa ganske rigtig. En anden Indsender 
(2. G. XIII p. 292), der igjen støtter sig til en For- 
fatter (Mihlig), der roses som kyndig Ornitholog og 
Entomolog, forsikrer, at den kun af Kaadhed om Foraaret 
afriver Frugttræernes sunde Knopper uden at søge efter 
Insekter i dem, og at den vel i de allerførste Dage 
giver sine Unger nogle smaa Larver, men senere henter, 
hvad den behøver til dem, i Hønsegaardene, Hundetruget 
og Køkkenaffaldet. Den Paastand, at i de Frugthaver, 
hvor Spurve tumle sig, er der kun lidt Utøj paa Træerne 
og Buskene, er ganske usand; det kan lige godt vrimle 
med Bladlus, Snudebiller, Jordlopper og allehaande 
Sommerfugle- og Bladhvepselarver (Hypomeneuta, Lyda), 
der kunne æde Træerne ganske nøgne, uden at Spur- 
vene bryde sig derom, saa vel som med de lodne Skjodlus 
(Schizoneura lanigera) osv. Ganske vist er der nogle 
paa Frugttræerne mellem Blomsterne og Bladene skjult 
levende nøgne Larver (Frostsommerfuglene, forskjellige 
Viklere) saa vel som nogle Snudebillers (Anihonomus po- 
morum), med hvilke Spurvene og andre Sangfugle made 
deres Unger, men den Hjælp, Spurvene her yde, er meget 
utilstrækkelig, om de end ere nok saa talrige. Spurven 
er overhovedet meget overfladisk i sin Søgen efter In- 
sekter, den kan i denne Henseende hverken sammenlignes 
med Græssmutterne eller Bogfinkehunnerne, der proppe 
sig med Bladlus, eller med Mejserne og Fuglekongerne, 
der endogsaa plukke Æggene af Grenene og Knopperne; 
den lader sig alt for let lokke bort fra dette møjsommelige 
Arbejde for i Drivbænke, Slagterier og Rendestene fra 
Køkkener at samle Skrukketrolde, Regnorme, Fluelarver, 
pille paa Osteskorper eller Kjødben osv. Heller ikke 
lader det sig bevise, at Spurveforfølgelserne, som man 
har paastaaet, altid hævne sig ved Afgrødens Ødelæggelse 
af Insekter. — At disses massevise Optræden, hvad enten 

den er periodisk som f. Ex. Oldenborrens eller Græs- 
hoppernes, eller stadig som Myrernes og Termitternes i de 
varme Lande, er afhængig af Forhold, hvori hverken 
Mennesket eller hans formentlige Forbundsfæller blandt 
de højere Dyr med nogen Virkning kunne gribe ind, er 
ogsaa denne Forfatters (Glaser i Worms) Mening. Det 
kan være rigtigt at skaane Spurven om Foraaret, indtil 
den kan begynde at gjøre Skade i Have og Mark, men 
saa bør Venskabet være ude. Ganske i samme Retning 
udtaler Homeyer sig (ib. XIV p. 252), som erklærer, . 
at han i Løbet af 30 Aar har undersøgt ca. 200 Spurve 
om Åaret og altsaa vel maa vide, hvad de leve af. Han 
bekræfter ganske, hvad Glaser har anført om den saare 
ringe Rolle, som Insekter med Undtagelse af nogle faa af 
Ungernes første Levedage spille paa deres Spiseseddel; 
man kan se dem flyve fra den Hæk, hvor de have 
deres Tilflugtssteder, hen til Ærtebedene tæt hen over 
Kaalbede, der vrimle af Kaalorme, uden at røre en 
eneste! Endnu skadeligere blive de derved, at de for- 
drive de virkelig nyttige Fugle, Stærene og Mejserne. 
Engang var der en Mængde Larver paa en Stikkelsbær- 
hæk tæt ved H.'s Hus; Spurvene færdedes tæt derved, 
men rørte dem ikke, Mejserne ikke heller, fordi de rugede 
temmelig langt derfra i Frugthaven; men aldrig saasnart var 
Mejsernes Unger flyvefærdige, saa førte de hele Selskabet 
derhen, og paa 3 Dage var alle Larverne forsvundne. 
Man kan da allerede læse i avstralske Blade, at de ind- 
førte Spurve fordrive de indenlandske Smaafugle og an- 
rette stor Skade paa Mark- og Havefrugterne, saa at 
man har grebet til at forgive dem med forgiftet Hvede! 
(Aldeles lignende Klager lyde jo over dem fra Amerika, 
hvor Striden om dem er i fuld Gang; dog maa det an- 
ses som sikkert, at de have indlagt sig Fortjenester i 
Boston ved at fortære visse lodne Spinder-Larver, der 
tilføjede Træerne paa de offentlige Spadseregange stor 
Skade.) Til Fordel for den saa haardt anklagede Graa- 
spurv anfører den bekjendte Præparatør Martin i Stutt- 
gart kun, at den dog fortærer mange Oldenborrer; 
han har haft Lejlighed til at se, i hvilken Mængde Vinge- 
dækkerne af disse Insekter kunde ophobe sig paa Museets 
to Sten-Balkonger, hvorhen nogle faa Par bragte deres 
Fangst fra de nærstaaende Kastanietræer for at fortære 
dem der. — I den ovenfor nævnte svenske pseudonyme 
Forfatters Haand synker Vægtskaalen heller ikke til Gunst 

for Spurvene. Hos de bekjendte Zoologer Nilsson og 
Sundevall staar den omtrent lige. » Ved deres uhyre store 
Antal, siger førstnævnte, gjøre de baade stor Nytte og 
stor Skade; de gavne ved om Sommeren at rense Frugt» 
træerne og Kornmarkerne for en Mængde skadelige In- 
sekter og Larver, men de gjøre Skade ved at fortære 
eller ødelægge nyttige Planter. Om Vinteren og først 
paa Vaaren afbide og fortære de Blad- og Blomsterknop- 
perne paa Kirsebærtræerne, Stikkelsbær- og Ribsbuskene; 
senere opgrave de de lagte Sukkerærter og afbide Kim- 
planterne. I Juli og Avgust samle de sig i talløse 
Skarer paa Ærte- og Kornmarkerne og gjøre stor Skade 
påa disse; om Vinteren fortære de Sæden i Hæs og 
Lader. Alligevel turde den store Nytte, de gjøre, opveje 
den Skade, de anrette, men en forstandig Landhusholder 
bør forebygge, at de blive alt for talrige.« Gloger og 
Tschudi have i høj Grad overdrevet Graaspurvens 
Nytte. Holmgrén gjør opmærksom paa, at dens Nord- 
grænse falder sammen med Agerbrugets; hvor der bliver 
bygget et Hus og ryddet en Smule Mark dybt inde i 
Skoven eller langt ude i Ødemarken, der indfinder Graa- 
spurven sig; men den er f. Ex. udebleven ved en Gjæst- 
givergaard tæt ved den norske Grænse, hvor der intet 
Avlsbrug er. Allerede dette røber, hvad der er Hoved- 
sagen for den. I Begyndelsen, eller medens de endnu 
ligge i Reden, mades Ungerne — hvoraf der i Sommerens 
Løb kommer flere Kuld — mest med Insekter, Larver eller 
andre Smaadyr, men senere ved Siden deraf eller hoved- 
sagelig med opblødte Korn, Frø og andre Plantestoffer ; 
og dette beror paa, hvilke Stoffer der ere lettest til- 
gængelige for den. »At Graaspurvene alene skulde fodre 
deres Unger med Insekter, som man har paastaaet, er 
ikke sandt. Paa Landet, hvor man har vænnet dem til 
at komme og modtage den til dem udstrøede Føde, be- 
staaende af Korn, Gryn, smulrede Skorper, Brød 
osv., have vi mangfoldige Gange set, at de have madet 
deres spæde Unger i Boet med disse Ting, og senere, naar 
disse havde forladt Boet, hvorledes de med udspilet Gab 
og rystende Vinger omringe Forældrene og af dem mod- 
tage denne Føde, der bliver stoppet dem i Næbbet. Lige- 
ledes have vi mange Gange set, at Graaspurvene i Mangel 
af denne mere tilfældige Føde have madet deres spæde 
Unger med Frø, Knopper, unge Skud, grønne Plantedele 
osv.«  »Som Udryddere af Insekter indtage de ikke nogen 

videre høj Rang, da de i Følge vore egne paa forskjellige 
Steder gjorte Iagttagelser mest gribe Insekter, der ikke 
have nogen Indflydelse paa de dyrkede Planter; ja vi 
have endog mangfoldige Gange set dem fange og bortføre 
Insekter, som snarere maatte betragtes som nyttige.« 
»Vi have oftere set Træer og Buske blive aldeles afløvede 
af Insektlarver, uagtet Graaspurve i Hundredevis fandtes 
i Nærheden og blev aldeles fredede; ja en Gang have 
vi endog set de samme tætte Stikkelsbærbuske, hvori - 
Graaspurvene daglig holdt til i stor Mængde, blive aflø- 
vede af Bladhvepselarver. De for Frugttræerne såa skade- 
lige Maaler- og Viklerlarver ville med faa Undtagelser 
Graaspurvene kun tilfældigvis snappe, heller ikke Jord- 
lopper. Nytte gjøre de i Haverne ved at æde Ukrudts- 
"planternes Frø. « 

Til de Fugle, hvis Nytte ogsaa er bleven meget over- 
vurderet, regner. denne Forf. (med Holmgrén) Gjøgen, 
hvis Yndlingsføde man har troet var de lodne Sommer- 
fuglelarver (Bombyw rubi, Chelonia caja), som ingen andre 
Fugle røre. Den rører dem kun i Nødstilfælde, naar 
den ikke har anden Føde, især om Vaaren eller i Be- 
gyndelsen af Sommeren, strax efter dens Ankomst, da 
de overvintrede fuldvoxne Bjørnesommerfuglelarver krybe 
omkring paa de aabne Græspletter i Skovene. Forf. betvivler 
ikke, at den ved sin store Graadighed bidrager til at 
udrydde en Mængde for Træerne og for de mindre Kultur- 
planter skadelige Insekter, men fremhæver paa den anden 
Side det store Tab, der fremkaldes derved, at hvert 
Gjøgepar aarlig bringer et ikke saa ganske ringe Antal. 
af insektædende Fugle af Dage ved sin ejendommelige 
Maade at forsørge sine Æg, om end disse Fuglearter just 
ikke i det hele kunne regnes til de nyttigste Arter. 

Af den Oversigt, som denne Forfatter giver over de Fugle, 
som han anser for nyttige ved at udrydde skadelige Insekter, 
skulle vi her endnu fremhæve følgende, i det vi dog bemærke, 
at skjønt Forf. ingenlunde anser en Fugl for ubetinget 
nyttig, fordi den fortærer Insekter, uden Hensyn til hvilke 
disse ere, og vist nok har bestræbt sig for at skjelne i 
denne Henseende mellem nyttige og skadelige Insekter, 
gjøres der dog ikke særlig Rede for, hvilke disse- ere. 
Ogsaa bør det erindres, at Forf. jo har særlig de sven- 
ske Forhold for Øje.  Gulspurven nævner han som 
en overvejende nyttig Fugl. som om Sommeren ernærer 
sig af Insekter, der skade Græsvæxten. og Træerne; om 

Høsten og Vinteren gjør den ingen væsentlig Skade ved 
at plukke Frø, tvært imod har man mange Exempler paa, 
at den derved har gjort Gavn i Have og Mark. Bjærg- 
finken kommer tidlig om Vaaren i uberegnelige Skarer 
og slaar ned paa de endnu ikke tilsaaede Marker, hvor 
den næppe har andet at leve af end Ukrudtsplanternes 
Frø; det samme kan paa samme Tid siges om Hampe- 
finkerne. Bogfinken gjør ofte Fortræd paa det 
saaede Frø i Haverne og Planteskolerne, især Fyrre- og 
Granfrøet, men fortærer ogsaa meget Ukrudtsfrø; som In- 
sektædere ere alle disse Fugle uden Betydning. Kors- 
næbbene gjøre ingen væsentlig Skade ved at udplukke 
Gran- og Fyrrefrøene af Koglerne, og man har endogsaa 
set Exempler paa, at den mindre Art har gjort Nytte 
ved at bortsnappe adskillige for Træerne skadelige In- 
sektarter. Graasiskenen, som ruger i det høje Nor- 
den, og Stillidsen ere som Insektædere uden Betyd- 
ning; derimod lever Grønsiskenen om Sommeren meget 
af Insekter og opføder sine Unger dermed, og den kan 
derfor anses som nyttig for Naaletræerne. At Mejserne 
ere af ganske særlig Betydning i denne Henseende for 
Skovbruget og Træavlen, er det næsten overflødigt at 
bemærke. Deres Betydning ligger især deri, at de ikke 
ere Trækfugle, men blive hos os Vinteren over; skjønt 
de ikke udelukkende leve af dyrisk Føde og derfor lige- 
som andre Fugle med blandet Levemaade kunne ændre 
deres Diæt efter Aarstid og Omstændigheder, ere Insekter 
dog deres Hovedføde, og ved den Livlighed og Behæn- 
dighed, hvormed de om Vinteren afsøge Træernes Stam- 
mer og Grene samt Buskene for Æg, Larver, Pupper og over- 
vintrende Insekter, til hvilket Arbejde de baade i Hen- 
seende. til Næb og Fødder ere vel udrustede, gjøre de 
overordentlig Nytte som forebyggende Insektødelæggelser. 
Dertil kommer, at de, d. v. s. Skovmejserne, bygge i 
hule Træer og derfor let fæste Bo i udhængte Redekasser, 
samt at det er selskabelige Fugle, der om Vinteren og 
Høsten stryge om i Skovene i smaa Flokke tillige med 
Fuglekongen, Træløberen og nogle andre Smaafugle; 
Halemejserne, der ikke bygge i hule Træer og ikke 
have denne selskabelige Natur, ere derfor af mindre Be- 
tydning. Træløberen, der ligeledes er Standfugl, gjør 
maaske heller ikke saa lidt Nytte ved at rense Træernes 
Stammer og større Grene for en Mængde i Barkrevner 
og Lavarter skjulte Insekter og -Larver.  Spætmejsen 

er ligeledes en i Træhuller byggende, overordentlig livlig 
Fugl, der i Evne til at klatre op og ned ad Træstam- 
merne næppe overgaas af nogen anden af vore Fugle; 
vel synes den om Høsten og Vinteren at leve mere af Frø 
end Mejserne, men den indtager dog som Udrydder af 
de for Træerne skadelige Insekter en temmelig fremtræ- 
dende Plads. Det samme maa siges om Spætterne; 
Flagspætten kan dog gjøre lidt Skade ved at hugge Huller i 
sunde Træer for i dem at anbringe de Kogler,- som den 
vil hakke itu. Ogsaa gjøre de middelbar Nytte ved at 
tilvejebringe Boliger for andre Fugle, der bygge i Træ- 
huller, men have alt for svage Næb til selv at kunne 
hugge dem ud, og adskillige Smaafugles Forekomst be- 
tinges ligefrem af denne Spætternes Virksomhed. Fugle- 
… kongenogGærdesmutten, der heller ikke ere sjældne 
til nogen Aarstid, kunne vel ikke regnes til de aller- 
nyttigste Fugle, men ere dog heller, ikke uden al Betyd- 
ning som Insektudryddere. Skjønt Fuglekongen ikke bygger 
i hule Træer, kan den døg i Levemaade sammenstilles 
med Skovmejserne, i hvis Selskab den oftest træffes Høst 
og Vinter. (Gærdesmutten holder derimod til nede paa 
Jorden i Buskene, under Ris, Vindfælder osv., hvor den 
smutter gjennem de snævreste Åabninger og saaledes selv 
om Vinteren kan trænge frem til Insekternes Skjulesteder. 
De Smaafugle, der ere Trækfugle og kun tage Sommer- 
ophold hos os, f. Ex. Rødstjærter, Fluesnappere, 
Sangere, Stensmutter osv., ernære sig derimod kun 
af Insekter, som leve mere aabent paa Træer og Buske, 
Blade og Blomster, og alle disse Fugle gjøre Nytte ved 
at rense Træerne og de mindre Kulturplanter for en 
Mængde skadelige Insekter og deres Yngel; Rødstjærten 
og Fluesnapperne kan man lokke til at fæste Bo hos sig 
ved at udhænge Fuglekasser af passende Størrelse. At 
sige noget til Stærens Anbefaling turde være overflødigt ; 
hvor den indfinder sig i større Antal om Vaaren og For- 
sommeren, bidrager den betydelig til at holde de mindre 
Kulturplanter frie for Utøj ved paa Jorden at nappe en 
Mængde Insekter og Larver. Natravnen gavner uden 
Tvivl ikke lidt ved at bortsnappe en Mængde for Træerne 
skadelige Natinsekter. Af Ravnefuglene maa de, der 
ere Standfugle, Ravnen, KragenogSkaden, ubetinget 
anses for skadelige, maaske ogsaa Skovskaden; visselig 
snappe Skaden og Skovskaden en Mængde skadelige In- 
sekter, men den Nytte, de derved gjøre, opvejes dog i 

en betydelig Grad af den Skade, de gjøre ved at fortære 
Æg og Fugleunger, Skaden tillige den modne Træfrugt. 
Skovskaden gjør i Skovhønsenes Rugetid megen Fortræd 
ved at fortære deres spæde Unger, og kyndige Jægere 
paåstaa, at Tiurens Aftagen til Dels er at tilskrive den. 
Forf. vil heller ikke overflytte Kragen i de nyttige Fugles 
Klasse, da den røver Æg og Unger af allehaande nyttige 
Fuglearter, plukker det saaede Korn op paa Marken osv. 
Derimod bør Raagen (Kornkragen) og Kaaen (Alliken) 
beskyttes, da de fortrinsvis ernære sig paa en Mængde 
skadelige Insekters og Larvers Bekostning; især ere 
Oldenborrerne udsatte for deres Forfølgelser.  Raagen - 
borer med sit lange Næb i Jorden efter Larverne, Kaaen 
forfølger dem som fuldt udviklede, og begge ledsage 
Plovkarlen for at nappe de Insekter, Larver osv., der 
komme frem ved denne Lejlighed; den Skade, de gjøre 
i Mark og Have, er ikke værd at tale om. 

Skjønt mange Hønse-, Vade- og Svømmefugle . for- 
tære Insekter; er dette dog i det hele uden; Betydning 
for Kulturplanterne, fordi deres Opholdssteder ere Heder, 
Moser, Strande og desl. Skulde nogen fremhæves, maatte 
det være Agerhønen og Vagtelkongen, fordi -de op- 
holde sig paa dyrkede Marker og bidrage til at holde 
Sæden fri for Insekter, Larver, Snegle osv. Blandt Rov- 
fuglene udstrækker Forfatteren sin beskyttende Haand 
særlig over Katuglen og den lille Skov-Hornugle, 
fordi de udrydde en Mængde Rotter, Markmus og andre 
for de dyrkede Planter skadelige mindre Dyr, samt over 
Taarnfalken og Musvaagerne, af. lignende Grunde. 
Men for saa vidt disse Fugle ikke tillige ere Insektædere, 
falder dette jo uden for det Æmne; som har givet Anled- 
ning til denne Digression, og vi skulle derfor ikke her 
dvæle videre ved dem. 


Hr. Perris's Afhandling vil forhaabentlig bidrage 
til, at Spørgsmaalet om den Nytte, Fuglene kunne gjøre 
ved at fortære skadelige Insekter, bliver gjort til Gjen- 
stand for særlige Studier, der navnlig have for Øje be- 
stemtere at oplyse, hvilke Insekter eller Insektlarver 
enhver enkelt Art af insektædende Fugle fortærer, eller, 
hvad der er det samme, hvilke Fugle der muligvis maatte 
have en bestemt Forkjærlighed for visse skadelige In- 
sekter eller Insektlarver. — Den amerikanske Entomolog 
Packard har i en Artikel om de »Midler, hvorved 
Naturen begrænser Insekternes Antal« opfordret til Sam- 

virken mellem Ornithologer og Entomologer i dette Øjemed+). 
En amerikansk Ornitholog (Maynard), som har under- 
søgt Maveindholdet af ca. 3000 Fugle for at komme efter, 
hvilke Arter der fortære den i Ny-Englands Haver saa 
frygtede »Canker-Orm«, en Maaler (Anisopteryæ vernata), 
opregner 31 Arter af Fugle (Spurve, Mejser, Gjøge, 
Sangere, Sidensvanse, Drosler, Piroler, Korsnæb osv.), 
i hvis Maver han har fundet denne Sommerfuglelarve, 
og han tilføjer, at der næppe kan være Tvivl om, at og- 
saa andre Fugle, som forekomme i Haverne om Efteraaret 
og Vintren, fortære en stor Mængde af Æggene. Ogsaa 
Duerne skulle have Fortjeneste af dens Udryddelse. Den 
eneste Fugl, som fortærer den lodne amerikanske «Telt- 
Spinder« (C/isiocampa americana), er i Følge samme Kilde 
Baltimore-Pirolen. Han henleder tillige Opmærk- 
somheden paa, at der mellem hine 31 Fugle er mange, 
som ellers bebo Enge og Skove, men forlade dem og 
søge til de med »Maalerne« bedækkede Frugttræer for at 
fortære dem. Alle Drosler fortære Smelder - Larver, 
Svalerne ødelægge en Mængde Myg osv.; der er,. kort 
sagt, næppe en Fugl, som ikke til visse Tider, naar In- 
sekterne ere talrigst, ville fortære en stor Mængde af 
disse vore Plageaander. Endelig anbefaler Packard 
at modarbejde de skadelige Insekter ved at arbejde for 
Udbredelsen af deres Snyltedyr; hvor vidt dette er prak- 
tisk udførligt, skulle vi ikke bedømme, men det antyder, 
at ogsaa han i mange Tilfælde anser Snylte-Insekterne 
for det virksomste eller eneste Middel til at bekæmpe 
de skadelige Insekter og for saa vidt er enig med Perris, 
om denne end maaske har undervurderet den Nytte, 
Fuglene i visse Tilfælde kunne gjøre. 

Vi ville slutte med den Bemærkning, at Fugle og Smaa- 
pattedyr joi det hele ville fortjene den samme Skaansel, 
hvad enten deres Fortjenester af at holde Insektklassen inden 
for de rette Grænser ere større eller mindre; kun for enkelte 
altædende Arters Vedkommende kan Vægtskaalen komme 
til at gaa opad, hvis det maatte oplyses, at de Insekter, 


£) Vi have allerede i det foregaaende anført nogle Uddrag af den 
Fortegnelse, som Haller har givet af 277 schweiziske Fugles 
(75 Arters) Maveindhold. 'Slige Optegnelser maa naturligvis haves 
i langt større Mængde for at bevise noget, men de fortjene dog 
at tages Hensyn til som nyttige Vink for yderligere, mere plan- 
mæssige lagttagelser og Undersøgelser. 

som de fortære, aldrig høre til de skadelige, saa at den 
Gavn, de som Insektædere kunne gjøre, er for ubetydelig 
ved Siden af den Fortræd, de som Planteædere eller 
Rovdyr kunne tilføje os. Uenigheden mellem Hr. Perris 
og dem, der i Landbrugets og Havekulturens Interesse 
forfægte Fuglenes Fredning, vil i alt Fald blive indskrænket 
inden for snævrere Grænser, naar man erindrer, at de 
sidstnævnte ingenlunde overse, at Menneskets vigtigste 
. Forbundsfælle i Kampen mod de skadelige Insekter er 
Insektklassen selv, og kun betragte de insektædende 
Pattedyr og Fugle som nyttige Forbundsfæller i denne 
Bestræbelse. Dem kan man nemlig begunstige og 
beskytte, deres Virksomhed være nu stor eller liden, hvor- 
imod man i Reglen vil være aldeles ude af Stand til at 
gjøre noget for hine talrigere og mægtigere Forbunds- 
fæller af selve Insektklassen. R. Å. 

Mindre Meddelelser. 


Vaskesvampen og Svampefiskeriet. Uden at ville her 
indlade os nærmere paa Havsvampenes eller de dyriske Svam- 
pes endnu i flere Henseender uoplyste Naturhistorie — i 
hvilken Henseende vi da til Dels ogsaa kunne henvise til en 
tidligere Artikel i dette Tidsskrift — ville vi meddele nogle 
Notiser, som ere samlede af et Medlem (Georg v. Ekhel) 
af et Handelshus i Triest, der særlig ,,gjør i Svampe", paa 
hans Rundrejser for at opkjøbe denne Vare. Det vil være 
tilstrækkeligt at minde om, at man for ikke længe siden 
endnu ikke saa ganske vidste, om Havsvampene virkelig var 
Dyr og ikke snarere Planter, men at man nu er paa det 
rene med, at det er Dyr, der vel ikke i Systemet kunne 
komme saa grumme langt fra Korallerne, men dog indtage 
et betydelig lavere Standpunkt, navnlig fordi det personlige, 
den individuelle Organisation, er saa udvisket eller saa lidt 
udviklet hos dem. Hvad vi fra det daglige Liv kjende som 
en ,Svamp" eller en ,,Vaskesvamp" er paa en Maade 
kun dens Skelet, ligesom den haarde røde Ædelkoral 
er Korallens; vi kalde det ,,hornagtigt" og de Havsvampe, der 
ligesom den hverken indeholde Kisel- eller Kalknaale, Hor n- 
svampe trods Skelettets Blødhed, fordi dette har visse af Horn- 
vævets Egenskaber, blandt andet dets Lugt, naar det brænder. 
De bløde levende Dele ere fjærnede ved Kunst eller rettere 
ved Vold. Den friske Svamp har omtrent samme Fasthed 
som et Stykke friskt Oxekjød og er overtrukken med en 
sort, nedad mod dens Rod (d. e. den Del af den, hvor- 
med den har været fastvoxen til Havbunden) gulbrun 
Hud, der dog ikke gaar glat hen over det hele, men hæver 
sig uregelmæssig op i smaa af Skelettets Traade støttede 
Spidser, og paa hvilken der findes mange større og mindre 
Aabninger. Skærer man ind i den, faar man et Indblik i 
et System af Kanaler, der fra Overfladen løbe lodret eller 
skraat nedad mod Roden, i det de indgaa mangehaande For- 
bindelser med hinanden; og fra hele Snitfladen udgyder sig 
en sej, gulbrun (paa de saakaldte ,,Hestesvampe" lysegraa) 
Slim, den af de græske Fiskere saakaldte ,,Mælk". Det er 
dette Slimvæv eller ,,Sarkode", som er den egentlige Bærer 
af Svampens dyriske Liv; det beklæder Skelettet, udforer 
Kanalerne og danner Svampens dyriske ,,Kjød", svarende til 

det bløde Overtræk over Koralstokken, men organiseret paa 
en meget simplere Maade, paa hvilken vi dog, som oven- 
for udtalt, her ikke ville gaa nærmere ind. De Livs- 
ytringer, som man lettest bliver var, naar man har en 
levende Svamp staaende i Havvand, er dettes Indstrømning, 
for at vedligeholde Ernæringen og Aandedrættet, gjennem de 
"utallige smaa Aabninger (Porer) paa Overfladen og dets 
Udstrømning igjen gjennem de store Udførselsaabninger. 
Men Svampen forplanter sig ogsaa ligesom Gopler og 
Koraller ved mikroskopiske fimrende Fostre, der efter at have 
sværmet en kort Tid omkring sætte sig fast paa Stene, 
Tang, Træ osv. og efterhaanden fra en lille Begyndelse voxe 
op til den velbekjendte Svampeskikkelse. De Forsøg, man har 
gjort med konstig Svampeavl, bero paa Svampens store Dele- 
lighed — ethvert Stykke vil, vel befæstet til et Underlag, f. 
Ex. slaaet fast med et Søm til et Brædt og sænket ned i 
Vandet, under gunstige Forhold kunne udvikle sig til en hel 
Svamp —, men det gaaer kun langsomt; de paa denne 
Maade avlede Svampe afgive ikke en smuk Handelsvare, og 
Forsøget betegnes derfor nu som forfejlet i praktisk Hen- 
seende; større Udbytte vilde det maaske give at opfange de 
sværmende Svampefostre, ligesom man ved den kunstige 
Østersavl søger at fange og sikre sig den sværmende 
Larveyngel, men det synes ikke at være forsøgt. 

Skal Svampen afgive en Brugs- eller Handelsartikel, 
maa man først befri den for dens sorte Overhud og for 
dens Slimvæv. Overlader man den opfiskede Svamp til sig 
selv, gaar den meget snart i Forraadnelse, den stinkende 
Slim flyder ud, men Levninger af den saa vel som den sorte 
Overhud blive dog siddende paa Hornskelettet, og den paa 
en saa skjødesløs Maade behandlede Svamp ,bliver aldrig 
rigtig til Svamp mere”. Saa snart der viser sig Tegn til 
Forraadnelse, blive de derfor trukne paa Snore og bankede, 
under stadig Udskylning med Søvand, med et Banketræ, ind- 
til ,,Mælk" og Overhud ere aldeles borte, eller æltede med Fød- 
derne, hvorpaa Overhuden afskrabes med Knive. Jo varmere 
Luften og Vandet ere, desto lettere gaar dette, og Arbejdet 
gaar derfor meget hurtigere for sig om Sommeren end om 
Høsten eller Vinteren. Lader man dem ligge et Par Timer 
over et Døgn i Luften, lykkes det næsten ikke at faa dem 
ganske rene. Er Fangsten overvættes rig,fer det bedste, 
man kan gjøre, at sænke Svampesnorene ned i Vandet til 
næste Dag, .vmen de paa denne Maade behandlede Svampe 
blive aldrig saa smukke og saa hvide som de, der ere blevne 

»udvaskede" i Løbet af de første 24 Timer. Den ,,ud- 
vaskede" Svamp tørres i Luften og bliver til sidst presset for 
at tage mindre Plads op i Lageret og under Forsendelsen. 
Der skjelnes i Middelhavet mellem 3 ,,Sorter" af Svampe, 
og det synes, at disse ,,Sorter" virkelig repræsentere lige 
saa mange Arter; vi ville ikke meddele en nærmere Beskri- 
velse af dem, saa meget mere som Kjendemærkerne mellem 
dem ere noget svævende og mere udtrykke Nyancer end 
skarpe Forskjelligheder; det maa være nok at anføre, at de 
fineste Svampe ere de saakaldte levantinske og dalmatiske 
»Eponges fines" (Spongia mollissima); de groveste de saakaldte 
»Hestesvampe" (Eponges communes, Sp. equina); midt imellem 
begge staar Zimocca-Svampen (fines dures, Sp. zimocea). 
Det er ikke overalt i Middelhavet, at man træffer Vaske- 
svampe; de ere ukjendte ved hele Italiens, Frankrigs og 
Spaniens Kyst. Først lidt syd for Triest begynder den 
dalmatiske Vaskesvamps Hjem, som strækker sig langs 
næsten hele Dalmatien med alle dens Øer og Indskæringer 
indtil Cattaro og beskæftiger omtrent 90 Fartøjer. Et an- 
- det Svampedistrikt dannes af nogle af de joniske Øer og 
den korinthiske Bugt; et tredje af Hellas”s Syd- og Østkyst 
indtil Attikas Sydspidse; et fjerde af Fortsættelsen af. den 
græsk-macedoniske Kyst med nogle af de græske Øer (Skyro 
f. Ex.); et femte af Dardanellestrædet og Marmarahavet; et 
sjette af Lilleasiens Kyst fra Chio til hinsides Rhodos med 
tilhørende ,,Sporader" og ,,Cyclader"; et syvende af Kan- 
dias Kyster; et ottende af Cyperns; et niende af Karama- 
niens og Syriens; et tiende af Afrikas Nordkyst fra Ægyp- 
tens Grænse til hen imod Byen Algier. Foruden Middel- 
havets Svampe komme nogle Vaskesvampe i Handelen 
fra det røde Hav, hvor de fiskes af Perlefiskere, og til Lon- 
don indføres vestindiske Svampe, fra Bahama-Øerne, hvor 
de fiskes af Negerbesætningen paa Fyrskibene. Ogsaa i det 
stille Hav — ved Nyholland — findes der Vaskesvampe, 
men de vides endnu ikke at være komne i Handelen. Den 
fine Vaskesvamp er den mest udbredte af de tre Middel- 
havssorter, thiiden findes næsten paa alle ovenfor opregnede 
Steder i Middelhavet — dog ikke vest for Tripolis, hvor man 
kun finder Hestesvampen, der paa den anden Side først optræder 
ved Nauplia og Kandia. Fra Triest til Nauplia træffer man 
kun den fine Badesvamp; mellem Nauplia, den ovenfor be- 
skrevne Kreds rundt indtil Tripolis, alle tre Arter mellem 
hinanden eller i det mindste to af dem; thi Zimoeca-Svam- 
pen forekommer kun fra Lilleasiens Vestkyst til Tripolis. og 

f. Ex. ikke ved Cypern. De forskjellige Forhold, hvorunder 
de voxe — Bundens Beskaffenhed, Strømningerne, om det 
er rolige Bugter eller for Brændinger udsatte Kyster osv. 
— frembringe en Uendelighed af Former og Afarter, hvis 
lokale Afstamning det øvede Øje uden Vanskelighed udpeger. 

Svampen voxer paa en Dybde af c. 18 til 600 Fod. 
Svampefiskeriet drives paa 3 Maader; ved Lystre eller saa- 
kaldte ,,Harpuner'", ved Dykkere eller ved Slæbenet. Lystren 
har 5 Takker og er fæstet til et langt Træskaft.  Baadens 
Besætning bestaar i Almindelighed kun af en Rorkarl og 
en Fisker, højst endnu af en tredje til at løse af eller 
hjælpe til. Medens Rorkarlen driver Baaden langsomt gjen- 
nem Vandet, staar Fiskeren stærkt forover bøjet i Forstav- 
nen med Øjet saa nær nede ved Havfladen som muligt; saa 
snart han ser en Svamp, støder han til; er Skaftet ikke 
langt nok, binder man et til; paa denne Maade kan man 
opfiske dem fra en Dybde af 18—45 Fod. Er Vandfladen 
ikke rolig nok til at man kan se skarpt, dypper den dal- 
matiske Svampefisker en lille hvid glat Sten i Olie, drypper 
lidt af denne i Vandet og kaster Stenen nogle Alen frem 
" foran Baadens Bane i Vandet; de nedfaldende Oliedraaber 
gjøre da Overfladen glat. Grækerne arbejde derimod med 
»Vandkikkerterf — en Blikcylinder, 19” høj og 14” vid, 
med Glasbund i den ene Ende, aaben i den anden.  SOfte 
bliver Harpunen drevet ned ved Siden af Svampen, og en 
Dreng klatrer saa ned og henter den op; dette er altsaa 
en Forening af to Fiskemetoder. Ulemperne ved Brugen 
af Harpunen eller Lystren ere, at de kun kunne bruges paa 
mindre Dybder, og at Svampen ofte bliver saa stærkt be- 
skadiget, at den taber i Værdi. — Dykkerens oprindelige 
Udrustning er kun et Net om Halsen til at putte Svampene 
i og en firkantet bred Marmorsten til at føre ham rask ned 
til og holde ham nede ved Bunden; til den er det Tov be- 
fæstet, hvormed han holder Forbindelsen med Kameraterne i 
Baaden vedlige. Dykkeren trækker Vejret dybt og kaster 
sig med Stenen i Haanden paa Hovedet i Vandet; naar han 
har naaet Bunden, tager han Stenen under den venstre Arm 
eller paa Skulderen og samler i en Fart alt, hvad han kan 
finde. I oprejst eller krumbøjet Stilling, alt eftersom den paa 
ham hvilende Vandmasse er mere eller mindre høj, spad- 
serer han søgende omkring; kun 2, højst 37/28 Minut kan 
han blive nede i en Dybde af 90—240 Fod. Har Aande- 
trangen naaet sit Højdepunkt, rykker han stærkt i Tovet og 
bliver trukket op saa hurtig, som det er muligt. Har han 

kun arbejdet i en Dybde af mindre end 150 Fod, kommer han 
sig efter nogle stærke Aandedrag, men var den 150-—240 
Fod eller derover, kommer han op i en Tilstand af større 
eller mindre Afmagt og bliver af Kameraterne lagt hen 
paa Skibets Agterdel for at komme til sig selv. Dersom 
Blodet ikke flyder ud af Mund og Næse, første Gang han 
i en Fiskeperiode har været nede i Dybet, gjør han ikke 
gjærne nok et Forsøg i det samme Aar. Ofte vender han 
3—4 Gange i Træk tilbage fra Havbunden med tomme 
Hænder. I den senere Tid bliver det mere og mere al- 
mindeligt at anvende den sædvanlige Dykkerdragt af Kaut- 
schuk med fastskruet Hjælm, med Tilbehør af Blysko og 
Blyvægte; som bekjendt bliver Luften gjennem Kautschuk- 
slanger pumpet ind i Hjælmen til Dykkeren. Sit Net har 
han om Halsen, Signalsnoren om Livet, ned gaar han ad 
Falderebstrappen, indtil han har naaet dens sidste Trin og 
er i Vand til Halsen; saa giver han los og gaar til Bunds, 
hvor han i en Dybde af 75—90 Fod river Svampene løs 
med Hænderne eller med et kort Lyster og ofte holder ud 
en hel Time; i en Dybde af over 120 Fod er det derimod 
ikke muligt eller raadeligt at dvæle mere end nogle Minut- 
ter; alvorlige Tilfælde (Lamhed i Benene eller Underlivet 
0. desl.) kunne blive Følgen deraf. Folkenes Uforsigtighed 
og altfor store Dristighed kræver dog hvert Aar sine Ofre. 
Siden Dykkerhjælmen er bleven indført, fisker man nu ogsaa 
ofte om Vinteren, da Fiskeren kan bære uldne Klæder under 
Gummidragten. Man kan undvære baade denne og Hjælmen 
ved at binde Manden et hult Jærntornister paa Ryggen, 
hvori Luften bliver pumpet ned, og hvorfra der gaar et 
Rør med et Mundstykke til Dykkerens Mund. — Slæbe- 
nættet er et Næt af Kamelhaargarn med Masker af 4 Tom- 
mer i Kvadrat, hvis Munding er spændt til en firkantet 
Ramme, hvis tre Sider ere af Træ, den fjerde af Jærn. Det 
kan trækkes — i en Dybde af 450—600 Fod — enten fra 
Land ved Menneskekraft eller af en Baad under Sejl, men 
anvendes kun ved en Del af Lilleasiens Vestkyst om Vin- 
teren. — Foruden af Dalmatinerne drives Svampefiskeriet 
især af Grækerne; af Araberne kun ved Syriens Kyst. 


go DO på 


INDHOLD. 


Paz. 
OmAVulkaner Af: Prof: Gar Vogt. Ved FSB ik 
Fuglene og Insekterne, I og I. Af Edouard Perris... 492 
Mindre Meddelelser: 1, Danske Plantesagn (samlede af »5-16«): 
Rønnen. 2. Kartoffel-Billen eller Colorado-Billen. 3. Slør- 
Uglens Føde. 4. Vilde Heste og Oxer i Avstralien ....... 13. 
Planternes Farver: Af Viggo Poulsen 1 81. 


Fuglene og Insekterne. III og IV. Af Edouard Perris.. 105. 
Om VYarmeudvikling hos Pianter. Af Dr. Eug. Warming. 125. 
Om VYakcinationen. Af Cand. med. Axel Ulrik... 141. 
Mindre Meddelelser: 1. Danske Plantesagn (samlede af »5-164): 
Hylden. 2. Kartoffel-Billen. 3. Nogle Anvendelser af Perga- 
menn apike ESS KERES SEER] VS KANE EØBRD ERR SEE HE SE 165. 
Træk af Myrernes Færd i og uden for Troperne. Af Dr. 
FRSENE Se LEES HED SES LT ss ES ERGERERER SR HERE bar: 
Om Blomsternes Bestøvning. I. Af Alfred Jørgensen.. 294. 
Udsigt over Naturopfattelsens Fremskridt. Tale af Professor 
Jon ynde IR E SE SEAL STS SE STORES 2 241. 
Drue-Rodlusen (Phylloxera vastatrix).  Fornemmelig efter 
Maurice Girard 


FE VSSE TESKE ar TY ie MASKER AEG 310. 
Om kjødædende Planter. Af Dr. Eug. Warming ...….…... 349. 
Atomlæren og dens Sammenhæng med den almene Verdens- 

Oden SPARE BRO FRA da Wir E2t 755 2 ANES SE EN 382. 


Om Blomsternes, Bestøvning. II. Af Alfred Jørgensen. 417. 


16. Fuglene og Insekterne. V. Af Edouard Perris. Med 
Efterskri ft al er BØRSEN DE CE vre Je EROS ERR 444, 
17. Mindre Meddelelser: 1. Vaskesvampen og Svampefiskeriet.. 480. 


Varmeangivelserne i dette Tidsskrift ere efter det hundrededels 
Termometer; Vægt- og Maalangivelserne ere danske — for saa vidt 
andet ikke udtrykkelig er bemærket. 


Rettelser. 


S. 78, L. 6 f. 0. haardskællet I. haardskallet ; 

S. 86, L. 11-12 f. n. Kulsyrede Kompositioner 1. Kulsyre-Dekomposi- 
tioner 

S. 125, L. 12 f. n. lange Blade 1. lange Plade 


Kjøbenhavn.]  P. G. Philipsens Forlag. [1875. 


Mælkeriet. 


"En Veiledning til Mælkens rette Behandling og Smørrets 
Tilberedning tilligemed en Anvisning til at tilberede de 
bekjendteste franske og fremmede Oste. 
Af A. F. Pouriau, 
Professor ved Landvæsensinstitutet i Grignon. 


Paa Dansk ved Godsejer Heinrich Valentiner til Gjeddesdal 
og Cand. polit. Villerme Larpent. 


Med omtrent 170 i Texten indtrykte Afbildninger. 


»Mælkeriet" af A. F. Pouriau, udgivet paa Dansk med 
særligt Hensyn til herværende Forhold ved d'Hrr, Godsejer 
Valentiner til Gjeddesdal og Cand. polit. Villerme 
Larpent, udkommer i 5 Leveringer, hver til en Pris af 
1 Kr. 'Subskriptionsprisen for det hele Værk bliver 5 Kr. 
Bogladeprisen forbeholder Forlæggeren sig at forhøje. 

Subskription modtages i alle Boglader samt hos For- 


læggeren. 


Stuefuglenes Røgt og Pleje. 


Oversat efter K. A. Buist's »Birds their cages and their keep«. 
Ved Arthur Feddersen. 


Indhold: Kap. I. Fuglenes Pleje og Opdrætning. — 
Kap. II. Om Fuglenes Renlighed. — Kap. IIE Burene. — 
Kap. IV. Burenes Plads og Ædekarrene. — Kap. V. Føden. 
— Kap. VI. Sunde og syge Fugle. — Kap. VII. Den røde 
Mide. — Kap. VIII, Opdrætning. — Kap. IX. At tæmme 
Fugle. — Kap. X. Brehms Fremstilling af Kanariefugle- 
avlen. — Kap. XI. Nogle Vink med Hensyn til udenlandske 
Fugle. Pris 1 Kr. 25 Øre. 


Indhold af 2det Binds 5te og 6te Hæfte. 


Se Pag. 

Om kjødædende Planter. Af Eug. Warming ............….. 349 
Atomlæren og dens Sammenhæng med den almene Verdensorden. 

ARR SW DT Ds SES EEN ar Re RR 382 

Om Blomsternes Bestøvning. II. Af Alfred Jørgensen.... 417 

Fuglene og Insekterne. V. Af Edouard Perris. Med Efterskrift. 444 

Mindre Meddelelser: Vaskesvampen og Svampefiskeriet........ 480 


— Af dette Tidsskrift udkommer aarlig 6 Hæfter (30 Årk) til 
en Pris for hele Aaret af 6 Kr. -Subskriptionen, der 
er bindende for et Bind, modtages 1 alle Boglader og paa de 
kongelige Postkontorer uden nogen Prisforhøjelse. Bi- 
drag — af hvilke originale Afhandlinger honoreres med 40 Kr. 
Arket — bedes sendte til en af Udgiverne eller til Phi- 
lipsens Boglade. | 

De ærede Forfattere, som ikke, & Dage efter at et Hæfte 
af Tidsskriftet er udkommet, have modtaget en Anvisning paa 
Honoraret, anmodes om at henvende sig 1 Forlæggerens Boglade 
Højbroplads Nr. 5. 

I alle Redaktionen af dette Tidsskrift vedrørende Anlig- 
gender behage man at henvende sig til Dr. phil. C. F. Litken, 
som træffes i sin Bolig, Johannevej Nr. 10, sikrest fra 5-6 E., 
eller til Overlærer C. Fogh, Fælledvej Nr. 5, eller til 
Dr. phil. Eug. Warming, Læssøesgade Nr. 2, sikrest fra 5-7 E. 


SR 
Er 


D'Hrr. Forfattere gjøres opmærksomme paa, at Tids- 
skriftet følger Grundtvigs Haandordbog. 


Varmeangive'serne i dette Tidsskrift ere efter det hundrededels Ter- 
mometer, Vægt- og Maalangivelserne ere danske, — for saa vidt andet 
ikke udtrykkelig er bemærket. 


EET VI 
UOSGA GE 


—— 
==8 


messe rear EEN nen 
re SEES ET greens NG 


lem ss NR eg me 
ne 


